
MOTO 

„Niciunul dintre lucrurile care sunt nu piere, 
însă cei care se înşală numesc schimbările lor 
moarte şipieire”. 

CORPUS HERMETICUM 

căci nu există moarte în lucrurile [care sunt], 
iar concepţia pe care acest cuvânt o exprimă, fie că 
este lipsită de realitate, fie că, în loc de nemurire 
(athanatos), este în mod greşit numită moarte 
(thanatos), prin înlăturarea primei litere. Căci 
moartea este pieire, însă nu există nimic în întreaga 
Lume care să fie distrus...“ 

HERMES TRISMEGISTUS 

Ce este un OZN? 

După ufologul american J. Allen Hynek - un Obiect 
Zburător Neidentificat se poate defini ca o observaţie 
vizuală sau radar în spaţiul cosmic, în atmosferă, la 
suprafața uscatului sau a mării, care a fost satisfăcător 
descrisă şi rămâne  inexplicabilă prin mijloace 
convenţionale, chiar şi după ce a fost examinată de 
persoane competente. 

OZN-uri deasupra silozurilor nucleare 
Investigaţiile lui Robert Hastings 

De aproape 40 de ani, investigatorul american Robert 
Hastings a contactat şi interogat numeroase persoane care 


au activat în US. Air Force, privind implicarea lor în 
incidente OZN legate de armamentul nuclear. Aceste 
persoane, de la colonei în retragere la foşti piloţi, sau 
responsabili cu lansări de rachete balistice, relatează 
despre întâlniri extraordinare, cu evidente implicaţii 
privind securitatea naţională şi chiar cu implicaţii 
planetare, ţinând cont de consecinţele catastrofale care ar 
putea rezulta dintr-un război nuclear global. 

Până la ora actuală, Hastings a intervievat peste 130 
de veterani militari, inclusiv pensionari ai US Air Force, 
personal de la rachetele nucleare: ofiţeri de lansare, 
personal de întreţinere, paznici etc., care au fost implicaţi 
în variate incidente OZN la silozuri cu rachete nucleare, 
depozite de arme sau poligoane de testare. Mărturiile lor, 
pe care le-a inclus, în 2008, într-o carte de 600 de pagini, 
intitulată UFOS and Nukes: Extraordinary Encounters at 
Nuclear Weapons Sites (OZN-urile şi armele nucleare: 
întâlniri extraordinare la locaţiile armelor nucleare), par să 
dovedească faptul că programul nuclear american este o 
sursă permanentă de interes pentru o inteligenţă care 
posedă tehnologii mult mai avansate decât ale noastre. 

Deşi multe persoane nu au cunoştinţă despre acest 
fapt, conexiunea OZN - arme nucleare este, la ora actuală, 
foarte bine documentată. Fişiere ale US Air Force, FBI şi 
CIA, desecretizate ca urmare a unor cereri, în virtutea legii 
libertăţii de informare, conturează un model convingător 
de activitate OZN desfăşurată continuu deasupra locaţiilor 
cu arme nucleare americane, încă din decembrie 1948. 

Hastings a prezentat dovezile obţinute în acest sens, 
în conferinţe publice, ţinute începând încă din 1981, în 
peste 500 de colegii şi universităţi, pe tot teritoriul 
Statelor Unite. El subliniază, ori de câte ori are ocazia: „Eu 
nu condamn nicio agenţie guvernamentală pentru politica 
sa de secretomanie în privinţa OZN-urilor, dar cred că ar 
trebui ca publicului să-i fie prezentate faptele”. 

Şi Jean-Jacques Velasco, cel care a fost timp de 
douăzeci şi unu de ani, din 1983 până în 2004, 
responsabilul organismului guvernamental francez pentru 


fenomenul OZN, constată o tulburătoare corelare între 
numărul de experimente nucleare şi observaţiile OZN. El 
comentează: „Cred că există o legătură între puterea 
nucleară strategică, bomba atomică şi prezenţa obiectelor 
artificiale neidentificate pe cer”. Corelarea există şi 
privitor la locaţii, arătând că numeroase apariţii ale unor 
„discuri zburătoare” au avut loc deasupra „instalaţiilor 
sensibile”, începând încă din anii 1940. Deja pe 28 aprilie 
1949, Dr. Joseph Kaplan, membru al Comitetului Ştiinţific 
Consultativ al Forţelor Aeriene, recomanda o investigare 
ştiinţifică a „fenomenelor aeriene neidentificate”, spunând 
că ele au o importanţă extremă, deoarece „aceste apariţii 
au legătură cu Apărarea Naţională a Statelor Unite”. 

OZN-urile blochează rachete nucleare la 
Malmstrom 

Printre incidentele cunoscute menționăm pe cele din 
1966 (Grand Forks), 1967 (Malmstrom), ca şi cele din 
1975, la mai multe baze militare. În 1975 şi 1976, 
incidente asemănătoare s-au semnalat la bazele cu arme 
nucleare de la Loring (Mâine) şi, din nou, Malmstrom. 

De pildă, căpitanul Robert Salas, pe 16 martie 1967, 
era comandant adjunct al unei echipe de lansare a 
rachetelor balistice intercontinentale Minuteman, la baza 
Malmstrom (Montana). În acea noapte era de gardă în 
punctul de comandă, aflat la douăzeci de metri sub 
pământ. La câteva ore după miezul nopţii, un soldat de 
pază de la suprafaţă a zărit, pe un cer senin, o „stea”, apoi 
încă una, zburând în zigzag deasupra capului său. Şi-a 
chemat şeful, iar amândoi au decis să-l sune pe 
locotenentul Robert Salas la centrul de control al 
lansărilor. Acesta le-a spus doar să urmărească luminile, 
mai ales dacă s-ar apropia. 

Doar după câteva minute, Salas a primit un nou 
telefon. Militarul ţipa că un OZN roşu, strălucitor, pluteşte 
în faţa porţii. Salas şi-a trezit imediat comandantul - 
locotenentul Fred Meiwald. Pe când îi povestea ce se 
întâmplă, pe panoul de comandă s-a aprins semnalul „no- 
go” (lansare imposibilă) pentru una dintre rachete. Apoi, 


după numai câteva secunde, s-au dezactivat una după alta 
încă câteva rachete. 

Şeful de atunci al lui Salas, colonelul Frederick 
Meiwald, a confirmat incidentul, printr-o conversaţie 
înregistrată de Hastings în 2011. Deşi, atunci când a 
început alerta de scoatere din funcţie a rachetelor, 
Meiwald era într-o pauză de odihnă în capsula de lansare, 
odată trezit de Salas, el a asistat la cele mai multe, dacă nu 
chiar la toate disfuncţionalităţile semnalate. 

Meiwald a confirmat, de asemenea, că Salas 
trimisese imediat o echipă de alertă de securitate, iar acei 
oameni au văzut, în apropierea silozului de rachete, „un 
obiect zburător luminos plutind aproape de sol”, care s-a 
deplasat imediat la centrul de control al lansărilor Oscar. 
Un om a fost atât de şocat de cele văzute, încât a trebuit să 
fie transportat la spitalul bazei, înainte de a-şi finaliza tura. 
Meiwald a precizat că, la opt zile după incidentul de la 
Echo, OZN-urile au fost prezente şi au scos temporar din 
uz şi rachetele de la centrul Oscar. 

Un alt martor la incidentul din 16 martie 1967, de la 
baza Air Force Malmstrom, care a avut în acest sens o 
conversaţie înregistrată pe bandă cu Robert Hastings, a 
fost colonelul Walter Figel, acum pensionar, care pe atunci 
era comandant adjunct la centrul Echo de lansare a 
rachetelor. Acesta i-a declarat că a primit într-adevăr un 
apel radio de la un agent de securitate de la unul dintre 
silozurile de rachete Echo. Acesta i-a spus că „un obiect 
mare, rotund”, pluteşte „direct deasupra locului”. Figel a 
confirmat că, în urma acestui telefon, el a trimis două 
echipe de „alertă de securitate” să investigheze ce se 
întâmplă şi cel puţin una dintre acestea a confirmat că a 
văzut că obiectul semnalat plutea deasupra silozului de 
rachete. Colonelul Figel mai făcuse declaraţii aproape 
identice, cu mult timp înainte, şi într-o altă conversaţie, 
înregistrată prin telefon, cu Robert Salas. 

În curând s-a aflat că nu departe, la un alt siloz cu 
rachete, într-un mod similar, au fost dezactivate zece sau 
mai multe rachete. Oficialităţile militare nu erau mai puţin 


şocate de cele întâmplate. Ulterior li s-a spus că nu a fost 
vorba de niciun fel de exerciţiu, dar că este strict interzis 
să discute cu oricine despre incident. Nu le era permis să 
vorbească nici măcar între ei. 

Există în SUA şi alţi veterani Air Force care au 
acceptat să facă declaraţii înregistrate pe bandă privind 
implicarea unui OZN în incidentul de la centrul Echo. 
Declaraţii concordante a făcut şi Robert Kamiński, inginer 
de la Boeing Corporation, care primise atunci sarcina să 
determine de ce s-au „defectat” rachetele. El scria, în 
1997, cercetătorului Jim Klotz: „Nu au existat 
deranjamente semnificative, date tehnice sau constatări 
care ar putea explica faptul că zece rachete au emis un 
semnal de alertă de scoatere din funcțiune. Cu alte 
cuvinte, nu a existat nicio constatare tehnică prin care s-ar 
putea explica evenimentul. [...] între timp, am fost 
contactat de Don Peterson, reprezentantul nostru la 00 AM 
A [centrul tehnic], care mi-a spus că incidentul a fost 
raportat ca fiind un eveniment OZN, întrucât un OZN a 
fost văzut de unii militari deasupra Facilităţii de Control al 
Lansărilor, concomitent cu deconectarea de la centrul 
Echo”. 

De fapt, precizează Hastings, obiectul mare şi 
rotund, reperat de către paznicii rachetelor şi raportat 
locotenentului Walter Figel, a fost văzut plutind deasupra 
unuia dintre silozurile de rachete Echo şi nu deasupra 
controlului lansărilor. Cu toate acestea, mărturia 
revelatoare a inginerului Kaminski confirmă, în esenţă, 
declaraţiile lui Figel privind prezenţa unui OZN în timpul 
incidentului. 

În înregistrarea pe bandă a relatării, Figel i-a spus lui 
Hastings, între altele, că la întoarcerea la baza 
Malmstrom, căpitanul Eric Carlson a fost interogat privitor 
la incident, după care i s-a atras atenţia să nu mai discute 
cu nimeni cele întâmplate. 

Acest fapt era cunoscut mai de mult şi l-a determinat, 
cu ani în urmă, pe James Carlson, fiul lui Eric Carlson, să 
atace vehement întreaga istorie, aparent pentru a-şi feri 


tatăl de  discreditarea produsă de implicarea într-o 
asemenea poveste. El a spus că Salas este un mincinos şi 
că nu a existat niciun incident OZN. Acest fapt a dat 
naştere unei polemici care s-a prelungit ani buni. 
Recentele înregistrări, pe care Hastings le-a postat pe 
paginile sale internet, la dispoziţia tuturor celor interesaţi, 
încearcă să facă lumină şi în această controversă. Între 
altele, pe bandă se poate auzi că Figel recunoaşte că iniţial 
era sceptic în privinţa raportului OZN primit de la garda 
de securitate, considerând că cele relatate de pază ar 
putea fi o glumă, dar a fost obligat să accepte situaţia 
datorită tonului foarte serios al militarilor. 

Când un extras din transcrierea acestei conversații a 
fost postat, în 2008, pe internet, James Carlson şi-a 
exprimat îndoiala faţă de acurateţea ei. Când Hastings a 
postat şi înregistrarea efectivă, Carlson a susţinut că 
aceasta a fost falsificată. Totuşi el şi susţinătorii săi nu au 
răspuns la invitaţia de a verifica banda cu o echipă de 
experţi audio, pentru a se convinge că aceasta este curată 
şi nealterată, deoarece operaţia ar fi implicat nişte 
cheltuieli din partea lor... Pe site-ul lui Hastings este 
postat şi un raport Air Force de trei pagini, privind 
activitatea OZN la silozurile de rachete „Minuteman”, de 
la baza militară F.E. Warren, între 31 iulie şi 2 august 
1965. Ofiţerul de lansare în retragere John F. „Jay” 
Eamshaw a fost implicat în evenimentele de pe 1 august şi, 
se pare, că şi în altele, cu date calendaristice necunoscute, 
la mijlocul anilor '60. El i-a declarat lui Hastings: „Eram 
căpitan, comandantul unui echipe de rachetişti, după ce, 
mai înainte, fusesem şi comandant adjunct, în primul rând 
la sectorul Echo Flight. Au existat şi acolo apariţii [OZN]. 
Au fost cazuri în care forţele de securitate aflate la 
suprafaţă raportau lucruri ciudate, lumini pe cer. Fiind 
comandant de rachete, am ordonat ca oamenii de la 
securitate să ne telefoneze, jos în capsulă, raportând 
îndată ce acolo sus se întâmpla ceva neobişnuit”. 

„Informaţiile pe care le-am obţinut cu privire la ozn- 
uri au fost că niciunul dintre ele nu a venit în interiorul 


zonei îngrădite [în jurul centrului de lansare a facilităţii 
Echo] şi niciunul dintre ele nu a aterizat în zona din afara 
gardului. După cum a raportat operatorul de securitate de 
serviciu, luminile văzute din zona Echo Flight s-ar fi 
deplasat de la nord-vest la sud-est. Toate au fost doar nişte 
lumini aeriene ciudate, fără niciun zgomot, aşezându-se 
unul deasupra celuilalt şi dispărând apoi pur şi simplu”. 

Hastings l-a întrebat pe Eamshaw dacă îşi aminteşte 
de vreo descriere specifică a luminilor aeriene. El a spus: 
„Oamenii din personalul de securitate le-au descris ca 
alungite, ceea ce, dintr-o perspectivă corectă, ar putea 
însemna că aveau formă de disc. Nu au fost raportate 
marcaje sau lumini de navigaţie. Dacă a fost menţionată o 
culoare, ea conţinea nuanţe roşii sau portocalii. S-a spus 
că obiectele erau «sus» sau «în aer», dar nu-mi amintesc 
să fi fost menţionată vreo altitudine, ori estimări de 
încredere ale distanţei, altele decât «aproape»”. 

Eamshaw a adăugat: „Am auzit că [Biroul de 
Investigaţii Speciale Air Force] a interogat oamenii. Biroul 
a fost acuzat că face tot ce doreau comandanții superiori”. 
Numărul de apeluri primite de la poliţia de securitate a 
sectorului Echo nu a fost mare. Eamshaw credea că la un 
moment dat ele au fost şi descurajate de conducerea 
superioară. A existat o presiune şi din partea proiectului 
Blue Book, pentru a ţine ascunse aceste apariţii, în timp ce 
publicului i se spunea că nu era de fapt nimic [cu ozn- 
urile]. Ofițerii de lansare a rachetelor au discutat 
incidentele între ei, dar cele întâmplate nu au fost 
niciodată recunoscute oficial. 

Eamshaw a adăugat apoi cu fermitate: „Avem în 
schimb rapoarte de la oamenii noştri de securitate că au 
existat obiecte pe cer, doar plutind acolo, stivuite una 
peste alta. Ruşii sigur nu au avut capacitatea să facă aşa 
ceva! Deci, rămâne o singură posibilitate. Eu sunt unul 
dintre cei care cred că nu suntem singuri în Univers şi, ei 
bine, cred că cineva a fost interesat de ceea ce făceam la 
silozurile noastre [de rachete nucleare]. Eu nu am fost 
unul dintre martorii la aceste evenimente pentru că am 


fost în subteran, în capsulă, dar informaţiile mele, la mâna 
a doua, de la oamenii de securitate aflaţi afară, mă asigură 
că obiectele au fost cu adevărat acolo”. 

Incidente la silozurile de rachete nucleare 
Ellsworth 

Maiorul pensionat din Air Force Gaylan Regele a fost 
un o fi] ei de lansare Minuteman la Ellsworth Air Force 
Base, Dakota de Sud, în mijlocul anilor '60. El i-a declarat 
lui Hastings, într-o convorbire telefonică înregistrată: 
„Cred că s-a întâmplat în 1967, dar putea să fie şi în '66. 
Eram căpitan, comandantul unui echipaj antirachetă, în 
Escadrila 66 de rachete strategice. Am avut mai multe 
cazuri de OZN-uri plutind deasupra zonei. Toată lumea ştia 
că se întâmplă lucruri ciudate. Cea mai interesantă 
apariţie s-a petrecut într-o noapte, la un alt centru, numit 
Charlie. În acea noapte am fost în capsula Echo şi am auzit 
ce s-a întâmplat la sistemul de alertă primar. După ce s-a 
dat alarma, ca urmare a violării securităţii externe şi 
interne, a fost trimisă o echipă de intervenţie, de la care s- 
a primit un raport vizual privind un OZN care plutea 
deasupra unei facilităţi de lansare - nu-mi amintesc care 
anume -, iar din partea de jos a OZN-ului cobora un fel de 
fascicul de lumină, măturând zona. Conducătorul echipei a 
declarat comandantului de la centrul Charlie că obiectul 
arăta ca o «farfurie zburătoare», iar circumferința avea o 
culoare roşiatică. Nava s-a ridicat apoi şi a plecat în mare 
viteză. Cazul a fost raportat imediat în amonte, pe lanţul 
de comandă, până la sediul central. Curând, la Ellsworth, 
au apărut elicoptere negre, Huey, fără însemne. Ele 
veneau şi plecau în mod constant de la centru la periferie. 
Noi aveam 150 de rachete împrăştiate în zona de acolo. 
[...] Cred că cei veniţi cu elicopterele voiau să arunce o 
privire asupra OZN-urilor, care au fost foarte active timp 
de trei sau patru săptămâni. Echipajele au venit apoi la 
Clubul Ofiţerilor, dar nu au vorbit cu nimeni şi au dispărut 
la fel de repede cum au apărut. Cu păr scurt, haine închise 
la culoare, ei nu erau din Air Force, ci lucrau probabil 
pentru CIA sau NSA, sau un grup de genul ăsta. Erau 


peste tot. Mi-ar plăcea să ştiu cine sunt. Din clipa în care 
au apărut, totul a fost reprimat. N-am mai auzit nimic 
privind rezultateleA investigaţiilor, dar am vorbit cu unii 
dintre comandanții echipelor de securitate, toţi subofiteri, 
care au văzut de fapt pe intruşii neidentificaţi. Se pare că 
la toate sau cele mai multe dintre grupurile de escadrile 
Minuteman s-a repetat acelaşi scenariu. Am auzit asta pe 
căi neoficiale. Eu însumi nu am nicio îndoială ce anume au 
fost obiectele”. 

Hastings adaugă că, deşi nu este sigur, este posibil să 
fie vorba despre aceleaşi incidente, de la baza Ellsworth, 
din iunie 1966 (nu '67), pe care alţi martori le-au descris în 
mod independent şi care au implicat blocarea misterioasă 
a posibilităţii de lansare a unor rachete, în timp ce erau 
raportate OZN-uri în apropiere. 

În octombrie 2011, s-a decis să vorbească despre 
acest fenomen şi maiorul Air Force în retragere Gaylan W. 
King, care fusese ofiţer de lansare a rachetelor nucleare la 
baza militară Ellsworth, la silozurile escadronului 66 de 
rachete strategice, unde erau circa 150 de rachete 
Minuteman. El îşi amintea că în 1967 (sau poate '66) au 
fost 10 - 15 apariţii OZN deasupra zonei unde King era 
căpitan, comandant de echipaj. Între altele, într-o noapte a 
sunat alarma de violare a securităţii, atât interne, cât şi 
externe. A fost imediat trimis un echipaj. Şeful acestuia a 
raportat că deasupra dispozitivelor de lansare plutea un 
obiect „ca o farfurie zburătoare”, iar din partea sa de jos 
ieşea o fâşie de lumină de culoare roşiatică. La scurt timp 
după aceea, obiectul s-a îndepărtat cu mare viteză. 

Cazul a fost adus la cunoştinţa comandamentului 
strategic al aerului. King îşi amintea că în zilele care au 
urmat, la Ellsworth s-au înmulţit zborurile unor elicoptere 
negre Huey, fără însemne. După apariţia lor, toate au 
devenit mai stricte. Nu s-a mai spus nimic despre 
investigaţiile pe marginea incidentelor, dar King a apucat 
să stea de vorbă cu mulţi subofiţeri care au văzut, cu toţii, 
apariţiile neidentificate. Din discuţii neoficiale a mai aflat 
că scenariul s-a repetat la majoritatea, dacă nu cumva la 


toate bazele dotate cu rachete Minuteman. 

OZN-uri la bazele militare Walker şi KI Sawyer 

Locotenent-colonelul pensionar Air Force Philip E. 
Moore a fost de acord, în 2005, să-i relateze lui Hastings 
experienţa sa proprie OZN. La momentul incidentului, el 
era adjunctul comandantului unei echipe de lansare a 
rachetelor strategice Atlas la Walker AFB, New Mexico. 
Intr-o noapte, la sfârşitul anului 1964, comandantul de 
echipaj, maiorul Dan Gilbert, a primit un telefon de la una 
dintre ariile „surori”. Spuneau că un OZN pluteşte 
deasupra zonei lor, îndepărtându-se rapid, apoi revenind. 
Moore a continuat: „Eu eram locotenent major la 
momentul respectiv, unul dintre cei trei membri ai 
echipajului autorizaţi să monitorizeze panoul de lansare. 
Astfel, maiorul Gilbert a trimis pe sergentul tehnic Jack 
Nevins şi pe soldaţii Bob Garner şi Mike Rundag sus, la 
capacul silozului, aflat la nivelul solului, pentru a vedea ce 
se petrece”. Aceştia au raportat că au văzut un OZN, „o 
lumină fără zgomot”, trecând rapid de la aria 6 spre aria 8 
şi oprindu-se instantaneu deasupra acesteia, plutind un 
timp, apoi zburând înapoi şi oprindu-se din nou 
instantaneu. Din păcate, martorii nu aveau la ei un 
binoclu, pentru a observa detalii. 

Moore a adăugat: „Comentariul general de care îmi 
amintesc a fost că toată lumea spunea că a fost un OZN şi 
că plutea doar deasupra ariilor 6 şi 8, şi nicăieri în altă 
parte”. La întrebarea lui Hastings dacă era chiar atât de 
sigur că apariţia s-a oprit asupra ariilor 6 şi 8, dat fiind că 
distanţa era de 10 - 15 mile, Moore a răspuns că este 
convins că a fost aşa, deoarece comandantul care le-a 
telefonat de acolo le-a spus că era chiar deasupra lui. 
Maiorul Gilbert a ordonat ca fenomenul să fie urmărit prin 
rotaţie de membrii echipajului, dar OZN-ul nu s-a apropiat 
de ei, iar după un timp a dispărut complet. 

La întrebarea dacă el şi echipa lui au fost informaţi 
ulterior cu privire la cauzele incidentului, Moore a 
răspuns: „Nu am fost în niciun fel informaţi, nici avertizaţi 
să nu discutăm cele petrecute, dar nici nu am discutat cu 


alţii. Cu alte cuvinte, nu a existat nicio dezbatere sau 
confirmare oficială. Aparent cele întâmplate au fost 
ignorate mai sus de nivelul echipajelor. Dar la acest nivel, 
oamenii au discutat între ei în mod liber despre cele 
întâmplate”. 

Concluzia lui Moore a fost: „Eu personal cred că 
există ceva în conexiunea OZN - rachete intercontinentale. 
Ştiu că Air Force muşamalizează uneori faptele atunci 
când, în situaţii delicate, simte că i se cere să aibă o 
poziţie oficială. OZN-urile apărute deasupra silozurilor 
nucleare ar putea fi printre aceste situaţii”. 

Şi sergentul Richard E. Walker, fost poliţist militar în 
US Air Force Security, a declarat că într-o noapte de 
octombrie 1975 era de pază la baza militară aeriană KI 
Sawyer din Michigan, în apropierea pistei când, împreună 
cu camarazii săi, a văzut un OZN deasupra bazei, zburând 
de la sud spre nord. La început părea un avion care vine la 
aterizare cu luminile aprinse, dar era suspect că luminile 
pistei rămâneau stinse. Ei au întrebat imediat prin radio de 
ce nu se aprind aceste lumini. Au urmat schimburi aprinse 
de mesaje. Obiectul a continuat să se apropie încet, plutind 
deasupra pistei şi a zonei de depozitare a armelor 
nucleare, devenind tot mai luminos. La un moment dat s-a 
divizat în cinci obiecte separate, care au ţâşnit în cinci 
direcţii diferite, cu o viteză incredibilă. 

Într-un mod surprinzător, nu a existat nicio menţiune 
oficială privind cele petrecute în acea noapte. Cei care au 
fost de serviciu nu puteau să creadă în ceea ce tocmai 
văzuseră şi se întrebau de ce nu a fost declanşată alerta de 
securitate. Au apucat să discute în grup cele întâmplate 
abia în autobuz, după ce au fost înlocuiţi în posturile lor. 

Toţi credeau că trebuia să fi fost un soi de test al unui 
nou aparat de zbor. Deşi aşteptau să fie interogaţi de şeful 
lor asupra evenimentor petrecute în timpul schimbului, aşa 
cum se întâmpla de obicei când depuneau armele în rastel, 
acum acesta a rămas în biroul său. Nici comandantul 
unităţii nu a spus nimic ziua următoare şi nu s-a dat niciun 
fel de explicaţii pentru cele observate. 


Hastings considera acest fapt interesant din două 
motive; întâi, deoarece din documente desecretizate se ştia 
deja de incidente similare, petrecute în octombrie 1975, în 
zone de depozitare a armelor nucleare de la bazele Air 
Force Loring din Maine şi Wurtsmith, din Michigan, dar 
era pentru prima dată când exista o mărturie şi pentru 
baza KI Sawyer. 

În al doilea rând, descrierea făcută de Walker, cu un 
OZN mai mare, care se sparge în cinci obiecte mai mici, 
este identică celor raportate de colonelul în retragere 
Charles Halt, fostul comandant adjunct al bazei aeriene 
Bentwaters, în legătură cu faimoasele incidente OZN din 
pădurea Rendlesham, în decembrie 1980. Atunci obiectul 
luminos, observat de Halt şi o grupă de poliţişti de 
securitate, s-a descompus tot în cinci obiecte mai mici. În 
acelaşi timp, Halt a auzit, pe radioul său portabil, că unul 
dintre aceste obiecte s-a deplasat în zbor către zona de 
depozitare a armamentului nuclear, pe care l-a „examinat”, 
îndreptând asupra lui fascicule ca de laser. 

O altă persoană care a intervenit în emisiunea de 
radio a fost sergentul tehnic în retragere Anthony W. Keel. 
Acesta relata că într-o seară de septembrie 1991, pe la ora 
22.45, pe când era şeful unui grup de intervenţie la alerte, 
în aria de zbor Oscar de la baza Air Force Ellsworth, din 
Dakota de Sud, a fost trimis să rezolve alarme multiple 
venind dintr-o zonă a bazei. A sosit acolo cu încă un 
camarad, au verificat posibilele cauze şi au resetat 
alarmele. Dar înainte chiar de a ajunge la faţa locului, le-a 
fost semnalată şi o altă alarmă, dintr-o zonă învecinată, pe 
care o puteau vedea, de la distanţă, cu ochiul liber. 
Deasupra acelei zone pulsa o lumină albastră. Avea 
aproximativ dimensiunile unui elicopter mare, era 
semicirculară, oblică şi nu făcea nici cel mai mic zgomot. 
Pe măsură ce se apropiau de ea, lumina părea că se 
depărtează, dar noaptea, distanţa era dificil de estimat. 
Probabil fuseseră cel mai aproape la 400 - 800 de metri de 
ea. Apoi lumina a trecut dincolo de o movilă şi a dispărut. 
Şi în acest loc au efectuat procedurile de resetare a 


alarmelor. La terminarea schimbului au fost supuşi unui 
interogatoriu, din partea controlorilor pentru siguranţa 
zborurilor, şi li s-a spus să nu depună niciun raport scris 
privind cele întâmplate. 

Martorul îşi amintea şi de un alt incident, cel mai 
probabil din decembrie 1996. La ora 23.00, participa la un 
exerciţiu, împreună cu un subordonat. Erau pe o pantă 
abruptă, la circa o milă de zona de depozitare a 
armamentului nuclear, când au văzut spre vârful dealului o 
lumină deplasându-se, săltând, dinspre vest spre est. În 
primul moment au crezut că este comandantul de grupă 
care vine în control. Peste zece minute, lumina era tot 
acolo, mişcându-se de această dată de la est la vest. Atunci 
au început amândoi să urmărească mişcările luminii. A 
mers de mai multe ori, săltând, ba într-o direcţie, ba în cea 
opusă. Ultima dată a depăşit creasta dealului şi s-a văzut 
clar că lumina se afla de fapt pe cer, mult mai departe 
decât au crezut prima dată, cam în zona depozitului de 
armament, nu departe de pista de zbor. Atunci şi-au spus 
că trebuia să fi fost un elicopter, dar în acest caz, de ce nu 
erau aprinse luminile de pe pista de aterizare? Lumina s-a 
depărtat apoi spre est şi părea să se înalțe tot mai sus. S-a 
oprit la vreo 2 - 3 mile de bază, după care a făcut mişcări 
bruşte într-o direcţie sau alta, într-un mod imposibil pentru 
un elicopter. Cerând informaţii prin radio, celor doi li s-a 
spus că în toată zona nu zboară nicio aeronavă. La scurt 
timp după aceea, lumina a ţâşnit şi, într-o clipă, a dispărut. 

O conferinţă de presă la National Press Club 

National Press Club, cu sediul în Washington DC, la 
câteva blocuri distanţă de Casa Albă, este o organizaţie 
profesională a jurnaliştilor, în principal politici, din Statele 
Unite. Aici a avut loc, pe 27 septembrie 2010, o conferinţă 
de presă, organizată în bună parte de Robert Hastings, în 
care şapte veterani din US Air Force au prezentat cazuri 
de incursiuni OZN în locaţiile găzduind arme nucleare, pe 
perioada Războiului Rece. Martorii spuneau că socotesc de 
datoria lor să vorbească despre realitatea activităţii OZN 
la bazele cu arme nucleare, îndemnând guvernul american 


să dezvăluie cele întâmplate atât americanilor, cât şi 
întregii omeniri. Conferinţa, privind un presupus interes al 
OZN-urilor faţă de armele nucleare, a fost transmisă în 
direct şi de CNN. La conferinţa de presă menţionată au 
mai fost prezente şi CBS, ABC şi Fox News, pe lângă alte 
organizaţii media importante, dar şi mijloace de informare 
din Regatul Unit, Rusia, Japonia, Australia, Irlanda şi alte 
ţări. Totuşi companii importante manifestă încă o 
rezistenţă privind aceste revelații. 

Aşa cum atestau câţiva veterani, inclusiv doi colonei 
în retragere, observaţiile OZN s-au înmulţit abia după 
detonarea primei bombe atomice şi că faimosul incident de 
la Roswell, din 1947, a avut loc lângă singura bază militară 
aeriană din lume care era pe atunci înzestrată cu bombe 
nucleare. În 1948 şi 1949, stranii „mingi de foc verzi” au 
fost văzute zburând deasupra laboratoarelor naţionale Los 
Alamos, unde a fost concepută şi construită prima bombă 
atomică. 

Aşa cum arată mai multe documente, desecretizate la 
ora actuală, au existat astfel de apariţii şi la Oak Ridge 
(Tennessee), în cursul anilor cincizeci. Pe 4 august 1950, la 
4.500 metri deasupra centralei atomice Hanford, au fost 
observate obiecte rotunde; ele nu au putut fi interceptate, 
deşi toate unităţile Air Force din zonă au fost alertate. Pe 5 
iulie 1952, patru piloţi au raportat o farfurie zburătoare 
plutind deasupra aceleiaşi centrale. 

În mai multe rânduri, OZN-uri apărute deasupra 
silozurilor cu rachete nucleare americane au perturbat 
sistemele de ghidare şi control ale acestora, iar în 
decembrie 1980 un OZN discoidal a îndreptat fascicule de 
raze asupra unui depozit de arme nucleare. 

Chiar din proiectul Blue Book se ştie că pe 1 august 
1965, la baza FE. Warren, din Cheyenne, Wyoming, şase 
obiecte de origine necunoscută au plutit, timp de o oră, 
deasupra silozurilor de rachete. 

În martie 2013, ufologul Robert Hastings a publicat 
un articol în care comentează reacţiile unor importante 
publicaţii din Statele Unite, la faptele prezentate în 


conferinţa de presă din 27 septembrie 2010, ţinută la 
National Press Club din Washington D.C. El amintea de un 
vechi articol pe această temă, apărut pe prima pagină a 
numărului din 19 ianuarie 1979 al prestigiosului ziar The 
Washington Post. Intitulat „Ce au fost acele nave 
misterioase?”, articolul era o analiză obiectivă, bazată pe 
câteva documente recent desecretizate, oferind o viziune 
tulburătoare asupra unor informaţii mult timp ţinute sub 
obroc, cu implicaţii privind securitatea naţională. Autorii 
articolului scriau atunci, între altele: „În conformitate cu 
rapoarte ale Departamentului Apărării, timp de două 
săptămâni, în 1975, un şir supersensibil de puncte de 
lansare a rachetelor şi de baze de bombardiere au fost 
vizitate de obiecte misterioase, zburând la joasă înălţime”. 
Un martor vorbea despre „vehicule rapide şi luminate 
strălucitor, care au plutit deasupra ariilor de depozitare a 
armelor nucleare şi au dejucat toate eforturile de urmărire 
a lor”. 

Informaţiile care au stat la baza acelui articol au fost 
declasificate prin intermediul legii, JFreedom of 
Information Act| în 1977, plecând de la numeroase 
fragmente de jurnal NORAD (North American Air Deferise 
Command - Comandamentul Apărării Aeriene a Americii 
de Nord) care detaliau repetate zboruri peste bazele de 
lansare a rachetelor de la Malmstrom, Montana, ale unei 
aeronave în formă de „disc”, la începutul lunii noiembrie 
1975. Obiectele necunoscute au fost observate în mod 
independent de mai multe echipe de poliție Air Force, 
aflate la mare distanță între ele, au fost urmărite pe radar 
şi vânate, fără succes, de avioane de luptă trimise să le 
intercepteze. 

Prin contrast, acelaşi The Washington Post a publicat, 
în 2010, un articol zeflemitor, subliniind că participarea la 
conferința de presă a meritat datorită calității prăjiturilor 
servite gratuit. Aceasta în ciuda faptului că printre 
documentele înmânate reporterilor se afla inclusiv copia 
acelui raport al US Air Force care a dat naştere articolului 
din 1979. 


Dacă acel caz comentat în 1979 nu pare suficient de 
dramatic, scrie Hastings, interviurile pe care el însuşi le-a 
luat la peste 130 de foşti angajaţi ai armatei, în ultimii 40 
de ani, confirmă că astfel de incidente s-au petrecut 
practic la toate bazele de rachete strategice din SUA, 
pentru a nu mai vorbi de bazele de bombardiere strategice 
şi ariile de testare a armelor nucleare, în timpul erei 
Războiului Rece, ca şi după aceea. 

Hastings spune că fusese convins că aceste incidente 
tulburătoare, aşa cum au fost ele revelate, în timpul 
conferinţei de presă, de documente şi de foştii militari care 
au fost martori la ele, vor uimi măcar pe unii dintre 
reporterii din auditoriu. Din păcate, după ce evenimentul 
senzaţional al conferinţei de presă s-a consumat, subiectul 
a fost rapid uitat, jurnaliştii reorientându-se către alte 
noutăţi incitante. 

În mod surprinzător şi frustram, nicio organizaţie 
majoră de media nu a luat după aceea legătura, nici cu 
Hastings, nici cu veteranii Air Force participanţi la 
conferinţă, pentru a-i intervieva asupra detaliilor. 

O altă publicaţie invitată, The New York Times, nici 
nu s-a obosit să trimită pe cineva, ignorând subiectul OZN, 
fidelă, încă din anii '50 (aşa cum au demonstrat documente 
desecretizate mult mai târziu), recomandării comisiei 
Robertson din ianuarie 1953, organizată de CIA, anume de 
a nega şi ridiculiza tot ce se leagă de fenomenul OZN. 

Hastings şi-a împărtăşit aceste supărări jurnalistului 
Ralph Blumenthal, care a petrecut 45 de ani lucrând la 
The New York Times. Răspunsul acestuia a fost că nu este 
surprins că media nu a continuat să urmărească fascinanta 
istorie a relaţiei dintre OZN-uri şi armele nucleare. El 
spunea: „Este un mister care deranjează, care face 
oamenii să se simtă inconfortabil... Dar faptele sunt nişte 
lucruri îndărătnice, iar adevărul va găsi în cele din urmă o 
cale să iasă la lumină”. 

Mărturii recente 

Cazurile evocate mai sus nu aparţin doar unei istorii 
trecute, să zicem erei Războiului Rece. Mai multe rapoarte 


sugerează că incidente multiple, în curs de desfăşurare, s- 
au petrecut, de pildă, în 2003, la Aria 2 de la baza Air 
Force Nellis (Nevada) şi în 2007, la Missile Alert Facility, în 
apropierea bazei Malmstrom (Montana). Mai mult, pe baza 
mărturiei şi fotografiilor unor civili, se pare că o incursiune 
OZN a avut loc în martie 2009, la staţia de armament 
naval din Seal Beach, în comitatul Orange din California. 
Robert Hastings ne mai asigură că, pe baza experienţei 
sale de 37 de ani de când studiază aceste incidente şi pe 
baza frecvenţei lor, este aproape sigur că în medie, în 
fiecare an, are loc o incursiune OZN la o facilitate de arme 
nucleare. 

La nicio lună după conferinţa de mai sus, pe data de 
23 octombrie 2010, la baza Air Force FE. Warren din 
Cheyenne, s-a pierdut comunicarea, pentru un timp, cu 50 
de rachete Minuteman III. Cele cinci facilităţi, denumite de 
la Alpha la Echo, ca şi 319th Strategic Missile Squadron, 
nu au fost capabile în această perioadă să comande nicio 
lansare. 

Ştirea a fost aflată de Mark Ambinder, editor 
contribuitor la magazinul The Atlantic, care a publicat-o 
trei zile mai târziu, după care ea a fost preluată de presa 
internaţională. 

Purtătorul de cuvânt al Air Force a explicat că 
incidentul, care ar fi durat 59 minute, s-a datorat unei 
componente hardware, greşit înlocuite de un tehnician, şi 
a dat asigurări că sistemul de avarie a rămas funcţional. 
Totuşi unii pun sub semnul întrebării această explicaţie, 
întrucât au fost raportate OZN-uri în zonă în acea 
perioadă. Robert Hastings s-a deplasat în regiune, luând 
legătura cu mai multe persoane, dintre care şase au văzut 
unul sau mai multe OZN-uri în preajma silozurilor cu arme 
nucleare, între altele, el a aflat că întreruperile la comanda 
rachetelor au durat de fapt mai multe ore, cu intermitențe. 

În primele luni ale anului 2011, Hastings a primit şi o 
serie de alte rapoarte, de la civili, poliţişti etc. din statele 
Wyoming, Nebraska şi Colorado, pe teritoriul cărora se 
află poligonul F.E. Warren, întins pe aproape 25 mii 


kilometri pătraţi. Multe rapoarte descriu obiecte aeriene, 
observate în perioada septembrie 2010 - martie 2011, 
având formă de ţigară, cilindru, sferă, triunghi etc., 
manevrând sau plutind la joasă înălţime. In octombrie 
2012, au fost văzute OZN-uri în zona silozurilor cu rachete 
balistice intercontinentale operate de baza militară Air 
Force Malmstrom din Montana. 

Informaţia cea mai interesantă a fost că membri din 
personalul activ al Air Force, lucrând în diferite locaţii ale 
câmpului de rachete, au văzut, în mod repetat, „un dirijabil 
imens” în noaptea de 23/24 octombrie 2010, exact atunci 
când s-a petrecut incidentul la care ne refeream mai sus. 
Obiectul nu semăna cu dirijabilele comerciale, fiind mai 
îngust şi mult mai lung, nu avea gondolă pentru pasageri şi 
nu purta pe el nicio inscripţie. Chiar dacă legătura dintre 
aceste apariţii şi incident nu poate fi încă stabilită în mod 
sigur, martorii sunt foarte credibili. 

Se mai ştie, tot de la ei, că şefii escadronului în care 
a avut loc incidentul au ameninţat cu pedepse severe pe 
cei ce ar viola secretul militar, adică pe cei ce ar vorbi cu 
jurnaliştii sau investigatorii OZN despre „lucrurile pe care 
le-au văzut sau nu le-au văzut pe cer” în preajma 
silozurilor. Prin urmare, Robert Hastings, adept altminteri 
al unei transparenţe cât mai mari, s-a văzut obligat de 
această dată să păstreze anonimatul privind informatorii 
straniilor incidente. 

Invitat, pe 18 noiembrie 2012, la o emisiune radio cu 
acoperire naţională, Hastings a cerut, la microfon, să fie 
contactat şi de alţi veterani care au avut astfel de 
experienţe. A primit două apeluri. Ulterior Hastings a 
verificat şi a confirmat că respectivii fuseseră într-adevăr 
staţionaţi în bazele militare indicate, în anii indicaţi, 
asigurând paza armelor nucleare. 

In septembrie 2013, Robert Hastings anunţa că lucra 
la un film documentar privind activitatea OZN în zonele în 
care se află arme nucleare. 

Ufologul Billy Cox comenta ironic, la adresa tuturor 
acestor cazuri: dacă Statele Unite ar fi pierdut controlul 


operaţional al rachetelor sale nucleare din orice altă 
cauză: sabotaj, erori de calculator, chiar şi vreme rea sau 
probleme tectonice, ar fi fost audieri, comisii de anchetă, 
comunicate de presă, şi poate chiar ar fi căzut capete. Dar 
în acest caz s-a considerat că nu-i nicio problemă - au fost 
doar OZN-uri -, deci nu era niciun motiv să se facă ceva 
din toate acestea... 

Incidentul Big Sur 

Unul dintre cazurile investigate de Robert Hastings a 
fost şi cel numit „Big Sur”. În rezumat: într-o dimineaţă de 
septembrie 1964, a fost lansată, de la baza Vandenberg, 
California, o rachetă balistică intercontinentală Atlas D, 
transportând spre înălţimi un sistem antiradar şi o ogivă 
nucleară falsă, ţinta fiind atolul Eniwetok din Oceanul 
Pacific (utilizat în perioada 1948 - 1958 ca poligon pentru 
un mare număr de explozii nucleare). Îndată după 
separarea ogivei, de aceasta s-a apropiat un OZN în formă 
de disc; după ce a ajuns-o din urmă, s-a rotit în jurul ei, 
apoi a emis patru izbucniri de lumină; imediat, macheta de 
ogivă nucleară a început să se dea peste cap, căzând în 
cele din urmă în ocean, la câteva sute de mile înainte de 
ţinta stabilită. 

Întâmplarea a devenit cunoscută prin declaraţiile 
locotenentului de atunci (acum Dr.) Bob Jacobs, însărcinat 
cu filmarea lansării rachetei Atlas printr-un telescop de 
mare putere situat la Big Sur, California. Fostul ofiţer 
USAF activa atunci în escadronul 1369 de la baza 
Vandenberg, ca responsabil cu instrumentele fotografice. 
El susţine că întreagă această întâmplare a fost 
înregistrată pe o peliculă cinematografică. Potrivit lui 
Jacobs, în timp ce manevrele OZN-ului erau uşor de 
distins, alte detalii, inclusiv forma de disc a obiectului, cu 
un dom deasupra, au fost descoperite ulterior, în timpul 
analizei optice. 

Jacobs mai afirma că o versiune de 16 milimetri a 
filmului privind incidentul a fost prezentată unui mic grup 
select de la baza Vandenberg. La încheierea acestei 
reuniuni, la care a participat şi el, i s-a spus să „uite” de 


evenimentele filmate şi să nu le mai menţioneze niciodată. 
După mai mulţi ani, Jacobs a aflat că după ce a părăsit 
sala, cadrele importante din film au fost confiscate pe loc 
de doi „agenţi guvernamentali”, lucrând probabil pentru 
CIA, care erau printre cei prezenţi. 

Ca un fapt important, relatarea lui Jacobs, atât cea 
privind incidentul propriu-zis, cât şi muşamalizarea care a 
urmat, au fost confirmate în întregime de un alt ofiţer, 
maiorul (mai târziu Dr.) Florenze J. Mansmann, Jr. Pe 
atunci, Mansmann activa ca cercetător principal la Divizia 
1 strategică Aerospaţială de la baza Vandenberg. El a fost 
cel care a analizat cu atenţie uimitorul film, descoperind 
pe el forma de „disc clasic” a OZN-ului care se rotea în 
jurul falsului focos. Tot el a fost cel ce a ordonat ca şi 
locotenentul Jacobs să participe la proiecția restrânsă a 
filmului, în biroul său de la sediul diviziei. 

Hastings poseda copii ale corespondenţei particulare, 
de la începutul anilor '80, dintre Jacobs şi Mansmann. În 
aceste scrisori (care evident nu erau destinate publicării), 
se simte că, şi după 20 de ani, Jacobs şi Mansmann erau 
marcați de incident. 

Din păcate, o astfel de întâmplare este inacceptabilă 
pentru cei ce au ideea preconcepută că OZN-urile nu 
există sau, dacă există, nu li se poate asocia un 
comportament inteligent. Cei ce dezmint din start orice 
relatare privind fenomenele aerospaţiale neidentificate au 
în SUA şi o revistă, numită Skeptical Inquirer, specializată 
pe demi tizarea şi negarea fenomenului OZN. Această 
revistă a publicat, între altele, şi un articol scris de 
Kingston George, un inginer care a lucrat cu Bob Jacobs la 
telescopul de la Vandenberg AFB. Iar în articol se susţinea 
că afirmaţiile lui Jacobs precum că ar fi filmat un OZN 
doborând o falsă ogivă nucleară sunt doar nişte „pretenţii 
stranii”, fără nicio bază reală. 

In acest scop, Kingston a denaturat în mod grav şi 
repetat afirmațiile lui Jacobs şi a afirmat câteva 
neadevăruri factuale. Kendrick Frazier, editor al revistei 
Skeptical Inquirer şi un acerb  demistificator al 


fenomenului OZN, bineînţeles nu a mai avut curiozitatea să 
compare adevăratele declaraţii ale lui Jacobs cu cele care i 
s-au pus eronat în cârcă. Şi nici nu l-a preocupat faptul că 
articolul lui Kingston nu pomeneşte nicio vorbă despre 
susţinerea de către maiorul Mansmann a relatării lui 
Jacobs. 

Mai mult, Frazier a inclus articolul eronat şi partizan 
al lui Kingston George într-una dintre cărţile sale în care 
combătea fenomenul OZN, diseminând astfel erorile şi 
declaraţiile false din articol către publicul neinformat. Să 
fie vorba doar de incompetenţă sau de mai mult decât 
atât? se întreba Hastings, care a descoperit, după mai 
mulţi ani, că Frazier (deşi revista menţiona despre el că 
este doar „publicist de ştiinţă”) a fost, încă de la începutul 
anilor '80, timp de două decenii, angajat al laboratoarelor 
naţionale Sandia din Albuquerque, New Mexico, ca 
specialist în relaţii publice, aceleaşi Sandia Labs care 
realizau, încă din anii '40, componente pentru ogive 
nucleare. Acest detaliu nu apărea în biografia sa destinată 
publicului. 

Revista Skeptical Inquirer este purtătoarea de cuvânt 
a asociaţiei de sceptici numită CSICOP Aici există şi alţi 
faimoşi demistificatori ai fenomenului OZN, cum ar fi 
James Oberg, fost ofiţer Air Force şi apoi „ofiţer de 
securitate”. Acesta (deşi oficial susţinea că OZN-urile nu 
există) l-a ameninţat pe Jacobs, spunându-i că ar fi divulgat 
„date OZN strict secrete”. Jacobs a fost obligat astfel să-i 
răspundă că, întrucât maiorul Mansmann îl avertizase să 
ţină minte că incidentul OZN „nu s-a întâmplat niciodată”, 
n-avea cum să ştie ce nivel de secret a fost ataşat cazului. 

Probabil Obert nu ar fi intrat în această dispută, dacă 
ar fi ştiut că Jacobs va publica remarcile sale în acest sens. 

Ultimele remarci scrise de maiorul Florenz J. 
Mansmann, Jr. (care a murit la 4 iulie 2000) privind 
incidentul Big Sur se găsesc într-o scrisoare, datată 15 
noiembrie 1995, către Curt Collier, producător al unui 
serial de televiziune. Acolo scrie: „Stimate domnule Collier, 
răspunzând la scrisoarea dumneavoastră din 14 noiembrie 


1995 privind validitatea relatării Dr. Robert Jacobs din 
jurnalul MUFON, din ianuarie 1989, confirm că totul este 
adevărat, aşa cum este prezentat. Şi da, am răspuns astfel 
şi altor investigatori care m-au întrebat în trecut, dar 
numai după ce Dr. Jacobs a dat publicităţii detaliile acestor 
observaţii, anulând astfel obligaţia mea de a ţine secretul. 
[...] Sistemul de camere Image Orthikon pe care l-am 
folosit pentru a capta pe film obiectul zburător 
neidentificat avea capacitatea de a fotografia toate 
detaliile lansării rachetei şi ale zborului său supersonic. 
[...] Rememorând, acum regret că nu am fost în măsură să 
evaluăm filmul mai mult de trei vizionări. Singurele 
persoane care au fost prezente la aceste vizionări au fost: 
directorul Biroului cercetătorului şef, asistentul său, doi 
agenţi guvernamentali, locotenentul Jacobs şi cu mine. Cei 
doi agenţi guvernamentali au confiscat filmul, l-au pus într- 
o servietă şi au plecat cu el, nu înainte ca eu să verific 
autorizaţia care le dădea dreptul să procedeze astfel. Am 
fost instruit mai târziu de către Biroul cercetătorului şef, 
Biroul judecătorului avocatului general şi de comandantul 
meu să consider incidentul strict secret”. Mansmann a 
încheiat scrisoarea sa, precizând încă odată: „Scriu 
aceasta pentru a confirma relatarea Dr. Jacobs"... 

Hastings remarcă faptul că din enumerarea de mai 
sus rezultă că George Kingston, cel care nega faptele, nu a 
văzut filmul. El mai scrie că la peste 30 de ani de la 
incidentul strict secret şi la peste şase ani de la apariţia 
articolului Dr. Jacobs în MUFON UFO Journal, Dr. 
Mansmann confirma fără rezerve incidentul. 

Se întâmplă peste tot. 

Care să fie cauza? 

Robert Hastings a investigat şi alte cazuri implicând 
prezenţa unor OZN-uri deasupra bazelor nucleare. Doi 
controlori de trafic aerian i-au declarat că au fost de 
serviciu în perioada incidentului din decembrie 1980, din 
Pădurea Rendlesham, din Anglia, şi urmăriseră pe radar 
un obiect neidentificat. Acesta a parcurs 190 de kilometri 
în 8 - 12 secunde şi a făcut instantaneu cotituri de 90 de 


grade, manevră imposibilă pentru orice aparat pământean. 
Unul dintre controlori a văzut, prin fereastra turnului de 
control, un obiect sferic, portocaliu, strălucitor, plutind 
deasupra turnului de apă al bazei Bentwaters, unde erau 
deţinute arme nucleare. Apoi a ţâşnit cu o viteză 
nemaivăzută şi a dispărut. 

Hastings s-a referit şi la alte cazuri pe care le-a 
investigat, între care cel din 1969 de la baza de rachete 
Kapustin Yar (90 km est de Volgograd), când numeroşi 
martori au văzut o navă în formă de dom îndreptând 
fascicule ca de laser spre depozitele de armament, sau la 
cel din 4 octombrie 1982, deasupra unei baze nucleare 
secrete din Ucraina, când un OZN imens a activat codurile 
de lansare a rachetelor nucleare intercontinentale, 
aducându-ne la un pas de declanşarea unui război mondial. 

In toamna anului 1957, britanicii au detonat trei 
bombe atomice în zona Maralinga din Australia. Savanţii 
care evaluaseră experimentul se pregăteau să plece acasă 
când au văzut, uluiţi, foarte clar, plutind înclinat la 45 de 
grade, un OZN argintiu, rotund, cu fundul plat şi un dom 
deasupra. După 15 minute, obiectul a ţâşnit în sus şi a 
dispărut. OZN-urile şi-au manifestat prezenţa şi la alte 
teste nucleare, ca şi la testări de rachete ori alte tehnologii 
avansate, în spaţiul ex-sovietic. Ca urmare a unor 
incidente, comandamentul aviaţiei militare sovietice a 
decis în 1965 să interzică deschiderea focului asupra OZN- 
urilor. 

OZN-uri deasupra unor facilităţi nucleare s-au 
semnalat şi în 1997 la Brienne-le-Château (nu departe de 
Paris), în 1999 la Safed şi Yokneam (Israel), în 2004 şi 
2005 la graniţa himalayană dintre China şi India etc., iar în 
anii următori în lran. Conferinţa de presă a cerut 
guvernului SUA, între altele, desecretizarea tuturor 
datelor privind incidentele de acest tip. 

Opinia lui Hastings, pe baza dovezilor existente, este 
că OZN-urile sunt pilotate de vizitatori veniţi dintr-un alt 
loc din Univers. Fiinţe dintr-o altă lume observă cursa 
înarmării nucleare de zeci de ani şi, din când în când, 


perturbă funcţionalitatea acestor arme, pentru a ne atrage 
atenţia asupra nemulțumirii şi îngrijorării lor. Dintr-un 
motiv oarecare, aceste fiinţe au interesul ca noi să nu ne 
autodistrugem şi să supravieţuim timp îndelungat. Ele 
perturbă ocazional funcţionarea instalațiilor noastre 
nucleare tocmai pentru a transmite astfel, guvernelor 
american, sovietic/rus etc. un mesaj care spune că posesia 
şi potențială utilizare pe scară largă a acestui armament 
ameninţă viitorul omenirii şi integritatea ecosistemului de 
pe planeta noastră. Pe scurt, Washingtonul şi Moscova 
sunt avertizate astfel că „se joacă cu focul”. 

Hastings spune că ar fi desigur simplist şi inexact să 
sugerăm că acest scenariu este singura explicaţie pentru 
creşterea spectaculoasă a numărului de observaţii OZN în 
epoca Modernă. Dar el crede că incidentele bine 
documentate legate de armele nucleare sunt un aspect 
obligatoriu de luat în considerare pentru înţelegerea 
misterului cu care ne confruntăm. 


Activitatea ufologului a fost supravegheată într- 
un articol din iulie 2013, Hastings povesteşte despre 
modul în care a fost el însuşi supravegheat de CIA. în 
1973, nu se gândea că activităţile sale ufologice ar putea 
interesa comunitatea de informaţii din SUA. Pe atunci 
publicul considera că singura componentă a guvernului 
american responsabilă pentru problemele legate de OZN- 
uri era Air Force. Azi ştim că în urma valului de OZN-uri 
din vara anului 1952 deasupra capitalei americane, CIA a 
organizat, în ianuarie 1953, aşa-numitul „Panel Robertson” 
care, în concluziile sale, recomanda, între altele, 
supravegherea şi infiltrarea asociaţiilor dedicate studierii 
fenomenului OZN. în anii '70 documentele acestui „panel” 
nu fuseseră încă desecretizate. Ulterior, mai multe 
documente de acest tip au ieşit treptat la iveală, prin 
intermediul legii libertăţii de informare (FOIA), dovedind 
în mod ferm implicarea FBI, CIA şi NSA în colectarea de 
date despre fenomenul OZN şi despre ufologi. Hastings 
considera însă, la început, că sunt şanse reduse ca 
activităţile sale să fie supravegheate sub acoperire. 
Naivitatea lui a fost risipită la începutul anului 1982, la 
scurt timp după ce a început un circuit de conferinţe prin 
colegii americane, pentru a expune concluziile sale. Aceste 
prelegeri publice au dus la o acoperire media în 
numeroase ziare, inclusiv New York Times, precum şi în 
Associated Press şi United Press International. 

Primul indiciu care l-a făcut atent pe Hastings că 
cineva îl monitorizează a apărut la câteva luni de la prima 
mediatizare a acestora la nivel naţional. El avea obiceiul ca 
să înregistreze pe bandă orice interviu cu militarii veterani 
care descriau OZN-uri manevrând sau plutind deasupra 
silozurilor cu rachete balistice intercontinentale, zone de 
depozitare a armelor nucleare sau locaţii similare, 
începând din februarie 1982, după fiecare convorbire 
telefonică cu una dintre aceste persoane, convorbiri 
înregistrate cu permisiunea lor, a devenit clar că telefonul 
mai era ascultat şi de altcineva. 

După fiecare interviu, la doar câteva momente după 


ce închidea aparatul, Hastings primea un telefon misterios 
de la cineva care nu spunea nimic, deşi putea auzi un 
zgomot de fond. Apoi, după vreo 30 de secunde, telefonul 
se închidea. Această ciudăţenie a durat câteva luni şi se 
petrecea numai după discuţiile cu un veteran, care divulga 
informaţii dramatice despre incidente OZN cu arme 
nucleare. Nu s-a întâmplat niciodată după un apel la 
familie, prieteni, sau altcineva. Evident, era o încercare de 
intimidare sau, cel puţin, un avertisment că oficialităţile 
ştiu despre aceste convorbiri. 

Hastings afirmă că a fost probabil „prea prost pentru 
a fi speriat”, întrucât a continuat să depună eforturi pentru 
a afla fapte pe care guvernul Statelor Unite le ascundea 
publicului, referitoare la activitatea OZN în locaţiile cu 
arme nucleare. 

Abia recent a aflat că fusese urmărit de FBI. în 2012, 
ufologul veteran Larry W. Bryant i-a trimis lui Hastings o 
scrisoare primită de la FBI, ca răspuns la o cerere FOIA, în 
care Biroul recunoaşte că evidenţele lor indică existenţa 
unor dosare de urmărire a activităţilor OZN ale lui 
Hastings. Cu toate acestea, potrivit scrisorii, căutarea 
dosarelor propriu-zise nu a avut succes întrucât, aparent, 
aceste dosare „au dispărut”. Nici Bryant, nici Hastings nu 
cred că această afirmaţie este adevărată. 

La ora actuală, Hastings posedă înregistrări de la 
peste 140 de veterani militari americani. Chiar înainte de a 
scrie acest articol el vorbise cu o nouă sursă, un tehnician 
electromecanic la rachetele balistice Minuteman, care a 
fost martor în 1968 la apariţia unui OZN la baza Air Force 

Minot. Hastings era totuşi mulţumit, deoarece FBI nu 
a contactat pe niciunul dintre aceşti martori, deci dincolo 
de ascultarea telefonului său, nu au existat consecinţe 
neplăcute pentru cei ce au fost de acord să-i dea declaraţii. 

Şi, până în prezent, nici nu a apărut nimeni la uşa 
sa... 

Totuşi, într-un caz recent, cineva a aflat mai mult 
decât era normal despre telefonul său şi comunicațiile sale 
email cu un tehnician de rachete Air Force pensionat. 


Persoana în cauză a făcut câteva anchete în numele lui 
Hastings, cu privire la un incident larg mediatizat privind 
întreruperea comunicaţiilor la rachetele de la baza militară 
AFB F.E. Warren, din Wyoming, pe 23 octombrie 2010. In 
acest scop, el a fost în contact cu câţiva dintre membrii 
personalului din serviciul activ de întreţinere a rachetelor, 
care s-au arătat dispuşi să declare ce s-a întâmplat cu 
această ocazie, când 50 de rachete balistice 
intercontinentale au devenit temporar indisponibile, 
deoarece baza nu a mai putut lua legătura cu ofiţerii de 
lansare care le controlau. Oficial, întreruperea a durat 59 
de minute şi a fost cauzată de un card de calculator 
înlocuit în mod greşit într-un procesor de control al 
armamentului. 

Cu toate acestea, persoana de contact Air Force a 
aflat, de la tehnicienii de întreţinere a rachetelor care au 
răspuns de echipamente, cu totul altceva despre incident: 
evenimentul a implicat o întrerupere intermitentă a 
comunicaţiilor, care a durat, de fapt, mai mult de o zi, nu 
doar 59 de minute, aşa cum pretinde Air Force. Dar cu 
adevărat important era că mai multe echipe de întreţinere 
independente, au revenit la bază, raportând că au observat 
un obiect imens, în formă de trabuc, pe cerul de deasupra 
câmpului de rachete. Contactul lui Hastings a spus că 
întregul escadron de întreţinere a rachetelor a fost adunat 
pe neaşteptate şi avertizat de comandant să nu vorbească 

32 

despre „lucrurile pe care poate le-au văzut sau poate 
nu le-au văzut” pe cer. În mod evident, obiectul aerian nu a 
fost un dirijabil. 

Din păcate, spune Hastings, contactul său l-a 
informat după un timp că doi dintre aceşti tehnicieni de 
rachete au fost avertizaţi de către superiorii lor, la 
pensionare, în iunie 2011, că au un „steguleţ” plasat în 
dosarele lor de serviciu în Air Force, întrucât au difuzat 
informaţii neautorizate despre acest incident. Acest fapt 
poate avea ca efect că cei doi vor avea dificultăţi în a găsi 
de lucru în domeniul aerospațial după părăsirea 


serviciului. 

Evident, cineva a monitorizat conversațiile prin e- 
mail între ei şi contactul lui Hastings. Acesta s-a simţit 
bineînţeles foarte neplăcut, chiar dacă omul de contact a 
prevenit cele două persoane că informaţiile lor vor ajunge 
la Hastings, care le va folosi ca dovadă privind 
interacţiunile dintre OZN-uri şi rachetele nucleare. 

Într-o situaţie de acest tip, în care personalul Air 
Force din serviciul activ divulgă informaţii despre prezenţa 
unor OZN-uri în apropierea locaţiilor cu arme nucleare, 
Pentagonul devine prizonierul propriei sale politici 
înşelătoare, prin care pretinde că OZN-urile nu reprezintă 
o ameninţare pentru securitatea naţională a Statelor 
Unite, între altele, această afirmaţie oficială - anume că 
ozn-urile, chiar dacă există, nu reprezintă o ameninţare - 
este cea care a fost folosită pentru a justifica închiderea 
studiului OZN al Forţelor Aeriene, Proiectul Blue Book, în 
1969. Cele două persoane care au raportat apariţiile 
navelor în formă de trabuc şi afectarea celor 50 de rachete 
balistice intercontinentale, teoretic nu pot fi urmăriţi penal 
pentru  divulgarea informaţiilor clasificate, deoarece, 
printre altele, Air Force ar trebui să recunoască, în acest 
caz, că a luat în serios rapoartele OZN şi a mers atât de 
departe încât a sfătuit o întreagă escadrilă de rachetişti să 
nu vorbească despre incident. Mai pe scurt, orice urmărire 
penală deschisă a celor doi bărbaţi ar risca să aducă sub 
lumina reflectoarelor mass-mediei întreaga afacere, 
conştientizând opinia publică privitor la adevărata natură a 
evenimentului, ceva ce Pentagonul cu siguranță nu vrea să 
se întâmple. 

Şi astfel, jocul merge mai departe, mai spune 
Hastings, Air Force continuă să pretindă că OZN-urile nu 
reprezintă niciun risc pentru securitatea națională a SUA; 
iar între timp, veteranii vin, încet dar sigur, să reclame 
prezența unor OZN-uri la diverse baze cu rachete 
nucleare, începând din 1962 şi până recent, în cadrul unor 
incidente care au fost prezentate de multe ori doar ca 
defecte misterioase ale rachetelor nucleare americane. 


Poate că, într-o zi, publicul se va lămuri care este adevărul. 

Cu câteva zile înainte de redactarea acestui articol, 
Larry Bryant i-a expediat lui Hastings copia scrisorii pe 
care a trimis-o Agenţiei Naţionale de Securitate (NSA), 
cerând, în conformitate cu legea federală, J-rilacy Act”, 
desecretizarea şi accesarea tuturor fişierelor NSA care 
conţin informaţii cu privire la activităţile lui Hastings 
ţinând de fenomenul OZN. Acesta este însă convins că, 
după lungi manevre înşelătoare, NSA va răspunde că nu 
există astfel de fişiere. Sau poate că există, dar sunt de 
negăsit, la fel ca în cazul dosarelor FBI. Dar indiferent cum 
va fi, agenţia, cu siguranţă nu va fi sinceră. 

Noutăţi privind misterul Roswell. 

Un comunicat de presă controversat 

La Roswell (New Mexico) se pare că s-a prăbuşit un 
OZN pe 3 sau 4 iulie 1947. Interesant este că tocmai aici 
se găsea baza Flotei mixte 509 de bombardiere, pe atunci 
singurele din lume care purtau bombe atomice 
operaţionale. 

Purtătorul de cuvânt al bazei, locotenentul Walter 
Haut, a dat un comunicat de presă care a făcut înconjurul 
lumii. În comunicat se spunea, între altele: „Numeroasele 
zvonuri privind discurile zburătoare au devenit realitate 
ieri. Ofiţerul de informaţii al unităţii 509 de bombardiere 
[...] de la Roswell a avut şansa să intre în posesia unui 
disc. [...] Obiectul zburător a aterizat pe teritoriul unui 
ranch în apropiere de Roswell. [...] S-a întreprins imediat o 
acţiune şi discul a fost recuperat. [...] Inspectat la baza 
aeriană de la Roswell, el a fost remis autorităţilor ierarhice 
ler. 

În urma comunicatului emis, în 8 iulie ziarul local 
The Roswell Daily Record titra pe prima pagină: „RAAF a 
capturat o farfurie zburătoare la o fermă din regiunea 
Roswell” (RAAF fiind prescurtarea pentru Roswell Army 
Air Field). În articol se vorbeşte despre „discul recuperat” 
ori de „instrumentul” care, după examinare, fusese trimis 
la „forurile superioare”. Mai mult, la 8 iulie, ora 14.26, 
Agenția Associated Press difuzează „bomba” că forțele 


aeriene americane se află în posesia unei farfurii 
zburătoare de provenienţă necunoscută. Toate ziarele 
importante de pe glob publică ştirea, aşteptând noi detalii. 
Apelurile telefonice din toată lumea încep să asalteze 
centrala telefonică a bazei militare Roswell. 

Numai că, foarte repede, la ordine venite de sus, 
toate cele de relatate au fost retractate, spunându-se că a 
fost o confuzie şi obiectul fusese doar un balon 
meteorologic mai special. Haut a fost admonestat pentru 
pripeala sa. El se va apăra, declarând că a acţionat la 
ordinul telefonic al colonelului William Blanchard, 
comandantul bazei, care a fost foarte categoric atunci 
când i-a indicat conţinutul comunicatului. Haut a murit în 
decembrie 2005, dar a lăsat, într-un plic sigilat, o 
declaraţie dată sub jurământ în faţa unui notar. În acest 
document, el recunoaşte, în plus, că a văzut cu ochii lui 
obiectul recuperat şi doi omuleţi şi că generalul Roger B. 
Ramey, comandantul bazei militare de la Fort Worth, a 
venit de urgenţă la Roswell, punând aici la cale, împreună 
cu colonelul Blanchard, detaliile prin care cazul va fi 
muşamalizat. 

Apoi, pentru mult timp, aproape toată lumea a uitat 
de acest incident. 

In 1978, fizicianul nuclear Stanton Friedman fusese 
invitat pentru un interviu la staţia TV din Bâton Rouge, 
Louisiana. Jenat că l-a făcut pe fizician să aştepte cam 
mult, managerul postului TV i-a spus că l-ar putea pune în 
legătură cu unul dintre prietenii lui de radioamatorism, 
care avea informaţii privind OZN-urile. Acesta s-a dovedit 
a fi Jesse Marcel, fost ofiţer de informaţii Air Force, chiar 
cel care a strâns de pe câmp resturile obiectului prăbuşit 
la Roswell. 

El îi va povesti fizicianului despre proprietăţile 
neobişnuite ale materialelor recuperate, insistând că 
acestea, categoric, nu proveneau de la un balon. În anii 
care au urmat, Friedman, cu ajutorul ufologului Bill 
Moore, a identificat peste 60 de alţi martori. Informaţiile 
adunate astfel au făcut obiectul cărţii The Roswell Incident 


publicată în 1980 de Bill Moore şi Charles Berlitz, carte 
care însă nu a avut un ecou deosebit. 

Cazul Roswell a fost preluat la un moment dat de 
programul de televiziune Unsolved Mysteries, declanşând 
curiozitatea populară. Acesteia i-au răspuns Donald 
Schmitt şi Kevin Randle, prin cartea UF O Crash at 
Roswell, publicată în 1991 şi urmată de o ediţie refăcută în 
1994, cu date de la circa 200 de martori şi cu noi detalii, 
între timp, în 1992, şi Friedman a publicat o carte, cu 
viziunea proprie asupra incidentului, sub numele de Crash 
at Corona. In 1994 s-a difuzat filmul Roswell, realizat 
pentru canalul TV Showtime Movie, pe baza primei cărţi a 
lui Schmitt şi Randle, ceea ce a desăvârşit celebritatea 
cazului. Randle fusese implicat în aceste investigaţii 
întâmplător. Participând la o conferinţă, în calitate de 
autor SF, a fost invitat să fie unul dintre cei trei scriitori 
care trebuia să interogheze, într-o dezbatere, doi ufologi. 
Întrucât unul dintre ufologi nu a mai putut participa, 
Randle s-a oferit să-l înlocuiască. Celălalt ufolog s-a 
nimerit să fie Schmitt. Aşa a început parteneriatul lor. 
Randle fusese şi militar, participant la războaiele din 
Vietnam, Golf şi Irak, şi trecut în retragere abia în 2009, 
cu gradul de locotenent colonel. In tot acest timp, 
îndatoririle sale militare i-au stânjenit activitatea în 
ufologie. Au apărut şi unele disensiuni cu Schmitt. Acesta a 
rămas însă interesat să se implice în cercetarea cazului, 
inspirat şi de cartea lui Friedman. Din acest motiv, Schmitt 
s-a asociat cu un nou partener: Tom Carey. Ca rezultat, cei 
doi au publicat în 2007 volumul Witness to Roswell, în care 
apar noi mărturii şi fapte. 

La ora actuală, toată lumea este de acord că în iulie 
1947 la Roswell, New Mexico, s-a prăbuşit ceva care a fost 
declarat imediat strict secret. Autorităţilor nu le convenea 
să se afle adevărul. Dovadă stau explicaţiile pitoreşti şi 
mereu schimbate, avansate de-a lungul timpului de Air 
Force. lată cum le comentează Stanton Friedman şi Kevin 
Randle: 

In 1947 ofiţerii şi alt personal din Grupul de 


Bombardiere 509 de la Roswell au dat un comunicat oficial 
de presă că sunt în posesia unei farfurii zburătoare 
prăbuşite. După ce resturile au fost transportate la Fort 
Worth, aici generalul de brigadă Roger Ramey şi alţii au 
declarat că a fost doar un banal balon meteorologic, cu un 
reflector radar. Nimeni nu s-a întrebat cum de ofiţeri de 
înaltă calificare a singurei escadrile din lume care purta, 
pe atunci, bombe nucleare, puteau face o confuzie atât de 
stupidă, având în vedere că baloanele meteorologice erau 
lansate şi cădeau cu regularitate. Povestea a fost deci 
uitată. După ce, peste vreo treizeci de ani, Jesse Marcel a 
început să discute cu prietenii săi că a fost totuşi o farfurie 
zburătoare, au apărut investigatorii, apoi şi alţi martori, 
după care s-au scris numeroase cărţi şi s-au făcut filme 
documentare. „Marea medie oficială” a ignorat totuşi, în 
continuare, subiectul. La un moment dat, în 1994, 
congresmenul de New Mexico Steven Schiff a început să 
pună întrebări despre Roswell. Problema nu mai putea fi 
ocolită. Air Force a fost obligat să investigheze subiectul şi 
a răspuns că la Roswell a căzut... un balon meteorologic; 
nu unul obişnuit, ci unul ultrasecret, numit „Mogul”. El era 
atât de secret deoarece urmărea o eventuală detonare a 
unei bombe atomice de către ruşi. 

Altminteri era însă un balon meteorologic obişnuit. 
Aşadar, secretă era doar destinaţia. N-ar fi fost deci niciun 
motiv să fie confundat cu un OZN. Dar la Roswell au fost 
recuperati şi nişte omuleţi - a observat cineva. Air Force a 
venit cu un nou „raport final”, în care explica şi acest 
aspect. Acestea ar fi fost manechine aruncate în cadrul 
unor teste cu paraşute şi baloane de mare altitudine. Deşi 
s-a aflat imediat că manechinele aruncate astfel fuseseră 
de 1, 80 metri, îmbrăcate în uniforme militare americane şi 
primele experimente de acest fel s-au făcut în 1953 (iar în 
zona Roswell abia în 1957), mediile de informare au 
înghiţit acest nonsens. 

S-a vehiculat şi varianta că ar fi fost tehnologie 
nazistă. Dar atunci de ce n-a fost ea folosită niciodată într- 
un război? S-a mai spus că au fost experimente pe oameni 


folosind baloane japoneze Fugo... lar în 2011 a apărut 
chiar explicaţia că ar fi fost o colaborare nazisto- 
sovietică... 

Stanton Friedman spune că este convins, la fel ca alţi 
investigatori ai incidentului Roswell, cum ar fi Don 

Berliner (împreună cu care a scris o carte despre 
incidentul Roswell), Don Schmitt şi Tom Carey, autorii 
cărţii „Witnes to Roswell”, dar şi Kevin Randle, Dennis 
Balthaser, Dr. David Rudiak şi alţii, că explicaţia cea mai 
bună rămâne că la Roswell s-a prăbuşit o navă 
nepământeană. Dar, desigur, mediile de informare sunt 
gata să accepte orice explicaţie în afară de aceasta... 

Un fost agent CIA susţine autenticitatea cazului 
Roswell 

Pe 8 iulie 2012, agenţia The Hufîmgton Post a marcat 
cea de a 65-a aniversare a difuzării, de către ziarul 
Roswell Daily Record, a ştirii conform căreia militarii de la 
baza Air Force au capturat o farfurie zburătoare, printr-un 
articol de Lee Speigel. In articol se comentau şi afirmaţiile 
fostului ofiţer din CIA, Chase Brandon, care susţine că a 
avut acces la documente secrete care atestă că accidentul 
de la Roswell a fost de fapt prăbuşirea unei nave 
extraterestre. 

Chase Brandon a servit timp de 25 de ani în serviciul 
clandestin, de elită, al CIA, ca agent acoperit, inclusiv 
pentru operații legate de terorismul internaţional, 
contrainsurgenţă, trafic de narcotice şi contrabandă cu 
armament. El a operat sub acoperire, având identități 
oficiale sau din sectorul privat, utilizând uneori nume false 
şi deghizări fizice. A cooperat cu unităţi pentru operaţii 
speciale, militare, de securitate, sau de poliţie din diverse 
ţări. Ultimii 10 ani în CIA i-a petrecut în echipa 
directorului, ca primă legătură a CIA cu industriile de 
spectacole şi publicaţii. La sediul Agenţiei, a acţionat ca 
analist, raportor către Preşedinte, instructor pentru tactica 
paramilitarilor şi spionaj. 

Prima dată când Brandon a făcut afirmaţia că deţine 
informaţii privitor la prăbuşirea de la Roswell a fost într-un 


interviu dat la Coast to Coast AM Radio. Atunci Chase 
Brandon a declarat despre cazul Roswell: „N-a fost un 
nenorocit de balon meteorologic - a fost ceea ce l-au taxat 
oamenii care au raportat dintru început cele întâmplate. A 
fost o navă, care în mod clar nu a venit de pe această 
planetă, s-a prăbuşit şi nicio secundă nu m-am îndoit că 
atunci când oamenii foloseau cuvintele «sfărâmături» şi 
«cadavre», chiar despre asta era vorba”. 

Dorind mai multe detalii, Lee Speigel l-a contactat şi 
a avut cu el o convorbire pe 7 iulie 2012. Textul dialogului 
a fost publicat în The Huffington Post pe 8 iulie, în ziua 
aniversării incidentului. 

Documentele atestă că Brandon s-a mutat, la mijlocul 
anilor '90, într-o secţie specială a conducerii CIA din 
Langley, Virginia, numită „Colecţia Istorică de Spionaj”. El 
i-a spus lui Speigel că a avut acces, în cursul activităţilor 
sale specifice de aici, la „un sector închis, în care nu putea 
pătrunde oricine. „Într-o zi examinam etichetele scrise de 
mână care menţionau ce anume se găseşte în diverse cutii, 
iar una dintre acestea mi-a atras atenţia în mod special. 
Scria pe ea un singur cuvânt: Roswell. Am luat cutia, am 
scotocit un pic în ea, apoi am pus cutia la loc pe etajeră şi 
mi-am spus: «Dumnezeule, deci s-a întâmplat cu 
adevărat!»”. 

„Cutia avea în interior documente scrise şi fotografii, 
şi asta este tot ce voi spune vreodată oricui despre 
conţinutul acelei cutii. Dar, în mod absolut, pentru mine a 
fost momentul unic de validare a faptului că tot ceea ce am 
crezut, tot ceea ce ştiu că atât de mulţi alţii au crezut că s- 
a întâmplat s-a petrecut cu adevărat”. 

Brandon a adăugat că nu poate dezvălui mai multe 
detalii privind ce anume a văzut în acea cutie, întrucât toţi 
cei din CIA au semnat un angajament care implică 
păstrarea secretului. Poate declara doar atât că a fost o 
cutie, care conţinea materiale privind cazul Roswell, că s-a 
uitat prin ea, şi şi-a confirmat sieşi autenticitatea unor 
fapte în care crezuse şi înainte. 

Imediat după aceste declaraţii, ştirea s-a răspândit în 


media internaţională. Spre supărarea lui Lee Speigel, 
unele publicaţii nici nu s-au mai obosit să menţioneze 
sursa. Evident, concomitent au apărut şi suspiciuni că 
dovezile aduse de Brandon erau cam subţiri. Suspiciunile 
erau cu atât mai serioase cu cât acesta scrisese şi tocmai 
scosese pe piaţă, în iunie 2012, un roman SF, intitulat „The 
Cryptos Conundrum”, în care este inclusă istoria 
Pământului, presupuse contacte cu extratereştri, ca şi 
diverse cataclisme imaginare. Mulţi au tras concluzia că 
declaraţiile făcute erau doar invenţii menite să promoveze 
această carte. 

Lee Speigel a fost imediat interpelat de ufologi, între 
care de Andre Skondras, care l-au întrebat cât credit 
acordă afirmațiilor lui Brandon. Speigel a răspuns că nu 
ştie dacă afirmaţiile acestuia sunt adevărate, dar pe pagina 
de web a fostului ofiţer, unde acesta îşi promovează cartea, 
a găsit următorul fragment: „In curtea Agenţiei Centrale 
de Informaţii se află o sculptură din oţel, înaltă de 
cincisprezece picioare, purtând o inscripţie cu un mesaj 
codificat, de importanţă capitală pentru supraviețuirea 
omenirii. Un singur om cunoaşte exact mesajul, întrucât el 
l-a creat. Dr. Jonathan Chalmers conduce o unitate CIA, 
care păzeşte cel mai mare secret pe care guvernul nostru 
1 a deţinut vreodată şi concepe planuri pentru a face faţă 
consecinţelor sale. Doar el ştie întreaga istorie a 
amenințărilor cu care se confruntă America... el singur ştie 
adevărul despre prăbuşirea de la Roswell şi despre 
convergenta forţelor extraterestre...” 

Speigel comenta în continuare că, întrucât cartea lui 
Brandon conţine şi detalii legate de cazul Roswell, 
suspiciunile sunt de înţeles. Nimeni nu poate garanta 
autenticitatea afirmațiilor fostului agent CIA. Dar Speigel 
se înţelesese să mai stea de vorbă cu acesta, să-i prezinte 
numeroasele întrebări sosite în urma apariţiei articolului 
din The Huffington Post şi să vadă ce răspunsuri primeşte. 
Deci, istoria nu se opreşte aici. 

Stanton Friedman, fizicianul atomist devenit ufolog, 
primul investigator civil al incidentului OZN de la Roswell, 


la sfârşitul anilor '70, şi-a exprimat şi el punctul de vedere 
asupra cazului, în The Huffington Post. Friedman nu a fost 
câtuşi de puţin surprins de declaraţiile lui Brandon. Ela 
subliniat că în urmă cu 65 de ani, militarii şi-au schimbat 
brusc declaraţiile, spunând, pe 8 iulie 1947, că au capturat 
o farfurie zburătoare, pentru ca pe 9 iulie să pretindă că a 
fost doar un balon meteorologic. Investigaţiile lui 
Friedman şi ale altora care au urmat au făcut ca, în 
decursul anilor, sute de martori să aibă curajul să-şi 
povestească propriile amintiri legate de eveniment. „Ar fi 
momentul ca piesele mitologice ale acestui mozaic să fie 
înlocuite cu istoria reală a celor întâmplate”, a precizat el 
în concluzie. 

Surprinzătoarele afirmaţii ale lui Philip Corso în 
1997 apărea controversata carte „The Day After Roswell”, 
scrisă de locotenent colonelul în retragere Philip J. Corso 
(1915 - 1998) şi de publicistul William J. Birnes, prompt 
tradusă şi editată şi în româneşte, cu titlul „După Roswell”. 
În paginile ei se pretinde că între 1961 şi 1963, când Corso 
era şeful biroului „tehnologii străine” din departamentul 
de cercetare-dezvoltare al armatei terestre al SUA, la 
Pentagon, el ar fi avut acces la artefacte recuperate din 
prăbuşirea unui OZN în 1947 la Roswell. 

Corso susţinea că, executând ordinele generalului 
Arthur Trudeau, superiorul său la Pentagon, el a înmânat 
părţi din această tehnologie  nepământeană unor 
contractori industriali conectaţi cu armata americană, fără 
a dezvălui adevărata origine a artefactelor, lăsând să se 
înţeleagă că au fost obţinute de la ruşi. Americanii ar fi 
câştigat din studiul acestora un avans în domenii precum: 
circuitele integrate, fibrele optice, laserele, dispozitivele 
de vedere pe timp de noapte, fibrele super-rezistente 
(dezvoltate sub numele de Kevlar) etc. 

Potrivit lui Corso, s-ar fi stabilit că obiectul prăbuşit 
la Roswell a fost o „navă spaţială biologică”, funcţionând în 
combinaţie cu un echipaj de EBE (entităţi biologice 
extraterestre), în fapt roboţi biologici creaţi prin inginerie 
genetică avansată, clone proiectate pentru a rezista în 


condiţiile extreme ale călătoriilor prin spaţiu. Aceste EBE 
ar fi fost capabile să conducă sistemele de propulsie şi de 
navigaţie printr-o interfaţă neuronală specială, conectată 
cu nava, entităţile devenind aproape o parte integrantă a 
acesteia. 

În anii care au urmat, cartea a fost criticată pentru 
unele informaţii extrem de suspecte sau inexactităţi 
evidente. Cu toate acestea, nucleul ei rămânea plauzibil, 
date fiind cariera cunoscută a colonelului, ca şi 
numeroasele mărturii independente ori date oficiale 
desecretizate între timp. 

Procurorul Peter A. Gersten, directorul executiv al 
organizaţiei nonprofit „Cetăţenii contra secretului OZN” 
(Citizens Against UFO Secrecy - CAUS), din Arizona, a 
obţinut de la colonelul Corso, în mai 1998, un afidavit 
(declaraţie scrisă, sub jurământ, în faţa unei instanţe 
judecătoreşti) privind autenticitatea celor relatate în carte 
(între altele că a văzut corpuri de extratereştri în iulie 
1947 şi a avut posibilitatea de a citi rapoartele de autopsie 
în 1961). Afidavitul a fost depus de colonel cu doar câteva 
săptămâni înainte de moartea sa. Gersten avea nevoie de 
acest document pentru a-l utiliza în procesul intentat 
împotriva Departamentului Armatei, pentru a-l determina 
să desecretizeze informaţiile privind cazul Roswell. 

În depoziţia sa, Corso declara între altele că în jurul 
datei de 6 iulie 1947, „pe când eram staţionai la Fort Riley, 
Kansas, am văzut personal o creatură neumană, de patru 
picioare (1, 20 metri - n.n.), cu mâini bizare, având patru 
degete, picioare subţiri şi un cap disproporționat de mare, 
semănând cu un bec electric. Orbitele ochilor erau foarte 
mari, migdalate, îndreptate spre un nas micuţ. [...] Nu 
avea sprâncene şi nici alte semne de pilozitate facială. 
Creatura avea doar o mică fantă plată în locul gurii, 
complet închisă, semănând mai mult cu o cută sau o 
crestătură între nas şi partea de jos a craniului (lipsită de 
bărbie) decât cu un orificiu funcţional”. Corso declară apoi 
că în 1961, la Pentagon, a intrat în posesia „Fişierului 
Roswell”, în care erau constatările de pe teren, rapoartele 


de autopsie, alături de resturi recuperate din prăbuşirea 
unui vehicul extraterestru, în Roswell, New Mexico, în 
1947. Autopsia ar fi fost realizată la Walter Reed Hospital, 
iar raportul se referea la o „entitate biologică 
extraterestră”. Mulţi s-au întrebat: Ar putea fi oare 
adevărat? e ar putea determina un ofiţer superior, cu o 
carieră strălucită, să recurgă la minciuni atât de flagrante? 

Treptat, criticile s-au îndreptat şi asupra coautorului, 
care ar fi „înfrumuseţat” realitatea faptelor. Philip Corso 
Jr., fiul colonelului, declarase cu câtva timp înainte că 
atunci când tatăl său a citit şpalturile cărţii - aşa cum a 
fost aceasta redactată de Birnes -, a făcut o mulţime de 
sublinieri, evidențiind lucruri pe care el nu le-a spus 
oricare s-au întâmplat altfel, dar textul nu s-a mai putut 
reface atunci. 

In acest context, lumea ufologilor a primit cu mult 
interes ştirea că manuscrisele originale ale lui Corso, cele 
care au stat la baza cărţii, au devenit în mai 2010 
accesibile marelui public sub numele de „Dawn of a New 
Age”. Din păcate, chiar după lectura lor, marile probleme 
legate de afirmaţiile colonelului rămân pe mai departe fără 
răspuns. 

Retroingineria fragmentelor metalice de la 
Roswell? 

Presupusa prăbuşire a unui OZN, în iulie 1947, la 
Roswell, a fost investigată în ultimii ani şi de ufologul Tony 
Bragalia. El şi-a propus să facă lumină în afirmaţiile lui 
Philip Corso conform cărora resturile prăbuşirii ar fi fost 
predate industriei militare americane, care a reuşit să 
reproducă o parte din ele, prin „retroinginerie”, obţinând 
astfel un avantaj asupra sovieticilor. 

Un episod important al presupusei prăbuşiri a unui 
OZN la Roswell, în 1947, a fost acela în care ofiţerul de 
contrainformaţii, maiorul Jesse Marcel, după ce a terminat 
de adunat, de pe ferma Foster, resturile accidentului, şi 
înainte de a le preda superiorilor săi, a trecut în fugă pe 
acasă, arătând materialele adunate soţiei şi fiului său de 
11 ani, Jesse Marcel Jr. Erau fragmente metalice 


extraordinar de subţiri şi uşoare, care dacă erau îndoite 
reveneau apoi fără nicio urmă la forma avută anterior. A 
doua zi, acestea au fost expediate cu avionul la baza 
militară Fort Worth din Texas, de unde, la ordinul 
generalului Ramey, comandantul bazei, au plecat spre baza 
numită azi Wright-Patterson, din Dayton, Ohio (fiind apoi 
ascunse în legendarul „Hangar 18”). Atât ofiţerul, cât şi 
fiul său (ulterior medic ORL, decedat în august 2013) s-au 
decis, după mulţi ani, să descrie proprietăţile stranii ale 
obiectelor. În lunile care au urmat - conform informaţiilor 
lui Bragalia - au început studii guvernamentale secrete 
asupra unui material până atunci necunoscut oamenilor de 
ştiinţă: „metalul cu memorie”. Acesta avea exact aceleaşi 
proprietăţi ca anumite fragmente văzute de martorii care 
au adunat de pe câmp resturile prăbuşirii. 

Tony Bragalia a efectuat o investigaţie minuțioasă în 
special asupra unui aliaj metalic nicheltitan, numit 
„nitinol”, care are proprietăţile atribuite obiectelor 
recuperate din prăbuşire. S-a întrebat dacă nu cumva 
acest metal „cu memorie” a fost cules iniţial la Roswell şi 
„sădit” apoi în industria americană, prin metoda ilustrată 
de Philip Corso. Urmele presupusei afaceri duceau la 
Institutul Memorial Battelle. Documentele arată că, în 
lunile care au urmat după incidentul Roswell, baza Air 
Force de la Wright Patterson a contactat Institutul Battelle, 
în vederea unor studii privind metale cu memorie bazate 
pe aliaje nichel-titan. Aceste studii sau şi realizat, întrucât 
ele sunt citate în mai multe alte lucrări. Numai că, atunci 
când s-a dorit examinarea respectivelor studii, s-a spus că 
ele nu mai pot fi găsite. 

Şi mărturiile a doi generali Air Force sprijină ipoteza 
originii nitinolului în resturile de la Roswell. Când ufologul 
Kevin Randle l-a întrebat pe generalul de brigadă Arthur 
Exon, care în 1947 se găsea la baza Wright Patterson, ce 
metal s-a găsit în resturile adunate la Roswell, acesta s-a 
referit în mod specific la titan. 

Este adevărat că, încă din anii '30, au existat şi în 
Europa cercetări privind „pseudoelasticitatea” cu aliaje de 


aluminiu. Studiile începute cu aliajul nicheltitan la 
Battelle, după 1947, au fost însă cu totul altceva. Oficial se 
spune că nitinolul a fost descoperit la începutul anilor '60, 
la Oficiul de Cercetări Navale din Maryland. Numai că 
Bragalia, stând de vorbă cu autorii consacraţi ai 
descoperirii, a aflat că aceştia nu puteau preciza nici anul, 
nici modul în care ar fi făcut descoperirea. Existau, în 
schimb, în articolele lor trimiteri la lucrările efectuate la 
Bâtelle. Aici funcţionase, în calitate de metalurg şef, Dr. 
Howard Cross, care a prezentat, în decembrie 1948, la 
Oficiul de Cercetări Navale, o comunicare despre „Aliaje 
pe bază de Titan”, iar în 1949 un „al doilea raport asupra 
progresului lucrărilor”. Ambele lucrări sunt citate până şi 
în anii '70 în articolele de la Oficiul de Cercetări Navale, 
inclusiv în lucrări care au ca autori pe descoperitorii 
oficiali ai aliajului. Şi Oficiul a confirmat, de altfel, 
permanenta sa colaborare cu Battelle. 

Documente descoperite recent au subliniat şi 
interesul NASA pentru materialele „cu memorie”, care ar 
putea fi folosite la noi tipuri de motoare „termoelastice” şi 
la exploatarea unor energii neconvenţionale. La testele 
efectuate asupra aliajului „nitinol”, NASA a fost interesată, 
în mod neaşteptat, şi de faptul dacă aliajul reacţionează la 
sugestii mintale, în perspectiva construirii pe viitor a unor 
sisteme de comandă şi navigaţie dirijate prin „energia 
minţii”. Se ştie că unele scrieri au speculat că OZN-urile ar 
fi comandate prin astfel de sisteme. 

Raportul din 1949 de la Battelle, considerat pierdut, 
a fost în cele din urmă găsit şi desecretizat, în 2009, în 
urma unei cereri formale în virtutea legii accesului la 
informaţii. Documentului îi lipseau 30% din pagini, altele 
fiind nenumerotate, dar el conţinea metodele şi paşii 
pentru realizarea aliajelor de titan, esenţiale pentru 
nitinol, şi oferea şi numele primilor cercetători care au 
colaborat la obţinerea aliajului. Intre aceştia era şi Elroy 
John Center (decedat în 1991), despre care se ştia mai de 
mult că în 1960 declarase, în particular, că pe vremea în 
care a lucrat la Battelle, a examinat un fragment dintr-un 


OZN prăbuşit, având pe el stranii semne hieroglifice. Şi 
membrii familiei sale povesteau despre interesul special pe 
care el îl avea pentru OZN-uri şi extratereştri. 

Documente obţinute recent relevă că studiile pentru 
comanda de la Wright Patterson au fost realizate, la 
Battelle, sub conducerea Dr. Howard C. Cross. La sfârşitul 
anilor '40, Cross era cercetătorul de vârf al Battelle în 
metalurgii exotice şi studii privind aliajele de titan. În mod 
extrem de curios, deşi era cercetător în metalurgie, el a 
fost reprezentantul Battelle şi în studiile efectuate de acest 
institut, la începutul anilor '50, pentru „Blue Book, 
proiectul oficial al Air Force privind OZN-urile. S-a 
presupus că Howard Cross ar fi şi autorul faimosului 
„Raport 13” al Blue Book, raport care nu a fost găsit nici 
până azi. Tot el este autorul unui document straniu, numit 
memorandul „The Pentacle”, trimis din partea Battelle 
către Wright Patterson. S-a mai aflat şi faptul că Howard 
Cross a fost cel care a „sădit” ulterior studiile privind 
aliajele de titan în laboratoarele Oficiul de Cercetări 
Navale. 

Bragalia l-a contactat în aprilie 2011 şi pe colonelul 
Richard Weaver, autorul raportului Air Force din 1994 
intitulat „Raportul Roswell - caz închis”, în care se afirma 
că la Roswell s-a prăbuşit doar un balon din proiectul 
Mogul. Weaver a recunoscut că ştia despre mărturiile 
privind resturile metalice care după îndoire îşi recăpătau 
forma, dar nu cunoştea cercetările privind nitinolul. A mai 
adăugat că, într-adevăr, materialele utilizate la baloanele 
proiectului Mogul, deşi flexibile, nu aveau proprietatea de 
a reveni la forma iniţială. Weaver nici nu şi-a pus problema 
unde au putut să ajungă resturile adunate, considerând de 
datoria sa doar examinarea documentelor la care a avut 
acces. 

Bragalia mai citează şi câteva rapoarte ale unor 
persoane care pretindeau că au atins cu mâna lor un OZN 
şi care afirmau că acestea, „deşi metalice în aparenţă, 
aveau elasticitatea cauciucului”. 

Dennis Balthaser este unul dintre ufologii care au 


investigat cazul Roswell, străduindu-se să despartă 
adevărul de poveşti şi dezinformări în imensa cantitate de 
date disponibile. El a avut plăcuta surpriză ca, la 66 ani de 
la acest eveniment, să întâlnească o tânără care i-a spus că 
un unchi al tatălui ei a fost implicat, la baza Air Force de la 
Wright-Patterson, în examinarea unor mostre stranii de 
metal care aparent proveneau de la accidentul de la 
Roswell. 

Fiind pus în contact cu tatăl fetei, acesta i-a povestit 
lui Balthaser că a aflat prima dată de întâmplare pe 23 
iulie 1954, în Akron, Ohio, la petrecerea dată cu ocazia 
zilei sale de naştere, când împlinea opt ani. Unchiul său 
lucra pentru uzinele Goodyear din Akron. Era inginer 
metalurgist şi participa la construirea avioanelor şi a 
dirijabilelor care se produceau aici. La acea petrecere, 
unchiul i-a povestit lui şi tatălui său că, la un moment dat, 
a fost solicitat să meargă la baza Wright-Patterson din 
Dayton, pentru a examina nişte mostre de metal provenind 
de la un „disc zburător” care s-a prăbuşit la Roswell spre 
sfârşitul anilor patruzeci. El a spus că au fost două tipuri 
diferite de metal. Unul a fost foarte dificil de tăiat, topit 
sau prelucrat. Celălalt a fost ca o folie de aluminiu pe care 
o puteai mototoli făcând-o cocoloş. Dacă puneai apoi 
cocoloşul pe o suprafaţă plană, treptat acesta revenea, de 
la sine, la forma sa iniţială cu un finisaj ca de oglindă, pe 
care nu se vedea nicio cută. Dacă îl mototoleai din nou, 
procesul se repeta. Unchiul considera că aceasta a fost 
piesa cea mai interesantă. Aducea oarecum cu panourile 
solare folosite la ora actuală în programele spaţiale. Cu 
toate acestea, el credea că celălalt material era mai 
important pentru a fi utilizat în avioane şi rachete. Poate 
dintr-un asemenea material a făcut Goodyear „conurile 
nazale” de reintrare în atmosferă pentru rachetele 
balistice Atlas Intercontinental. 

Unchiul a spus că într-o perioadă de câteva luni a 
făcut mai multe călătorii la Wright-Patterson, având o 
autorizaţie de securitate de vârf, care-i permitea să stea 
chiar lângă probe. El a mai spus că a auzit că de la locul 


prăbuşirii au fost recuperate şi corpurile ocupanților, 
transportate şi ele la baza Wright-Patterson. Cel puţin aşa 
erau zvonurile, întrucât el însuşi nu a văzut niciodată astfel 
de trupuri şi nici nu putea confirma existenţa lor. De altfel, 
întregul proiect era supersecret şi foarte compartimentat. 

Martorul i-a spus lui Balthaser că peste mulţi ani el 
şi-a întrebat unchiul de mai multe ori despre povestea de 
atunci, iar acesta i-a spus doar că n-ar fi trebuit să spună 
nimănui nimic despre asta. A murit vreo zece ani mai 
târziu şi a luat detaliile întâmplării în mormânt. Şi 
martorul spune că şi-a reamintit toate acestea pe la 
sfârşitul anilor '70, când s-a mutat în New Mexico şi a dat, 
într-o librărie, peste o carte despre incidentul Roswell. 

Balthaser adăuga că nu are niciun motiv să creadă că 
istoria ar fi fost inventată de martor. În plus, detaliile se 
potrivesc cu cele povestite de maiorul Marcel şi de Jesse 
Marcel Jr. 

Au analizat şi canadienii metalul recuperat de la 
Roswell? 

Una dintre cele mai spectaculoase dovezi privind 
interesul guvernului american în fenomenul OZN sunt 
documentele rămase de la inginerul Wilbert B. Smith, cel 
care a condus, între 1950 şi 1954, cercetările oficiale OZN 
ale guvernului canadian, cunoscute ca „Proiectul Magnet”. 
Bănuind că OZN-urile utilizează magnetismul, Smith a luat 
legătura cu surse de la Washington, de unde a obţinut 
informaţii despre OZN-uri. În nota redactată la întoarcere, 
datată 21 noiembrie 1950, „strict secretă” (dar 
desecretizată peste câţiva ani), el scria, între altele: 
„Subiectul [OZN] este clasificat de Guvernul Statelor Unite 
la cel mai înalt nivel de secret, chiar mai sus decât bomba 
cu hidrogen. [...] Farfuriile zburătoare există. [...] Modul 
lor de operare este necunoscut, dar s-a depus în acest sens 
un efort important, printr-un mic grup de cercetători, sub 
conducerea doctorului Vannevar Bush [...] problema este 
considerată de autorităţi ca având o extraordinară 
importanţă”. 

Într-un interviu din noiembrie 1961, puţin înainte de 


moartea sa, Wilbert Smith admitea că echipa pe care a 
condus-o a examinat un fragment desprins dintr-un OZN. 
Întrebat dacă a înapoiat piesa către Air Force, sau poate 
către CIA, Smith a răspuns „mult mai sus, [...] a ajuns în 
mâinile unui grup foarte secret. Dacă vreţi să-i aflaţi 
identitatea, va trebui să vă descurcaţi singuri...” 

Jurnalistul canadian Grant Cameron a reuşit să 
găsească majoritatea documentelor lui Smith pe 
problematica farfuriilor zburătoare. A discutat cu cei mai 
mulţi foşti asociaţi ai lui Smith, între care cu profesorul 
Eric E. Walker care în perioada 1949 - 1959 fusese 
secretarul Research and Development Board (Consiliul 
pentru Cercetare şi Dezvoltare) al apărării SUA şi apoi 
preşedintele Universităţii de Stat din Pennsylvania. Walker 
a jucat un rol-cheie în proiectele secrete OZN ale SUA, aşa 
cum afirma şi Robert I. Sarbacher. De altfel, Sarbacher, 
profesor de fizică la Universitatea Harvard, consultant 
ştiinţific al Comitetului de coordonare pentru cercetare- 
dezvoltare militară şi ulterior preşedintele Institutului 
Tehnologic din Washington, a fost şi cel ce i-a spus lui 
Smith că subiectul OZN era clasificat „cu două puncte mai 
sus” decât bomba cu hidrogen, având, la data aceea, cel 
mai înalt grad de secret din Statele Unite. În ultimii ani, 
Cameron a studiat şi implicarea preşedinţilor Statelor 
Unite în problematica OZN. 

Informaţiile adunate astfel au constituit substanţa 
unei cărţi intitulate „UFOS, MJ-12, and the Government, 
scrisă de Grant Cameron împreună cu T. Scott Crain şi 
publicată de asociaţia ufologică MUFON în 1991. O 
versiune adusă la zi a acestei cărţi a apărut la sfârşitul 
anului 2012. 

Într-un articol din 28 mai 2012, Cameron a dat 
publicităţii notele făcute cu ocazia unei conversații care a 
avut loc la sfârşitul anului 1987 sau începutul lui 1988, cu 
omul de ştiinţă Arthur W.L. Bridge care a lucrat, între 1952 
şi 1969, în Comisia de Cercetări pentru Apărare a 
guvernului canadian. Bridge a fost membru al unui „cerc 
închis” secret de angajați guvernamentali, care 


colaboraseră cu Wilbert Smith la studiile acestuia privind 
controlul gravităţii şi alte direcţii sensibile. Bridge fusese 
cel mai tânăr membru al cerului şi participa la cercetări în 
afara timpului normal de lucru. Cameron spune că singurul 
investigator OZN cu care Bridge a acceptat să stea de 
vorbă a fost el. Iniţial, Cameron îi trimisese lui Bridge două 
documente pentru comentarii, un document privind 
presupusul grup secret MJ-12 şi o scrisoare a lui Robert 
Sarbacher către cercetătorul William Steinman, în care 
vorbeşte despre implicarea sa într-o serie de şedinţe de 
informare privind OZN-uri prăbuşite, şedinţe care ar fi 
avut loc, în 1950, la baza militară Wright-Patterson. 

Cameron îl caracteriza pe Bridge drept „foarte 
paranoid în privinţa carierei sale guvernamentale”. Când 
Cameron a ajuns la el acasă, acesta şi-a poftit soţia şi cei 
doi copii să iasă din cameră, a încuiat uşa şi i-a spus 
musafirului său că nimic din ce urmează să-i spună nu are 
voie să părăsească încăperea. Cităm câteva fragmente din 
notițele date acum la iveală. Referitor la obiectul prăbuşit 
la Roswell Bridge a spus: „Am analizat o piesă scoasă din 
chestia aceea din New Mexico... era un material super- 
uşor”. Comentând scrisoarea lui Sarbacher, Bridge a fost 
surprins de observația că  extratereştrii  recuperaţi 
„semănau cu insectele”, spunând că el ştia că fusese vorba 
de umanoizi. A adăugat că ar fi dorit ca participarea sa, la 
cercetările privind ozn-urile ale lui Smith, să nu fie publică. 
„Mi-a ruinat cariera şi presupun că a ruinat-o şi pe ceaa 
lui Wilbert Smith... am lucrat în aceste experimente 
antigravitaţionale cu Wilbert... nu ştiau mulţi cu ce ne 
ocupăm... dar de câteva ori au fost scurgeri în presă. Nu 
am fost sancţionat oficial”... 

Wilbert Smith organizase un club de persoane 
interesate în farfurii zburătoare, care avea peste 40 de 
persoane, dar a existat o „celulă” internă, de o jumătate de 
duzină de persoane cu care Wilbert efectua experimentele 
sale. „Ştiu că eram urmăriţi. Cunosc câţiva care veneau 
acolo şi nu erau ceea ce pretindeau că sunt”. Bridge a 
adăugat că a analizat şi „o piesă din chestia aceea de la 


Washington”, cu referire la un fragment recuperat 
afirmativ dintr-un OZN care a zburat în 1952 deasupra 
capitalei americane şi a fost trimis de CIA lui Smith spre 
analiză, prin căpitanul Donald Goodspeed, împreună cu o 
mostră de „păr de înger” recuperată cu aceeaşi ocazie. 

Misterioasa „Cameră Albastră”,  ascunzând 
resturile OZN-ului prăbuşit 

La scurt timp după prăbuşirea controversată de la 
Roswell şi transportul resturilor recuperate la baza Wright 
(azi Wright-Patterson) au început să circule zvonuri despre 
o misterioasă „cameră albastră” în care aceste resturi ar fi 
fost depozitate. Tentativele, chiar ale unor foarte înalţi 
oficiali, de a vizita acest loc au eşuat sistematic, iar armata 
a negat tot timpul, oficial, existenţa unei asemenea 
camere. Într-un articol din 13 iunie 2012, ufologul Anthony 
Bragalia afirmă că un document oficial, recent descoperit, 
oferă dovezi concluzive, în urma cărora Air Force va fi 
obligată să admită existenţa acestui loc, precum şi a altor 
detalii. 

Comunitatea de informaţii foloseşte în mod obişnuit 
termenul de Cameră Albastră (Blue Room) pentru a 
desemna un spaţiu, dintr-o clădire ultrasecurizată, 
destinată şi echipată pentru a găzdui obiecte de mare 
senzitivitate şi de mare interes tehnologic. În cazul 
camerei albastre de la Wright Patterson, ne putem gândi la 
obiecte în relaţie cu tehnologia extraterestră. 

Una dintre încercările preliminare pentru a obţine 
acces la această cameră s-a făcut, în baza legii liberului 
acces la documente (FOIA), pe 30 decembrie 1980, de 
către William Moore. Răspunsul pe care l-a primit a fost că 
nu există documente privind existenţa vreunei camere 
albastre. Şi senatorul, ales de cinci ori, fost general şi 
candidat la preşedinţia Statelor Unite, Barry Goldwater, se 
referea, într-un interviu, la încercările sale în acest sens. 
El spunea că, în primii ani '60, i-a spus generalului Curtis 
LeMay: „Ştiu că aveţi o cameră [la Wright-Patterson] în 
care puneţi toate lucrurile secrete”, cerând acces acolo, 
ceea ce i-a fost refuzat categoric. 


Recent, jurnalistul Grant Cameron a descoperit 
răspunsul dat de Air Force, pe 9 octombrie 1991, la o 
cerere făcută, în baza legii accesului la informaţii, de un 
cetăţean, pe nume Brian Parks, cerere în care el menţiona 
că se referă la „Camera Albastră” de la Wright Patterson. 
Răspunsul fusese emis de Departamentul Air Force al 
Ministerului Apărării al SUA, Statul Major cu sediul la 
baza militară Scott, Illinois, era semnat de colonelul Eddie 
L. Anderson, directorul managementului informaţiilor, şi 
avea numărul de identificare USAF 23775, un număr de 
proiect 7307, ca şi un titlu, „Blue Room, Wright-Patterson, 
AFB, OH 1955”. In acest răspuns, colonelul Anderson 
precizează că filmul „Blue Room” a fost distrus pe data de 
9 septembrie 1965, conform documentelor existente la 
baza Air Force Norton, unde erau depozitate astfel de 
filme. Ufologul Anthony Bragalia, aflând de la Cameron 
despre acest document, a făcut în 12 aprilie 2012 o cerere, 
tot pe baza legii FOIA, în care cerea orice document sau 
alt tip de înregistrare, privind fişiere, funcțiuni şi operaţii 
ale „Blue Room”, existenţa acesteia la Wright-Patterson, 
încă din 1955, fiind de acum recunoscută prin mai vechiul 
document. 

În răspunsul primit, pe 11 mai 2012, semnat de 
analistul Lynn Kane, se specifică, poate neintenţionat, 
faptul că înregistrările oficiale privind „Camera Albastră” 
nu se află la Wright-Patterson, ci la Centrul Naţional de 
Informaţii al Aerului şi Spaţiului (NASIC - National Air and 
Space Intelligence Center), dând modalităţile de contact. 
Deci Kane admitea şi el existenţa acestei camere. Mai 
mult, se ştie că NASIC este numele nou, din 1992, pentru 
Divizia de Tehnologii Străine a Forţelor Aeriene (Air 
Force's Foreign Technology Division), despre care s-a tot 
vorbit, în decursul timpului, că ar deţine, spre 
retroinginerie, resturile de la Roswell. Faptul că 
misterioasa cameră albastră este localizată la o agenţie 
relativ nouă dovedeşte că această „cameră” ar putea fi 
încă „în funcţie”. Într-adevăr, în prezentarea publică a 
NASIC se specifică, foarte clar, că misiunea acesteia 


constă în „culegerea şi analiza de informaţii globale 
privind ameninţări, prezente şi viitoare, din aer şi din 
spaţiul cosmic”. 

Pe 17 mai 2012, a venit şi răspunsul din partea 
NASIC, în care se spune că, în ciuda unor căutări intense, 
făcute de altfel şi în trecut, nu s-a putut găsi nicio 
înregistrare legată de „camera albastră”. Bragalia remarcă 
faptul că acest răspuns contrazice pe cele mai vechi, care 
admiteau existenţa unor înregistrări privind camera 
neagră. El promite să continue, pe toate căile legale, să 
încerce lămurirea problemei. 

Acest tip de negări pare să fie caracteristic pentru 
Air Force. În trecut a fost contestată, în acelaşi mod, 
existenţa unei alte entităţi guvernamentale ultrasecrete: 
Unitatea pentru Fenomene  lInterplanetare (IPU - 
Interplanetary Phenomenon Unit). Au fost necesari zece 
ani până când cei interesaţi au reuşit să obţină informaţii 
substanţiale privind această agenţie. Şi atunci, s-a pretins 
că toate fişierele privind IPU fuseseră distruse. Mai 
demult, s-a negat şi existenţa Biroului Naţional de 
Recunoaştere (NRO - National Reconnaissance Office) ori 
a vreunui document legat de el, deşi azi existenţa acestora 
este cunoscută şi unanim acceptată. 

O nouă mărturie importantă privind cazul 
Roswell 

Ufologul Anthony Bragalia a făcut publică în 2010 şi 
mărturia unei văduve a unui general Air Force, doamna 
Rogene Cordes, cu care Bragalia a purtat discuţii timp de 
mai multe luni. Acum, la vârsta senectuţii, ea a fost cea 
care a decis să dezvăluie tot ce ştia, nemijlocit sau de la 
soţul ei, despre prăbuşirea de la Roswell şi despre 
implicaţiile istorice ale acesteia. Depoziţiile ei pledează 
pentru faptul că oficialităţile superioare militare şi politice 
se feresc şi azi să dezvăluie adevărul despre acest 
incident. 

Soţul doamnei Rogene, generalul Harry Nations 
Cordes, avusese autorizaţii de acces la informaţii Strict 
Secrete şi „Informaţii Sensibile Compartimentate”. El a 


fost poate singurul militar din lume care a trecut prin toate 
punctele sensibile ale cazului Roswell: în iulie 1947 era 
staționat la Baza Militară Air Force din Roswell, apoi la 
baza Wright-Patterson, unde se presupune că au fost 
transportate resturile recuperate, lucrând un timp şi în 
Aria 51, după care a fost angajat al CIA, devenind mai 
târziu comandant adjunct la Sediul Central de Informaţii al 
Comandamentului Strategic al Aviației Militare şi 
terminându-şi cariera după ce a condus mai multe 
compartimente din domeniul informaţiilor la Pentagon. 

Harry Cordes era absolvent al Universităţii Emory 
din Atlanta, luându-şi masteratul la Universitatea George 
Washington din capitala americană. La puţin timp după 
izbucnirea celui de al doilea război mondial, s-a înrolat în 
armată, terminând, pe primul loc, şcoala de aviaţie şi 
ajungând în scurt timp pilot şi instructor de zbor. A zburat 
pe mai mult de 25 de tipuri de avioane; a participat la 
misiuni de luptă şi de recunoaştere în Europa, în Pacific şi 
Vietnam. La sfârşitul carierei sale a luat parte la decizii în 
domenii dintre cele mai sensibile, între care cele din 
cadrul Îniţiativei de Apărare Strategică - „Războiul 
Stelelor”. 

În 1947 Cordes era operator radar la baza militară de 
la Roswell. Aici a întâlnit-o pe Rogene, viitoarea sa 
nevastă. Tatăl ei avea o fermă de vite şi de oi, foarte 
aproape de locul prăbuşirii misteriosului obiect. 

Atât Harry, cât şi Rogene au fost conştienţi, atunci, în 
vara anului 1947, de faptul că se prăbuşise o „farfurie 
zburătoare”. Ca locuitori ai oraşului Roswell, ei citeau 
presa locală şi cunoşteau personal o mulţime de martori 
importanţi implicaţi în incident; dar despre aceasta nu s-a 
vorbit deschis decât după 1980. Rogene ştia că soţul ei 
cunoaşte multe despre cazul Roswell şi a fost tot timpul 
foarte interesată să-şi lămurească cele întâmplate, drept 
pentru care a încercat, prin diverse mijloace de 
persuasiune, să-l facă să vorbească. Harry i-a spus că el nu 
se afla, fizic, pe teritoriul bazei în săptămâna în care a avut 
loc prăbuşirea, fiind într-o deplasare, deci nu ştia prea 


multe. Când ea i-a spus că nu crede că e doar atât, ela 
recunoscut că „mulţi camarazi ştiau ce anume s-a 
întâmplat, dar datoria faţă de ţară era să nu spunem 
niciodată nimic”. După multe insistenţe, i-a mai spus: „Am 
fost operator radar la baza Air Force, după cum ştii. 
Obiectul zbura şi era neidentificat. Aparatul a fost urmărit 
şi de radarul din White Sands şi cei de acolo nu ştiau ce 
naiba se întâmplă”. Ea a continuat să întrebe: „Spune-mi 
doar atât - a fost un balon?”, la care Harry a răspuns: „Nu 
a fost un balon. Jesse Marcel a spus adevărul. Dar dacă ți- 
aş spune mai multe detalii, viaţa te nu ar mai fi niciodată 
aceeaşi”, după care a rugat-o să nu întrebe mai mult. 
Totuşi ea insista. Atunci el a izbucnit: „Rogene, dacă ţi-aş 
spune... ar trebui după aceea să te ucid”. Ea era convinsă 
că era o glumă, dar el nu râdea deloc. 

Mult mai târziu, când el era deja în retragere, ea i s-a 
adresat la un moment dat, întrebându-l direct: „Unde ţin ei 
nava, cumva în Aria 51?”. Ea ştia, bineînţeles, că el lucrase 
un timp în zona aceasta din Nevada. El i-a răspuns că nu 
era acolo, continuând: „Poate, la un moment dat, era la 
Wright-Patterson, în zona din afara perimetrului bazei”. 

Cu o altă ocazie, Rogene, făcând aluzie la perioada 
petrecută de Harry în CIA, l-a întrebat: „Ce ai aflat despre 
prăbuşire cât ai fost în CIA?”. El a răspuns: „Când m-am 
dus să lucrez pentru CIA, unul dintre primele lucruri pe 
care le-am făcut a fost să caut fişierul despre Roswell. 
Ştiam că există, dar nu l-am găsit. Sau poate l-au ascuns 
de mine”. 

A fost ultima dată când el a mai spus ceva soţiei 
despre acest subiect. Rogene a mai adăugat: „Ştiu că el s-a 
întrebat toată viaţa de ce a fost necesară această 
muşamalizare - de ce nu au spus oamenilor ce s-a 
întâmplat”. 

Deşi Harry Cordes a fost atât de zgârcit cu detaliile 
despre cazul Roswell, el i-a spus soţiei mai multe istorii 
privind OZN-uri întâlnite în anii de serviciu. A povestit, de 
pildă, familiei, inclusiv celor două fiice, că odată, când 
zbura la altitudinea de 21 kilometri (cea mai mare atinsă la 


vremea aceea), s-a întâlnit personal cu ceva ce „nu putea fi 
decât o navă nepământeană”. 

Rogene, ea însăşi, s-a născut şi a crescut lângă 
Roswell, la o fermă. În vara anului 1947, era angajată la o 
bancă din acest oraş. Cunoştea multe persoane din 
comunitatea locală, dintre cele care azi sunt permanent 
menţionate în legătură cu prăbuşirea de la Roswell, cu 
mulţi dintre ei relaţiile fiind de vizite reciproce, petreceri, 
jocuri de cărţi etc. Rogene ştia că Butch Blanchard, 
comandantul bazei, a spus tuturor să nu discute cu nimeni 
subiectul. Ori de câte ori ea încerca să întrebe ceva, i se 
răspundea cu o tăcere glacială. Aşa cum a declarat ea lui 
Bragalia: „Toți cei care doreau să rămână în armată, pur şi 
simplu nu vorbeau despre asta! Era datoria lor patriotică 
să nu spună prea multe şi să nu pună prea multe 
întrebări”. Ea a cunoscut-o şi pe soţia comandantului: 
Ethel Blanchard, despre care spunea că era marcată 
emoţional de rolul jucat de acesta în urmările incidentului. 
Rogene a vorbit şi despre şeriful din Roswell şi de soţia 
acestuia, care le erau vecini. „George Wilcox şi Inez au fost 
ameninţaţi şi aveau motive să se teamă. Ei au evitat orice 
discuţie asupra cazului, chiar şi cu prietenii. lar George s-a 
schimbat mult după cele întâmplate”. 

Rogene îl ştia şi pe Glenn Dennis, posesorul unei 
firme de pompe funebre din oraş, cu care a fost colegă de 
liceu. îl ştia drept un tip rigid şi corect faţă de lege. Se ştie 
că Dennis a declarat în noiembrie 1990 că a primit în 5 
iulie, puţin după prânz, două telefoane de la ofiţerul de la 
morga bazei. În primul telefon acesta s-a interesat de nişte 
sicrie de mici dimensiuni, care puteau fi închise ermetic, în 
cel de al doilea, a cerut informaţii privind procedurile de 
îmbălsămare. El mai afirma că o soră de la spital, o mai 
veche cunoştinţă, i-a spus că ar fi asistat la autopsia 
omuleţilor. 

După acestea, şeriful Wilcox l-a rugat pe tatăl lui 
Glenn Dennis să-i spună fiului său să uite ceea ce a văzut. 

Rogene avea îndoieli că tot ce a afirmat Glenn Dennis 
ar fi adevărat. Dar una dintre istoriile pe care le-a povestit 


ei este adevărată. În ziua care a urmat prăbuşirii, Rogene 
căuta gheaţă pentru băuturile pe care urma să le consume 
în weekend-ul prelungit cu sărbătoarea naţională. A trecut 
pe la furnizorii obişnuiţi care i-au spus că toată gheaţa 
disponibilă a fost cumpărată de cei de la bază. A încercat 
atunci la gară, unde a primit acelaşi răspuns. Aşa ceva nu 
se mai întâmplase nici înainte, nici după aceea. Mai târziu, 
Glenn i-a spus că cei de la bază au avut nevoie de gheaţă 
pentru a încerca să conserve corpurile rezultate din 
prăbuşire. Atunci ea „a pus cele două lucruri laolaltă”. 

Şi mai interesant este că Rogene a confirmat că locul 
prăbuşirii, acolo în câmp, a fost înconjurat de cordoane 
militare. Ea a văzut cu ochii ei „militari cu arma în mână”, 
care împiedicau oamenii să treacă. Iar în timp ce lucra la 
bancă, a auzit discuţii ale unor fermieri „dintre cei ce se 
scoală în zori”, despre camioane lungi, acoperite cu 
prelată care transportau ceva din acel loc spre bază. Ea l-a 
cunoscut bine şi pe Walter Haut, ofiţerul purtător de 
cuvânt al bazei militare Roswell, cel ce a dat comunicatul 
de presă care făcut apoi înconjurul lumii. Rogene a mai 
comentat: „Walter a mărturisit, către sfârşitul vieţii sale, 
că obiectul nu era de pe Pământ. In cele din urmă, Walter 
a spus adevărul”. 

Anthony Bragalia notează că, în urma acestor 
discuţii, văduva generalului „şi-a descărcat conştiinţa”. In 
încheierea discuţiilor avute, ea a mai declarat: „Harry a 
murit în 2004. Nu a vrut să spună ce a fost. Dar eu mă simt 
mai bine declarând tot ce ştiu. Oamenii trebuie să afle. Şi 
acum vor şti că Roswell s-a petrecut cu adevărat”. 

Fotografii cu omuleţii căzuţi la Roswell? 

Kevin Randle, un fost locotenent colonel în U.S. Air 
Force, participant în războiul din Vietnam şi în cel din Irak 
este un investigator important al cazului Roswell. La 
sfârşitul lunii septembrie 2013, o sursă anonimă anunţa că 
Tom Carey, un colaborator apropiat al lui Randle a intrat în 
posesia unor diapozitive color reprezentând cadavrele 
unor fiinţe recuperate din obiectul prăbuşit la Roswell. O 
femeie ar fi dat peste nişte diapozitive Kodachrome 


ascunse în capacul unui cufăr vechi, în timp ce evalua 
obiectele găsite într-o casă din Texas, pregătită pentru 
vânzare după decesul ultimului proprietar. 

Ea a dat diapozitivele fratelui său, un om de afaceri 
din Chicago, prin care ele au ajuns la Tom Carey. 
Colaboratorii săi s-au mobilizat pentru a stabili dacă într- 
adevăr diapozitivele erau din 1947, dacă proveneau din 
zona Roswell şi înfăţişau ceea ce apărea la prima vedere: 
fiinţe nepământene (deşi semănau cu oamenii), întinse pe 
tărgi şi acoperite parţial de pături militare. În acest scop, 
diapozitivele au fost transmise şi unui ziar din Chicago, ca 
şi experţilor firmei Eastman Kodak. Ambele entităţi au fost 
de acord că diapozitivele Kodachromes erau din epoca 
1947. Soţul femeii decedate, în casa căreia au fost găsite 
fotografiile, fusese un geolog care efectua prospecţiuni, în 
vara anului 1947, împreună cu un grup de colegi, în zona 
din apropiere de Roswell în care s-a produs prăbuşirea. 
Armata făcuse un cordon în jurul locului în care se vedea 
că se produsese un accident, a început curăţarea resturilor 
şi a cerut geologilor să stea deoparte. Totuşi geologul a 
făcut, pe furiş, câteva fotografii. După ce a murit, soţia sa 
a ascuns bine slide-urile, aparent temându-se de posibile 
represalii. 

Cei care au văzut diapozitivele şi fiinţele de pe ele 
sunt convinşi că acele cadavre sunt ale unor entităţi 
extraterestre, fără să aibă însă dovezi. Sursa acestei ştiri 
adaugă că nu ştie unde se află acum diapozitivele, nici în 
ce stadiu se află examinarea lor. 

Anthony Bragalia este un investigator care a devenit 
cunoscut pentru aducerea la lumină a câtorva interesante 
conexiuni legate de incidentul Roswell (aşa cum am 
informat cititorii acestei rubrici în alte articole). La câteva 
zile după ce a apărut nota anonimă de mai sus, Bragalia a 
postat pe internet o informaţie interesantă în care spune, 
în rezumat, următoarele: 

Există două diapozitive Kodachrome, datând din anul 
1947,  înfăţişând o fiinţă umanoidă nepământeană. 
Diapozitivele sunt clare, colorate, luate de aproape, din 


două unghiuri diferite. Nu există niciun indiciu de 
retuşare, prelucrare digitală, sau alte tehnici fotografice 
folosite în contrafaceri. Slide-urile au fost găsite ascunse 
într-un pod într-un cufăr care a aparţinut unui cuplu 
decedat. Soţul a fost un geolog foarte important care a 
condus expediţii de explorare pentru a găsi ţiţei, inclusiv 
într-o regiune care include Roswell, New Mexico. Spre 
deosebire de imaginea populară a  extratereştrilor, 
diapozitivele înfăţişează un umanoid mic, asemănător 
descrierii făcute de martorii de la Roswell. In acelaşi cufăr 
au mai fost găsite (în alt compartiment) fotografii din 1947 
ale geologului şi soţiei sale, împreună cu generalul 
Eisenhower şi cu alte personalităţi. 

Fotografiile nu prezintă (aşa cum au afirmat unii) 
nicio urmă de navă prăbuşită sau de resturi. Fotografiile 
nu sunt în posesia cuiva din echipa de investigare şi cei din 
această echipă nu reprezintă în niciun fel pe proprietarii 
dovezilor, doar le oferă asistenţă tehnică. 

Bragalia declara că s-au făcut publice anumite detalii 
privind ancheta, înainte ca aceasta să fie încheiată, 
datorită unor scurgeri ruşinoase de informaţii. Drept 
rezultat, cei implicaţi au fost supuşi unor presiuni de către 
unii care „au fost geloşi pe eforturile noastre şi nu le place 
ideea de lucru în echipă. Aceştia au avut o plăcere 
perversă în a perturba în mod deliberat ancheta noastră. 
Ei nu şi-au dat seama că acţionând astfel au cauzat 
prejudicii extraordinare căutării adevărului”. Bragalia 
constată că frustrarea celor care doresc să vadă publicate 
imaginile este atât de mare, încât ar fi în stare să facă 
orice pentru asta şi se întreabă - care să fie cauza? Caută 
faimă cu orice preţ? Vor să discrediteze cercetătorii serioşi 
implicaţi? Dau dovadă de lăcomie? 

Bragalia adaugă că atunci când s-a aflat că ufologul 
Kevin Randle a ridicat anumite semne de întrebare cu 
privire la acele diapozitive, scepticii şi spiritele mediocre 
nu şi-au ascuns satisfacția, în speranţa că aceasta va duce 
la scindarea unei echipe care a fost unită până atunci, fără 
să înţeleagă că diversitatea opiniilor este îndreptăţită până 


la lămurirea tuturor detaliilor. 

Bragalia subliniază apoi că sunt câteva întrebări la 
care nu va oferi răspuns. El nu va divulga numele 
geologului implicat, nici al soţiei acestuia ori al actualilor 
posesori ai diapozitivelor. El nu va spune cine şi cum le-au 
autentificat, când a fost găsit cufărul şi de către cine, nici 
care sunt trăsăturile specifice ale umanoidului fotografiat. 
Dacă alţii dintre cei ce au avut acces la aceste informaţii o 
vor face, vor da dovadă că nu le pasă de istorie şi de 
adevăr, doar de ei înşişi, fiind doar nişte căutători de faimă 
lipsiţi de onoare şi chiar mai rău. 

Bragalia mai spune că el nu va divulga nici cine a mai 
văzut fotografiile, când şi unde, nici modul în care acestea 
sunt stocate, stadiul în care se află ancheta, cine au fost 
persoanele contactate în timpul anchetei, procesele de 
decizie pentru a masca proprietarul dovezilor etc. 

Bragalia încheie arătând că n-ar fi exclus ca purtarea 
puerilă şi neprofesionistă a celor ce emit judecăţi înainte 
de a avea dovezi să determine ca posesorul imaginilor să 
refuze să le mai arate. 


O explicaţie halucinantă în mai 2011 a apărut o 
carte intitulată Ar ea 51: An Uncensored History of 
America's Top Secret Military Base (Aria 51: O istorie 
necenzurată a celei mai secrete baze militare americane). 
Autoarea, Annie Jacobsen, după ce se dovedeşte destul de 
bine informată în privinţa proiectelor - de acum 
desecretizate - derulate la Aria 51, începe să scape 
lucrurile de sub control în ultimul capitol. Aici ea se arată 
convinsă nici mai mult nici mai puţin decât că la Roswell s- 
a prăbuşit de fapt un OZN creat de nemţii Walter şi Reimar 
Horten. Acest „OZN” ar fi fost capturat la sfârşitul 
războiului de către sovietici, care au pus pe el inscripţii 
chirilice, după care la ordinul lui Stalin, obiectul a fost 
trimis în Alaska şi de aici la Roswell săinducă panica în 
rândul americanilor, mimând o invazie extraterestră... ca 
parte a unui război psihologic... Echipajul ar fi fost format 
din 5 aviatori, dintre care doi au supravieţuit... Aviatorii ar 
fi fost de fapt copii de 12 - 13 ani, desfiguraţi chirurgical, 
pentru a avea capul mare, ochii plasați lateral ş.a.m.d., 
de... Dr. Josef Mengele, „îngerul morţii” din lagărul de 
exterminare de la Auschwitz... Resturile OZN-ului şi ale 
echipajului ar fi fost transportate apoi în Aria 51, unde 
inginerii fac experimente asupra lor de zeci de ani. 

Pentru toate aceste nonsensuri halucinante Stalin- 
Mengele-Roswell, Annie Jacobsen spune că a avut o sursă 
unică, dar foarte sigură, o persoană care nu este numită în 
carte şi despre care aflăm doar că este un inginer, 
pensionat de la firma EG & G, divizie a companiei URS, 
una dintre marile contractoare militare americane. El 
spunea că omuleţii „erau cobai umani, neobişnuit de mici 
pentru nişte piloţi. Părea a fi copii. Aveau până într-un 
metru jumătate înălţime... Erau deformaţi într-un mod 
grotesc... Aveau un cap neobişnuit de mare, iar forma 
ochilor era supradimensionată”. Doi dintre ei au fost 
descoperiţi în comă, dar încă în viaţă. 

Merită să amintim de pildă, pentru comparaţie, că 
pentru cartea lor: Witness to Roswell (2007), Thomas 
Carey şi Don Schmitt au intervievat, timp de două decenii, 


600 de martori ai incidentului Roswell: militari implicaţi în 
adunarea resturilor prăbuşirii, civili din zonă ori urmaşi ai 
martorilor direcţi. În niciuna dintre mărturii nu există 
vreun argument care să susţină ipoteza aiuritoare a 
doamnei Jacobsen. Cartea serioasă a avut parte însă de 
mult mai puţină atenţie din partea mediei, ceea ce, potrivit 
mai multor comentatori, spune destul de multe despre 
ziariştii care  avantajează  senzaţionalul gratuit prin 
comparaţie cu documentarea sobră, dar mai puţin 
spectaculoasă. 

Acelaşi Tony Bragalia, cu care ne-am întâlnit şi în 
istorioarele de mai sus, a depus o muncă de detectiv până 
a identificat sursa anonimă a doamnei Jacobsen şi chiar i-a 
luat un interviu. Este vorba de Alfred O'Donnell, atunci în 
vârstă de 89 de ani. Inginerul s-a angajat din 1947 la firma 
EG & G, când aceasta avea doar 15 salariaţi, iar la 
începutul anilor '50 a participat la exploziile nucleare din 
deşertul Nevada. O'Donnell i-a reconfirmat lui Bragalia că 
a văzut resturile OZN-ului şi omuleţii, ca şi alte detalii 
spuse autoarei, şi părea în continuare sincer convins de 
istoria cu Stalin, în ciuda unor inconsistenţe interne (de 
pildă, dacă ruşii ar fi vrut să sperie americanii cu invazia 
extraterestră, n-ar fi scris pe navă texte chirilice). 

Bragalia reuşise, cu câtva timp în urmă, să identifice 
şi traseul unor resturi recuperate la Roswell care au dus, 
în particular, la materialele cu memoria formei, în 
particular la aliajul nichel-titaniu numit Nitinol. Atunci 
inginerilor care lucrau la acest aliaj li s-a spus că 
retroingineria se referă la „obiecte capturate de la 
sovietici”, temutul inamic. Din diverse documente şi 
mărturii ştim că, la vremea respectivă, această minciună a 
fost spusă şi altora. 

Minciuna cu „sovieticii” a fost folosită, iată, şi pentru 
cei care, prin atribuţiile lor de serviciu, au văzut resturile 
de la Roswell. Remarcabil în cartea Annei Jacobsen este 
faptul că O'Donnell reconfirmă că el şi alţii au văzut 
resturile unei nave exotice prăbuşite la Roswell şi omuleţii 
cu cap mare etc., după care li s-a dat un ordin ca totul să 


rămână strict secret. Concomitent, martorilor li s-a 
povestit absurditatea cu Stalin şi Mengele, inventată de 
serviciile de contrainformaţii, pentru a deturna atenţia de 
la cauza reală, iar ei au crezut-o. Iar unii naivi sunt dispuşi 
s-o creadă, iată, şi azi. 

Alte noutăţi OZN americane. 

O privire proaspătă asupra fenomenului OZN 

Leslie Kean este o jurnalistă de investigaţii 
independentă, din SUA, cu articole în publicaţii de mare 
tiraj, emisiuni radio şi filme documentare, în general pe 
subiecte politice. În 2002 ea a înfiinţat şi a devenit 
directoarea grupului Coalition for Freedom of Information, 
militând pentru mai multă transparenţă a guvernului în 
problematica OZN. 

Jurnalista a publicat în 2010 cartea „UFOS: 
Generals, Pilots and Government Officials Go On the 
Record”, tradusă şi publicată în 2011 şi în limba română, 
cu titlul „OZN Un mister neelucidat, generali, piloţi şi 
oficialități guvernamentale depun mărturie”. Leslie Kean, 
nefiind un ufolog, are avantajul ca priveşte fenomenul cu 
ochii omului de pe stradă, care cere dovezi înainte de a 
crede în diversele scenarii exotice des evocate în acest 
domeniu. 

Cartea îşi propune să evalueze şi să argumenteze 
cinci teze, la care autoarea a ajuns după examinarea, timp 
de câţiva ani, a datelor şi mărturiilor relevante la care a 
avut acces: 

pe cerul Pământului se manifestă, peste tot, un 
fenomen material, fizic, capabil să atingă viteze, 
manevrabilitate şi luminozitate ce depăşesc tehnologiile 
pământeşti; iar acest fenomen pare să se afle sub un 
control inteligent; 

OZN-urile apar adesea în spaţiul aerian restricţionat, 
unde pot provoca situaţii riscante pentru siguranţa 
zborurilor, dar şi ameninţări pentru securitatea naţională, 
deşi până acum nu au manifestat făţiş acte ostile; 

guvernul SUA ignoră aparent fenomenul, tratează 
martorii credibili cu lipsă de respect, iar la presiunea 


publică emite explicaţii false; 

deşi originea şi natura reală a OZN-urilor rămân 
necunoscute, ipotezele extraterestră sau interdimensională 
sunt raţionale şi trebuie păstrate ca o alternativă de luat în 
considerare; 

având în vedere potenţialele explicaţii, rapoartele 
impun o investigare ştiinţifică sistematică, ce să 
beneficieze de o cooperare internaţională. 

Oricât par de neobişnuite sau chiar de neconceput 
aceste premise, autoarea este convinsă că un cititor cu 
discernământ va ajunge, după citirea cărţii ei, să le 
accepte sau, cel puţin, să le considere plauzibile. 

La ora actuală nu există nicăieri un OZN sau 
rămăşiţe ale unor extratereştri, care să poată fi puse în 
vitrina unui muzeu, unde orice sceptic să le poată vedea 
(iar dacă ar exista, încă ar persista suspiciunea că sunt 
falsuri). Există, în schimb, un mare număr de cazuri, bine 
documentate, de întâlniri OZN, între care OZN-uri care au 
interferat în mod periculos cu traiectoria sau cu aparatura 
de bord a unor avioane, există înregistrări radar, făcute 
concomitent cu observarea vizuală, există tentative sau 
chiar cazuri în care s-a deschis focul asupra obiectelor 
misterioase care s-au apropiat prea mult. Ceea ce mai este 
extrem de important, la astfel de cazuri au fost martori 
militari sau politicieni, unii cu rang înalt, care au descris în 
detaliu cele întâmplate. 

Leslie Kean şi-a concentrat lucrarea asupra câtorva 
dintre aceste cazuri de maximă credibilitate, bazându-se 
exclusiv, aşa cum spune ea însăşi, „pe surse oficiale şi pe 
documente date publicităţii sub incidenţa legii dreptului la 
informare”, surse de nimeni contestate, care au fost 
coroborate cu dovezi fizice şi completate prin interviuri cu 
martori şi investigatori. Martorii erau de regulă 
descumpăniţi de experienţa avută, dorind un răspuns 
pentru cele întâmplate. Fiecare dintre ei şi-a început 
relaţia cu subiectul OZN ca un sceptic, dar interacţiunea 
cu imposibilul i-a transformat ireversibil. 

Jurnalista s-a ferit să abordeze subiecte discutabile, 


cum ar fi, de pildă, OZN-uri prăbuşite, baze subterane sau 
tratate secrete între guvern şi extratereştri. Ea a fost 
reţinută şi în privinţa avansării unor păreri personale 
privind originea fenomenului, observând însă că, vrând- 
nevrând, ajungem la concluzia că, pe de o parte ipoteza 
extraterestră nu poate fi înlăturată, iar, pe de altă parte, ea 
este singura dintre cele propuse care poate explica toate 
detaliile raportate. 

Oamenii obişnuiţi pun adesea semnul de egalitate 
între „OZN” şi „navă cosmică extraterestră”. Această a 
doua accepţiune ţine, în conştiinţa publică, de universul 
SF, drept pentru care oamenii consideră neserios şi 
subiectul „OZN”. Leslie Kean are înţelepciunea să 
precizeze de la bun început că această abordare este 
păguboasă, con traproductivă, întrucât „OZN” nu este 
nimic mai mult decât „obiect zburător neidentificat”, iar 
„neidentificat” înseamnă că nu ştim de fapt ce sunt 
misterioasele apariţii. 

Circa 90 - 95% din ceea ce oamenii consideră OZN- 
uri pot primi explicaţii obişnuite: baloane meteorologice, 
rachete de semnalizare, lanterne atârnate de baloane sau 
zmeie, avioane experimentale, avioane zburând în formaţii, 
stoluri de păsări, sateliți, planete, meteoriți, deşeuri 
spaţiale, fulgere globulare, parhelii, nori etc. Îndată ce a 
fost stabilită natura sa, obiectul nu mai este un „OZN”, 
acest apelativ fiind adecvat doar pentru cele 5 - 10% 
observaţii care nu pot fi explicate în niciun fel. 

Leslie Kean consideră că întrebarea frecvent folosită 
„Crezi în OZN?” este lipsită de fundament şi „nu are niciun 
sens, deoarece ştim că obiectele neidentificate există, fiind 
documentate şi definite oficial ca atare de Forţele Aeriene 
şi de alte organisme ale guvernelor din întreaga lume”. 
Aceste obiecte „pot fi fotografiate, pot genera răspunsuri 
pe ecranele radarelor, pot să lase urme pe sol şi să fie 
descrise de de martori independenţi, aflaţi în locuri 
diferite”. Ele afişează adesea performanţe care nu pot fi 
explicate prin prisma ştiinţei noastre actuale. Şi cu cât se 
adună mai multe date, cu atât lucrurile devin mai 


confuze... 

Termenul de „credinţă” s-ar putea aplica cel mult 
unor întrebări de tipul: „Crezi că suntem vizitaţi de nave 
spaţiale extraterestre?”. Dar aceasta este o altă chestiune. 
Dacă un fenomen sau obiect este „neidentificat”, atunci, 
pur şi simplu, nu ştim care este adevărata sa origine. 

Jurnalista pare să fie de acord cu faptul că în ultimul 
timp, în loc de „OZN” se preferă formularea „Fenomen 
aerian necunoscut” sau „Fenomen aerospațial 
neidentificat” (prescurtat „FAN”). Ea citează în acest sens 
pe 

Richard F. Haines Ph. D., fost cercetător de rang înalt 
al NASA, care defineşte FAN ca fiind „stimulul vizual care 
determină raportarea observării unui obiect sau a unei 
lumini văzute pe cer, al cărui aspect şi/sau dinamică nu 
sugerează un obiect zburător logic, convențional, dar care 
rămâne neidentificat după analiza amănunțită a tuturor 
dovezilor existente, de către persoane calificate din punct 
de vedere tehnic” să realizeze aceasta. Cu toate acestea, 
pentru accesibilitate, şi ea foloseşte în continuare 
termenul de OZN. Premisa fundamentală pe care încearcă 
s-o adopte Leslie Kean este scepticismul rațional, lipsit de 
partizanate şi de idei preconcepute, gata oricând să ia în 
considerare explicații alternative. Evident, sunt eliminați 
astfel dintre sceptici toți cei care, de la bun început, sunt 
convinşi că fenomenul OZN nu există sau că are cutare 
explicație. 

Organizațiile de demitizare a fenomenului OZN au 
conceput sloganul „afirmațiile extraordinare cer dovezi 
extraordinare”. Leslie Kean le răspunde: „Dacă avem 
nevoie de dovezi extraordinare, să ne facem treaba şi să ne 
ducem să le obţinem”. Ea are convingerea, pe baza a ceea 
ce se ştie deja, că „anomalia OZN” are potenţialul să 
producă, într-un viitor nu prea îndepărtat, o „schimbare de 
paradigmă” în mintea oamenilor de ştiinţă. 

O politică declarată de inacţiune 

Pe de o parte - spune Leslie Kean - obiectele 
raportate astfel au un comportament „imposibil, potrivit 


legilor fizicii şi cosmologiei unanim acceptate”. Dar, pe de 
altă parte, „obiectele necunoscute au fost văzute de mii de 
oameni din întreaga lume, demonstrându-şi aceste 
capacităţi «imposibile» chiar sub ochii noştri”. Dovezile vin 
din surse extrem de credibile şi au fost investigate de 
experţi, uneori mii de ore, fără a se găsi o explicaţie. 

Jurnalista recunoaşte că la început şi ea a fost 
sceptică privind fenomenul OZN dar, pe măsură ce 
examina datele existente, devenea tot mai intrigată. Aşa 
cum spune, „după o vreme, am început să am un fel de 
atitudine sfidătoare - însă nu din caza rezistenţei faţă de 
acceptarea realităţii OZN. Dimpotrivă, m-a deranjat că se 
petrecea un lucru adevărat şi nimeni nu părea să-i acorde 
vreo atenţie. [...] Cu cât aflam mai multe lucruri, cu atât 
mai convingător începea să devină întregul. De ce ar 
trebui să presupunem că înţelegem deja tot ceea ce este 
de înţeles [...] aici, pe această planetă?” 

Orice persoană şcolită care vine în contact superficial 
cu fenomenul OZN îl va respinge din start, inclusiv din 
numeroase motive de ordin psihologic. Şi la Leslie Kean, 
trecerea de la scepticism la înţelegere s-a petrecut abia 
după ani de multă lectură, discuţii cu cercetători ai 
domeniului, examinarea documentelor emise de guvern, 
interviuri cu militari în retragere şi alţi martori ai 
fenomenului. Toate acestea i-au permis să înţeleagă treptat 
că guvernul SUA nu neagă fenomenul OZN, ci are faţă de 
el „o politică declarată de inacţiune, dezvoltată pe 
parcursul a peste cincizeci de ani”. 

Leslie Kean încearcă să jaloneze, în cartea ei, etapele 
prin care s-a consolidat această „politică de inacţiune”. La 
sfârşitul anilor '40 observaţiile legate de OZN-uri s-au 
înmulţit, iar armata era din ce în ce mai intrigată. La 
început au încercat să afle dacă e vorba de aparate de zbor 
ruseşti (poate capturate de la germani) sau de fenomene 
atmosferice necunoscute. 

În 1947, „lucrurile au devenit incomod de limpezi în 
spatele uşilor închise”. Nu era vorba nici de unele, nici de 
celelalte. Generalul Nathan Twining, şeful Air Force 


Materiei Command a trimis un memoriu secret şefului 
Aviației Forţelor Terestre ale SUA. în acest memoriu, bazat 
pe date furnizate din numeroase surse, scrie negru pe alb 
că „fenomenul raportat este real şi nu fantasmagoric sau 
fictiv. [...] Caracteristicile funcţionale raportate, cum ar fi 
vitezele ascensionale ridicate, manevrabilitatea, [...] dau 
credibilitate posibilităţii ca unele dintre obiecte să fie 
controlate manual, automat sau de la distanţă”. Twining 
propunea să se realizeze un studiu detaliat al fenomenului. 
Pentru acest studiu a şi fost înfiinţat în 1948 proiectul 
„Sign”, cu sediul la baza Wright (azi Wright-Patterson) de 
lângă Dayton, Ohio. 

Personalul proiectului „Sign” a elaborat un raport, 
strict secret, denumit „Estimare a situaţiei”, în care, pe 
baza celor mai convingătoare dovezi, trăgea concluzia că, 
cel mai probabil, OZN-urile erau de origine extraterestră. 
Generalul Hoyt Vanderberg, şeful Statului Major al 
Forţelor Aeriene, a ordonat ca materialul să fie imediat 
distrus, spunând că pentru a susţine o ipoteză atât de 
şocantă ar fi trebuit dovezi mai solide. Personalul 
proiectului „Sign” a fost dispersat, sarcina fiind preluată 
de un alt proiect, numit „Grudge”, apoi, în 1951, de 
proiectul „Blue Book”, care a funcţionat până în 1969. 

În toată această perioadă, pe măsură ce datele culese 
arătau că nu putea fi vorba de tehnologii ale unei alte 
puteri, au existat mereu persoane care au luat în 
considerare ipoteza extraterestră, singura care putea 
explica anumite observaţii. Leslie Kean citează două 
memorii FBI din 1952, desecretizate între timp, în care se 
arată că informări venite prin intermediul biroului 
generalului maior John Samford, directorul informaţiilor 
Air Force, afirmă că „nu era absolut imposibil ca obiectele 
observate să fie nave venite de pe alte planete”, respectiv 
că „unii militari iau în mod serios în considerare 
posibilitatea ca OZN-urile să fie nave planetare”. Din cauza 
acestor evoluţii, dar şi a activităţii unor OZN-uri în 
preajma silozurilor cu rachete nucleare, liderul minorităţii 
republicane din Camera Reprezentanţilor, Gerald Ford 


(viitor preşedinte al SUA), a cerut în 1966 audieri în cadrul 
Congresului pe problema fenomenului OZN. Ca urmare, s- 
a decis să se efectueze un studiu, finanţat de guvernul 
american, în acest scop. Studiul a fost atribuit unui 
colectiv al Universităţii Colorado, condus de Prof. Edward 
Condon. 

Din păcate, treptat au ieşit la iveală opinii scrise ale 
celor implicaţi în proiect conform cărora, dacă echipa ar 
accepta realitatea fenomenului şi caracterul său 
inexplicabil, „am avea mai mult de pierdut ca prestigiu în 
cadrul comunității ştiinţifice decât am avea vreodată de 
câştigat” ori că „trucul ar fi [...] ca proiectul să pară 
efectuat de un grup de persoane care nu sunt partizane şi 
care încearcă din răsputeri să fie obiective, fiind totuşi 
lipsite de orice aşteptare, oricât de redusă, de a găsi vreo 
farfurie zburătoare”. 

In ciuda scandalului care a urmat, Proiectul Condon 
a fost finalizat. În cele 1.000 de pagini ale sale există şi 
analize pertinente ale unor cazuri credibile, dar fără 
explicaţii. Totuşi în concluziile proiectului, fără legătură cu 
acest conţinut, se afirmă că „nu s-a obţinut nimic nou din 
studierea OZN-urilor”, recomandând sistarea oricărei 
cercetări în acest sens. Proiectul Blue Book a fost închis 
oficial în decembrie 1969. 

În declaraţia de presă care a însoţit desfiinţarea, în 
decembrie 1969, a proiectului, scria, în acest spirit, că 
guvernul Statelor Unite nu va mai investiga fenomenul 
OZN din următoarele motive: „niciun OZN [...] nu a 
reprezentat vreodată o ameninţare la adresa securităţii 
naţionale; nu a existat nicio dovadă [...] că OZN ar fi 
reprezentat progrese sau principii tehnologice care să 
depăşească limitele cunoaşterii ştiinţifice actuale; nu a 
existat nicio dovadă care să arate că observaţiile din 
categoria «neidentificate» sunt vehicule extraterestre”. Şi 
azi, dacă cineva întreabă guvernul SUA de ce nu se implică 
în studiul acestui fenomen, răspunsul face trimitere la 
aceste motive. 

Specialiştii din alte ţări nu au fost peste tot de 


aceeaşi părere. De pildă, Jean-Jacques Velasco, timp de 
douăzeci de ani responsabil guvernamental francez cu 
fenomenul OZN, scrie într-un articol inclus în cartea 
Lesliei Kean că „OZN-urile par să fie obiecte artificiale şi 
controlate, ale căror caracteristici fizice pot fi măsurate de 
sistemele noastre de detecție, în special de radare. 
Corespund unei fizici care este de departe superioară şi 
mult mai evoluată comparativ cu aceea pe care o aplicăm 
noi în majoritatea ţărilor avansate tehnologic”. 

Desigur, în 1969, nu existau (şi nu există nici la ora 
actuală) „dovezi”, care pot fi arătate marelui public, 
precum că OZN-urile ar fi „vehicule extraterestre”; dar nu 
s-au găsit nici alte explicaţii mulţumitoare pentru 
nenumărate cazuri „neidentificate” (aceasta pentru a nu 
vorbi de rapoartele şi investigaţiile privind miile de 
întâlniri de gradul III sau IV). 

Dovezile disponibile sunt: mărturii, fotografii, urme 
etc., similare celor acceptate de justiţie. James Harder, 
profesor la Universitatea din California, declara în 1968, în 
timpul audierilor din Congresul SUA: „Pe baza datelor şi a 
regulilor [...] aplicate de tribunalele civile sau penale, 
realitatea materială a OZN-urilor a fost dovedită fără a mai 
lăsa loc de îndoială” şi ele au demonstrat, prin 
comportamentul lor, „secrete ştiinţifice pe care noi nu le 
cunoaştem”. 

Amiralul Roscoe Hillenkoetter, primul director al CIA 
(până în 1950), a scris o declaraţie, publicată în 1960 de 
New York Times, în care spunea: „In culise, ofiţeri de rang 
superior din Forţele Aeriene sunt, pe bună dreptate, 
îngrijoraţi de OZN. Insă datorită atitudinii oficiale de 
învăluire în secret şi de ridiculizare, mulţi cetăţeni sunt 
determinaţi să creadă că obiectele zburătoare necunoscute 
sunt o prostie. Pentru a ascunde adevărul, Forţele Aeriene 
şi-au redus personalul la tăcere”. Ulterior, în acelaşi an, tot 
el atrăgea atenția asupra pericolului declanşării 
accidentale a unui război, dacă OZN-urile ar fi considerate 
la un moment dat, în mod greşit, ca arme sovietice. 

Şi generalul francez Lionel Max Chassin, 


coordonatorul NATO al Forţelor Aeriene Aliate în 1956 - 
1958, spunea în aceeaşi perioadă că, „dacă persistăm în 
refuzul recunoaşterii existenţei OZN-urilor, vom sfârşi, 
într-o bună zi, prin a le considera, din greşeală, rachete 
ghidate inamice, şi atunci ne putem aştepta la tot ce e mai 
rău”. 

Faptul că la mai multe baze de rachete nucleare 
strategice, OZN-urile au blocat dispozitivele de lansare a 
fost ţinut strict secret până relativ recent. 

Mai târziu, s-a aflat şi faptul că însăşi desfiinţarea în 
decembrie 1969 a proiectului Blue Book fusese doar o 
manevră propagandistică, destinată exclusiv dezinformării 
marelui public privitor la interesul guvernului în 
fenomenul OZN. Un memoriu secret (desecretizat în 1979, 
la cerere), elaborat, în octombrie 1969, de generalul de 
brigadă Carroll H. Bolender, din Forţele Aeriene, arăta că 
„Rapoartele OZN care afectează securitatea naţională [...] 
nu sunt parte a sistemului Blue Book, dar ele vor continua 
să fie tratate prin proceduri standard Air Force”. lată deci 
că se recunoştea că existau OZN-uri care „puteau afecta 
securitatea naţională”, ca şi faptul că proiectul care urma 
să fie desfiinţat era mai degrabă o vitrină în care să fie 
puse celelalte rapoarte, mai puţin importante. 

Oficialii americani au rămas evident interesaţi de 
activitatea OZN şi după 1969. Este grăitor că în 1971, 
miniştrii de externe ai SUA şi URSS - William Rogers şi 
Andrei Gromîko - vor semna un „Acord privind măsurile în 
vederea reducerii riscurilor unui război nuclear între 
URSS şi SUA”, în care articolul 3 spunea - negru pe alb - 
că „părţile se angajează să se informeze una pe alta, 
imediat ce vor repera un OZN, [...] dacă astfel de 
fenomene pot provoca un pericol de dezlănţuire a 
războiului nuclear între cele două ţări”. 

La 22 septembrie 2012, la Muzeul Naţional de 
Testare Atomică din Las Vegas, a avut loc, în faţa unei 
audienţe de 200 de persoane, o dezbatere organizată de 
membrii grupului „OZN-urile militare: Secrete dezvăluite”. 
Printre vorbitori au fost: un colonel Air Force, fost 


comandant de bază militară, doi foşti ofiţeri Air Force, care 
au lucrat în cadrul proiectului „Blue Book”, proiect militar 
oficial privind fenomenul OZN în anii '50 şi '60, ca şi un 
fost investigator din Ministerul Apărării al Marii Britanii. 

Directorul executiv al muzeului, Allan Palmer, fost 
pilot militar, a declarat agenţiei The Huffington Post, care 
a transmis şi a comentat evenimentul: „Toţi aceşti oameni 
au avut poziţii de mare răspundere, cu autorizaţii de 
securitate de nivel înalt. Ei nu sunt genul de oameni care 
tind să-şi imagineze lucruri sau s-o ia razna cu nişte 
invenţii”. 

Deşi membrii panelului poate nu aveau întru totul 
aceeaşi părere cu privire la toate detaliile cazurilor 
specifice OZN, ei au fost de acord cu firul comun care 
trecea prin ele. O apariţie publică rară a fost cea a 
colonelului pensionat Air Force Bill Coleman, fost purtător 
de cuvânt pentru Proiectul Blue Book între 1961 şi 1963. 
Acest studiu controversat s-a încheiat în anul 1969, 
concluzionând că OZN-urile nu reprezentau „tehnologii 
sau principii dincolo de cunoştinţele ştiinţifice actuale”. 
Coleman a povestit propria sa întâlnire fascinantă cu un 
OZN în timp ce pilota un bombardier B-25, în 1955, în 
Alabama. Obiectul necunoscut, „o farfurie zburătoare 
clasică”, cu diametrul de peste 20 de metri, a coborât, de 
la o înălţime estimată de 20.000 de metri, atât de aproape 
de sol, încât a ridicat praful în urma sa. Coleman a 
încercat să-l urmărească. „Ne deplasam la putere maximă 
continuă, pentru un B-25, aproximativ 300 de mile pe oră, 
şi ne-am îndreptat spre vârfurile copacilor cu gândul să-l 
devansez... M-am apropiat de sol la 450 de metri, apoi am 
putut vedea obiectul deasupra unui câmp proaspăt arat; se 
deplasa cu o viteză destul de bună şi trăgea după el două 
vortexuri”. Atunci când pilotul a încercat să-l întreacă, 
OZN-ul a ţâşnit spre înălţimi şi a dispărut. 

Coleman a terminat partea lui de expunere, oferind 
un posibil motiv pentru care extratereştrii ar ezita să 
viziteze Pământul: „Dacă un nepământean ar ateriza aici, o 
răceală banală l-ar putea ucide. Iar răceala lor comună ar 


putea distruge populaţia de pe planeta Pământ. Ei sunt 
destul de inteligenţi dacă au putut construi un vehicul care 
poate călători ani-lumină, deci trebuie să fie suficient de 
inteligenţi să ştie că bolile noastre i-ar putea distruge”. 

În perioada în care Coleman a fost purtătorul de 
cuvânt al Proiectului Blue Book, director al proiectului a 
fost colonelul Bob Friend. El era în dezacord cu concluziile 
negative ale Air Force despre OZN-uri în 1969: 
„Convingerea mea primară pentru aceste lucruri este că 
da, lozn-urile] sunt reale, şi cred că ar fi mult mai bine 
dacă guvernul sau o altă agenţie ar lua aminte la aceste 
lucruri şi ar cerceta aspectele lor ştiinţifice”. 

Friend a făcut o invitaţie şi celor mulţi care cred că 
au văzut OZN-uri, dar au fost reticenţi în a le raporta de 
teamă că nu vor fi luaţi în serios: „OZN-urile sunt reale, şi 
nu veţi fi ridiculizaţi dacă vă veţi adresa unei organizaţii 
oneste care studiază fenomenul.  Prezentaţi cazul 
dumneavoastră şi permiteţi oamenilor să investigheze cât 
pot, pentru a face unele determinări cu privire la ceea ce 
aţi văzut. Pe viitor, amintiţi-vă că suntem de partea 
voastră”. 

„Scepticii“ şi antiufologia în perioada 29 aprilie-3 
mai 2013, s-a organizat la National Press Club din 
Washington aşa-numita „Audiere a Cetăţenilor privind 
Dezvăluirea” a tot ce ştie guvernul privind realitatea 
prezenţei extraterestre pe Pământ. La audiere au depus 
mărturie, în faţa a şase foşti membri ai Congresului 
Statelor Unite, 39 de cercetători, activişti, lideri politici, 
foşti membri ai serviciilor militare şi ai unor agenţii 
guvernamentale, reprezentând zece ţări. 

Printre participanţii la lucrările „Audierii Cetăţenilor 
privind Dezvăluirea” s-a numărat şi unul dintre cei mai 
importanţi ufologi actuali, Stanton Friedman. După opinia 
sa, „dovezile sunt covârşitoare că planeta Pământ este 
vizitată de nave spaţiale extraterestre controlate 
inteligent. Cu alte cuvinte, unele (subliniat de 33 de ori), 
unele ozn-uri sunt nave spaţiale extraterestre, cele mai 
multe nu sunt”. 


Cu puţin timp înainte de conferinţă el a difuzat un 
text critic împotriva unui articol, cu titlul „The Science 
Behind UFOS” publicat de Phil Plait în revista Astronomy 
Magazine. Friedman numeşte acest articol „un splendid 
exemplu al falimentului intelectual al pseudoştiinţei şi 
antiufologiei”. Friedman subliniază că în privinţa realităţii 
fenomenului OZN s-au publicat, în timp, cel puţin cinci 
studii ştiinţifice de mari dimensiuni. Plait nu menţionează 
niciuna. Există cel puţin 12 teze de doctorat privind ozn- 
urile. Niciuna nu este menţionată. Există numeroase 
înregistrări radar-vizuale. Niciuna nu e menţionată. Ted 
Phillips a inventariat peste 5.000 de urme fizice ale trecerii 
unor OZN-uri, colectate din 95 de ţări. Niciuna nu e 
menţionată. Există un număr de cazuri de răpiri OZN bine 
investigate, de profesionişti precum psihiatrul Dr. John 
Mack de la Universitatea Harvard. 

Niciuna nu e menţionată. Dintre studiile amintite, cel 
mai mare este /Project Blue Book Special Report No. 14 
Realizat de ingineri şi cercetători de la Battelle Memorial 
Institute, prin contract cu US Air Force, în 1954. Studiul 
include 200 de tabele, grafice, hărţi etc., analizând 3.201 
observaţii OZN, din care 21, 5% sunt listate ca 
„necunoscute”, complet separat de 9, 3% încadrate la 
„informaţii insuficiente”. Cu cât calitatea observatorilor 
(de pildă aviatori, astronomi etc.) era mai bună, cu atât era 
mai mare şi procentul de cazuri neidentificate. O analiză 
statistică de tip chi-pătrat a arătat că probabilitatea ca 
observaţiile „necunoscute” să fie de fapt „cunoscute” şi 
prost clasificate era mai mică de 1%. 

Un alt studiu, de 247 de pagini, este cel care a urmat 
audierilor din 29 iulie 1968 în faţa comisiei pentru ştiinţă 
şi astronautică a Camerei Reprezentanţilor SUA. El conţine 
depoziţiile a 12 oameni de ştiinţă, dintre care trei 
astronomi, între care J. Allen Hynek, şeful Departamentului 
de astronomie de la Universitatea Northwestern din 
Evanston, Illinois, şi timp de 20 de ani consultant OZN al 
Air Force. Cea mai cuprinzătoare prezentare a fost cea a 
Dr. James E. McDonald, cercetător principal fizician la 


Departamentul de ştiinţe ale atmosferei, de la 
Universitatea din Arizona. El a analizat 41 de cazuri 
separate, inclusiv observaţiile făcute de astronomi precum 
Dr. Clyde Tombaugh, descoperitorul planetei Pluton, sau 
cazuri cu mai mulţi martori şi cazuri radar-vizuale. 

Şi „Raportul Ştiinţific privind OZN-urile” (Raportul 
Condon) elaborat la Universitatea Colorado analizase 
detaliat 117 cazuri, dintre care 30% nu au putut fi 
identificate. Totuşi cartea lui Plait vorbeşte doar despre un 
singur caz, fotografia făcută pe 11 mai 1950 de soţii Trent 
în McMinnville, Oregon, recunoscând că „acesta este unul 
dintre puţinele rapoartele OZN în care toţi factorii 
investigati, geometric, psihologic şi fizic, par să fie în 
concordanţă cu afirmaţia că un obiect extraordinar de 
zbor, argintiu, metalizat, în formă de disc, având zeci de 
metri în diametru şi fiind evident artificial, a zburat în 
văzul a doi martori”. Argumentaţia lui Friedman continuă 
şi cu alte exemple. Dar este clar că Plait, ca orice 
astronom, susţine în mod automat imposibilitatea 
călătoriilor interstelare, deci şi imposibilitatea ca o 
civilizaţie extraterestră să ajungă pe Pământ. lar dacă e 
imposibil, ce rost ar mai fi avut (nu-i aşa?) să se mai 
întrebe dacă există sau nu dovezi în favoarea prezenţei 
extraterestre pe Pământ, ori măcar dacă cineva a 
investigat serios această problemă... 

Misteriosul grup „Majestic-12”. 

Una dintre problemele care obsedează ufologii 
americani şi îi divizează în tabere este existenţa sau 
inexistenţa unui grup oficial, misterios şi ultrasecret, numit 
Majestic-12 sau MJ-12, format din singurele persoane (12 
la număr?) care ar avea acces la toate secretele privind 
prezenţa extraterestră pe Pământ. 

În iulie 2013, şi ufologul Grant Cameron a publicat 
opiniile sale despre acest subiect. El arată că ideea 
existenţei unui asemenea grup a apărut la începutul anilor 
'80, atunci când investigatorul Bill Moore a publicat cartea 
de mare succes The Roswell Incident, care se consideră că 
a fost precursorul obsesiei moderne privind accidentul de 


la Roswell. 

La câteva zile de la lansarea cărţii, Moore a fost 
contactat de structurile de informaţii ale SUA, care au 
început să-i povestească despre un grup supersecret MJ12, 
care ar fi fost înfiinţat de către preşedintele Harry 

Truman, pentru a gestiona problemele prezenţei 
extraterestre pe Pământ. Moore a fost alimentat cu 
informaţii atât de Richard Doty, sergent de la Biroul pentru 
Investigaţii Speciale al U.S. Air Force, cât şi de o a doua 
persoană, din partea CIA, care s-a prezentat cu numele de 
cod Falcon. Mai târziu, Moore a primit astfel de informaţii 
şi din alte 10 surse. Se crede că unele dintre acestea ar fi 
fost de fapt ex-directori ai CIA. 

Implicarea lui Moore în povestea MJ-12 a culminat în 
1987, când Moore şi alţi doi cercetători, Jamie Shandera şi 
Stanton Friedman, au făcut publice o serie de documente 
în acest sens. Aceste documente, clasificate „Strict Secret 
Restricţionat”, pretindeau a fi o informare, destinată 
preşedintelui ales, Dwight Eisenhower, despre grupul de 
12 persoane de oameni de ştiinţă de nivel înalt şi oficiali 
militari care au alcătuit comisia de elită strict secretă MJ- 
12. 

Jurnalistul canadian Grant Cameron precizează că a 
adunat, în cartea sa „UFOS, MJ-12, and Government 
Informants” (OZN-uri, MJ-12 şi informatori ai guvernului), 
un mare număr de dovezi în favoarea existenţei unui 
asemenea grup. El a scris acolo că probabil documentele 
pe care se baza au fost o scurgere de date, parţial 
adevărate şi parţial false, o încălcare a secretului, 
autorizată de prezentul grup MJ-12, pentru a desensibiliza 
publicul cu privire la modul în care problema farfuriilor 
zburătoare este tratată de către Casa Albă. De asemenea, 
Cameron spune că a scris că, deşi o parte din conţinutul 
documentelor nu pare autentică (cum ar fi lipsa oricărei 
menţiuni privind existenţa unui extraterestru viu recuperat 
la Roswell), există o mulţime de dovezi care indică faptul 
că totuşi acest grup mitic MJ-12, menţionat în documente, 
ar fi existat. 


Cameron crede că documentele nu spun întregul 
adevăr, pentru a evita încălcarea legii, prin dezvăluirea 
unor informaţii clasificate, ca şi pentru a proteja 
programul general privind OZN-urile. În favoarea 
existenţei unui grup MJ-12 el aduce un număr de dovezi. 
Astfel: 

Coautorul cărţii, T. Scott Crain, a identificat o femeie 
care în 1979 făcea parte dintr-o echipă de declasificare a 
documentelor din USAF, în Okinawa, Japonia, în timpul 
activităţii ei, a dat peste nişte înscrisuri care, chiar dacă 
nu erau identice cu cele MJ-12, părea să conţină acelaşi 
material. Această femeie a fost hărţuită atunci când a fost 
lansată prima ediţie a cărţii, în 1991. 

In 1987, la doar câteva zile după ce Moore a făcut 
publice documentele  MJ-12, fostul preşedinte al 
Universităţii statului Pennsylvania, Eric E. Walker a spus: 
„Da, ştiu de MJ-12. Ştiu de ei de 40 de ani. Dar cred că 
încercarea de a-i identifica este o luptă cu morile de vânt!” 

Moya Lear, soţia lui Bill Lear, inventatorul de la firma 
Lear Jet, rugat de fiul său, John Lear l-a sunat pe prietenul 
ei, generalul de patru stele James Doolittle, să îl întrebe 
dacă a existat un asemenea grup. Doolittle a confirmat 
existenţa grupului, dar a spus că aceasta este tot ce poate 
spune. 

Şi astronautul Edgar Mitchell, comandantul misiunii 
lunare Apollo 14, a afirmat că, pe baza surselor sale, 
grupul MJ-12 a existat. 

Generalul Arthur E. Exon, care în 1947 era la Wright 
Field, atunci când au sosit aici resturile prăbuşirii de la 
Roswell, a declarat că era conştient de existenţa unei 
comisii de control OZN, alcătuită în principal din ofiţeri şi 
de personal din informaţii, de nivel foarte înalt. El nu-şi 
mai amintea numele grupului. 

În iulie 1989, Bob Oeschler a înregistrat o 
conversaţie cu Bobby Ray Inman, fost director adjunct CIA. 
Acesta a declarat că „MJ-12 a însemnat ceva pentru el şi 
că a fost conştient de existenţa unui program de 
„indoctrinare a publicului” cu privire la OZN-uri. El a 


recunoscut că, înainte de pensionarea sa, avusese „ceva 
experienţă”, în zona OZN-urilor, dar în momentul 
conversaţiei informaţiile sale nu mai erau la zi. 

O altă confirmare a existenţei MJ-12 a venit de la un 
arhivist de la Arhivele Naţionale din College Park, I 
Maryland care, după o prelegere a lui Cameron în Eureka | 
Springs, Arkansas, în 2005, i-a spus acestuia că lucrase la 
I declasificarea documentelor, având acces la documente | 
guvernamentale înainte ca acestea să fie date publicităţii. I 
Un coleg al său, în timp ce declasifica documente ale 
şefilor Statelor Majore Reunite, a văzut documente 
purtând pe ele sigla MJ-12. 

Harold Stuart, un fost membru al administraţiei 
Truman, a fost menţionat într-o carte din 2005 a lui Robert 
I Collins, ca făcând parte pe atunci dintr-un comitet I 
consultativ pentru MJ-12. Răspunzând la o scrisoare a 
investigatorului Brian Parks, Stuart a declarat: „Îmi i 
amintesc vag de MJ-12, dar nu într-atât încât să pot face I 
un comentariu... Nu am făcut parte din comitetul consul I 
tativ MJ-12 şi am doar o amintire neclară a acestui proiect 
I s-au grup. Am cunoscut pe cei mai mulţi dintre generalii 
pe I care i-aţi menţionat în scrisoarea dumneavoastră, dar 
îmi I pare rău, nu pot aduce mai multă lumină pe 
solicitarea făcută”. 

Investigatorul Lee Graham a scris multe scrisori şi a I 
depus zeci de cereri, în numele legii libertăţii de informare 
I (FOIA), pentru a încerca să valideze documentele MJ-12. 
I La 24 mai 1990, Serviciul de Investigaţii al Apărării (DIS) 
I a răspuns la una dintre cererile sale, trimiţându-i înapoi 
copiile documentelor MJ-12, având pe partea de jos ar 
fiecărei pagini menţiunea „declasificată”. Graham nu a 

reuşit niciodată să afle cine a făcut această 
declasificare, nici dacă documentele erau autentice. 

Într-o scrisoare din 1987, trimisă de John Andrews 
bunului său prieten Ben Rich, preşedintele firmei 
Lockheed Skunk Works, Andrews, declara că ştie de mulţi 
ani de MJI2, „chiar dacă oficial el nu a existat”. Într-o 


discuţie cu Lee Graham, Andrews a spus că a auzit de MJ- 
12, la începutul anului 1984, deci cu aproape un an înainte 
ca investigatorii Moore şi Shandera să primească într-o 
scriesoare copii ale documentelor MJ-12. 

De la lansarea cărşii lui Grant Cameron, în ianuarie 
2013, au apărut alte două noi dovezi care contribuie la 
confirmarea faptului că a existat un grup de control MJ-12. 
Prima a venit de la o poveste spusă de Jesse Marcel Jr., fiul 
ofițerului de informaţii de la Roswell Army Air Base, primul 
care a istorisit detaliile prăbuşirii OZN din iulie 1947. La 
„Audierile Cetăţenilor privind Dezvăluirea”, organizate în 
mai 2013, Marcel spunea că „în urmă cu un număr de ani” 
a fost chemat la Washington DC, pentru o întâlnire într-o 
cameră securizată în clădirea Senatului, de către Dick 
D'Amato, fost consilier-şef şi investigator-şef al Comisiei de 
Credite al Senatului, care cerceta Zvonurile finanţării 
retroingineriei unor farfurii zburătoare la Aria 51, fără 
ştirea Senatului. Dar D'Amato, deşi avea o autorizare de 
securitate Top Secret şi puterea unei citaţii din partea 
Comisiei de Credite a Senatului, nu a putut penetra aceste 
proiecte, controlate de o echipă care era stăpâna tuturor 
proiectelor negre. 

Marcel spunea că el şi D'Amato s-au întâlnit în jurul 
unei mese de conferinţe, pe care era un roman scris de 
Whitley Strieber, numit „Majestic“, tratând despre 
accidentul de la Roswell şi despre un grup de control 
MJ12, înfiinţat pentru a face faţă venirii extratereştrilor pe 
Pământ. D'Amato i-a spus: „Vreau să vă zic ceva. Aceasta 
(arătând spre carte) nu este ficţiune”. Marcel a întrebat: 
„Când aveţi de gând să spuneţi asta publicului?”. D'Amato 
a răspuns: „Dacă ar fi după mine, aş fi făcut-o ieri, dar nu 
depinde de mine. Sunt aici doar pentru a investiga costul 
păstrării secretului. În realitate, există un guvern negru. Ei 
au controlul asupra resturilor prăbuşirii. Ei nu răspund 
faţă de nimeni şi nu sunt aleşi. Ei au o cantitate nelimitată 
de bani de cheltuit. Ei sunt cei care au controlul asupra 
acestui domeniu”. 


Un alt grup secret de studii OZN 

Cea de a doua piesă de noi dovezi privind 
„Majestic12” a venit de la o sursă neaşteptată - colonelul 
în retragere. 

Viaţa colonelului în retragere John Alexander este o 
lungă istorie plasată între cercetarea ştiinţifică tradiţională 
şi studierea unor fenomene care desfid explicaţiile 
acceptate. In 1960 a comandat echipe ale forţelor speciale 
„A” („beretele verzi”) în Indochina. Cu această ocazie, în 
Thailanda, el s-a întâlnit cu mistici budişti, iar în Vietnam, 
în Delta Mekong, avea chiar o mănăstire budistă în 
interiorul taberei militare pe care o comanda. În 1972 a 
fost printre primii care a examinat artefactele unice 
subacvatice, devenite cunoscute sub numele de Bimini 
Wall, despre care unii cred că ar fi rămăşiţele Atlantidei. 

Fire de explorator, Alexander a îndrăznit să calce pe 
căi evitate de alţi oameni de ştiinţă, care pun teama pentru 
reputaţia personală mai presus de căutarea adevărului în 
locuri mai puţin bătătorite. Pentru acest comportament, el 
a fost aclamat şi blamat deopotrivă, atât de admiratori, cât 
şi de denigratori. 

Interesat de studiul stărilor din preajma morţii (Near 
Death Experiences - NDE), John Alexander şi-a completat 
studiile doctorale sub conducerea faimoasei pioniere a 
acestui domeniu, Dr. Elizabeth Kubler-Ross. El a devenit 
apoi preşedintele asociaţiei internaţionale IANDS pentru 
acest domeniu, asociaţie având sediul în Universitatea din 
Connecticut. împreună cu Cleve Backster, Alexander a 
măsurat influenţa unor acţiuni la distanţă asupra 
leucocitelor umane. El a mai fost implicat, oficial, din 
partea armatei, şi în studii de psihokinezie, clarviziune, 
programare neurolingvistică etc., ceea ce presupunea, 
între altele, şi urmărirea progreselor făcute de ruşi în 
aceste domenii. 

Ca director de program în National Laboratory din 
Los Alamos, el a coordonat realizarea unor rapoarte 
privind armele neletale, rapoarte destinate personalului 
Casei Albe, Consiliului Naţional de Securitate, membrilor 


Congresului şi unor oficiali de rang înalt din apărare. 

La începutul anilor '80, Alexander, având acces la 
documente ultrasecrete, dar şi dotat cu o mare 
flexibilitate, a creat un grup de studii, numit „de fizică 
teoretică avansată” (, Advanced Teoretical Physics”), 
destinat găsirii unei noi viziuni guvernamentale asupra 
problematicii OZN. Accesul la întâlnirile grupului avea 
exact acelaşi tip de clasificare „Top Secret - restricted” ca 
şi documentele MJ-12. Într-un interviu radio din 15 iunie 
2013, John Alexander a admis că grupul MJ-12 a existat, 
dar că nu se ocupa doar de OZN-uri, ci mai ales de 
continuitatea guvernării, pentru a preveni decapitarea 
Statelor Unite în cazul unui conflict nuclear. 

După ce grupul de studiu, format din militari, 
cercetători şi ofiţeri de informaţii, a examinat multe cazuri 
OZN, a ajuns la câteva concluzii-cheie: „Există suficiente 
dovezi, susţinute de date de înaltă calitate, că o parte din 
OZN-uri sunt anomalii reale, nu doar observaţii 
superficiale sau identificări eronate; au fost cazuri care au 
implicat armament militar [american] şi care reprezintă o 
ameninţare semnificativă; există înregistrări, pe canale 
multiple, ale unor nave fizice care au efectuat manevre 
inteligente, mult dincolo de orice performanţă cunoscută 
omenească. Au fost şi cazuri care au inclus dovezi fizice. 
Studierea OZN-urilor posedă potenţial pentru un salt 
tehnologic”. Dar principala concluzie a grupului a fost că 
nimeni din guvern nu era responsabil cu informaţia OZN. 

La 74 de ani, în 2011, John Alexander şi-a prezentat, 
la Congresul internaţional de ufologie de la Scottsdale 
(Arizona), cartea UFOS: Myths, Conspiracies and Realities 
(OZN-urile: Mituri, conspirații şi realităţi). Colonelul este 
convins: „OZN-urile sunt reale! spus fără ocolişuri, ele 
sunt obiecte fizice cu o origine necunoscută, care 
tranzitează Universul nostru. Dovezile care susţin aceste 
afirmaţii sunt pur şi simplu covârşitoare”. 

Colonelul a comentat, pentru reporterii de la AOL 
News, că oamenii au tot cerut autorităţilor să facă un 
anunţ clar, de tipul „nu suntem singuri în Univers”. Dar de 


fapt, oficialități de cel mai înalt nivel au tot făcut, 
ocazional, astfel de anunţuri. In 1950, preşedintele Harry 
Truman declara: „Vă pot asigura că farfuriile zburătoare, 
în măsura în care există, nu sunt construite de nicio putere 
de pe Pământ”. Declaraţii asemănătoare au făcut şi 
preşediţii americani Carter şi Reagan sau preşedintele 
sovietic Gorbaciov. 

Alexander spunea că, în momentul desecretizării 
unor documente, 98% din conţinutul acestora era deja în 
domeniul public. De pildă, OZN-urile au blocat, de mai 
multe ori, rachetele nucleare americane, dar cazurile nu 
au fost investigate prea atent de autorităţi. Aceste 
incidente „s-au petrecut în mod absolut sigur, dar erau 
evenimente unice” şi, cât timp nu se repetau, s-a spus: 
„Lăsăm cazul deoparte... în pubela cu lucrurile prea dificil 
de tratat”. 

Principalele dovezi ale fenomenului sunt: 
înregistrările făcute cu aparatura de observare, care a 
confirmat frecvent „realitatea unor nave fizice”, dar şi 
rapoartele unor martori oculari serioşi, care „nu 
raportează faptele în mod eronat, nici nu induc în eroare”. 

La întrebarea privind originea şi destinaţia OZN- 
urilor, Alexander a răspuns că, atunci când vorbim de 
OZN-uri, noi punem în aceeaşi oală tot soiul de lucruri, de 
la mici globuri de lumină la nave cu lungimea de o milă sau 
mai mult. Nu doar că astfel nu suntem pe cale să rezolvăm 
problema, dar nici măcar nu suntem în măsură să punem 
întrebările corecte, deoarece toată abordarea noastră e 
greşită. El adăuga: „Suspectez că şi conştiinţa noastră este 
o piesă în această problemă”. 

Alexander consideră că fenomenul OZN este ceva 
mult mai complex decât vizite ale extratereştrilor pe 
Pământ. Conceptul propus de el este cel de „fenomene 
sensibile precognitive”. Adică se pare că „acolo există ceva 
care simte, ştie ce anume ne va prezenta şi ştie cum vom 
răspunde la aceasta”. 

În cartea sa, colonelul subliniază că, deşi OZN-urile 
sunt reale, ele nu sunt de interes pentru guvernul 


american şi, prin urmare, nu există nicio muşamalizare a 
faptelor de către oficialii americani. Colonelul mai remarcă 
şi faptul că poziţia militarilor în studiul fenomenului OZN 
este mai delicată decât cea a civililor. „În armată înveţi 
foarte repede că nu e bine pentru cariera ta să raportezi 
anomalii pentru care nu ai şi un răspuns convingător. 
Militarii au o vorbă: Dacă vii cu o problemă, vino şi cu 
soluţia”. 

Noutăţi despre „Aria 51”. 

Faimoasa „Arie 51” este o zonă militară secretă, 
aflată la 160 de kilometri nord de Las Vegas, în deşertul 
Nevada, între o bază Air Force şi un poligon abandonat de 
teste nucleare, folosită iniţial de Proiectul Manhattan. 

Oficial, Aria 51 nu există, cel puţin nu exista până nu 
de mult; ea nu poate fi găsită în niciun document. Cei ce se 
apropie de acest loc sunt opriţi şi întorşi din drum. Prin 
urmare, Aria 5l a devenit una dintre temele favorite ale 
celor ce iubesc teoriile conspirației. Aceştia sunt convinşi 
că acolo se demontează OZN-uri capturate, se ţin trupuri 
congelate de extratereştri şi că prin tunele se poate ajunge 
la alte baze subterane secrete. 

Un articol din 2009, apărut în Los Angeles Times, 
numea Aria 51 „cea mai faimoasă instituţie militară din 
lume, care oficial nu există”. Teatrul unor operaţii sub 
acoperire din perioada războiului rece, locul a acţionat 
pentru multă vreme ca un magnet pentru fantasmagorici, 
conspiraţionişti ori curioşi peste măsură. Foarte probabil 
zvonurile, care spun că locul ar fi un paradis al OZN-urilor 
şi al extrereştrilor, nu sunt reale; totuşi e clar că acolo 
guvernul SUA ascunde ceva de decenii şi este un sâmbure 
de adevăr chiar şi în speculaţiile cele mai nebuneşti: tunele 
subterane, aeronave secrete, poate şi OZN etc. 

Aşa cum scria jurnalistul Patrick J. Kiger, „Aria 51” a 
fost probabil, chiar din momentul înfiinţării sale, unul 
dintre secretele cele mai prost păstrate din istoria 
secretelor. Locul nu apare pe hărţile oficiale ale US. 
Geologicul Survey, iar imaginile sale au fost pe vremuri 
şterse de pe imaginile oficiale din satelit. Air Force a 


răspuns multă vreme scrisorilor primite de la civili, negând 
că ar exista o facilitate cu acest nume. Doar într-o 
scrisoare din 1998, să recunoscut că ar exista o „locaţie 
operativă lângă Groom Dry Lake”, în care se desfăşoară 
activităţi clasificate. 

Cu toate acestea, presa a tot scris explicit despre 
existenţa bazei, începând chiar din 1955, când United 
Press anunţa prăbuşirea unui avion secret în Aria 51. În 
decursul anilor, scurgerile involuntare de informaţii au pus 
ocazional oficialitățile în poziţia jenantă să ceară 
retragerea referirilor la Aria 51 din diverse documente. De 
pildă, un articol din Space Review, aflat azi şi pe internet, 
raporta că în 1974, astronauții de pe staţia orbitală Skylab 
au făcut, involuntar, fotografii ale instalaţiilor secrete din 
Aria 51. Un memoriu azi disponibil pe internet, făcut de 
William Colby, pe atunci directorul CIA, descrie eforturile 
de muşamalizare a cazului. 

Aceste de eforturi, ca şi întărirea rigorilor de 
menţinere a secretului, au avut un succes limitat. O ştire 
din 1980 de la Cox News, şi ea disponibilă azi pe net, 
descria testarea în acest loc a unui bombardier B-2 
invizibil radar. Alte ştiri au provenit de la amatorii care au 
urmărit sârguincioşi, cu binocluri, de pe margini, ani de-a 
rândul, tot ce zbura deasupra Ariel 51, culegând, bucăţică 
cu bucăţică, diverse informaţii cu care să reconstruiască 
apoi întregul. Un articol din 2005 din Las Vegas Sun face 
portretul lui Glen Campbell, şeful unui astfel de grup de 
scrutători, intitulaţi „The Interceptors”. Unul dintre 
membrii săi construise modelul la scară al unui avion 
secret, iar altul măsura orice anomalie gravitaţională pe 
baza zvonurilor că aici s-ar construi nave 
antigravitaţionale. 

Imagini luate de un satelit rus, publicate pe internet 
în anul 2000, au confirmat ceea ce bănuiau de mult 
investigatorii amatori, partizanii teoriilor conspirației ori 
ufologii, şi anume că în locul acela existau un complex de 
clădiri, un hangar gigantic şi o pistă care să permită 
testarea prototipurilor avioanelor din viitoarele generaţii. 


Federaţia Oamenilor de Ştiinţă Americani a reuşit nu doar 
să realizeze versiuni îmbunătăţite prin calculator ale 
acestor imagini, dar chiar să urmărească, pe imagini luate 
la momente diferite, apariţia unor noi instalaţii, inclusiv o 
pistă lungă de peste 3.600 de metri şi lată de 42 de metri, 
construită în anii '90, pentru a înlocui o pistă mai veche. 

La Aria 51, pe lângă aeronave experimentale 
americane, Air Force a testat se pare şi avioane inamice 
capturate. Un articol din 1984 al Associated Press 
menţiona prăbuşirea în zonă a unui MIG-21 sovietic, soldat 
cu decesul generalului Air Force care îl pilota. 

Dar indiferent ce se petrece realmente în Aria 51, 
aceste activităţi pălesc, dacă se compară cu rumorile. De 
pildă, un articol din 1996, din New York Times, nota că 
unii ufologi au sugerat că, în zona interzisă, guvernul ar 
testa nave extraterestre. Morişca zvonistică de pe internet 
mai susţine că resturile presupusei prăbuşiri OZN de la 
Roswell, din 1947, împreună cu cadavrele ocupanților, ar fi 
fost expediate la Aria 51 pentru analiză şi retroinginerie. 
Prin 1989, o persoană chiar pretindea că fusese angajată 
la Aria 51, unde militarii dezvoltau o farfurie zburătoare 
propulsată cu antimaterie. 

Până una-alta, statul Nevada a denumit oficial 
JExtraterrestrial Highway” şoseaua 375 care trece prin 
zonă, ca o nadă pentru turiştii avizi de senzaţional, care 
pompează dolari în economia locală. În acelaşi sens, 
website-ul „oficial” Aria 51, administrat de biroul de turism 
din Las Vegas, lansează permanent zvonuri că aici s-ar 
realiza arme secrete exotice, cu pulsaţii de energie, pentru 
războiul meteorologic, călătorii în timp sau teleportare. 

Când, în mai, a fost lansată cartea jurnalistei Annie 
Jacobsen, intitulată Ar ea 51: An Uncensored History of 
America's Top Secret Military Base (Aria 5 1: 0 istorie 
necenzurată a celei mai secrete baze militare americane), 
s-a scris că de mulţi ani nu s-a mai văzut ca o carte cu 
tematică OZN (fie şi parţial) să aibă parte de o 
popularitate atât de mare. In fapt, Annie Jacobsen, editor 
contribuitor la Los Angeles Times Magazine, detaliază, pe 


baza unor interviuri şi a unor documente desecretizate, 
modul în care CIA, Lockheed şi aviația militară americană 
au dezvoltat aici avioanele spion U-2 şi A-12 „Excart”, au 
supus „retroingineriei” avioane sovietice MIG capturate, 
au creat dronele utilizate azi în Afghanistan sau Pakistan 
etc. Tot aici, în craterele fostelor explozii atomice, s-au 
antrenat şi astronauții misiunilor lunare Apollo. Jacobsen, 
în căutarea adevărului, a adunat mărturiile a cinci 
persoane pe care le-a identificat că au lucrat aici. Primul 
este Kenneth Collins, acum în vârstă de 80 de ani, fost 
pilot de încercare al CIA. El pilotase în Aria 51 avioane 
ultrasecrete. În 24 mai 1963, din cauza unei defecţiuni, 
avionul s-a prăbuşit deasupra statului Utah, iar Collins s-a 
catapultat. 

A atras imediat atenţia militarilor veniţi să-l 
recupereze să nu se apropie de epavă, minţind că la bord 
s-ar afla arme nucleare. Aceştia au fost apoi interogaţi şi 
puşi să semneze un angajament de confidenţialitate. 
Accidentul a fost prezentat ca al unui banal F-105 şi aşa 
figurează şi azi. Collins însuşi a fost interogat, după ce i s-a 
administrat o injecție de pentothal de sodiu („serul 
adevărului”), pentru a fi sigur că nu a uitat să declare 
ceva. 

Edward Lovick, acum în vârstă de 90 de ani, a lucrat 
la Aria 51 treizeci de ani ca radarist. El sublinia că locul 
fusese ales deoarece suprafaţa perfect plană a lacului 
secat Groom Lake era excelentă pentru testarea unor 
avioane secrete cum au fost U-2, A-12 OXCART sau F-l 17. 

Colonelul Hugh „Slip” Stater, în vârstă de 87 de ani, 
a fost chiar comandantul bazei militare din Aria 51, în anii 
şaizeci, după ce fusese pilot CIA în misiuni cu avioane U-2 
în China. El povestea că după 1960, când ruşii au doborât 
un avion spion U-2 deasupra oraşului Sverdlovsk, acest 
avion nu mai era un secret, dar în Aria 51, 200 de 
cercetători, ingineri şi piloţi lucrau deja la avionul invizibil 
A-12 OXCART, cu performanţe mult superioare, între altele 
având de trei ori viteza sunetului. Stater recunoaşte că nu 
ar fi putut vorbi de toate acestea, dacă în 2007 CIA nu ar fi 


declasificat proiectul OXCARI, vechi de 50 de ani şi 
abandonat în 1968. Nici măcar nevestele lor nu ştiau ce 
anume fac ei acolo. 

Thornton „I.D”. Barnes, în vârstă de 72 de ani, fusese 
inginer electronist pentru proiecte speciale în Aria 51. El 
pusese la punct formula combustibilului special pentru 
OXCART (cel uzual exploda), împreună cu Harry Martin, 
acum în vârstă de 77 de ani, care pe vremuri asigura 
aprovizionarea cu combustibil a avioanelor-spion (130 tone 
pe lună). 

Angajările pentru a lucra la această bază le făcea 
CIA, care vâna specialişti de vârf din diverse domenii şi îi 
organiza pe proiecte. Pentru securitate, participanţii la un 
proiect erau transportaţi în maşini sau avioane separate şi 
nu-şi cunoşteau numele reale, ci doar poreclele. 

Toţi cei cinci fuseseră ferm convinşi că vor lua 
detaliile activităţii lor în mormânt, dar unele proiecte au 
fost la un moment dat desecretizate şi se poate acum vorbi 
de ele. Niciunul dintre cei intervievaţi nu a amintit nimic 
de  extratereştri, de OZN-uri sau de retroingineria 
acestora. Desigur, spuneau ei, s-a făcut retroinginerie, dar 
cu MIG-uri, care nu semănau cu farfuriile zburătoare. Erau 
şi încăperi subterane. Barnes lucrase pentru programul 
rachetelor nucleare NERVA în astfel de încăperi, la Jackass 
Flats, lângă Aria 51. „Erau trei locaţii de testare, unite la 
suprafaţă prin căi ferate, dar tot restul era subteran”, 
spunea Barnes. 

In privinţa OZN-urilor care ar zbura deasupra Ariel 
51, Jacobsen este de părere că legendele s-au datorat 
faptului că avioanele OXCART aveau o formă fără 
precedent, cu fuselajele largi, în formă de disc, proiectate 
pentru a înmagazina cantităţi mari de combustibil. Chiar 
un cunoscător, dacă le-ar fi văzut şuierând cu 3.200 km pe 
oră, ar fi spus că sunt OZN-uri. OXCARIT a fost atât de 
secret încât, atunci când a fost zărit, a stârnit alarma chiar 
în rândul unor oficiali ai armatei americane. Se pretinde că 
la vremea respectivă toate observaţiile OZN erau raportate 
la Air Force şi de aici au ajuns în arhiva Blue Book, proiect 


închis în 1969. Documentele proiectului se găsesc la ora 
actuală în Arhivele Naţionale: un metru cub de hârtii, cu 
74.000 de pagini de rapoarte. În niciun raport nu există 
însă cuvântul OXCART sau Aria 51. 

Cât despre alte lucruri care s-au mai întâmplat în 
Aria 51, Annie Jacobsen este de acord că ar putea să 
treacă alţi 40 de ani până vom afla de ele. 

La începutul lunii august 2013, agenţiile de presă au 
difuzat o altă „ştire-bombă” despre Aria 51, anume că, 
„pentru prima oară”, documente guvernamentale oficiale 
desecretizate din SUA recunosc existenţa faimosului loc 
numit „Aria 51”, precizând că acolo au fost realizate 
avioanele spion U-2, dar, spre dezamăgirea unora, 
documentele nu fac nicio aluzie la OZN-uri. 

Documentele, de fapt o carte de 407 pagini de texte 
şi hărţi, au doar un mic număr de „redactări” (porţiuni 
şterse). Desecretizarea s-a efectuat în iunie 2013, la o 
solicitare, făcută încă în 2005, în virtutea legii libertăţii de 
informare, de către Universitatea George Washington, din 
capitala SUA. Cartea a fost scrisă, în urmă cu 20 de ani, de 
Gregory Pedlow şi Donald Welzenbach şi e intitulată „The 
Central Intelligence Agency and Overhead 
Reconnaissance: the  U-2 and Excart Programs” 
(aproximativ: „CIA şi spionajul de la mare înălţime: 
programele U-2 şi Excart”). 

O mare parte din acest material era deja cunoscută 
de pasionaţii domeniului, fiind inclusă între timp şi în cărţi 
sau reviste. Dar, aşa cum s-a comentat în presă, faptul că 
„Aria 51” este menţionată în mod explicit într-un document 
oficial pus la dispoziţia publicului este totuşi un fapt 
notabil. Acesta pune capăt secretului profesional cu privire 
la activităţile din Aria 51 şi deschide posibilitatea ca 
viitoarele  declasificări privind proiecte de aeronave 
construite aici să fie mai puţin „redactate” şi mai complet 
explicate. 

Documentele desecretizate povestesc că, în aprilie 
1955, oficiali CIA, Air Force şi ai firmei Lockheed au zburat 
deasupra deşertului Nevada într-un avion mic, în căutarea 


unui loc potrivit pentru realizarea de aeronave secrete. „Ei 
au observat ceea ce putea fi o pistă, pe o suprafaţă plană 
de sare, cunoscută sub numele de Groom Lake, lângă 
colţul de nord-est al poligonului de testări din Nevada al 
Comisiei pentru Energie Atomică (AEC)”, poligon utilizat în 
al doilea război mondial pentru exerciţii de bombardament 
aerian, iar din 1951 pentru detonarea bombelor nucleare. 

AEC a fost de acord, iar preşedintele Eisenhower a 
aprobat, să adauge această fâşie de deşert, cunoscută pe o 
veche hartă, din secolul XIX, sub numele de „Aria 51”, la 
poligonul militar de testare din Nevada. Autorii cărţii 
desecretizate menţionează că locul a fost poreclit 
„Paradise Ranch”, sau pur şi simplu Ranch, pentru a-l face 
mai atractiv pentru cei ce urma să lucreze aici. Air Force şi 
Lockheed au dezvoltat aici aeronava U-2, cu rază lungă de 
acţiune, cu echipaj uman, care putea fotografia de la mare 
altitudine, cu camere de înaltă rezoluţie, obiective ale 
spionajului aerian. Primul zbor de testare a avionului U-2 
avut loc în Aria 51 pe 4 august 1955. 

În anii care au urmat, facilităţile de la Groom Lake au 
fost utilizate pentru formarea piloților U-2, ca şi pentru 
dezvoltarea succesorilor avionului U-2, inclusiv Lockheed 
A-12 Excart şi D-21 Taghoard. Mai târziu, Aria 51 a servit 
pentru testarea avionului de vânătoare F-117 „stealth” 
(invizibil radar). Zona a fost foarte bine păzită, iar spaţiul 
său aerian a fost ocolit de traseele traficului aerian civil. 

Nivelul ridicat de secretizare, combinat cu apariţii 
ocazionale de aeronave ciudate, a alimentat, timp de 
decenii, poveşti despre OZN-uri. Aşa cum era de aşteptat, 
documentele recent desecretizate nu fac nicio menţiune 
privind cazul Roswell sau eventuale nave spaţiale 
extraterestre. Totuşi ele menţionează că zborurile U-2 au 
creat un „efect secundar neaşteptat - o creştere 
extraordinară a numărului de rapoarte privind obiecte 
zburătoare neidentificate”. Avioanele de spionaj zburau la 
altitudini mai mari de 18 kilometri, ceea ce, la momentul 
respectiv, neiniţiaţii considerau că nu este posibil. Astfel, 
controlorii de trafic aerian au început să primească o 


avalanşă de rapoarte OZN din partea unor piloţi care au 
văzut aeronave mult deasupra lor. Mai ales seara se 
vedeau false OZN-uri: Când soarele coboară sub orizont, 
un avion de pasageri tipic va fi în întuneric, dar avionul U- 
2, aflat la mai mult de 18.000 de metri, poate prinde încă o 
licărire de lumină. 

Autorii cărţii afirmă că rapoartele privind OZN-urile 
erau trimise la Baza Air Force Wright din Ohio, unde era 
sediul proiectului Blue Book, iar anchetatorii de aici sunau 
cu regularitate la personalul CIA de la Washington 
implicaţi în proiectul avioanelor-spion, pentru a compara 
raportatele cu jurnalele de zbor U-2. „Acest lucru a permis 
anchetatorilor să elimine majoritatea rapoartelor OZN, 
deşi nu puteau dezvălui autorilor respectivelor rapoarte 
adevărata cauză a observării OZN”. Autorii pretind că 
zborurile U-2 şi Excart au reprezentat mai mult de 
jumătate din rapoartele OZN din cursul anilor '50 şi cele 
mai multe din anii '60. Într-un interviu pentru Associated 
Press, investigatorul OZN Stanton Friedman a contestat 
această afirmaţie, spunând: „Ideea că U-2 explică cele mai 
multe apariţii la acel moment este o mare tâmpenie şi un 
nonsens. Poate U-2 să stea nemişcat pe cer? Poate să facă 
întoarceri în unghi drept? Poate să apară brusc din neant? 
U-2 nu poate face nimic din toate astea”. 

Astăzi, U-2 este o piesă de muzeu, dar Aria 51 a 
continuat să servească drept teren de testare pentru alte 
aeronave secrete. Aici au fost realizate dronele sau 
elicopterele invizibile radar MH-60 Black Hawk, cele care 
au participat, în 2011, la raidul asupra ascunzătorii 
liderului Al-Qaida, Osama bin Laden. 

Versiunea desecretizată la ora actuală relevă şi alte 
detalii care fuseseră şterse cu ocazia unor desecretizări 
parţiale anterioare. Astfel, la programul U-2 a existat şi o 
participare a Marii Britanii. Noutăţi sunt şi operaţiunile U2 
din India, între 1962 şi 1967, declanşate în 1962 de 
războiul chino-indian, ca şi operaţiunile U-2 în beneficiul 
separatiştilor chinezi din Taiwan. 

Documentele includ, desigur, şi o menţiune privind 


faimosul zbor U-2 din data de 1 mai 1960, pilotat de 
Francis Gary Powers, început de pe un aerodrom din 
oraşul pakistanez Peshawar şi încheiat când aeronava „a 
fost doborâtă de o rachetă sol-aer sovietică”. 

Comentariile ufologilor n-au întârziat să apară, 
criticând în primul rând modul în care mass-media a 
prezentat documentul desecretizat. John Schuessler a 
apreciat că noutăţile recent declasificate reprezintă „mai 
puţin de 0,00001% din materialul care a fost acumulat 
privind Aria 51 în ultimele decenii”, având în vedere că 
„acesta este cel mai prost păstrat secret din toate 
timpurile”. El dă ca exemple faptul că organizaţia MUFON 
a sponsorizat excursii la Aria 51 în timpul simpozionului 
OZN ţinut în Las Vegas, precum şi faptul că noul Atomic 
Testing Museum din Las Vegas organizează şi el excursii la 
Aria 51 şi prelegeri despre ea. Faptul că cele peste 400 de 
pagini desecretizate acum nu conţin menţiuni privind 
extratereştri este în firea lucrurilor. Cine s-ar fi aşteptat ca 
un document desecretizat să menţioneze aşa ceva? 

Şi George Knapp, jurnalist de radio şi televiziune din 
Las Vegas, apreciază că nu există nimic realmente nou în 
acest document. El însuşi a luat, cu zece ani în urmă, 
interviuri unor persoane care au vorbit deschis despre 
activităţile lor pentru CIA desfăşurate în Aria 51. „lamtam- 
ul din jurul acestei nonpoveşti arată cât de ignorantă este 
mass-media atunci când vine vorba de astfel de subiecte, şi 
cu câtă uşurinţă folosesc ei ceva de genul acesta pentru a 
se amuza pe seama fenomenului OZN, indiferent dacă are 
ceva de-a face cu subiectul sau nu”, notează el. 

John Greenewald, Jr. se declară de acord cu aceste 
aprecieri, adăugând că oameni din media, care nu au făcut 
nicio investigaţie în acest domeniu şi eventual copiază unii 
de la alţii, raportează „fapte” eronate şi fac afirmaţii 
radicale, fără jenă. Comentariile lor sunt „un fel de insultă 
pentru noi, cei care am lucrat din greu pentru a descoperi 
adevărul şi documentele prin care să-l dovedim”. 
Greenewald face, pentru cei interesaţi, chiar o trimitere la 
două documente oficiale pe care le-a primit în 2001, ca 


urmare a unei solicitări făcute în virtutea legii accesului la 
informaţii şi în care se recunoaşte existenţa Ariel 51. 
Aceste documente sunt, încă de atunci, postate pe 
internet, dar mass-media nici nu le-a băgat în seamă. 

Aria 51 a fost transformată într-un magnet pentru 
turişti, fani OZN şi teoreticieni ai conspirației, în bună 
măsură, prin poveştile controversatului Bob Lazar, cel care 
susţinea că în 1989 a cercetat, ca angajat în Aria 51, într-o 
aşa numită „zonă S4” a acesteia, un OZN capturat. El 
conduce acum o firmă privată de consultanţă şi nu doreşte 
să aibă nimic de-a face cu entuziaştii OZN. Dar cu această 
ocazie a declarat că recenta desecretizare, deşi nu aduce 
nimic nou, este „un minuscul pas înainte... Poate peste un 
deceniu ei vor recunoaşte că există şi o zonă S4”. 

Unde mai raportează militarii americani OZN- 
urile? 

În 1969, la închiderea proiectului „Blue Book”, după 
22 ani de studii, oficialii militari Air Force şi experţii 
academici americani au decretat că OZN-urile nu sunt 
vizitatori extratereştri, nici aeronave avansate tehnologic 
şi nici nu prezintă o ameninţare la adresa securităţii 
naţionale. După acest moment, oficialităţile americane au 
declarat în repetate rânduri că nu au „niciun interes” în 
fenomenul OZN şi că guvernul SUA a oprit toate 
investigaţiile în acest sens. În plus, ori de câte ori 
problema a fost repusă pe tapet, s-a răspuns că „nu s-a 
întâmplat nimic ce ar putea susţine reluarea investigaţiilor 
OZN de către Air Force”. 

Astăzi ştim însă, din documentele desecretizate pe 
parcurs, că raportarea şi investigarea observaţiilor OZN a 
continuat şi după 1969, discret, în toată perioada scursă 
de atunci. Era firesc, deoarece nici fenomenul OZN nu a 
încetat, nici întâlnirile sale cu aviația militară. De pildă, un 
memoriu secret (desecretizat în 1979, la cerere), elaborat, 
în octombrie 1969, de generalul de brigadă Carroll H. 
Bolender, din Forțele Aeriene, arăta că existau 
reglementări separate pentru „rapoartele referitoare la 
obiectele zburătoare neidentificate care ar putea afecta 


securitatea naţională”, rapoarte care „nu făceau parte din 
sistemul Blue Book”. Stanton Friedman a avut cu Bolender 
chiar o convorbire telefonică, prin care generalul i-a 
confirmat că au existat două canale separate de raportare 
OZN. 

Şi fostul căpitan Air Force, Robert Salas, spunea, 
într-un interviu dat agenţiei The Huffângton Post, că are 
dovezi ale interesului oficialităților pentru obiectele 
neidentificate şi după 1969. El a exemplificat printr-o 
acţiune a NORAD (North American Air Defense Command 
- Comandamentul Apărării Aeriene a Americii de Nord), 
organizaţie care asigură avertizarea, suveranitatea şi 
apărarea în spaţiul aerian şi extraatmosferic al SUA şi al 
Canadei. Anume, în 1975, în urmărirea unor OZN-uri care 
pluteau deasupra silozurilor cu rachete nucleare, au fost 
ridicate avioane de intercepţie, de altfel fără rost, întrucât 
viteza  intruşilor era mult mai mare decât a 
interceptoarelor. 

Leslie Kean evocă drept dovadă a interesului oficial 
pentru fenomenul OZN un jurnal al NORAD, în care, pe 8 
noiembrie 1975, apare o menţiune privind două până la 
şapte OZN-uri, între care „un obiect de mari dimensiuni, 
roşu-portocaliu-gălbui” şi, tot acolo scria: „Discuţie pe 
tema OZN. Recomandare să nu-mi fac probleme şi să 
lansez avioane; dar să am grijă să instruiesc piloţii şi 
Administraţia Aeronautică Federală”. Mai departe se arată 
că în acea zi două avioane F-16 au încercat să intercepteze 
un OZN, dar când se apropiau mai mult, luminile obiectului 
se stingeau, reaprinzându-se când F-16 plecau, în cele din 
urmă obiectul a ţâşnit în sus cu mare viteză, până lumina 
sa nu s-a mai distins de cea a stelelor. In documentele 
NORAD sunt multe astfel de însemnări, scrise într-un stil 
telegrafic. 

Într-adevăr, şi în 2011, instrucţiunile Air Force AFI10 
- 206 conţineau reglementări clare, pentru piloţi, operatori 
radar şi alt personal al aviaţiei militare, cu ce anume au de 
făcut dacă se întâlnesc cu obiecte aeriene necunoscute. Li 
se cerea să noteze „altitudinea, direcţia de deplasare, 


viteza, traiectoria, manevrele, ce anume le-a atras atenţia 
asupra obiectului, cât timp a fost obiectul vizibil şi cum a 
dispărut”. Toate aceste detalii trebuia incluse într-un 
raport către NORAD. 

Pe 2 septembrie 2011 Agenţia de ştiri The Huffmgton 
Post (deţinută de AOL) a adresat o întrebare către Air 
Force privind prevederile referitoare la OZN-uri din 
regulamentul menţionat. Un purtător de cuvânt a răspuns 
că va stabili un interviu cu un ofiţer care are cunoştinţe în 
acest domeniu. Dar în loc să se întâmple aceasta, pe data 
de 6 septembrie, manualul de instrucţiuni AFI 10 - 206, 
care avusese până atunci 111 pagini, a fost revizuit şi 
înlocuit cu o nouă variantă, de numai 40 de pagini, din 
care a fost eliminată orice referire la OZN-uri. 

În săptămânile care au urmat, oficialii militari au 
evitat să răspundă la întrebările agenţiei referitoare la 
manualul rescris. Abia pe 5 octombrie, în urma unor 
insistenţe, maiorul Air Force Chad Steffey a trimis un e- 
mail în care explica faptul că rapoartele OZN nu cad în 
sarcina aviaţiei militare. El a negat că ar avea loc vreo 
muşamalizare, adăugând că refacerea regulamentului 
concomitent cu solicitarea agenţiei de ştiri a fost „o simplă 
coincidenţă”, întrucât instrucţiunile Air Force se revăd şi 
se refac odată la doi-trei ani „iar la această revizie, în 
principal, am eliminat o procedură care nu are ce căuta în 
acest regulament”. Maiorul a adăugat că „pentru orice 
întrebări privind cerinţele în raportarea OZN va trebui să 
vă referiţi la NORAD”. Spre deosebire de cei din Air Force, 
oficialii de la NORAD au recunoscut că problematica OZN 
face parte, într-adevăr, din sarcinile lor de serviciu. 

Desigur, „când vorbim de OZN-uri, ne referim, literal, 
la un obiect zburător neidentificat, nu la extratereştri”, a 
spus John Cornelio, şeful relaţiilor cu media de la sediul 
central NORAD, aflat în baza Air Force Peterson 
(Colorado). „Apare un blip pe radar şi noi nu ştim ce este, 
dar suntem responsabili să identificăm acel obiect. Ştim că 
este o navă aeriană de un tip oarecare, dar nu ştim care, 
aşadar trebuie să aflăm cine este”. „Avem rolul nostru 


specific, pentru care suntem responsabili şi acesta este 
monitorizarea amenințărilor la adresa naţiunilor noastre. 
Dar nu este treaba noastră să identificăm, până la sfârşitul 
zilei, fiecare obiect neidentificat care a fost acolo. Sunt 
conştient de procesul prin care centrul de comandă se 
ocupă de aceste lucruri, dar nu cred că este ceva care 
poate fi dat publicităţii”. Comentând declaraţia lui John 
Cornelio, conform căreia „noi nu investigăm OZN-urile”, 
Salas e de părere că ar fi de datoria lor să facă asta. Tot el 
a adăugat: „Motivul pentru care militarii susţin că ei nu 
investighează OZN-urile este acela că nu doresc să 
răspundă unor oameni ca dumneavoastră. Ei nu vor să 
răspundă reporterilor sau marelui public care întreabă ce 
naiba se tot petrece şi încă de atâta vreme. Pur şi simplu 
nu doresc să fie puşi să răspundă la această întrebare”... 

Muşamalizarea,  demitizarea şi  ridiculizarea 
fenomenului OZN 

Terry Hansen este un jurnalist canadian independent, 
intersat de controversele ştiinţifice şi de implicările 
politicului în mass-media. 

El a urmărit, timp de zeci de ani, controversa OZN şi 
a scris despre ea. In cartea sa The Missing Times: News 
Media Complicity in the UF O Cover-up, apărută în 2001 
(cu o a doua ediţie, electronică, în 2012), ca şi într-un 
articol din 2009, Hansen arată că unele dintre cele mai 
influente organizaţii de ştiri au menţinut legături strânse 
cu comunitatea de spionaj a SUA şi au suprimat voit 
prezentarea completă şi corectă a fenomenului OZN, 
invocând raţiuni de securitate naţională. Publicată după 
aproape 14 ani de investigaţii, cartea lui Hansen a rezistat 
testului timpului prin dovezile relevante care ilustrează 
relaţia vicioasă care există între comunitatea americană de 
informaţii şi mass-media. Un exemplu ilustrativ este 
declaraţia făcută de Joseph Deârani, fost director al CIA 
pentru relaţii publice: „În multe cazuri, noi [CIA] am 
convins reporterii să amâne, să modifice, să reţină sau 
chiar să arunce la coş poveşti care ar fi putut afecta în mod 
negativ interesele de securitate naţională...” 


În cel de al doilea război mondial, jurnaliştii 
americani au fost mândri să abandoneze idealul tradiţional 
de a spune adevărul, pentru ca - iniţial din spirit patriotic - 
să lucreze pentru guvern, cenzurând ştirile şi compunând 
minciuni oficiale. În timpul creării unor arme precum 
bomba nucleară, s-a pus la punct chiar o legislaţie 
draconică privind secretul; din cauza acesteia, de pildă, 
multe descoperiri ştiinţifice nu au mai putut fi publicate. 

O altă revelaţie adusă la lumină de Hansen arată că, 
în timpul celui de al doilea război mondial, oficialităţile 
guvernamentale şi militare au convenit să comunice, prin 
mass-media, publicului neavizat că detonarea primei 
bombe atomice a fost „explozia unui mare depozit de 
muniții” care, din fericire, a provocat pagube 
nesemnificative şi că relatările unor jurnalişti despre 
radiaţii erau prostii. 

Acest tip de complicitate între mass-media şi sistemul 
politic american a continuat şi după război, în mod 
neabătut, timp de decenii. Treptat, prin manipularea 
faptelor şi percepţiilor, a devenit aproape imposibil să 
distingi adevărul de minciună. În cele din urmă - spune 
Hansen - această minciună a creat o monstruoasă maşină 
media cu două capete, unul finanţat cu dolari din taxe, iar 
celălalt cu miliardele din veniturile publicităţii comerciale. 

Un exemplu clasic de complicitate între guvern şi 
mass-media este interacţiunea preşedintelui Kennedy cu 
New York Times. Se ştie destul de puţin despre faptul că 
preşedintele l-a oprit pe Orvil E. Dryfoos, editor Times, să 
dea publicităţii detaliile unui program controversat al CIA 
pentru a recruta şi instrui cubanezi exilați în Guatemala, 
pentru ceea ce a devenit în cele din urmă dezastrul 
cunoscut sub numele de invazia din Golful porcilor. 
Imaginea strălucitoare şi aproape de sfânt a lui Kennedy ar 
fi fost grav pătată, dacă o ştire de acest tip ar fi ajuns în 
domeniul public. Preţul politic pe care Kennedy ar fi 
trebuit să-l plătească, dacă Times nu ar fi respectat 
cenzura a fost un motiv suficient pentru a impune voinţa sa 
asupra lui Dryfoos. 


Astfel, după opinia lui Hansen, au fost aşezate 
temeliile psihologice ale unei societăți americane 
schizoide. Oamenii au devenit tot mai puţin capabili să 
perceapă adevăratele proporţii ale autoînşelării la care 
erau supuşi, ceea ce a permis proliferarea programelor cu 
„buget negru”. Din fericire, în ciuda penalităţilor dure, nu 
toţi au urmat aceste reguli. Au ieşit la lumină cu 
regularitate, la capătul unor acţiuni legislative sau 
accidental, documente ţinute mult timp secrete. Internetul 
a avut de asemenea un rol important în schimbarea 
regulilor. 

Istoria oficială a Statelor Unite, dacă menţionează 
cumva subiectul „farfuriilor zburătoare”, îi conferă statutul 
unei curioase psihoze naţionale, o reacţie sociologică, de o 
importanţă minoră, la cel de al doilea război mondial, 
potrivită doar pentru a fi ridiculizată şi repede uitată. Unii 
împărtăşesc şi azi acest punct de vedere, datorită unei 
„ignoranţe atent construite şi întreţinute de Pentagon şi 
CIA de-a lungul deceniilor”. In cartea sa Strânge 
Company: Military Encounters with UFOS în World War II, 
publicată în 2007, Keith Chester a descoperit un fapt 
surprinzător. Deşi ziarele şi revistele vremii făceau uneori 
scurte referiri la lumini misterioase care urmăreau 
avioanele şi pe care piloţii de război le-au poreclit, /oo 
fighters”, adevăratele proporţii ale apariţiilor au fost 
ascunse cu grijă. În centrul eforturilor depuse de Aliați 
pentru a înţelege acest fenomen încâlcit a stat Dr. Howard 
Percy Robertson (1903 - 1961), un matematician şi fizician 
american azi puţin cunoscut, ofiţer de informaţii ştiinţifice, 
interesat de tehnicile de dezinformare, bun prieten cu 
britanicul Dr. Reginald Victor Jones (1911 - 1997), cel care 
s-a dovedit expert în a găsi modalităţi ingenioase pentru a 
trage pe sfoară spionajul nazist. 

Robertson şi Jones au încercat fără îndoială să 
înţeleagă, în timpul războiului, ce anume tot raportează 
piloţii că văd. După terminarea conflagrației, odată cu 
relaxarea restricţiilor impuse unor astfel de ştiri, şi 
americanii de rând au început să ia cunoştinţă de acest 


fenomen. Profesorul de jurnalism Herbert Strentz şi-a 
alcătuit teza de doctorat investigând prezenţa fenomenului 
OZN în presă. El a constatat că în publicaţiile americane 
au apărut, între 1947 şi 1966, sute de mii, dacă nu cumva 
peste un milion de articole pe această temă. Acest fapt a 
alarmat comunitatea de informaţii militare din SUA. O 
bună parte din rapoartele cele mai impresionante 
provenea de la piloţii de pe liniile comerciale, dintre care 
mulţi fuseseră aviatori militari şi erau observatori foarte 
credibili. 

Aşa cum scrie, de pildă, Richard Dolan în cartea sa 
„UFOS and the National Security State“, observaţiile OZN 
s-au înmulţit după 1952, anul detonării primei bombe cu 
hidrogen americane. In vara anului 1952, o serie de OZN- 
uri zburaseră chiar deasupra Capitoliului şi a Casei Albe 
din Washington. Ele au fost văzute cu ochiul liber şi pe 
radare; au fost trimise avioane militare pentru 
interceptarea şi doborârea lor (desigur, fără succes). 
Cazurile, mult mediatizate, au impus o conferinţă de presă, 
cea mai mare de la terminarea celui de al doilea război 
mondial. Aici, generalul John Samford, directorul 
informațiilor Air Force, arăta, între altele, referitor la OZN- 
uri, că „din 1947, am primit şi am analizat între o mie şi 
două mii de rapoarte; [...] un anumit procent din acest 
volum de rapoarte aparţine unor observatori credibili şi se 
referă la lucruri incredibile; [...] am ajuns la o singură 
concluzie fermă referitoare la acest procent [...] că nu [...] 
le-am putea asocia cu orice ameninţare imaginabilă la 
adresa Statelor Unite”. 

Cât despre observaţiile deasupra Washingtonului, 
acestea erau, la sugestia unui meteorolog... „aberaţii 
provocate de inversiunile termice ale atmosferei”. Deşi 
piloţii şi operatorii radar implicaţi au pus la îndoială 
această ipoteză, ea a liniştit pe moment marele public. 

Aşa cum dovedesc însă documentele de epocă, 
oficialităţile militare erau departe de a se complace cu 
apariţiile „farfuriilor”. Edward J. Ruppelt, şeful proiectului 
Blue Book al Air Force, proiect dedicat fenomenului OZN, 


sublinia în cartea sa The Report on Unidentified Flying 
Objects, publicată în 1956, că îngrijorarea militarilor se 
datora în bună măsură faptului că OZN-urile arătau un 
interes aparte faţă de instalaţii de importanţă esenţială ale 
armatei, dar mai ales faţă de armele nucleare. El scria: 
„OZN-urile au fost observate mai frecvent în jurul ariilor 
vitale ale apărării Statelor Unite. Frecvența maximă a fost 
în aria Albuquerque, la Oak Ridge şi la poligonul White 
Sands. Au urmat imediat zonele porturilor, bazele de 
comandă strategică a aerului şi ariile industriale”. In 1954 
autorităţile militare admiteau că piloţii raportau între cinci 
şi zece observaţii OZN pe noapte, şi asta într-o perioadă în 
care traficul aerian era abia o fracțiune din ceea ce este 
azi. Se discuta foarte serios despre posibilitatea unei 
invazii extraterestre. La sfârşitul acelui an, preşedintele 
Dwight Eisenhower a găsit necesar să liniştească 
americanii, spunând că „farfuriile zburătoare nu sunt pe 
cale să invadeze pământul din spaţiul extraterestru”. 
Asigurarea a fost publicată pe prima pagină a numărului 
din 16 decembrie al ziarului New York Times. 

Nici CIA nu a fost mulţumită cu explicaţiile 
liniştitoare ale celor care puneau OZN-urile pe seama unor 
fenomene meteorologice. Astfel, la sfârşitul anului 1952, 
Marshall 

Chadwell, director adjunct pentru informaţiile 
ştiinţifice în cadrul CIA, a trimis un memoriu directorului 
CIA, în care spune, între altele, că „obiecte inexplicabile, 
observate la mari altitudini, deplasându-se cu viteze 
ridicate, în vecinătatea unor instalaţii militare defensive 
majore ale Statelor Unite, sunt de o asemenea natură încât 
nu pot fi atribuite unor fenomene naturale sau unor tipuri 
cunoscute de vehicule aeriene”. Un alt memoriu, din 
aceeaşi sursă şi în acelaşi an, considera că problema cea 
mai gravă ar putea fi reacţia populaţiei la apariţiile OZN, 
propunând adoptarea unei „politici naţionale” privitor la 
„ce anume trebuie să i se spună publicului cu privire la 
fenomen, pentru minimizarea riscurilor de producere a 
panicii”. 


În acest scop, în ianuarie 1953, a fost convocat aşa- 
numitul „panel” sau „comisie” Robertson, condus de 
acelaşi Dr. Howard Percy Robertson, de care aminteam 
mai sus, şi format din oameni de ştiinţă. 

Aceştia, după o examinare superficială a câtorva 
cazuri, au redactat un raport, desecretizat abia în 1975, în 
care recomandau crearea unui program educativ OZN cu 
două scopuri principale: pregătirea populaţiei şi 
demitizarea fenomenului. Pregătirea trebuia să asigure 
oamenii că toate observaţiile pot primi explicaţii obişnuite, 
iar demitizarea, destinată reducerii interesului marelui 
public, urma să fie efectuată prin mijloace, cum ar fi 
televiziunea, filmele artistice şi articolele populare, 
folosind inclusiv psihologi, experţi în publicitate, astronomi 
amatori etc. în sfârşit, trebuia urmărite atent grupurile 
civile care studiau fenomenul OZN; în consecinţă, acestea 
au fost infiltrate cu foşti ofiţeri de informaţii. In cartea sa 
The Missing Times, Hansen descrie, cu exemple bine alese, 
modalităţile prin care tehnici rafinate de manipulare 
guvernamentală a percepţiei publice au fost utilizate 
pentru subminarea democraţiei, păstrând, în acelaşi timp, 
în mod abil, o faţadă de presă liberă. Hansen aduce noi 
dovezi că televiziunea CBS era printre „bunurile media de 
preţ” ale CIA, în cadrul acestui program de „demitizare”. 

Într-o emisiune din 1966, într-un documentar al 
postului CBS, se afirma că toate OZN-urile sunt datorate 
erorilor de percepţie, deci publicul nu avea de ce să fie 
îngrijorat. În arhivele Smithsonian s-a descoperit o 
scrisoare  manuscrisă în care Dr. Thornton Page, 
participant la comisia Robertson, relata unui asociat CIA 
modul în care el însuşi „a ajutat ca emisiunea CBS TV să se 
organizeze în jurul concluziilor de la comisia Robertson”. 

Desigur, concluziile n-au aşteptat 13 ani pentru a fi 
puse în aplicare. Exemplul cu CBS este doar cel pentru 
care s-a găsit o dovadă certă, dar este limpede că în acest 
timp au existat multe alte iniţiative de propagandă urmând 
recomandările comisiei Robertson. 

Care ar fi motivul pentru care CBS a trebuit să 


dezinformeze publicul american privitor la farfuriile 
zburătoare, în folosul CIA? O parte din răspuns este că în 
anul 1966 sa petrecut un incident de o imensă importanţă 
pentru securitatea naţională şi a cărei mediatizare trebuia 
împiedicată. Zonele  silozurilor cu rachete nucleare 
Minuteman din jurul oraşului Great Falls, Montana, sediul 
bazei Malmstrom al Air Force, ca şi alte instalaţii militare 
asemănătoare au fost vizitate de OZN-uri. În unele cazuri 
ele au plutit chiar deasupra instalaţiilor de lansare, la un 
moment dat scoțând chiar din uz un întreg grup de rachete 
nucleare independente între ele. Incidentul a fost relatat 
de ziarele locale din statul Montana, dar a fost ignorat de 
agenţiile naţionale de ştiri. Vizite OZN similare au existat 
şi pe la mijlocul anilor '70, şi au rămas din nou relatate 
doar la nivel regional. 

Nu e science-fiction, scrie Terry Hansen. Peste o sută 
de ofiţeri implicaţi în lansarea rachetelor nucleare, martori 
oculari, au rupt, unul după celălalt, tăcerea după decenii 
de păstrare a secretului. Şi, trebuie subliniat, este vorba 
de persoane care au fost supuse unor teste psihologice cu 
totul speciale, înainte de a fi trimise în acele posturi. 
Situaţia nu s-a petrecut doar în America. În aceeaşi 
perioadă au fost vizitate şi instalaţiile sovietice de lansare 
a rachetelor. 

A fost unul dintre secretele cel mai bine păstrate ale 
războiului rece. Pare greu de acceptat pentru cei ce 
consideră că sunt bine informaţi. Explicaţia stă în faptul că 
organizaţiile americane de ştiri s-au complăcut în a cânta 
în strună organismelor oficiale de informaţii. Aşa cum 
subliniază Hansen, o parte însemnată din bugetul CIA se 
consumă şi azi pe activităţi bine plătite de cenzură şi 
propagandă, utilizând o serie de tehnici psihologice 
sofisticate. Există dovezi că Dr. Reginald V. Jones, expert în 
dezinformări, a jucat un rol cheie în punerea la punct a 
acestui proces. 

Există, de asemenea, dovezi, expuse detaliat de 
Hansen în cartea sa The Missing Times, că marile 
organizaţii americane de media au ocupat un loc central în 


politica de dezinformare privind fenomenul OZN în 
general. Desigur, ele nu sunt deloc interesate să 
recunoască aceasta; prin urmare menţin şi azi tăcerea, 
ignorând marele număr de militari care au depus mărturie 
în acest sens. Din fericire, în era Internetului, cenzura 
practicată de aceste organizaţii este tot mai puţin eficace, 
aşa cum dovedesc multe sondaje de opinie. 

Hansen se întreabă retoric, în concluzie, ale cui 
interese le-a servit oare această campanie masivă de 
dezinformare. Au fost oare farfuriile zburătoare o 
ameninţare la adresa umanităţii sau doar la adresa 
complexului militar-industrial cu costisitorul său arsenal 
nuclear? Pentagonul a avut în vedere interesele populaţiei 
sau doar ale sale? 

Părerea lui Hansen este că istoria Americii pentru 
ultimii 60 de ani va trebui drastic rescrisă, iar ştiinţa 
oficială va fi obligată să-şi reconsidere cele mai dragi 
ipoteze privind: omenirea, originile sale şi rolul său în 
Univers. lar credibilitatea multor instituţii, private sau 
guvernamentale, va fi complet ruinată. Acest viitor se 
apropie, chit că suntem pregătiţi să-l întâmpinăm sau nu. 

Pentru cei ce s-ar întreba dacă această situaţie mai 
este compatibilă cu democraţia, Hansen citează pe 
„matriarha” industriei americane de presă Katherine 
Graham (19172001) care, între altele, a condus timp de 
peste două decenii ziarul The Washington Post, aflat în 
proprietatea familiei sale. Într-o alocuţiune ţinută în 1988, 
la sediul central al CIA din Langley, Virginia, ea declara: 
„Sunt unele lucruri pe care publicul larg nu are nevoie şi 
nici nu ar trebui să le ştie. Eu cred că democraţia 
înfloreşte atunci când guvernul poate lua măsuri legale 
pentru a păstra secretele sale şi atunci când presa poate 
decide dacă e cazul să dea publicităţii ceea ce ştie”. 

Acest tip de filosofie editorială, enunțată de unul 
dintre cele mai importante ziare americane ar trebui să fie 
o preocupare reală pentru public. 

Hansen sugerează că au fost şi sunt utilizate mai 
multe metode pentru a gestiona, în sensul dorit, ştirile 


despre OZN-uri: recrutarea unor jurnalişti influenţi, 
monitorizarea şi interceptarea  noutăţilor legate de 
fenomenul OZN, dar şi insuflarea fricii de „extratereştrii 
cei răi”, prin industria de film, supravegherea 
organizaţiilor preocupate de OZN-uri, răspândirea de 
informaţii eronate şi chiar dezinformarea, recrutarea de 
persoane influente ca purtători de cuvânt în mass-media 
ş.a.m.d. 

Hansen descrie în detaliu strategiile de control mass- 
media folosite pentru a manipula opinia publică în timpul 
celui de al doilea război mondial, în războiul din Vietnam şi 
Războiul din Golf. 

Acum, aceste strategii au fost reciclate pentru a 
aborda „noua amenințare media”: OZN-urile şi 
extratereştrii. De pildă, ştirile sau dovezile OZN au fost 
caricaturizate în aşa măsură încât nicio agenţie de ştiri cu 
reputaţie să nu se mai atingă de ele. 

Rezultatul, spune Hansen, este o mentalitate 
generalizată, teribil de uniformă şi indolentă, a cetăţenilor, 
asigurând succesul unei forme instituţionalizate de control 
prin minciună şi complicitate. Interesele marilor corporaţii 
media permit, fără restricţii, să inunde şi să dilueze esenţa 
implicaţiilor politice şi de securitate naţională ale 
subiectului OZN cu detalii fantastice, înşelătorii şi 
amuzament ieftin. În fond, problema OZN-urilor este 
secretul guvernamental cel mai larg dezbătut, dar, în 
ambianța creată, puţină lume din domeniul public o va mai 
lua în serios. Faptul că problematica OZN nu a devenit o 
temă majoră a secolului este o dovadă a succesului şi 
eficacităţii acestor strategii. 

La ora actuală consumatorul american de media se 
complace în a fi ghiftuit cu ştiri locale de mare banalitate, 
cu poveşti privind atacuri teroriste, războaie din Orientul 
Mijlociu, talia cutărei vedete sau orice altceva. Hansen 
invită în consecinţă pe cei care doresc să ştie mai mult 
decât găsesc la televizor sau pe Facebook să încerce să se 
deschidă spre o imagine alternativă, incomodă dar foarte 
autentică: spre o nouă viziune asupra lumii, privind locul 


nostru în Univers, între alte civilizaţii, în particular spre 
semnele validate ale fenomenului OZN. Şi, mai important, 
să încerce să afle de ce guvernul Statelor Unite şi mass 
media refuză să răspundă la aceste semne. 

Aşa cum scrie Leslie Kean, fenomenul OZN este 
înconjurat de un tabu tenace, deşi în mod raţional „nimeni 
nu este îndreptăţit să respingă un subiect fără să ştie mai 
întâi câte ceva despre el”. „Tabuul în privinţa OZN, [...] 
această interdicţie a abordării serioase a fenomenului OZN 
este profund înrădăcinată în societatea noastră, asemenea 
unui cancer eficient metastaziat”. 

Un OZN gigantic deasupra oraşului Phoenix 

Pentru a ilustra tabuul care înconjoară subiectul 
OZN, merită să rememorăm cazul aşa-numitelor „Lumini 
Phoenix”. 

În seara de 13 martie 1997, sute de persoane au 
raportat o „navă” gigantică, plutind tăcut pe cerul din jurul 
oraşului Phoenix şi înălțându-se apoi cu o viteză uluitoare. 
Printre martori au fost ofiţeri de poliţie, piloţi, personal 
militar. Ulterior s-a aflat că formaţia neidentificată de 
dimensiuni impresionante a trecut plutind deasupra 
statelor Arizona şi Nevada din SUA, ca şi peste statul 
mexican Sonora. Pe o distanţă de 480 de kilometri, ea a 
fost descrisă, în diverse moduri, de mii de martori care au 
urmărit fenomenul timp de trei ore. Explicaţia unui 
sceptic, că ar fi fost vorba doar de o formaţie de avioane, 
este ridicolă, întrucât martorii vorbeau de un obiect imens, 
care zbura fără zgomot şi foarte încet, obturând cerul 
deasupra lui. În plus, nimeni nu a văzut luminile roşu şi 
verde obligatorii la avioane. 

Obiectul, în formă de bumerang, plin de lumini, care 
a trecut la mică înălţime, inclusiv nu departe de capitala 
Arizonei, Phoenix, era imens, acoperind, după unii martori, 
cea mai mare parte a cerului. Unii au apreciat anvergura 
la 1, 6 kilometri. Viteza sa a fost de la zero, până la 
ţâşnirea până la orizont într-o fracțiune de secundă. În 
ciuda emoţiei create în rândul populaţiei, guvernul federal 
nu a declanşat nicio investigaţie. Când o membră a 


consiliului municipal Phoenix a discutat şi a adunat 
depoziţii de la peste şapte sute de martori, inclusiv 
poliţişti, piloţi şi militari, ea a fost amplu ridiculizată în 
presa locală, ceea ce a făcut-o să declare că „ceea ce mi s- 
a întâmplat a fost o lecţie pentru ceilalţi oficiali aleşi”. 

După trei luni, observaţiile au ajuns să fie prezentate 
şi într-un cotidian cu acoperire naţională, iar de aici a 
ajuns la marile reţele de televiziune, fiind botezate 
„Luminile Phoenix” (Phoenix Lights). Întrucât publicul 
cerea explicaţii, Guvernatorul Arizonei (pe două termene), 
Fife Symington, fost ofiţer şi pilot în aviația militară, a 
anunţat că a ordonat o anchetă, apoi, pe 19 iunie, a 
convocat o conferinţă de presă, în care a anunţat că a 
descoperit făptaşul, introducându-l apoi în sală pe şeful 
său de personal, deghizat în extraterestru, cu cătuşe la 
mâini, însoţit de un poliţist, ca şi cum ar fi păzit arestatul. 
Asistenţa a râs. Symington a anunţat apoi că s-a interesat 
la toate instanţele şi nimeni nu avea o explicaţie. In urma 
insistenţei martorilor frustraţi, în anchetă s-a implicat şi 
senatorul de Arizona John McCaine, cel ce va fi 
contracandidatul lui Obama la alegerile prezidenţiale din 
2008. Din păcate, tot fără niciun rezultat. 

Ca o surpriză, în 2007, la zece ani după incident, Fife 
Symington şi-a cerut scuze pentru farsa făcută şi a 
recunoscut că şi el însuşi fusese martor la apariţia 
misterioasă. El a declarat la The Huffington Post că a auzit 
vestea la televizor şi s-a hotărât imediat să verifice 
personal ce se întâmplă. „Mă aşteptam să văd ceva la mare 
distanţă, dar am fost zguduit când am văzut obiectul 
acesta trecând chiar deasupra capului meu. Se deplasa 
constant şi fără zgomot”. Obiectul era imens şi avea formă 
de bumerang. Această descriere coincide cu a celorlalţi 
martori. 

El a admis că există un tabu care interzice practic 
oficialităților alese ca să vorbească despre OZN-uri. „Dacă 
ai o funcţie publică înaltă, atunci, în clipa în care ai începe 
să vorbeşti despre extratereştri, sau orice de acest tip, 
media se sesizează imediat şi te ridiculizează. Eu mă refer 


adesea la cultura media din ţara noastră ca la o cultură a 
ridicolului... în consecinţă, atunci când vine vorba de OZN- 
uri, toţi fac apel la arma ridicolului înainte de a aborda 
problema cu seriozitate. Dacă eşti un oficial ales, trebuie 
să fii foarte atent ce spui, deoarece media poate să-ţi 
distrugă credibilitatea în totalitate”. 

Symington era de data asta mult mai deschis asupra 
subiectului decât fusese ca guvernator. El afirma: „Ştiu ce 
am văzut. După părerea mea, dincolo de orice dubiu, am 
fost martorii unor vizite extraterestre şi a unor civilizaţii 
care sunt de departe mult mai avansați decât noi”. „Nu 
abordez aceasta dintr-un punct de vedere temător. Chiar 
îmi place să mă gândesc că nu suntem singuri în Univers... 
Consider că avem de-a face cu nişte enigme fascinante şi 
va veni o zi când adevărul va ieşi la iveală”. 

Fostul guvernator a redactat chiar şi un text, inclus 
în cartea Lesliei Kean „UFOS: Generals, Pilots and 
Government Officials Go on the Record”, în care îşi 
justifica recunoaşterea târzie a ceea ce acum numea „o 
navă de origine necunoscută”, spunând că „atunci când 
eşti guvernator, trebuie să fii extrem de atent în privinţa 
declaraţiilor”. Persoanele publice sunt ţinte predilecte 
pentru a fi ridiculizate. El a făcut atunci o alegere, urmând 
principala sa prioritate, cea a responsabilităţilor sale de 
guvernator, de care acum era absolvit. 

În acelaşi text, el cere ca „guvernul Statelor Unite să 
înceteze să perpetueze mitul că toate apariţiile OZN pot fi 
explicate în termeni tereştri şi convenţionali”, propunând 
„un dialog internaţional” pe această temă şi înfiinţarea 
unei agenţii guvernamentale pentru OZN-uri, aşa cum 
există deja în câteva ţări. 

Fenomenul OZN 

e întâmpinat cu indiferenţă şi indolenţă 

Astronomul J. Allen Hynek a fost un personaj-cheie, 
poate chiar cel mai important, al ufologiei. consultant timp 
de 21 de ani al Air Force, prin proiectul Blue Book, 
participant şi la comisia Robertson. Sarcina lui era să 
găsească explicaţii obişnuite la cazurile raportate. În 1966 


Hynek a fost pus să stabilească natura unui OZN văzut de 
mai mulţi martori, inclusiv poliţişti, deasupra unei zone 
mlăştinoase. Când a spus că fenomenul a fost cauzat de 
autoaprinderea gazului de baltă, explicaţia a fost 
considerată de mass-media, ca şi de marele public, ca fiind 
mult prea gogonată, făcându-l şi pe astronom să se jeneze 
de postura sa. Atitudinea negativistă a profesorului 
Condon 1 a determinat pe Hynek să se decidă definitiv. El 
va publica în octombrie 1966, în prestigioasa revistă 
„Science”, primul său articol, recunoscând realitatea şi 
importanţa fenomenului OZN, surprinzând lumea 
ştiinţifică, obişnuită să-l considere „marioneta Air Force”. 

Hynek s-a hotărât să ia lucrurile pe cont propriu, 
înființând în 1973, în Illinois, Centrul pentru studii OZN 
(Center for UFO Studies - CUFOS), care-şi continuă 
activitatea obiectivă, ştiinţifică, până în zilele noastre. 
După decesul lui Hynek, în 1986, centrul poartă numele 
său. 

Începând din decembrie 1982, timp de câţiva ani, la 
câteva zeci de kilometri de Manhattan, în zona rurală a 
statului New York, pe valea fluviului Hudson, a avut loc 
unul dintre cele mai spectaculoase valuri de observaţii 
OZN din istorie. În seara zilei de 17 martie 1983, imediat 
la nord de oraşul New York, un obiect, plin de lumini 
multicolore, în formă de V foarte deschis, sau de bumerang 
(sau poate o formaţiune de corpuri luminoase organizate 
astfel?), având anvergura de circa 50 de metri, a staționat 
timp de 15 - 20 de minute, la o înălţime apreciată la 10 - 
20 de metri, deasupra autostrăzii 1 - 84. Traficul a fost 
blocat de sutele de persoane coborâte din automobile. 

În jur erau mai multe case; locatarii acestora, iniţial 
îngroziţi că văd un avion pe punctul de a se prăbuşi, au 
ieşit să urmărească fenomenul. Unul dintre martori a 
relatat că a sunat postul de poliţie de unde i s-a răspuns că 
s-au primit mai multe telefoane, iar şeriful urmăreşte şi el 
fenomenul. Un şofer care s-a aflat la câţiva metri sub 
obiect, a zărit o structură semănând cu o reţea de ţevi 
unind între ele luminiţele. Printre martori erau şi posesori 


de avioane particulare, care au declarat că obiectul nu 
semăna cu nimic cunoscut. După un timp, strania apariţie 
s-a ridicat „cu viteza unui dirijabil” şi a dispărut. 

Un sfert de oră mai târziu ea a fost zărită la circa 10 
kilometri spre est de către un inginer şi de nevasta lui. 
Peste o săptămână acelaşi „obiect” sau unul identic a 
produs o busculadă pe şoseaua Taconic Parkway, plutind 
fără zgomot, emițând din când în când un fascicul luminos 
către o maşină sau alta. S-au primit la poliţie circa 300 de 
apeluri telefonice, numărul martorilor fiind estimat la mai 
multe mii. Unii au afirmat că dimensiunile obiectului erau 
cele ale unui portavion, alţii că era un oraş zburător. 

Au existat numeroase alte rapoarte, disparate, 
descriind însă acelaşi tip de obiecte. Din octombrie 1985, 
în rapoarte a început să predomine un grup de şase lumini, 
formând un hexagon care se rotea pe cer ca un carusel de 
bpâlci. Ceva mai rar a fost semnalată o formă de cruce 
luminoasă. Mai mulţi observatori au declarat că OZN-urile 
aveau proprietatea de a se ivi la orizont ca apoi, aproape 
instantaneu, să fie deasupra ta. În mai multe rânduri 
obiectele au fost înregistrate pe fotografii şi filme video, 
expertizate şi autentificate ulterior prin cele mai sofisticate 
procedee. 

În noaptea de 24 iulie 1984, şase agenţi de securitate 
au fost martorii apariţiei unui OZN având forma unui 
cornet de îngheţată, mare „cât trei terenuri de fotbal”, 
împodobit cu opt lumini orbitoare. Obiectul a plutit, 
aproape un sfert de oră, la circa 100 de metri deasupra 
complexului de reactoare nucleare de la Indian Point, pe 
malul fluviului Hudson, într-un spaţiu total interzis 
zborurilor. 

Apariţia staţiona nemişcat, sau mişcându-se foarte 
încet, în ciuda vântului care, în rafale, atingea uneori 4050 
kilometri pe oră. Între timp s-au blocat sistemul de alarmă 
şi calculatoarele care controlau securitatea şi 
comunicațiile complexului. 

Comandantul pazei a cerut Gărzii Naţionale a 
Statului New York să încerce identificarea obiectului. După 


ce i s-a răspuns că identificarea e imposibilă, comandantul 
a cerut trimiterea unui elicopter militar pentru a dobori 
intrusul, fiind el însuşi pe punctul de a ordona poliţiştilor 
deschiderea focului. 

Inainte ca ostilitățile să înceapă, obiectul s-a pus în 
mişcare, dispărând alene din câmpul vizual. 

În şapte ani au fost adunate din zonă peste şapte mii 
de rapoarte, dar numărul celor care au văzut aceste 
apariţii a fost incomparabil mai mare. Totuşi, chiar şi azi, 
aceste cazuri sunt cunoscute aproape numai de martorii 
lor şi de pasionatii fenomenului OZN. Dacă la ora actuală 
se cunosc documente ale oficialităților americane privind 
apariţiile OZN din Belgia sau Peru, petrecute cam în 
aceeaşi perioadă, nu există niciun astfel de document 
privind apariţiile din statul New York şi zonele învecinate. 

Practic, aşa cum observă Leslie Kean, „de valul OZN 
nu s-a ocupat nimeni, nicicum. Niciun departament al 
guvernului nu a întreprins absolut nimic. Nu a existat o 
mobilizare la nivel naţional sau de stat. Nu a fost lansat 
niciun avion F-16 al Forţelor Aeriene (cel puţin nu cu 
ştiinţa publicului). Nu s-a făcut nicio încercare de 
descoperire a obiectelor pe radar. [...] Niciun laborator al 
guvernului nu a analizat fotografiile. Niciun organism al 
guvernului nu a convocat o conferinţă de presă”. Deşi 
mijloacele de informare în masă locale au realizat relatări 
ample, difuzarea acestora la nivel naţional a fost minimă. 

Administraţia Aeronautică Federală le-a răspuns 
martorilor că au văzut formaţii de avioane uşoare sau de 
elicoptere. Aceste explicaţii erau uşor de combătut; în 
plus, nimeni nu a identificat vreun vehicul de acest tip care 
să fi zburat în locul şi momentul respectiv, încălcând 
legislaţia din domeniu. Aeroporturile spuneau că nu au 
nimic pe radar şi că de pe ele nu a decolat nimic care să 
explice apariţiile. Variantele cu dirijabile ori grupuri de 
baloane erau şi ele de nesusţinut, atât din cauza rafalelor 
de vânt, cât şi pentru că o căutare detaliată nu a reuşit să 
identifice în zonă astfel de baloane. Administraţia 
Aeronautică 


Federală a recunoscut oficial, după trei ani de 
investigaţii, că nu dispunea de indicii care să explice 
natura fenomenului. Nici până azi nu s-a putut da o 
explicaţie satisfăcătoare pentru aceste apariţii. Cineva a 
oferit un premiu de 1.000 de dolari celui care va 
demonstra originea pământeană a lor; premiul a rămas 
însă neatins. 

Observațiile au fost sintetizate la vremea respectivă 
de J. Allen Hynek, Philip J. Imbrogno şi Bob Pratt, în 
volumul „Night Siege - The Hudson Valley UFO Sightings” 
(1987). J. Allen Hynek, confruntat cu fenomenul tabuului 
OZN specific oficialităților din SUA, cu „refuzul automat, 
profund înrădăcinat, de a admite că ar fi posibil să existe 
[OZN-uri], indiferent ce ar indica dovezile”, a scris la 30 
august 1985 un eseu intitulat „Rădăcinile autoliniştirii” 
(The roots of Complacency), care a rămas mult timp inedit. 
Iniţial el trebuia să fie inclus în volumul, flight Siege” dar 
aceasta nu s-a mai realizat, deoarece, la scurt timp după 
redactare, sănătatea astronomului s-a deteriorat, iar în 
aprilie 1986 el s-a stins din viaţă. Reproduc în continuare 
(fără a mai pune ghilimele) o variantă uşor condensată a 
acestui veritabil testament ştiinţific, din care cititorul va 
înţelege întrucâtva de ce extraordinarele observaţii de pe 
valea Hudson sunt atât de puţin cunoscute marelui public. 

Nu departe de New York City s-a petrecut ceva 
uluitor: sute de persoane cu o bună pregătire, aflate la 
mare distanţă între ele, au văzut şi au descris acelaşi 
obiect uriaş, în formă de „V” sau de bumerang, acoperit de 
lumini strălucitoare,  mişcându-se foarte încet, în 
apropierea solului. Nu a fost o himeră. Pe foarte circulata 
autostradă Taconic Highway, maşinile s-au oprit, iar 
pasagerii au urmărit năuciţi, îngroziţi sau dezorientaţi, 
spectacolul. Acest fenomen s-a petrecut de multe ori, de-a 
lungul mai multor ani. 

Totuşi media din întreaga lume, tot timpul avidă de 
senzaţional, a rămas surdă. Doar ziarele, radiourile sau 
televiziunile locale au publicat scurte ştiri, asupra cărora 
nu s-a mai revenit. Faptul că sute de navetişti din zonele 


suburbane, în principal cu o bună pregătire, au rămas 
uimiţi şi cuprinşi de venerație sau groază nu constituie 
oare o garanţie suficientă pentru a declanşa un comentariu 
din partea mass-mediei? Poliţia a fost şi ea neglijentă, 
eşuând în datoria sa de a-i asista pe cei ce au sunat 
îngroziţi sau extaziaţi la mai multe posturi de poliţie. 
Există înregistrările pe bandă ale acestora. Militarii au 
eşuat în a oferi siguranţa publică în faţa unei posibile 
invazii. Autoritatea Federală de Aviaţie a eşuat în a asigura 
respectarea regulilor de siguranţă a zborurilor, a celor de 
iluminare a aparatelor de zbor, în condiţiile în care 
obiectul trecea, riscant, la rasul acoperişurilor. 

A fost ca o boală, ca un virus al unei apatii mortale, al 
indiferenţei faţă de datorie, de care s-au contaminat cu 
toţii... în afară de martorii evenimentelor... Oamenii de 
ştiinţă, pentru care un astfel de eveniment ar trebui să 
reprezinte un interes extraordinar, au eşuat în a-şi 
respecta jurământul „Hipocratic” de a examina atent orice 
mister ieşit din comun pe care-l întâlnesc. Sunt sute de 
casete [audio] şi mii de depoziţii, scrise de martori 
credibili, despre evenimentele petrecute. Sunt şi fotografii, 
şi înregistrări video. Acestea sunt dovezi. A apărut doar un 
reporter inept, care nu s-a obosit să arunce măcar o privire 
asupra teancului de benzi magnetice şi alt material 
acumulat, dar a afirmat că era desigur vorba de o formaţie 
de avioane uşoare - concluzie absolut de nesusţinut, dacă 
se examinează faptele. 

Care să fie cauza indolenţei? De vină se pare că e 
natura umană. Mintea omenească are limite privind 
acceptarea şi răspunderea. In istoria ştiinţei există 
nenumărate exemple în acest sens. Veşnica luptă a 
pionierilor pentru noi orizonturi a fost mereu sabotată şi 
frustrată de către cei incapabili, cei cu mentalități de tipul 
„nu va zbura niciodată” sau „aşa ceva nu e posibil”. Şi 
dacă ceva nu e posibil, n-are sens, desigur, nici să ne 
gândim la el, nici să vorbim despre el. Întrucât „aşa ceva 
nu poate exista”; dacă cineva ar spune totuşi că există, 
este clar că s-a înşelat, deci n-are rost să mai verificăm... 


Este ca şi cum o idee complet nouă ar „supraîncălzi 
circuitele minţii omeneşti” şi sare siguranţa. Dar istoria a 
arătat că vine totdeauna un moment în care zăgazurile 
informaţiilor şi ale întrebărilor se rup, uneori catastrofic, 
după care, iată, marii înţelepţi, printr-o turnură total 
iraţională, vor spune: „Oh, dar noi am ştiut asta tot 
timpul”. 

Ascunde guvernul SUA ceva? 

Petiţii câtre Casa Albă privind prezenţa 
extraterestră 

Steven Bassett este un activist politic, comentator şi 
publicist. Începând din 1996, când a înfiinţat Paradigm 
Research Group (al cărui director executiv este), el s-a 
adresat guvernului şi a solicitat ca, la nivelul Congresului 
SUA, să fie organizate audieri deschise ale unor foşti 
militari şi angajaţi CIA, care pot depune mărturie privind 
activităţi ale extratereştrilor pe care le-au constatat în 
activitatea lor. Bassett a apărut la sute de emisiuni de 
radio şi televiziune pe acest subiect, ca şi în numeroase 
documentare dedicate. 

Obiectivul său ultim era ca guvernul să recunoască, 
în mod formal, prezenţa extraterestră pe Pământ. 
Paradigm Research Group a instituit în 2004, în acelaşi 
scop, conferințele anuale numite X-Conference, iar în 2008 
acelaşi grup a înfiinţat două reţele de „Exopolitică”, una 
internaţională şi cealaltă pentru Statele Unite, lansând şi 
iniţiativa „Un milion de faxuri către Washington”. 

În septembrie 2011, Steve Bassett, prin Paradigm 
Research Group şi în cadrul programului We the People, 
destinat dialogului administraţiei americane cu cetăţenii, a 
fost implicat în trimiterea la Casa Albă a doua petiţii. Una 
cerea administraţiei Obama „să prezinte imediat tot ce 
cunoaşte guvernul privind comunicațiile cu ființe 
extraterestre”, iar cealaltă „să recunoască oficial prezenţa 
extraterestră care angajează specia umană”. Prima petiție 
cerea audieri în Congres, iar cea de a doua solicita să se 
desecretizeze şi să se transfere imediat în domeniul public 
toate documentele, aparţinând agenţiilor şi serviciilor 


militare, privind prezenţa extraterestră. 17.000 de oameni 
au semnat aceste cereri, plecând de la bănuiala că fiinţele 
extraterestre au încheiat cu cercuri guvernamentale din 
SUA tratate secrete care implică întreaga rasă umană. 

Pe 4 noiembrie 2011, Phil Larson, de la Oficiul pentru 
Politica de Ştiinţă şi Tehnologie de la Casa Albă, răspundea 
în scris: „Guvernul Statelor Unite nu are nicio dovadă că ar 
exista vreun tip de viaţă în afara planetei noastre sau ca o 
prezenţă extraterestră să fi contactat sau manipulat vreun 
membru al rasei umane” şi „nu există informaţii credibile 
care să sugereze că s-ar ascunde vreo dovadă în acest sens 
faţă de ochii publicului”. 

Dar uşa rămâne deschisă pentru eforturile de căutare 
„a vieţii în afara planetei noastre”, incluzând proiectele 
SETI de ascultare a semnalelor din alte lumi, folosind 
radiotelescoapele. Larson mai menţiona şi misiunea 
Kepler, care caută planete de tipul Pământului şi viitorul 
„Mars Science Laboratory”, care va explora geologia 
planetei roşii căutând şi urme de viaţă. 

Steven Bassett a declarat că răspunsul primit este 
inacceptabil şi că va redacta o nouă cerere către 
administraţia Obama. Purtătorul de cuvânt al Casei Albe, 
Matt Lehrich, a răspuns prompt: „Nu este nicio piedică, se 
poate trimite o nouă cerere. Dacă ea trece pragul [de 
această dată însă e necesar un minimum de 25.000 
semnături], va primi şi răspuns. Desigur, dacă cererea este 
foarte asemănătoare, ea va determina un răspuns similar”. 

La declaraţiile Casei Albe au reacţionat numeroase 
persoane şi organizaţii, dezamăgite că cei de la Casa Albă 
consideră că fotografiile OZN, filmele, benzile video, 
observaţiile radar, urmele de aterizare etc. nu sunt dovezi. 
Ei au citat şi din miile de documente guvernamentale 
anterior clasificate, dintre care multe arată clar că unele 
întâlniri OZN cu forţele militare şi piloţi de linii aeriene au 
fost considerate în trecut suficient de importante pentru a 
fi ascunse marelului public. 

Fizicianul Stanton Friedman, care s-a aflat printre 
semnatari, a reacţionat, spunând că declaraţiile de la Casa 


Albă denotă fie minciună şi denaturare intenţionată, fie 
ignoranță crasă. Nimic din răspunsul lui Larson nu are 
legătură cu obiectul petiţiei, şi anume cu prezenţa 
extraterestră pe Pământ. Friedman spunea că experienţa 
sa de 53 de ani de când studiază fenomenul OZN l-a 
convins că acesta conţine o problematică foarte importantă 
de securitate naţională. Nu pot fi lăsate din mână date 
tehnologice care ar putea fi folosite de alte naţiuni care 
studiază şi ele fenomenul şi sunt interesate în 
reproducerea extraordinarelor capacităţi ale farfuriilor 
zburătoare, desigur în scopuri militare. 

Privitor la afirmaţia că nu se ascund informaţii 
credibile publicului, Friedman comentează că, la o cerere 
invocând legea libertăţii de informare, NSA (National 
Security Agency) a admis că a găsit 156 documente OZN 
clasificate „top secret umbra”, pe care le-a „desecretizat”, 
lăsând circa o frază pe fiecare pagină, restul fiind şters. 
Motivarea a fost că altminteri s-ar fi divulgat „metode şi 
surse”. Oare 95% din aceste texte conţineau doar metode 
şi surse? La fel, CIA a „desecretizat” un număr de 
documente OZN „top secret umbra”, astfel încât unele au 
fost complet înnegrite, iar altele conţineau sub 8 cuvinte. 
Întrucât această „desecretizare” a fost contestată în 
justiţie, Gerhard Gesell, judecător la Curtea Federală, a 
decis că această procedură a fost corectă, invocând 
„pericolele la adresa securităţii SUA”. 

Aminteam că şi în anul 2011 (dar şi după aceea) 
existau instrucţiuni clare de raportare a OZN-urilor de 
către piloţii militari, în timp ce din 1969 marelui public i se 
spunea permanent că guvernul nu mai era interesat de 
acest subiect. Friedman se întreba unde sunt datele culese 
prin aceste rapoarte şi cum de se poate afirma în aceste 
condiţii că nu există dovezi ascunse. Publicului i s-a mai 
spus că „niciun OZN raportat, investigat şi evaluat de Air 
Force nu a prezentat indicii că ar fi un pericol pentru 
securitatea naţională [...] tehnologii sau principii dincolo 
de cunoştinţele ştiinţifice actuale |... sau] dovezi că [...] ar 
fi vehicule extraterestre”. De ce atunci marina militară, 


CIA, NSA, DIA, NRO, ONI etc. au muncit atât de mult să le 
raporteze, să le investigheze şi să le evalueze? De ce s-a 
ordonat în 1952 aviatorilor militari să tragă în orice OZN 
care refuză să aterizeze când e somat? Un general Air 
Force declara că, în decursul timpului, au fost peste 300 de 
avioane cu reacţie ridicate de la sol în acest scop. 

Friedman a evocat, în acelaşi sens, dezinformări în 
declaraţii publice, minciuni repetate privind cazul Roswell, 
ca şi numeroase rapoarte şi studii pe care Larson nu avea 
cum să nu le cunoască. In literatură există, spunea el, 
nenumărate alte exemple care dovedesc că în preajma 
noastră se manifestă o prezenţă extraterestră. 

Jurnalista Leslie Kean, o bună cunoscătoare a 
domeniului, a postat pe site-ul trustului de presă The 
Huffington Post un comentariu. După părerea ei, problema 
reală se află de fapt în modul inadecvat în care au fost 
redactate petiţiile, în conţinutul inadecvat şi fundamental 
eronat al cererilor şi nu în răspunsul guvernului. S-au 
colectat mii de semnături pe suspiciunea că fiinţe 
nepământene poartă discuții secrete cu guvernul 
american, implicând cumva toată rasa umană. Ce reacţie 
putea avea un oficial guvernamental orientat spre gândirea 
ştiinţifică la asemenea fraze bizare şi tulburi? se întreba 
Kean. 

S-a vorbit de prezenţa extraterestră, dar nu s-a făcut 
trimitere nici măcar la fenomenul OZN. Larson este un om 
de ştiinţă oficial, guvernamental, care ştie probabil foarte 
puţine chiar şi privitor la acest fenomen, pentru a nu mai 
vorbi de presupunerile legate de extratereştri, pe care nu 
putea să le considere decât absurde. La fel ca majoritatea 
oamenilor de ştiinţă guvernamentali, el a respins, probabil, 
subiectul cu mult timp în urmă ca neîntemeiat şi, prin 
urmare, irelevant pentru politica spaţială, deci nu l-a 
examinat niciodată. Oare cei ce au făcut cererea nu ştiau 
aceasta? 

Atunci când Larson afirmă că nu dispune de „niciun 
fel de dovezi”, acestea nu se refereau la fenomenul OZN, ci 
la interacţiunea extratereştrilor cu oamenii. Din păcate, în 


cadrul strict al ştiinţei şi al logicii, această afirmaţie pare 
să fie adevărată. Ştiinţa cere, de pildă, ca orice dovadă să 
fie repetabilă şi observabilă de oricine doreşte, or, aşa ceva 
nu există nici în cazul OZN-urilor, nici al răpirilor, nici 
măcar în cazul urmelor inexplicabile din trecut. Aproape 
sigur, este imposibil pentru Casa Albă să livreze o astfel de 
dovadă. Şi, din nefericire pentru toată mişcarea ufologică, 
atacurile furibunde împotriva răspunsurilor lui Larson nu 
vor fi de natură să motiveze oficialii să sprijine cauza 
aflării adevărului. 

Deci răspunsul lui Larson nu e nici pe departe o 
declaraţie oficială guvernamentală privind fenomenul OZN 
şi nu ar trebui exagerată importanţa lui. El a repetat doar 
răspunsul ştiinţific obligatoriu către cetăţenii care aşteaptă 
anunţul contactului cu extratereştrii. lar dacă admitem că 
anumite oficialități ascund dovezi extraterestre, de pildă 
resturi ale unui OZN prăbuşit, numărul celor care cunosc 
dovezile respective este limitat la cei ce trebuie neapărat 
să ştie aceasta, cerc ce nu-l include pe Larson. 

Leslie Kean sublinia că oamenii de ştiinţă, chiar dacă 
recunosc fenomenul OZN, nu vor accepta ca acesta să fie 
legat de extratereştri, până nu va exista o dovadă absolut 
certă în acest sens. Este crucial să se înţeleagă că oficialii 
SUA, în majoritatea lor, sunt şi neinformaţi şi neinteresaţi 
privitor la fenomenul OZN. Iar dacă ar fi totuşi deschişi, se 
feresc atât de tare de ridicol încât au o capacitate limitată 
de acţiune. Soluţia este ca oficialii să fie informaţi privitor 
la existenţa unui vast corp de dovezi privind un fenomen 
fizic ieşit din comun, căruia nu i se cunoaşte cauza. Apoi, 
trebuie ca reprezentanţii guvernamentali să fie convinşi că 
ar trebui să le pese de OZN-uri, fie şi din cauză că sunt 
importante pentru securitatea spaţiului aerian ori pentru 
datele ştiinţifice care s-ar putea obţine din examinarea 
unor cazuri care se repetă. 

Domeniul ar trebui să beneficieze de o expertiză 
oficială, nu să fie lăsat pe mâna unor amatori care să vină 
în plus şi cu acuzaţii. Ar fi necesar în acest sens un mic 
birou guvernamental, care să investigheze deschis cazuri 


selectate atent, apelând şi la cooperarea internaţională. 
Desigur, faptul că experţi, oficiali guvernamentali şi 
militari nu sunt capabili să explice observaţiile nu 
înseamnă automat că există extratereştri. Nu tot ce zboară 
pe cer şi nu poate fi identificat este o navă extraterestră. 
Dar fenomenul a convins deja multă lume că probabil nu 
suntem singuri în Univers. 

Şi Nick Pope, care a lucrat pentru Ministerul Apărării 
din Marea Britanie timp de 21 de ani şi a fost responsabilul 
proiectului guvernamental OZN în anii '90, are îngrijorări 
serioase privind metoda folosită de petiţionari: „Orice 
declaraţie care implică faptul că guvernul minte este 
contra-productivă. Atunci când cineva te acuză că eşti 
parte la o muşamalizare, nu poţi deveni partener cu el. Am 
primit şi eu acest gen de acuze tot timpul la Ministerul 
Apărării, şi nu a mai fost posibil niciun un dialog 
semnificativ cu astfel de persoane. Eu pur şi simplu i-am 
trimis politicos la plimbare şi înţeleg foarte bine de ce este 
nevoie ca guvernul să procedeze astfel. Pentru a obţine 
rezultate, o cerere constructivă ar trebui să sublinieze în 
primul rând motivele pentru care fenomenul merită o 
investigaţie oficială”. 

Leslie Kean a avut acces, prin contactele sale, la 
personalităţi bine informate din cercurile guvernamentale. 
Ea a dat acestora să citească şi să comenteze cererea 
privind „prezenţa extraterestră”, cea care de altfel a şi 
obţinut cele mai multe semnături din partea populaţiei. 
Unul dintre aceştia a fost Ed Rothschild, care ocupă o 
poziţie de vârf în „Podesta Group”, o firmă din Washington 
care, potrivit celor scrise pe propriul site, este lider în 
relaţii guvernamentale şi relaţii publice, „un veteran călit 
în comunicaţii strategice” cu „o experienţă dinamică atât 
în relaţii cu Congresul, cât şi cu comunitatea de interes 
public”. Comentariul lui Ed a fost următorul: Cei care 
susţin că extratereştrii sunt aici propagă pur şi simplu un 
nonsens, o credinţă neştiinţifică, sfidând credibilitatea. 
Acest lucru este contraproductiv şi subminează eforturile 
de a atrage în mod serios atenţia guvernului asupra 


problemei existenţei vieţii în afara sistemului nostru solar. 
Nu-mi pot imagina că o astfel de declaraţie prostească ar 
putea ajunge în altă parte decât în coşurile de gunoi din 
birourile guvernamentale. 

Singura modalitate de a aborda problema unor 
fenomene aeriene inexplicabile la Washington, aşteptând şi 
rezultate, este să prezinţi fapte şi să ceri o anchetă legală 
pentru acel mic procent de cazuri bine documentate 
demne de investigaţii serioase. În cele două cereri s-a ales 
însă o abordare care s-a dovedit de mai multe ori până 
acum un eşec. Aparent autorii lor au preferat să facă 
cereri scandaloase, mai mult pentru a atrage atenţia mass- 
mediei, în loc să se concentreze pe munca grea pe care o 
pretinde ştiinţa. 

În privinţa Congresului, tot ce a putut face Leslie 
Kean a fost să abordeze un oficial de rang înalt, care 
cunoaşte bine problematica, dar care a dorit să-şi păstreze 
anonimatul. El lucrează pentru un membru al Congresului 
dintr-un comitet relevant. Comentariul său a fost: „Aşa 
cum se spune adesea, politica este arta posibilului. 
Declaraţiile excesiv de largi şi acuzele fantastice de 
muşamalizare servesc doar să otrăvească fântâna pentru 
oricine ar fi interesat în a avansa o sugestie ulterioară de 
cercetare sau de schimbare a politicilor. Entuziasmul şi 
convingerile nu pot înlocui raţiunea şi dovezile”. 

Cele două cereri făcute către Casa Albă au avut parte 
de atenţia oficialităților doar pentru că au obţinut cele 
5.000 de semnături cerute de programul We the People. 
Pentru o nouă cerere, pe aceeaşi temă, pragul este de 
acum de minimum 25.000. Răspunsul lui Larson nu a fost o 
declaraţie oficială cu privire la problema OZN, ci doar un 
răspuns pe baze ştiinţifice pentru cetăţenii care aşteaptă 
un anunţ privind contactul cu  extratereştrii. Deci 
proporţiile sale nu ar trebui exagerate. 

Teama că OZN-urile ar fi nave extraterestre 

Pe lângă acel tabu privind OZN-urile, există, în mod 
clar şi o secretomanie care înconjoară fenomenul. Will 
Miller, comandor în retragere din marina militară SUA, a 


avut acces, prin funcţiile ocupate, la informaţii clasificate 
mai sus de top secret. Conştient de neajunsurile pe care 
ignorarea subiectului OZN le putea cauza militarilor, 
Miller a întreprins o serie de informări, culminând cu 
întâlniri cu generalul Patrick M. Hughes sau cu 
viceamiralul Thomas R. Wilson, ambii directori la un 
moment dat ai Agenţiei de Informaţii al Armatei. Treptat, 
Miller a devenit convins că există un program 
guvernamental OZN, dar „grupul de control” permite 
accesul la datele acestui program doar celor care „trebuie 
neapărat să ştie” (need to know only) acele date. Existenţa 
unui asemenea grup secret, în lumea serviciilor de 
informaţii ale Statelor Unite, este sugerată, în opinia 
Lesliei Kean, şi din interpretarea unui document britanic, 
desecretizat, dar cu ştersături. Preşedintele Jimmy Carter, 
care se pare că a fost martor la apariţia unui OZN în 1969, 
a promis, la alegerea sa să facă publice toate documentele 
pe acest subiect. În plus (ceea ce se ştie mai puţin), ela 
vrut şi ca NASA să aibă în structura sa o agenţie dedicată 
studierii fenomenului OZN. Carter n-a reuşit să realizeze 
niciunul dintre aceste obiective, în parte din cauza 
opoziţiei unor oameni de ştiinţă, care (fără a cunoaşte 
detalii privind fenomenul) nu considerau că se poate face o 
cercetare ştiinţifică în acest domeniu, iar pe de altă parte, 
se pare, datorită opoziţiei celor din Air Force, care nu 
doreau să renunţe la verdictul, care le era drag, dat la 
terminarea proiectului Blue Book. Jurnalista Leslie Kean 
admite că ar putea exista acţiuni de intoxicare voită a 
marelui public cu poveşti ridicole privind tratate secrete 
cu extratereştri etc., dar şi teoreticienii conspiraţiilor şi 
televiziunile au alimentat o încâlcită mitologie creată de 
persoane „de la diferite niveluri ale sănătăţii psihice şi 
limpezimii mentale”, care era clar că vor fi ridiculizaţi. 

Acţiunile acestora sunt încurajate de secretul impus 
informaţiilor OZN, prin regulamentele militare. 

Leslie Kean se arată convinsă că, în ciuda rumorilor 
potrivit cărora guvernul american ar ascunde nişte lucruri 
privind OZN-urile, ori chiar ar deţine dovezi fizice, este 


mult mai probabil că „Statele Unite sunt la fel de 
nedumerite de acest mister ca tot restul lumii şi la fel de 
neputincioase”. În continuare, jurnalista se întreabă „de ce 
este atât de puternică interdicţia abordării serioase a 
subiectului OZN şi ce anume o perpetuează”. Ea a apelat, 
pentru un răspuns la acest „tabu OZN”, la lucrarea 
„Suveranitate şi OZN”, scrisă de dr. Alexander Wendt, 
profesor de ştiinţe politice la Universitatea de stat din 
Ohio, şi de dr. Raymond Duvall. Deşi publicată în 
prestigioasa revistă Political Theory, în loc să genereze 
controverse în mediul academic, articolul a fost ignorat. 
Cei doi autori au acceptat să-şi reia ideile într-un text scris 
special pentru cartea Lesliei Kean, idei pe care le punctăm 
în continuare. 

„Cu toate că membrii publicului general pot să 
creadă că OZN-urile există, autorităţile «ştiu» că OZN- 
urile nu sunt decât plăsmuiri ale unor imaginaţii 
hiperactive, cu nimic mai reale decât vrăjitoarele şi 
unicornii. Astfel, a lua fenomenul OZN în serios 
echivalează cu a-ţi pune la îndoială propria seriozitate”. 
Logica scepticilor este: „Nu poate fi adevărat, prin urmare 
nu există”. Ei au patru argumente principale în acest sens. 

Primul este că suntem singuri în Univers, aceasta 
deşi la momentul redactării cărţii Lesliei Kean se 
cunoşteau deja 400 exoplanete în preajma Pământului (iar 
peste trei ani se depăşea 1.000); iar Universul este extrem 
de mare, conţinând cam o sută de miliarde de galaxii, 
fiecare cam cu o sută de miliarde de stele, în jurul cărora 
sunt planete. 

Al doilea argument este că „ei nu pot să ajungă aici” 
întrucât viteza luminii nu poate fi depăşită, iar lumina are 
nevoie de zeci, sute, ori mii de ani să ajungă la noi chiar de 
la stelele vecine. Aşa numitul „paradox al lui Fermi” spune 
că dacă există civilizaţii vechi în Univers, poate cu 
milioane de ani avans faţă de noi, ele trebuia să fi ajuns 
aici. Or, nu le vedem nicăieri. Rezultă, în viziunea 
scepticilor, că aceste civilizaţii nu există. Varianta că OZN- 
urile ar putea fi tocmai semne ale acestor civilizaţii nu 


intră în discuţie... 

Al treilea argument al scepticilor este că dacă ozn- 
urile aduc vizitatori din Univers, „de ce nu aterizează pe 
peluza din faţa Casei Albe să se prezinte?” după atâta 
amar de drum. Scepticilor nu le trece prin cap că, aşa cum 
spune şi Leslie Kean, poate vizitatorii au „o politică de 
neamestec în raport cu formele inferioare de viaţă”, pentru 
a nu mai spune că nu putem cunoaşte „intenţiile fiinţelor 
extraterestre, a căror natură şi ale căror interese pot fi cu 
totul de neimaginat pentru noi”. 

Al patrulea argument al scepticilor este că „am şti 
dacă s-ar afla aici”, întrucât noi avem o supraveghere 
aeriană atât de bine pusă la punct încât nimic nu-i poate 
scăpa. Dacă extratereştrii ar fi aici, experţii i-ar fi 
descoperit. Dar, dacă o civilizaţie este suficient de 
avansată pentru a face vehicule cu care să viziteze 
Pământul, „ocupanţii lor ar putea deţine cu uşurinţă 
tehnologia care să limiteze dezvăluirea prezenţei lor”. În 
plus, mulţi cred că „probabil se ştie mai mult despre ele 
[adică despre vehiculele extraterestre] decât se recunoaşte 
public”. 

Wendt şi Duvall sunt de părere că originile tabuului 
privind fenomenul OZN „sunt politice, [...] un simptom al 
unei anxietăţi a autorităţii, o frică socială subconştientă de 
ceea ce ar putea însemna realitatea OZN-urilor pentru 
guvernarea modernă”. Autorii vorbesc de o întreită 
ameninţare. În primul rând, „dacă o altă civilizaţie are 
capacitatea de a vizita Pământul, înseamnă că are o 
tehnologie cu mult superioară celei a fiinţelor omeneşti, 
[...] ceea ce pune sub semnul întrebării capacitatea 
statului de a-şi proteja cetăţenii”. Al doilea argument este 
„posibilitatea ca o confirmare a prezenţei extraterestre să 
genereze o presiune imensă pentru crearea unui guvern 
mondial, pe care statele teritoriale actuale s-ar opune să-l 
formeze” (nici nu ar fi pregătite). Al treilea argument (şi 
cel mai important în viziunea autorilor) este „natura 
antropocentrică a suveranităţii moderne”, cu alte cuvinte 
faptul că oamenii sunt convinşi că „numai fiinţele omeneşti 


au capacitatea şi autoritatea de a guverna şi de a 
determina soarta colectivă”. Acest antropocentrism este de 
dată recentă, întrucât în vechime se considera că zeii 
guvernau. Prin urmare, conchid autorii, „un tabu autoritar 
pe tema OZN este necesar funcţional, pentru ca 
guvernarea să fie susţinută în forma ei prezentă”, 
observând că „tabuul OZN este identic cu negarea în 
psihanaliză: suveranul reprimă OZN-urile din teama 
privind ceea ce ar putea acestea dezvălui despre el însuşi”. 
Oamenii de ştiinţă au propriile motive să se teamă. „OZN- 
urile fac dovada unor caracteristici care par să contrazică 
legile fundamentale ale fizicii, pe care se bazează felul în 
care înţelegem Universul”. Dacă s-ar accepta originea 
extraterestră a OZN-urilor, vor exista, inevitabil, şi 
conflicte de ordin religios. Tabuul trebuie totuşi întreţinut. 
Autorităţile folosesc, în acest sens, patru „tehnici” prin 
care OZN-urile să fie făcute „cunoscute” marelui public, 
„fără a încerca practic să se afle ce anume simt”. Prima 
tehnică este ca o autoritate să construiască o „realitate 
oficială” privind ce anume sunt OZN-urile, spunând: (1) că 
toate observaţiile pot avea explicaţii convenţionale, (2) că 
„nu e niciun motiv de îngrijorare pentru securitatea 
naţională”, (3) că, de vreme ce OZN-urile nu există, 
ufologia este o pseudoştiinţă, (4) că OZN-urile sunt „S.F.”, 
mutând problema „unei potenţiale întâlniri extraterestre, 
în siguranţa imaginaţiei”. Se consolidează astfel consensul 
autorităţilor că OZN-urile nu trebuie luate în serios. 

A doua tehnică o reprezintă anchetele „ştiinţifice”, 
dar problematice, aflate sub oblăduire oficială, de tipul 
proiectului Condon. Deşi acesta n-a putut găsi explicaţii 
pentru 30% din cazuri, concluzia că „nu sunt 
extraterestre” a fost acceptată imediat de comunitatea 
ştiinţifică, atestând „cât de profund încetăţenită este 
dorinţa de a nu crede” în realitatea vizitelor altor 
civilizaţii. 

Al treilea factor care întreţine tabuul este „secretul 
oficial” privind rapoartele despre OZN ale personalului 
militar. „Punctul nostru de vedere este că, departe de a 


ascunde adevărul privitor la extratereştri, statul îşi 
ascunde mai curând ignoranţa, dar cine ştie?” 

Al patrulea mecanism este „disciplina [...], 
respingerea socială a oamenilor care îşi exprimă public 
«credința» în OZN-uri prin ridiculizare, bârfe, evitare, 
condamnare publică şi/sau asasinat mediatic”. 
Autocenzura care urmează „alimentează spirala tăcerii”. 

Dar, în viziunea lui Wendt şi Duvall, „tabuul are cel 
puțin trei puncte slabe”. Primul este însuşi fenomenul 
OZN. „In ciuda eforturilor autorităţilor de a le nega 
caracterul real, OZN-urile continuă să se arate”. Al doilea 
ar putea fi tentația ştiinţei de a încerca să vadă totuşi 
despre ce este vorba. Al treilea este „liberalismul“, esenţial 
pentru guvernarea modernă, „care produce subiecţi liber- 
cugetători care s-ar putea îndoi” de faptul „că «a crede» în 
OZN este absurd”. Cei doi numesc agnosticism militant 
„genul de rezistenţă care poate să exploateze cel mai bine 
aceste slăbiciuni”. Agnosticism, deoarece la ora actuală 
„nici negarea şi nici credinţa în ipoteza extraterestră nu 
sunt justificate; pur şi simplu nu ştim”. Rezistenţa trebuie 
să fie militantă, adică publică şi strategică. Ea „trebuie să 
fie direcţionată către problema centrală pe care o ridică 
fenomenul OZN, şi anume reducerea ignoranței noastre 
colective în legătură cu ceea ce sunt ele de fapt şi nu către 
problema colaterală a secretomaniei oficiale”. 

„Dacă avem dreptate că guvernele ascund nu 
adevărul, ci propria ignoranță, atunci, chiar dacă 
desecretizează toate dosarele, nu vom fi cu nimic mai 
aproape de a afla ce sunt de fapt OZN-urile”. 

Şi Leslie Kean este de acord că „de fapt nu ştim ce 
sunt aceste obiecte; [totuşi] unele agenţii guvernamentale 
continuă să adune rapoarte de cazuri [...], adăugând şi mai 
multe date la teancurile de dosare, dar fără să rezolve 
ceva, în timp ce restul lumii stă cu privirea în altă parte”. 
„In ciuda uimitoarei dar raţionalei deducţii că, pentru 
explicarea unor OZN-uri, ar trebui luată în calcul ipoteza 
extraterestră, [...] guvernele au o aversiune să ia în 
consideraţie această idee sau implicaţiile ei”. 


Pe baza celor de mai sus, Leslie Kean a tras concluzia 
că este necesară „o înţelegere mai profundă a aspectelor 
subconştiente ale tabuului OZN”, subliniind şi ea că cei doi 
sociologi susţin că „problema fundamentală care afectează 
adevărata înţelegere a OZN este ignoranţa, nu secretul şi 
că această ignoranță este acceptată deoarece serveşte un 
scop politic”. Faptul că ne vizitează „obiecte de origine 
necunoscută [...] produse de un «altcineva» mai puternic, 
de altundeva, [...] este pur şi simplu inacceptabil şi poate 
să genereze un sentiment de teroare primordială”. 

O cerere de amnistie pentru cei ce vorbesc 
despre OZN-uri 

John Alexander organizase, în anii '80, „Grupul de 
Fizică Teoretică Avansată”, ai cărui membri au fost 
recrutaţi din serviciile militare şi aerospaţiale, ca şi din 
comunităţile de informaţii. Acest grup „interagenţii” era 
dedicat studiului fenomenelor aeriene neidentificate (OZN- 
uri), fapt puţin cunoscut, întrucât grupul nu a produs 
documente care să poată fi accesate de alţii. 

După cum declara acum colonelul, acest grup de 
lucru a ajuns, între altele, la următoarele concluzii: 

Unele OZN-uri sunt reale şi au o origine 
necunoscută. 

Aproximativ 5 la sută din apariţiile semnalate rămân 
neexplicate. 

Multe sisteme de urmărire au realizat înregistrări ale 
unor fenomene anormale. 

Există numeroase apariţii de OZN-uri raportate de 
către observatori extrem de credibili. 

Au existat incidente care au implicat interacțiuni 
între OZN-uri şi sisteme militare. 

Au existat, între OZN-uri şi avioane, interacțiuni care 
au ridicat probleme de siguranţă a zborului. 

Peste 70 la sută dintre adulţii americani cred că 
guvernul Statelor Unite ascunde informaţii privind acest 
subiect. 

Sondajele de opinie indică faptul că 20 la sută din 
populaţia mondială consideră că extratereştrii sunt aici, pe 


Pământ, şi trăiesc printre noi. 

In cartea sa „UFOS: Myths, Conspiracies and 
Realities” („OZN-uri: Mituri, conspirații şi realităţi”) Dr. 
John Alexander a ajuns, după mai bine de un sfert de secol 
în mijlocul celor mai înalte cercuri guvernamentale şi 
militare din SUA şi, având acces la documente 
ultrasecrete, la concluzia că, deşi au existat numeroase 
cazuri de întâlniri credibile OZN, nu s-a putut găsi nicio 
dovadă reală a vreunei muşamalizări. 

Alexander a menționat un număr de cazuri 
interesante despre OZN-uri, implicând piloţi, şi a subliniat 
că ozn-urile sunt „reale şi reprezintă un fenomen global - 
nu este ceva care se întâmplă doar în SUA”. „Avem nevoie 
ca fenomenul să devină admisibil pentru oamenii de 
ştiinţă, ca ei să discute şi să cerceteze aceste subiecte... 
Nu există răspunsuri simple, şi nu numai că nu avem 
răspunsurile, dar nu suntem nici măcar pe punctul de a 
pune întrebările corecte; şi asta ar trebui să ne străduim 
să facem”. 

Pe 16 mai 2012, organizaţia de media The Huffington 
Post, o publicaţie, pe internet, de mare succes în SUA, 
publica un articol de senzaţie, intitulat „Amnistie OZN: 
Colonelul militar în retragere John Alexander cereA 
amnistie pentru militarii care au fost martori OZN”. În acel 
articol se arată că el, împreună cu un grup de oficiali şi 
cercetători guvernamentali de vârf, a adresat o scrisoare 
unor oficiali militari şi de informaţii, de prim rang, din 
administraţia Obama: secretarului apărării, Leon Panetta, 
directorului CIA, generalul David Petraeus, şi directorului 
National Intelligence, generalul James Clapper. În 
scrisoare Alexander propune o soluţie cu costuri zero şi de 
tip câştig-câştig, prin care să se consolideze încrederea 
publicului american în guvernul SUA, cu referire specifică 
la problematica Obiectelor Zburătoare Neidentificate. 

În scrisoare el afirmă, între altele, următoarele: 
„Comunitatea OZN - şi, sincer vorbind, populaţia în 
general - pleacă de la premisa că subiectul OZN este ţinut 
secret şi toată informaţia legată de ea este implicit 


secretă. Poziţia mea este că această premisă nu este 
adevărată”. „Presupunerea mea este că: A) nu există o 
politică a secretului [OZN] şi B) există agenţi, în anumite 
cercuri, care cred că ar trebui să se păstreze secretul. Aşa 
că ei, practic, muşamalizează lucrurile. Altfel spus, e mai 
simplu să spui cuiva să stea jos şi să-şi ţină gura decât să 
încerci să înţelegi ce anume se petrece”. 

În consecinţă, Alexander cere să se declare o 
amnistie care să se extindă asupra oricărui militar care a 
fost pus, la un moment dat, să jure că va păstra secretul în 
privinţa unor întâlniri OZN. „Problema are de-a face cu 
mişcarea generală de dezvăluire [a secretului OZN]. 
Părerea colonelului este că în felul acesta se va descoperi 
că nu există proiecte secrete OZN, nici colaborări ascunse 
cu extratereştrii. 

Alexander şi-a anunţat public cererea sa, pentru 
această amnistie, la festivitățile de inaugurare ale Muzeul 
Naţional de Teste Atomice, din Las Vegas, Nevada. Acest 
muzeu, afiliat la binecunoscutul muzeu Smithsonian, 
include, oarecum neaşteptat, şi o expoziţie privind 
dezvăluiri privind „Aria 51”, considerată cea mai secretă 
facilitate de teste militare din SUA, ca şi exponate legate 
de fenomenul OZN, între care unul intitulat, în mod 
surprinzător, „Artefact extraterestru autentic”. 

Allan Palmer, directorul muzeului, declara că 
intervenţiile unor personalităţi precum Alexander sunt 
extrem de importante. Palmer, aviator militar veteran, de 
multe ori decorat, a explicat în continuare: „Am cunoscut 
oameni care au văzut lucruri pe care nu şi le-au putut 
explica dar au fost extrem de reticenţi să vorbească cuiva 
despre acestea”. „Motivul era că noi toţi aveam acces la 
niveluri foarte înalte de securitate”; în aceste condiţii, 
simplul fapt de a declara că ai văzut ceva şi nu ştii ce 
anume, ori că te gândeşti că putea fi un OZN, este suficient 
pentru a fi trimis la o vizită medicală, dacă nu cumva chiar 
la psihiatrul de la spitalul bazei militare”. „Rezultatul ar 
putea fi retragerea accesului la nivelurile înalte de 
securitate, fie şi temporar, ceea ce însemnă că nu mai poţi 


zbura şi că te alegi cu nişte însemnări negative în dosarul 
de aviator. Dacă vedeai un OZN, se interpreta că nu eşti 
stăpân pe simţurile tale, cu penalizări la nivelul retribuţiei 
şi al carierei”. 

În scrisorile trimise către Panetta, Petraeus şi 
Clapper, Alexander afirmă că „foşti militari pretind că sunt 
legaţi de jurăminte de a păstra secretul în privinţa unor 
informaţii ori că au fost ameninţaţi în mod deschis de 
oficiali guvernamentali. S-au raportat chiar ameninţări cu 
moartea, dacă ar fi divulgate anumite informaţii OZN”. 
Colonelul a atras atenţia celor trei oficiali guvernamentali 
că uneori „a fost evocat un anumit nivel de secret faţă de 
personalul militar SUA”, citând cazul pilotului Air Force 
Milton Torres, care a primit ordin să tragă cu rachete într- 
un OZN gigantic apărut deasupra Marii Britanii pe 20 
septembrie 1957. „El a primit ordin să tacă, fiind 
ameninţat de un oficial necunoscut că altminteri îşi ve 
pierde licenţa de zbor. Torres a respectat acest ordin până 
în 2008, când la Ministerul Apărării al Regatului Unit cazul 
său a fost desecretizat împreună cu numeroase alte 
documente similare. În SUA nu s-a găsit niciun document 
privind acest incident. In multe alte cazuri, aparent 
personalul de securitate a avertizat sau ameninţat periodic 
atât militari, cât şi civili privitor la raportarea unor 
informaţii OZN”. 

Colonelul Alexander nu încearcă să determine 
guvernul să dea publicităţii vreo ştire în care să se afirme 
că anumite OZN-uri sunt nave extraterestre. El vrea doar 
să se creeze acea ambianţă în care membrii comunităţii de 
militari să se simtă în largul lor atunci când relatează 
experienţele prin care au trecut. 

În cazul în care, ca urmare a eforturilor lui 
Alexander, ar fi emisă o scrisoare oficială de amnistie, 
colonelul sugerează că rezultatele s-ar putea observa într-o 
serie de direcţii. „Mă gândesc că sunt unii care posedă 
informaţii despre care ei cred că nu li se permite să 
vorbească; aceştia s-ar simţi liberi să spună ce ştiu, explica 
el. Dimpotrivă, presupun că sunt şi alţii, care au fabricat 


poveşti şi spun că au fost ameninţaţi; aceştia fie ar trebui 
să dea o explicaţie, fie să se evapore pentru a nu mai fi 
văzuţi”. 

Un birou guvernamental pentru OZN-uri? 

Oamenii de ştiinţă sunt o colectivitate dificil de 
convins. Cu toate acestea, fizicianul Michio Kaku a 
recunoscut la televiziunea naţională că cele mai 
importante cazuri OZN nu pot fi explicate şi par să sfideze 
legile fizicii. Dar, când a fost întrebat dacă acest lucru 
confirmă faptul că există viaţă extraterestră, Kaku a 
răspuns: „Nu, nu avem încă arma fumegândă”. Şi 
astronomul Derrick Pitts a fost convins de aceleaşi dovezi 
OZN, dar numai în măsura în care ele nu implică „pretenţii 
fantastice de vizite extraterestre”. 

În mod clar, spunea Leslie Kean, nu putem face saltul 
de la existenţa unor obiecte aeriene neidentificate, pentru 
care avem dovezi, la pretenţia că ar exista o comunicare cu 
extratereştrii, ceea ce nu poate fi dovedit, la modul cerut 
de oamenii de ştiinţă. Neal Lane, profesor de fizică şi 
astronomie la Universitatea Rice, a fost directorul Biroului 
pentru politica ştiinţei şi tehnologiei (OSTP) de la Casa 
Albă sub preşedintele Clinton. Opinia sa este că 
„explicaţiile puţin plauzibile pentru OZN-uri, cum ar fi cele 
pe care le fac entuziaştii şi teoreticienii conspirației, nu 
sunt eficace în abordarea guvernului... A fost deja propusă 
o iniţiativă importantă pentru un nou rol al SUA în 
investigarea fenomenului OZN, implicând cooperarea 
Statelor Unite cu alte ţări care cercetează rapoarte 
credibile, ca şi publicarea rezultatelor”. Această abordare 
reprezintă un punct de referinţă alternativ, deoarece el 
primeşte sprijin din partea multor jucători cheie care 
cunosc mecanismele guvernamentale. 

]. Allen Hynek vorbea de faptul că, în faţa rapoartelor 
OZN, oficialii resimţeau „o puternică dorinţă de a nu face 
nimic”, adăugând ameninţător că „istoria a dovedit că, în 
timp, zăgazurile se sfărâmă, uneori cataclismic”. Tocmai 
pentru a evita o astfel de evoluţie, Leslie Kean propune să 
adoptăm „opţiunea de a încuraja ca zăgazurile să se 


sfărâme, pe cât posibil, încet şi metodic, nu cataclismic”. 

Dincolo de convingerile noastre personale despre 
nave spaţiale extraterestre, extratereştri sau muşamalizări 
guvernamentale - comenta Leslie Kean - noi trebuie să 
adoptăm o strategie care să funcţioneze. lIpotezele şi 
concluziile noastre sunt complet irelevante - şi pot fi chiar 
dăunătoare - în acest proces. Este important să înţelegem 
că majoritatea oficialilor americani nu sunt nici informaţi, 
nici interesaţi de OZN-uri. lar dacă sunt minţi deschise, se 
tem atât de mult de ridicol, încât au o capacitate limitată 
de a acţiona. Cei preocupaţi de acest subiect trebuie să 
educe oficialii prin prezentarea unor date exacte, concise 
şi bine documentate cu privire la fenomenul OZN. O 
strategie eficientă presupune sublinierea faptului că un 
OZN, prin definiţie, este pur şi simplu ceva neidentificat (şi 
nu „navă spaţială extraterestră”). Ori de câte ori e posibil, 
este utilă folosirea acronimului FAN (fenomene aeriene 
neidentificate), recunoscând că noi nu ştim încă ce este. În 
al doilea rând, trebuie să oferim guvernului un motiv 
pentru care ar trebui să fie interesat de FAN, cum ar fi 
faptul că am putea deveni vulnerabili la avioanele de 
spionaj sau dronele exotice străine, dacă am ignora 
rapoartele FAN, ori că aceste obiecte ridică probleme 
semnificative de siguranţă aeriană şi că pierdem date 
ştiinţifice potenţial valoroase cu privire la natura unui 
fenomen care tot revine. 

În al treilea rând, în loc să folosim un ton acuzator, ar 
trebui să invităm guvernul să se angajeze în investigația 
fenomenului, participarea sa fiind necesară şi benefică, 
întrucât este nevoie de expertiza sa. Leslie Kean 
menţionează că aproape toţi oficialii guvernamentali şi 
militari cu care a discutat despre problemele legate de 
fenomenul OZN sunt de acord cu trei puncte fundamentale 
pentru a realiza progrese în acest domeniu: (1) 
continuarea investigaţiilor ştiinţifice, în parte şi datorită 
impactului OZN asupra securităţii zborurilor; (2) această 
investigaţie trebuie să fie făcută în cooperare 
internaţională, depăşind graniţele politice; (3) cooperarea 


trebuie să includă Statele Unite, cea mai mare putere 
tehnologică din lume. 

Jurnalista continuă, între altele, să militeze şi pentru 
transparenţă, şi pentru un proiect global de cercetare 
efectuat de o „mică agenţie guvernamentală”. „In luna 
noiembrie 2007, ea, împreună cu douăzeci şi două de 
distinse personalităţi, inclusiv şase generali în retragere, 
din unsprezece ţări, a semnat o solicitare formală în sensul 
înfiinţării unei asemenea agenţii”. În ciuda unei bune 
mediatizări a iniţiativei, rezultatele au fost nule. 

Şi dr. Alexander Wendt, şi dr. Raymond Duvall, în 
lucrarea lor „Suveranitate şi OZN”, militau pentru „o 
ştiinţă sistematică despre OZN”. Pe lângă ceea ce s-a făcut 
deja, (1) ar trebui realizate studii „asupra cazurilor 
agregate şi nu asupra cazurilor individuale”; (2) să se dea 
prioritate descoperirii de noi rapoarte, în locul analizării 
celor vechi şi (3) să prevaleze colectarea de date obiective 
asupra celor subiective. Toate aceste eforturi necesită 
infrastructură şi bani. 

Concret, ar fi nevoie de un mic birou guvernamental 
care ar putea servi ca un punct focal în SUA pentru 
investigarea unor cazuri atent selectate, în cooperare cu 
comunitatea internaţională. 

Propunerea a primit deja sprijinul unor militari, al 
fostului şi actualului guvern, al oamenilor de ştiinţă, şi al 
multor altor persoane importante din întreaga lume. 

Unul dintre susţinătorii acestei idei a fost John 
Podesta, fostul şef de personal al preşedintelui Clinton şi 
copreşedinte al echipei de tranziţie la preşedinţia lui 
Obama, care scria, încă în 2010, că „este cu siguranţă 
momentul ca guvernul, oamenii de ştiinţă şi experţii în 
aviaţie să conlucreze la descâlcirea problemelor privind 
fenomenul OZN, care au fost ţinute până acum în 
întuneric”. 

El a precizat că ideea de a înfiinţa în acest scop o 
mică agenţie guvernamentală a SUA este „o idee care 
merită să fie luată în considerare”. 


Clarvăzătorii militari au fost interesaţi de OZN- 
uri Tehnici ale spionajului prin clarviziune 

Pe 31 ianuarie 2013 a încetat din viaţă Ingo Swann 
(n. 1933), clarvăzător legendar american, implicat nu doar 
în numeroase proiecte militare, ci şi în explorarea 
fenomenului OZN prin această neobişnuită metodă. 

Interesul modern pentru fenomenul de 
extracorporalitate începe de la cercetările lui Robert A. 
Monroe (1915 - 1995), publicate, de pildă, în volumul 
Journeys Out of the Body (1971), tradus şi în română. Ela 
descoperit în 1958 că se poate disocia de corpul său fizic. 
Pentru a explora acest fenomen, la începutul anilor 
şaptezeci, Monroe a întemeiat şi a devenit director 
executiv la faimosul Monroe Institute din Afton (Virginia), 
care şi-a câştigat reputaţia internaţională mai ales prin 
studii asupra efectelor undelor sonore asupra minţii 
umane. 

Un astfel de efect era şi extracorporalitatea, sau 
„experienţa părăsirii corpului”, numită de Monroe, pentru 
prima dată, Out of the Body Experience, termen care a 
intrat în toată literatura anglo-saxonă sub numele 
prescurtat de OBE (sau uneori OOBE) şi pe care Monroe o 
definea ca „un eveniment în care subiectul percepe o 
porţiune a mediului său, imposibil de perceput din poziţia 
în care se ştie că se găseşte corpul său fizic în acel 
moment, şi ştie în același timp că nu visează ori nu este 
pradă fanteziilor”. 

Experiențele de „părăsire a corpului” sau „extracor 
poralitate” (OBE) se apropie de clarviziune prin faptul că 
în ambele cazuri o persoană „medium” îşi părăseşte 
corpul, sub forma unei dubluri numită uneori „corp astral” 
şi se deplasează astfel într-un loc inaccesibil în acel 
moment corpului său, iar aici vede şi aude nişte lucruri pe 
care le poate relata şi care, verificate ulterior, se dovedesc 
corecte. Petru Culianu aprecia că experiențele 
extracorporale ale lui Monroe par a fi demne de încredere, 
chiar dacă cele relatate sunt deformate de eforturile de a 
„traduce” trăirile în limbaj obişnuit. 


La proiectele de extracorporalitate conduse de 
Robert Monroe au fost atrase şi mediumuri celebre între 
care Ingo Swann. Acesta şi-a descoperit de tânăr 
capacitatea de clarviziune. Din 1971 el s-a supus unor 
experimente riguroase la City University din New York. 
Trebuia să citească simboluri ascunse în cutii bine sigilate. 
Succesele şi insuccesele, analizate statistic, depăşeau mult 
simpla coincidenţă. Experimentele au continuat sub 
conducerea fizicianului Harolde. PuthoffvhD. şi a lui 
Russell Targ Ph. D., la Stan/ord Research Institute din 
Menlo Park (California), unde se desfăşurau, de mai mult 
timp, cercetări privind fenomene psi cum ar fi: telepatia, 
clarviziunea,  extracorporalitatea etc. Aici Swann a 
conceput o metodă de clarviziune - remote viewing (N) - 
graţie căreia putea vedea în orice punct din lume, dacă 
erau date coordonatele geografice ale locului. 

Cercetări asupra capacităţii misterioase a unor 
subiecţi de a se deplasa „cu gândul” în locuri îndepărtate, 
de a vedea ce se află acolo şi de a relata unui „instructor” 
ce anume văd se efectuau concomitent şi în URSS. în mod 
inevitabil aceste cercetări au ajuns să vizeze, şi la unii şi la 
alţii, găsirea unor modalităţi de a spiona, prin clarvăzători, 
instalaţiile militare ale celeilalte părţi. Îngrijorat de 
succesele ruşilor, CIA l-a contactat în 1972 pe Putthof, care 
a demarat în consecinţă, la institutul Stanford proiectul de 
clarviziune SCANATE. Prin acest proiect, finanţat de CIA 
până în 1976, Swann a pregătit peste o duzină de persoane 
capabile să realizeze performanţe remarcabile de vedere la 
distanţă. La proiect a fost cooptat sporadic, între 1972 şi 
1974, şi-un Geller. 

La început, americanii, ca şi ruşii, au căutat să 
folosească în acest scop oameni care demonstraseră 
aptitudini naturale în domeniu. În urma proiectului 
SCANATE s-a pus însă la punct o „tehnologie a 
clarviziunii“, numită Controled Remote Viewing (CRV), 
prin care o persoană oarecare putea căpăta, după un 
antrenament corespunzător, de circa doi ani, şi cu ajutorul 
unor instalaţii tehnice anume concepute, capacitatea de a 


se „dedubla”, adică de a se transpune, printr-o „dublură 
astrală”, într-un punct ales de pe glob (şi nu numai...), fiind 
în stare să vadă şi să descrie apoi în detaliu locuri, 
instalaţii, încăperi, documente secrete. 

Tehnica CRV de pregătire a clarvăzătorilor avea trei 
faze: 

(1) Exerciţii de meditație transcendentală care 
lărgesc şi împlinesc câmpul conştiinţei, în armonie cu 
subconştientul. Această fază pleacă de la presupunerea că 
ceea ce împiedică oamenii să aibă capacitatea naturală de 
clarviziune este controlul tiranic al conştiinţei care 
cenzurează activitatea etajelor inferioare, inconştiente, ale 
minţii. Pentru pregătirea unui viitor clarvăzător se recurge 
deci, la început, la tehnici de meditaţie transcendentală. 
Metoda, veche de secole, presupune un minimum de două 
şedinţe a 20 de minute pe zi, un timp mai îndelungat şi sub 
îndrumarea unui instructor. Erau prevăzute şi alte operaţii 
complementare. 

(2) într-o a doua fază, învăţăcelul trebuie să treacă 
prin tehnici non-invazive de control şi „sincronizare 
emisferică” a frecvenţelor din creier (de pildă, a celor EEG 
relevate prin  electroencefalogramă). Aceste tehnici 
(metoda J/emisync, programul „Gateway Voyage”) fuseseră 
puse la punct în institutul condus de Robert A. Monroe. De 
pildă, într-o ureche se inducea un sunet cu frecvenţa de 
100 Hz, iar în cealaltă de 104 Hz. Bătaia produsă prin 
interferența celor două sunete, imperceptibilă conştient (în 
acest caz de 4 Hz, corespunzătoare undelor EEG theta) 
producea efecte electrochimice specifice. S-au încercat 
numeroase combinaţii de frecvenţe, în dorinţa de a 
reproduce electroencefalogramele constatate la 
persoanele care manifestau aptitudini paranormale. In 
felul acesta s-a reuşit „cartarea” şi simularea situaţiilor 
care erau în măsură să inducă stări alternative ale 
conştiinţei sau „însuşiri paranormale” la subiecţi anume 
antrenați. 

(3) A treia fază a tehnicii CRV constă în însuşirea 
unor roluri în cadrul unor „scenarii” conţinând un număr 


de situaţii bine definite. Sunt instruite două persoane: un 
medium şi îndrumătorul său. Informaţiile primite de 
subconştientul mediumului sunt înregistrate printr-un 
sistem de „procese-verbale”. Mediumul nu are voie să-şi 
gândească paşii următori şi nici să facă interpretări, 
încercând, atât cât este în stare, să elimine intervenţiile 
conştiinţei  (raţionalizări, imaginaţie) care deformează 
informaţia  recepţionată. Singurul care are voie să 
interpreteze şi să indice eventual următoarele obiective de 
observat este îndrumătorul. Tot el este cel care notează 
cele relatate. O parte din „procesele verbale” pot fi 
constituite din desene făcute de medium; acestea sunt de 
regulă schiţe sau simboluri cifrate, necesitând ulterior o 
muncă de decodificare. 

Acurateţea tehnicilor SIV nu e perfectă (ca de altfel a 
niciunei tehnici de clarviziune), dar precizia poate fi 
crescută prin mai mulţi clarvăzători lucrând în paralel, în 
mod independent, asupra aceluiaşi obiectiv şi comparând 
apoi informațiile obţinute. Cu cât sunt mai mulţi 
„Clarvăzători” simultan, cu atât creşte şi gradul de 
încredere în informaţia obţinută. 

După 1976 proiectul de clarviziune a fost preluat de 
la CIA de contrainformaţiile armatei americane, primind şi 
diverse alte nume: Grill Flame, Center Lane, Sun Streak 
sau Stargate. 

În 1975, clarvăzătorul Pat Price, pregătit astfel, a fost 
pus să descrie birourile dintr-o instalaţie militară 
subterană aflată într-un loc secret în statul Virginia, 
birouri pe care Price, nu le vizitase niciodată. Descrierea a 
corespuns atât de bine cu realitatea încât un funcţionar al 
serviciilor secrete americane, care asista la test, a 
exclamat uluit: „La dracu' - nu se mai poate ţine niciun 
secret!” 

În acest mod, în anii care au urmat, s-a „cotrobăit”, 
cu mai mult sau mai puţin succes, prin locuri secrete, 
aparent bine păzite. De pildă, la un moment dat 
„coordonatele” pentru observare au fost îndreptate asupra 
unor centre de supraveghere a sateliților din URSS. 


Ulterior, prin acţiuni complementare de spionaj, s-a 
dovedit că informaţiile obţinute prin clarviziune fuseseră 
remarcabil de corecte. În 1985 s-a făcut o demonstraţie 
oficială în acest sens la Washington. Clarvăzătorii au 
descris casa de vacanţă a lui Gorbaciov, după care, primind 
imagini ale unor submarine sovietice, au determinat exact 
coordonatele în care acestea se aflau la momentul 
respectiv. Forţele Navale au acceptat ca pozitive 
rezultatele şi au declanşat un proiect de monitorizare a 
submarinelor sovietice, numit Aguarius. Metoda a fost 
folosită în decursul anilor, e drept cu prudenţă, pentru 
localizarea unor instalaţii militare inamice, a rampelor de 
lansare a rachetelor, a submarinelor, iar în războiul din 
golf a depozitelor de arme chimice irakiene. Generalul Ed. 
Thompson, care a patronat un timp această operaţie, 
afirma ulterior: „Ne-am convins că vederea la mari 
distanţe era un fenomen real, nu o înşelătorie” chiar dacă 
„nimeni nu ştia cum să-l explice”. În 1995 (s-a zis că şi de 
teama unui scandal vizând utilizarea banilor, publici pentru 
a putea spiona pe oricine), proiectele militare oficiale de 
clarviziune au fost sistate. Oficial s-a spus că nu s-au 
obţinut pe această cale date utile contrainformaţiilor. 
Clarvăzătorii şi-au continuat după această dată cercetările 
în particular, de pildă prin The Farsight Institute din 
Atlanta (Georgia). Ei fac cursuri şi demonstraţii publice 
anunţate din timp, îşi popularizează metodologiile şi 
formularele de estimare a scorurilor, inclusiv pe internet. 

Ingo Swann urmăreşte obiective militare, dar şi 
fenomenul OZN 

Ingo Swann (1933 - 2013) şi-a luat o dublă licenţă, în 
biologie şi arte, la Westminster College, Salt Lake City, 
Utah. A fost trei ani militar în Coreea, apoi doisprezece ani 
funcţionar la secretariatul ONU. Participarea sa în 
experimente de parapsihologie a început în 1969. In 
următorii douăzeci de ani a luat parte la proiecte 
desfăşurate în laboratoare de cercetare. A susţinut multe 
conferinţe publice. Deşi nu a făcut demonstraţii de 
clarviziune în public, numărul de teste efectuate asupra lui 


în laborator a fost atât de mare încât s-a scris despre el că 
a fost „cel mai ştiinţific paranormal” sau „cobaiul cel mai 
testat al parapsihologiei”. 

Swann a experimentat în 1970 - 1971 influenţa 
gândului asupra plantelor, la New York, împreună cu 
prietenul său Cleve Backster, cel care a descoperit, cu 
ajutorul detectorului de minciuni, că plantele reacţionează 
la simpla intenţie de a le face rău. În 1971 - 1972, la City 
College din New York, Swann a reuşit să modifice, de la o 
distanţă de 8 metri, prin psihokinezie, temperatura unor 
termistoare închise în termosuri. 

In perioada 1971 - 1973 Swann a devenit subiectul 
unor experiențe de  extracorporalitate, realizate de 
American Society for Psychical Research (ASPR), în New 
York City. Termenul de Remote Viewing (vedere la 
distanţă) a fost propus de Ingo Swann, pe 8 decembrie 
1971. De pildă, el era aşezat pe un scaun, legat cu diverşi 
electrozi care-i monitorizau mişcările. La o anumită 
înălţime deasupra capului, pe o platformă, era aşezată o 
cutie închisă şi sigilată, în care se aflau anumite simboluri 
pe care trebuia să le citească „proiectându-şi conştiinţa” 
asupra lor şi să le reproducă apoi în faţa unei comisii. 
Rezultatele au fost foarte bune. Într-una dintre ocazii, 
Swann le-a spus, de pildă, că lumina din cutie, îndreptată 
asupra simbolului, era absentă, ceea ce el nu avea de unde 
să ştie. 

Mai târziu experienţele de clarviziune au fost extinse 
şi în afara instituţiei. De pildă, se trăgea la sorţi numele 
unei localităţi din SUA, Swann spunea cum e vremea acolo, 
apoi cineva dădea un telefon să vadă dacă clarvăzătorul a 
„văzut” corect sau nu. 

Un merit al lui Swann a fost că a arătat că însuşirile 
paranormale pot fi dezvoltate la oricine, prin tehnici cum 
ar fi yoga, şi prin care, se spune, pot fi dobândite însuşiri 
vecine cu magia. În anii 1972 - 1973, ela lucrat să pună la 
punct, împreună cu psihologul dr. Gertrude Schmeidler, la 
ASPR, protocoale pentru creşterea acestor abilităţi. 
Experimente similare efectuase în anii '20 şi cercetătorul 


francez Rene Warcolier (1881 - 1962). Un alt experiment a 
fost cel în care un membru al echipei de cercetare se 
deplasa undeva mai departe în New York, lua aminte la ce 
anume e înjur, iar Swann trebuia să ghicească unde se află 
persoana. Prima experienţă de acest tip a avut loc pe 22 
februarie 1972, cu rezultate încurajatoare. 

În aceeaşi perioadă, comunitatea de culegere de 
informaţii din America, dar şi CIA au început să se 
îngrijoreze deoarece au aflat că Uniunea Sovietică 
cheltuieşte circa 60 milioane de ruble anual, prin KGB 
(securitatea statului) şi GRU (informaţiile militare), pentru 
„cercetări paranormale”, pe care sovieticii le numeau, 
folosind un neologism ceh, „psihotronică”. Această sumă 
avea să ajungă în 1975 la 300 milioane de ruble. CIA era 
îngrijorată în special de potenţialele aplicaţii operaţionale 
ale rezultatelor acestor cercetări, rezultate păzite de ruşi 
cu străşnicie. 

În acelaşi timp, CIA se confrunta cu o dilemă. Pe deo 
parte subiectul era considerat în SUA speculativ şi 
controversat, deci era greu de explicat consilierilor de la 
National Security Council (NSC); pe de altă parte exista 
pericolul ca această „cursă” să fie câştigată de ruşi, aşa 
cum s-a întâmplat şi cu satelitul „Sputnik”. Soluţia a stat în 
inventarea termenului de Psychic Warfare Gap (decalajul 
în războiul psihic) care irita mai puţin. 

NSC a fost convins să accepte finanţarea, iar atunci 
când Congresul a aprobat şi el, CIA a adoptat (la fel ca faţă 
de fenomenul OZN) o dublă politică. Pentru marele public, 
prin campanii susţinute de dezinformare, CIA se străduia 
să discrediteze cercetările privind fenomenele 
paranormale, dar în secret, timp de şaisprezece ani, a 
finanţat o serie de proiecte şi programe, cheltuind 20 de 
milioane de dolari. 

Swann povestea că, în această conjunctură, la 
sfârşitul lunii octombrie 1971, era la Washington, 
împreună cu un coleg. Persoane din CIA i-au invitat la o 
discuţie, într-un bar (lumea se ferea încă să abordeze 
subiectul într-un loc oficial). Către sfârşitul întrevederii, 


cel care părea să fie şeful l-a întrebat: „Domnule Swann, 
dacă ar fi să puneţi la punct un program pentru analiza 
amenințării, ceva care să se potrivească cu ceea ce fac 
sovieticii, cum anume aţi proceda?"... 

În 1972 fizicianul Harolde. Puthojf Ph. D. de la 
Stanford Research Institute (SRI), din Menlo Park, 
California (institut rebotezat apoi SRI International), era 
implicat în cercetări privind laserele şi încerca să obţină 
un grant pentru cercetări privind biologia cuantică. Ideea 
de bază ar fi fost dacă teoriile fizicii, aşa cum le cunoaştem 
azi, ar fi capabile să descrie procesele vieţii. In acest scop, 
Puthoff a sugerat să se facă măsurători pe plante, în genul 
celor practicate de Cleve Backster, pe care l-a şi invitat să 
participe la cercetare. Ingo Swann, care colabora cu 
Backster şi a văzut invitaţia, i-a scris, pe 30 martie 1972, 
lui Puthoff, întrebându-l dacă era interesat să efectueze 
împreună experimente de parapsihologic, menţionând 
realizările sale. Puthoff l-a invitat pe Swann să-i facă o 
vizită, timp de o săptămână, în iunie 1972, la SRI, unde îşi 
va putea demonstra capacităţile. 

Înainte de vizita lui Swann, Puthoff îngropase, sub o 
podea de beton groasă de un metru şi jumătate, în 
containere de aluminiu şi cupru, un magnetometru, 
folosind o joncțiune Josephson. Aparatul era destinat 
detectării cuarcilor. Swann, când a apărut, a simţit 
existenţa aparatului şi, concentrându-se, a reuşit să facă o 
schiţă a mecanismului său intern. De asemenea, a reuşit să 
influenţeze semnificativ undele sinusoidale ale câmpului 
său magnetic. Puthoff a fost atât de impresionat de această 
întâmplare încât a scris şi a publicat despre ea un articol 
într-o revistă de specialitate. 

Peste câteva săptămâni, au apărut la SRI doi ofiţeri 
CIA. Cu siguranţă au verificat în prealabil că Puthoff 
lucrase în trecut ca ofiţer de informaţii în marina militară 
şi apoi, ca civil, la National Security Agency (NSA). Cei doi 
i-au expus lui Puthoff îngrijorarea CIA faţă de eforturile 
sovietice în parapsihologic. Întrucât comunitatea ştiinţifică 
occidentală considera  parapsihologia un domeniu 


„dubios”, CIA căuta o instituţie de cercetări situată 
oarecum în afara institutelor academice oficiale, pentru a 
putea desfăşura în linişte un program de cercetare 
clasificat. Apoi l-au întrebat pe Puthoff dacă ar fi interesat 
să continue experimentele cu Ingo Swann, iar dacă 
rezultatele vor fi încurajatoare, să ia în considerare un 
program pilot pentru a adânci investigaţiile? 

Puthoff a fost de acord. El comenta ulterior că a 
acceptat să colaboreze cu serviciile secrete deoarece, din 
activităţile sale anterioare ştia că „războaiele s-au 
declanşat, aproape de fiecare dată, din cauza unui eşec în 
obţinerea de informaţii secrete, prin urmare cea mai 
puternică armă pentru pace este să ai informaţii secrete de 
bună calitate”. 

Primele teste făcute la SRI au fost simple şi 
încununate de succes. Ofițerii CIA îl rugau pe Swann să 
descrie ce este într-o cutie închisă. Ca un rezultat al 
acestor teste, în octombrie 1972, s-a negociat un program- 
pilot de opt luni, cu un buget, relativ modest, de 50.000 de 
dolari, numit „Program de măsurare a biocâmpurilor”. 
Programul s-a derulat pe primele opt luni din 1973 şi la el 
s-a asociat şi Russell Targ, unul dintre colegii lui Puthoff, 
implicat de mai mult timp în cercetări de parapsihologie. 
Au fost prezenţi şi trei angajaţi CIA. S-au derulat 55 
experimente de clarviziune, unele foarte interesante. 

De pildă, experimentul 46, de pe 27 aprilie 1973, 
prevedea „încercarea de a dovedi că percepţia prin 
clarviziune poate fi extinsă la distanţe foarte mari”. 
Obiectul ţintă ales a fost planeta Jupiter. Se lucra cu doi 
clarvăzători în paralel. Unul era Ingo Swann, în California, 
celălalt Harold Sherman în Arkansas. Obiectivul era să se 
vadă dacă cele relatate de cei doi, aflaţi la o distanţă de 
2000 de mile unul de celălalt, coincid. Răspunsul a fost 
pozitiv. Atâta doar că pe desenele făcute de Swann cu 
această ocazie planeta apărea înconjurată de un inel de 
asteroizi. Acest fapt contrazicea ceea ce ştiau astronomii 
pe vremea aceea, dar... inelul a fost descoperit în 1979 de 
sonda spaţială Voyager 1. 


Una dintre primele probleme cu care 
experimentatorii s-au confruntat a fost modul în care 
trebuie comunicat către medium locul în care trebuie „să 
se deplaseze” prin extracorporalitate. Din consultările 
avute, soluţia cea mai interesantă a venit de la Jacques 
Vallee, care lucra în vecinătate, în Silicon Valley. Acesta a 
sugerat să se folosească drept „adresă” perechea de 
coordonate geografice (latitudine, longitudine). O primă 
țintă codificată astfel a prevăzut o instalaţie secretă din 
statul Virginia de Vest. Au fost doi clarvăzători; unul a 
făcut o hartă detaliată a clădirii şi a celor aflate pe terenul 
înconjurător, iar celălalt a urmărit informaţii din interior, 
între care coduri şi parole. Rezultatele au fost confirmate 
ulterior de angajaţii CIA. 

Pe 21 şi 22 iulie 1973 ţinta, stabilită prin coordonate, 
a fost o instalaţie meteorologică sovieto-franceză din 
Insula Kerguelen, aflată în sudul Oceanului Indian. Swann 
comenta că, peste şase ani, a avut ocazia să vadă o hartă 
topografică a insulei şi să confirme că descrisese corect 
principalele clădiri, culoarea lor portocalie, ca şi altele, 
chiar dacă unele detalii din jur îi scăpaseră. 

În a doua parte a anului 1962 URSS a efectuat, în 
Novaia Zemlia şi la Semipalatinsk, ultimele dintre cele 65 
de teste nucleare în atmosferă. La începutul anului 1963 
sovieticii au semnat un moratoriu, conform căruia urma să 
efectueze doar teste subterane. Întrucât de atunci 
spionajul american nu mai dispunea de suficiente 
informaţii privind producția de materiale nucleare, 
modurile de utilizare şi aplicare, ca şi tendinţele viitoare, 
în 1974 CIA a decis să recurgă la clarvăzători în acest 
Scop. 

Între timp, în proiectele de vedere la distanţă 
apăruse un nou clarvăzător legendar, Pat Price, care în 
luna iulie a acelui an a făcut primele „expediţii 
extracorporale” pe teritoriul URSS, la „un centru 
neidentificat de cercetări, la Semipalatinsk, URSS”. 

Experimentul a avut trei faze. În faza întâia s-au 
furnizat coordonatele geografice, singura informaţie 


suplimentară fiind că este vorba de o instituţie de 
cercetare ştiinţifică. In a doua fază s-au cerut detalii, 
dintre cele pe care spionajul american le cunoştea, date 
care serveau la „calibrarea procesului”. În a treia fază s-au 
cerut date dintre cele la care spionajul nu avusese acces. 
Rezultatele au fost apreciate ca surprinzător de bune. 

Într-un interviu, Ingo Swann istorisea şi un incident, 
petrecut în 1975 sau 1976. Era un „mare test” de care 
depindea finanţarea următorului proiect. Asistau o serie de 
militari, inclusiv un general cu două sau trei stele. Swann a 
fost solicitat să facă o demonstraţie, sub îndrumarea 
doctorului în fizică Harold Puthoff. Obiectivul care li s-a 
dat a fost urmărirea unor submarine sovietice. Dar ceea ce 
observa Swann, prin clarviziune, era un submarin care a 
doborât un OZN, sau poate OZN-ul a tras în submarin. Ce 
putea face? Puthoff era palid când a înţeles situaţia, l-a 
privit şi i-a şoptit: „Hristoase! E spectacolul tău. 

Fă ce crezi că trebuie făcut”. Aşa că Swann a desenat 
imaginea OZN-ului aşa cum îl văzuse. Generalul, care 
stătea lângă el, l-a întrebat ce reprezintă schiţa, iar Swann 
i-a răspuns: „Domnule, cred că e destul de evident ce 
este”. Militarul a luat hârtia, s-a ridicat şi, urmat de toţi 
ceilalţi, a părăsit încăperea. Puthoff şi Swann s-au întors la 
hotel, după care, convinşi că au ratat testul, s-au dus într- 
un bar să se îmbete. Totuşi, peste trei zile, Puthoff a primit 
un telefon de la general, în care acesta a spus: „OK! De 
câţi bani aveţi nevoie?” 

După această întâmplare, unii participanţi la 
experimentele în care era implicat Ingo Swann s-au 
întrebat dacă metoda clarviziunii n-ar putea oferi nişte 
răspunsuri privind enigmaticul fenomen OZN şi ipotetica 
prezenţă extraterestră (ET) pe Pământ. In autobiografia 
saPenetraţi on: The Question of Extraterrestrial and 
Human Telepathy Swann declara că, pe tot parcursul 
programelor oficiale de clarviziune, a existat un interes 
constant privitor la fenomenul OZN. Intre altele, el însuşi 
pretindea că a vizitat, prin clarviziune, faţa nevăzută a 
Lunii, văzând acolo baze extraterestre. 


Swann a rămas totuşi prudent. Într-un articol din 
1992, el scria că acurateţea clarviziunii depinde de 
posibilitatea de a confirma, fie şi parţial, dacă ceea ce 
spune mediumul coincide cu realitatea. Or, aşa ceva nu e 
posibil în cazul fenomenului OZN, prin urmare, aici riscăm 
să ne pierdem în speculaţii. Apoi, clarvăzătorul care se 
concentrează asupra unei ţinte recunoaşte acolo lucruri pe 
care le-a mai văzut sau cu care este cât de cât familiar. 
Dacă va vedea ceva ce n-a mai văzut niciodată, nu va şti 
cum să-l „decodifice”. In astfel de cazuri, „un al doilea 
mecanism de interpretare analitică” va încerca 
identificarea obiectelor cu ceva cunoscut, cu care seamănă 
cât de cât; cu unele va reuşi, celelalte vor fi rejectate. Pe 
scurt, va fi automat modificat sau rejectat tot ce nu se 
potriveşte experienţei pe care o avem în realitatea noastră. 
Este posibil ca Swann să se fi gândit aici şi la cazul descris 
de Darwin, când vasul Beagle a acostat lângă o insulă din 
Ţara de Foc; băştinaşii s-au interesat de vasul cu care 
debarcaseră  expediţionarii, întrucât acesta aducea 
întrucâtva cu pirogile lor; în schimb „nu au acordat nicio 
atenție corăbiei ancorate în larg, de parcă nici nu ar fi 
văzut-o, întrucât aceasta nu semăna cu nimic din ceea ce 
aveau ei în minte, din experienţa lor. Swann scria în 
continuare că, prin acest mecanism, atunci când întâlnim 
un fenomen neobişnuit (cum este OZN/ET), noi vom lua de 
bună această „înțelegere secundară”, deci interpretarea 
bazată pe experiența noastră. Acest neajuns este mereu 
prezent în cazul clarvăzătorilor confruntaţi cu situații 
inedite. Probabil ar trebui să li se ceară să deseneze ceea 
ce văd; dar nu e sigur că ceea ce ei percep drept un obiect 
material chiar asta şi este. Ar putea fi, de pildă, nişte 
procese. Soluţia ar fi să se culeagă, pe această cale, cât 
mai multă informaţie brută şi să nu se facă speculaţii, 
înainte ca cele colectate să devină autoconsistente şi 
înainte de a avea o imagine mai clară asupra a ceea ce se 
întâmplă. 


Clarvăzătorii - 20 de ani în slujba armatei 
americane 

Ştim, şi din documente desecretizate de CIA în 1996, 
că începând din 1977 proiectele de clarviziune au intrat în 
subordinea armatei americane. În acest cadru, echipa de la 
SRI a dezvoltat ceea ce azi se cunoaşte sub numele de 
vedere controlată la distanţă (Controlled Remote Viewing - 
CRV), o metodă în şase paşi prin care o persoană oarecare, 
dar cu „suficiente competenţe mentale” poate căpăta, 
după un antrenament corespunzător, de circa doi ani, şi cu 
ajutorul unor instalații tehnice anume concepute, 
capacitatea de a se „dedubla”, fiind în stare să vadă şi să 
descrie apoi în detaliu locuri, instalaţii, încăperi, 
documente secrete. Primii care şi-au însuşit metoda au 
devenit la rândul lor instructori. Într-un articol din 1992, 
Swann arăta că însuşirile de clarviziune se manifestă 
spontan la anumiţi indivizi, cu o acuratețe a informaţiilor 
obţinute între 15% şi 50%, dar mai des aproape de limita 
de jos. Dar în 1982, autorii metodei ştiau deja că, prin 
tehnici specifice de antrenament, aceste valori pot ajunge 
la o acuratețe de 65 - 95%. Începând din 1978, un aşa- 
numit „Detaşament G” (sau „Grill Flame”) din armata SUA 
a primit misiunea să folosească în mod curent clarviziunea 
pentru obţinerea de informaţii. 

Ingo Swann s-a ocupat, până în 1983, de pregătirea 
celor din „Detaşamentul G”, pe baza acestei „tehnologii a 
clarviziunii“. Dar în acel an 1983, se pare că s-a considerat 
că obiectivul dorit de militari fusese atins. Atunci 
conducerea proiectului a fost preluată de maiorul Ed 
Dames, care a ales dintre cei antrenați de Swann o echipă 
care, sub numele de Center Lane, putea obţine de acum 
înainte datele necesare şi fără mentorul lor. Ingo Swann nu 
a primit deloc bine această despărţire. El se va retrage 
complet din program în 1989, declarând că, din păcate, au 
fost acceptate şi persoane lipsite de aptitudini, între care 
chiar Ed Dames. Acesta, un fost student al său, pe care ar 
fi preferat să nu-l aibă, ar fi fost „impus din raţiuni 
politice”. 


Swann nu numai că a introdus noi metode de gândire 
privind cercetările asupra conştiinţei, dar a creat probabil 
cea mai larg utilizată metodă de instruire privind 
dezvoltarea abilităţilor de clarviziune. În paralel, a realizat 
mii de sesiuni de vedere la distanţă, cu scopuri de 
cercetare, instruire sau operaționale.  Abilităţile 
parapsihice ale majorităţii celor cu calităţi de medium, deşi 
remarcabile la un moment dat, se erodează destul de 
rapid. Ingo Swann a fost şi în acest caz o excepţie, 
rezistând timp de 19 ani în cercetările de vârf ale 
domeniului. Totuşi, în interviurile date la sfârşitul carierei, 
el recunoştea că stresul îndelungat al muncii de laborator 
şi necesitatea de a apăra şi a demonstra în permanenţă 
validitatea facultăţilor psi au costul lor. 

Într-o expunere ţinută în martie 1994 la Naţiunile 
Unite şi intitulată „Oamenii de ştiinţă au găsit baza celor 
cel puţin şaptesprezece simţuri şi percepții ale omului”, el 
afirma că facultăţile psi şi experienţele extraordinare nu 
sunt toate abordabile de ştiinţă, fiind implicate probleme 
sociale, filosofice, politice şi religioase, care nu pot fi 
reduse la o cercetare obiectivă şi raţională. 

Între 1986 şi primăvara 1995, echipa de clarvăzători 
a primit, de la organisme militare, peste 200 de sarcini 
operative concrete, în vederea obţinerii unor informaţii 
care nu erau accesibile prin alte surse. Printre proiectele 
şi operaţiile abordate, în decursul timpului, mai pot fi 
menţionate cele având drept ţintă pe Moammar Gadhafi 
din Libia sau pe generalul Manuel Noriega din Panamă. Se 
pare că ar fi existat şi un proiect, numit THORN, destinat 
explorării fenomenului OZN. 

Programele de „Fenomene Mentale Anormale”, 
desfăşurate la SRI din 1973 până în 1989, au fost 
continuate la Science Applications International 
Corporation (SAIC) între 1992 şi 1994. După plecarea lui 
Swann, tehnicile sale au fost modificate. S-au introdus 
două noi metode, una bazată pe scriere automată, cealaltă 
utilizând şi cărţi de tarot, metode pentru care nu existau 
teste anterioare de laborator. Rezultatele acestora au fost 


mult mai puţin fiabile. Se pare că au fost şi probleme de 
management, dar şi o reducere drastică a personalului, 
inclusiv deoarece, odată cu terminarea războiului rece, 
dispăruse ameninţarea adversarului tradiţional. 

În aceste condiţii, proiectul Stargate, de clarviziune 
militară, a fost oficial închis în 1995, în urma a doua studii 
independente. Prima, efectuată de Dr. Jessica Utts de la 
Universitatea din California, spunea: „Este clar că o 
cunoaştere în afara căilor obişnuite este posibilă şi a fost 
demonstrată. Această concluzie nu se bazează pe o 
credinţă, ci pe criterii ştiinţifice îndeobşte acceptate”. 
Celălalt studiu, realizat de Dr. Ray Hyman de la 
Universitatea din Oregon, era de altă părere, spunând: 
„Nu cred că descoperirile parapsihologici contemporane, 
inclusiv cele făcute de programele SRI/SAIC, justifică să 
afirmăm că a fost dovedită existenţa unor fenomene 
mentale ieşite din comun”. Oricum, guvernanţii au 
considerat că finanţarea programului nu se mai justifică. 
Mai mulţi dintre foştii clarvăzători militari şi-au deschis 
companii private, prin care continuă utilizarea tehnicilor 
deprinse. Există, de asemenea, un interes crescând din 
partea marelui public, dornic să folosească sau să-şi 
însuşească asemenea tehnici. 

Explorând baze subterane extraterestre şi 
planeta Marte 

Un personaj important care s-a alăturat, în 1978, 
proiectului STARGATE, de clarviziune militară, a fost 
locotenentul F£ Holmes „Skip” Atwater, care activase din 
1968 ca ofiţer de informaţii al armatei. Colaborând cu 
Stanford hesearch Institute (SRI), unde activau Swann, 
Puthoff şi ceilalţi care puseseră la punct tehnicile de 
clarviziune, el a primit sarcina să orienteze primii şase 
candidaţi la însuşirea acestor tehnici, lucrând apoi ca 
ofiţer instructor. Ulterior, în iunie 1988, Atwater a fost 
recrutat de Robert Monroe, unul dintre pionierii metodei 
de clarviziune controlată, ca director de cercetare la 
Institutul Monroe, devenind în 2006, pentru doi ani, chiar 
preşedintele institutului. 


Atwater descrie cum decurgea o şedinţă de vedere la 
distanţă. Două persoane, clarvăzătorul şi un îndrumător, 
primeau, într-o incintă bine izolată, într-un plic sigilat, 
„ţinta”, care putea fi o imagine sau coordonate geografice 
generate aleator. Niciunul dintre cei doi nu ştia ce anume 
se află în plic, motiv pentru care metoda a fost numită 
„dublu-orb”. Mediumul trebuia să facă schiţe privind ţinta 
sau să se noteze despre ea o scurtă descriere verbală. 
Astfel de şedinţe aveau fie un rol operativ, fie unul de 
antrenament. La început, ţintele de antrenament erau 
lacuri, insule, munţi, poduri etc. O ţintă predilectă 
ajunsese Muzeul de Istorie Naturală din San Francisco. 
Unii au devenit atât de iscusiţ, încât puteau identifica 
anumite vitrine. Dar, în paralel, ei erau trimişi, operativ, să 
descrie şi o anumită cameră dintr-o ambasadă străină ori 
un anumit loc dintr-o uzină de armament. Atwater afirma 
că lui i-a venit pentru prima dată ideea de a folosi drept 
ţintă, pe parcursul acestor şedinţe, OZN-uri sau 
extratereştri. 

Clarvăzătorii nu ştiau de fapt ce anume urmăresc, şi 
aceste ţinte nu au fost nici cerute, nici aprobate de 
conducerea militară. Dar el, ca ofiţer instructor, avea 
autoritatea să decidă ţinta de antrenament. 

Desigur, din punctul de vedere al oamenilor de 
ştiinţă, un obiectiv ca OZN/ET diminua seriozitatea 
experimentelor de clarviziune, întrucât corectitudinea 
celor raportate nu putea fi nicicum controlată. Pe de altă 
parte, au existat şi persoane care au spus că lipsa de 
constrângeri în timp şi spaţiu a tehnicilor de clarviziune 
face din acestea instrumentul ideal pentru a explora 
tărâmul extraterestru şi OZN-urile. Din păcate, aşa cum 
vom arăta în episoadele viitoare, unii dintre practicanţii 
tehnicilor au devenit excesiv de zeloşi în această direcţie, 
uitând că niciodată nu poţi avea totală încredere în datele 
obţinute astfel. 

Un alt personaj legendar şi pitoresc al clarviziunii 
militare americane a fost Pat Price. Când a apărut la SRI, 
în preajma lui Puthoff, în 1973, era deja trecut de cincizeci 


de ani şi avea un CV cu ocupaţii obişnuite, fără un trecut 
militar. El demonstra în schimb calităţi native excepţionale 
de clarvăzător. Directorul CIA, amiralul Stansfield Turner, 
scria despre el, în 1977, în Chicago Tribune, că putea 
„vedea”, prin abilităţile sale psihice, ce se întâmplă în 
întreaga lume. Era suficient să-i arăţi fotografia unui loc şi 
el putea spune ce activitate se desfăşoară acolo în acel 
moment. 

Price i-a pus pe masă, în 1973, lui Puthoff un dosar 
cu rezultatele unei investigaţii făcute din proprie iniţiativă, 
prin care spunea că a identificat şi a descris patru locaţii în 
care s-ar afla baze subpământene ale extratereştrilor. 

Prima era sub muntele Perdido din Pirinei (3.352 m), 
unde se află un sistem de peşteri cu vechi picturi rupestre 
reprezentând presupuşi extratereştri. A doua, în Muntele 
Inyangani (2.592 m), cel mai înalt vârf din Zimbabwe, 
Africa. A treia bază ar fi fost sub Muntele Hayes din 

Alaska, iar a patra, sub Muntele Ziel din teritoriul 
nordic al Australiei. 

În iulie 1975, Price era implicat în descoperirea prin 
clarviziune, pentru CIA, a unor detalii privind baze din 
Libia utilizate de terorişti. Fiind în vizită, pe 14 iulie, în Las 
Vegas, a făcut, aparent, un atac de cord şi a murit. 
Incidentul a constituit un motiv invocat de CIA pentru 
întreruperea colaborării cu SRI, însoţită şi de sugestia 
trecerii spionajului prin vedere la distanţă la serviciile de 
informaţii ale armatei SUA. Circumstanţele morţii lui Price 
au rămas suspecte. S-a spus, de pildă, că ar fi fost otrăvit 
de un asasin sovietic, după care o persoană neidentificată 
ar fi apărut în spital, convingând personalul că nu e 
necesară o autopsie. 

În 1982, Puthoff i-a înmânat lui Atwater documentele 
privind cele patru presupuse baze extraterestre văzute de 
Price. Între multe altele, pe lângă indicaţii privind 
specializarea celor patru baze, în raportul lui Price scria că 
scopul principal al extratereştrilor de aici ar fi fost 
„asigurarea implanturilor B.T.L., transportul noilor recruți 
şi funcţia generală de monitorizare”. Atwater recunoaşte 


că nici azi nu s-a aflat ce puteau fi aceste „implanturi 
B.T.L”. Price a mai raportat că locuitorii bazelor semănau 
cu oamenii, cu excepţia inimii, a plămânilor, a sângelui şi a 
ochilor...  Locaţiile bazelor erau deosebit de bine 
camuflate, aveau activităţi complementare şi posedau 
tehnologii foarte avansate. Price a mai adăugat că foloseau 
„transferul gândurilor, pentru a ne controla motor”. 
Discutând cu Puthoff, Atwater i-a spus: „Dar dacă e ceva 
adevărat?”. Puthoff şi-a amintit că un prieten al său 
cunoaşte pe şeful staţiei CIA din Australia de Nord. L-au 
sunat, întrebându-l dacă se întâmplă ceva deosebit pe 
acolo. Omul le-a răspuns: „Misiunea mea e una moartă, nu 
se întâmplă nimic aici, în afara acelor OZN-uri care tot 
zboară în jurul 

Muntelui Ziel’. Atunci Atwater a dat unor 
clarvăzători militari drept ţintă locaţiile celor patru baze, 
evident fără să le spună absolut nimic despre constatările 
lui Price. Spre surpriza sa, aceştia au descris aceleaşi 
detalii. 

Printre cei ce au contribuit la acest efort a fost şi 
Joseph McMoşneagle (n. 1946), numit „clarvăzătorul nr. 1” 
al unităţii de spionaj militar prin vedere la distanţă, având 
sediul la Fort Meade, Maryland. El a reconfirmat că cele 
mai multe şedinţe în care clarvăzătorii au văzut OZN-uri 
sau extratereştri au fost făcute în afara unor cerinţe ale 
vreunei agenţii guvernamentale. Totuşi îşi amintea că, la 
un moment dat, în 1980, a fost solicitat de Air Force să se 
concentreze prin clarviziune asupra unui obiect care zbura 
deasupra unei baze din blocul răsăritean. El a descris 
atunci un obiect cu aspect de farfurie, zburând cu 4.000 de 
mile pe oră, la o altitudine de 13.000 de picioare, şi care a 
făcut la un moment dat o schimbare de traiectorie de 90 
de grade. Ulterior a aflat că ţinta, asupra căreia Air Force 
obținuse informaţii şi pe alte căi, avea viteza de 3.900 de 
mile pe oră, zbura la 11.000 de picioare şi a făcut acea 
întoarcere în unghi drept, exact cum spusese el. 

Clarvăzătorii puteau explora şi trecutul şi, într-o 
oarecare măsură, scenarii de viitor. De pildă, într-o şedinţă 


de antrenament din octombrie 1983, Joe McMoşneagle a 
fost implicat în observarea unui OZN, implicând şi o 
întâlnire cu un extraterestru, în apropiere de Clearwater 
Lake, Missouri, data fiind 27 martie 1973. O altă şedinţă, 
din aceeaşi perioadă, a avut ca ţintă Golful San Matias din 
Argentina, în 1981. În acest caz, pe lângă Joe 
McMoşneagle a participat şi clarvăzătorul Tom Nance, 
folosind o tehnică diferită. In acest caz, Joe a descris o 
navă militară, asupra căreia s-a abătut teroarea cauzată de 
un soi de energie foarte puternică. A urmat o panică 
groaznică, deşi nimeni nu înţelegea ce se întâmplă. Nava 
era învăluită într-o ceaţă albastru-cenuşie. 

O energie, care nu era de tip electric, i-a deposedat 
pe oameni de simţurile lor, izolând nava şi pe cei care erau 
pe ea. Totul părea să pornească de undeva deasupra, de la 
ceva care pluteşte în aer. Apoi echipajul a dispărut în mod 
inexplicabil. Nava plutea în derivă, fără semne de viaţă pe 
ea. Tom Nance a vorbit şi el despre „un nor de energie, 
straniu şi agitat, care producea groază. Era bine să stai cât 
mai departe de el”. 

În aprilie 1985, un alt clarvăzător, antrenat de Ingo 
Swann, pe nume Bill Ray, a primit drept ţintă acelaşi 
eveniment din Golful San Matias, în 1981. Reamintim că el 
nu ştia decât coordonatele spaţio-temporale, nu şi detalii 
privind evenimentul explorat. Ray a spus, în rezumat: „La 
o anumită distanţă de țărm e o navă, parcă militară... 
uniforme albe... misiune de rutină... într-o alcătuire 
argintie, metalică, strălucitoare, e şi un alt grup implicat... 
lipsiţi de emoţii, programati, ordonaţi, interconectaţi... 
reci, neplăcuţi... slabi, sterili, albi... se întorc şi culeg (?).... 
După-amiaza este însorită şi luminoasă, oceanul e calm. 
Cei din nava militară sunt în alertă, ca de luptă... înainte 
de apusul soarelui se întâmplă un eveniment neaşteptat. O 
umbră acoperă nava. Apele devin agitate şi se umflă. De 
parcă marea ar fierbe. Ceaţa şi aburii înconjoară nava, 
ceața are diferite culori. E o confuzie şi o panică totală. 
Oamenii se caţără şi urlă, mulţi fug înspăimântați. Alţii 
rămân la posturi. Nimeni nu ştie ce să facă... Gravitaţia 


creşte... mâinile sunt incredibil de grele... Agitaţia este 
cauzată de grupul de persoane reci, lipsite de emoţii, din 
nava stranie care pluteşte deasupra vaporului. După un 
timp aceasta pleacă şi totul devine liniştit... Dimineaţa... 
vaporul pluteşte calm şi gol, cu nicio fiinţă vie la bord... 
Simt că au intrat în obiectul zburător... forţat şi 
temporar... 

scopul, experimente şi instruire... Este ceva 
important sub ape... are legătură cu bulele şi sferele... e 
un obiect lung, metalic, ascuns, secret...” 

In iulie 1982, Atwater i-a dat lui Joe McMoşneagle 
drept ţintă Muntele Hayes din Alaska, unul dintre cele 
patru locuri în care Pat Price spusese că ar exista baze 
subterane extraterestre. Intre altele, Joe a raportat: „Totul 
e sub pământ, alimentat cu energie ca o uzină atomică. Nu 
am cuvinte potrivite să descriu ce văd... Este prototipul a 
ceva. Nu pricep din partea țintei nicio intenţie agresivă. 
Nu simt prezenţa unor indivizi”. 

Programul de cercetare High Frequency Active 
Auroral Research Program (HAARP) are antenele sale la 
100 de mile sud-est faţă de Muntele Hayes. Aşa că uneori 
şedinţele de clarviziune descriau „ceva ca nişte antene 
radio sau ceva ce NSA (National Security Agency) ar vrea 
să pună acolo... De fapt erau trei posibilităţi: una cea cu 
baze subterane OZN, alta cu un radar care vede dincolo de 
orizont, o a treia un sistem de tip HAARP proiect care încă 
este clasificat”. 

Aceeaşi ţintă, tot numai sub forma unei latitudini şi 
longitudini, a fost dată pe 24 noiembrie 1986 şi altui 
clarvăzător din echipa Stargate, numit Mei Riley. 
Descrierea lui a fost: vârf triunghiular, cavernos în interior, 
tunele naturale, ca şi cum ar fi o structură în interiorul 
muntelui, destul de impenetrabil, două persoane 
plimbându-se afară (imposibil de realizat un contact cu ei) 
şi alte două înăuntrul structurii. O persoană şade într-un 
loc circular, care semăna cu o orgă din cauza cheilor, a 
butoanelor şi a comutatoarelor. E un soi de ecran sau 
monitor, dar nu se vede clar; entitatea de la consolă pare a 


fi umană, dar nu i se văd trăsăturile feţei; pare destul de 
prietenos şi mă invită să-i observ acţiunile la consolă... 

Atwater, care a condus şedinţa a menţionat ulterior 
că atunci când a văzut desenele lui Mei, care însoțeau 
observaţia, ele i-au amintit imediat de ceea ce spusese Pat 
Price despre un soi de osciloscop, un ecran rotund, pe care 
poţi urmări nişte semnale. Atwater a remarcat că aceste 
şedinţe, două din multe altele, par să confirme existenţa 
acelor baze. L.ocaţiile sunt descrise ca fiind bine camuflate, 
deci practic imposibil de descoperit. Obiectivul bazelor 
pare să fie benign, implicând observaţii, localizări, 
retransmisie şi poate navigaţie. Alte date par să indice că 
„bazele” ar putea să nu fie ocupate tot timpul şi să fie 
conectate cu un obiect din spaţiul cosmic. 

Ca şi cum un soi de civilizaţie ne-ar monitoriza, dar 
nu 24 de ore şi 7 zile pe săptămână... Artwater avansa 
ideea că vizitatorii sunt foarte diferiţi faţă de noi. „Poate 
tocmai de aceea sunt atât de rare contactele fizice cu 
extratereştrii... Răspunsul ar putea sta în căutarea 
contactului pe planuri mentale şi spirituale, dincolo de 
limitările adesea înguste ale realităţii fizice”. 

Una dintre călătoriile spirituale remarcabile făcute 
de Joe  McMoşneagle, în cadrul unei şedinţe de 
antrenament, a fost cea pe planeta Marte. In şedinţa 
condusă de Holmes Atwater, „îndrumătorul” lui Joe a fost 
Robert Monroe. În camera izolată fonic şi întunecată, 
pentru atingerea stării de clarviziune, se începea cu 
exerciţiile de relaxare, cu eliminarea „zgomotului” din 
simţuri, realizarea unui nivel special de excitare a 
cortexului şi, odată atinsă această stare, intrau în funcţie 
căştile audio, care induceau o anumită frecvenţă EEG în 
creierul mediumului. Apoi schimbările fiziologice erau 
urmărite prin electrozi plasați pe degetele mediumului. 

În pregătirea exerciţiului despre care vorbeam, 
Atwater scrisese pe un card: „Planeta Marte, acum un 
milion de ani”, a pus cârdul într-un plic mic şi opac şi l-a 
rugat pe 

Monroe să pună plicul în buzunarul de la piept. 


Evident, nici Monroe, nici Joe McMoşneagle nu ştiau ce e 
în plic. După ce relaxarea lui Joe a fost încheiată, Atwater 
i-a cerut să folosească informaţiile de pe card şi i-a furnizat 
un set de coordonate geografice. Joe a început să descrie 
un climat arid... apoi, întors în timp acum un milion de ani, 
a spus ceva despre „postefectul unei probleme geologice 
majore”. Când i s-a cerut să se întoarcă şi mai mult în 
timp, până înaintea acestei probleme, a spus că e „total 
diferit” şi că vede „umbra unor persoane foarte mari”. 
„Umbra” avea sensul că persoanele nu mai existau. 
Cerându-i-se să se întoarcă şi mai mult, până unde aceştia 
existaseră, Joe a vorbit despre „indivizi foarte mari” care 
„purtau haine foarte stranii”, dând şi multe alte detalii 
despre o veche rasă forţată să-şi abandoneze planeta în 
urma unui dezastru cataclismic. I s-a cerut apoi, prin 
coordonate, să descrie opt structuri neobişnuite din zonă. 
Atwater, abia acum i-a spus lui Bob Monroe că „Joe e pe 
Marte”. La un moment dat, Joe ar fi fost chiar în contact 
telepatic cu un martian. 

La ora actuală, Joe McMoşneagle îşi conduce propria 
companie de clarviziune şi publică câteva cărţi. El spune 
că a văzut OZN-uri şi extratereştri, în mai multe şedinţe. 
Aceştia ar fi purtat un costum protector mulat pe corp şi ar 
fi declarat că OZN-urile sunt pentru călătorii scurte, iar 
deplasarea pe distanţe mari s-ar realiza prin „plierea 
spaţiului”. 

Lyn Buchanan şi vizitatorii nepământeni 

Una dintre personalităţile implicate în experimentele 
militare de clarviziune a fost şi Leonard „Lyn“ Buchanan. 
El şi-a descris participarea la aceste experimente în cartea 
„Al şaptelea simţ”, publicată în 2003 şi - în versiune 
românească - în 20086. La fel ca mai toţi clarvăzătorii 
militari, în cursul exerciţiilor de instruire a fost trimis şi el 
să vadă OZN-uri, extratereştri, planeta Marte etc. Astfel de 
tinte erau, în principiu, interzise, fie şi pentru faptul că 
rezultatul, bun sau rău, nu putea fi controlat. Totuşi 
instructorii grupurilor de clarvăzători nu ţineau cont 
totdeauna de interdicţie. Iar uneori se întâmpla chiar să 


dea, în cursul unor misiuni oficiale, peste OZN-uri, aşa 
cum i s-a întâmplat lui Ingo Swann în 1975 sau 1976. Intr- 
un interviu dat în anul 2000 jurnalistului Jim Marrs, 
Buchanan i-a mărturisit că a fost, el însuşi, victima unei 
răpiri OZN. Iată cum s-au petrecut lucrurile. Cu vreo 2025 
de ani înainte de angajarea sa în clarviziune, fusese 
predicator în circuit în cadrul bisericii metodiste din Texas. 
Într-o noapte, se pregătea să se mute dintr-o casă 
parohială pentru un nou circuit. Familia plecase deja, iar 
el, singur, mai împacheta ultimele lucruri. Dintr-odată a 
simţit că trebuie să se întindă pe podea şi a auzit ceva 
coborând din cer în curtea din spate. S-a gândit că e un 
OZN. A încercat să se ridice, dar era paralizat. Şi-a zis că 
va fotografia a doua zi urmele, pentru a avea o dovadă. A 
auzit apoi, parcă, nişte persoane urcând spre casă. Aici 
amintirile sale se întrerupeau... 

Şi-a revenit dimineaţă, când se luminase de ziuă, iar 
el umbla prin casă. Nu ştia ce anume se întâmplase. Şi-a 
adus aminte, cu greu, ce anume trebuia să facă aici; a 
încărcat ultimele lucruri în camion, s-a îngrijit ca totul să 
rămână curat şi a dat să plece. Totuşi avea senzaţia 
neplăcută că a uitat ceva. S-a întors din cauza aceasta de 
vreo 8 - 10 ori ca să verifice dacă lumile sunt stinse, dacă 
a încuiat uşile ş.a.m.d. Într-o după-amiază de duminică, pe 
când era deja de vreo cinci ani în acea unitate de 
clarvăzători ai armatei americane, urma să meargă undeva 
cu soţia. Dar el se întorcea mereu, şi mereu, tot verificând 
şi reverificând. Exasperată soţia lui l-a întrebat: „Ai 
verificat şi acoperişul? Dar curtea din spate?”. In clipa în 
care a auzit această din urmă întrebare, s-a simţit inundat 
şi copleşit de amintirea întregii experienţe de răpire. 

Lyn avea de acum experienţa tehnicii de clarviziune 
CRV, iar o bună parte din această tehnică consta în 
stoarcerea din minte a tuturor gândurilor şi informaţiilor 
pe care le ai la un moment dat, cu eliminarea celor false. 

Ceea ce a rezultat în cele din urmă a fost că în acea 
noapte din Texas, acele creaturi au intrat în casă şi l-au 
dus în nava lor. Îşi amintea de un rând de scaune, el stând 


pe unul dintre ele; cele din dreapta lui erau goale; mai era 
undeva şi un geam. În stânga lui şedea o femeie în vârstă; 
a încercat să-i vorbească, dar ea era ca un zombi şi părea 
speriată de moarte. Apoi a apărut un individ cu înfăţişare 
de culturist şi înalt de peste doi metri. Când s-a apropiat, 
Lyn s-a ridicat şi l-a întrebat „Nu vă supăraţi, pot să mă 
aşez în dreptul geamului?”. Cel întrebat s-a uitat la Lyn şi 
pe faţa lui s-a aşternut spaima. S-a întors şi a ieşit, 
aproape fugind, din încăpere. La scurt timp, au revenit doi 
indivizi, asemănători cu primul; în faţa lor era un „omuleţ 
cenuşiu” tipic, puţin mai înalt de un metru, parcă anume 
aşezat astfel, pentru a-i proteja de Lyn, de care în mod 
evident le era groază. 

Cenuşiul a încercat să-l facă pe Lyn să se aşeze. 
Deoarece nu reuşea, în cele din urmă i-a spus: „Uite, noi 
avem aici o treabă de făcut”. L-au luat pe Lyn lângă ei, 
astfel încât să poată ţine un ochi pe el. El a îngenuncheat 
lângă omuleţ, în timp ce nava decola de la sol. A înţeles că 
urma să aterizeze undeva în altă parte, individul cel înalt 
urma să iasă, să mai ia pe cineva, apoi să decoleze, să 
meargă să ia pe altcineva ş.a.m.d. 

La întrebările lui Lyn, cenuşiul i-a arătat cum 
foloseşte panoul de comandă. Practic, răspundea la toate 
întrebările pe care Lyn i le punea. Călătoria aceasta a 
durat circa 30 de minute, timp în care Lyn a cerut să 
încerce să folosească panoul de comandă; dar cenuşiul i-a 
spus: „Nu! Mâinile oamenilor sunt prea mici”. Când Lyn i-a 
arătat mâinile, foarte mari, cam la fel ca cele ale 
cenuşiului, omuleţul i-a permis să facă pe panou câteva 
operaţii, sub supraveghere strictă, cam aşa cum ai ţine un 
copil în poală şi l-ai lăsa să mişte volanul maşinii. 

În cele din urmă, au ajuns la destinaţie; iar aceasta 
nu era Pământul. Era un loc foarte întunecat. Deşi era ziuă 
şi soarele era pe cer şi era cald, era întuneric precum în 
mijlocul nopţii. Şi mai erau alte două nave acolo. 

La început, Lyn a fost trimis printre ceilalţi răpiți, 
care au fost aşezaţi în şir, să urce pe un drum din coasta 
unui deal. La un moment dat, s-a apropiat un cenuşiu, l-a 


scos din rând spunând: „Vreau pe cineva cu care să 
vorbesc”. Şi l-a pus să se aşeze pe un covor de iarbă deo 
culoare foarte neagră. El nu a înţeles de ce acest detaliu l- 
a ţinut minte atât de intens. Apoi a venit un alt omuleţ 
cenuşiu, i-a examinat mâinile, după care a urmat o 
conversaţie lungă. În esenţă, cenuşiul îi oferea o slujbă de 
pilotat OZN-uri. Lyn a răspuns că e de acord, dar trebuie 
să se întoarcă să-şi ia familia. Cenuşiul i-a spus: „Fără 
familii; noi suntem în război”, la care Lyn a replicat că în 
condiţiile acestea nu poate accepta. El n-a aflat niciodată 
cu cine erau în război cenușii. 

Până când ceilalţi au revenit de pe deal, pilotul ca şi 
celălalt cenuşiu s-au aşezat în preajmă. Au mai discutat. 
Lyn ar fi vrut să întrebe ce anume se petrece cu ceilalţi, 
dar a preferat să nu se amestece. A întrebat în schimb cu 
ce anume se ocupă interlocutorii săi. Cenuşiul a spus că 
sunt doar o mică unitate, cu doar trei nave. Unităţile au 
diverse misiuni; a lor este una medicală. Intră în contact 
cu nenumărate forme de boală, pe măsură ce trec de lao 
planetă la alta. Pentru a le face faţă, răpesc oameni, 
implantează în ei ţesuturi bolnave, apoi îi răpesc din nou şi 
culeg anticorpii produşi de aceştia. Pe baza aceasta pot 
fabrica medicamente şi antidoturi pentru ei înşişi. 

Acesta ar fi adevăratul rol al implanturilor de care 
vorbesc nenumărate istorii privind  răpirile; deci 
importante ar fi nu atât obiectele solide implantate cât 
țesutul viu din jurul acestora. 

Între timp, oamenii au început să se reîntoarcă de pe 
deal, Lyn a intrat cu ei în rând, mergând până la navă, 
aşteptând să intre. Cenuşiul a venit şi l-a scos din nou din 
şir, spunându-i că va mai dura, aşa că mai pot discuta. Lyn 
îşi amintea că l-a rugat atunci să facă astfel încât el să-şi 
amintească de această răpire. Cenuşiul i-a răspuns: „Ei 
bine, nu-ţi vei aminti”. Apoi s-a văzut trezindu-se, umblând 
buimac în jurul casei, neştiind cine este ori ce anume 
făcea. Şi era deja dimineaţă. 

Acum, că şi-a amintit, a decis să raporteze cazul 
superiorilor săi. Peste o săptămână, era undeva, la etajul al 


şaptelea al Agenţiei de Informaţii a Apărării. Urma să fie 
interogat de doi funcţionari pe care de altfel îi cunoştea şi 
care erau la curent cu activităţile pe care el le desfăşura. 

Prima ipoteză la care Lyn s-a gândit că vor să se 
convingă că nu a luat-o razna. Dar se pare că nu aceasta 
era problema. Cei doi erau extrem de interesaţi de un 
singur detaliu: Cum arăta panoul de comandă şi cum se 
lucra cu acesta. Una dintre metodele folosite de 
interogatorii profesionişti este ca unul să-ţi pună, din când 
în când, aceeaşi întrebare, în mai multe feluri diferite, 
urmărind să te prindă dacă te contraziceai cumva; în acest 
timp, celălalt nu intervenea în niciun fel. 

Când Lyn a explicat a doua oară modul de 
funcţionare a panoului, cel care trebuia să rămână tăcut s- 
a plesnit cu palmele peste genunchi şi a exclamat: „Deci 
asta este!” 

Lyn a înţeles imediat că acesta nu putea fi un 
anchetator antrenat ci, foarte posibil, cineva care poseda 
un astfel de panou de comandă şi nu ştia cum să-l 
folosească. Cel care punea întrebările nu a schiţat nici cel 
mai mic gest, dar urechile îi deveniseră roşii ca sfecla. 
Peste zece secunde interviul se terminase, iar cei doi erau 
plecaţi. 

După un timp, aflat într-o misiune, s-a întâlnit cu un 
fost coleg de militărie, pe care nu-l mai văzuse de mult. In 
cursul discuţiilor, a vrut să afle cu ce se mai ocupă. Atunci 
colegul l-a întrebat ce tip de autorizare are; când l-a aflat, 
a spus că va cere permisiunea să-i arate ce anume face. 
Primind aprobarea, prietenul l-a dus într-un atelier plin de 
resturi, rezultate dintr-o coliziune. Dintr-odată Lyn a zărit 
un panou de comandă cunoscut şi a exclamat: „Oh, ăsta-i 
dintr-un OZN, nu-i aşa?”. Într-o clipă, a apărut un colonel 
care i-a dat afară pe amândoi, ameninţându-l pe Lyn cu 
pedeapsa capitală, dacă va dezvălui locaţia sau alte detalii. 

Cel puţin aceasta este istoria pe care a relatat-o... 
Lyn Buchanan s-a retras din armată la împlinirea 
termenului. El a sprijinit ulterior poliţia, FBI, ca şi alte 
agenţii, în localizarea unor persoane dispărute, înființând 


şi o companie în acest scop. 

O vizită la „Sediul Federaţiei Galactice”? 

Un personaj pitoresc, apărut ceva mai târziu în 
experienţele de  clarviziune efectuate de armata 
americană, este Dr. Courtney Brown. Din 1986 el a fost 
sociolog şi profesor de politologie la Universitatea Emory 
din Atlanta (Georgia), urmând şi cursuri de meditaţie 
transcendentală, după care, începând din 1991, a fost 
antrenat în tehnicile de clarviziune de către maiorul Ed 
Dames, participant la proiectul Stargate. Brown a urmat şi 
cursuri la Institutul Monroe de Ştiinţe Aplicate, unde a 
obţinut în 1996 un masterat în clarviziune, după care a 
început el însuşi să predea la acel Institut. 

În 1995, Brown a înfiinţat şi a devenit director al The 
Farsight Institute, din Atlanta, Georgia, în care promova o 
formă avansată a tehnicilor de clarviziune deja cunoscute, 
numită Scientific Remote Viewing (SIV). 

Obiectivul tehnicii SIV este să se obţină informaţii 
fără a utiliza cele cinci simţuri. Cel antrenat depăşeşte 
cenzura minţii conştiente, rămânând treaz, într-o stare 
alterată a conştiinţei, dar nu în transă. La începutul unei 
şedinţe, subiectul primeşte două numere, fiecare de patru 
cifre, numere generate la întâmplare. Aceste numere nu au 
sens pentru mintea conştientă a clarvăzătorului, dar un 
nivel intermediar, special antrenat, le va interpreta drept 
coordonatele punctului care trebuie explorat. 

Primele „explorări” sunt totdeauna „de calibrare”, în 
care ţintele sunt pământene şi relativ banale. Doar 
îndrumătorul ştie dacă la şedinţa care tocmai începe va 
urma investigarea unei ţinte pământeşti sau nepământeşti, 
a unui obiectiv banal şi binecunoscut sau a unuia ieşit din 
comun. Descrierea țintelor pământene, de câte ori a fost 
inclusă în program, a corespuns foarte bine cu realitatea. 

Când Courtney Brown s-a apropiat de aceste tehnici, 
exista deja un grup de clarvăzători care se străduiau să 
obţină, prin tehnicile de vedere la distanţă, date despre 
OZN-uri şi despre ocupanţii acestora. După ce Brown a 
trecut el însuşi prin toate fazele de instruire ale unui 


medium şi a completat aceste tehnici cu altele noi, a 
reuşit, după afirmaţia sa, un număr de spectaculoase 
„explorări cosmice”, pe care le-a detaliat în cărţile sale 
Cosmic Voyage - Scientific Discovery of Extraterrestrials 
Visiting Earth (1996) şi Cosmic Explorers: Scientific 
Remote Viewing, Extraterrestrials, and a Message for 
Mankind (1999). În esenţă, el afirmă că a întâlnit, prin 
astfel de tehnici, reprezentanţi ai unor rase diverse de 
extratereştri şi s-a convins că unii dintre aceştia se găsesc 
la ora actuală pe Pământ. 

Şedinţele de clarviziune au vizat şi informaţii privind 
răpirile de oameni efectuate de OZN-uri. Courtney Brown 
afirma că a observat astfel, în decursul mai multor şedinţe, 
discuri aparent metalice, în care călătoresc omuleţii 
cenuşii, şi că a asistat la răpirea unei femei care a fost 
levitată prin fereastra casei de către o rază de lumină şi 
urcată până într-o navă, unde a fost supusă unor 
manipulări cu finalitate reproductivă, confirmând detaliile 
în acest sens din lucrările Prof. John Mack, Prof. David 
Jacobs sau Budd Hopkins. El comenta că tehnicile de 
clarviziune pot aduce informaţii complementare celor 
provenind de la victimele răpirilor. 

Atât Dr. Brown, cât şi mulţi alţi clarvăzători de la 
Farsight Institute, atunci când şi-au ales drept ţintă 
obiective având legătură cu extratereştrii, au obţinut 
informaţii care, chiar dacă sunt greu de crezut, s-au 
confirmat oarecum reciproc. Potrivit lor, Pământul este 
controlat de multă vreme de reprezentanţii unor civilizaţii 
extraterestre, care însă se feresc să intre în contact cu noi 
deoarece consideră că suntem încă insuficient dezvoltați şi 
trebuie să ne mai maturizăm. Principala „rasă” de 
extratereştri căreia „i s-a încredinţat” misiunea să ne 
supravegheze ar fi „cenuşiii“, acei omuleţi de circa 1 - 1, 
30 metri, fără păr, cu ochii mari şi hipnotici, pomeniţi în 
foarte multe rapoarte asupra răpirilor. 

Concluzia unor lungi procese verbale, proprii 
tehnicilor SIV, întocmite în urma călătoriilor lui Brown ar 
vrea să ateste că cenuşiii reprezintă o societate mult mai 


evoluată decât cea pământească, dar o societate care a 
ajuns într-o fundătură în care se zbate fără să ştie prea 
bine care este ieşirea. Ei sunt de mai multe feluri, unii mai 
primitivi, alţii mai evoluaţi. Cu ere în urmă, au fost o rasă 
egoistă, agresivă sexual, neinteresată de interesul colectiv, 
ceea ce a dus la o catastrofă ecologică. La ora actuală una 
dintre problemele lor este relativa sterilitate (la un 
moment dat se spune că au devenit chiar asexuaţi), ceea 
ce ar putea duce la extincţia biologică a speciei. Din acest 
motiv răpesc oameni, folosind femeile pământene ca 
„mame purtătoare” pentru viitoare generaţii de „cenuşii” 
creaţi prin inginerie genetică, amestecând şi anumite gene 
pământene între cele ale lor. 

O altă informaţie obţinută astfel de C. Brown a fost 
că „cenuşiii” au o conştiinţă colectivă, ca şi când ar fi 
părţile unui mare organism care gândeşte cu o singură 
minte, indivizii nefiind decât executanţii deciziilor acestei 
minţi. Spre deosebire de ei, la oamenii pământeni fiecare 
individ este imprevizibil, capabil să-şi gândească viitorul în 
felul său. Pe de o parte, „cenuşiii” afişează o superioritate 
faţă de oameni, de pildă cu ocazia răpirii lor şi a 
experimentelor la care îi supun, pe de altă parte însă, 
invidiază oamenii pentru individualitatea lor marcată şi 
chiar se tem de ei. Pe viitor „cenuşiii” speră ca să se 
folosească de oameni nu doar la regenerarea biologică a 
rasei lor, ci şi pentru a câştiga şi ei o conştiinţă individuală. 
Cenuşiii nu sunt încă pregătiţi să intre în contact în mod 
oficial cu omenirea, de la egal la egal, pe plan fizic. Pe plan 
telepatic există însă deja diverse contacte, dar cenuşiii 
sunt tulburaţi de intensitatea neobişnuit de puternică a 
sentimentelor omeneşti recepționate astfel. 

În mai multe şedinţe de clarviziune, Courtney Brown 
s-a văzut transpus într-un tărâm îndepărtat, într-o clădire 
imensă, metalizată, în formă de turn. În interiorul clădirii 
vedea o mulţime de fiinţe umanoide, cu pielea deschisă, 
capul chel, îmbrăcate în cămăşi lungi şi pelerine albe. A 
înţeles, după scurt timp, că se află la sediul Federației 
Galactice... 


Aşa cum atestă cei care au experimentat tehnicile de 
clarviziune sau extracorporalitatea, un medium dedublat 
vede şi aude ce se petrece în zona pe care o explorează, 
fără a fi el însuşi văzut sau auzit. Spre surprinderea sa, la 
sediul acestei Federaţii Galactice, C. Brown a constatat că 
nu doar vede ce anume se petrece în jur, ci este şi văzut, la 
rândul lui. Făpturile l-au întâmpinat şi l-au salutat, 
spunându-i că sunt bucuroşi că şi noi am sosit în sfârşit. 
Este condus la un personaj de vază, cu o statură 
impunătoare şi înfăţişare de Buddha (la un moment dat 
autorul ajunge la concluzia că ar fi chiar personajul 
încarnat odinioară în întemeietorul religiei budiste). Acesta 
îi spune că oamenii pământeni sunt deocamdată brutali şi 
indisciplinaţi; ei va trebui să treacă prin transformări 
importante înainte de a putea începe călătoriile cosmice şi 
înainte de a intra în contact nemijlocit cu reprezentanţii 
altor civilizaţii. Deocamdată evoluăm supărător de încet; 
dar toate aceste civilizaţii aşteaptă răbdătoare deoarece, 
„în sens galactic”, ele contează în viitor pe contribuția 
noastră. 

Brown a mai aflat că Federaţia Galactică este un 
organism care reuneşte foarte multe civilizaţii din Galaxia 
noastră, între care şi pe cea a „cenuşiilor cei atât de 
frecvent menţionaţi în rapoartele despre răpirile OZN. Dar 
există şi civilizaţii care nu au dorit să intre în Federație sau 
care nu au fost primite. Locuitorii lumilor care ţin de 
Federație au o conştiinţă mult lărgită faţă de cea a 
oamenilor, aceşti locuitori existând în permanenţă, 
simultan, şi în lumea fizică, şi în cea transcendentă. 
Atingerea acestei stări de către toți pământenii ar fi una 
dintre condiţiile acceptării noastre ca membri. Federaţia 
nu va rezolva problemele de tranziţie ale civilizaţiei 
pământene dar ne va putea da un oarecare ajutor, dacă 
vom şti cum să i-l cerem. I s-a mai spus, între altele, că 
tehnicile de clarviziune constituie deocamdată, pentru 
omenire, singura cale de a intra în legătură, din proprie 
iniţiativă, cu civilizațiile extraterestre. Omenirea ar trebui 
să-şi pregătească în acest sens ambasadori la Federaţia 


Galactică, ambasadori care să fie antrenati intensiv prin 
tehnici specifice, de tipul SIV. Courtney Brown ne asigură 
că toate acestea nu sunt invenţii... El adaugă că cea mai 
surprinzătoare concluzie, la care a ajuns la sfârşitul 
investigaţiilor sale, este că Federaţia Galactică constituie 
înainte de toate o organizaţie de pe un alt tărâm, o 
organizaţie a unei lumi invizibile, eterice, transcendente. O 
făptură din această lume îi spune: „Fiinţe fizice nu ar fi în 
stare să coordoneze Galaxia”. Deşi lumea fizică este cea a 
adevăratei existenţe, a progreselor individuale şi colective, 
a realizărilor majore, ea este o lume temporară în care 
spiritele petrec un timp limitat după care se întorc în 
perenele sfere astrale. 

Regatul Unit. 

S-au desecretizat dosarele OZN ale Ministerului 
Apărării 

Pe 20 iunie 2013, jurnalistul Dr. David Clarke a 
anunţat publicarea celei de a zecea şi ultime tranşe, 
acoperind perioada din 2007 până în 30 noiembrie 2009, 
din documentele referitoare la fenomenul OZN ale 
Ministerului Apărării al Marii Britanii (Ministry of Defence 
- Ministerul Apărării). Documentele - scanate - au fost 
depuse, sub formă electronică, la Arhivele Naţionale, de 
unde puteau fi descărcate de oricine, în prima lună gratuit, 
apoi contra unei taxe modice. Prin această operaţie, 
desecretizarea tuturor documentelor britanice OZN s-a 
considerat încheiată. Acum, practic toate „fişierele 
supraviețuitoare” OZN deţinute de Ministerul britanic al 
Apărării se aflau în domeniul public, în total 209 fişiere, cu 
aproximativ 52.000 de pagini. 

Dr. David Clarke, un fost reporter şi unul dintre 
principalii artizani ai acestei operaţii, este în prezent şef 
de curs şi conferenţiar în jurnalism la Universitatea 
Hallam din Sheffield, predând legislaţia pentru mass- 
media şi tehnicile de investigare. Doctoratul său este în 
folclor, obţinut la Centrul Naţional de tradiţie culturală 
engleză al Universităţii din Sheffield. Din 2008 el a lucrat 
cu Arhivele Naţionale, în calitate de consultant pentru 


publicarea dosarelor OZN existente la Ministerul Apărării. 

Clarke este mândru să spună că, începând din anul 
2000, a făcut o campanie pentru desecretizare, care a stat 
ca un ghimpe în coasta Ministerului Apărării într-atât 
încât, după şapte ani de presiune constantă, acesta a cedat 
şi a decis să transfere Arhivelor Naţionale toate 
documentele OZN pe care le avea asupra sa. Clarke spune 
că odată cu adoptarea Legii libertăţii de informare 
(Freedom of Information Act) în 2005, au crescut şansele 
pentru dezvăluirea completă a fişierelor OZN, iar decizia 
din 2007 de a transfera dosarele la Arhivele Naţionale a 
fost primul pas către „a scrie istoria OZN-urilor” în Marea 
Britanie. 

Pe 2 august 2007 ziarul Belfast Telegraph anunţa 
dese cretizarea, prin efectul legii accesului la informaţii, şi 
a unui fişier cu 11 observaţii OZN, din ultimul deceniu, în 
Irlanda de Nord. Acest pas a fost făcut înainte de 
desecretizarea generală a fişierelor OZN în Regatul Unit. 

Acum Clarke estima că, din 2008 până în 2013, mai 
mult de patru milioane de persoane, din 160 de ţări, au 
vizitat site-ul acestui proiect, pentru a descărca fişiere, 
multe din care în mod normal ar mai fi stat clasificate timp 
de 30 de ani. 

Ufologul veteran britanic Jenny Randles a lăudat 
perseverenţa lui Clarke, spunând: „Eu nu sunt poate de 
acord cu tot ce afirmă el despre acest subiect, dar sunt de 
acord cu o mare parte din ea, iar pentru celelalte, respect 
opiniile sale”, adăugând: „Ştiu cu siguranţă că el nu este 
marioneta nimănui. lar eu, din partea mea, îi mulţumesc 
pentru eforturile sale”. 

În paralel, s-a decis ca pe 30 noiembrie 2009 să fie 
închise birourile OZN ale armatei. In acel moment, 
guvernului Gordon Brown i s-a spus că în aproape 60 de 
ani, nu s-a descoperit nici o singură observaţie „care să 
sugereze o prezenţă extraterestră sau o ameninţare 
militară la adresa Marii Britanii”, chiar şi atunci când 
observaţiile erau raportate din „sursele cele mai sigure”, 
cum sunt poliţia sau piloţii. Miniştrilor li s-a spus că 


existenţa unui „birou OZN” şi a unei „linii fierbinţi OZN” 
abia că a încurajat oamenii să reclame tot soiul de 
experienţe care nu aveau „nicio valoare pentru apărare”. 
In contextul în care fiecare departament guvernamental 
era sub presiunea reducerii cheltuielilor bugetare, 
închiderea „Dosarelor X” din Marea Britanie a devenit 
inevitabilă. 

În mod ironic, se pare că tocmai obsesia publică 
durabilă privind OZN-urile a dat Ministerului Apărării 
scuza de care avea nevoie pentru a pune punct implicării 
sale de 60 de ani în ceea ce a devenit pentru el, treptat o 
mare durere de cap în relaţiile publice. Fişierele 
desecretizate dezvăluie faptul că rapoartele privind 
observaţiile primite la minister s-au triplat într-un singur 
an, de la 208 în 2008, la 643 în 2009, cifră copleşitoare pe 
capul unui singur funcţionar responsabil cu OZN-urile. A 
fost oare - se întreba Clarke - această creştere nebunească 
a observaţiilor de farfurii zburătoare rezultatul unei 
„invazii extraterestre”, aşa cum sugera presa de scandal? 
Sau a fost din cauza creşterii interesului opiniei publice 
faţă de OZN-uri şi civilizațiile extraterestre, ca urmare a 
publicităţii din jurul chiar al desecretizării fişierelor? 

In miile de pagini desecretizate de atunci, în tranşe, 
se regăsesc, pe lângă observaţiile raportate, şi documente 
relevante pentru atitudinea oficialilor şi a marelui public 
faţă de fenomen. Au fost prezentate, de pildă, dosare 
privind „corespondenţii persistenţi” care au bombardat 
Ministerul Apărării cu cereri de informaţii privind ozn- 
urile, sau scrisori adresate primului ministru John Major, 
iar după 1997 lui Tony Blair, în care li se cer opinii privind 
OZN-urile şi viaţa extraterestră. 

La Ministerul Apărării sunt raportate circa 100 de 
cazuri pe an. Deşi la Ministerul Apărării nu există ufologi, 
militarii sunt obligaţi să investigheze fiecare incident. La o 
interpelare, făcută înainte de începerea desecretizării 
documentelor OZN, directorul pentru Aviația Militară (Air 
Staff) din Ministerul Apărării a prezentat o serie de 
principii privind politica ministerului faţă de fenomenul 


OZN. Dăm în continuare câteva citate relevante din acest 
răspuns. „Ministerul Apărării nu are nicio expertiză sau rol 
privind domeniul OZN-urilor sau farfuriilor zburătoare ori 
în privinţa existenţei unor forme de viaţă extraterestre, dar 
rămâne total deschis faţă de acestea. [...] După câte ştie 
Ministerul Apărării, până la ora actuală nu există nicio 
dovadă care să adeverească existenţa acestor fenomene. 
[...] Ministerul Apărării examinează orice raport OZN pe 
care îl primeşte exclusiv pentru a stabili dacă ceea ce a 
fost observat poate avea vreo semnificaţie pentru apărare; 
cu alte cuvinte, dacă există vreo dovadă că spaţiul aerian 
al Regatului Unit putea fi periclitat de o activitate aeriană 
ostilă sau neautorizată. [...] Nu vom încerca identificarea 
naturii precise a fiecărei observaţii raportate către noi, în 
afară de cazul în care avem dovada unei ameninţări 
potenţiale la adresa Regatului Unit dintr-o sursă externă, 
iar până în prezent niciun raport OZN nu ne-a revelat o 
astfel de dovadă”. Autorul a adăugat că ar fi o utilizare 
neadecvată a resurselor destinate apărării dacă nu s-ar 
proceda astfel. 

Clarke a mai arătat, în articolul consacrat 
evenimentului, că poveştile despre funcţionarii care au 
operat „Dosarele X” ale Marii Britanii au făcut deliciul 
presei de scandal, dar au fost resimţite mai puţin favorabil 
de către oficialii din apărare, dintre care unii au început să 
creadă că implicarea lor în acest subiect a fost doar o 
risipă de resurse, şi aşa limitate, ca şi o invitaţie 
permanentă adresată presei pentru titluri senzaţionale. 

În perioada 2008 - 2009, tabloidele, în special ziarul 
The Sun, au exploatat apetenţa populară pentru OZN-uri, 
până la înălţimi ameţitoare. Pe primul loc ca imbecilitate - 
după aprecierile lui Clarke - a fost, în ianuarie 2009, titlul 
uriaş din acest ziar, anunțând că un OZN s-a ciocnit cu o 
turbină eoliană în dealurile Lincolnshire Wolds, rupând 
una dintre lamele sale. Examinarea făcută ulterior de către 
firma Ecotricity a stabilit că oboseala metalului a fost 
cauza reală a prejudiciului. 

Cu câtva timp înainte, în iunie 2008, un alt articol 


senzaţional arăta că un soldat din primul regiment regal 
irlandez a filmat cu telefonul său mobil o „flotă 
extraterestră” care plutea peste cazarma sa din 
Shropshire.  Fişierele Ministerului Apărării recent 
desecretizate dezvăluie că cei din biroul de presă al 
Armatei au fost şocaţi când au văzut poza cu cele 13 
obiecte zburătoare, întinsă peste prima pagină a unuia 
dintre cei mai bine vândute tabloide. Soldatul a fost 
ameninţat cu măsuri disciplinare de către superiorii săi, 
care se temeau că „se va descoperi că totul e un fals iar 
soldaţii/batalionul vor arăta ca nişte proşti”. Peste scurt 
timp de la apariţia articolului, a reieşit că observaţia se 
datora „lampioanelor chinezeşti” (balonaşe de hârtie, cu 
aer cald provenind de la lumânări) lansate în aceeaşi 
noapte în care a fost filmată „invazia flotei extraterestre” 
de participanţii la o petrecere de nuntă, de la un hotel de 
lângă cazarma soldatului. 

Biroul de presă al Armatei Britanice a declarat că 
situaţia a fost înrăutăţită de faptul că acelaşi ziar a 
raportat şi cele mai recente decese în războiul din 
Afghanistan, ca o notiţă pusă alături de povestea cu OZN. 
Comentariile au fost că „serviciile nu pot purta două 
războaie, dar se pare că există soldaţi care au timp pentru 
a urmări OZN-uri”. 

Clarke consideră că, aşa cum reiese din conţinutul 
rapoartelor, majoritatea cazurilor observate şi raportate în 
2008 şi 2009 sunt astfel de grupuri de globuri portocalii 
luminoase, plutind pe cerul nopţii, în fapt lampioane 
chinezeşti. El adaugă că unele dintre aceste „apariţii” au 
fost raportate chiar şi de piloţi de elicopter, soldaţi şi 
ofiţeri de poliţie, ceea ce subliniază modul în care chiar 
aşa-numiţii „martori credibili” pot interpreta eronat 
lucrurile pe care le-au văzut pe cer. 

Astfel de istorii au întărit convingerea că, închizând 
biroul OZN şi transferând dosarele aferente la Arhivele 
Naţionale, Ministerul Apărării va putea pune punct 
implicării sale în acest subiect, urmând exemplul 
americanilor de la US Air Force, care şi-au încheiat oficial 


investigaţiile OZN încă din 1969. 

În ianuarie 2010, David Clarke a intrat în posesia 
unui document de 5 pagini, elaborat de un funcţionar 
superior al Ministerului Apărării, puţin timp înainte de 25 
septembrie 2007, când ministrul a aprobat transferul 
fişierelor OZN către Arhivele Naţionale. Şi în acest 
document se spune, între altele: „Contrar a ceea ce cred 
mulţi din marele public, Ministerul Apărării nu are niciun 
interes în subiectul formelor de viaţă extraterestră care ar 
vizita Regatul Unit, ci doar în asigurarea integrităţii şi 
securităţii spaţiului aerian al Regatului Unit”. 

O notă din noiembrie 2009 considera că ghişeul prin 
care se răspundea publicului la întrebări legate de 
fenomenul OZN trebuie închis întrucât el „nu serveşte 
vreunui obiectiv ţinând de apărare şi generează doar 
corespondenţă fără valoare pentru apărare”, deci, în 
vremuri de criză, „distrage resursele de la problemele de 
bază ale apărării. Ministerul Apărării nu are niciun interes 
să mai primească rapoarte OZN după noiembrie 2009 şi nu 
va mai reacţiona la ele”. Ulterior a mai fost desecretizat un 
document guvernamental în care se recunoaşteA încă o 
dată, că miile de rapoarte OZN nu au fost urmate de 
investigaţii detaliate atât din cauza lipsei fondurilor, cât şi 
deoarece s-a considerat că OZN-urile nu reprezintă o 
ameninţare la adresa securităţii Regatului Unit. 

Nick Pope - şeful biroului OZN al armatei 
britanice 

Un alt personaj-cheie în problematica OZN din 
Regatul Unit este Nick Pope. El a lucrat, ca funcţionar 
civil, pentru Ministerul Apărării al Marii Britanii, timp de 
21 de ani, între 1985 şi 2006, fiind implicat, pentru o 
perioadă, în problematica OZN, ca sarcină de serviciu. 
Pope spunea: „Am avut o carieră variată şi plăcută, dar 
sarcina mea, de departe cea mai bizară, în cadrul 
Ministerului a fost cea pe care am exercitat-o în perioada 
1991 - 1994. 

Într-adevăr, între aceşti ani, Nick Pope a condus 
secretariatul 2 (a) al statului major al aerului (Air Stgff din 


Ministerul Apărării, secretariat la care se examinau 
rapoartele privind OZN-urile. Acest compartiment, 
cunoscut sub numele de DI 55 sau, informai, „Biroul OZN”, 
a fost responsabil, în fiecare an, cu investigarea a sute de 
observații raportate în Marea Britanie. Ulterior el a 
publicat o sinteză a experienței obținute astfel în cartea 
„Open Skies, Closed Minds” (Ceruri deschise, minți 
încuiate), apărută în 1996 şi devenită „number one 
bestseller”. 

În februarie 2011, la o conferință din Scottsdale 
(Arizona), Nick Pope declara: „Aveam sarcina să 
investighez fiecare observaţie OZN raportată la minister şi 
să evaluez dacă avea o semnificaţie pentru apărare... de 
pildă, dacă observaţiile puteau să ne spună ceva util 
privind aerodinamica şi sistemele de propulsie. Indiferent 
ce anume erau de fapt aceste obiecte, indiferent dacă ele 
prezentau sau nu o ameninţare, puteau fi interesante din 
perspectivă tehnologică”. Pope mai relata: „În 1991, atunci 
când am fost mutat la acest compartiment, nu am avut 
nicio idee la ce să mă aştept. Până atunci nu credeam în 
OZN-uri şi nici nu am avut vreun interes pentru acest 
subiect. După cum îmi amintesc la ora actuală, prima 
observaţie pe care am investigat-o implica lumini albe, 
roşii şi verzi nu departe de aeroportul Heathrow! 
Concluzia mea, cum era de aşteptat, a fost «probabil 
avion». Cele mai multe dintre cele 200 - 300 observaţii pe 
care le-am investigat în fiecare an, s-au dovedit a avea 
explicaţii simple: lumini ale unor aeronave, baloane 
meteorologice, meteoriți, sateliți şi diverse alte obiecte şi 
fenomene convenţionale. Dar circa 5% din raportări au 
rămas neexplicate, iar, pentru o parte din aceste cazuri, 
observatorii erau ofiţeri de poliţie, personal militar şi 
piloţi”. 

Evident, „existenţa unui proiect OZN nu presupune 
în niciun caz că guvernul ar crede în vizite 
extraterestre...”. Sarcina Biroului OZN nu a fost să caute 
dovezi privind omuleţii verzi, ci eventuale arme terestre 
secrete. „Am fost concentrați mai mult pe Moscova decât 


pe Marte”. Ocazional, băieţii din birou selectau câte o 
observaţie, ceva din partea unui „martor credibil” (adică, 
cineva în uniformă), conţinând ceva care putea justifica 
atenţia experţilor sau a generalilor. O trimiteau în sus şi nu 
mai auzeau apoi niciodată despre ea. 

„Poziţia Ministerului Apărării era: Nu ştim ce sunt 
aceste lucruri, nu credem că ar avea vreo semnificaţie 
militară (întrucât după zeci de ani de investigaţii nu exista 
nicio dovadă a vreunei intenţii ostile), dar ministerul spune 
că rămâne receptiv, inclusiv către posibilitatea unei 
inteligenţe extraterestre. Cu alte cuvinte, departamentul 
nu-şi asuma un punct de vedere într-un sens sau altul”. 

Biroul pentru investigarea OZN-urilor a fost înfiinţat 
în anii '50. Chiar dacă cineva din Ministerul Apărării a fost 
interesat vreodată să lămurească problema dacă OZN-urile 
reprezintă vizite extraterestre reale, nimic din documente 
nu arată aceasta. Cert este că Ministerul nu a făcut vreo 
risipă de resurse în acest sens. Atunci când Pope lucra 
acolo, Biroul OZN consta doar din el şi un asistent. 

Pope era obligat să investigheze rapoartele OZN 
primite, conform unei metodologii bine stabilite. „În jur de 
80 la sută din observaţiile OZN puteau fi explicate ca 
identificări greşite ale unor obiecte obişnuite. [...] în 
aproximativ 15 la sută din cazuri, informaţiile erau 
insuficiente pentru a se putea trage vreo concluzie fermă. 
Restul de aproximativ 5 la sută din observaţii părea să 
sfideze explicaţia convenţională”. În această din urmă 
categorie intrau cazuri cu mai mulţi martori, adesea cu o 
bună pregătire, de pildă poliţişti sau personal militar, piloţi 
militari sau civili; tot aici intrau şi observaţiile sprijinite de 
fotografii şi filme autentificate cu toată grija. 

Ca lucrurile să fie şi mai rele, mai spunea Pope, 
„aproximativ 99 la sută din timp, rapoartele se refereau la 
lumini văzute în vecinătatea unui aeroport, ceea ce era în 
mod clar o pierdere de timp şi bani”. Era frustrant, 
deoarece aceasta împiedica studierea acelor 1% de cazuri 
mult mai interesante. 

Starea de spirit generală de la birou era 


morocănoasă, în 1998, un ofiţer a depus un raport despre 
un om care conducea o maşină şi care ar fi pretins că a 
văzut un obiect oval lung de un sfert de milă, cu trei 
ferestre verzi la 2, 5 metri distanţă între ele (imaginaţi-vă 
asta). „Putea să fi băut, dar nu arăta beat”, scria ofiţerul. 
„El a schimbat povestea lui de câteva ori şi s-a repetat de 
mai multe ori”. Drept răspuns, cineva a notat pe margine: 
„Un martor de încredere? Cine a «filtrat» asta?” 

Un motiv important care a făcut ca Ministerul 
Apărării să ezite până acum să dea publicităţii fişierele 
OZN - spune Pope - a fost multitudinea de detalii jenante 
de acest tip. După el, această veste este pentru ufologi cea 
mai rea dintre toate. Nu există locuri secrete conţinute în 
aceste documente, nici subterfugii geniale. Extremiştii vor 
spune desigur că toate lucrurile delicate au fost ascunse 
vederii din timp, dar această teorie nu explică mulţimea de 
documente care este, iată, aici. E un sentiment de 
inutilitate şi frustrare care nu putea fi disimulat timp de 
atâţia ani. Pope preciza: „Postul meu implica mai mult 
decât pur şi simplu investigarea fenomenului OZN. O zi 
tipică putea aduce orice, de la a răspunde la întrebări 
venite din mass-media până la a ajuta un copil cu un 
proiect şcolar vizând ozn-uri. Acesta a fost un loc de 
muncă fascinant, dar, deşi am devenit cunoscut sub 
numele de «adevăratul Fox Mulder», proiectul OZN al 
Ministerului Apărării nu a fost la fel de plin de farmec ca 
serialul «Dosarele X»!”. „În ciuda a o mulţime de teorii ale 
conspirației, care sugerează că eu am fost cel care acoperă 
adevărul despre OZN-uri, nu a existat nicio conspirație. 
Sau, mai degrabă, în cazul în care autorităţile au într- 
adevăr un OZN prăbuşit ascuns undeva, mi-e teamă că nu 
mi-au spus asta... 

In ciuda a ceea ce pretind teoreticienii conspirației 
nu a existat nicio muşamalizare; nu am avut o navă 
extraterestră ascunsă într-un hangar - spune Pope - „Ar fi 
fost mult mai interesant dacă ar fi fost aşa, dar nu a fost să 
fie”. Pe 17 august 2011, Nick Pope a recunoscut, într-un 
interviu dat site-ului american de ştiri The Huffington Post 


(parte a AOL), că a luat parte, în acea perioadă, la politica 
de ridiculizare a rapoartelor OZN. „Faţă de marele public, 
noi susţineam din răsputeri că fenomenul nu prezenta 
interes militar”. „Nu puteam spune că se petrec nişte 
lucruri în spaţiul nostru aerian; piloţii le văd; sunt urmărite 
pe radar; uneori ridicăm avioane să le intercepteze, dar nu 
le putem prinde. Făcând astfel am fi admis că am pierdut 
controlul spaţiului nostru aerian, ceea ce era de 
nesusţinut”. „De fiecare dată când primeam un raport de la 
un pilot, verificam benzile radar. Era o scamatorie 
interesantă. Marelui public îi spuneam că nu suntem 
interesaţi şi că totul e un nonsens, în timp ce în realitate, 
urmăream cu disperare toate detaliile fenomenului”, a 
adăugat Pope. 

El a recunoscut şi implicarea sa în politica de 
discreditare a fenomenului OZN, printr-o combinaţie de 
„învârteli şi trucuri murdare”. Erau utilizați termeni 
defăimători la adresa celor preocupaţi de fenomen. Li se 
spunea „UFO buffs, UFO spotters”, termeni care sugerau 
„că asta e doar un hobby al unor excentrici şi ciudati, prin 
opoziţie cu preocupările ştiinţifice serioase”. „Un alt truc 
era să folosim intenţionat expresii ca «<omuleţi verzi». 
Încercam să facem unul din două lucruri: sau să desfiinţăm 
orice istorie media privind subiectul, sau să ne asigurăm 
că ea se derulează astfel încât subiectul să pară ridicol şi 
să facă ridicoli pe cei interesaţi de el”. 

În decembrie 2009, după 50 de ani de existenţă, 
Biroul OZN a fost desfiinţat, din motive bugetare. 
Comentând situaţia, David Clarke menţiona că „Ministerul 
Apărării ar fi trebuit să înveţe după mai bine de 60 de ani 
că printr-o astfel de măsură OZN-urile nu vor dispărea pur 
şi simplu. Am sentimentul că la proximul incident OZN 
implicând aeronave militare sau civile Ministerul Apărării 
va fi obligat să-şi reconsidere această politică mioapă”. 

În 2006 şi Pope şi-a părăsit postul din Ministerul 
Apărării, devenind jurnalist şi realizator de emisiuni radio. 
Având în vedere experienţa sa anterioară, s-a specializat în 
fenomene inexplicabile, teorii ale conspirației şi science 


fiction. Participă de multe ori la filme documentare, 
emisiuni TV şi chiar la realizarea de jocuri cu tematică 
extraterestră. 

Pope comenta recent: „Sunt adesea întrebat cum 
cred eu că arată extratereştrii ori ce s-ar putea întâmpla 
dacă am întâlni vreodată extratereştri. Hollywood-ul a 
venit cu o varietate de răspunsuri la prima întrebare: unii 
ar fi drăguţi, alţii înfricoşători. Părerea mea personală este 
că extratereştrii ar putea arăta ca ceva ce nu ne-am 
imaginat nici măcar de departe. Dar un singur lucru cred 
că este destul de probabil, anume că noi avem de-a face cu 
roboţi sau  cyborgi. Prima noastră întâlnire cu 
extratereştrii ar putea implica inteligenţa artificială şi, 
aceasta fiind situaţia, ei ne-ar putea contacta prin 
calculatoarele noastre: un e-mail de la EL, ca să spunem 
aşa!” 

După cei trei ani în care a condus biroul pentru ozn- 
uri al Ministerului britanic al apărării, Pope era mult mai 
puţin sceptic decât la început. Pope a fost, fireşte, 
interesat mai ales în acele 5 procente de observaţii care nu 
puteau fi explicate. „Având în vedere că lucram la 
Ministerul Apărării, am avut acces la foarte multe 
observaţii venite din partea unor ofiţeri de poliţie, piloţi 
(comerciali sau militari) şi observaţii de la operatori radar 
(controlori de trafic aerian civili, dar şi de aeronave 
militare). Desigur, aceste observaţii [neidentificate] m-au 
interesat cel mai mult”. Dacă Pope nu mai era atât de 
sceptic, nu înseamnă totuşi că a ajuns să creadă fără 
rezerve în omuleţii cenuşii. „Am devenit totuşi, în mod 
cert, mai puţin dogmatic în scepticismul meu... Sunt şi alte 
lucruri, nu doar luminile aeronavelor, baloanele 
meteorologice, identificări eronate, farse şi înşelătorii. Nu 
spun că aceste lucruri sunt extraterestre, dar, când am 
ieşit din acel loc de muncă, mă gândeam că nu pot exclude 
totuşi această posibilitate. Cred că principala constatare a 
fost că ştiam ce nu sunt [ozn-urile], dar nu ştiam ce sunt”. 

Traseele desecretizării 

Cu puţin timp înainte de terminarea operaţiei de dese 


cretizare a documentelor referitoare la fenomenul OZN ale 
Ministerului Apărării al Marii Britanii, Nick Pope publicase 
un articol în care dezvăluia mai multe detalii de culise ale 
acestui proces. Articolul menţionează că proiectul OZN îşi 
are rădăcinile într-o iniţiativă din 1950 a consilierului şef 
ştiinţific al guvernului britanic, marele pionier al radarului 
Sir Henry Tizard. Acesta a fost intrigat de importanţa 
acordată de mass-media fenomenului OZN şi a decis că 
subiectul nu ar trebui să fie respins fără o anchetă 
adecvată, oficială. In consecinţă, a luat iniţiativa înfiinţării 
unui mic colectiv de studiu pentru a investiga fenomenul. 
Aşa a luat naştere Grupul de Lucru pentru Farfuriile 
Zburătoare (Flying Saucer Working Party). Peste un an, în 
1951, Joint Tehnical Intelligence Committee primea un 
raport al grupului - acceptat ca raport final - după care 
grupul a fost dizolvat. Raportul final trăgea concluzia că 
toate OZN-urile ar putea fi explicate ca identificări eronate 
a unor obiecte sau fenomene obişnuite, iluzii optice, iluzii 
psihologice sau farse. 

Corpul principal al raportului se încheia cu 
următoarea propunere: „Recomandăm în consecinţă cu 
tărie să nu mai fie efectuată nicio altă anchetă privind 
fenomenele aeriene misterioase raportate, în afara cazului 
în care ar deveni disponibile unele probe materiale”. Cu 
acest prilej, preşedintele Mr. G.L. Turney de la DSI 3 a 
spus că „urmând sugestiile date de americani referitor la 
acest subiect, raportul ar trebui să aibă o publicitate cât 
mai redusă cu putinţă”. 

În perioada 1952 - 1957 au existat însă o serie de 
observaţii OZN importante, inclusiv incidente în care mai 
multe OZN-uri au fost observate de piloţi RAF sau 
urmărite pe radare militare. Faptele au obligat Ministerul 
Apărării să-şi regândească scepticismul şi să decidă 
continuarea investigării fenomenului. Această operaţie s-a 
şi desfăşurat până pe 30 noiembrie 2009, dată la care s-a 
decis ca ea să înceteze oficial. 

Pe durata de viaţă a proiectului OZN, Ministerul 
Apărării a primit peste 12.000 de rapoarte de observaţii. 


Pe lângă aceste fişiere, au fost arhivate: dosare politice, 
fişiere de corespondenţă publică şi fişiere care detaliază 
modul în care Ministerul Apărării tratează subiectul OZN 
atunci când acesta este ridicat în Parlament sau în mass- 
media. S-au adunat astfel sute de fişiere şi zeci de mii de 
pagini de documente. Până relativ recent, puţin din acest 
material a fost făcut public. Unele dintre fişierele mai 
vechi au fost făcute disponibile la Arhivele Naţionale şi 
cercetători, cum ar fi Georgina Bruni sau Timothy Good, 
au folosit legea libertăţii de informare (Freedom of 
Information Act) pentru a obţine câteva documente de 
importante, cum ar fi dosarul celui mai cunoscut caz OZN 
din Marea Britanie, incidentul din Pădurea Rendlesham. 

Apoi, în 2007, Ministerul Apărării a aruncat bomba 
că urma să facă publică întreaga arhivă de dosare OZN şi 
să o transfere la Arhivele Naţionale. Aşa cum preciza Nick 
Pope, au existat patru motive pentru această decizie: 

Ministerul Apărării a primit, în baza legii libertăţii de 
informare, mai multe cereri cu privire la OZN-uri decât pe 
orice alt subiect. 

În 2007, Guvernul francez a făcut publice dosarele 
sale OZN, stabilind un precedent care ar fi fost dificil de 
ignorat. 

Ministerul Apărării a crezut că desecretizarea ar fi o 
modalitate bună de a demonstra angajamentul său faţă de 
legea libertăţii de informare şi faţă de politica de 
deschidere manifestată de guvern. 

Ministerul Apărării spera că punând aceste fişiere la 
dispoziţia publicului va  dezamorsa acuzaţia că ar 
muşamaliza informaţiile pe care le deţine despre OZN-uri. 

Primul motiv a fost unul cheie. Sute de oameni 
bombardau Ministerul Apărării cu cereri de informaţii şi 
efortul administrativ, pentru a răspunde la sutele de cereri, 
devenise de nesuportat. Direcţia Air Staff (DAS) - 
compartimentul Ministerului Apărării care avea în sarcină 
politica şi conducerea investigaţiilor privind acest subiect - 
a primit 199 de cereri legate de fenomenul OZN, în 2005, 
140 în 2006 şi 120 până la 18 septembrie 2007, data în 


care DAS înainta subsecretarului de stat pentru apărare 
recomandarea ca fişierele să fie făcute publice. Alte 
compartimente ale Ministerului Apărării care au fost 
implicate în investigarea OZN-urilor (de exemplu, serviciile 
de informaţii ale armatei) au primit, de asemenea, un 
număr mare de cereri cu acelaşi subiect. 

În 2006, după descreţizarea de către Ministerul 
Apărării a unui studiu, anterior clasificat, privind OZN- 
urile, studiu având numele de cod proiectul Condign ”, 
subsecretarul de stat pentru apărare Tom Watson spunea: 
„Există un interes real şi de durată în obiectele zburătoare 
neidentificate. De departe cel mai popular subiect de 
cereri de informaţii a fost cel privind OZN-urile, urmat de 
chestionarele de recrutare, cererile din partea 
personalului, şi evenimentele istorice, cum ar fi al doilea 
război mondial, conflictul din Insulele Falkland şi din 
Balcani. Recentele publicări de documente cu privire la 
OZN-uri, ca efect al legii libertății de informare, au atras 
interesul mass-mediei până în Japonia”. 

Ministerul Apărării şi-a dat seama că, dacă ar da 
publicităţii toate fişierele sale OZN, în Ministerul Apărării 
proactiv, cererile de acest fel ar putea fi tratate prin simpla 
îndrumare a solicitanţilor la Arhivele Naţionale. Atunci 
când s-a luat decizia de a proceda astfel, s-a hotărât să nu 
se elibereze întregul material într-o singură tranşă, în 
primul rând din cauza efortului administrativ pe care-l 
presupunea redactarea dosarelor, adică înlăturarea tuturor 
informaţiilor prevăzute prin diversele excepţii la legea 
accesului la informaţii, asigurându-se astfel că nu vor fi 
făcute publice informaţii clasificate ori date cu caracter 
personal. Nu vor putea fi făcute publice, de pildă, 
informaţii secrete cum ar fi performanţele sistemelor radar 
militare, informaţiile transmise confidenţial în Marea 
Britanie de aliaţi, informaţiile comerciale sensibile sau 
datele care ar dezvălui sursele de informare sau metodele 
de colectare a informaţiilor. Este o activitate extrem de 
voluminoasă şi totodată delicată. Zeci de mii de pagini de 
documente trebuie să fie citite cuvânt cu cuvânt, pentru a 


fi sigur că revederea materialului s-a făcut corect. 

Pope afirmă că, având în vedere că era familiarizat cu 
documentele OZN ale Ministerului Apărării, Arhivele 
Naţionale i-au cerut ajutorul în programul de 
desecretizare. Inainte de lansarea primului lot, el a 
selectat o serie de cazuri, pentru a fi date ca exemple în 
mass-media: unele explicate, altele inexplicabile şi altele 
pline de umor. A înregistrat, de asemenea, un scurt film 
pentru a promova lansarea. A fost o oarecare nervozitate 
înainte de eliberarea primului lot. Atunci când guvernul 
francez a făcut publice dosarele sale OZN într-o singură 
tranşă, în 2007, interesul public a fost atât de mare încât 
site-ul dedicat s-a blocat. Ştiind aceasta, Arhivele 
Naţionale au făcut rost din timp, pentru orice 
eventualitate, de o putere suplimentară de procesare şi de 
sisteme de salvare-restaurare; dar, din fericire, totul a 
mers bine. Prudenta a fost justificată de statisticile care au 
urmat: în termen de două săptămâni, site-ul a fost accesat 
de peste două milioane de ori. 

După terminarea operaţiei de desecretizare, prin 
punerea la dispoziţia publicului şi a ultimului lot de 
documente OZN, Sebastiân Haley de la firma Gamesbeat, 
i-a luat un interviu lui Nick Pope, pentru comentarii. In 
interviul publicat pe 17 iulie 2013, Pope recunoştea că 
majoritatea documentelor devenite accesibile au un 
conţinut banal. Printre cele 4.400 de pagini de documente 
date publicităţii în 2013, se spune, de pildă, că domnul 
Smith a ieşit la plimbare cu câinele, târziu în noapte, şi a 
văzut o lumină vagă pe cer, care putea fi orice şi este, 
probabil, identificarea eronată a luminilor unei aeronave, a 
unui satelit, meteorit sau lampion chinezesc. Există şi o 
scrisoare din 2009 către Ministerul Apărării, în care un 
copil de şcoală din Altrincham, Greater Manchester, 
întreabă dacă există extratereştri, după ce a văzut nişte 
lumini ciudate: El a inclus şi un desen de extraterestru 
alături de un OZN. Un om din Cardiff susţinea că un OZN i- 
a răpit câinele şi i-a luat maşina şi cortul, în timp ce făcea 
camping cu prietenii în 2007 ş.a.m.d. Mare parte din 


materialele aflate în dosare se explică prin balonaşe- 
lampion cu foc şi aer cald, baloane meteorologice, ori alte 
cauze asemănătoare. 

Totuşi, printre aceste materiale de rutină, se găsesc 
uneori şi incidente cu adevărat uimitoare: OZN-uri văzute 
de ofiţeri de poliţie şi de piloţi, OZN-uri urmărite pe radar, 
nave care au fost văzute zburând cu viteze şi manevre 
semnificativ peste posibilităţile avioanelor militare cele 
mai avansate, imagini interesante şi videoclipuri care au 
impresionat tehnicienii cu experienţă ai Ministerului 
Apărării. Cazul cel mai faimos este aşa numitul incident 
din pădurea Rendlesham din decembrie 1980, un caz 
despre care Pope crede că e chiar mai relevant decât cel 
de la Roswell. După anunţul făcut pe 20 iunie 2013, care 
afirma că toate documentele OZN de care dispunea 
Ministerul britanic al Apărării au fost puse la dispoziţia 
publicului şi pot fi consultate pe site-ul Arhivelor 
Naţionale, reacţia ufologilor a fost amestecată şi uneori 
ironică, oricum mult mai puţin entuziastă decât reacţia 
marelui public. Unii ufologi au considerat că în multe 
dintre cazurile semnalate, nu s-a efectuat o investigaţie 
corectă. Dar - spune Pope - este normal ca în cazurile 
evident banale, martorii să fi primit doar un răspuns 
standard din partea Ministerului Apărării. 

Alţi ufologi - comenta Pope - au considerat că 
absenţa unui document tip „armă fumegândă”, despre „o 
navă spaţială într-un hangar”, însemna că întregul 
program a fost o dezinformare. Ei foloseau adesea 
expresia: „Toate lucrurile cu adevărat importante au fost 
blocate” fără a reuşi să înţeleagă că, „în lumea întunecată 
a guvernării, traseul hârtiilor rareori spune povestea 
completă”. Au existat însă şi ufologi care au fost convinşi 
că programul de publicare a dosarelor este parte dintr-o 
campanie guvernamentală coordonată pentru a obişnui 
publicul cu ideea unei prezenţe extraterestre pe Pământ, 
înainte ca aceasta să fie anunţată oficial. 

Incidentul Cosford 

Pope considera că unul dintre cazurile cele mai 


fascinante pe care le-a investigat a fost cel din noaptea de 
30 - 31 martie 1993, numit „incidentul Cosford”, în care 
peste o sută de martori au făcut observaţii OZN. 24 ofiţeri 
de poliţie au urmărit cel puţin un obiect, de-a lungul a şase 
comitate din Marea Britanie. OZN-ul a survolat două baze 
ale aviaţiei militare britanice, între care cea de la Cosford. 

Prima semnalare a avut loc pe 30 martie, pe la 20.30 
seara, în Somerset. Ea a fost urmată de o observaţie la ora 
21.00 la Quantock Hills. Martorul (identitatea căruia Pope 
o cunoştea dar, ca şi în cazul celorlalţi martori, n-a făcut-o 
publică) a fost un ofiţer de poliţie care, împreună cu un 
grup de cercetaşi, au urmărit o navă pe care au descris-o 
spunând că arăta „ca două avioane Concorde, zburând 
unul lângă celălalt şi legate între ele”. După aceasta 
rapoartele au început să sosească într-un ritm tot mai 
alert. Multe descrieri vorbeau despre o navă de formă 
triunghiulară sau poate despre un triunghi de lumini 
aşezate pe partea inferioară a unei nave. 

Ceva mai târziu, în aceeaşi noapte, ofiţerul 
meteorolog de la baza militară de aviaţie Cosford de lângă 
Shawbury a văzut un OZN. L-a descris lui Nick Pope ca 
trecând încet, cu cel mult 50 - 60 km/oră, deasupra 
peisajului rural. Arunca uneori o rază subţire de lumină, ca 
de laser, spre sol, măturând încoace şi încolo câmpia, ca şi 
cum ar fi căutat ceva. Se auzea şi un fel de zbârnâit 
înfundat, neliniştitor. Martorul a estimat dimensiunea 
navei ca ceva între un avion C-130 Hercules şi un Boeing 
747. Apoi raza s-a retras „într-un mod nenatural”, iar nava 
a accelerat şi a dispărut la orizont, cu o viteză de câteva 
ori mai mare decât a avioanelor militare. Descrierea 
aparţine unui ofiţer experimentat al Royal Air Force, care 
vede cu regularitate avioane, elicoptere şi care a 
recunoscut că nu mai văzuse aşa ceva în viaţa lui. 

Sunt multe motive pentru care numărul de rapoarte 
privind OZN-urile este mult mai mic decât cel al 
observaţiilor OZN. O cauză este teama de neîncredere şi 
de ridicol, alta faptul că observatorii nu ştiu cui şi unde să 
raporteze. Sunt indicii serioase că şi în noaptea de 30/31 


martie 1993 au fost mult mai multe observaţii decât 
rapoarte care au ajuns la departamentul de specialitate din 
Ministerul Apărării. 

Nick Pope a dispus examinarea tuturor înregistrărilor 
radar din acea noapte. Deşi au fost unele semnale 
neobişnuite, ele au fost, pe ansamblu, neconcludente. 
Totuşi s-au putut identifica şi elimina din rapoarte toate 
eventualele  semnalări datorate unor zboruri ale 
aeronavelor convenţionale. 

Sistemul de avertizare privind rachetele balistice, de 
la baza militară Fylingdales, cu radarele sale puternice, a 
semnalat că în perioada investigată a avut loc reintrarea în 
atmosferă a rachetei purtătoare a satelitului rusesc de 
comunicaţii Cosmos 2238. Acest fenomen, petrecut după 
miezul nopţii, în jurul orei 1.10, pe 31 martie, putea 
explica unele dintre rapoartele privind observaţii din acel 
moment, dar în niciun caz întregul fenomen. Ca o notă 
interesantă, unii ufologi, între care Jenny Randles, 
spuseseră, înainte de acest eveniment, că se pare că OZN- 
urile ar fi interesate de astfel de reintrări. 

Scepticii au afirmat desigur că întregul fenomen s-a 
datorat reintrării rachetei purtătoare iar cei ce au depus 
rapoarte s-au înşelat (eventual cu mai multe ore) privitor la 
momentul observaţiei. Dar până şi astronomul lan 
Morrison, directorul observatorului de la Jodrell Bank 
(deloc un fan OZN), a declarat că unele formaţii de lumini 
observate, chiar şi în jurul orei reintrării, au rămas 
neschimbate minute în şir, ceea ce nu se poate explica 
printr-o reintrare, fenomen care ţine cel mult 10 - 20 de 
secunde. 

Întrucât se vehicula varianta că observaţiile ar fi fost 
cauzate de un avion experimental secret, Nick Pope s-a 
adresat, pe căi oficiale, autorităţilor SUA pentru a vedea 
dacă nu putea fi vorba cumva de un prototip de aeronavă 
de tipul presupusului hipersonic „Aurora”, aflat în stadiul 
de proiect. Răspunsul primit - prin intermediul ataşatului 
pentru aviaţie de la ambasada Marii Britanii la Washington 
- fost extraordinar: americanii observaseră şi ei aceste 


ozn-uri de mari dimensiuni şi de formă triunghiulară şi 
voiau să ştie, la rândul lor, dacă Forţele Aeriene Regale 
britanice ar fi avut, poate în cadrul unui program „negru”, 
o astfel de aeronavă, capabilă să plutească aproape 
nemişcat şi apoi să accelereze într-o clipită la viteze de mii 
de mile pe oră. 

În raportul său privind incidentul Cosford, trimis 
către eşaloanele superioare, Nick Pope menţionase că „se 
pare că un obiect de origine necunoscută a operat în 
regiunea de apărare aeriană a Regatului Unit, fără a fi 
detectat de radare, ceea ce poate avea o semnificaţie 
considerabilă pentru apărare şi recomand continuarea 
investigaţiilor, în cadrul Ministerului Apărării sau în 
colaborare cu autorităţile Statelor Unite”, concluzie 
acceptată, în mod neaşteptat, de şefii săi. Investigaţiile 
ulterioare nu au putut descoperi nicio explicaţie a 
observaţiilor. 

S-a rătăcit fotografia unui OZN în formă de 
diamant 

Un alt caz interesant este cel de pe 4 august 1990, 
când, aşa cum rezultă şi din documentele OZN ale 
Ministerului Apărării din Regatul Unit, desecretizate în 
2009, două persoane care se plimbau în apropierea 
localităţii Calvine, la nord de Pitlochry, în Scoţia, au văzut, 
de la o distanţă de câteva sute de metri, un OZN de mari 
dimensiuni, metalic, având forma de diamant. Nu se zărea 
niciun sistem de propulsie şi nicio inscripţie. Obiectul a 
plutit, fără zgomot, timp de circa 10 minute, deasupra 
autostrăzii A 9, înainte de a se înălța cu mare viteză şi a fi 
pierdut din vedere. 

Pe timpul observaţiei, a fost văzut şi un avion militar, 
posibil un RAF Harrier, dar nu era clar dacă escorta cumva 
strania apariţie, încercând s-o intercepteze, ori dacă pilotul 
reactorului era măcar conştient de existenţa obiectului. 
Martorii au reuşit să realizeze câteva fotografii color, în 
care OZN-ul apărea neclar pe imagini, alături de aparatul 
cu reacţie. Fotografiile au ajuns la ziarul The Scottish 
Daily Record, care a contactat Ministerul Apărării, 


probabil în dorinţa de a obţine un comentariu. Nu e clar ce 
anume s-a întâmplat în continuare, cert este că ministerul 
a reuşit să convingă reporterul să îi predea nu doar 
fotografiile, ci şi negativele. Fotografiile au ajuns apoi la 
Serviciul de Informaţii al Armatei (DIS), care le-a expediat 
la analiştii de imagini de la JARIC (Joint Air 

Reconnaissance Intelligence Centre). Din 
documentele disponibile la ora actuală rezultă că unii 
membri ai guvernului au fost alertaţi în legătură cu 
fotografiile efectuate, în timp ce majoritatea rapoartelor 
privind farfuriile zburătoare sunt rapid înlăturate de către 
responsabilii apărării, documentele anterior clasificate 
arată că observaţia de lângă Pitlochry, din 1990, a fost 
tratată cu mare seriozitate. 

Un oficial de la Whitehall a afirmat într-o notă: 
„Asemenea relatări nu sunt supuse, de obicei, atenţiei 
miniştrilor. Cu această ocazie însă, Ministerului Apărării i 
s-au pus la dispoziţie şase negative fotografice ale unui 
presupus OZN... Şi i s-au solicitat comentarii, aproape 
sigur pentru a fi incluse într-o relatare ulterioară”. Nota 
sugera că mass-mediei trebuia să i se spună că 
deocamdată „nu s-a ajuns la nicio concluzie certă privind 
obiectul de mari dimensiuni, în formă de diamant”. S-a 
aflat, totodată, că Ministerul Apărării a realizat în anul 
următor o serie de desene ale observaţiei efectuate, 
subliniind că „fragilitatea materialului necesită o 
manipulare foarte atentă”. Între alţii, Nick Pope relata într- 
un interviu pentru trustul media The Huffington Post: 
„Ministerul Apărării dispune de tot felul de echipamente şi 
experţi pe care îi foloseam pentru analiza imaginilor, ca să 
ne spună dacă existau semne de falsificare. Această 
imagine a fost minuţios analizată de experţii noştri în 
tehnica digitală, care au conchis că era o fotografie 
autentică arătând un aparat cu o structură solidă. Nu avea 
aripi şi nu existau semne vizibile ale vreunui sistem de 
propulsie. Era exotic şi necunoscut, într-un fel care 
depăşea cu mult chiar cel mai nou avion invizibil încercat 
în acel timp”. 


Cu toate că cele de mai sus erau bine cunoscute, 
documentele acum desecretizate arată că Ministerul 
Apărării, ori de câte ori era întrebat de reprezentanţi ai 
presei, dădea următorul răspuns: „Nu s-a ajuns la o 
concluzie clară privind obiectul de mari dimensiuni în 
formă de diamant”. Pope a mai spus: Pe atunci, acest 
minister nu recunoştea faţă de marele public că ar avea 
vreun interes în OZN-uri. Faţă de Parlament şi marele 
public declara că OZN-urile „nu au nicio semnificaţie 
pentru apărare” şi că ministerul „nu investighează” 
rapoartele OZN, ci doar „examinează observaţiile pentru a 
vedea dacă cele raportate au vreun interes pentru 
apărare”, o manieră de gândire dedublată. Interesul 
ministerului, ca şi explicaţia pentru secretul care înconjura 
cazul, consta de fapt în dorinţa de a afla ceva despre 
sistemul de propulsie, sursele de energie, principiile pe 
baza cărora ar putea funcţiona, deoarece acestea ar fi fost 
utilizabile apoi în sectoarele militare de 
cercetaredezvoltare. 

Pope spunea că, în calitatea sa de responsabil OZN, 
el lucra într-o încăpere de patru persoane. În 1991, când 
mai fusese acolo, cu prilejul interviului dat pentru postul 
pe care urma să-l ocupe, a văzut atârnând pe perete una 
dintre fotografiile făcute OZN-ului, mărită la dimensiunile 
unui afiş. Fotografia fusese făcută de predecesorul său în 
acest post. Era una dintre puţinele ilustraţii OZN la 
vedere, majoritatea fiind bine încuiate. „Nu era fotografia 
tipică de OZN, distantă, ceţoasă, a continuat Pope. Era 
ceva apropiat, personal, ceva ce îţi dădea impresia că ai 
putea pune mâna pe el”. 

Biroul avea şi alte atribuţii, în parte legate de 
războiul din Golful Persic şi urmările acestuia. Diverse 
persoane veneau acolo cu alte probleme de serviciu, 
majoritatea necunoscând că cei de acolo au şi atribuţii 
legate de fenomenul OZN. Rămâneau cu ochii pironiţi pe 
fotografie, oprindu-se la mijlocul frazei cu ochii holbaţi şi 
întrebând: „Ce naiba mai e şi ăsta?”. Aşa cum povestea 
Pope, avea deja răspunsul pregătit: „Nu ştiu ce este, dar 


nu e unul de al nostru”. Ela adăugat: „I s-a dus vestea, şi 
mulţi veneau la noi doar să arunce o privire, chiar dacă nu 
aveau o treabă anume în secţia noastră”. 

Tot Pope, care a lucrat în Ministerul Apărării timp de 
21 de ani, până în 2006, afirmă că nimeni nu a fost în stare 
să dea vreo explicaţie certă de unde putea proveni 
aparatul de pe afiş. „Imi amintesc că am participat la o 
şedinţă cu staff-ul serviciului de informaţii, în care s-a 
discutat despre fotografie. Un membru al serviciului care 
stătea în faţa mea şi-a îndreptat degetul spre stânga şi a 
spus: «Nu este american». Apoi, spre dreapta: «Nu este 
sovietic». Iar în cele din urmă, a spus: «Nu mai rămâne 
decât...» Şi a ridicat degetul. Omologul lui Pope de la 
serviciile de informaţii l-a asigurat că fotografiile erau 
reale iar obiectul avea circa 25 de metri diametru”. 

Prin 1994, şeful diviziei de care ţinea Pope a ajuns să 
fie convins că era vorba despre un prototip american strict 
secret de avion sau de dronă. În aceeaşi perioadă au fost 
observate, în mod repetat, OZN-uri triunghiulare, capabile 
să plutească nemişcate, accelerând apoi la viteze de câţiva 
Mach. Aşa cum spunea Pope: „Am obţinut asigurări, de la 
autorităţile americane în drept, cum că SUA nu testează 
nimic de genul acesta, şi cu atât mai puţin deasupra 
Regatului Unit”. Pe baza acestor asigurări, Ministerul 
Apărării a informat Parlamentul că nu există astfel de 
teste. „Dar poate şeful meu de divizie şi-a zis că asta e o 
minciună. Drept urmare, într-o zi a dat jos fotografia de pe 
perete şi a încuiat-o într-un sertar. 

S-ar putea să se fi gândit că face astfel dovada 
loialității sale; sau poate tocmai el a fost cel care a 
conceput informarea către Parlament şi dorea în felul 
acesta să-şi asigure spatele”. În 2012, când toate 
documentele Ministerului Apărării privind cazul Pitlochry 
au fost desecretizate şi făcute publice, fiind depuse la 
Arhivele Naţionale, s-a constatat că atât afişul, cât şi 
faimoasele imagini originale, inclusiv negativele, nu mai 
există. Subzistă doar o fotocopie de proastă calitate a unui 
desen făcut în cursul investigării cazului. 


Poate au dispărut, poate au fost rătăcite sau 
considerate ca ceva ce nu trebuia să fie văzut şi au fost 
trecute printr-un tocător de documente. Nu ar fi fost 
pentru prima dată. La fel s-a întâmplat şi cu unele fişiere 
ale informaţiilor militare privind incidentul OZN de la 
Rendlesham Forest, fişiere care, s-a dovedit, fuseseră 
distruse. Decizia s-a luat cu mult înainte de promulgarea 
legii accesului la informaţii. Pe atunci, a trimite la tocat 
fotografii sau documente era o acţiune obişnuită şi 
legitimă (deşi nefericită). Dacă o astfel de acţiune s-ar fi 
întâmplat după promulgarea legii, ar fi fost evident o 
tentativă de eludare a legii, deci o infracţiune. 

Azi constatăm că istoria de la Pitlochry are toate 
ingredientele legendelor OZN: interes guvernamental 
maxim, dispariţia bruscă a dovezilor vizuale (fotografiile şi 
negativele) etc. Desigur, Pope a fost acuzat că de fapt chiar 
el ar fi distrus documentele şi fotografiile, ceea ce, el jură, 
nu s-a întâmplat. 

În ciuda a numeroase interviuri pe care Pope le-a dat 
privind această istorie şi în ciuda apelurilor publice 
asociate, martorii observaţiei şi autorii fotografiilor nu au 
mai apărut niciodată, nici măcar cineva de la Scottish 
Daily Record (sau vreo altă publicaţie din Scoţia) n-a mai 
făcut vreo declaraţie. Desigur, acest fapt a alimentat şi mai 
mult teoriile conspiraţioniste. Pope crede că de fapt cei de 
la serviciile de informaţii militare au pus mâna pe toate 
imaginile, inclusiv negativele, şi nu le-au mai dat înapoi, 
păcălind cumva jurnalistul de la care le-au luat. Acesta nu 
a mai avut apoi niciun interes să spună povestea şefilor lui. 
La fel, martorilor putea să li se explice că e mai sănătos 
pentru ei să nu mai discute niciodată ce anume au văzut. 

Pope spune că nu ştie dacă fotografiile sau negativele 
vor ieşi vreodată la iveală, dar speră ca acest lucru să se 
întâmple, deoarece ele au schimbat opinia multor sceptici: 
funcţionari civili, militari şi specialişti în informaţii din 
Ministerul Apărării. El afirmă că ştie cel mai bine, 
deoarece a fost unul dintre aceştia. 


Incidentul Rendlesham-Bentwaters 

Două dintre dosarele desecretizate în august 2009 
sunt consacrate cazului din Pădurea Rendlesham, 
indubitabil cel mai cunoscut incident OZN din Marea 
Britanie, numit uneori şi „Roswell-ul britanic”. În 1980, 
aici, la circa 150 kilometri nord-est de Londra, în Suffolk, 
în apropierea coastei de est a Marii Britanii, două baze 
militare aeriene îngemănate: Bentwaters şi Woodbridge, 
erau închiriate, în cadrul NATO, forţelelor aeriene 
americane. Cele două baze, găzduind şi un număr 
nedivulgat de focoase nucleare, se aflau la o distanţă de 
circa trei kilometri una de cealaltă şi erau despărțite de 
pădurea de pini Rendlesham. 

Azi se cunosc depoziţiile a circa cincizeci de martori 
oculari şi câteva documente oficiale desecretizate privind 
acest incident. Din ele reiese că în zorii zilei de 26 
decembrie 1980, în jurul orei 3.00, a fost văzută o lumină 
puternică deplasându-se în pădure. Crezând că s-a 
prăbuşit sau a aterizat forţat un avion, ofiţerul de serviciu 
a autorizat ca o patrulă din trei persoane din poliţia 
militară, conduse de sergentul James Permiston, să plece 
pe jos la faţa locului. Aceştia au raportat că au văzut în 
pădure un obiect straniu, strălucitor, aparent metalic, de 
formă triunghiulară, de aproximativ doi-trei metri lăţime la 
bază şi aproximativ doi metri înălţime. Ilumina întreaga 
pădure cu o strălucire albă. Obiectul avea o lumină roşie 
pulsatoare în vârf şi un brâu de lumini albastre dedesubt. 
Plutea în aer sau era suspendat pe nişte picioare. Când 
patrula s-a apropiat de obiect, acesta a manevrat printre 
copaci şi a dispărut. 

Presupusul loc al aterizării a fost examinat a doua zi, 
găsindu-se trei adâncituri, în triunghi echilateral, la locul 
aterizării, iar radioactivitatea era de şapte ori mai mare 
decât normalul. 

La două zile după prima observaţie, a fost văzută din 
nou în pădure o lumină roşie ca soarele. Se mişca printre 
copaci şi pulsa. De această dată locotenent-colonelul 
Charles I. Halt, adjunctul comandantului bazei RAF 


Bentwaters (promovat comandant la scurt timp după 
incident), a condus personal o grupă de investigare. Când 
s-au apropiat de obiectul luminos, staţia de radio şi sursa 
de lumină au început să dea rateuri. Totuşi un reportofon, 
pe care au înregistrat ce anume vedeau, ca şi conversațiile 
dintre ei, a continuat să funcţioneze. Banda s-a păstrat, 
fiind azi publică. La un moment dat, lumina a început să 
emită particule strălucitoare, apoi s-a descompus în cinci 
obiecte albe, separate. Imediat după aceasta au fost 
observate pe cer trei obiecte asemănătoare cu stelele, 
două obiecte spre nord şi unul spre sud, toate trei la circa 
10 grade deasupra orizontului. Obiectele se mişcau rapid, 
în unghiuri ascuţite, afişând lumini roşii, verzi şi albastre. 
Halt a făcut un raport asupra incidentului abia pe 13 
ianuarie 1981. 

Deşi cei implicaţi se aşteptau la interogarea 
martorilor, raportul lui Halt nu a avut niciun fel de urmări. 
Documentul a rămas secret şi a devenit public abia după 
câţiva ani, când copia aflată în SUA a fost cerută, în 
virtutea legii accesului la informaţii. 

Charles Halt a fost primul ofiţer superior care a 
recunoscut incidentul într-o declaraţie înregistrată încă din 
1991. Întrebat ulterior, el a afirmat că s-a făcut şi un film, 
care a fost trimis la baza Ramstein din Germania 
Occidentală. Acest film n-a ieşit însă, până la ora actuală, 
la iveală. 

Într-o emisiune radio „Coast to Coast” din 18 
noiembrie 2012, Charles Halt a declarat că a auzit, în timp 
ce era în patrulare, către a doua apariţie a luminilor, 
schimbul frenetic de mesaje purtate prin radio de poliţiştii 
de securitate care se aflau deasupra zonei de depozitare a 
armamentului nuclear de la baza Bentwaters, raportând că 
un OZN plutea în apropiere de instalaţii şi se îndrepta spre 
ele; în jos, fascicule de lumină, ca de laser, cu care ilumina 
solul. 

Colonelul Ted Conrad, care pe atunci era şeful lui 
Halt şi comandantul bazei militare 
Bentwaters/Woodbridge, a confirmat că a condus şi el o 


scurtă investigare a incidentului şi a vizitat locul 
„aterizării”. În 2009 şi 2010 el a răspuns unor întrebări ale 
lui Clarke. Din declaraţiile sale rezultă încă odată lipsa de 
interes a Ministerului Apărării de a ancheta incidentul în 
profunzime, întrucât acest caz era considerat „fără 
implicaţii pentru apărarea aeriană”. 

Leslie Kean a inclus în cartea sa, de care aminteam 
mai sus, texte scrise, special în acest scop, de doi martori- 
cheie ai incidentului. Fostul sergent tehnic James 
Permiston, acum pensionat, unul dintre poliţiştii de 
securitate USAF, implicat în mai multe evenimente OZN 
din zona Rendlesham/RAF Bentwaters, vorbeşte de „o 
lumină puternică ce emana dintr-un obiect care se afla pe 
solul pădurii, [...] o navă cu formă triunghiulară lungă de 
aproximativ 2, 7 metri pe 2 metri înălţime”... „Am văzut 
lumini albastre şi galbene învârtindu-se în jurul ei”. Ela 
examinat nava, a făcut fotografii (care au fost toate 
rebutate) şi schiţe. Pe o latură se vedeau simboluri pe care 
le-a copiat în carnet şi care sunt reproduse în text. După 
circa 45 de minute, „lumina navei a început să se 
intensifice, [...] s-a ridicat de la sol fără zgomot. [...] A 
manevrat printre copaci şi a ţâşnit cu o viteză incredibilă”. 

Jim Permiston mai spune că, după întâlnirea sa cu 
OZN-ul aterizat în pădure, a fost interogat în prezenţa 
unor persoane din Ministerul britanic al Apărării. Rolul 
acestora a fost unul pasiv, interogatoriul fiind desfăşurat 
practic de doi ofiţeri USAF, care nu i-au fost prezentaţi şi 
pe care Permiston nu-i cunoştea dinainte. Dar simpla 
prezenţă a unor persoane care lucrează pentru 
Secretariatul DS8 al aerului demonstrează interesul 
Ministerului britanic al Apărării pentru evenimentele din 
pădurea Rendlesham, interes care nu se regăseşte în 
dosarele OZN declasificate de către Ministerul Apărării. 

Celălalt martor care a scris un text pentru cartea 
Lesliei Kean este chiar colonelul Halt. El confirmă că a 
găsit urme şi reproduce şi o bună parte din înregistrarea 
pe reportofon. În opinia sa, obiectul, văzut de la 100 - 200 
de metri, prin binoclu, semăna cu un ochi. Întrucât s-a 


insinuat că cei în cauză văzuseră de fapt luminile unui far 
din apropiere, Halt precizează că, pe lângă cele deja 
descrise, „în tot cursul evenimentului, am văzut cu toţii 
farul de la Orford Ness, ceva mai la dreapta şi cam la un 
kilometru şi jumătate depărtare”. Colonelul mai 
precizează: „Un alt obiect trimisese fascicule pe sol, în 
acea noapte, în apropiere de depozitul nostru de armament 
(nuclear - n.n.). Lucrul acesta m-a îngrijorat foarte mult. 
Ce căuta acolo?” 

Halt adaugă că i-a devenit clar ulterior că „agenți din 
cadrul Biroului pentru Investigații Speciale [...] al Air 
Force s-au aflat în bază şi au investigat în secret cazul”, 
interogând martorii, folosind chiar metode extreme, 
spunându-le că, dacă vor vorbi despre cele văzute şi cu 
altcineva, îşi vor periclita carierele. 

La o conferinţă ţinută în 2012 în Las Vegas, colonelul 
Charles Halt, şi-a exprimat opinia că OZN-urile observate 
atunci au avut o origine extraterestră sau 
extradimensională. Colonelul declara acum: „Am auzit 
mulţi oameni care spuneau că ar fi timpul ca guvernul să 
numească o agenţie pentru a investiga [fenomenul OZN]; 
dar, oameni buni, există deja o agenţie [secretă], una 
foarte specială şi compartimentată, care investighează 
fenomenul de ani buni, şi mai există şi rolul foarte activ 
jucat de multe dintre agenţiile noastre de informaţii, care, 
probabil, nici măcar nu ştiu în detaliu ce se întâmplă după 
ce colectează şi transmit datele. Este cam înfricoşător, nu-i 
aşa?”. El a adăugat: „În ultimii ani, britanicii au 
desecretizat o tonă de informaţii, dar a văzut vreodată 
cineva care au fost concluziile lor sau a auzit ceva despre 
cazul Bentwaters în mod oficial? Când documentele au fost 
date publicităţii, s-a văzut că intervalul de timp în care am 
fost implicat în incident lipseşte - a dispărut pur şi simplu? 
Nimic altceva nu lipseşte”. 

Halt a precizat că el nu a fost niciodată hărțuit 
privind rapoartele pe care le-a făcut cu privire la 
incidentele OZN de la Bentwaters. „Probabil, din mai 
multe motive. Numărul unu, rangul meu şi o parte din 


sarcinile pe care le-am avut, dar şi pentru că, de la bun 
început, am făcut o bandă [de reportofon, de la faţa 
locului] foarte detaliată şi am făcut mai multe copii privind 
tot ce ştiam despre caz, şi acestea i-au făcut să fie mai 
retraşi. Poate că sunt paranoic. Nu ştiu, dar cred că a fost 
bine când am făcut acele casete”. 

Documentele desecretizate cuprind corespondenţa 
purtată de Ministerul Apărării, între 1983 şi 1995, în 
legătură cu acest caz. Din dosar reiese că oficialii 
ministerului au fost incapabili să explice incidentul, dar, 
întrucât, iniţial, datorită unei confuzii privind data 
evenimentului, s-a considerat că radarele nu înregistraseră 
nimic, s-a decis că incidentul „nu avea nicio semnificaţie 
pentru apărare”. Poziţia finală a ministerului, semnată în 
1995 de ministrul apărării, Lordul David Trefgarne, era că 
„..„ este extrem de improbabil ca o violare a spaţiului 
aerian al Regatului Unit să fi fost marcată de o asemenea 
desfăşurare de lumini. Cred că este la fel de improbabil ca 
o activitate de recunoaştere sau de spionaj să fi fost 
anunţată în acest mod. Credem că faptul că domnul 
colonel Halt a raportat aceste evenimente abia după 
aproape două săptămâni de la producerea lor, ca şi 
maniera reţinută în care a tratat problema, ne dau o 
indicație privind importanţa [redusă - n.n./, în termeni de 
apărare, pe care trebuie s-o atribuim incidentului”. 

Nick Pope, care a avut acces, prin poziţia sa, la 
dosarele, pe atunci secrete, ale incidentului, a mai 
descoperit un fapt ignorat la început, anume că în noaptea 
de 26/27 decembrie, un operator radar de la baza RAF 
Watton (Norfolk) a urmărit un obiect neidentificat care, 
venind dinspre coastă, a dispărut de pe ecran în dreptul 
pădurii Rendlesham. În noaptea respectivă, şi alte staţii de 
radar, inclusiv cea a aeroportului Heathrow din Londra, au 
semnalat un obiect neidentificat, care aparent a aterizat în 
zona celor două baze militare. 

Pope va susţine în continuare că fie (1) o navă 
neidentificată a aterizat în spaţiul aerian britanic, fie (2) 
locţiitorul comandantului unei baze US Air Force din 


Anglia, operaţională, înzestrată cu arme nucleare, ca şi un 
mare număr din oamenii săi, mint sau au avut halucinaţii. 
Ambele situaţii „ar trebui să prezinte interes pentru 
Ministerul Apărării”. 

Unii dintre martorii evenimentului au acum probleme 
de sănătate. Se vorbeşte de un proces federal. Foşti 
membri ai Congresului au trimis, la începutul lunii mai 
2013, o scrisoare către secretarul departamentului cu 
afacerile veteranilor, ca şi preşedintelui SUA, cerându-le 
sprijinul întrucât două persoane care s-au apropiat de 
obiectul acela nu-şi pot obţine acum dosarele medicale. 

Investigatorul american Robert Hastings, interesat în 
incidente OZN la silozurile cu rachete intercontinentale, 
este de părere că OZN-urile văzute în pădurea Rendlesham 
au fost aparent interesate de armele nucleare aflate la 
baza militară RAF Bentwaters. Hastings a intervievat cei 
doi controlori de trafic aerian ai US Air Force, care au fost 
de serviciu acolo, în acel interval de timp. Interviurile, 
înregistrate pe bandă în 2007, pot fi accesate de doritori 
pe internet. Martorii au declarat că au urmărit un OZN pe 
radar şi au văzut obiectul şi cu ochiul liber. Nick Pope a 
aflat că şi operatorul radar Nigel Kerr, de la RAF, a urmărit 
pe radar, în mod independent, acelaşi obiect aerian 
neidentificat. 

Unul dintre controlorii de zbor USAF, Ike Barker, i-a 
spus lui Hastings că OZN-ul, care avea forma unei sfere de 
culoare portocalie şi mărimea unui avion de 
vânătoarebombardier, a fost văzut prin geamul turnului de 
control al traficului aerian, în acelaşi moment în care ela 
fost observat şi pe radarul turnului. Apoi, potrivit mai 
multor surse USAF, pe care Hastings le-a intervievat, 
obiectul s-a îndepărtat rapid în direcţia ariei de depozitare 
a armelor (WSA), care conţinea bombe nucleare tactice. 
Conform informaţiilor pe care Hastings le-a strâns ceva 
mai târziu, OZN-ul a plutit în apropierea Ariel WSA, 
îndreptând fascicule de tip laser către instalaţii. 

Deşi mărturia lui Barker diferă oarecum în detalii de 
relatarea lui Halt, ambele confirmă faptul că, în zorii zilei 


de 28 decembrie 1980, un OZN a manevrat foarte aproape 
de cel mai mare depozit de arme nucleare din Europa de 
Vest, situat în Suffolk, Anglia. Mai mult, colonelul Halt 
spune că personalul de la securitatea bazei a raportat 
ulterior că obiectul zburător a ţintit cel puţin unul dintre 
buncăre cu raze de tip laser. 

Hastings mai scrie că, în 1994, a intervievat şi un alt 
colonel USAF în retragere, responsabil pe atunci cu 
securitatea armelor nucleare, dar identitatea căruia nu o 
poate dezvălui. Acesta a confirmat şi el incidentul, 
adăugând că, în urma lui, două bombe nucleare tactice au 
fost extrase din depozit şi trimise cu un avion cargo la baza 
Kirtland din New Mexico, pentru a fi inspectate. El spunea 
că raportul pe care l-a citit în acest sens nu menţiona 
rezultatele tehnice ale acestei investigaţii, cu alte cuvinte 
că nu poate spune dacă cele două bombe au fost cumva 
afectate negativ de fasciculele luminoase. 

Cu toate acestea, purtătorul de cuvânt al guvernului 
britanic, Lord Strabolgi, declara: „Nu există nimic în 
măsură să convingă guvernul Majestății Sale că ar fi 
existat fie şi o singură vizită a unei nave extraterestre”. 
Ufologul Robert Hastings se întreba, dacă ar fi aşa, de ce 
totuşi aceste documente au fost înconjurate până atunci de 
atâta secret. 

El mai spune: „Dacă incidentul de la WSA a avut loc 
cu adevărat, şi aceste mărturii dramatice dovedesc că, se 
pare, aşa a fost, atunci OZN-urile prezintă în mod evident 
o ameninţare pentru apărarea Marii Britanii”. In aceste 
condiţii, ufologul este cel puţin mirat că Ministerul 
Apărării susţine oficial că evidenţele sale nu demonstrează 
o asemenea ameninţare. In mod clar, fapte importante 
despre incidentele din pădurea Rendlesham sunt încă 
ascunse de către guvernul britanic, în ciuda afirmatiei 
sale, recent amintite, că este transparent cu publicul în 
ceea ce cunoaşte (sau, mai precis, nu cunoaşte) despre 
fenomenul OZN. 

Lordul Hill-Norton, fostul şef al Statului Major al 
Apărării, nu fusese nici el convins de această poziţie a 


ministerului, afirmând că incidentul din pădurea 
Rendlesham „se profila ca o potenţială coajă de banană” 
pentru apărare, într-o scrisoare către Michael Heseltine, 
pe atunci ministru al apărării, el scria: dacă raportul [lui 
Halt...] este corect, aceasta înseamnă că spaţiul aerian şi 
teritoriul britanic sunt vulnerabile într-un grad îngrijorător 
la pătrunderea nepermisă a unui inamic. Dacă, pe de altă 
parte, raportul trebuie respins, avem o dovadă - care mi se 
pare nu mai puţin îngrijorătoare - că numeroase persoane 
din US Air Force, aflate la o importantă bază militară de pe 
teritoriul britanic, sunt capabile de serioase erori de 
percepţie, ceea ce poate avea consecinţe grave în termeni 
militari”. 

Într-o altă scrisoare privind acest incident, Michael 
Heseltine scria: „Vă pot asigura că nu există nicio fărâmă 
de adevăr în afirmaţia că ar fi fost o muşamalizare privitor 
la presupusele observaţii OZN” inclusiv la Rendlesham. 

Trebuie precizat că desecretizarea documentelor 
privind incidentul în cauză nu a decurs fără anumite 
eforturi. După ani de încercări infructuoase, investigatorul 
David Clarke a obţinut, în februarie 2001, 190 de pagini 
privind cazul Rendlesham, cinci documente fiind totuşi 
reţinute. Dintre acestea, două au fost desecretizate apoi în 
septembrie acelaşi an, după un apel la avocatul poporului. 
Celelalte trei au fost făcute publice în noiembrie 2002. 

Absența multor documente  Rendlesham era 
cunoscută încă din anul 2000, dar cei ce răspundeau de ele 
nu au putut spune nici când, nici de ce, au fost distruse, 
întrucât nici certificatele de distrugere nu au fost păstrate 
mai mult de cinci ani. Explicația oficială a spus că ar fi fost 
contaminate cu azbest prin depozitarea lor în subsolul 
vechii clădiri a War Office din Whitehall. La început, toate 
documentele de acest tip, mai vechi de 5 ani, erau 
sistematic distruse de Ministerul Apărării, spunându-se că 
„nu au valoare istorică”. In felul acesta, s-au pierdut toate 
documentele din 1947 - 1967. Documentele ulterioare, 
conținând evenimente până în 1984, au fost incinerate 
înainte de 1990, deci nu s-ar putea suspecta o reavoință 


specială faţă de documentele din 1980 - 1981. 

Au supravieţuit, în schimb, fişierele din birourile DI 
55 şi DI 52, iar oficialităţile afirmă că în acest birou s-a 
copiat tot ce era esenţial din fişierele OZN ale Ministerului 
Apărării, deci că, dacă în fişierele distruse au fost 
informaţii cu adevărat extraordinare, de pildă privind 
incidentul Rendlesham, acestea au supravieţuit. 

Incidente OZN ale aviaţiei civile în documentele 
desecretizate sunt raportate şi incidente implicând 
aeronave civile, de pildă cel din ianuarie 1995, când un 
Boeing 737 al companiei British Airways a evitat în ultimul 
moment o coliziune cu un OZN. Căpitanul şi membrii 
echipajului au văzut obiectul, dar investigația efectuată de 
Autoritatea Aeronautică Civilă n-a reuşit să-l identifice. Un 
incident asemănător s-a petrecut în decembrie 1996, în 
apropierea Aeroportului din Glasgow, când o aeronavă a 
văzut  fulgerări de lumini albe şi roşii. Raportul 
menţionează doar că s-a dovedit că nu a existat o activitate 
Royal Air Force (RAF) în zonă. 

În ziua de 23 aprilie 2007, un avion cu elice efectua 
un zbor comercial de rutină de la Southampton către 
Insula Alderney, din Canalul Mânecii. În timp ce se 
pregătea să aterizeze, pilotul Ray Bowyer a zărit, 
strălucind în lumina zilei, plutind pe cer, la o distanţă de 
circa 25 kilometri, un obiect galben, în formă de trabuc, 
având dimensiunile unui Boeing 737. Straniul obiect a fost 
văzut şi de câţiva pasageri. 

Pilotul a alertat Controlul Traficului Aerian din 
Jersey, care a cerut şi altor piloţi să semnaleze dacă văd 
ceva neobişnuit. Dintre aceştia a depus un raport doar un 
singur pilot, al unui avion cu reacţie, afirmând că a zărit, 
pentru scurt timp, un obiect similar. 

Încă în timp ce vorbea cu controlul de la sol, Bowyer 
a văzut şi un al doilea OZN, cu o formă identică, la o 
distanţă mai mare. După aterizare pilotul a trimis un 
raport asupra incidentului către Autoritatea Aeronautică 
Civilă. 

RAF a afirmat ulterior că pe radarele de Apărare 


Aeriană nu a apărut nimic şi că s-a decis că nu se impune 
nicio investigaţie, întrucât observaţiile au avut loc în 
spaţiul aerian francez. În documentele desecretizate ale 
Ministerului Apărării, cazul apare ca neidentificat. 

Nick Pope comenta acest caz spunând: „Pilotul şi 
câţiva dintre pasagerii săi au văzut un OZN, despre care 
spuneau că era lung de o milă... Şi l-au văzut şi alţi piloţi, 
dar au spus că nu vor să raporteze. În momentul în care a 
reieşit că „incidentul s-a petrecut, la o diferenţă de câteva 
sute de metri, în spaţiul aerian francez”, s-a considerat că 
„nu era cazul ca britanicii să se implice. În mod clar a fost 
o abandonare scandaloasă a responsabilităţii”. 

Pe 2 decembrie 2012, la ora 12.55, un Airbus A320, 
avion cu o capacitate de până la 220 pasageri, se pregătea 
să aterizeze pe aeroportul din Glasgow, Scoţia. Cerul era 
degajat, luminile de aterizare fuseseră aprinse. 

Erau la 13 mile de aeroport, deasupra zonei 
Baillieston, la o altitudine de 1.200 metri, când pilotul şi 
copilotul au văzut, chiar în faţă, venind spre ei, un obiect 
care a trecut la circa 100 de metri sub avion, înainte ca 
membrii echipajului să aibă timp să schiţeze vreo manevră 
de evitare ori chiar să apuce să vadă mai bine ce anume 
era. Dar ambii piloţi au spus că obiectul avea culoarea 
albastră, cu ceva galben sau argintiu, era „mai mare decât 
un balon” şi avea o mică porţiune frontală bine evidenţiată. 

Reproducem, în rezumat, discuţia dintre pilot şi 
turnul de control: 

A320: Chiar acum a trecut ceva foarte aproape sub 
noi şi sistemul de evitare a coliziunilor nu ne-a prevenit că 
există ceva în zonă; 

Control: Nu avem nimic pe radar şi nu există niciun 
alt trafic în zonă; 

A320: Nu suntem siguri ce a fost, dar era destul de 
mare şi era albastru cu galben; 

Control: Am înţeles. Aveţi o estimare a înălţimii? 

A320: Puteam fi între patru şi cinci sute de picioare 
deasupra, deci a fost la o altitudine de cam 3.500 de 
picioare... a fost după mai puţin de zece secunde din clipa 


în care l-am zărit... nu pot spune în ce direcţie mergea, dar 
a trecut chiar sub noi; 

Control. Credeţi că a fost un planor sau ceva în genul 
acesta? 

A320: Poate un avion ultrauşor... oricum, era prea 
mare pentru a fi un balon; 

În perioada incidentului, radarul turnului de control 
nu a arătat nicio urmă în preajma avionului A320. 
Investigaţii detaliate ulterioare, implicând şi alte radare 
din zonă, nu au dus la nicio concluzie. Controlul aerian a 
confirmat că nu s-a găsit niciun semnal de la vreun alt 
obiect în timpul incidentului. Singura menţiune a fost o 
scurtă „traiectorie neidentificată” prinsă de radarul din 
Prestwick, la 1, 3 mile nautice spre est de poziţia avionului 
A320 şi cu 28 de secunde mai devreme de momentul 
întâlnirii. 

După aterizare, pilotul era în mod clar şocat de cele 
întâmplate, considerând că a existat un risc foarte mare de 
coliziune. El şi-a manifestat imediat intenţia de a completa 
un raport Airprox către Autoritatea Aeronautică Civilă a 
Regatului Unit. Astfel de rapoarte se înaintează în cazul 
tuturor incidentelor în care avioanele puteau intra în 
coliziune. 

UK Airprox Board, care a investigat în continuare 
cazul, a luat în considerare variantele posibile pentru 
aeronava implicată. Cei doi piloţi ai avionului A320, după 
observaţia lor fugară, nu au fost în măsură să distingă 
niciun detaliu privind forma obiectului întâlnit, menţionând 
doar culoarea. 

Membrii comisiei de investigare au considerat că, în 
absenţa unor semnale radar, era puţin probabil ca obiectul 
să fi fost un avion, elicopter sau balon cu echipaj uman. S-a 
apreciat de asemenea că un balon meteorologic ar fi 
trebuit să apară pe radar; în plus, nu era permis să se 
lanseze astfel de baloane în zonă. 

Un planor nu putea fi complet exclus, dar era extrem 
de puţin probabil, pe de o parte deoarece erau restricţii 
severe pentru planoare în zona aeroportului, iar pe de altă 


parte deoarece temperatura era foarte joasă, ceea ce făcea 
să nu existe curenţii de aer care să favorizeze zborul 
planoarelor. Un deltaplan sau parapantă cu motor ar fi fost 
vizibile pe radar, dar, din nou, condiţiile atmosferice 
excludeau activitatea lor. Acelaşi lucru era valabil şi în 
cazul deltaplanelor sau parapantelor obişnuite. 

Raportul comisiei Airprox menţiona în consecinţă că 
„investigarea surselor disponibile de supraveghere nu a 
fost în stare să identifice urmele niciunei activităţi care să 
corespundă cu cele descrise de pilotul avionului A320. În 
plus, nu au existat alte informaţii care să indice în zonă o 
prezenţă sau activitate în acest sens... Membrii comisiei nu 
au fost, prin urmare, în stare să ajungă la o concluzie 
privind identitatea aeronavei care a produs conflictul, deci 
comisia nu a dispus de suficiente informaţii pentru a putea 
determina o cauză sau un risc”. Cu alte cuvinte, 
investigatorii nu au putut stabili ce anume a fost obiectul 
care a cauzat incidentul. 

Aviatori trimişi să doboare OZN-uri 

Colin Andrews, David Cayton, Ron Laytner şi alţi 
investigatori au scos la lumină cazul interesant al Dr. ing. 
Milton Torres, maior în retragere, decorat de mai multe 
ori, după ce fusese aviator, timp de 20 de ani, participând 
la peste 300 de misiuni de luptă în Vietnam, iar apoi 
profesor respectat la Universitatea Internaţională din 
Florida şi posesorul mai multor patente în domeniul 
aerospațial. 

S-a întâmplat în 1957, când războiul rece între SUA 
şi Uniunea Sovietică era în toi. Locotenentul Torres, pe 
atunci de 26 de ani, era detaşat într-unul dintre cele trei 
escadroane americane de aviaţie staționate în Anglia, la 
baza militară Manston, din Kent, la circa 140 de kilometri 
nord de Londra. Aşa cum îşi amintea, în noaptea de 20 
mai, era de serviciu, într-un cort la capătul pistei, jucând 
cărţi cu colegii săi. La un moment dat a sunat alarma. Au 
aruncat cu toţii cărţile, au alergat spre pistă, punându-şi 
pe drum măştile de oxigen, după care au urcat în cele două 
avioane F-86D Super Sabre. Trebuia să se ridice imediat la 


10.000 de metri. La început s-au îndreptat spre Marea 
Nordului, apoi au primit ordin să se întoarcă spre Norwich, 
să-şi armeze fiecare cele 24 de rachete Aeromite de 1, 75 
toli, poreclite Mighty Mouse şi să fie pregătiţi să tragă în 
ţinta de care se apropiau, folosind radarul de bord. 

Erau oare bombardiere sovietice deasupra Angliei? 
Torres era bulversat. N-ar fi dorit să fie el cel care trage 
primul foc într-un al treilea război mondial. A cerut 
autentificarea ordinului şi a primit-o. Nu era un exerciţiu, 
ci o misiune reală... Zbura cu viteza maximă, de peste 
1.200 kilometri pe oră. De la soli s-a spus că se află la 15 
mile de ţintă, dar el nu vedea nimic din cauza norilor groşi, 
deşi era deja la înălţimea de 10.000 de metri. Cei de la sol 
i-au explicat că era un obiect de mari dimensiuni care 
trecuse peste Irlanda şi Anglia. Deocamdată ţinta staţiona 
deasupra oraşului Ipswitch. 

Torres a relatat ulterior că, la un moment dat, 
obiectul a apărut pe radarul său de bord. „De obicei ţintele 
sunt clare. Acesta era ceţos şi enorm. N-am văzut niciodată 
ceva asemănător”. Stătea aproape nemişcat cât timp cele 
două avioane au trecut în dreptul său. Torres aprecia că 
era „neutru gravitațional” deoarece numai astfel putea 
pluti în aer la 10 kilometri altitudine. 

Controlul de la sol i-a ordonat lui şi avionului 
însoțitor să tragă fiecare o salvă de 24 rachete în ţintă. 
Când s-au apropiat la circa 500 de metri şi chiar se 
pregăteau să apese clapa de deschidere a focului, obiectul 
a dispărut de pe ecranul radarului, în mai puţin de o 
secundă. Operatorii de la centrul de control de la sol erau 
şi ei şocaţi. Raza de acţiune a radarului lor era de 250 de 
mile, în jurul țintei, în toate direcţiile. Obiectului i-au 
trebuit 1, 6 secunde să străbată această distanţă. „Vocile 
de la controlul radar de la sol au estimat viteza sa la 
10.000 de mile pe oră. Controlorii britanici, de obicei 
calmi, băutori de ceai, erau acum surescitaţi şi vocea le 
tremura”. Cele două avioane de vânătoare zadarnic ar fi 
încercat să-l urmărească. 

Torres comenta acum: „N-am idee cum a făcut-o. 


Indivizii ăştia au un control incredibil privind locul în care 
se află, unde merg şi cum merg. Nu era niciun chip să 
înţelegem. Într-o zi, dacă trăiesc destul de mult, poate voi 
afla. Ăştia erau mult dincolo de tot ce aveam noi pe 
planşetele proiectanţilor”. 

Locotenentul Torres a întors avionul său spre baza 
Manston. „Abia acum mi-am dat seama că a lipsit puţin să 
fiu ucis... Dacă atacam lucrul acela necunoscut aş fi fost 
probabil vaporizat”. După aterizare a primit imediat un 
mesaj să-şi sune superiorul, pe o linie securizată. I s-a 
transmis că a fost o misiune ultrasecretă, pe care nu avea 
voie s-o discute cu nimeni, nici măcar cu colegii săi. A doua 
zi un oficial de la ambasada americană, care i-a fluturat 
documente ale Agenţiei Naţionale de Securitate, l-a 
interogat, după care i-a atras atenţia să nu mai discute 
incidentul nici măcar cu comandantul său, altfel i se va 
retrage brevetul de pilot. Torres a încercat la rândul său să 
pună câteva întrebări, dar i s-a refuzat orice răspuns. 

În 1992 Torres a trimis autorităţilor britanice un 
raport asupra celor întâmplate, fără a primi vreo reacţie. 
Abia recent, documentele desecretizate de Ministerul 
britanic al apărării confirmă incidentul din 1957, dar îl 
plasează în luna aprilie. Obiectul nu a fost considerat 
atunci ca sovietic, întrucât în acest caz ordinul de a 
deschide focul ar fi presupus proceduri mai complexe... 

În ianuarie 1962, George Filer III, fost maior U.S. Air 
Force, ofiţer de informaţii şi pilot cu 5.000 de ore de zbor, 
era staționat la baza RAF din Sculthorpe, Anglia. In timpul 
unui zbor de rutină, după ce terminase de realimentat 
avionul de vânătoare, la 9.000 metri altitudine, deasupra 
Mării Nordului, a fost anunţat de la punctul de control din 
Londra că radarul a observat o aeronavă neidentificată, la 
300 de metri deasupra unei zone între Oxford şi 
Stonehenge. Era aproape de apusul soarelui când au 
primit ordin să intercepteze obiectul. De la 30 de kilometri, 
radarul avionului a prins ţinta. „Era un ecou extraordinar 
de puternic, ca şi acela produs de un pod sau un vapor de 
mari dimensiuni. Această navă era mai mare decât tot ce 


am văzut în aer până atunci. Îmi amintea de ecoul radar al 
Podului Brooklyn (1.800 m) sau al Podului Firth of Forth 
din Scoţia (2.500 m) ... Semnalul era clar şi solid, nu ca 
acelea primite de la un nor. Apreciam că nava aceea 
trebuia să fi fost din oţel sau un metal rezistent. Aveam 
680 km/h, iar când am ajuns la o distanţă de 16 kilometri, 
OZN-ul a realizat, aparent, că venim să-l interceptăm... Era 
o noapte întunecată; vedeam în faţa noastră doar lumini 
difuze, ca şi acelea ale unui crucişător pe mare. Când eram 
la opt kilometri, brusc OZN-ul parcă a înviat; luminile s-au 
intensificat extraordinar de mult, iar obiectul a accelerat 
într-un mod similar cu decolarea, noaptea, a unei navete 
spaţiale... şi a dispărut. Am aflat ulterior că astfel de nave 
uriaşe sunt numite nave-mamă, deoarece, la fel ca un port- 
avion, ele poartă nave de mai mici dimensiuni”. Filer a 
întrebat Punctul de Control din Londra dacă a fost lansată 
vreo rachetă în zonă; dar cei de acolo erau tot atât de 
nedumeriţi ca şi el. 

Deşi incidentul a fost menţionat în registrul de 
navigaţie, ca şi în raportul de operaţii al zilei următoare, 
nu i s-a mai acordat o atenţie specială. Totuşi, după câteva 
săptămâni, Filer şi echipajul său au primit o invitaţie să ia 
masa, la baza militară RAF Sculthorpe, cu prinţul Philip, 
duce de Edinburgh (soţul reginei Elizabeta II), care era 
interesat de cele întâmplate. Intre altele, prinţul a 
menţionat: „Unchiul meu, care m-a crescut, contele 
Mountbatten, a văzut un OZN de aproape, în timp ce era în 
marina militară”, adăugând că el însuşi a discutat „în 
multe ocazii” cu alte echipaje de aviatori care au fost 
trimise să intercepteze OZN-uri şi că „acest complex de la 
Stonehenge şi Silbury Hill din Anglia, ar putea reprezenta 
de fapt vizite ale unei rase nepământene, într-un trecut 
îndepărtat”. 

A adăugat, ceea ce declarase şi cu alte ocazii presei, 
anume că „există multe motive pentru a crede că ele [OZN- 
urile] există. Sunt atât de multe dovezi de la martori 
credibili” (citat din numărul din 28 martie 1954 al 
publicaţiei Sundety Dispatch din Londra). Merită să 


menţionăm că Prinţul Philip are la activ 5.986 ore de zbor, 
pe 59 tipuri de avioane, fiind promovat la gradul de amiral 
a flotei, feldmareşal al armatei, şi mareşal al Royal Air 

Force. Dar el a fost şi abonat mult timp la revista 
britanică de ufologie Flying Saucer Review. 

Acest incident l-a făcut pe pilotul George Filer III 
interesat de fenomenul OZN. Azi el este director, pentru 
regiunea estică a SUA şi pentru statul New Jersey, al 
asociaţiei MUFON, probabil cea mai importantă asociaţie 
din lume dedicată acestui fenomen. De asemenea el are un 
site internet (Filer's Files) extraordinar de bogat şi 
actualizat săptămânal, dedicat noutăţilor în domeniu. 
Obiectivul acestui site este să demonstreze nu doar că 
există o activitate inteligentă extraterestră, ci că cele chiar 
şi o mie de OZN-uri raportate lunar reprezintă dovada că 
nave spațiale avansate tehnologic desfăşoară o 
supraveghere a Pământului. 

Filer a publicat pe site-ul său o notă despre această 
întâlnire, adăugând şi alte detalii. Astfel, Sir Peter Horsley, 
care a fost, timp de şapte ani, ofiţerul de ordonanţă 
(consilier) pentru Maiestatea Sa Regina şi Prinţul Philip, a 
dedicat în autobiografia sa „Sounds From Another Room” 
un capitol lung privind subiectul OZN, incluzând detalii 
privind investigaţiile sale privind observaţiile raportate de 
piloţi, detalii pe care el le comunica şi Prințului Philip. 
Horsley susţine chiar că s-a întâlnit cu un umanoid 
extraterestru care ar fi vrut să-l vadă şi pe prinţul Philip. 
Sir Peter Horsley era mareşal al aerului şi a fost adjunctul 
comandantului şef al formaţiei Strike Command al Royal 
Air Force (RAF), dar şi un erou în al doilea război mondial, 
zburând cu bombardiere Mosquito pe frontul german. Filer 
adaugă: „Generali din vârful RAF, cum ar fi generalul 
Martin, credeau că farfuriile zburătoare erau vehicule 
extraterestre de pe o altă planetă locuitorii căreia încercau 
să ne avertizeze asupra pericolelor unui război nuclear”. 

Deşi poate părea surprinzător faptul că un membru al 
familiei regale britanice ar avea un interes în fenomenul 
OZN, prinţul Philip nu este primul. Unchiul său, care l-a 


crescut, Lordul Louis Mountbatten, a avut interese 
similare. Prinţul Philip i-a povestit lui Filer şi camarazilor 
săi că Mountbatten a avut un interes deosebit în OZN-uri 
şi a văzut personal OZN-uri de la mică distanţă. 

În cel de al doilea război mondial, Mountbatten a fost 
unul dintre cei trei comandanţi supremi aliaţi (ceilalţi doi 
au fost Eisenhower şi MacArthur), având un sfert de milion 
de militari sub comanda sa directă. Mai târziu, el a fost 
ultimul vicerege al Indiei, cel care a instrumentat 
independenţa faţă de Anglia. Mountbatten a devenit, din 
1954 până în 1959, First Sea Lord Admirai al flotei 
britanice cel mai înalt rang în Marina Regală, şi a fost 
comandant al Flotei din Mediterană în anii '50. In articolul 
lui Filer pe acest subiect este inserată şi o fotografie a lui 
Mountbatten împreună cu preşedintele Kennedy. Autorul 
se întreabă dacă nu cumva ei au discutat şi despre ozn-uri, 
subiect care îi interesa pe amândoi. 

In biografia publicată în 1985 de Philip Ziegler, scria 
că Montbatten era convins că OZN-urile vin de pe o altă 
planetă, dar nu ar fi „avioane” conduse de piloţi cu 
înfăţişări aproape umane, ci sunt ele însele adevărații 
locuitori: marţieni, venusieni, jupiterieni sau ce ar mai fi. 
De ce ar trebui - spunea el - ca viaţa de pe o altă planetă, 
cu condiţii total diferite, să semene cu viaţa de pe planeta 
noastră? în 1955 Lordul Mountbatten şi-a pus teoria la 
încercare, investigând un incident OZN, literalmente în 
propria sa ogradă. În cartea lui Timothy Good, Above Top 
Secret (trad. rom. „OZN Top Secret”) există un raport scris 
de Mountbatten asupra anchetei pe care a făcut-o pe 
moşia sa din Broadiands. 

Frederick Briggs, un fost sergent, pensionar al 
armatei britanice, lucra aici pe câmp când - aşa cum 
spunea - a văzut o navă mare, bombată, plutind deasupra 
sa. Apoi, din centrul navei a coborât o coloană de lumină şi 
o figură umanoidă a descins din ea. Mountbatten afirma că 
a intervievat personal pe domnul Briggs şi „acesta nu a dat 
impresia că ar fi genul de om care ar suferi de halucinaţii, 
sau ar inventa în vreun fel o astfel de poveste”. 


Britanicii au urmărit oficial OZN-urile din 1950 

Documentele OZN desecretizate în perioada 2008 - 
2013 arată existenţa, în guvernul britanic, în perioada 
19501952, a unui „Grup de lucru pentru farfuriile 
zburătoare” (în original Flying Saucer Working Party), 
înfiinţat în 1950 de către consilierul ştiinţific principal al 
Ministerului Apărării, marele pionier radar Sir Henry 
Tizard, care afirma că observaţiile OZN nu ar trebui să fie 
respinse fără a efectua o anumită investigaţie ştiinţifică 
adecvată. Cei din grup au ajuns însă, într-un raport din 
1951, la concluzia că toate OZN-urile au fost doar false 
identificări, farse şi iluzii, recomandând să nu mai fie irosit 
niciun timp sau efort pe acest subiect, deci nu se mai 
efectueze investigaţii suplimentare pe viitor. 

Dar în 1952 Ministerul Apărării a fost târât înapoi, 
fără tragere de inimă, în problematica OZN după un val de 
apariţii în timpul unui mare exerciţiu NATO, în care 
numeroşi piloţi Royal Air Force (RAF), au observat ozn-uri 
care aveau viteze extraordinare şi efectuau manevre 
imposibile, iar unele dintre obiecte au fost văzute şi de mai 
mulţi operatori radar. În consecinţă, Ministerul Apărării nu 
doar că a continuat investigarea OZN-urilor, dar a ţinut 
sub observaţie apropiată şi comunitatea ufologilor. Chiar şi 
Nick Pope recunoştea că, atunci când răspundea de acest 
subiect, s-a abonat, anonim, la publicaţiile acestora şi s-a 
strecurat pe ascuns la conferințele lor. El sublinia că 
Ministerul Apărării a avut mereu un singur lucru în minte 
cu privire OZN-uri: „Oricâte prostii s-ar raporta despre 
acest subiect, nu am pierdut din vedere faptul că, din toate 
aceste sute de mii de observaţii, dacă fanii ar avea 
dreptate doar într-un singur caz, asta ar schimba totul”. 

Reginald V. Jones, fost director al spionajului britanic, 
în cartea sa The Most Secret War (1978) a inclus un capitol 
despre OZN-uri. Contele Mountbatten of Burma, era 
convins că OZN-urile sunt extraterestre, la fel ca şi Lord 
Dowding, mareşal al aerului. De OZN-uri a mai fost 
pasionat fostul şef al Statului Major, Lordul Hill-Norton, iar 
membrii ai Parlamentului, precum Martin Redmond şi 


Norman Baker au ridicat problema OZN-urilor în 
Parlament. 

Un alt dosar interesant conţine un răspuns din 1965 
trimis de Ministerul Apărării, la o cerere a Air Force din 
SUA, privind cazurile britanice OZN. Între altele în acest 
răspuns scrie că „politica noastră este să minimalizăm 
subiectul şi să evităm să-i acordăm o atenţie exagerată”. 
Drept rezultat, în Marea Britanie n-a existat niciodată o 
presiune polică pentru un studiu oficial, aşa cum a fost în 
SUA proiectul Blue Book. 

Suspiciunile se îndreptau desigur spre ipoteza că în 
spatele apariţiilor erau ruşii, nu marţienii. Cu toate 
acestea, Ministerul Apărării şi RAF şi-au păstrat minţile 
deschise, drept pentru care termenii de referinţă ai 
proiectului OZN al Ministerului Apărării implicau pur şi 
simplu investigarea tuturor observaţiilor OZN pentru a 
vedea dacă ele aduc dovezi privind orice posibilă 
ameninţare pentru Regatul Unit, sau orice „interes pentru 
apărare”, un concept mai general, definiţia căruia a fost 
evitată cu grijă. 

Într-un alt dosar desecretizat se găseşte o informare, 
pregătită pentru Ministerul Apărării, în 1979, de ofiţerul 
de informaţii John Asteraki responsabil pe atunci cu ozn- 
urile, în vederea unei dezbateri, în Camera Lorzilor, 
privind fenomenul OZN şi motivele pentru care 
extratereştrii ar dori să viziteze Pământul. Asteraki se 
întreba cum se face că, într-un Univers atât de mare, 
extratereştrii ar fi interesaţi să ne viziteze tocmai pe noi. 
El scria că ar fi prudent să se ia în considerare numărul de 
stele din univers, numărul acelora care ar putea avea 
planete locuibile şi o listă a locurilor interesante din 
Univers pe care o comunitate inteligentă ar dori să le 
viziteze. Apoi adăuga: „O vizita pe o planetă 
nesemnificativă (Pământul) a unei stele neinteresante 
(Soarele), probabil nu va avea loc mai mult de o dată la o 
mie de ani, chiar dacă se presupune că fiecare comunitate 
inteligentă efectuează, să zicem, 10 lansări pe an”. După 
care trăgea concluzia că „pretenţiile conform cărora s-ar fi 


efectuat mii de vizite în ultimul deceniu, sau cam aşa ceva, 
sunt mult prea mari pentru a fi credibile”. 

lată o mostră de gândire pripită şi superficială, care 
trece la concluzii definitive fără să cunoască subiectul şi 
fără să vadă mai departe de lungul nasului. Din păcate, nu 
e singurul care procedează astfel. 

Alte incidente OZN 

Analiza rapoartelor, acoperind o jumătate de secol, 
arată o interesantă modificare a imaginii OZN-urilor. În 
timp ce în anii '40 sau '50 obiectele tindeau să aibă formă 
de disc sau farfurie, în ultimii ani ai secolului predominau 
triunghiurile negre şi masive. Dr. David Clarke 
suspectează că aceste imagini au fost influențate de 
avansurile în tehnologie, de mass-media şi de 
cinematografie, de pildă în ultimul timp de serialul TV 
„Dosarele X” sau de filme ca „Independence Day”. 

Printre documentele, privind fenomenul OZN, 
desecretizate de Ministerul Apărării al Regatului Unit se 
găsesc istorii extrem de variate. 

Un val de observaţii OZN şi de extratereştri în West 
Wales, pe parcursul anului 1977, a ţinut primele pagini ale 
tabloidelor, până la a compara regiunea cu Triunghiul 
Bermudelor.  Parlamentarul local, Nicholas Edwards, 
spunea că a fost „inundat” cu rapoarte de la localnici, deci 
a solicitat Ministerului Apărării să facă o investigaţie. De 
pildă, el primise o scrisoare de la proprietara unui hotel 
care susţinea că a văzut un obiect ca un dom aterizând 
„aşa cum cade Luna” în spatele unui bunker al corpului de 
voluntari civili pentru apărare. Apoi au apărut „doi 
umanoizi fără faţă”, înalţi şi îmbrăcaţi într-un costum 
argintiu, care au efectuat nişte măsurători. Ea a spus 
parlamentarului că întâmplarea a lăsat-o într-o stare de 
şoc. Ministerul Apărării a cerut poliţiei RAF să facă „o 
anchetă discretă” în zonă, trimițând şi un ofiţer de la baza 
RAF Brawdy. Acesta a spus ulterior că suspectează că 
incidentul a fost regizat de un amator de farse, cu un 
costum de protecţie argintiu, din cele utilizate la o 
rafinărie din apropiere. 


Avioanele răpite de extratereştri sau distruse de un 
OZN constituie un motiv care revine cu regularitate în 
literatura SF sau în legendele contemporane, de la 
dispariţia căpitanului Schaffner în Marea Nordului, în 8 
septembrie 1970, în urmărirea unui obiect strălucitor, la 
pierderea a şase avioane în „zborul 19”, în 1945, în 
Triunghiul Bermudelor (reluată şi în scena care deschide 
filmul „întâlnire de gradul III”), sau dispariţia pilotului 
australian Frederick Valentich, în urma întâlnirii cu un 
OZN, deasupra strâmtorii Bass, în 1978, tragedie care 
rămâne neexplicată chiar şi după 34 de ani, aşa cum 
recunoaşte şi ediţia din 2012 a documentului elaborat de 

Departamentul Transporturilor din Australia, care 
conţine concluzia: „Cauza dispariţiei avionului nu a fost 
stabilită”. 

O preocupare a ministerului consta în posibilitatea ca 
OZN-urile semnalate să fi fost avioane dintr-un proiect 
secret „prieten”, care au pătruns în spaţiul aerian britanic, 
fără ştirea Ministerului Apărării, de pildă, un presupus 
hipersonic spion experimental american, numit Aurora. 

Încă din anii 1992 - 1994 circulau zvonuri că avionul 
Aurora ar opera de la baza aeriană Royal Air Force (RAF) 
Machrihanish, din peninsula scoțiană Kintyre. Un raport 
neconfirmat, publicat în ziarul The Scotsman, în 1992, 
pretindea că au fost văzute de controlorii de trafic aerian 
ţinte de mare viteză părăsind aeroportul, iar rezidenții s-au 
plâns de misterioase „boom”-uri sonice. În timp ce 
guvernul Regatului Unit nega oficial că ar şti ceva de 
cauza acestor raportări, anunţa în secret anumite 
ministere că serviciile de informaţii n-ar fi surprinse dacă 
ar afla că „Aurora” există. Menţionăm că nici azi nu există 
dovezi că un avion cu acest nume ar fi fost vreodată 
construit. 

În 1995, biroul pentru OZN-uri din Ministerul 
Apărării a solicitat ataşatului militar britanic al aerului de 
la Washington să vadă care este „linia în privinţa OZN- 
urilor” a Departamentului american al Apărării. 
Documentul desecretizat acum spune că „au fost întrebate 


diverse persoane [din comandamentul spațial] şi răspunsul 
primit a fost mereu priviri goale”. lar pe pagina web a 
Departamentului Apărării scria că SUA nu au niciun 
interes în rapoartele OZN. Ataşatul notează că această 
politică „este consistentă cu a noastră, dar, în plus, 
descurajează politicos abordările din partea publicului”. 

Un OZN-ul „în formă de Toblerone” (faimoasa bară 
triunghiulară de ciocolată elveţiană) a fost văzut plutind 
deasupra districtului Annandale din Scoţia, în iulie 1994. 
Fişierul desecretizat include o schiţă a obiectului, estimat 
a avea lungimea de 10 - 12 metri şi diametrul de 6 metri, 
care a plutit la vreo trei metri deasupra solului, fără lumini 
pe el şi a fost observat „cel puţin 40 de minute”. David 
Clarke dă vina, maliţios, pe pofta de o ciocolată a 
martorului. 

Un caz radar instructiv din aceste documente este cel 
petrecut pe 5 octombrie 1996. In mijlocul unui val de 
observaţii OZN, poliţia a raportat apariţia unor lumini 
colorate intermitente deasupra golfului The Wash din estul 
Angliei, alertând paza de coastă, care la rândul ei a 
contactat aviația militară. Radariştii acestuia sesizaseră 
deja un „blip” stând nemişcat deasupra orăşelului Boston 
din Lincolnshire. Dar cum semnalul nu şi-a schimbat 
poziţia timp de 9 ore, s-a ajuns la concluzia că a fost doar 
un ecou cauzat de turnul înalt de 83 metri al bisericii din 
localitate. Iar luminile văzute de poliţişti s-a spus că 
fuseseră probabil stele aflate aproape de orizont. 

În urma acestui incident, în noiembrie 1996, 
parlamentarul Martin Redmond a scris o scrisoare şi 
ministrului apărării Michael Heseltine, întrebându-l de ce 
RAF n-a ridicat un avion pentru a intercepta un OZN văzut 
de poliţişti în Skegness şi Boston, din zonă, o observaţie 
care se spune că a fost confirmată de radare. În acelaşi 
dosar apare investigația detaliată a cazului, condusă de un 
ofiţer RAF. Acesta a consultat Observatorul Regal de la 
Greenwich, care a spus că luminile puteau fi stele 
strălucitoare şi planeta Venus, iar ecourile radar puteau fi 
cauzate de turnul bisericii din Boston... 


Un alt caz regăsit în documentele desecretizate este 
cel din 26 ianuarie 1997 la ora 22.40. Un bărbat (cu 
identitatea confidențială) îşi conducea maşina pe o şosea 
lângă orăşelul Ebbw Vale din sudul Ţării Galilor când a 
văzut „o stea masivă” apropiindu-se de maşina sa. Apoi un 
„tub de lumină” a coborât din cer sub un unghi de 45 de 
grade. „Lumina a învăluit maşina, rămânând aşa circa 
cinci minute. Martorul a oprit motorul, a stins farurile, a 
coborât şi a făcut câţiva paşi în lumina strălucitoare. Nu se 
auzea niciun sunet, cum ar fi fost normal, de pildă dacă ar 
fi fost proiectorul unui elicopter”; aparatul de radio şi 
telefonul mobil nu mai funcționau. Când omul nostru s-a 
întors în maşină, a constatat că era plin de praf. Ajuns 
acasă s-a simţit din ce în ce mai rău. A raportat cazul a 
doua zi dimineaţă, când încă se simţea rău. A avut apoi 
probleme dermatologice care au necesitat tratament 
medical. Nu există nicio menţiune că acest caz ar mai fi 
fost urmărit sau investigat ulterior. 

În documente apar câteva cazuri interesante 
observate pe radar. Pe 15 august 1997, în jurul prânzului, 
patru membri ai echipajului unui trauler care pescuia în 
Marea Nordului, la 19 mile nord-est de Fraserburgh, au 
zărit „un obiect rotund plat şi strălucitor”, zburând la 
altitudine joasă, la o distanţă de cel mult o milă. Obiectul a 
fost vizibil circa 30 de minute şi a fost prins şi pe ecranul 
radarului navei. La un moment dat OZN-ul s-a apropiat de 
martori, apoi s-a îndepărtat, „dispărând aproape 
instantaneu”. 

În dimineaţa de 15 februarie 1999, controlorii 
traficului aerian din Prestwick din Scoţia au prins pe radar 
un OZN imens. Semnalul părea să vină de la un obiect lung 
de zece mile, lat de două, trecând cu o viteză de circa 
1.800 km/oră deasupra Mării Irlandei. Înregistrarea de pe 
bandă a fost examinată şi de experţii forţelor aeriene. 
Întrucât însă în acea zonă radarele militare nu 
înregistraseră nimic, cazul a fost considerat închis. 

Un caz cu „dovadă materială” s-a petrecut la ora 4 în 
zori, într-o zi de martie 1997 într-o zonă suburbană din 


Birmingham. Observatorul a fost trezit de lătratul câinilor 
şi a văzut prin geam, plutind deasupra grădinii sale, un 
obiect triunghiular albăstrui, de mari dimensiuni, care s- 
adepărtat însă fulgerător când martorul a ieşit din casă. În 
urma sa a rămas pe sol o cantitate din aşa-numitul „păr de 
înger”, o substanţă gelatinoasă, asemănătoare pânzei de 
păianjen, semnalată adesea în conexiune cu observaţiile 
OZN, dar şi cu apariţiile Fecioarei Maria. La fel ca aşa- 
numitul ectoplasm, această substanţă se evaporă foarte 
repede, fără a lăsa urme. Investigarea cazului s-a încheiat 
printr-o solicitare adresată de militari martorului de a 
trimite un eşantion pentru a fi examinat, după care totul a 
fost dat uitării. 

False OZN-uri 

Fişierele cu rapoarte OZN din această colecţie includ 
şi detalii ale unui tip particular de „observaţii”, care au 
devenit obişnuite începând de prin anul 2003, şi anume 
formaţii de lumini portocalii rotitoare, care trec încet pe 
cerul nopţii. Acestea sunt, de cele mai multe ori, „lanterne 
chinezeşti”, sau mini-baloane cu aer cald, frecvent lansate 
cu ocazia unor petreceri sau festivaluri muzicale şi purtate 
de vânt. David Clarke opinează că mai multe rapoarte 
existente la Ministerul Apărării pot fi explicate astfel. 

Tot David Clarke a remarcat că printre miile de 
fişiere OZN desecretizate există şi un dosar cu un titlu 
curios: „OZN-uri - 3 decembrie 1976: Atenţie, este vorba 
de un porc zburător”. 

Aşa cum s-a aflat ulterior, totul a pornit de la intenţia 
formaţiei Pink Floyd, de a-şi promova albumul Animals 
folosind un balon roz, lung de 12 metri, umplut cu heliu, 
având forma unui porc, ancorat cu frânghii deasupra unei 
faimoase termocentrale dezafectate de la Battersea, lângă 
Londra. Balonul fusese realizat de aceeaşi firmă germană 
care construise pe vremuri dirijabilele Zeppelin. 

În prima zi din decembrie 1976, când se planificase 
lansarea albumului, a fost angajat chiar şi un lunetist care 
să împuşte porcul dacă ar fi scăpat de sub control. 
Nenorocirea s-a petrecut însă pe 3 decembrie, când 


lunetistul nu mai era prezent şi când vântul puternic a rupt 
frânghiile, eliberând balonul, care şi-a luat zborul. 

A urmat un val straniu de rapoarte OZN. Prima 
observaţie a venit de la un pilot care a raportat că a văzut 
un porc zburător în timp ce ateriza pe aeroportul 
Heathrow. Dacă e să credem anumite relatări, el a fost pus 
să sufle în fiola pentru alcoolemie, înainte ca raportul să-i 
fie luat în serios. Peste câteva minute porcul a fost văzut 
zburând la 1.500 de metri deasupra capitalei britanice. Un 
elicopter al poliţiei l-a şi urmărit un timp. Obiectul a fost 
văzut apoi de numeroşi locuitori din cartierele Croydon şi 
Brixton din sudul Londrei, care au apelat Ministerul 
Apărării pentru a depune rapoarte privind observaţii OZN. 

Autoritatea Aeronautică Civilă a emis o alertă către 
toţi piloţii, spunând că „un porc zburător roz, lung de 40 
de picioare”, era scăpat deasupra oraşului şi a fost zărit şi 
de radarul de lângă Chatham, în Kent, la o altitudine de 
5.400 de metri, plutind spre est, în direcţia Germaniei. Dar, 
la scurt timp după acest anunţ, OZN-ul a devenit obiect pe 
deplin identificat, căzând pe un câmp din comitatul Kent. 

Printr-o coincidenţă, la scurt timp după 
desecretizarea documentelor privind acest incident, pe 26 
septembrie 2011, deasupra centralei Battersea a fost 
ancorată din nou (se pare că mai bine) o replică a aceluiaşi 
porc zburător, pentru a promova reeditarea albumelor de 
studio ale formaţiei Pink Floyd. 

Contribuţia poliţiei britanice 

La aşa-numita „Audiere a Cetăţenilor privind 
Dezvăluirea”, organizată la National Press Club din 
Washington, în perioada 29 aprilie - 3 mai 2013, a vorbit şi 
Gary Heseltine din Regatul Unit, proaspăt pensionat din 
poliţia britanică, pentru care a lucrat timp de 24 de ani. El 
afirma că vorbeşte în numele tuturor ofiţerilor de poliţie 
din lume care au fost martori ai unor întâlniri OZN. în 
2002, Heseltine a creat şi un site destinat rapoartelor de 
acest tip, venite de la poliţiştii britanici. In 2013 avea pe 
acest site peste 425 de cazuri, dintre anii 1901 şi 2012, 
implicând peste 940 de ofiţeri britanici de poliţie. 


O statistică arată că peste 70% erau cazuri raportate 
de mai mulţi ofiţeri, permiţând o coroborare a 
evenimentelor. Unele astfel de cazuri au avut şi şase sau 
mai mulţi martori poliţişti, care au văzut cele întâmplate 
din locaţii geografice diferite. 

Heseltine a reprodus trei cazuri britanice din baza sa 
de date. În octombrie 1984, în apropierea bazei RAF 
Northholt din Middlesex, doi ofiţeri de poliţie în uniformă, 
care patrulau în zonă, au zărit o navă triunghiulară neagră, 
plutind tăcut la joasă înălţime. Avea mărimea a trei 
terenuri de fotbal. Când Heseltine le-a cerut martorilor să 
precizeze mai clar ce au vrut să spună, martorul a spus că 
estimarea lor era precisă deoarece au văzut obiectul chiar 
deasupra a trei terenuri de fotbal alăturate. 

Într-o altă ocazie, în octombrie 1978, trei poliţişti în 
uniformă au observat, într-o zonă rurală din 
Buckinghamshire, un obiect imens (descris ca având 
dimensiunile unui teren de fotbal) care s-a materializat 
într-o clipă, brusc şi fără zgomot, în faţa ochilor lor şi 
foarte aproape de locul în care stăteau. Mai multe obiecte 
de mici dimensiuni zburau în jurul navei principale, care a 
proiectat o fâşie largă de lumină spre sol, în timp ce a 
traversat peisajul timp de câteva minute, după care a 
dispărut într-o clipită. Martorii spuneau că a fost de parcă 
cineva ar fi aprins iar apoi ar fi stins un bec. 

În mai 1981 sau 1982, doi poliţişti înarmaţi protejau 
un ministru conservator într-o locaţie secretă din North 
Yorkshire. La 5.30 dimineaţa, în timp ce patrulau în jurul 
reşedinţei, au observat că lumina răsăritului de soare s-a 
întunecat brusc. Când au privit în sus, să vadă ce s-a 
întâmplat, au văzut un obiect cilindric enorm, purpuriu 
închis, lung cât un teren de fotbal şi cu un şasiu pronunţat 
în partea de jos, plutind deasupra casei la o altitudine de 
60 - 90 metri. Obiectul a rămas nemişcat timp de 5 - 10 
minute; apoi, brusc şi fără zgomot, a accelerat spre orizont 
cu o viteză extraordinară şi s-a făcut nevăzut. 

Alte două ţări care i-au atras atenţia lui Heseltine au 
fost Statele Unite şi Belgia. Multe cazuri din SUA sunt 


ieşite din comun, aşa cum a ilustrat cu două exemple. 

Imediat după miezul nopţii, pe 14 decembrie 1994, 
15 ofiţeri de poliţie din comitatul Trumbull, statul Ohio, au 
observat mai multe OZN-uri circulare, din puncte 
geografice diferite. lIntr-unul dintre cazuri, motorul 
automobilului sergentului Toby Meloro s-a oprit brusc. 
Când a coborât din vehicul, el a observat un OZN plutind 
chiar deasupra capului său. Indată ce obiectul s-a 
îndepărtat, fără zgomot, maşina a putut fi repornită şi 
polițistul a şi urmărit, pentru scurt timp, apariţia. 

Pe 5 ianuarie 2000, în Illinois, mai mulţi ofiţeri de 
poliţie au observat, din locaţii geografice diferite şi uneori 
de foarte aproape, o navă triunghiulară imensă. 

În sfârşit, Heseltine a ţinut să menţioneze că între 
1989 şi 1991 sute de ofiţeri de poliţie au văzut obiecte 
triunghiulare de mari dimensiuni pe cerul Belgiei. 
Numeroase cazuri au implicat mai mulţi poliţişti în acelaşi 
timp şi multe dintre observaţii au fost făcute de la distanţe 
foarte mici şi/sau au fost confirmate de observatori civili şi 
de radare militare. 

„În numele tuturor ofiţerilor de poliţie din lume”, 
Heseltine a ţinut să sublinieze în încheiere că „ceea ce au 
observat mulţi dintre ei au fost nave autentice, de natură 
fizică şi care au manevrat într-o manieră pe care poliţiştii 
care au fost martori n-au mai văzut-o nici înainte nici după 
respectivele întâlniri”. El a adăugat: „Cer acestei adunări 
să accepte mărturiile lor colective ca autentice, oferind 
dovezi suplimentare convingătoare că multe dintre aceste 
observaţii reprezintă nave structurate, ieşite din comun şi 
necunoscute, care zboară în speţiul aerian pământean... 
Eu cred că mărturiile colective, dovezile prin imagini şi 
urme fizice, adunate în peste 60 de ani de cercetare OZN, 
reprezintă o confirmare copleşitoare a faptului că unele 
observaţii OZN reprezintă o implicare extraterestră în curs 
de desfăşurare pe planeta Pământ”. 

Controverse după desecretizare 

După terminarea, pe 20 iunie 2013, a operaţiei de 
desecretizare şi punere la dispoziţia publicului a tuturor 


documentelor OZN aflate în posesia Ministerului britanic 
al Apărării, operaţie care a ţinut cinci ani şi a implicat în 
total 209 fişiere, cu aproximativ 52.000 de pagini, 
comentariile au fost amestecate. 

În loc pentru ca terminarea desecretizării să fi fost 
salutată de ufologi ca un pas înainte, partizanii teoriei 
conspirației au prezentat întregul proces ca pe o 
muşamalizare; şi aceasta deoarece documentele puse în 
circulaţie nu oferă niciun argument pentru convingerile 
lor. Un motiv pentru care ufologii sunt supăraţi în urma 
ultimei tranşe de dosare OZN desecretizate este că 
acestea nu conţin absolut nimic de real interes, şi sunt, de 
fapt, destul de jenante pentru fanii pro - OZN, aşa cum a 
comentat de altfel şi BBC. 

Şi jurnalistul Bill Cox, într-un articol din 3 iulie 2013 
din Herald Tribune, remarcă satisfacția lui David Clarke 
atunci când a constatat că documentele OZN desecretizate 
nu conţin nicio „armă fumegândă” din care să se poată 
deduce o prezenţă extraterestră. Atitudinea lui Clarke 
poate fi ilustrată şi prin declaraţia sa, cum că citatul său 
preferat din ecourile apărute în mass media în primele 
două zile după anunţ este cel din New York Times, care 
scrie: „Dr. Clarke, care a abordat fenomenul OZN dintr-o 
perspectivă sociologică, a remarcat că multe observaţii 
OZN au fost făcute în oraşul Glasgow, între ora 22.00 şi 
miezul nopţii, perioada în care se închid pub-urile”. 

Aşadar Clarke insinua că doar oamenii beţi văd ozn- 
uri, ceea ce nu era un semn de bună credinţă, dovedind că 
el dă mai mult credit unor clişee perimate, în loc să 
examineze la rece acele date care au fost obţinute din 
surse de încredere, având martori credibili. În plus, el îşi 
depăşeşte în mod clar limitele fireşti ale proiectului său 
atunci când pretinde că doar pe baza unor dosare puse la 
dispoziţie de armata britanică poate rezolva problema 
OZN-urilor la nivel mondial, odată şi pentru totdeauna. 

În mod firesc, unul dintre cei care au reacţionat la 
declaraţiile lui Clarke a fost Nick Pope. El a comentat pe 
26 iunie 2013, din Washington D.C., că afirmaţiile repetate 


ale Ministerului britanic al Apărării precum că OZN-urile 
nu au nicio semnificaţie pentru apărare au fost „destinate 
doar să ia Parlamentul, media şi marele public din cârca 
noastră”, adică a militarilor, dar că cei din Ministerul 
Apărării ştiau că realitatea era alta. 

Cât despre afirmaţiile lui David Clarke, Pope spunea: 
„Unii ar folosi, probabil, termenul de «idiot util» pentru a 
descrie modul în care el repetă ca un papagal sloganul 
Ministerului Apărării că fenomenul OZN nu are «nicio 
semnificaţie pentru apărare»”. 

Evident, au apărut şi comentarii care puneau la 
îndoială faptul că, în felul acesta, s-au desecretizat chiar 
toate fişierele cu OZN-uri. Ufologul Robert Hastings, cel 
care s-a evidenţiat prin investigarea relaţiilor dintre OZN- 
uri şi armele nucleare scria într-un articol, pe 22 iunie 
2013, la două zile după ce s-a anunţat terminarea operaţiei 
de desecretizare, că disponibilizarea tuturor fişierelor 
OZN, ca şi închiderea biroului OZN în decembrie 2009, 
reprezintă „decizii calculate” ale Ministerului britanic al 
Apărării pentru a se preface că nu mai este interesat de 
fenomenul OZN, deşi numărul rapoartelor de observaţii 
venite de la marele public din Marea Britanie a atins un 
nivel foarte ridicat. 

În rezumat, Hastings consideră că ceea ce a realizat 
Ministerul Apărării a fost declasificarea selectivă a 
fişierelor OZN, prin care au fost lansate cu surle şi 
trâmbiţe în mass-media documente de nivel inferior, cu 
evenimente în general lumești, în timp ce fişierele foarte 
sensibile continuă să fie ţinute departe de ochii publicului. 
Această tactică de propagandă este cunoscută, fiind 
numită „Spin”. Scopul ei este de a modifica povestea reală, 
astfel încât să pară că oficialităţile au doar un interes 
minor în fenomenul OZN, dacă nu cumva un astfel de 
interes nici nu există. 

Hastings consideră că şi „US Air Force a folosit 
aceeaşi prestidigitaţie, în 1969, pentru a-şi lua din cârcă 
publicul american, prin închiderea Proiectul Blue Book”, 
atunci când a afirmat că guvernul american nu are niciun 


interes în fenomenul OZN. Peste câţiva ani s-a dovedit că, 
în acelaşi timp, alte organisme, inclusiv CIA şi NSA, au 
continuat să studieze în secret incidentele OZN care 
puteau amenința securitatea naţională a Americii. 
Hastings este convins că militarii erau profund îngrijoraţi 
de unele incursiuni OZN, de pildă de cele în zonele în care 
se aflau rachete sau bombe nucleare. 

Hastings a solicitat şi opinia lui Nick Pope, care a 
precizat: „Legea libertăţii de informare (Freedom of 
Information Act) din Marea Britanie conţine excepţii de 
mare anvergură, care acoperă domenii precum apărare, 
securitate şi informaţii”, deci multe documente sensibile 

OZN pot rămâne secrete în continuare. Ceea ce s-a 
dat publicităţii - spune Pope - nu include unele dintre cele 
mai interesante fişiere, documente, filme şi fotografii. 
Despre acestea. Ministerul Apărării pretinde uneori că au 
fost „distruse din greşeală” sau „pierdute”. 

Pope mai adaugă că ufologul Jenny Randles a 
descoperit ceva ce cunosc şi americanii, anume că 
„Ministerul Apărării nu a fost niciodată - şi nu este nici 
acum - organismul potrivit să colecteze astfel de date şi să 
cheltuiască resurse preţioase pe un subiect care are nevoie 
într-adevăr să fie demistificat şi plasat pe tărâmurile 
studiului ştiinţific”. 

Proiectul Condign 

Un studiu despre OZN-uri, destinat exclusiv 
militarilor 

Printre documentele desecretizate în Marea Britanie 
există unul în care şeful biroului pentru OZN-uri al 
Ministerului Apărării admite că, deşi s-au primit multe 
rapoarte, nu s-a făcut nicio cercetare privind OZN-urile, 
nici de DI 55, „nici de oricine altcineva”. Documentul 
adaugă: „Nu facem cercetări privind fenomenul, nici nu am 
făcut aşa ceva şi vom face doar dacă se va ivi un motiv 
întemeiat în acest sens, de pildă dovada unei ameninţări. 
Deocamdată nu a fost detectată nicio ameninţare care să 
poată fi atribuită unui obiect zburător neidentificat”. 

Aceste revelații jenante au determinat Ministerul 


Apărării ca, după un an, să găsească un buget subţire de 
50.000 de lire pentru a plăti la DI 55 un studiu de 
prioritate scăzută, bazat pe o evidenţă informatizată a 
rapoartelor OZN disponibile. 

Pope a relatat că ideea realizării raportului exista 
încă din 1993; el însuşi a fost implicat în obţinerea 
resurselor, dar nu a colaborat la realizarea lui. Informaţiile 
militare erau intrigate de anumite cazuri OZN, de 
aerodinamica şi sistemele de propulsie „scoase parcă din 
scenariile de la Star Trek”. Pope scrie că, în timpul 
pregătirii proiectului, „nu s-a spus nimic în mod deschis, 
însă după ce au fost eliminate explicaţiile convenţionale 
ale unora dintre cele mai sugestive cazuri OZN, degetele 
au rămas îndreptate sugestiv în sus. Şi de câte ori era 
menţionată întrebarea cine pilota aceste OZN-uri, 
foloseam extraordinara formulă «oamenii aceştia»”. La una 
dintre întâlniri, „o informare absolut fantastică”, a luat 
parte şi şeful său, care l-a întrebat mai târziu exasperat pe 
Pope: „Ce au vrut să spună cu «oamenii aceştia»?” 

Proiectul (cu numele de cod „Condign'), un 
memorandum ştiinţific şi tehnic de 460 de pagini privind 
„Fenomene aeriene neidentificate în zona de apărare 
aeriană a Regatului Unit” (Unidentified Aerial Phenomena 
in the UK Air Defence Regiori). Studiul, care poartă 
numărul 55/2/00, e clasificat drept Secret - UK Eyes Only 
(doar de citit şi numai de persoane autorizate din Regatul 
Unit) şi a fost realizat, în perioada 1996 - 2000, de un 
ofiţer de informaţii în retragere, identitatea căruia a rămas 
până azi necunoscută. 

Nimeni din afara Ministerului Apărării nu a ştiut de 
existenţa acestui studiu până la cererile variate şi 
repetate, făcute în baza Legii libertăţii de informare, de 
doi cercetători britanici, care au prins de veste: Dr. David 
Clarke, conferenţiar de jurnalism la Universitatea Hallam 
din Sheffield şi colegul său Gary Anthony. La insistenţele 
lor, în septembrie 2005, Ministerul Apărării al Marii 
Britanii a acceptat desecretizarea, în bună parte, a 
documentului şi punerea lui la dispoziţia marelui public. 


Din documentele desecretizate recent, reiese că 
Ministerul Apărării a deliberat timp de şase luni cum 
trebuie să răspundă la previzibila întrebare care va urma, 
şi anume că de ce s-au cheltuit 50.000 lire sterline, bani 
publici, pe un studiu OZN, în timp ce, oficial, s-a susţinut, 
tot timpul, că ministerul nu este în niciun fel interesat de 
acest subiect. Soluţia a fost găsită într-una dintre 
constatările subsidiare ale studiului, şi anume că unele 
OZN-uri ar putea fi „formaţiuni plasmatice” rare, iar 
studierea acestui fenomen ar putea avea aplicaţii militare 
potenţiale, ca „tehnologii pentru noi tipuri de armament”, 
ca şi în recomandările privind siguranţa zborurilor. 

Pe data de 7 mai 2006, solicitanţilor li s-a pus la 
dispoziţie primul volum (Executive Summary), iar pe 15 
mai întregul material se găsea postat pe Internet. 

Valoarea lui este cu atât mai mare cu cât, după ce 
peisajul ufologic a fost saturat de o seamă de documente 
fabricate special de diverse agenţii militare, pentru 
dezinformarea marelui public, cei interesaţi aveau acum 
acces la un studiu tehnic despre OZN-uri, efectuat de 
structuri ale armatei, pentru uzul exclusiv al Ministerului 
Apărării, un studiu care s-a dorit să rămână secret, de la 
care ne putem deci aştepta la o maximă sinceritate în 
privinţa importanței pe care militarii o acordă 
„Fenomenelor Aeriene Neidentificate” (FAN). 

Din păcate, aşa cum arătau şi numeroase comentarii 
apărute la scurt timp, citirea documentului a scos în 
evidenţă şi amatorismul unora dintre abordări. Sub 
pretextul de a nu fi influenţat, autorul raportului nu au 
avut nicio consultare cu ufologii, care i-ar fi putut atrage 
atenţia că pe alocuri este „reinventată roata”, ori că sunt 
ignorate informaţii importante, de natură să pună sub 
semnul întrebării anumite concluzii. Astfel, autorul afirmă 
că nu au avut acces la unele rapoarte în domeniu, deşi 
aceste rapoarte sunt binecunoscute celor în temă, alteori 
apar erori privind anumite date istorice, ceea ce dă 
impresia de superficialitate. 


Militarii tratează fenomenul cu seriozitate 

Ceea ce surprinde în primul rând în studiul consacrat 
„fenomenelor aeriene  neexplicate” (FAN - termenul 
preferat de armata britanică) este seriozitatea cu care 
serviciile britanice de informaţii militare tratează 
fenomenul OZN. Nici urmă de persiflarea prezentă atunci 
când oficialitățile se adresează marelui public, dimpotrivă, 
printre rânduri străbate nedumerirea în faţa unui fenomen 
neînțeles şi de mari proporţii. 

Astfel, în studiu scrie: „Martori credibili au raportat, 
cu regularitate, obiecte zburătoare neidentificate”. Multe 
evenimente sunt descrise de observatori antrenați: din 
aviația militară, poliţie, garda de coastă, piloţi civili etc. 
„Există numeroase rapoarte ale unor obiecte zburătoare 
neidentificate, în formă de ţigară de foi, toroidală, sferică 
şi o serie de alte înfăţişări, mişcându-se în atmosfera 
pământeană datorită acţiunii unor forţe de o natură 
necunoscută. Uneori s-au raportat aterizări, dar nu s-au 
putut examina decât unele adâncituri sau «urme 
circulare». De asemenea există mărturii despre animale 
afectate”. 

În două treimi din imaginile colectate, inclusiv în 
culori, pe videocamere şi nu numai din Regatul Unit, 
„fenomenele aeriene neexplicate” au fost descrise ca 
având diverse forme: sferă sau minge, disc, ţigară de foi, 
de obicei cu marginile mai puţin clare decât în cazul 
discurilor, stea, oval (considerat o variantă mai plină a 
discurilor), triunghi, piramidă, con, dreptunghi, cilindru, 
diamant, romb, bumerang, arc etc. 

„Proiect Condign” analizase peste 10.000 de posibile 
observaţii OZN, adunate timp de câteva decenii, în bună 
parte de personalul militar. Studiul nu a luat în considerare 
obiectele ce aveau o mişcare uniformă sau o coadă vizibilă 
(cel mai probabil ele erau sateliți şi meteoriți). S-au reţinut 
în schimb cazurile în care obiectul plutea nemişcat (22%), 
se rotea în jurul axei (14%), se deplasa cu mare viteză (9%) 
etc. în foarte multe cazuri apărea o combinaţie între 
diverse tipuri de mişcare. 


În timpul zilei, FAN apar cel mai des ca discuri 
„metalizate”, obiecte în formă de ţigară de foi sau halouri 
difuze luminoase. Efectuând studii de corelaţie, s-a arătat 
că 64% din FAN sunt observate pe întuneric (80% între 
orele 18.00 şi 06.00) şi numai 19% în plină zi. Obiectele 
mari, triunghiulare, alungite sau în formă de diamant apar 
doar noaptea sau în amurg. 

O treime din totalul rapoartelor a semnalat mai mult 
de o singură lumină. În patru cazuri au fost văzute chiar 
opt lumini. Au fost zile cu rapoarte multiple, până la 13, cu 
FAN apărute în general în acelaşi interval de timp. 
Numărul de rapoarte a fost neobişnuit de mare în anumiţi 
ani, ca de pildă în 1996. Între 1987 şi 1996 numărul de zile 
în care nu au existat rapoarte FAN a descrescut 
semnificativ, de la 280 la 130. 

Martorii afirmau că obiectele posedau „lumini de 
navigaţie”, sau „faruri”, cu una sau mai multe culori. Multe 
rapoarte vorbesc de flash-uri colorate sau de „fascicule de 
lumină” care creează impresia că „inspectează obiecte la 
nivelul solului”. În unele rapoarte, martorul scrie că 
vizitatorii „au folosit o rază de lumină care m-a izbit”. 

FAN pot fi albe sau pot avea una sau mai multe 
culori. Culoarea roşie apare mai ales în centru. În 6, 6% 
din cazuri nu s-a raportat nicio lumină, obiectele fiind 
percepute „ca entităţi solide în atmosferă”. Nu există 
dovezi că FAN ar fi semnalate mai frecvent în preajma 
bazelor militare aeriene, navale, terestre, sau nucleare, 
dar ele sunt văzute adesea în preajma aeronavelor în zbor. 

Faptul că observatorii raportează sunete (de obicei 
un „bâzâit”, „sunet ascuţit” sau „trosnet”), relativ rar (doar 
în 2, 8% respectiv 4, 5% din cazuri, în două eşantioane) s- 
ar putea datora supraaprecierii vitezei obiectului de un 
observator neantrenat, condiţiilor atmosferice absorbind 
zgomotul (vânt, nori etc.), sau distanţei mai mari decât se 
crede (de pildă în spaţiul extraterestru). Dar nu este 
exclusă nici ipoteza că „obiectul”, deşi se mişcă cu mare 
viteză, are capacitatea de a nu perturba atmosfera. Se mai 
ia în considerare şi posibilitatea ca „obiectul” să nu aibă 


masă ori să aibă o masă neglijabilă. 

Statisticile sunt ilustrate cu 36 de imagini, din Belgia, 
Rusia, Argentina etc. Bogăția formelor ar putea ascunde 
desigur fenomene diferite. Autorul se declară nemulţumit 
de calitatea rapoartelor, deoarece nu există înregistrări 
sonore care să poată fi analizate, sunt puţine fotografii sau 
înregistrări video şi nu s-au efectuat niciun fel de 
măsurători pe timpul observaţiei. 

Documentul militar britanic recunoaşte că 
„fenomenele aeriene neexplicate” au o serie de proprietăți 
de neînțeles: „Toate datele arată că FAN îşi poate schimba 
poziția mai rapid decât manevrele oricărui avion”, el are 
capacitatea de a „pluti”, de a ateriza şi a decola vertical, să 
se deplaseze fără (sau cu puţin) zgomot şi să aibă, conform 
unor rapoarte, chiar comportament „inteligent”. „S-a 
raportat că obiectele pot schimba direcţia de zbor 
instantaneu, se pot opri, pot accelera sau decelera” într-un 
mod imposibil pentru aeronavele pământeşti. Studiul 
precizează că în câteva rare ocazii radarele au putut 
determina viteza FAN. Într-un caz în care obiectul, de 
formă triunghiulară, a fost urmărit şi vizual, acesta şi-a 
mărit în două secunde viteza de la 185 km/oră la 1820 
km/oră şi a coborât într-o secundă de la altitudinea de 
2100 metri la 900 metri. 

Capacităţile de manevrabilitate, lipsa bangului sonic 
etc. au făcut ca autorul studiului să recunoască faptul că 
„una dintre postulatele extreme este cea după care FAN 
reziduale (cele care nu pot fi nicicum explicate) ar fi de 
fapt vehicule aeriene artificiale, utilizând un potenţial 
ştiinţific şi principii inginereşti dincolo de cunoştinţele 
curente. Ele ar trebui să aibă, conform numeroaselor 
rapoarte, sisteme de propulsie care să asigure o gamă 
extraordinară de viteze şi acceleraţii, ca şi, probabil, 
capabilități în acelaşi timp endoşi exo-atmosferice. Dacă 
acest postulat este adevărat, pot exista, în fapt, mijloace 
de propulsie dincolo de înţelegerea noastră curentă din 
Regatul Unit”. Există şi alte proprietăţi neobişnuite. De 
pildă, uneori se spune că un FAN s-a împărţit în două sau 


că două FAN s-au contopit... 

Pentru un astfel de vehicul urmează încă să fie 
înţelese: materialele, aparent lipsite de inerție, 
necunoscute pentru tehnologiile pământene, ca şi agentul 
propulsor, care ar putea fi: antimaterie, câmpul 
gravitațional, magnetic, electrostatic, câmpuri de torsiune 
(sau combinația acestora), dar şi câmpuri deocamdată 
nedescoperite de noi. Ar mai trebui înţelese şi proprietăţile 
plasmei de la suprafața vehiculului etc. care permit unui 
vehicul să anuleze aparent frecarea cu atmosfera. Masa 
FAN, care nu a putut fi determinată, ar putea să fie foarte 
mică sau absentă. Nu este exclus ca FAN, deşi are 
aparența unui obiect solid, să nu fie de fapt. O altă 
întrebare - spune studiul - este cum pot pretinşii 
„vizitatori” să supravieţuiască excepţionalelor accelerații, 
deceleraţii sau manevre în unghi. Neînţeles este şi modul 
lor de comunicare, ce n-a putut fi interceptat. 

FAN pot fi văzute pe radar, dar există cazuri în care 
sunt observate vizual dar nu şi pe radar, sau invers. Au 
existat şi observaţii ale FAN cu mai multe radare de mai 
multe tipuri simultan, dar aceste cazuri au fost rare şi nu 
au permis precizarea unor parametri. Se poate presupune 
că dincolo de raza vizuală, în spatele norilor, etc. sunt 
numeroase FAN pe care radarele ar trebui să le vadă; 
totuşi observaţiile radar sunt mult mai puţine decât ne-am 
aştepta. Pentru ca detectarea radar să aibă loc, trebuie ca 
ţinta să fie radar-reflectantă şi semnalul reflectat să se 
încadreze între pragurile stabilite pentru a fi afişate. 
Uneori ţintele sunt luate drept stoluri de păsări; alteori, 
deoarece se mişcă prea repede, ele depăşesc limita 
superioară a capacităţii de măsurare a vitezei prin efect 
Doppler. Radarul urmăreşte ţinta cu o anumită frecvenţă a 
impulsurilor, iar dacă semnalul primit de la ţintă nu se 
reconfirmă cu aceeaşi frecvenţă, sau dacă se află la o 
înălţime imposibilă pentru un vehicul pilotat, el va fi 
automat rejectat ca zgomot, deci nu va fi afişat pe ecran. 
Autorul studiului admite că unele FAN pot fi la o altitudine 
mai mare decât capacitatea de observaţie a radarului (cca. 


30 km). 

Sunt menţionate şi alte cauze ale invizibilităţii radar, 
acestea au fost însă eliminate de cenzură în varianta 
desecretizată. 

Memorandumul serviciilor de informaţii al armatei 
britanice se referă şi la rapoartele privind „întâlnirile 
apropiate” cu Fenomenele Aeriene Neexplicate (FAN). În 
apropierea acestora, aparatura electrică şi electronică 
poate fi scoasă temporar din uz, iar motoarele 
automobilelor se pot opri, ca să pornească atunci când 
fenomenul se depărtează. Memorandumul nu neagă nici 
faptul că există şi rapoarte conform cărora „fenomenele 
aeriene neexplicate” au avut efecte asupra oamenilor. În 
unele cazuri, martorii au simţit o căldură puternică sau 
chiar au suferit arsuri. Există indicii că acestea nu au fost 
cauzate de raze infraroşii sau ultraviolete ci de microunde 
de înaltă frecvenţă. A existat cel puţin un caz fatal, în care 
a fost vorba probabil de raze x sau de un flux de protoni. 
De asemenea s-au raportat cazuri de paralizie. Raportul 
afirmă că efectul putea fi provocat de afectarea nervilor 
motori de un câmp cu un potenţial electric ridicat sau, 
eventual, de microunde pulsatorii. 

Ministerul Apărării al Regatului Unit nu dispune de 
artefacte tangibile, disponibile pentru a fi expuse public 
sau aduse la cunoştinţa autorităţilor. Au fost uneori 
prezentate materiale presupuse a fi de origine 
extraterestră, dar ele nu au conţinut elemente 
necunoscute. 

În ciuda mărturiilor existente, autorul simte nevoia 
unor cercetări suplimentare, cu alte imagini, unghiuri, 
dimensiuni, viteze, sunete, mirosuri, pe cât posibil de la 
martori multipli, pentru a filtra mai bine explicabilul de 
inexplicabil. 

Accidente aviatice produse de OZN-uri 

Desecretizarea raportului Condign a revelat că unele 
persoane din structurile de apărare ale Regatului Unit au 
luat în serios ideea că OZN-urile puteau juca un rol în 
pierderile inexplicabile de avioane militare britanice. 


Studiul serviciilor de informaţii militare din Regatul Unit 
consacră, în mod firesc, un loc special accidentelor aeriene 
cu cauze necunoscute, în care „apariţia bruscă şi 
neaşteptată a unui FAN nu poate fi exclusă”. 

În 1997, autorul raportului Condign a examinat date 
privind accidentele fatale implicând avioane militare ale 
RAF, culese de Inspectoratul pentru Siguranţa Zborurilor 
(Inspectorate of Flight Safety - RAF Bentley Prior). Doar 
accidentele fără supraviețuitori din ultimii 20 de ani au 
fost luate în considerare, întrucât înregistrările 
incidentelor dinainte de 1976 fuseseră distruse, ceea ce 
înseamnă că autorul proiectului Condign a omis câteva 
cazuri binecunoscute. În concluzie, nu s-a putut stabili o 
corelație fermă între evenimentele OZN de joasă altitudine 
şi accidentele aviatice. În 30 de ani au fost 128 de 
accidente Royal Air Force în spațiul aerian britanic. Studiul 
apreciază că doar şapte dintre acestea (între 1975 şi 1994) 
puteau fi cauzate de o eventuală întâlnire cu un FAN. 

Totuşi, studiul menţiona că „există posibilitatea ca să 
fi avut loc accidente fatale în trecut”. Este posibil ca FAN 
să fi apărut brusc în faţa avionului, derutând pilotul sau 
obligându-l la o manevră violentă. Întâlnirea putea să se 
producă în apropierea solului, unde marja de manevră era 
foarte redusă. Chiar dacă riscul unei astfel de întâlniri era 
mai mic decât cel al ciocnirii cu nişte păsări, totuşi el nu 
putea fi eliminat. 

Au fost examinate riguros şi rapoartele privind 
coliziunile cu obiecte zburătoare neidentificate evitate în 
ultimul moment. De obicei acestea s-au petrecut noaptea. 
Piloții vorbeau, fireşte, de lumini de navigaţie ale unor 
aeronave misterioase. Toate întâlnirile au fost sub 6.000 de 
metri. Toate cazurile luate în considerare au fost 
confirmate de cel puţin doi membri ai echipajului şi, 
ocazional, şi de un alt avion. 

Uneori au fost şi confirmări radar. Luminile erau cele 
raportate în mod obişnuit pentru un FAN. Dar descrierile 
obiectului întâlnit menţionau adesea şi: «dungi», «bot», 
«coadă» ori alte detalii. După părerea autorilor studiului, 


acestea erau pure iluzii, fireşti din partea unor persoane 
care nu cunoşteau despre ce este vorba. 

Întrucât autorul materialului şi-a propus să explice 
rapoartele privind FAN prin ipoteza că ele ar fi formaţii 
plasmatice, în cazul avioanelor urmărite de OZN-uri el 
sugerează că formaţia plasmatică va fi alimentată de 
gazele evacuate din motoare. În acest scop sunt evocate 
numeroase alte ipoteze, încă nedovedite, dar pe care 
autorul le propune spre examinare, mai ales pentru 
potenţialele utilizări în viitor. Pierzându-se tot mai mult în 
hăţişul presupunerilor nedovedite, dar cu iz ştiinţific, el 
adaugă că „rapoarte frecvente venite din Rusia sugerează 
că  plasmele/corpurile încărcate electric încep să 
reacționeze la prezenţa unei aeronave de la distanţa de 10 
kilometri [...]. Frecvent echipajul unor avioane mari a 
descoperit (şi desigur autorităţile aviatice ruse dau acum 
instrucţiuni în acest sens) că dacă plasma apare în faţa 
avionului, astfel încât este imposibil să te depărtezi de 
entitatea atrasă prin acceleraţie, se pot realiza manevre de 
ocolire, lăsând-o în spate, unde se va disipa, fără a mai 
reprezenta un pericol”. Ideea continuă, făcând aluzie la 
avioanele ruseşti pierdute din cauza fulgerelor globulare. 
Totuşi nu e clar - spune studiul - dacă aceste cazuri sunt 
aceleaşi cu „cele patru accidente mortale pe care ei le-au 
avut urmărind «OZN-uri», de unde interesul lor particular 
în acest fenomen şi marele număr de articole publicate”. 

Studiul recunoaşte reținerea aviatorilor de a raporta 
întâlniri OZN. „Este clar că întâlnirile aeriene inexplicabile 
sunt dezbătute între membrii personalului navigant şi s-ar 
putea afla mult mai multe din interviuri. Totuşi, trebuie 
înţeles că ei nu doresc să discute acest subiect cu nicio 
persoană sceptică, sau să reproducă o astfel de 
conversaţie în altă parte. Se crede că multe evenimente 
civile datorate FAN rămân neraportate. Aceasta deoarece, 
în primul rând, cei din echipaje au stabilit foarte probabil 
că FAN sunt benigne, apoi ei sunt preocupaţi de reputaţia 
lor ca profesionişti şi, în sfârşit, de efectul pe care o 
publicitate nedorită ar putea-o avea asupra afacerilor 


companiei”. 

În concluzie, studiul postulează că „deşi obiecte 
neidentificate apar cu regularitate în spaţiul aerian al 
Regatului Unit, nu există o ameninţare ostilă din partea lor 
pentru avioanele noastre; ele nu aparţin unei alte naţiuni şi 
nu există dovezi ale unei activităţi extraterestre, în afara 
celei, foarte probabile, în anumite cazuri, a legăturii cu 
meteoriţii”. În alt loc, ideea e reluată sub forma: „Nu s-a 
găsit nicio dovadă, nici a unui control inteligent al 
obiectelor, nici a presupuselor «inspecții ale locurilor 
strategice din Regatul Unit», nici a unei ostilități sau 
ameninţări [...] nu s-au găsit lucruri care să prezinte 
interes direct pentru informațiile de apărare” (sublinierile 
noastre). 

Principala recomandare pe care studiul o dă 
aviatorilor militari este ca aceştia să fie instruiți că „ar fi 
prudent să se evite încercările de «vânare» a FAN” şi „în 
timpul interceptării unui FAN nu trebuie făcută nicio 
tentativă de dejucare a mişcărilor acestuia”. Pentru 
avioanele civile se preciza că „deşi FAN par să fie 
benigne... pe cât posibil, piloţii sunt sfătuiţi să nu facă 
manevre, altele decât cele de depăşire”, altfel spus că „nu 
este necesar să se efectueze manevre violente” evitare în 
cazul unei întâlniri faţă în faţă”. Totuşi, în arma unor 
verificări făcute de Clarke, nu s-a găsit nicio dovadă că 
aceste recomandări ar fi fost distribuite vreodată către 
RAF respectiv la Autoritatea Aeronautică Civilă. 

Ministerul Apărării fusese aparent tulburat de 
referinţele din volumul 3 al studiului, care se ocupa de 
aspectele de securitate a zborurilor, sugerând că anumite 
accidente fatale din Royal Air Force (RAF) puteau fi 
cauzate de deruta pilotului căruia i-a apărut brusc în faţă 
un OZN | ” i document menţiona că observaţia putea pune 
sub. mul întrebării judecata comisiilor care anchetaseră ac 
„dentele şi care nu luaseră în considerare şi această 
posibilitate. 

In căutarea unor explicaţii 

Studiul „Condign” subliniază că „sunt mii de rapoarte 


numai în spaţiul aerian britanic, din 1950 încoace”. 
„Interesul Ministerului Apărării în aceste fenomene este 
necesară pentru a se asigura că niciun astfel de obicei nu 
constituie o ameninţare pentru spaţiul aerian britanic şi 
pentru bunuri”. 

In august 1950, în Marea Britanie, la sugestia lui Sir 
Henry Tizard, care considera că „farfuriile zburătoare 
trebuie investigate”, s-a constituit un grup de lucru. În 
SUA au existat, în aceeaşi perioadă - spune studiul - 
proiectele Sign, Grudge şi Bluebook, iar mai târziu 
raportul Condon. „Alte naţiuni au de asemenea un interes 
continuu în acest sens, mai ales China, Cehia, URSS (şi 
apoi statele CSI), Brazilia, Africa de Sud şi Spania, care în 
1997 a dat publicităţii 66 «dosare OZN». Totuşi nu a 
existat niciun schimb de astfel de date la nivelul serviciilor 
de informaţii militare. Din nefericire, interesul public şi 
suspiciunile în Regatul Unit au rămas până azi 
neschimbate, rezultând într-o demonstraţie publică «OZN» 
în faţa Ministerului Apărării în martie 1995”. 

Pentru a încerca o explicaţie pentru FAN, s-au luat în 
considerare fenomene naturale sau artificiale cum ar fi: 
vehicule aeriene, farse, fenomene atmosferice şi 
meteorologice, fenomene celeste, ionosferice, ca şi efecte 
ale câmpurilor magnetice asupra creierului. Mici stoluri de 
păsări, de pildă de pescăruşi sau roiuri de fluturi, 
reflectând întâmplător lumina care cade pe ele pot fi 
raportate noaptea ca FAN, mai ales că zboară fără zgomot 
şi eventual în formaţie triunghiulară. Totuşi păsările şi 
insectele cad mult sub pragul de detecție radar. 

FAN mai pot fi produse şi de fluorescenţă şi 
luminescenţă (fotoluminescenţă, bioluminescenţă, 
catodoluminescenţă,  fosforescenţă  etc.). Studiul a 
examinat efectele interesante ale sonoluminescenţei, 
asupra microsferelor de gaz dintr-un lichid, posibilă 
explicaţie pentru luminile subacvatice. 

Includerea sau neincluderea unor rapoarte FAN în 
categoria miraje presupune îndeplinirea unor condiţii 
meteorologice, precum şi de distanţă, apropiere de orizont 


etc. în Regatul Unit aceste condiţii ar putea fi uneori 
întrunite în largul mării. 

O persoană obişnuită, când aude de un „fenomen 
aerian neexplicat” (FAN) spectaculos, se gândeşte înainte 
de toate la un avion militar experimental, cum ar fi SR-71, 
FI 17, B2 „Stealth“, ori la alte tipuri (o parte din textul 
desecretizat a fost aici cenzurată). Dar „niciunul dintre 
aceste avioane nu poate sta nemişcat deasupra unui punct 
şi apoi să accelereze, deci ele nu pot fi cauza rapoartelor în 
care apar respectivele fenomene”. Ar mai putea fi luate 
drept FAN zboruri ale unor avioane fără pilot, planoare şi 
parapante (interesante pentru că nu produc zgomot). 
Rotoarele elicopterelor, luminate de sus sau de jos, pot 
crea iluzia unui FAN discoidal. Zborurile în formaţie sau la 
joasă înălţime sunt supuse unor restricţii severe; în timp ce 
FAN sunt deseori observate în preajma clădirilor înalte, 
avioanele evită sistematic astfel de zone. 

Faptul că sunt relativ rare şi zboară la altitudini joase 
fără zgomot face ca baloanele cu aer cald să fie adesea 
confundate cu FAN. Diametrul lor tipic este de 22 metri, 
iar înălţimea de 26 metri. Utilizarea arzătoarelor cu gaz, 
mai ales noaptea, poate produce impresia de „sfere 
luminoase”. Şi baloanele captive, cu diametrul de circa 6 
metri şi înălţimea de zbor de până la 60 de metri, pot fi 
luate drept FAN, mai ales de cei care le văd dintr-o maşină 
aflată în mers. Radiosondele meteorologice şi baloanele 
care le transportă dau naştere uneori la rapoarte FAN. Dar 
punctele şi momentele de lansare ale acestora, ca şi alte 
date asociate, sunt cunoscute, ceea ce poate evita 
confuziile. 

Şi sateliții pot fi luaţi drept FAN, deşi mişcarea lor 
este foarte regulată. Altitudinea acestora este, de obicei, 
între 200 şi 1.800 de kilometri. Perioada în care ei 
înconjoară 

Pământul este, în mod corespunzător, de la 88 la 122 
minute. Sateliții reflectă lumina solară după ce s-a lăsat 
întunericul sau înainte de ivirea zorilor. Intensitatea 
luminoasă poate fi, pe scurte perioade, comparabilă cu a 


celor mai strălucitoare stele. Panourile solare pot cauza 
flash-uri luminoase. Un satelit cu formă neregulată oricare 
„se dă peste cap” poate produce o lumină fluctuantă sau 
cu întreruperi. 

Pot fi raportate ca FAN unele fenomene din 
atmosfera înaltă (la altitudini de ordinul zecilor de 
kilometri). Meteoriţii au fost adesea confundați cu FAN 
atât de observatori vizuali, cât şi de radare. Dar există şi 
fenomene de tip plasmatic, în special cele care însoțesc 
furtunile, sau cele descrise ca „lumini nocturne”, care se 
datoresc încărcării electrice. Mişcarea acestora ca obiect 
fizic este adesea o iluzie, ceea ce se mişcă fiind de fapt 
numai lumina văzută de observator. 

Anumite fenomene meteorologice pot induce, la 
observatorii nefamiliarizaţi, impresia că se confruntă cu un 
FAN. Între acestea sunt: norii lenticulari, având de multe 
ori diametre de ordinul kilometrilor, norii luminoşi, aflaţi la 
înălţimi de până la 80 de kilometri, în stratosferă, care 
rămân luminaţi de Soare şi o oră după apusul acestuia; 
alte fenomene de reflecţie după apusul Soarelui, halouri, 
coroane, Soare fals, coloane luminoase şi alte fenomene 
formate în jurul Soarelui, al Lunii sau al altor surse, de 
obicei datorită unor microcristale de gheaţă, aflate la mare 


înălţime. 
Anumite „lumini nocturne” sunt cauzate - conform 
autorilor studiului - de fenomene electrostatice în 


ionosferă. Curenţi de electroni se îndreaptă spre suprafaţa 
Pământului, iar în locul în care se opresc, la o înălţime de 
circa 50 km, se constituie în formaţiuni cu lumină proprie 
(airglows), cauzată de recombinarea electronilor cu atomi 
ionizaţi. Acestea apar ca pete luminoase, deplasându-se pe 
cerul nocturn; au dimensiuni unghiulare apreciabile; pot fi 
de câteva sute de metri, fiind vizibile chiar şi de la 100 de 
kilometri. Viteza lor, uneori mare, poate crea impresia că 
obiectul e mult mai jos decât este în realitate. Astfel de 
formaţiuni pot fi uneori observate şi pe radar. 

Printre posibilele explicaţii naturale ale unor FAN, 
studiul britanic mai menţionează şi „focul Sfântului Elmo”, 


o descărcare tip corona, dintr-un obiect ascuţit 
împământat, aflat într-un câmp electric puternic. El are 
aspectul unui glob albastru sau alb-albăstrui, de mărimea 
unei portocale, dar care poate ajunge şi la diametrul de 30 
de centimetri, plutind deasupra obiectului ascuţit, uneori 
minute în şir. După furtuni se mai pot observa, la 
altitudinea de câteva zeci de kilometri, unele tipuri de 
fenomene luminoase tranziente, cauzate de gaze ionizate. 

Documentul militar britanic ia în considerare şi 
ipoteza unui investigator francez, după care OZN-urile 
apar de-a lungul unor linii drepte (numite „ortotenice”). 
Geologii au constatat că acestor aliniamente le corespund 
în subteran falii ale scoarţei, râuri subterane etc. „S-a 
presupus că ele sunt asociate, de asemenea, unor «curenţi 
magnetici» (sau unui tip de «curent» sau «forţă» 
necunoscută)”. Interesant că aceste linii sunt marcate la 
suprafaţă de multe ori şi prin vechi situri: temple, 
fortificaţii, cercuri de piatră, locuri sacre, biserici clădite în 
locul unor altare precreştine etc. 

Studiul britanic detaliază ipotezele legate de 
fenomenele luminoase produse de-a lungul faliilor 
tectonice. Luminile au - conform studiului - diferite forme: 
triunghiuri cu colţurile rotunjite, discuri, sfere, pătrate cu 
coadă etc. Studiile statistice arată posibile legături între 
evenimentele geologice şi FAN. Deşi la început se vorbea 
de piezoelectricitate, mai recent se preferă alte ipoteze, 
inclusiv  radioactivitatea naturală, razele cosmice, 
termosau triboluminescenţa, cauzată în particular de 
încărcarea electrică prin frecare şi descărcările statice. 
Forţele fizice şi electrice se acumulează săptămâni sau luni 
în ariile de activitate seismică. În momentul fracturii, 
particulele încărcate electric se manifestă luminos, mai 
frecvent înainte şi după un cutremur, chiar dacă acesta 
este de foarte mică intensitate. 

FAN par atrase (în sensul unei observări mai 
frecvente) de vârfuri muntoase, cariere, creste pietroase, 
peşteri şi mine, dar şi de linii de înaltă tensiune, antene de 
emisie, de apă şi de zăcăminte minerale. Astfel, multe FAN 


au fost raportate încă din antichitate, dar şi în secolele 
trecute, mai ales în zonele miniere. În cazul faliilor aflate 
sub apă (de pildă sub Lacul Loch Ness), s-au raportat 
lumini subacvatice de culoare verde şi formă sferică sau 
triunghiulară. Este foarte probabil să existe mai multe 
categorii de „lumini” cauzate de fenomene geologice 
diferite. 

Studiul este de părere că pentru cazul Regatului 
Unit, o analiză vizând legătura dintre fenomenele 
luminoase şi cutremure este dificil de realizat, deoarece ar 
trebui să se poată separa acele FAN care pot fi atribuite 
fenomenelor geologice de celelalte, cu altă origine. Ar mai 
trebui să se ţină cont că apariţiile luminoase pot fi produse 
şi de cutremure de foarte mică intensitate ori că zonele cu 
activitate seismică pot fi slab populate, deci cu puţini 
potenţiali martori. 

O cercetare interesantă, amintită în studiu, este cea 
din mica vale Hessdalen, la sud-est de Trondheim, în 
Norvegia. Aici apar FAN în mod sistematic, cu o frecvenţă 
de şase-şapte pe săptămână şi până la două-trei pe zi. 
Uneori lumina rămâne plutind nemişcată şi două ore, 
înainte s-o ia din loc. În 1983 a fost demarat proiectul 
Hessdalen. O staţie automată, cu opt tipuri de aparate, a 
încercat să adune cât mai multe date despre acest 
fenomen. Viteza „obiectelor” a variat de la O la 30.000 
km/oră. Fenomenul a fost captat şi pe radar, iar uneori 
numai pe radar. Contrar aşteptărilor, nu s-a înregistrat 
nicio activitate seismică. Câmpul magnetic a fost perturbat 
la apariţia FAN. Când a fost îndreptată o rază laser asupra 
obiectului, acesta şi-a schimbat caracteristicile, revenind 
la forma iniţială când raza laser a fost oprită. Explicații pot 
fi evident multiple. Nu s-a detectat radioactivitate, dar 
fenomenul era la distanţă. Cercetările sunt încă în curs. 

Studiul a încercat să stabilească, fără succes, 
corelaţii între frecevenţa raportării FAN şi diverşi factori, 
cum ar fi: data calendaristică, ora, locaţia geografică, 
„platforme” (aer, sol, mare), sunetul auzit, număr de 
lumini, condiții atmosferice, solare,  geomagnetice, 


cutremure, furtuni, dar şi activităţi umane, cum ar fi 
influenţa unor cărţi sau filme apărute în respectiva 
perioadă. Din păcate, rapoartele sunt adesea incomplete în 
aceste privinţe. 

Nu s-au pus în evidenţă corelaţii nici cu activitatea 
solară. Soarele are o periodicitate de 11, 4 ani a petelor 
solare şi de 23 de ani a activităţii magnetice. Faptul că 
FAN sunt urmărite sistematic doar de circa 50 de ani face 
dificilă o analiză a frecvenţei acestora în funcţie de 
activitatea solară. Legătura dintre activitatea solară şi FAN 
ar fi greu de dovedit statistic şi pentru că între timp s-au 
înmulţit aparatele de zbor, ca şi alte obiecte artificiale care 
pot fi raportate drept FAN. Există şi alţi factori care s-au 
modificat între timp, cum ar fi cei legaţi de schimbările 
climatice. 

Teoria plasmatică a OZN - reinventarea roții 

Ufologul britanic Isaac Koi considera documentul 
„Condign”, imediat după publicarea sa, „deosebit de util şi 
valoros”, înainte de toate ca „un studiu de caz privind 
pericolele inerente unei cercetări ştiinţifice desfăşurate în 
secreţ, expusă riscului de ineficienţă şi ineficacitate”. 
Părerea sa era că ne aflăm în faţa unei compilaţii efectuate 
poate chiar de o singură persoană, fără contribuţia unor 
oameni de ştiinţă din domeniile relevante şi fără a se 
consulta cu ufologii care ar fi putut preciza ce ipoteze au 
mai fost evocate în trecut, ce argumente au fost aduse în 
decursul timpului pentru a respinge aceste presupuneri ca 
nefondate, prezentând şi cazurile care nu pot fi explicate 
prin respectiva ipoteză. 

Pe scurt, spune autorul comentariului, raportul 
„reinventează roata”, întrucât teoria privind plasma a fost 
propusă în ultimii 40 de ani ca o soluţie a enigmei de 
nenumărați ufologi, cercetători şi ingineri. Raportul nu dă 
impresia că ar cunoaşte lucrările respective, nici 
numeroasele argumente care s-au adus împotriva acestei 
teorii. Desigur, adaugă Isaac Koi, faptul că raportul este 
defectuos „nu înseamnă nici că teoria cu corpurile 
plasmatice (sau orice altă teorie) este în mod necesar falsă 


şi bineînţeles nu înseamnă că presupunerile despre 
extratereştrii care vizitează Pământul sunt adevărate”. 

De pildă, în raport se prezintă, ca o noutate, că 
„formaţiile plasmatice se crede că sunt responsabile 
pentru multe rapoarte FAN” (deci, nicidecum pentru toate, 
aşa cum a preluat o bună parte din presă). Cel ce citeşte 
atent documentul va constata însă că teoria plasmatică 
este de fapt un şir de supoziţii puţin sau deloc verificate. 
Astfel, pe baza a trei eşantioane de date, se emite ipoteza 
că formațiunile plasmatice sunt create de fulgere, dar 
atunci când se trece la detalii se vede că doar pentru un 
singur eşantion s-a obţinut o anumită corelaţie, şi aceea 
slabă. Materialul mai susţine că formațiunile plasmatice se 
formează şi prin intrarea în atmosferă a unor 
micrometeoriţi; dar după ce se dau nenumărate statistici 
privind meteoriţii, nu se aduce nicio dovadă privind modul 
în care meteoriţii devin formaţiuni plasmatice, mai ales 
unele care să poată fi luate drept OZN-uri. O serie de 
ipoteze sunt preluate, evident, din literatura aflată la 
îndemână, dar, din păcate, se citează doar ceea ce convine 
autorului, nu şi criticile - şi ele la îndemână de mult timp - 
aduse acestor ipoteze. 

Autorul studiului ignoră astfel că şi raportul Condon 
(1969) sau Philip Klass (1974) afirmase că unele OZN-uri 
ar fi formaţiuni plasmatice. Ipoteza a fost respinsă încă de 
atunci de Prof. James E. McDonald, unul dintre cei mai 
buni specialişti în fizica atmosferei. Ulterior, comunitatea 
ştiinţifică a tot încercat să găsească o legătură între 
fulgere, fulgere globulare, fenomene plasmatice şi 
rapoartele OZN cu adevărat stranii, însă fără succes. 

Trecând în revistă explicaţiile posibile pentru 
„fenomenele aeriene neexplicate” (FAN), studiul nu putea 
să omită fulgerele globulare. La ora actuală există mai 
multe teorii privind acest fenomen, niciuna nefiind în stare 
să-i dea o explicaţie completă. Totuşi autorul studiului 
consideră că multe FAN ar putea fi fulgere globulare. Cică 
ele ar putea explica şi „hublourile” luminoase ale OZN- 
urilor raportate de numeroşi martori. Când se apropie de 


obiecte bune conducătoare de electricitate, se pot produce 
descărcări care ar putea fi luate drept fascicule de lumină 
ş.a.m.d. 

Majoritatea fulgerelor globulare au dimensiunea unei 
mingi, deşi autorul crede că ele pot ajunge şi la 15 - 20 de 
metri. Au de cele mai multe ori culoare portocalie, galbenă 
sau albă, dar pot fi şi roşii-roz sau albastru-violete şi rar de 
alte culori ori de culori amestecate. Conturul lor este 
ceţos. Pot pluti, dar se pot şi deplasa cu viteze care o 
depăşesc pe cea a sunetului. Emit un sâsâit. De multe ori 
nu sunt perfect sferice. Pot da impresia că se rotesc; se pot 
descompune în globuri mai mici. 

Fulgerele globulare au o durată de viaţă de câteva 
secunde sau minute, cea mai longevivă cunoscută a durat 
15 minute. Nu sunt clare deloc condiţiile în care se produc. 
Ele pot intra în cameră şi să iasă de acolo, prin mici 
deschizături, sau se pot disipa. Au intrat şi în cabina unor 
piloţi, au oprit motorul unui avion sovietic (1956), au 
distrus un avion de vânătoare (1948) etc. Uneori s-a 
raportat o căldură degajată, alteori nu. În contact cu apa, 
aceasta poate fierbe. Produc arsuri serioase, pot săpa 
găuri în pământ. S-au semnalat şi „fulgere-ghirlandă”, cam 
de zece ori mai rar decât fulgerele globulare. 

Memorandumul recunoaşte că o bună parte din 
rapoartele FAN se referă totuşi la condiţii în care nu se 
puteau produce fulgere globulare. Deci o parte din 
rapoartele de FAN „trebuie atribuite altor cauze”. 

Autorul studiului încearcă să prezinte drept cea mai 
îndreptăţită astfel de cauză a FAN „plasma“ - un corp 
gazos încărcat electric. Din păcate, imediat după 
enunţarea ipotezei, speculaţiile încep să abunde. De pildă, 
se scrie: „Agregarea aerosolilor poate acumula o 
încărcătură electrică [...] ca în norii de furtună”, 
transformându-se în „plasmă prăfoasă”. Particulele de praf 
s-ar organiza în interiorul volumului de plasmă în structuri 
care ar fi responsabile de detaliile raportate ale OZN- 
urilor. Astfel de FAN s-ar forma cu precădere în preajma 
vulcanilor, a cutremurelor de pământ, ca şi în alte locuri 


poluate, cum ar fi carierele sau centralele electrice. 
Memorandumul recunoaşte totuşi că „ar fi necesar un 
volum considerabil de efort pentru a investiga în mod 
corespunzător această sugestie. Privitor la ea, nu e 
disponibilă nicio informaţie critică în baza de date creată 
pentru acest studiu”. 

Autorul studiului multiplică totuşi ipotezele, 
presupunând că formațiunile de plasmă pot avea forme 
variate: inel, bumerang, cilindru etc., dar şi forme 
triunghiulare, cu mai multe centre etc., deşi recunoaşte 
imediat că „rezultatele modelării nu sunt decât o 
aproximatie, întrucât structura reală a plasmei FAN nu a 
fost niciodată supusă măsurătorii”. 

Există o anumită corelaţie între rapoartele de FAN şi 
activitatea meteorică. În consecinţă, autorul emite încă o 
ipoteză că „în anumite condiţii, materialul rezidual al unui 
meteorit poate genera o plasmă plutitoare sau un «fulger 
globular» în atmosfera joasă”. Meteoriţii care intră în 
atmosferă - spun ei - „ating o temperatură foarte înaltă, 
ionizantă, şi rămân în stare gazoasă înainte de a se 
dispersa [...] formând o plasmă, văzută ca un curent 
luminos, transformată (datorită variațiilor densității 
atmosferice şi altor factori) într-unul sau mai multe corpuri 
plasmatice. Plasma formată din vaporizarea unui meteorit 
solid de o mărime suficientă va conține milioane de 
particule. Aceste particule se vor încărca electric” datorită 
frecării, a câmpului electric pământean, a eventualelor 
furtuni... în consecinţă, spune memorandumul „J>are o 
posibilitate serioasă ca activitatea meteorică să fie 
responsabilă pentru anumite rapoarte FAN” (sublinierile 
noastre). 

In studiu sunt incluse şi alte consideraţii şi calcule 
care încearcă să convingă (cu un succes discutabil) 
cititorul că, în anumite situaţii, „aerosolii prăfoşi încărcaţi 
electrostatic” sau globurile de plasmă, în ciuda fragilităţii 
lor şi a duratei limitate de viaţă, ar putea crea radarelor 
sau unui martor ocular impresia că reprezintă un obiect 
solid, ori chiar un vehicul nepământean... 


Faptul că FAN poate pluti, se poate mişca în sus sau 
în jos, eventual de repetate ori, se poate divide sau reuni, 
că se poate deplasa contra vântului, emană fascicule 
luminoase etc. sunt proprietăţi compatibile cu ipoteza că 
ele sunt corpuri plasmatice plutitoare. Dar autorul 
studiului introduce şi alte ipoteze: o formaţiune 
plasmatică, luată drept FAN, „se poate forma într-un loc 
unde condiţiile sunt propice formării sale, dar să rămână 
invizibil până ce călătoreşte într-o altă locaţie, unde, 
pentru un timp, va fi susţinută prin sine sau prin atributele 
ambientale”. Faptul că în foarte multe rapoarte scrie că 
„FAN s-a îndepărtat cu mare viteză” este interpretat de 
autorul studiului drept o iluzie optică. De fapt, spun ei, 
este vorba de un glob de plasmă care se „dezumflă” (viaţa 
acestora e foarte scurtă). 

„Fasciculele de lumină” sau flash-urile de diferite 
culori, care creează impresia că „inspectează obiecte la 
nivelul solului” ar fi de fapt fie manifestările unui câmp 
invizibil (şi deocamdată neidentificat), fie descărcări 
electrice. 

Pentru a explica diferitele forme ale OZN-urilor, 
autorul presupune că formațiunile plasmatice s-ar organiza 
uneori, deocamdată nu se ştie de ce şi cum, în triunghiuri, 
pătrate, diamant, ţigară, eventual cu hublouri, care 
creează iluzia că sunt legate între ele... Spaţiul dintre ele 
ar fi doar aparent solid, fiind vorba de fapt de „o reflecţie 
totală internă”, fenomen care rămâne şi el, deocamdată, la 
nivelul speculațiilor. 

În ipoteza că FAN sunt formaţiuni plasmatice, ele ar 
putea fi atrase electrostatic de corpul avioanelor. Acele 
„foo fighters” au fost semnalate mai des în al doilea război 
mondial, deoarece avioanele zburau atunci mai jos, iar 
suprafaţa avioanelor era mai puţin netedă, producând mai 
multă încărcătură electrică, prin frecarea cu aerul. 

Faptele des menționate în apropierea FAN: 
supraîncălzirea acumulatoarelor auto şi a obiectelor 
metalice, ca şi magnetizarea uneori remanentă, faptul că 
aparatele de radio pierd postul sau se sting, ar putea fi un 


efect magnetic al plasmei. 

Se mai presupune că FAN emană „un soi de câmp, nu 
în mod necesar în toate cazurile”, care are influenţă 
asupra oamenilor numai de la mică distanţă. Ar putea fi 
vorba de câmpuri magnetice, electrice/electrostatice sau 
electromagnetice, eventual în gama radiofrecvenţelor sau 
a microundelor. 

Modularea câmpului magnetic, chiar de intensitate 
mică, pe anumite frecvenţe - spune studiul - poate 
produce în mintea subiecţilor (mai ales pe lobii temporali 
ai creierului) efecte pe care aceştia le vor descrie ca 
întâlniri apropiate OZN. Aceasta ar putea fi - după autorul 
raportului - explicaţia pentru lacunele de timp, deşi nu 
există dovezi experimentale în acest sens şi, aşa cum 
recunoaşte autorul studiului, „nu au existat tentative de a 
considera aspectele fiziologice şi psihologice legate de 
FAN, privind «întâlnirile apropiate», incluzând şi pretinsele 
scenarii cu «răpiri» şi «contactaţi»”. 

Toate ipotezele pleacă de la investigaţiile cu finalitate 
medicală, vizând efectele unor câmpuri asupra creierului, 
efectuate în 1991 şi apoi în 1996, în Canada, în primul 
rând de către MA. Persinger şi colaboratorii. Aceştia 
afirmă că prin pulsaţii cu 4 - 16 Hz ale unui câmp 
magnetic puternic au fost evocate în mintea unor persoane 
imagini vii, fragmente de amintiri vizuale etc., care pentru 
subiect par reale. Totuşi, pe de altă parte, spune autorul 
studiului, „nu există probe concluzive că toate FAN emit 
câmpuri magnetice - ele ar putea fi şi de altă natură, 
incluzând chiar câmpuri despre care cunoaştem foarte 
puţin”. 

Pentru autorul studiului, şi anumite sunete sau 
mirosuri raportate de martori la întâlnirile apropiate ar 
putea fi cauzate de acţiunea formațiunilor plasmatice 
direct asupra nervilor auditivi sau olfactivi. Lăsăm 
cititorul, cel care a mai citit câte ceva despre fenomenul 
OZN, să aprecieze singur cât sunt de acceptabile ipotezele 
de mai sus... Cu atât mai mult cu cât autorul studiului 
despre care vorbim recunoaşte, vorbind de formaţii 


plasmatice, că viaţa acestora „poate varia de la câteva 
secunde la câteva zeci de minute, în mod excepţional”. 

Analistul militar nu exclude ipoteza 
extraterestră 

Documentul militar britanic nu exclude ipoteza 
extraterestră ca explicaţie pentru „fenomenele aeriene 
neexplicate” (FAN). El afirmă astfel, negru pe alb: 

„Pentru a asigura o abordare ştiinţifică imparţială, nu 
poate fi eliminată posibilitatea unui soi de vehicul exotic, 
de origine terestră sau spaţială, până nu s-au examinat 
toate dovezile disponibile”, menţionând că, în privinţa 
ipotezelor privind FAN, „nivelul final este posibilitatea, 
extremă, a obiectelor extraterestre aflate sub un tip de 
control”. Deci nu se poate elimina complet din discuţie 
ipoteza că FAN ar fi mai mult decât apariţii naturale şi ar 
folosi principii ale fizicii despre care azi nu avem 
cunoştinţă. Adaugă însă că o astfel de ipoteză nu va putea 
fi acceptată decât atunci când vor fi aduse în acest sens şi 
dovezi pe care nimeni să nu le poată respinge, dar care din 
păcate lipsesc la ora actuală. 

Studiul adaugă că, pentru „întâlnirile apropiate” de 
gradul 3 sau 4, „e clar că anumite rapoarte, provenind din 
diferite zone ale lumii, par să prezinte similitudini, dincolo 
de simpla coincidenţă”. Se reaminteşte că, în SUA, 
rapoarte mult mai detaliate nu au permis guvernului 
formularea unor concluzii oficiale. În 1967, un document 
informativ intern din SUA postula că rapoartele OZN 
sugerează „fie o activitate sub control extraterestru, fie o 
activitate clandestină, fie una pentru care nu s-a găsit încă 
explicaţia ştiinţifică”. 

Se admite că nu trebuie eliminată posibilitatea ca 
studiul FAN să ducă la descoperiri extraordinare, chiar la 
relevarea unor tehnologii extraterestre, mult mai avansate 
faţă de ceea ce cunoaştem pe Pământ, legate de pildă de 
atributele şi abilitățile care permit vehiculului şi 
ocupanților deplasări interplanetare şi posibil 
intergalactice. 

Autorul precizează că anumite performanțe 


raportate, cum ar fi acceleraţiile, deceleraţiile, manevrele 
ascuţite, implicând şi un pilot, nu pot fi încă înţelese la 
stadiul actual al cunoştinţelor noastre. Semne de întrebare 
privesc şi principiile de propulsie, care pot fi date de 
antimaterie, câmpuri cu torsiune sau câmpuri încă 
insuficient cunoscute. Dacă am presupune că este 
implicată şi o tehnologie extraterestră, trebuie să admitem 
că „aceste tehnologii ne-au depăşit cu mii de ani”. „Chiar 
dacă s-ar descoperi că un astfel de vehicul există şi a fost 
produs de alte fiinţe inteligente, orice tentativă de a 
reproduce excepţionalele performanţe atribuite FAN nu s- 
ar putea face decât utilizând tehnologiile noastre actuale. 
[...] Dacă efectele ar putea fi reproduse într-o manieră 
controlată, pare posibil să se găsească şi aplicaţii 
militare”. 

Referitor la presupuşii vizitatori, studiul afirmă, în 
mod neaşteptat, că „anumiţi ufologi au tras concluzia, pe 
baza unor rapoarte de la persoane credibile, că acele 
entităţi pot evita suprasarcinile enorme din manevrele 
descrise; poate nu au masă; poate au chiar capacitatea de 
a se materializa şi dematerializa”. „Întrucât aceste entităţi 
pot, de asemenea, conform rapoartelor, să apară şi să 
dispară după dorinţă, având şi inteligenţă, se poate 
presupune că ele pot şi decide când şi dacă să fie vizibile 
sau nu faţă de oameni”. 

De unde ar veni vizitatorii? Deocamdată SUA au 
cheltuit fără succes milioane de dolari (în programul SETI) 
în căutarea inteligenţei cosmice. Dar viaţa în Univers ar 
putea avea şi alte înfăţişări decât cele cunoscute. Ea „ar 
putea fi dincolo de posibilităţile simţurilor noastre sau ar 
putea fi sub o altă formă decât cea pe care o cunoaştem”. 
Deoarece nu s-au captat comunicaţii electronice între 
vizitatori, aceste „entităţi” ar putea comunica „utilizând un 
mediu pe care nu-l folosim ori nu-l înţelegem”. 

Din păcate, în ciuda marelui număr de rapoarte, 
lipsesc dovezile solide. Studiul spune că în zona Regatului 
Unit nu există rapoarte de incredere despre aterizări şi 
decolări ale unor „obiecte” transportând ființe, nu există 


artefacte tangibile, disponibile pentru a fi expuse public 
sau aduse la cunoştinţa autorităţilor. Oricum, Ministerul 
Apărării nu dispune de vreun astfel de material. Obiectele 
care au fost totuşi presupuse a fi de origine extraterestră 
nu au conţinut elemente necunoscute. Deci nu se pot face 
măsurători şi examinări care să ducă la replicarea FAN ca 
un vehicul aerian. In Rusia şi Ucraina se pretinde că au 
fost analizate ştiinţific astfel de obiecte. Rezultatele nu 
sunt cunoscute; o situaţie similară este valabilă şi pentru 
SUA. Dacă rezultatele ar fi devenit publice, s-ar fi rezolvat 
poate problema originii extraterestre a „OZN'-urilor. 

În concluzie, nu există dovezi care să lege FAN de 
vreun tip de vehicul zburător de origine extraterestră sau 
de vreo amenințare. Deşi - scrie, în mod surprinzător, 
studiul - „există totdeauna posibilitatea ca unele 
evenimente, relativ rar raportate, să aibă o bază 
supranaturală”, se recomandă să se urmărească, pe cât 
posibil, o ipoteză naturală. În acest spirit, studiul, deşi nu 
respinge varianta extraterestră, preferă să renunţe la ea, 
încercând să explice caracteristicile excepţionale ale FAN, 
presupunând că acestea ar fi, în bună parte, „plasmă 
gazoasă plutitoare, încărcată electric”... 

Concluziile studiului 

Raportul „Condign” spune că a existat intenţia unei 
examinări raţionale, ştiinţifice, înainte de toate, a 
rapoartelor privind incidentele din spaţiul aerian britanic. 
Memorandumul a căutat să evite focalizarea pe 
evenimente singulare, de asemenea, nu şi-a propus să 
combată ipoteza extraterestră decât în măsura în care 
aceasta nu se baza pe dovezi palpabile. 

Autorul studiului nu avea permisiunea de a face 
investigaţii suplimentare, nici măcar să stea de vorbă cu 
martorii pentru a clarifica anumite aspecte; prin urmare, 
toată analiza s-a bazat strict pe analiza rapoartelor, 
provenite de la „martori credibili”, organizate într-o bază 
de date. Interviurile nici nu ar fi fost probabil eficace, 
având în vedere timpul scurs, ca şi reținerea unor martori 
de a da detalii despre ce au văzut. Evident, au fost 


preferate rapoartele cu mai mulţi martori, pentru a elimina 
sau a reduce iluziile şi deformările memoriei. 

În concluzie - spune studiul - deoarece nu s-au 
descoperit diferenţe semnificative în activitatea FAN 
înainte şi după terminarea Războiului rece”, înregistrarea 
în baza de date a cazurilor FAN nu şi-ar mai avea rostul. 
Mai general, se spune în concluzie, „n-ar trebui să mai 
existe de acum înainte o cerinţă pentru DI55 să 
monitorizeze rapoartele FAN întrucât ele nu oferă, 
demonstrabil, informaţii utile pentru structurile 
informative ale apărării”, în mod remarcabil, se mai 
recunoaşte faptul că în privinţa FAN, „unele dintre 
informaţiile «date publicităţii» de alte naţiuni pot fi 
ridiculizări sau dezinformări deliberate”. 

Studiul sugerează totuşi, în mai multe capitole, nec 
sitatea de a efectua cercetări, pentru progresul aeror icii, 
în domenii cum ar fi: utilizarea plasmei pentru i uucerea 
frecării aerodinamice ori crearea unui „înveliş” plasmatic 
pentru reducerea vizibilităţii radar. Materialul examinează 
şi diferite tipuri de propulsie: electrică, nucleară, 
magnetică, hipersonică, deci şi ipotezele motoarelor cu arc 
electric, plasmă staţionară, motoare ionice, propulsie prin 
emisie de câmp, energie proiectată prin laser, câmpuri cu 
torsiune, gravitaționale, microunde etc. O atenţie specială 
este acordată motoarelor cu antimaterie (anti protoni). Se 
precizează, de pildă, că un gram de antimaterie ar putea 
lansa o încărcătură de o tonă spre planeta Marte. O ţară 
angajată deja în această direcţie are la ora actuală o 
capacitate anuală de producţie de câteva miligrame de 
antiprotoni. Se dau datele tehnice ale unui conteiner care 
ar putea servi depozitării antiprotonilor. S-au propus 
aplicaţii ale antimateriei şi în tomografie, terapie şi 
detectoare biomedicale. 

Aceste abordări ne fac să bănuim că autorul studiului 
credea că, cel puţin în parte, FAN sunt vehicule utilizând 
tehnologii încă necunoscute pe Pământ, plasma nefiind 
decât un înveliş menit să le confere anumite caracteristici 
„exotice”. Ideea nu e nouă. Însuşi Philip Klass, un adversar 


declarat al ipotezei extraterestre a OZN-urilor, a inclus 
într-o carte a sa din 1974 o scrisoare de la ufologul 
Richard Hall, în care acesta precizează că „fulgerele 
globulare [...] seamănă foarte puţin cu un raport OZN 
tipic. Fulgerul globular nu a fost observat niciodată să aibă 
o formă geometrică distinctă, să fie văzut astfel în plină zi, 
să persiste mai mult de câteva minute (de obicei doar 
câteva secunde), nici să prezinte o suprafaţă cu aparenţă 
metalică, uneori cu detalii de tipul unor hublouri. Or, OZN- 
urile au prezentat toate aceste caracteristici”. lar la o 
conferinţă din 1967, despre legătura dintre OZN-uri şi 
fenomenele plasmatice, Prof. James Campbell a sugerat că 
poate chiar OZN-urile generează la suprafaţa lor pelicule 
plasmatice. El credea astfel că plasma este „rezultatul 
sistemului de propulsie al OZN-urilor, implicând energie de 
tipul microundelor”. Stanton Friedman spunea că „poate fi 
realizată o abordare complet nouă privind propulsia în aer 
şi în spaţiu pe baza interacțiunii dintre câmpurile electrice 
şi magnetice, cu fluide conducătoare de electricitate 
adiacente vehiculelor, pentru a produce propulsie sau 
ridicare şi a elimina probleme ale zborurilor hipersonice, 
precum frecarea, boom-ul sonic, supraîncălzirea etc.” 

Studiul britanic, citit mai atent, de fapt „se spală pe 
mâini”, recunoscând că ştim încă foarte puţin şi 
recomandând efectuarea unor investigaţii mult mai 
profunde privind legăturile dintre FAN şi corpurile 
plasmatice, respectiv câmpurile magnetice. 

Urmând o sugestie din concluziile studiului, s-a decis 
ca totuşi pe viitor serviciile de informaţii militare să nu mai 
aibă sarcina realizării altor lucrări privind OZN-urile. 

Franţa 

Jandarmeria şi armata franceză au luat în serios 
fenomenul OZN 

Oficialităţile franceze poartă, de mult timp, un 
interes nedisimulat faţă de fenomenul OZN. în 1954, în 
urma unui val de observaţii, la Ministerul Forţelor Armate 
a fost înfiinţată o secţie de reflecţie şi de culegere de 
mărturii OZN. în 1962, a fost creat Centrul Naţional de 


Studii Spațiale (CNES). Seriozitatea cu care a fost privit 
fenomenul OZN se reflectă şi în câteva articole şi declaraţii 
din anii '70, din care reproducem mai jos unele opinii. 

De pildă, într-un articol publicat în 1971, de 
căpitanul Guillaume Kervendal şi Charles Garreau, în 
revista oficială a jandarmeriei franceze, ca un comentariu 
la câteva cazuri investigate din Franţa, se scria: 
„Fenomenul OZN există. El nu poate fi explicat 
întotdeauna prin fulgere globulare, plasmă globulară, gaze 
de mlaştină, isterie colectivă, interpretarea eronată a unor 
obiecte cunoscute sau fenomene naturale. El reprezintă, 
înainte de toate, o problemă de natură ştiinţifică”. „Deja, 
de vreo douăzeci de ani, numeroşi cercetători încearcă să 
descopere inteligenţa care se ascunde în spatele acestor 
manifestări şi care pare să urmărească o exploatare 
sistematică a planetei noastre”. 

„Fenomenul - natural sau de origine extraterestră - 
merită să fie studiat cu maximă rigoare. Dar până ce 
guvernanţilor şi cercetătorilor ştiinţifici din lumea întreagă 
nu li se va prezenta o dovadă palpabilă, existenţa 
fenomenului nu va putea fi decât controversată. [...] 
Abordarea trebuie făcută printr-un studiu statistic, 
fundamentat pe calculul probabilităților, ceea ce nu se va 
putea realiza decât dacă cercetătorii dispun de tot mai 
multe informaţii, fapte, dar mai ales de cazuri studiate 
imediat, conform unor metode riguroase, codificate, de 
către anchetatori de încredere, care respectă reguli 
precise, indiferent de timp, de loc ori de circumstanţe”. 

„Un fenomen natural poate fi interpretat ca o 
manifestare OZN, tot aşa cum şi o observaţie OZN se poate 
prezenta sub forma unei trombe sau minitornade. [...] Este 
deci necesar ca anchetatorul să dea dovadă de spirit 
deschis, astfel încât toate observaţiile, chiar şi cele mai 
insolite, să facă obiectul unei anchete sistematice”. 

„De teama ridicolului, martorii evită adesea să se 
destăinuie chiar şi apropiaților. Ei trebuie să ştie că vor fi 
ascultați atent şi vor fi luaţi în serios, iar dacă doresc 
aceasta, anonimatul lor va fi păstrat cu stricteţe”. 


În continuare, articolul recunoaşte că o anchetă nu 
poate izbuti decât dacă dispune de trei tipuri de mijloace: 
legale, de personal şi materiale-financiare. 

Mijloacele legale trebuie să permită, între altele, 
mandatarea oficială a anchetatorilor, indiferent de locul 
observaţiei. Este necesară o „unitate de doctrină”. Nu e 
bine să fie neglijată niciuna dintre piste; nu e cazul să fie 
îndepărtată, dintru început, niciuna dintre ipotezele 
posibile; este necesar ca ancheta să poată răspunde la 
toate întrebările cercetătorilor, oficiali sau privaţi. 

Mijloacele de personal trebuie să permită trimiterea 
imediată pe teren a investigatorilor, pentru cazurile 
considerate importante. Aceasta presupune existenţa unui 
„Stat Major”, care să cunoască ultimele teorii privind OZN- 
urile şi care, la nevoie, să se poată deplasa şi el pe teren, 
în vederea evitării eşecului unei investigaţii. 

Mijloacele materiale şi financiare trebuie să asigure 
efectuarea de analize în laboratoare specializate. Uneori 
vor fi necesare chiar elicoptere, aparate de filmat în 
infraroşu, contoare de măsurare a radioactivităţii etc. 

Materialele culese prin anchetă vor trebui 
valorificate, atât statistic, cât şi pentru cercetare 
ştiinţifică, în cadrul unor organisme abilitate. 

Chiar dacă unii declară că OZN-urile nu există şi 
chiar dacă în acest caz nu avem enigme judiciare sau 
probleme de ordin administrativ, „un jandarm nu poate 
rămâne indiferent dacă un automobilist, copleşit de 
emoție, sună la uşa lui pentru a-i semnala că un aparat, în 
formă de disc sau minge de rugby, care nu făcea niciun 
zgomot, a trecut pe deasupra sa, la joasă altitudine”. 
„OZN-urile constituie, poate, cea mai mare enigmă a 
tuturor timpurilor. Deci anchetarea lor n-ar trebui 
neglijată”. 

In 1974, Jean-Claude Bourret, de la postul de radio 
France Inter i-a luat un interviu ministrului francez al 
apărării Robert Galley. Este probabil primul interviu din 
istorie privind problematica OZN luat la acest nivel. Cităm 
mai jos extrase din răspunsurile ministrului. 


„Convingerea mea profundă este că faţă de aceste 
fenomene trebuie să adoptăm o stare de spirit foarte 
deschisă; [...] la ora actuală există o seamă de lucruri 
neexplicate sau rău explicate”. „In 1954, în cadrul 
Ministerului Forţelor Armate, a fost creat un grup de 
reflecţie şi de culegere a mărturiilor privind apariţiile de 
obiecte neidentificate”. Martorii sunt jandarmi, piloţi, şefi 
de centre aeriene şi este tulburător câte elemente din 
rapoarte erau convergente. „Trebuie să rămânem deschişi. 
Inaintaşii noştri din secolele trecute au negat şi ei multe 
lucruri care nouă azi ni se par absolut obişnuite, cum ar fi 
piezoelectricitatea, electricitatea statică, fără a mai vorbi 
de fenomene legate de biologie”. 

Privitor la urmărirea fenomenului OZN de către 
armată, spunea ministrul, „am avut un număr oarecare de 
observaţii radar”, între care, „timp de zece minute, un 
ecou radar inexplicabil şi deocamdată neexplicat”. Au fost 
şi ecouri considerate misterioase, care au fost explicate; 
„dar rămâne un rest de observaţii neexplicate. [...] în 
străinătate, există fenomene similare. Ele sunt destul de 
bine cunoscute. [...] Numărul de mărturii privind OZN-uri, 
ale piloților militari francezi, este relativ modest 
comparativ cu ceea ce găsim în străinătate. Totuşi există 
câteva care au fost consemnate”. 

După ce ministrul a negat că ar avea schimburi de 
informaţii în această privinţă cu organizaţii militare din 
alte ţări, el a arătat că „din 1970, mărturiile au fost trimise 
Grupului de Studii ale Fenomenelor Aeriene” şi vor fi 
transmise ori de câte ori se va petrece ceva extraordinar. 

„Armata Aerului a considerat, de fapt, începând din 
1970, că OZN-urile nu reprezintă niciun pericol - deci nu 
este de datoria sa ca să le studieze pe plan ştiinţific. Noi 
considerăm că acest rol este al Centrului Naţional de 
Studii Spațiale (CNES), unde persoane ca domnul Polier 
fac o treabă pe care noi o considerăm foarte interesantă. 
[...] De fiecare dată când apare ceva insolit, noi îl 
expediem la acest organism care, în fond, lucrează în 
contul naţiunii”. 


Au fost puse în evidenţă „fenomene de corelaţie, 
explicate de domnul Polier, între variațiile câmpului 
magnetic şi trecerea unor obiecte zburătoare 
neidentificate. Există aici o serie de fenomene relativ 
tulburătoare care ar putea căpăta la un moment dat o 
explicaţie. [...] Dar, pentru moment, suntem obligaţi să 
recunoaştem că sunt lucruri pe care nu le înţelegem”. 

„Mai este şi multiplicarea, cu totul impresionantă, a 
observaţiilor vizuale, a acestor fenomene luminoase, când 
sferice, când ovoidale, şi care se manifestă prin deplasări 
extraordinar de rapide”. 

Relativ la mărturiile făcute către jandarmerie, privind 
umanoizi observați în preajma unor OZN-uri, „eu aş fi 
extrem de prudent. Dar dacă ascultătorii dumneavoastră 
ar putea să vadă - este tulburătoare acumularea de 
informaţii venite de la jandarmeria aeriană, jandarmeria 
mobilă sau jandarmeria însărcinată cu anchetele 
teritoriale, informaţii care au fost transmise, prin grija 
noastră, către CNES. Ceea ce cred este că jandarmii sunt 
persoane serioase, care, când fac un raport, nu-l fac la 
întâmplare”. Deocamdată însă rapoartele „sunt foarte 
disparate. Deci totul este încă foarte fragmentat”. „Nu 
trebuie pusă la îndoială buna credinţă a martorilor care 
sunt, după toate aparențele, sinceri, dar la ora actuală este 
extrem de prematur să tragem de aici chiar şi cea mai 
mică concluzie”. 

Intr-un articol publicat de  locotenent-colonelul 
Gaston Alexis în revista „Armées d'aujourd hui”, din aprilie 
1976, se releva că printre martorii fenomenului OZN erau: 
5% astronomi, 5% cercetători, 10% piloţi civili şi militari, 
12% ingineri, 20% tehnicieni, 13% militari, 35% muncitori, 
agricultori şi păstori. Deci nici vorbă - se comenta în 
continuare - ca acest fenomen să fie raportat doar de 
„analfabeţi” sau de „îmbibaţi cu alcool”. Se estima că circa 
8% din rapoarte descriu un fenomen „observat realmente, 
dar necunoscut”, subliniind în concluzie că „diversitatea şi 
caracteristicile fenomenului permit să afirmăm că nu este 
vorba de o tehnologie omenească”. 


Institutul pentru înalte Studii în Apărarea Naţională 
(IHEDN) din Franţa a realizat în 1976 o lucrare, publicată 
în revista institutului nr. 11/1978, în care scria, între 
altele: „Există o problemă OZN. [...] Fenomenul OZN va 
putea fi explicat fizic, dar numai pe baza unor principii 
complet noi ale fizicii. [...] Ipoteza cu extratereştri nu 
trebuie considerată ca ridicolă. Chiar dacă planetele 
vecine din Sistemul Solar sunt lipsite de viaţă, mulţi 
savanţi cred că viaţa inteligentă este destul de răspândită 
în galaxia noastră, adică în alte sisteme solare”. 

„Cantitatea enormă de mărturii reprezintă, ea 
singură, un fapt de care este imposibil să nu ţii cont”. 
„Când guvernele afirmă că «nu există o ameninţare OZN», 
aceasta este fără îndoială o modalitate de a linişti 
populaţia. Dar nimic mai fals decât să deducem de aici că 
responsabilii militari nu ar fi interesaţi de fenomen. [...] 
Dacă într-un sistem perfect, din punctul de vedere al 
supravegherii spaţiului aerian, se manifestă (ca obiect real 
sau ca o halucinație) un OZN, care poate fi luat drept un 
avion inamic, declanşându-se un tir nuclear, nu reprezintă 
oare aceasta un pericol imens?” 

Studiul făcea şi cinci recomandări: 

(1) Informaţia. E bine că noutăţile privind OZN-urile 
sunt difuzate neîngrădit pentru informarea concetăţenilor 
noştri. Dar autorităţile responsabile de siguranţa publică 
trebuie să vegheze ca să se spună întregul adevăr şi astfel 
fenomenul să fie adus la proporţiile juste, în vederea 
evitării psihozelor”. 

(2) „Cercetarea ştiinţifică. Opinia unor cercuri 
ştiinţifice, că există multe alte probleme de cercetat şi că 
orice credit acordat OZN-urilor va afecta cercetări mai 
urgente, [...] este de înţeles. Dar nu e mai puţin adevărat 
că studiul serios al fenomenului [OZN] este util şi de 
dorit... 

[consecinţele descoperirilor] putând fi importante, cu 
un buget care nu va fi exorbitant”. 

(3) „Cercetarea militară. Armatele rămân atente faţă 
de eventuale ameninţări. Este suficient să ştim că un 


organism din sânul Ministerului Apărării caută să afle cât 
mai multe. Poate că organismul ar trebui să devină 
interarme. Această cercetare nu ar trebui în niciun fel să 
jeneze activităţile cercetătorilor civili”. 

(4) „Controlul grupurilor de ufologi. Maniera în care 
investigatorii aparţinând unor grupuri private [OZN] se 
răspândesc prin toată Franţa, pentru a interoga martorii, 
suscită unele îngrijorări, [...] mai ales că unele grupări 
distribuie, fără control, cârduri de investigator noilor lor 
abonaţi”. 

(5) îmbunătăţirea procedurilor şi a mijloacelor de 
informare şi anchetă. Se simte necesitatea unei coordonări 
la nivel naţional a tot ce se face pentru mai buna 
cunoaştere a fenomenului OZN. [...] Ar trebui să se poată 
trimite la faţa locului o echipă pluridisciplinară, îndată ce 
se semnalează apariţia unui OZN, pentru o anchetă «la 
cald». Jandarmii ar trebui să poată dispune de un 
chestionar, redactat de oameni de ştiinţă. [...] Ar trebui ca 
prelevările de eşantioane şi analizele să facă obiectul unor 
instrucţiuni precise”. 

Organizaţii şi publicarea arhivei OZN 

În urma unor preocupări de tipul celor de mai sus, în 
1974 au fost date jandarmeriei instrucţiuni privind 
fenomenul OZN, iar în 1977, graţie insistențelor lui Claude 
Polier, se înfiinţează - în cadrul Centrului Naţional de 
Studii Spațiale (CNES) din Toulouse, un fel de echivalent 
francez al NASA - Grupul de Studii ale Fenomenelor 
Aerospaţiale Neidentificate (GEPAN). Pe atunci (şi mult 
timp după aceea), GEPAN a fost singura structură publică 
civilă, oficială, din lume dedicată studierii fenomenului 

OZN. Acest grup a activat de atunci neîntrerupt, 
finanţat din fonduri publice. Principalele sale trei obiective 
erau: nevoia de a răspunde unei curiozităţi legitime a 
marelui public, voinţa de a spori cunoştinţele privind 
mediul aerospațial şi necesitatea de a verifica în ce măsură 
ne confruntăm cu o ameninţare, naturală sau artificială. 

GEPAN a fost reorganizat în 1988 sub numele de 
„Serviciul de Expertiză al Fenomenelor de Reintrare 

Atmosferică” (SE PRA), sub conducea lui Jean-Jacques 
Velasco. In 1999, numele SE PRA a devenit prescurtarea 
pentru „Serviciul de Expertiză a Fenomenelor Rare 
Aerospaţiale”, iar în septembrie 2005, SE PRA s-a 
reorganizat din nou, sub conducerea lui Jacques Patenet, 
devenind GEIPAN „Grupul de studii şi informare asupra 
fenomenelor aerospaţiale neidentificate” (Groupe d'études 
et informations sur les phénomènes aerospaţiaux non 
identifies), activ şi la ora actuală. Principalele sale sarcini 
sunt: colectarea, înregistrarea şi arhivarea rapoartelor 
OZN, în vederea întocmirii unei baze de date, analiza 
informaţiilor, făcând apel la specialişti din diverse domenii, 
şi comunicarea cu publicul interesat, prin publicarea de 
rapoarte periodice şi gestiunea accesului la arhive. 

Supravegherea şi controlul activităţilor GEIPAN au 
fost încredințate unui „Comitet Director” din care fac parte 
15 membri, reprezentând jandarmeria, poliţia, securitatea 
civilă, forţele armate aeriene etc., ca şi instituţii ştiinţifice, 
între care CNRS, CNES şi Meteo France. Comitetul este 
prezidat de Yves Sillard, fost director general al CNES şi 
fost „delegat general” pentru armament. 

La sfârşitul lunii decembrie 2006 s-a anunţat că, 
treptat, vor fi puse la dispoziţia marelui public, pe Internet, 
circa 100.000 de pagini de arhivă adunate până în acel 
moment la GEIPAN. Era vorba de circa 1.600 de cazuri de 
observare a unor OZN-uri, investigate oficial în Franţa, 
acoperind peste 30 de ani, cazuri asupra cărora s-au 
realizat 3.000 de procese-verbale şi s-au strâns circa 6.000 
de mărturii. Sunt documente întocmite de jandarmerie, 
rapoarte de expertiză, schiţe şi relatări ale martorilor, 
jurnale, secvențe video sau audio, corespondență 
interguvernamentală etc. Niciun dosar nu a fost considerat 
secret militar, singura grijă, în momentul publicării 
documentelor, rămânând respectul pentru identitatea şi 
viaţa privată a persoanelor implicate. 

La data de 27 martie 2007, primele documente au 
putut fi deja accesate, eliberarea lor urmând să se termine 
până la sfârşitul anului. Ştirea a făcut imediat înconjurul 


lumii. Cazurile erau clasificate în patru categorii: A: 
perfect identificabile (9%), B: probabil identificate, fără 
probe certe (33%), C: neidentificabile din lipsa unor date 
fizice şi/sau din cauza impreciziei mărturiilor (30%), D: 
inexplicabile, în ciuda preciziei mărturiilor şi a calităţii 
materialelor colectate (28%). Acestea din urmă deci nu au 
putut fi prezentate nici ca iluzii ori contrafaceri, nici ca 
fenomene naturale. 

Spre deosebire de documentele desecretizate şi 
făcute publice on-line în alte locuri, cele franceze nu sunt 
acoperite cu porţiuni înnegrite peste informaţiile care n-ar 
trebui să fie cunoscute. Prin gestul său, guvernul francez s- 
a dovedit în acest domeniu mai deschis decât orice altă 
ţară importantă din lume, invitând şi alte naţiuni să-i 
urmeze exemplul. 

Întâlniri apropiate 

Dăm mai jos câteva exemple de întâlniri apropiate, 
existente în bazele de date franceze, dintre cele 
considerate atent examinate, dar rămase inexplicabile. 

Maurice Masse, de 41 de ani, era un fermier, cu soţie 
şi doi copii, din satul Valensole, de la poalele Alpilor 
francezi. 

La 1 iulie 1965, ora 5.30 dimineaţa, a ajuns la câmpul 
său cultivat cu levănţică, aflat la circa 1.600 de metri de 
casa în care locuia. La 5.45, pe când fuma o ultimă ţigaretă 
înainte de a-şi porni tractorul, a auzit un şuierat ascuţit 
venind de după un zid. Gândindu-se că ar putea fi un 
elicopter militar, s-a îndreptat într-acolo, văzând, la circa 
90 de metri, un aparat aterizat între tufele plantaţiei sale. 

De vreo săptămână observase, împreună cu tatăl său, 
că în fiecare noapte cineva îi vizitează culturile, provocând 
pagube, aşa că, bănuind că a dat peste făptaşi, s-a apropiat 
prudent, cu gândul să-i surprindă pe intruşi. Dar obiectul 
aterizat, de mărimea unui automobil (lat de 3 - 3, 50 metri 
şi înalt de vreo 2, 50 metri), avea o formă stranie, de ou, o 
cupolă superioară transparentă, culoare neutră, mată, fiind 
aşezat pe şase picioare articulate, care înconjurau un pivot 
central înfundat în sol. Masse era obişnuit cu elicopterele 


din zonă, dar acest vehicul nu semăna cu ele. S-a gândit că 
ar putea fi un aparat militar experimental. 

Alături erau doi omuleţi aşezaţi pe vine, unul cu faţa, 
celălalt cu spatele spre martor. Când i-a văzut, a rămas 
şocat, înalţi de 1 - 1, 20 metri, aveau urechi clăpăuge, 
capul chel, foarte mare, gâtul scurt, o deschizătură 
circulară, fără buze, în loc de gură. Purtau combinezoane 
mulate, verzi şi conversau printr-un soi de gargariseală. 
Când Masse a ajuns la vreo şapte-opt metri de ei, l-au 
zărit, s-au ridicat şi unul dintre omuleţi a îndreptat spre el 
un mic tub, iar omul nostru a simţit în clipa următoare că 
nu se mai poate mişca. 

Cei doi au mai rămas acolo, discutând, încă 4-5 
minute, fără să-l scape din ochi. Masse spune că a avut 
impresia (telepatic?) că se amuzau pe seama lui, dar că nu 
voiau să-i facă rău. Apoi s-au dus la aparat şi au intrat 
printr-o portieră culisantă. l-a mai văzut, prin cupolă, 
trebăluind ceva, după care s-a auzit un zgomot surd, 
aparatul s-a înălţat puţin, şi-a retras tubul din pământ, apoi 
a început să se rotească, s-a ridicat oblic, „mai repede 
decât un avion cu reacţie”, iar la vreo 30 de metri înălţime 
a dispărut pur şi simplu. 

Masse şi-a recăpătat controlul mişcărilor abia peste 
vreo 15 minute. A examinat imediat urmele, printre care şi 
gaura adâncă de circa 30 de centimetri. Locul aterizării 
era reavăn, dar s-a întărit repede, ajungând la consistenţa 
betonului. Masse s-a întors acasă pe la ora 9.00, unde a 
povestit aventura vecinului său, patronul localului Cafe 
des Sports. De la acesta, noutatea a ajuns la jandarmerie. 
După incident, Masse s-a simţit mult timp fără putere şi a 
fost somnolent câteva săptămâni, devenind, dintr-o 
persoană care lucra în această perioadă a anului zi-lumină, 
incapabil să rămână treaz mai mult de 3 - 4 ore, ceea ce i- 
a cauzat pagube importante, ca de altfel şi curioşii care au 
venit să cerceteze urmele aterizării. 

Cazul a fost anchetat de poliţia din Digne, care a tras 
concluzia că Masse nu minte şi nu  halucinează. 
Credibilitatea martorului, fost luptător în Rezistență şi 


respectat de toţi pentru hărnicia şi corectitudinea sa, era 
dincolo de orice îndoială. Au urmat şi anchete ale 
jandarmeriei. Au examinat în mod independent cazul şi 
cercetătorii Jimmy Guieu (care, vrând să ia o probă de 
pământ, şi-a rupt lama cuţitului), Aimé Michel, Dr. Pierre 
Guerin, renumit astronom, şi astrofizicianul Jacques Vallee. 
Au fost culese mostre de sol şi plante. 

Magistratul consilier Chautard, de la Curtea de Apel 
din Lyon, a efectuat o investigaţie privată, dezvăluind cu 
această ocazie şi concluziile anchetei jandarmeriei, în care 
scria: „Suntem înclinați să ne gândim că plantaţia de 
levănţică a domnului Masse a fost obiectul unei vizite 
insolite, pare-se extraterestre”. 

Masse a povestit ulterior, în particular, că a mai văzut 
OZN-uri deasupra proprietăţii sale şi cu alte ocazii. El va 
declara în 1972 unui ziarist: „Nu pot spune tot ce am 
văzut; nimeni nu m-ar crede”. El s-a arătat prudent şi cu 
alte ocazii, afirmând că „nu doreşte să fie închis într-un 
azil”. Decedat în 2004, Masse a dat dovadă în ultimii săi 
ani de viaţă de un „sentiment cvasireligios”, ca urmare a 
misteriosului „contact” cu făpturi venite de pe un alt 
tărâm. 

O altă întâlnire apropiată care a pus pe gânduri 
autorităţile franceze a fost cea din satul Cussac, regiunea 
Auvergne, în centrul Franţei, într-o zonă muntoasă, la 
peste 1.000 de metri altitudine. La data de 29 august 
1967, doi copii, François (14 ani) şi sora lui, Anne-Marie (9 
ani), jucau cărţi, la marginea unei şosele, nu departe de 
sat, păzind o cireadă de vite. Era răcoare, dar cerul era 
senin. Pe la ora 10.30, băiatul s-a ridicat, chemându-şi 
câinele, pentru că unele vaci intraseră pe izlazul vecin. În 
acest moment a zărit, pe partea cealaltă a şoselei, în 
spatele unui gard de nuiele, la vreo 80 de metri, patru 
făpturi mici, pe care le-a luat la început drept copii. „Ia te 
uită, nişte copii negri”, a spus el. Sora sa l-a întrebat: „Îi 
strigi să vină?”. Francois, apropiindu-se, şi-a dat seama 
însă că se întâmpla ceva straniu. Şi-a chemat deci sora să 
vadă şi ea. Cei patru erau negri „mătăsoşi” din cap până în 


picioare, fără să le poată distinge feţele sau detalii de 
îmbrăcăminte. Cu o înălţime de 1 - 1, 2 metri, aveau 
braţele lungi şi fine, picioarele scurte şi subţiri, iar craniul 
şi bărbia mai mari decât ar fi fost normal. 

François şi Anne-Marie au observat imediat, în 
spatele lor, ascunsă parţial de gard, şi o sferă de 4-5 
metri diametru. Era atât de strălucitoare încât era greu să 
te uiţi la ea. Nu se vedea nicio uşă sau hublou. Fata spunea 
că a observat trei sau patru picioare. Unul dintre cei patru 
omuleţi era ghemuit, trebăluind ceva pe jos; alţi doi se 
vedeau din profil, iar cel de al patrulea ţinea în mână un 
obiect rectangular, poate o oglindă, care reflecta lumina 
soarelui. Acesta a fost primul care a sesizat că sunt 
observați, alertându-şi agitat camarazii. Pe rând, aceştia 
au sărit pe partea de sus a sferei, unde au dispărut. Apoi 
sfera s-a ridicat şuierând, cu o mişcare elicoidală, cu rotiri 
tot mai largi. În acest moment, vacile au început să 
mugească în cor. Cel de al patrulea omuleţ, care aparent a 
mai luat ceva de pe jos, a ajuns sfera din zbor, când 
aceasta se ridicase deja la vreo 15 metri de sol. Ambii copii 
au remarcat că avea „picioare palmate”, iar fata, că avea 
nasul ascuţit. 

Sfera s-a mai rotit de câteva ori, luminozitatea sa 
crescând în acest timp. Apoi, după ce a atins o anumită 
înălţime, şuieratul a încetat, iar obiectul s-a îndepărtat 
drept spre nord-vest. Câinele lătra la el ca şi când ar fi vrut 
să-l urmărească. Se simţea un miros sulfuros. Toată 
observaţia putea să fi durat cam 30 de secunde. 

Vacile continuau să mugească, îngrămădindu-se una 
lângă cealaltă, chiar şi cu vacile de pe izlazul vecin. Copiii 
n-au mai văzut sfera dispărând, fiind obligaţi să se ocupe 
de ele. Au fost atât de îngroziţi de cele întâmplate încât au 
decis să le mâne spre fermă, mult înainte de ora prevăzută. 
Un sătean, care i-a întâlnit la 10 minute după incident, 
povestea că ambii plângeau, vizibil în stare de şoc, iar 
vitele erau extrem de agitate. 

Tatăl copiilor, primarul din Cussac, când i-a văzut 
venind, a remarcat şi el neobişnuitul situaţiei şi a anunţat 


jandarmii din Saint Flour, la o distanţă de 19 kilometri. 
Aceştia au sosit la locul incidentului în jurul orei 16. Se 
simţea încă mirosul sulfuros şi au descoperit o pată de 
iarbă îngălbenită în locul în care copiii văzuseră obiectul. 
Au adunat probe şi şi-au anunţat superiorii. A fost găsit şi 
un paznic, aflat nu departe de locul întâmplării, care, deşi 
nu a văzut sfera, a declarat că a auzit şuieratul puternic 
din momentul decolării. 

Cei doi au fost în stare de şoc circa o săptămână. 
François, care avea ochii sensibili, a lăcrimat timp de cel 
puţin un sfert de oră după incident şi apoi, timp de mai 
multe zile, lăcrima în fiecare dimineaţă după ce se trezea. 
Anne Marie nu a dormit următoarele două nopţi. 

Mai mulţi ufologi au efectuat numeroase anchete şi 
contraanchete, care însă nu au făcut decât să precizeze 
unele detalii, confirmând întâmplarea. Merită să 
menţionăm că pe atunci în satul Cussac nu numai că nu 
exista televiziune, dar nu era nici măcar un aparat radio, 
singurul mediu de informare fiind un ziar local; deci 
posibilitatea unei farse sau a unei  contaminări 
informaţionale este practic exclusă. În cei 40 de ani trecuţi 
de la acest incident, cei doi fraţi nici nu au dezminţit şi nici 
nu au contrazis în vreun fel cele declarate iniţial. 

O altă întâlnire faimoasă este cea de la Transen- 
Provence, aflat în sud-estul Franţei. Aici, la data de 8 
ianuarie 1981, către ora 17, când începuse să se întunece, 
Renato Nicolai, zidar pensionat, îşi făcea de lucru prin 
grădina casei. Deodată a văzut un aparat aterizând, cu un 
şuierat uşor, dar fără urmă de fum sau flacără. După cum a 
declarat martorul, „maşinăria avea forma a doua farfurii 
lipite faţă în faţă, era plumburie şi poseda o nervură de jur- 
împrejurul circumferinței”. Măsura circa 1, 80 metri 
înălţime, 2, 50 metri diametru. După scurt timp, obiectul a 
decolat şi a dispărut. Observaţia a durat 30 sau 40 de 
secunde. 

„Sub aparat am văzut, pe când se ridica, două piese 
rotunde, care puteau fi reactoare sau picioare. Mai erau şi 
alte două cercuri, care puteau fi trape. Cele două 


reactoare sau picioare ieşeau în afara părţii de jos a 
aparatului cam cu 20 de centimetri”, a completat Nicolai. 
Mergând la locul aterizării, martorul a găsit o urmă 
circulară neagră, cu diametrul de circa doi metri. 

Un vecin - jandarm - a fost chemat în grabă la locul 
incidentului. El a prelevat probe de lucernă şi de pământ 
pentru a le trimite, spre analiză, la GEPAN. Aici s-a 
constatat că solul fusese tasat, ca de o greutate foarte 
mare, conţinea oxid de fier şi a fost supus unei temperaturi 
de circa 600 de grade. Mostrele de lucernă, trimise la 
institutul de studii agricole INRA, erau iradiate invers 
proporţional cu pătratul distanţei până la locul aterizării şi 
au suferit procese anormale de degradare. 

Interogarea lui Nicolai de către specialiştii GEPAN a 
înlăturat ipoteza unei farse. Martorul era un om obosit, 
bolnav, care nu citea nici cărţi, nici ziare, singura sa sursă 
de informare fiind televizorul. A declarat că auzise de 
OZN-uri, dar nu ştia ce sunt alea. Părerea sa fermă era că 
văzuse un aparat militar secret. 

În 2007, Jean Jacques Velasco, cel care a condus SE 
PRA (urmaşa GEPAN) din 1988 până în 2005, declara 
săptămânalului ['Express: „Afacerea m-a zguduit profund. 
Chiar şi după 26 de ani, rămân convins că acele urme nu 
puteau fi produse prin mijloace omeneşti”. 

Un alt caz interesant este cel din oraşul Nancy 
capitala istorică a Lorenei fiiceze. Aici, un cercetător 
ştiinţific în biologie celui ar, care nu a dorit să-şi facă 
public numele, a asistat, la 21 octombrie 1982, la ora 
12.35, în grădina din faţa casei sale, la aterizarea unui 
aparat neidentificat. De la distanţă a crezut că e un avion 
care venea din direcţia sud-est. Apoi a desluşit că era un 
obiect mic, lunguleţ, strălucitor, cu aspect metalic, cu 
diametrul de vreun metru şi grosimea de circa 80 de 
centimetri. Martorul l-a putut distinge bine, întrucât cerul 
era fără nori, iar soarele se afla în spatele său, deci 
vizibilitatea era excelentă. Avea o viteză nu prea mare, iar 
omul nostru a fost convins în că obiectul va trece, mai 
departe, pe deasupra casei, iar la un moment dat 


traiectoria s-a schimbat, iar apariţia s-a îndreptat direct 
spre el, ceea ce l-a obligat să se dea înapoi 3 - 4 metri. 

Aparatul s-a oprit, planând la circa un metru 
deasupra solului. Partea de sus era albastru-verzuie, iar 
cea de jos avea un aspect gri metalizat. Nu emitea niciun 
sunet, nu degaja nici căldură, nici frig, nici lumină şi 
aparent nici magnetism sau electromagnetism. A rămas 
aşa douăzeci de minute, după care s-a ridicat brusc pe 
verticală, înălțându-se, până a dispărut. La momentul 
plecării, firele plantelor au devenit drepte, ca apoi să-şi 
reia poziţia naturală. Martorul era foarte sigur de reperele 
orare, deoarece îşi verifica tot timpul ceasul. 

Omul a alertat jandarmii, pentru a cerceta acest 
fenomen. Depoziţia sa a fost luată la circa cinci ore de la 
eveniment. Dată fiind seriozitatea şi formaţia ştiinţifică a 
martorului, grupul GEPAN a studiat în detaliu cazul, 
inclusiv mostrele de ştir uscate în mod misterios din zona 
vizitată de bizarul musafir. Nu a rămas nicio urmă pe sol, 
iarba nu era nici calcinată, nici strivită. Extremităţile 
frunzelor unei tufe de ştir s-au uscat complet, de parcă ar 
fi fost supuse unui câmp electric de mare intensitate. Din 
păcate, eşantioanele fiind examinate cu întârziere, ipoteza 
nu a putut fi probată fără niciun dubiu. 

Incidente aviatice din Franţa între documentele 
puse la dispoziţia marelui public, pe Internet, de GEIPAN 
se află şi câteva în care au fost implicaţi piloţi. 

La 28 ianuarie 1994, Jean-Charles Duboc era la 
comanda unui Airbus A320, efectuând zborul Air France 
AF3532 între Nisa şi Londra. Alături de el se afla Valerie 
Chauffour, copilot. La ora 13.14, survolau, la altitudinea de 
11.900 de metri, localitatea Coulommiers, nu departe de 
Paris. Condiţiile meteorologice erau excelente. Stewardul- 
şef, prezent în acel moment în cabina de pilotaj, a observat 
în stânga un obiect, pe care l-a calificat drept balon 
meteorologic. Copilotul a văzut şi el obiectul. Pilotul a fost 
de părere că era mai degrabă un avion în viraj, înclinat la 
45 de grade. Totuşi, în doar câteva secunde, toţi trei au 
căzut de acord că ceea ce vedeau nu semăna cu nimic 


cunoscut. Vizibilitatea excelentă - de 200 - 300 de 
kilometri -, dar şi prezenţa unor nori altocumulus i-au 
permis pilotului să estimeze că fenomenul este la 
altitudinea de 10.500 de metri şi la o distanţă de 46 de 
kilometri, ceea ce însemna că dimensiunile sale erau 
enorme. Frapa şi faptul că obiectul îşi schimba forma. La 
început părea o pălărie maronie, apoi arăta ca o lentilă. 
Copilotul spunea că semăna cu o bârnă. La început 
obiectul părea staționar, apoi au avut impresia că se 
deplasa. După un minut sau două de observare, a devenit 
transparent, pentru ca apoi să dispară aproape 
instantaneu, ca şi cum ar fi decis brusc să devină invizibil. 

Duboc, luând legătura cu centrul de control al 
navigaţiei aeriene de la Reims, a aflat că nu exista niciun 
aparat de zbor în vecinătate. Totuşi, conform procedurilor 
în vigoare, cei de la Reims au informat despre observaţie 
Centrul de operaţii al apărării aeriene (CODA) de la 
Taverny. Aceştia au confirmat că radarele de la centrul de 
control Cinqg-Marsla Pile, aparţinând CODA, tocmai au 
înregistrat, timp de 50 de secunde, traiectoria unui obiect 
care intersectase zborul AF 3532, traiectorie care nu 
corespundea cu niciun zbor anunţat. Fenomenul a dispărut 
în acelaşi moment şi de pe radar, şi din faţa echipajul 
avionului. 

CODA a efectuat investigaţiile care se impuneau. 
Acestea au exclus ipoteza unui balon meteorologic şi au 
precizat că lungimea aproximativă a obiectului era de 250 
de metri. 

La sosirea, peste o oră, la Londra, pilotului i s-a cerut 
să facă un raport. Acesta a refuzat, motivând că nu are 
cum să depună mărturie privind un fenomen pe care nu-l 
poate identifica. 

La 26 august 1996, la 32 de minute după miezul 
nopţii, echipajul unui DC-10 a observat şase puncte extrem 
de luminoase care evoluau orizontal, paralel cu orizontul, 
într-o formaţie compactă, având aspectul unei stele, 
urmată de o coadă. Pilotul, fost pilot de vânătoare şi 
astronom amator, nu a putut explica fenomenul care, timp 


de 10 secunde, a descris un arc de cerc de circa 90 de 
grade, ceea ce, având în vedere că distanţa era „foarte 
dificil de estimat”, conduce la viteze mult peste cea a 
sunetului. Nicio observaţie radar nu a fost corelată acestei 
observaţii. S-a presupus că ar fi fost un meteorit sau 
intrarea în atmosferă a unui satelit, dar ancheta care a 
urmat nu a găsit nicio explicaţie a fenomenului. 

La 12 septembrie 1998, la ora 21.53, echipajul unui 
zbor în direcţia Dijon a văzut, trecând la o distanţă destul 
de mare deasupra, două puncte luminoase. La început 
martorii le-au luat drept avioane militare, dar apoi au 
remarcat traiectoria bizară a punctelor, care urcau, 
coborau, efectuau zigzaguri. Aviația militară a confirmat că 
nu e prezent niciun trafic aerian în zonă. Pe de altă parte, 
radarele nu au detectat nimic. Ancheta care a urmat nu a 
permis identificarea observaţiei. 

La 15 octombrie 2004, conducătorul unei patrule de 
avioane Mirage 4 a fost alertat de unul dintre coechipieri, 
care se vedea urmărit de o aeronavă „în poziţia ora 5”. 
După ce l-a urmărit şi comandantul, timp de 15 - 20 de 
secunde, obiectul a dispărut. La început a fost convins că 
era un avion de vânătoare, dar controlorii de zbor de la sol 
au spus că acolo nu detectaseră nimic, deci observaţia a 
rămas neidentificată. 

La 8 octombrie 2000, puţin după ora 17, deasupra 
departamentului Yvelines, pilotul şi copilotul unui avion în 
plină ascensiune, cu destinaţia Grenoble, au sesizat, timp 
de câteva zecimi de secundă, un obiect rotund, cenuşiu, cu 
diametrul de câţiva metri, trecând extrem de rapid pe sub 
carlinga avionului. Pentru un moment echipajul s-a temut 
ca obiectul să nu lovească cumva ampenajul din spate. 

Având în vedere că a fost pusă în pericol securitatea 
zborului, s-a făcut o anchetă riguroasă asupra cazului. S-a 
suspectat că a fost un balon sau poate o pasăre mare, dar 
toate încercările de identificare au rămas fără rezultat. 

La 9 decembrie 2002, în Departamentul Nord, un 
instructor particular de pilotaj, decola cu avionul său, 
având la bord şi doi elevi. Toţi trei au văzut dintr-odată un 


far extrem de luminos, deplasându-se drept spre ei, 
devenind o formă sferică şi schimbându-şi brusc direcţia 
atunci când coliziunea părea deja iminentă. Turnul de 
control nu a văzut nimic, dar nici radarele. 

Raportul COMETA 

Probabil cea mai interesantă realizare franceză în 
privinţa conştientizării importanţei fenomenului OZN l-a 
constituit raportul transmis, în iulie 1999, preşedintelui 
republicii Jacques Chirac şi primului-ministra Lionel 
Jospin, de către grupul „COMETA”, compus din ofiţeri 
superiori, ingineri, specialişti în ştiinţe fizice, ştiinţe ale 
vieţii şi ştiinţe umaniste. 

Raportul este rezultatul a trei ani de studii, cu 
sprijinul a numeroşi colaboratori şi al Asociaţiei Auditorilor 
Institutului pentru înalte Studii în Apărarea Naţională 
(IHEDN). Grupul a fost prezidat de Denis Letty, general de 
aviaţie, printre membrii lui numărându-se generalul de 
aviaţie Bruno LeMoine, amiralul Marc Merlo, Michel 
Algrin, doctor în ştiinţe politice, generalul Pierre Bescond, 
inginer de armamente, toţi foşti „auditori” IHEDN, dar şi 
Denis Blanchet, superintendent-şef al poliţiei naţionale, din 
cadrul Ministerului de Interne, Christian Marchal, director 
ştiinţific la Oficiul Naţional de Cercetare în Aeronautică, şi 
generalul Alain Orszag, doctor în fizică. La lucrările 
grupului au mai contribuit şi alţi specialişti, între care 
Jean-Jacques Velasco, cercetător şi ufolog, Francois 
Louange, specialist în analize foto, şi generalul Joseph 
Domange, de la IHEDN. 

Rezultatele proiectului au fost publicate, după 
expedierea lor către preşedinte şi prim-ministru, la 16 iulie 
1999, sub forma unui document de 90 de pagini: Les OVNI 
et la Defence: A quoi doit-on se preparer tradus şi tipărit 
prompt şi în româneşte, cu titlul „OZN-urile şi Apărarea. 
Pentru ce trebuie să ne pregătim”. Raportul începe cu un 
preambul de Andre Lebeau, fost preşedinte al Centrului 
Naţional pentru Studii Spațiale (CNES), şi este prefaţat de 
generalul de aviaţie Bernard Norlain, fost director al 
IHEDN. Raportul este însoţit de şapte anexe deosebit de 


interesante, privind: observaţii radar în Franţa, observaţii 
OZN făcute de astronomi, viaţa în Univers, colonizarea 
Spaţiului Cosmic, Cazul Roswell şi posibila dezinformare, 
vechimea fenomenului OZN şi elemente de cronologie, 
reflecţii privind aspecte diverse: psihologice, sociologice şi 
politice ale fenomenului OZN. 

Proiectul COMETA apreciază că „realitatea fizică a 
OZN-urilor, cu performanţe de zbor neatinse pe Pământ, 
controlate de fiinţe inteligente, este «cvasicertă»”. Ca 
explicaţii: farsele şi contrafacerile constituie rare excepţii; 
conspirația şi manipulările datorate unor mici grupuri 
ultrasecrete nu sunt de luat în considerare în mod serios, 
ca de altfel nici variantele cu fenomene naturale, 
parapsihologice ori halucinaţii colective. Ipoteza unor 
arme secrete este, de asemenea, improbabilă. În schimb, 
aşa cum subliniază şi generalul Letty, „acumularea de 
observaţii bine documentate, făcute de martori credibili, 
ne arată că de acum înainte trebuie să luăm în considerare 
toate ipotezele privind originea OZN-urilor, în special 
ipoteza extraterestră”. 

„Ipoteza extraterestră - consideră autorii raportului - 
este de departe cea mai bună ipoteză ştiinţifică; ea nu este 
desigur probată într-o manieră categorică, dar există în 
favoarea sa argumente puternice, iar dacă ea se va dovedi 
exactă, consecinţele sunt extrem de importante”. Deşi nu 
există până în prezent probe privind acţiuni ostile din 
partea OZN-urilor, există cel puţin câteva cazuri în care se 
poate vorbi de încercări de intimidare. Chiar dacă „niciun 
accident, şi în consecinţă niciun act ostil, n-a avut drept 
cauză, cel puţin oficial, un OZN”, persistenţa fenomenului, 
estimează autorii, ar trebui să dea loc unei „reflecţii 
privind consecinţele strategice, politice şi religioase pe 
care le-ar produce eventuala confirmare a acestei ipoteze”. 

Studiul îşi pune întrebarea: Ce atitudine trebuie să 
luăm dacă totuşi OZN-urile au origine extraterestră? Ce 
strategie ar trebui să adoptăm? Care sunt situaţiile pentru 
care ar trebui să ne pregătim? Lucrarea ia în discuţie mai 
multe scenarii, care ar trebui aprofundate prin implicaţii la 


nivel politic, militar, religios şi al informării marelui public. 

Generalul Bernard Norlain, fost director al IHEDN, 
subliniază, în contribuţia sa la acest dosar, că „se pun 
probleme concrete, la care trebuie răspuns prin acţiuni”. 
Studiul se termină cu recomandări în sensul întăririi şi 
dezvoltării studiului fenomenului OZN. Ar trebui creat un 
comitet special, la cel mai înalt nivel guvernamental, 
însărcinat cu dezvoltarea unor ipoteze, strategii şi 
pregătirea unor acţiuni de cooperare cu alte ţări. Raportul 
spune că trebuie învinse prejudecățile de până acum şi 
teama de ridicol, propunând în acest sens chiar şi ţinerea 
unor conferinţe de informare în marile şcoli militare, ori 
încheierea unor acorduri între Uniunea Europeană şi 
Statele Unite. 

Leslie Kean a invitat trei personalităţi dintre cele 
implicate în proiectul „COMETA” să scrie câte un text 
pentru a fi inclus în cartea ei: „UFOS: Generals, Pilots and 
Government Officials Go On the Record, apărută în 2011. 
Yves Sillard, fost director general al CNES, cel care a 
înfiinţat GEPAN, iar la ora actuală este preşedintele 
„comitetului director” al GEIPAN, îşi începe textul cu fraza: 
„Realitatea obiectivă a fenomenelor aeriene neidentificate, 
cunoscute mai bine publicului larg sub numele de OZN, nu 
mai este pusă sub semnul întrebării. Datele înregistrate de 
GEIPAN se bazează pe metode riguroase de analiză şi 
control. Cazurile aeronautice vin din partea unor martori 
competenţi, antrenați să facă faţă unor situaţii neobişnuite 
şi să reacționeze cu calm”. Intre altele, Sillard mai 
menţionează: „Dezvoltarea ştiinţei, chiar în deceniile 
următoare, va conduce în mod sigur la numeroase 
concepte noi, absolut impredictibile astăzi. Ceea ce ni se 
pare că reprezintă un obstacol insurmontabil pentru 
civilizațiile mai avansate care călătoresc de pe exoplanete 
pe Pământ probabil că ne va apărea, atunci, într-o lumină 
cu totul diferită”... 

O a doua personalitate, al cărei text ocupă un întreg 
capitol, este Jean-Jacques Velasco, responsabilul GEPAN şi 
SE PRA timp de douăzeci şi unu de ani, din 1983 până în 


2004. El recunoaşte că atunci când era în această funcţie, 
şi-a impus, „după cum şi era de datoria mea, o mare 
rezervă în exprimarea oricăror interpretări sau concluzii 
pe subiectul OZN”. Dar acum poate spune fără ezitare că 
„OZN-urile - ca obiecte materiale - există şi sunt distincte 
de oricare fenomen obişnuit. Aceste cazuri sunt puţine la 
număr, dar extraordinarele lor caracteristici şi efecte fizice 
nu lasă loc pentru ambiguităţi. [...] Ele par să fie «obiecte 
artificiale şi controlate», iar caracteristicile lor fizice pot fi 
măsurate de sistemele noastre de detecție, în special de 
radare”. Intre performanţele inexplicabile ale acestor 
obiecte, Velasco menţionează „zborul staționar şi complet 
lipsit de zgomot, acceleraţiile la viteze care sfidează legea 
inerţiei, exercitarea unor efecte asupra sistemelor 
electronice de navigaţie sau de transmisiuni şi aparenta 
capacitate de a induce întreruperi ale curentului electric. 
Când sunt întâlnite avioane, civile sau militare, aceste 
obiecte par capabile să anticipeze şi să neutralizeze 
manevrele defensive ale piloților”. 

Velasco preciza că atunci când s-a creat GEPAN, 
organismul avea în spate o reţea formată din poliţie, 
jandarmerie, Forţele Aeriene, Marină, staţii meteorologice 
şi oficialități aeronautice, respectând cu toţii o 
metodologie comună, prin care datele colectate să fie 
raportate şi centralizate. Cazurile colectate astfel erau 
examinate periodic de un consiliu ştiinţific, format din 
experţi în diferite domenii relevante. Aceştia clasificau 
cazurile în patru categorii: (a) identificate, (B) probabil 
identificate, (C) date insuficiente şi D) inexplicabile, „în 
ciuda relatărilor precise ale martorilor şi ale dovezilor de 
calitate recuperate de la locul observaţiei”. Acestea din 
urmă erau împărţite în continuare, conform clasificării 
propuse de Prof. J. Allen Hynek (între care, de pildă, 
întâlnirile apropiate de gradul III). 

Velasco descrie câteva dintre cazurile neidentificate 
spectaculoase, investigate de GEIPAN şi precursoarele 
sale, observând că, „de fapt, cazurile aeronautice oferă 
cele mai convingătoare rezultate în această problemă”. El 


citează şi un studiu făcut de Dominique Weinstein, care a 
catalogat 1.305 observaţii aparţinând unor piloţi. Dintre 
acestea, aproape 37% proveneau de la avioane militare, 
27% de la aviația civilă, iar restul de la avioane 
particulare. În 12% din cazuri, observaţia a fost confirmată 
prin radar, în 3, 5% a fost afectată aparatura de bord. 
Douăzeci şi două de cazuri se referă la coliziuni evitate în 
ultima secundă, iar şase cazuri cuprind „lupte aeriene” sau 
manevre de luptă între OZN şi aparatul de zbor. 

Jean-Jacques Velasco propune „ipoteza şocantă” că 
există o legătură între fenomenul OZN şi armele nucleare. 
El evocă în acest scop declaraţii îngrijorate ale 
oficialităților americane, care, în 1949, constatau că 
„fenomenele aeriene neidentificate” apar în preajma unor 
„instalaţii sensibile” militare, deci „au legătură cu 
Apărarea Naţională a Statelor Unite”. Velasco remarcă şi o 
corelaţie a apariţiilor cu testele nucleare şi reaminteşte 
incidentele în care OZN-uri au blocat rachete nucleare, în 
1966, în Dakota de Nord, în 1967, în Montana etc. El îşi 
„permite speculaţia” că ar putea fi vorba de sonde ale unor 
„civilizaţii extraterestre”, având motivaţia „de a ne 
monitoriza planeta din cauza îngrijorării pe care au 
produs-o manifestările oamenilor”. 

A treia personalitate franceză, inclusă cu un text în 
cartea Lesliei Kean, este generalul-maior de aviaţie în 
retragere Denis Letty. El descrie câteva întâlniri dramatice 
cu OZN-uri ale unor piloţi francezi. Acestea au fost cauza 
pentru care, în 1996, în cadrul Asociaţiei auditorilor 
veterani ai Institutului Francez pentru înalte Studii de 
Apărare Naţională (IHEDN - asociaţie de planificare 
strategică finanțată de guvern), s-a luat hotărârea creării 
unei Comisii pentru Studii Aprofundate, prescurtat 
„COMETA”, care a efectuat, timp de trei ani, cercetări 
asupra implicaţiilor fenomenului OZN. 

URSS, Rusia. 

Programe de urmărire a OZN-urilor 

Ufologia rusă a început, la sfârşitul anilor '50, prin 
conferințele şi articolele inginerului Iurii Fomin, de la 


societatea unională pentru răspândirea cunoştinţelor 
ştiinţifice şi politice, şi ale lui Felix Zigel, cadru didactic la 
Institutul de Aviaţie din Moscova. Pe atunci, în presa 
sovietică erau permise doar articolele care combăteau 
existenţa fenomenului OZN, taxat drept o fantezie 
caracteristică ţărilor capitaliste. Totuşi, armata a păstrat 
un interes ascuns pentru elucidarea cauzelor sale. 

La insistenţele lui Ziegel, în 1967, la Moscova s-a 
înfiinţat Departamentul OZN al Comisiei unionale de 
explorare spaţială a Asociaţiei Voluntare pentru sprijinirea 

Armatei, Aviației şi Marinei (DOSAAF). Participau 
peste 200 de oameni de ştiinţă, ingineri, reprezentanţi 
militari, jurnalişti etc., şef fiind generalul-maior Porfinii 
Stoliarov, iar adjunct pe probleme ştiinţifice - Zigel. La 10 
noiembrie, la televiziunea centrală, cei doi au invitat 
populaţia să le trimită rapoarte. Acestea nu au întârziat să 
sosească. 

Din păcate, în aceeaşi lună - noiembrie 1967 - 
autorităţile au dat ordin ca departamentul să fie desfiinţat. 
Deşi s-a negat oficial existenţa unei astfel de organizaţii, 
azi se crede că aici s-au adunat multe rapoarte privind 
observaţiile OZN. S-a mai spus că la sfârşitul anilor '70 s-a 
evaluat că pentru o treime din rapoarte nu existau 
explicaţii convenţionale. 

Nu peste mult timp, şi Academia de Ştiinţe a URSS a 
difuzat o rezoluţie, în care condamna cercetările OZN. Se 
pare că motivul principal a fost teama oficialităților 
militare că publicitatea în jurul observaţiilor OZN poate 
duce la divulgarea unor secrete militare. Cenzura a 
interzis nu doar orice articol despre OZN-uri, dar chiar şi 
menţionarea termenului de „Obiecte zburătoare 
neidentificate”. 

Situaţia a luat o turnură neaşteptată după incidentul 
de la Petrozavodsk, capitala Republicii Autonome Karelia. 
Aici, în zorii zilei de 20 septembrie 1977, a apărut pe cer o 
uriaşă „meduză luminoasă”, împrăştiind o mulţime de raze 
subţiri deasupra oraşului. Graţie neglijenţei cenzurii, 
întâmplarea a ajuns pe paginile celor mai importante 


publicaţii sovietice. La ora actuală se ştie că fenomenul a 
coincis cu lansarea satelitului Cosmos-955, de la baza 
Plesetk. Oricum, cazul a deschis nişte zăgazuri. 

În 1978, a fost demarat un program, desfăşurat apoi 
timp de 13 ani, care cerea fiecăruia dintre cei patru 
milioane de militari sovietici să elaboreze rapoarte 
detaliate privind observaţiile OZN. Un rol important în 
acest proces l-a avut luri Andropov, foarte interesat de 
fenomenul OZN. El a fost şeful KGB din 1967 până în 1982, 
iar ulterior, între 1982 şi 1984, urmaşul lui Leonid Brejnev 
la conducerea URSS. în planul de stat pe 1978, la capitolul 
„Cercetări în domeniul apărării” a fost inclus programul 
„Investigarea fenomenelor aeriene şi spaţiale 
neidentificate, a originii lor posibile şi a influenţei asupra 
echipamentelor şi a personalului”. Programul a fost 
împărţit în două: „Setka MO” (Ministerstva Oboroni Set - 
reţeaua Ministerului Apărării) şi, JSetka AN” (Akademii 
Nauk Set - reţeaua Academiei de Ştiinţe). În acest scop, la 
18 octombrie 1978 a avut loc o şedinţă importantă la 
Academia de Ştiinţe a URSS, în prezenţa unor cercetători 
care ulterior au participat le aceste proiecte. 

În 1981, numele programelor de cercetare au fost 
schimbate în „Galaktika” (MO, respectiv AN), iar în 1986 
în „Gonzont” (cu aceleaşi MO şi AN). La scurt timp după 
tentativa de puci anti-Gorbaciov din 1991 (dar după alte 
versiuni chiar în 1990), aceste programe au fost oprite. 
Totuşi, un grup de experţi din Departamentul de Fizică 
Generală şi Astronomie al Academiei Ruse de Ştiinţe ar fi 
continuat, până în 1996, să lucreze asupra subiectului, 
analizând rapoartele OZN. 

Participanţii la şedinţa inaugurală din 1978 
reprezentau diferite institute sau unităţi militare. 
Programul civil a fost centrat pe IZMIRAN, Institutul de 
Magnetism Terestru şi Difuzare a Undelor Radio al 
Academiei de Ştiinţe a URSS. Iulii Platov, de la acest 
institut, a devenit şeful programului civil. Din partea 
armatei, cercetarea fenomenului OZN urma să fie 
coordonată de K. Ivanov, adjunctul şefului Statului Major 


General al Marinei Militare sovietice, care era şi şeful 
informaţiilor Marinei Militare. Din documentul elaborat cu 
prilejul acestei prime şedinţe, reiese că Ministerul Apărării 
era preocupat de faptul că fenomenul OZN ar putea 
interfera cu activităţile militare, inclusiv cu zborurile 
cosmice. 

Instrucţiunile pentru colectarea datelor au fost 
redactate, în cadrul Marinei Militare, la începutul anului 
1980. Instrucţiunile semnate de viceamiralul V.K. Saakian 
specificau că datele OZN mai serioase trebuiau imediat 
telegrafiate la două unităţi militare, una din oraşul Mâtişci, 
de lângă Moscova, cealaltă din Leningrad. Prin „date 
serioase” se înțelegeau cazurile în care existau urme fizice 
ale fenomenului, cele în care s-a produs un deces al unui 
militar în contact cu fenomenul şi cele în care a fost 
afectată funcţionarea aparaturii. Instrucţiunile au fost 
distribuite, prin adrese expediate de la Departamentul de 
Fizică Generală şi Astronomie, către diverse organisme şi 
organizaţii. Ziarul Nedelia a publicat un apel al 
responsabililor proiectului în care, printre altele, îi sfătuia 
pe cei ce au văzut fenomene neobişnuite să încerce mai 
întâi să elimine toate explicaţiile convenţionale posibile: 
fenomene astronomice, obiecte făcute de mâna omului 
etc., iar dacă nu există o astfel de explicaţie, atunci să facă 
o descriere cât mai detaliată a obiectului şi să expedieze 
raportul la Departamentul de Fizică Generală şi 
Astronomie. 

Intr-unul dintre primele documente ale SETKA-AN s-a 
decis ca în loc de „OZN” să se folosească termenul de 
„fenomene atmosferice anormale”. (Cenzura asupra 
termenului „OZN” a fost înlăturată abia în 1989. 

S-au constituit şi două centre de cercetare. Cel din 
cadrul Ministerului Apărării avea acces la observaţiile 
militarilor, cel subordonat Academiei de Ştiinţe la cele 
culese de institute de cercetări, centre hidrometeorologice 
şi diverse publicaţii. Obiectivele cercetării erau, de 
asemenea, diferite - militarii erau preocupaţi de influenţa 
OZN-urilor asupra echipamentelor şi a personalului, ca şi 


de posibilitatea de a utiliza proprietăţile OZN-urilor: 
invizibilitatea radar şi excepţionala manevrabilitate. A 
existat şi suspiciunea că ele ar fi nişte mijloace de spionaj. 

Academia de Ştiinţe era interesată în primul rând de 
studierea naturii fizice a fenomenului. Se spune că 
programele au fost cerute de Comisia Militar-Industrială, 
preconizându-se ca ambele centre de cercetare să aibă un 
schimb de informaţii, dar Vladimir Rubţov, implicat în 
aceste proiecte, nu este convins că armata a pus la 
dispoziţia cercetătorilor civili toate datele de care 
dispunea. 

În planurile cincinale care au început în 1981 şi 
1986, autorităţile au inclus programe speciale, dedicate 
cercetării fenomenelor  aerospaţiale neidentificate. In 
ianuarie 1980, şeful Statului Major General al Forțelor 
Armate ale URSS a emis un regulament, cerând să i se 
raporteze neîntârziat „orice fenomen inexplicabil, exotic, 
extraordinar”, inclusiv observații OZN, cu instrucțiuni 
privind modul de colectare. Din acest moment, toți militarii 
din URSS, inclusiv cei staţionaţi în alte țări, ştiau că dacă 
observă un OZN trebuie să facă un raport scris 
superiorilor lor. În 13 ani, cât a rămas în vigoare acest 
proiect, s-au strâns 3.000 de rapoarte oficiale, asupra a 
circa 400 de evenimente individuale. 90 la sută din acestea 
pot fi explicate prin cauze convenţionale, precum: lansări 
de rachete, baloane de mare altitudine etc. Dar circa 300 
de observaţii au rămas inexplicabile, chiar şi după cea mai 
scrupuloasă examinare. Poate nu pare mult, dar este vorba 
de rapoarte detaliate, din surse sigure, verificate la faţa 
locului de ofiţeri cu experienţă, care aveau drept atribuţie 
de serviciu să trimită spre centru doar cazurile cu adevărat 
importante. 

Colonelul în retragere Boris Sokolov, care a fost 
implicat din 1980 în acest proces, a declarat nu demult că 
„timp de zece ani Uniunea Sovietică a devenit un gigantic 
post de urmărire a OZN-urilor... militarii erau interesaţi de 
OZN-uri, inclusiv din cauza credinţei că dacă vor descifra 
secretele OZN-urilor vor putea câştiga competiţia cu 


potenţialii inamici, prin încorporarea acestor tehnologii”. 

La un moment dat, prin anii „85-” 86, s-a făcut un 
raport privind toate cazurile adunate până atunci de pe 
teritoriul URSS. Circa 70% din toate observaţiile au primit 
explicaţii fireşti, din punctul de vedere al ştiinţei „clasice”. 
Majoritatea cazurilor au fost puse în legătură cu 
tehnologia aeronautică ori cu tehnologia rachetelor, cu 
lansarea de obiecte în spaţiu, cu părţi din rachetă, de pildă 
primele trepte, care au căzut înapoi la sol, cu reintrarea în 
atmosferă a unor obiecte cosmice, cu dezastre aviatice, 
cataclisme naturale etc. Din restul de 30%, jumătate 
puteau fi explicate în mai multe feluri, întrucât nu existau 
suficiente date şi probe materiale pentru o concluzie certă. 
Generalul estima că mai rămânea un rest de 10 - 15%, 
format din cazuri care nu puteau fi explicate în niciun fel. 

În majoritatea incidentelor, s-au observat lumini în 
diverse configurații, dar au fost văzute şi obiecte 
materiale, în formă de disc, de cilindru sau ceva similar. 
Nu s-a putut explica ce anume erau aceste apariţii. 
Periodic, se intensifica interesul populaţiei pentru astfel de 
fenomene. Atunci reveneau mereu şi mereu aceleaşi 
întrebări din partea jurnaliştilor din toată lumea. 

Generalul Nikolai Alexeevici Sciam, fost 
vicepreşedinte al Comitetului de Preşedinţie al KGB, 
afirma în 2007 că documentele OZN din fosta URSS nu au 
fost niciodată secrete. El a ilustrat aceasta prin traseul 
hârtiilor. Un cetăţean vedea un fenomen luminos şi scria 
un raport. Ofiţerul de serviciu al unei instituţii sau al unui 
departament special recepționa informaţia, o nota într-un 
registru şi trimitea raportul la centru, ataşându-i o 
scrisoare însoţitoare. In toate aceste operaţii nu era niciun 
secret. 

După ufologul Iuri Striganov, „Comisia Academică” a 
făcut tot ce i-a stat în putere pentru a demonstra că nu 
există OZN-uri, ci, cel mult, observaţii eronate ale unor 
lansări de rachete sau, eventual, fulgere globulare, astfel 
încât această comisie a servit drept paravan, prin care să 
distragă atenţia asupra investigaţiilor militare OZN, care 


au fost mult mai serioase. Dar, în ciuda declaraţiilor 
nonşalante, „fenomenele anormale” au dus uneori la 
căderea comunicațiilor radio ori la funcționarea 
defectuoasă a unor echipamente militare. Au existat, de 
asemenea, rapoarte provenind de la personal militar, 
inclusiv de la ofiţeri superiori, asupra unor activităţi stranii 
ale OZN-urilor deasupra unor baze sovietice de rachete 
balistice sau asupra unor cosmodromuri. În câteva rânduri 
au fost chiar lansate rachete sol-aer împotriva nepoftiţilor 
vizitatori. Militarii erau mai puţin interesaţi de 
argumentele ştiinţifice, rămânând deschişi la ipoteza că 
OZN-urile ar putea fi manifestări ale unei civilizaţii 
extraterestre. Dar cel mai mult îi preocupa impactul 
fenomenului asupra tehnicii militare şi asupra 
personalului. 

Iulii Platov şi Boris Sokolov au publicat o lucrare 
intitulată „Istoria cercetării de stat a OZN-urilor în URSS”, 
în care ei afirmă că cele două programe s-au bazat pe 
presupunerea că există o probabilitate ridicată ca 
fenomenele stranii observate să aibă o origine tehnico- 
militară şi pe aceea că unele caracteristici descoperite ar 
putea căpăta utilizări militare. Derularea programelor 
OZN a fost ţinută secret pentru „a reduce interesul 
publicului”. Cei doi autori au mai subliniat că bugetul 
redus al programelor nu a permis implicarea unor 
echipamente mai sofisticate. De pildă, nu s-a putut testa 
ipoteza existenţei unor fenomene precum formațiunile de 
plasmă de mari dimensiuni din atmosferă. Tot ce s-a 
realizat a fost colectarea şi analizarea unor rapoarte şi 
elaborarea unor modele fizice ale fenomenului. 

Atitudinea celor doi a fost criticată de ceilalţi ufologi 
ruşi, atât pentru unele afirmaţii, care minimalizau 
amploarea fenomenului şi care s-au dovedit neadevărate, 
cât şi pentru faptul că aceştia nu au permis ca rapoartele 
colectate să fie examinate şi de investigatori independenţi 
(nu neapărat străini, întrucât documentele puteau conţine 
şi unele date secrete). 

La 31 mai 2002, în ziarul Komsomolskaia Pravda, 


Andrei Pavlov a publicat un articol ciudat, bazat pe un 
interviu cu colonelul Aleksandr Plaksin, numit aici 
geofizician militar. El a fost omul de legătură între 
programul militar şi cel academic, pentru „studiul 
fenomenelor anormale”, începând din 1978 până în 1991. 
Plaksin a descris cele două programe ruseşti. Comisia 
militară nu a lucrat niciodată cu martori civili care au 
văzut OZN-uri sau pretindeau că au fost în contact cu 
entităţi nepământene, fiind interesaţi doar de rapoartele 
oficiale primite de la unităţile militare sovietice, rapoarte 
care conţineau măsurători făcute cu eAipament tehnic 
militar. Din motive lesne de înţeles nu a intrat în mai multe 
detalii. 

Plaksin estima că 20% din obiectele neidentificate 
raportate prin aceste programe aveau consistenţă fizică şi 
proprietăţi pe care, cu legile naturii pe care le cunoaştem 
azi, nu le putem explica. Celelalte semnalări de OZN-uri ar 
fi formaţii naturale de plasmă. Cercetătorii ruşi au dovedit 
că, atunci când anumite fluxuri de radiaţii solare străpung 
câmpul magnetic protector al Pământului, ele pot produce 
perturbări în funcţionarea aparaturii, dar şi efee e vizuale 
spectaculoase, care pot fi luate drept OZN-1 

Plaksin afirmă că în cei 13 ani, în care a fost îi. Aucat 
în cercetarea fenomenului OZN, nu a avut acces la nicio 
dovadă palpabilă a faptului că pe planeta noastră ar exista 
manifestări ale unor civilizaţii extraterestre. Cu toate 
acestea, el menţiona că, din cauza secretului militar, nu 
poate nici acum divulga tot ce ştie. Colonelul a precizat 
totuşi că nu a existat niciun OZN prăbuşit în Kazahstan, în 
1978, nu există niciun depozit secret cu fragmente de 

OZN-uri în Mâtişci (zona Moscovei) şi nici buncăre 
ultrasecrete în arhipelagul Novaia Zemlia, aşa cum pretind 
unele zvonuri. 

Institutul militar implicat în programele pentru 
fenomene anormale a cooperat cu alte institute ale 
Academiei de Ştiinţe pentru crearea de aparatură 
ultrasensibilă în studiul fenomenului OZN. Aceste 
echipamente au permis estimarea dimensiunilor OZN- 


urilor, a densităţii şi vitezei lor. Conform lui Plaksin, 
cercetătorii militari sovietici au ajuns chiar să poată 
prezice apariţia unor valuri OZN. 

Prima prelucrare amplă a datelor colectate, privind 
fenomenul OZN, a fost făcută pe calculatoarele EVM ES 
1022 din renumitul centru ştiinţific „Akademgorodok” din 
Novosibirsk. Concepţia şi analiza rezultatelor a aparţinut 
Institutului de Matematică a secţiei siberiene a Academiei 
Sovietice de Ştiinţe. Rezultatul a constat într-un raport de 
45 de pagini de grafice şi formule. Totuşi, în cele din urmă, 
nu se poate spune ce anume s-a câştigat prin aceste 
programe. 

Opiniile lui Vladimir Rubţov în articolul „Ufologia 
Sovietică”, publicat în decembrie 2005 în revista FA TE 
Magazine, Vladimir Rubţov, la ora actuală directorul 
Institutului independent de Cercetare a Fenomenelor 
Neidentificate (RIAP) din Harkov, Ucraina, remarcă faptul 
că „ufologia actuală este un amestec eterogen de 
cercetare serioasă, amuzament, religii populare şi isterie”. 
După 1986, specialiştii în domeniu au putut să participe la 
congrese internaţionale şi să facă schimburi de opinii cu 
colegii din alte ţări. Într-o atmosferă de destindere, chiar şi 
rapoartele secrete OZN deţinute de Ministerul Apărării au 
devenit accesibile publicului. Din păcate, situaţia a fost 
exploatată şi de mulţi falşi ufologi. 

In 1980, Rubţov îşi susţinuse teza de doctorat asupra 
aspectelor filosofice şi metodologice ale căutării 
inteligenței extraterestre. Scriind apoi o carte pe baza 
dizertației sale, el a dorit să introducă un capitol despre 
fenomenul OZN. Din cauza cenzurii asupra acestui subiect, 
a avut nevoie de aprobarea unei comisii academice. Spre 
surpriza sa, aprobarea a venit foarte repede. Mai mult, i s- 
a oferit imediat posibilitatea să lucreze în cadrul unei 
echipe de experți dedicată fenomenului OZN. 

Cercetătorii din acest domeniu credeau în ipoteza 
extraterestră şi aveau motive să presupună că nu toate 
observaţiile sunt raportate. Rubţov a înţeles de ce cu 
ocazia unei prelegeri despre fenomenul OZN, pe care a 


tinut-o la o şcoală de aviaţie militară. Auditoriul părea la 
prima vedere pasiv, dar mai târziu piloţii, în discuţii 
neoficiale, i-au explicat că se găseau între ciocan şi 
nicovală. Pe de o parte, regulamentele Statului Major 
General îi obligau să trimită un raport imediat ce observau 
un fenomen aerospațial neidentificat, pe de altă parte, ei 
ştiau foarte bine că făcând un astfel de raport riscau să fie 
trimişi la spital pentru examinări lungi, neplăcute şi care 
se puteau termina rău. Era mai înţelept ca un pilot care 
întâlnea un OZN să lase impresia că nici nu l-a văzut. 

Cu această ocazie, lui Rubţov i-au fost arătate 
documentele unui caz inedit de contact radio cu un OZN. 
La 9 aprilie 1975, la şcoala de aviaţie militară Jerdevka din 
regiunea Tambov, după ce avioanele au decolat pentru un 
zbor de instruire, radarul a detectat o  „ţintă” 
neidentificată. Crezând că poate este unul dintre 
avioanele-şcoală, operatorul radarului i-a dat câteva 
comenzi, pe care ţinta le-a îndeplinit conştiincios. Ceilalţi 
piloţi i-au semnalat surprinşi că a folosit inadecvat 
indicativul lor. Operatorul, înțelegând că ceva nu-i în 
regulă, s-a adresat încă o dată „ţintei” cu o comandă falsă, 
pe care obiectul a executat-o, după care a intrat în zona 
moartă a radarului şi a dispărut. 

Există multe astfel de istorii. Rubţov crede că la ora 
actuală ar trebui nu atât un program oficial, de mare 
anvergură, de culegere de rapoarte, cât o schimbare în 
atitudinea oficială faţă de fenomenul OZN. Dr. Iulii Platov 
şi Dr. Vladimir Rubţov au publicat în acest sens, în 1991, la 
editura Academiei de Ştiinţe, o carte, intitulată „ozn-urile 
şi ştiinţa modernă”, destinată comunităţii academice 
sovietice. Din păcate - spune Rubţov -, ea a fost singura 
carte de acest nivel în fostul spaţiu sovietic şi nu a avut 
ecoul scontat. 

Multitudinea şi seriozitatea observațiilor au 
confruntat autoritățile sovietice cu trei întrebări: Este real 
fenomenul OZN? Dacă da, ce este el de fapt? Prezintă 
cumva un pericol? La prima întrebare s-a răspuns pozitiv. 
Pentru a doua ar trebui să se treacă de la observaţiile 


vizuale ale martorilor la cele instrumentale, deci la radare, 
sisteme de supraveghere şi/sau instrumente special 
concepute în acest sens. Aceste instrumente ar trebui să 
aibă capacitatea de a monitoriza întregul spaţiu 
circumterestru, de la câteva sute de metri la câteva mii de 
kilometri altitudine. Din păcate, un astfel de sistem cere un 
efort financiar considerabil, comparabil cu cel pentru 
bomba atomică sau pentru primul Sputnik, iar situaţia din 
Rusia de după 1990 nu mai e propice unor astfel de 
proiecte. 

Vladimir Rubţov crede astfel că prin culegerea în 
continuare a unor rapoarte privind observaţii, deci a 
„folclorului ufologic”, nu se va ajunge prea departe. Este 
necesară o cercetare conformă cu metodologia ştiinţifică şi 
culegerea sistematică de dovezi fizice. Dincolo de rumori şi 
fantezii, e clar că există dispozitive mecanice care zboară 
în atmosfera pământeană, având capacităţi tehnice mult 
deasupra oricărei aeronave făcută de om. Ipoteza conform 
căreia aceste dispozitive au origine extraterestră este în 
principiu verificabilă, deci e ştiinţifică. E drept, dacă 
această ipoteză s-ar adeveri, ne-am afla în faţa altor 
probleme, mult mai dificile. Dar acesta este mersul 
cunoaşterii umane. 

Incidente dramatice 

Conform colonelului în retragere Iurii Sokolov, în 
spaţiul ex-sovietic „au existat 40 de cazuri în care piloţii au 
întâlnit OZN-uri. La început li s-a ordonat să le 
intercepteze şi să le doboare. Când piloţii s-au angajat în 
urmărire, OZN-urile au accelerat, piloţii au pierdut 
controlul şi avioanele s-au prăbuşit. Aceasta s-a întâmplat 
de trei ori, iar în două dintre ele pilotul şi-a pierdut viaţa. 
După aceasta, piloţii au primit ordin să observe obiectul, 
dar să schimbe direcţia şi să se îndepărteze. [...] în mod 
cert, piloţii au perceput OZN-urile ca un pericol”. Sokolov 
a mai adăugat că „militarii erau interesaţi de OZN-uri 
inclusiv datorită credinţei că, dacă vor descifra secretele 
OZN-urilor, vor putea câştiga competiţia cu potenţialii 
inamici, prin încorporarea acestor tehnologii”. 


De altfel, în 19860, conform lui Sokolov, N. 
Abacharayev, candidat în ştiinţe tehnice, a brevetat un 
aparat de zbor „în formă de OZN”, bazat pe 
supraconductibilitate. Alte rapoarte spun că în URSS s-au 
elaborat şi vehicule lenticulare propulsate de o plasmă 
rotitoare, care creează un câmp magnetic. Descărcările 
plasmei dădeau naştere unor lumini pulsatorii, care se 
accelerau când viteza vehiculului creştea. 

Personalul navigant civil era şi în Rusia foarte reţinut 
să atragă atenţia pasagerilor asupra unor eventuale OZN- 
uri sau să facă rapoarte, din convingerea că aceasta poate 
dăuna afacerilor. 

Vasilii  Alexeev, general-maior la Centrul de 
comunicaţii spaţiale al forţelor aeriene ruseşti, i-a declarat 
în 2002 


lui Michael Hesemann că în 1980, când lucra la 
Marele Stat Major, a primit multe rapoarte venite de la 
unităţi, privind un număr impresionant de observaţii ale 
unor fenomene neexplicate. Pe vremea aceea majoritatea 
au fost pur şi simplu respinse ca nefondate. Subiectul era 
considerat, în bună măsură, unul închis. „O dată ce s-a 
stabilit în mod oficial cum stau lucrurile, nu numai că nu îţi 
venea să mai crezi, dar nici nu era indicat să crezi”. 

„Totuşi, în teritoriu, oamenii voiau să ştie ce anume s- 
a întâmplat, voiau să ştie unde să separe adevărul de 
ficţiune. Apoi, informaţiile care se adunau la noi nu erau 
poveşti sau rumori, ci declaraţiile unor martori oculari ai 
fenomenului, cuprinse în documente şi rapoarte ale unor 
oficiali. Uneori aceste informaţii erau atât de fascinante 
încât era imposibil să nu le dai credit. Aşa că treptat 
problematica a început să nu mai fie considerată atât de 
fantastică şi a început să fie examinată nu doar la 
Ministerul Apărării, ci şi de alte departamente 
guvernamentale. Acest interes s-a manifestat prin 
trimiterea unor experţi în locurile în care OZN-urile - să le 
numim astfel - apăreau cu o anumită frecvenţă. Cunosc o 
serie de baze militare care intră în această categorie. De 


regulă ele sunt obiective de importanţă strategică, 
complexe de rachete, instituţii de cercetare militară, într- 
un cuvânt locuri cu o mare concentrare de ştiinţă avansată 
şi, într-o anumită măsură, de pericol... Aici apar OZN-urile 
cel mai des. Mai mult decât atât, ofiţerii sau comandanții 
de la faţa locului, care cunoşteau câte ceva despre 
fenomenul OZN, dar nu primiseră instrucţiuni oficiale în 
acest sens, au avut iniţiativa să investigheze ei înşişi 
apariţiile, colectând date ş.a.m.d. Ştiu că în câteva locuri ei 
au învăţat chiar să creeze situaţii care să provoace apariţia 
unui OZN. Un OZN va veni acolo unde există o activitate 
militară, incluzând, să zicem, transportul unor încărcături 
«speciale». 

Era suficient să se simuleze ori să se programeze în 
mod virtual o astfel de deplasare pentru ca OZN-ul să 
apară... într-un anumit poligon de testare - nu-l voi numi, 
deşi nu mai prezintă un secret -, ofiţerii au învăţat chiar să 
facă un soi de contact. La început OZN-ul apărea; era de 
cele mai multe ori sferic, dar avea şi alte forme. Contactul 
a fost realizat prin indicaţii fizice; militarii indicau cu mâna 
în diferite direcţii, iar sfera se aplatiza în acea direcţie. 
Dacă ridicai mâna de trei ori, sfera se aplatiza de trei ori 
pe verticală. La începutul anilor '80, urmând directivele 
conducerii superioare sovietice, s-au realizat experimente 
utilizând dispozitive tehnice (teodoliţi, staţii radar şi 
altele); deci obiectele neidentificate au fost înregistrate, 
prin dovezi palpabile, prin date furnizate de instrumente 
de măsură”... 

„Cunosc un caz în care lucrătorii unui institut de 
cercetări de lângă Moscova au zburat la Novosibirsk. Cred 
că se duceau să investigheze un accident aviatic. Când s- 
au întors, au scris un raport despre faptul că avuseseră o 
întâlnire cu un OZN, care a însoţit un timp, în zbor, avionul 
lor. Fiind persoane curioase şi înclinate spre analiza 
ştiinţifică, şi-au distribuit imediat rolurile, astfel încât pe 
parcursul observaţiei unul examina şi dicta, alţii executau 
schiţe, un al treilea grup cronometra. In felul acesta, 
urmărirea obiectului a căpătat o oarecare bază ştiinţifică. 


Nu a mai fost doar o simplă observaţie vizuală, ci o echipă 
ştiinţifică în plină activitate în timp real”. 

Şi colonelul Aleksandr Plaksin a făcut trimirere la 
câteva cazuri prin detalii fascinante. De pildă, în 1974, 
deasupra aeroportului Povorino din Borisoglebsk (regiunea 
Voronej) a apărut, la înălţimea de 7 kilometri, un nor negru 
imobil, inexplicabil, lung de circa un kilometru şi jumătate. 
Radarele de la sol indicau în interiorul său o aeronavă. A 
fost ridicat un avion de vânătoare pentru intercepţie, cu 
doi piloţi la bord. Îndată ce au intrat în „nor” au auzit, prin 
casca de protecţie, un ţiuit atât de puternic încât depăşea 
pragul dureros. Concomitent, pe tabloul de bord a apărut 
indicaţia „altitudine periculoasă”, iar avionul a început să 
se scuture violent. Cei doi piloţi au reuşit cu multă 
dificultate să scoată avionul din nor. Acesta a plutit acolo 
în total patru ore, după care a dispărut. Sovieticii nu au 
reuşit niciodată să afle din ce era format acel „nor”. Dar 
astfel de „nori” stranii au fost semnalaţi în mai multe 
rânduri deasupra fostei URSS şi apoi a Rusiei. 

La 14 septembrie 1981, un MIG-23 se afla în zbor de 
antrenament în apropierea oraşului Muncaci (Mukachevo), 
din vestul Ucrainei. Brusc, în faţa avionului a apărut, din 
neant, o sferă de foc, care a distrus partea din faţă a 
aeronavei. Pilotul a avut timp să se catapulteze. A. Plaksin 
afirmă că au fost raportate mai multe astfel de incidente, 
dar niciunul nu a putut fi explicat de cercetarea efectuată 
prin programele OZN. 

Un caz mult mediatizat s-a petrecut la 4 octombrie 
1982. Atunci, deasupra unei baze secrete din Ucraina, cu 
silozuri conţinând rachete balistice intercontinentale cu 
focos nuclear, a plutit fără zgomot, între orele 16.00 şi 
20.00, un gigantic OZN discoidal. Avea diametrul de circa 
900 de metri, o formă geometrică perfectă, suprafaţa 
netedă, fără  hublouri sau alte semne particulare. 
Focoasele nucleare ale rachetelor erau îndreptate către 
Statele Unite (ele au fost dezmembrate abia la începutul 
anilor '90). Camera subterană de comandă a rachetelor era 
dublată de una similară aflată la Moscova. În timp ce OZN- 


ul plutea deasupra, pe panourile din ambele locuri s-a 
aprins o lampă indicând activarea, într-un mod derutant, a 
codurilor de lansare a rachetelor nucleare 
intercontinentale, în ciuda faptului că nimeni nu apăsase 
niciun buton. Mai ales cei de la Moscova au fost extrem de 
alarmaţi. Am fost atunci la un pas de declanşarea unui 
război nuclear. Din fericire, după 15 secunde totul a 
revenit la normal. Intregul incident a fost atestat prin 
numeroase mărturii şi investigaţii ulterioare, inclusiv în 
1995, de David Ensor, corespondent renumit al canalului 
ABC News, care a intervievat în acest scop zeci de 
cercetători, militari şi oficiali guvernamentali ruşi. 

A doua zi după incident, a fost trimisă de urgenţă la 
faţa locului o comisie de anchetă, din care a făcut parte şi 
o echipă condusă de colonelul Boris Sokolov. Acesta a făcut 
imediat legătura între prezenţa OZN-ului şi inexplicabilul 
incident, pe care l-a şi recunoscut în declaraţiile sale mai 
vechi. Totuşi, în anul 2000, el şi-a schimbat opinia, poate şi 
ca urmare a unor presiuni venind din afară, prezentând 
lucrurile într-un mod diferit, ceea ce a fost interpretat ca 
un semn că se doreşte muşamalizarea cazului. 

Ufologul rus Mihail Gershtein a fost întrebat, la 
începutul anului 2013, într-un interviu, ce caz din Rusia ar 
putea fi considerat cea mai bună dovadă că OZN-urile nu 
sunt de pe planeta noastră. El a răspuns că un exemplu ar 
putea fi răpirea din 1980 de lângă Orsk, având doi martori 
suplimentari. Cazul a fost studiat de „Setka - AN”. Patru 
persoane (dintre care una lucrând în poliţie) au zărit un 
OZN lângă un râu. Apoi, doi dintre ei, care mergeau spre 
râu cu undiţe, au văzut un umanoid înalt, după care şi-au 
pierdut cunoştinţa. Unul dintre ei şi-a revenit, dar a văzut 
doar o încăpere închisă şi a auzit o voce care i-a ordonat să 
se arunce în jos printr-o trapă. Cel de al doilea răpit era 
încă fără cunoştinţă. OZN-ul plutea destul de jos, deasupra 
plajei nisipoase. Cel ce se trezise a evacuat prin trapă 
corpul prietenului său, apoi a sărit şi el. Imediat după 
aceasta OZN-ul şi-a luat zborul. După câteva minute, au 
apărut alte două persoane. Ei nu au mai văzut OZN-ul, dar 


au văzut cele două persoane dispărute stând pe nisip, fără 
să se zărească urme de paşi care să arate cum au ajuns 
aici. Cazul a fost studiat independent de către două 
grupuri de oameni de ştiinţă de la Novosibirsk, ajungându- 
se la concluzia că a fost o răpire reală cu pierdere de 
memorie. 

Cosmonauţii sovietici rup tăcerea 

Investigatorul şi  popularizatorul german al 
fenomenului OZN Michael Hesemann a prezentat în 2002, 
la Congresul internațional OZN de la Laughlin (Nevada, 
SUA), interviuri filmate cu cosmonauţi şi ofiţeri sovietici de 
rang înalt implicaţi în cercetarea spaţiului cosmic. Desigur, 
întrebarea principală a fost dacă aceştia au cunoştinţă 
despre întâlniri cu obiecte sau fenomene inexplicabile. 
Peste patru ani a fost dată publicităţii traducerea în limba 
engleză a acestor interviuri, din care spicuim mai jos 
câteva declaraţii. 

Vladimir Kovalionok, general-maior, participant în 
1981 la misiunea Saliut 6, spunea: „Numeroşi cosmonauţi 
au văzut fenomene care sunt mult dincolo de experienţa 
pământenilor. Timp de zece ani nu am abordat niciodată 
acest subiect. Întâlnirea de care mă întrebaţi s-a petrecut 
la 5 mai 1981... Eram deasupra Africii de Sud, deplasându- 
ne spre Oceanul Indian. Tocmai făcusem nişte exerciţii de 
gimnastică când am văzut prin hublou, în faţa mea, un 
obiect pe care nu-l pot explica. În spaţiu este imposibil să 
determini distanţele. Un obiect poate părea îndepărtat şi 
uriaş, deşi de fapt e aproape. Un nor de praf poate să 
apară ca un obiect mare. Totuşi, nu pot să-mi dau seama ce 
am văzut - era ceva imposibil conform legilor fizicii. 
Obiectul avea formă eliptică şi zbura paralel cu noi în linie 
dreaptă. La un moment dat, a fost ca o explozie de lumină 
aurie, ceva extraordinar de frumos de privit. Apoi, după o 
secundă sau două, a existat o a doua explozie şi au apărut 
două sfere aurii, deosebit de frumoase. 

După această explozie am văzut doar un fum alb, 
apoi o sferă ca un nor. Înainte de a intra în întuneric, în 
timp ce zburam în zona de crepuscul, le-am pierdut din 


vedere. Cele două sfere nu s-au mai întors”. 

Musa Manarov, cosmonaut în 1991 pe staţia orbitală 
MIR, declara: „S-a întâmplat în cursul unei misiuni de 
cuplare, când atenţia noastră era concentrată asupra 
capsulei spaţiale care se apropia lent. Eram aproape de 
hubloul cel mare, de unde puteam vedea vizitatorii... 
Urmăream totul foarte atent... Filmam cu un aparat 
profesional Betacam. _ 

Dintr-odată am remarcat ceva sub nava spaţială. În 
primul moment păruse un soi de antenă, dar când m-am 
uitat mai bine mi-am dat seama că nu era deloc o antenă. 
M-am gândit atunci că era o parte din construcţie, dar apoi 
am văzut că obiectul s-a pus în mişcare, îndepărtându-se 
de navă. Aşa că am luat aparatul radio şi le-am spus celor 
din capsulă: «Hei, băieţi, vedeţi că pierdeţi ceva». Asta 
bineînţeles că i-a alarmat... Se ştie că se poate rupe sau 
pierde ceva doar în perioadele de mare solicitare, cum ar fi 
lansarea. Or, acum era doar o deplasare lină... 

lar acest «ceva» s-a pus în mişcare în jos. În timp ce 
se depărta, ne-a atras atenţia tuturor. Părea că se roteşte. 
Era dificil să-i estimezi dimensiunile. Pot spune doar că nu 
era foarte aproape, întrucât eu aveam camera foclizată pe 
infinit. Dacă ar fi fost un şurub sau altceva apropiat, nu s- 
ar fi putut vedea clar. Trebuia să fi fost la cel puţin 300 de 
picioare (n.n. - 90 de metri), întrucât aceasta era atunci 
distanţa până la capsulă, iar obiectul era dincolo de ea. S- 
ar putea să fi fost un soi de OZN. Nu putem spune nimic 
sigur. În orice caz, nu a fost o piesă mai mare sau un gunoi 
spaţial, nici vreo parte a rachetei ori aşa ceva. Acestea ar fi 
fost localizate... Supravegherea spaţială, a noastră şi a 
americanilor urmăreşte toate obiectele mai mari din 
spaţiu. 

Ştim în fiecare minut poziţia lor şi direcţia de zbor. 
Dacă un astfel de obiect s-ar fi apropiat de MIR, ar fi fost 
imediat localizat, iar noi am fi fost anunţaţi... dar, conform 
spuselor lor, nu fusese nimic”. 

Ghenadii Strekalov, cosmonaut în misiunea MIR, 
spunea: „Era în anul 1990. Priveam către Newfoundland. 


Atmosfera era perfect limpede. Atunci a apărut brusc o 
sferă. Aş putea să o compar cu un glob din pomul de 
Crăciun. Era frumoasă, lucioasă, strălucitoare. L-am 
chemat la hublou pe comandantul Ghenadii Manakov... Din 
nefericire, aşa se întâmplă, n-am reuşit să încărcăm destul 
de repede aparatul pentru a filma. Sfera a dispărut la fel 
de brusc cum a apărut. Am urmărit-o cam zece secunde. 
Ce a fost, ce dimensiuni avea, nu am idee. Nu o pot 
compara cu nimic. A avut asupra mea efectul unui 
trăsnet... Am raportat observaţia la Centrul de Control al 
Misiunii, dar nu am spus că am văzut un OZN. Am spus 
doar că am văzut un soi de fenomen neobişnuit. Trebuie să 
fiu atent când îmi aleg cuvintele. Nu vreau să facă cineva 
cine ştie ce speculaţii sau să mă citeze eronat”. 

Pavel Romanovici Popovici, cosmonaut, general al 
forţelor aeriene sovietice, declara: „Am avut o singură dată 
o întâlnire cu «necunoscutul», cu ceva ce nu poate fi 
explicat. Era în 1978, când mergeam de la Washington la 
Moscova. Avionul era la o altitudine de 9.300 de metri. 
Deodată, când m-am uitat prin parbriz, am remarcat ceva 
la 1.300 de metri deasupra noastră, zburând pe o 
traiectorie paralelă - un triunghi echilateral alb, 
strălucitor, ca o pânză de corabie. Aveam 960 de kilometri 
pe oră, dar obiectul trebuie să fi avut o viteză de cel puţin 
1.500 de kilometri pe oră, după modul în care ne-a depăşit. 
Am atras atenţia asupra lui atât echipajului, cât şi 
pasagerilor. Am încercat să ne dăm seama ce ar putea fi, 
dar orice tentativă de a-l identifica drept ceva cunoscut a 
eşuat. 

Acest obiect avea caracteristicile unui OZN şi a 
rămas neidentificat. Nu arăta ca un avion, având în vedere 
că era un triunghi perfect. La vremea aceea nu exista 
niciun avion având această formă”. 

Ghenadii hRaşetnikov, general-colonel, comandantul 
Academiei de Apărare Aeriană „Jukov” din Tver, fost 
comandant al forţelor aeriene din Extremul Orient, 
recunoştea că „au fost, într-adevăr, nişte incidente 
misterioase în cursul activităţilor militare. Au apărut 


uneori ţinte pe radarele avioanelor sau ale centrelor de 
rachete antiaeriene şi nu s-a putut determina ce anume 
erau. Apoi, cunosc cazuri în care avioane în zbor au 
descoperit o ţintă, iar când au ajuns la distanţa prevăzută, 
în care sistemul automat trebuia să opereze rachetele, 
brusc întregul sistem de lansare s-a deconectat. A dispărut 
totul, inclusiv ţinta. S-a interpretat că nava efectuase o 
manevră de eschivare ieşită din comun. Ea a fost reperată 
din nou şi atacul a fost reluat, iar situaţia s-a repetat. Au 
fost mai multe astfel de incidente misterioase. De când 
sunt la Institutul de învăţământ Superior Militar am aflat 
că au existat tentative de a efectua cercetări în acest sens. 
Au existat mai multe studii ştiinţifice pe probleme 
ufologice, dar nu s-au găsit aplicaţii practice pentru 
utilizarea rezultatelor”... 

„Când apare o ţintă neidentificată, ea este prinsă de 
radarele noastre. Uneori nu este vizibilă şi cu ochiul liber. 
De multe ori, observaţiile sunt făcute vizual, de simpli 
cetăţeni. Am primit astfel de informaţii şi de la grăniceri, 
dar şi din alte surse. Nu le ignorăm niciodată. Se fac 
verificări. Nu pot să spun însă în ce măsură acestea 
urmează o abordare ştiinţifică sau sunt doar acţiuni 
administrative. 

Încercăm să luăm în serios problematica OZN. S-a 
adunat o cantitate însemnată de materiale interesante, 
care necesită un studiu serios şi cere o implicare la nivel 
guvernamental... Eu personal am ordonat de mai multe ori 
în trecut ca avioanele de vânătoare să vadă dacă o ţintă 
neidentificată era sau nu un OZN. Şi au fost cazuri în care 
aceasta s-a dovedit într-adevăr o ţintă misterioasă, care n-a 
putut fi identificată, deşi a fost reperată de anumite 
sisteme de detecție din supravegherea terestră, maritimă 
sau aeriană. Uneori s-a deschis şi focul asupra lor”. 

Şi cosmonautul Musa Manarov a văzut în timpul 
misiunii MIR din 1991 un obiect care nu a putut fi 
identificat. 

Iuri Gagarin rămâne în istorie ca primul om care a 
ajuns în spaţiul cosmic, înconjurând Pământul într-o 


capsulă spaţială, la 12 aprilie 1961. Cu mult înaintea 
declaraţiilor de mai sus, la 21 aprilie 1967, în timpul unei 
vizite în Anglia, el afirma: „În timpul zborului meu, în afara 
celor deja ştiute, am mai văzut ceva. Depăşeşte orice 
închipuire - dacă voi primi permisiunea să relatez, toată 
lumea va rămâne uluită...”. Se spune că el ar mai fi 
declarat, cu altă ocazie, că OZN-urile sunt reale şi zboară 
cu viteze incredibile. 

Gagarin nu a mai avut însă ocazia să lămurească 
aceste afirmaţii întrucât, peste niciun an, la 27 martie 
1968, şi-a pierdut viaţa, prăbuşindu-se în regiunea 
Vladimir, nu departe de Moscova, într-un zbor de 
antrenament, cu un avion de vânătoare MIG, alături de 
pilotul-instructor Vladimir Serioghin. 

Comisia care a fost creată pentru examinarea 
accidentului includea oficialități din Ministerul Apărării şi 
proiectanți ai avionului. După examinarea modului în care 
au acţionat piloţii, dar şi a stării tehnice a avionului 
prăbuşit, ei au afirmat că Gagarin şi Serioghin au antrenat 
avionul „într-un regim de zbor supercritic şi într-o 
periculoasă scădere de viteză, în condiţii meteorologice 
complexe”. 

În anii care au urmat, au fost avansate şi alte 
explicaţii pentru moartea primului om care a zburat în 
spaţiu: schimbarea rapidă a altitudinii, pentru a evita un 
obiect, interferența cu o altă navă sau scăderea nivelului 
de oxigen în cabină. Adepții teoriei conspirației au speculat 
desigur şi despre posibilitatea unui sabotaj, în ciuda 
faptului că nu exista niciun indiciu în acest sens. 

În aprilie 2011, la a cincizecea aniversare a primului 
zbor în spaţiu, Alexander Stepanov, oficial de nivel înalt al 
arhivelor Kremlinului, a anunţat publicarea unui volum 
omagial de peste 700 de pagini, care include şi documente 
de arhivă, până la ora aceea clasificate. Intre acestea se 
găseşte şi un document de două pagini cu concluziile 
comisiei, evidenţiate într-un decret al Comitetului Central 
al Partidului Comunist şi al Consiliului de Miniştri, datat 
28 noiembrie 1968, declarat iniţial drept „absolut secret”. 


Documentul este semnat de Leonid Brejnev, şeful 
Partidului Comunist. Volumul include şi note ale 
investigatorilor şefi, oficiali cu rang înalt din Ministerul 
Apărării: Leonid Smirnov şi Dmitrii Ustinov. 

Documentele declasificate în aprilie 2011 aruncă 
acum o lumină diferită asupra morţii misterioase a lui 
Gagarin, afirmând că motivul accidentului a fost o manevră 
foarte bruscă, pentru a evita un balon meteorologic. Există 
şi varianta mai puţin probabilă că aviatorii voiau să evite 
intrarea în limita superioară a primului strat de nori. 
Stepanov a afirmat: „Sper că astfel vor fi abandonate 
multele speculații care circulă în Rusia în cărţi 
pseudoistorice privind moartea lui Gagarin”. 

Anunţul a fost urmat desigur de discuţii animate 
între ufologi. Unul dintre aceştia şi-a amintit că „într-un 
raport CIA, clasificat” se spunea că Gagarin era profund 
dezamăgit de întregul sistem sovietic, a devenit alcoolic şi, 
beat fiind, a comis o sinucidere spectaculoasă. Alţii au 
comentat ironic că, desigur, dacă CIA spune ceva, atunci 
precis aşa şi este... 

Ufologul rus Mihail Gershtein a confirmat, într-un 
interviu dat în 2013, că există într-adevăr multe observaţii 
neobişnuite ale  cosmonauţilor în spaţiul din jurul 
Pământului. Dar de fiecare dată ei vorbesc doar de „ceva 
ieşit din comun”, nicidecum de un „vehicul spaţial 
categoric nepământean”. Un obiect luminos văzut pe 
orbită poate fi şi identificarea eronată a treptelor 
inferioare ale rachetei purtătoare, a unor sateliți, bucăţi de 
gheaţă sau resturi aruncate din navă ş.a.m.d. În spaţiu nu 
poţi estima corect distanţele ori să spui ceva sigur privind 
natura sau dimensiunile obiectelor văzute. În măsura în 
care el a stat de vorbă cu cosmonauţii, niciunul nu era 
sigur că a văzut ceva care „cu siguranţă nu era din lumea 
noastră”. 

Desecretizări după 1989 

Până în 1989, deşi au existat excepţii, subiectul OZN 
era practic interzis în mass-media oficială sovietică. Un 
dezgheţ s-a produs în acel an, la iniţiativa lui Gorbaciov, 


astfel încât cazuri faimoase, cum ar fi cele de la Kiev sau 
Voronej din vara şi toamna 1989, au căpătat o mediatizare 
extraordinară. La începutul anului 1990, de pildă, 
Gorbaciov, preşedintele URSS, răspundea unor întrebări 
puse de muncitori din Urali, spunând că „fenomenul OZN 
există şi trebuie tratat cu seriozitate”. 

Studiul  „Condign”, elaborat de serviciile de 
informaţii militare din Regatul Unit, aprecia că în fosta 
Uniune Sovietică investigarea „fenomenelor aeriene 
neexplicate” (FAN) s-a desfăşurat cu seriozitate. În acest 
cadru, în 1989, a fost creat un „Comitet OZN”, sub egida 
Societăţii Unionale de Ştiinţă şi Inginerie, la care în 1990 
s-a alăturat un centru interindustrial de cercetări ufologice 
(SOYUZU-FOSENTR), care coordona raportările. Acest 
centru avea statutul de institut subordonat Academiei de 
Ştiinţe a URSS şi a fost condus de Dr. Vladimir G. Ajaja, 
cercetător care fusese anterior comandant de submarin, 
dar era angrenat în programele OZN încă din 1980. A fost 
organizată şi o formă de instruire, pentru a studia 
„ufologia ca o ştiinţă a obiectelor zburătoare 
neidentificate, a relației lor cu Universul şi în particular cu 
biotehnosfera pământeană. Cursul, care dura zece 
săptămâni, se ocupa de observarea, caracteristicile şi 
aspectele astronomice şi psihofizice ale problematicii”. 
„Institutul a realizat aparatură dedicată urmăririi 
fenomenului, de pildă pentru fotografii în radiaţii infraroşii 
sau ultraviolete. Se pare că s-au obţinut imagini 
inexplicabile, incluzând «sfere speciale, figuri de 
umanoizi». [...] Dacă aceste imagini există într-adevăr, ele 
nu au fost publicate niciodată. [...] Conform lui Ajaja, 
anumite teorii atribuie imaginile manifestării unor 
substanțe a căror natură e puţin cunoscută în prezent. 
Această substanţă şi capabilă să formeze materie organică 
şi să rl. mă vizibilă temporar ochiului uman”. 

V.V. AleAundrov, inginer-şef de proiect, şi I.N. Glazov, 
cosmonaut, erou al Uniunii Sovietice, ambii de la Centrul 
de pregătire a cosmonauţilor, au desfăşurat cercetări în 
domeniul „zonelor anormale” şi a „locurilor de aterizare”. 


Autorul studiului britanic afirmă că „este posibil ca, corelat 
şi cu alte date, cercetătorii ruşi să fi descoperit tipuri noi 
de câmpuri”. 

In 1990, în cadrul Academiei de Aviaţie Militară, îl 
format Asociația  Ufologică  Unională, sub conduct 
generalului-maior de aviaţie Pavel R.  Popovk», 
pilotcosmonaut. Tot în 1990, generalul de aviaţie Igor 
Malţev, şeful Statului Major General al Forţelor Armate, a 
pus la dispoziţia publicului numeroase documente şi 
fotografii cu OZN-uri. El a publicat în numărul din 19 
aprilie 1990 al ziarului Raboceala Tribuna şi sinteza a 
peste o sută de observaţii, raportate de diferiţi comandanţi 
de unităţi militare. 

In mod firesc, existenţa unor cazuri spectaculoase 
OZN în spaţiul ex-sovietic a stârnit curiozitatea amatorilor 
de senzaţional din Occident, între care şi pe cea a 
adepților conspiraţionismului, care au avut impresia că pot 
avea acum dovada că toate marile puteri au avut legături 
cu extratereştri, legături ţinute în cel mai strict secret. 
Această curiozitate a fost rapid satisfăcută de cetăţeni ruşi 
întreprinzători, care au început să fabrice istorii, 
documente, filme etc. despre OZN-uri prăbuşite, baze 
subterane în care se colaborează cu extratereştri etc. (în 
general copiate după istoriile care circulau deja în SUA) şi 
să vândă toate acestea pe bani frumoşi amatorilor 
occidentali naivi. Deşi nu există dovezi clare în acest sens, 
este foarte posibil ca, la fel ca în SUA, o parte din această 
dezinformare să fi fost produsă şi de agenţii specializate 
ale armatei, în primul rând în scopul discreditării 
cercetării fenomenului OZN şi a ridicării unei perdele de 
ceaţă peste anumite proiecte militare secrete. Între altele, 
aceste evoluţii au generat discuţii aprinse şi nu totdeauna 
foarte politicoase între ufologii ruşi, dintre care unii au 
căzut în plasa falsificatorilor sau le-au făcut jocul. 

Colonelul în retragere Gherman Kolchin, respectat 
investigator OZN, afirma că arhivele secrete ale 
Ministerului Apărării, privind fenomenele neidentificate, 
erau situate într-un poligon secret de testare de lângă 


orăşelul Krasnii Kut, din regiunea Saratov. Tot potrivit 
declaraţiilor lui, colonelul Boris Sokolov a ars 400 de 
dosare, cu cazurile cele mai şocante, celelalte dosare fiind 
între timp vândute unor ufologi americani care vizitaseră 
Moscova în 1993. 'Tot din declaraţiile lui Kolchin reieşea că 
în anul 1997 nu mai activa niciuna dintre comisiile pentru 
fenomene anormale, nici cea a Academiei, nici cea 
militară. 

Se mai ştie că la 24 octombrie 1991, generalul 
Nikolai Alexeevici Sciam, vicepreşedintele Comitetului de 
Preşedinţie al KGB (komitet Gosudarstvenoy 
Bezopasnosti), a pus oficial la dispoziţia Asociației 
Ufologice Unionale din URSS (preşedinte Pavel Popovici) 
documente, însumând 127 de pagini, având titlul „Cazuri 
de observare a unor fenomene insolite pe teritoriul URSS, 
1982 - 1990”. În scrisoarea însoţitoare se afirmă că KGB 
nu a fost preocupat în mod expres de studiul OZN-urilor, 
dar a primit numeroase astfel de rapoarte de la persoane 
particulare sau diverse agenţii. 

Cele mai multe documente proveneau de la piloţi 
militari sau de la personalul aeroporturilor ori erau 
transcrieri de pe banda magnetică ale unor conversații. 
Unele documente erau scrise de mână, altele erau 
dactilografiate. Existau şi numeroase schiţe. Documentele 
se refereau la semnalări de obiecte zburătoare care n-au 
putut fi explicate nici ca fenomene naturale, nici ca 
rezultat al activităţii umane. Formele acestor obiecte (disc, 
trabuc etc.), dimensiunile, luminile însoţitoare, manevrele, 
viteza, influenţa asupra motoarelor etc. corespundeau 
foarte bine cu cele semnalate în alte zone de pe glob. 

In iunie 2007, jurnalistul Alexei Egorov a reuşit să 
realizeze, pentru canalul de televiziune NIV, unul dintre 
cele mai mari din Rusia, un interviu despre acest subiect 
chiar cu generalul Sciam, aflat acum în retragere. 
Interviul, transcris, a ajuns la ufologul Philip Mantie, 
directorul asociaţiei de profil BUFORA din Marea Britanie, 
a fost tradus şi apoi postat pe net cu permisiunea reţelei 
NTV. Reproducem mai jos, în rezumat, câteva idei din 


acest interviu. 

Generalul Sciam, născut în 1940, a lucrat în KGB din 
1966 până în 1992, fiind implicat mai ales în proiecte 
tehnice şi ştiinţifice. După 1992, a ocupat diferite posturi 
în mediul privat. Generalul spunea că subiectul ozn-urilor 
a apărut în URSS în anii "70. S-a dat un decret al 

Guvernului şi al Comitetului Central al Partidului 
Comunist, care stipula necesitatea cercetării fenomenului. 
Toate agenţiile militarizate ţinând de KGB, de Ministerul 
Apărării, de Ministerul de Interne şi de grănicieri trebuiau 
să raporteze la „centru” detalii despre eventuale incidente 
de tip OZN. Trebuia scris ce anume au văzut martorii, ce 
au simţit, dar şi împrejurările în care s-au petrecut 
lucrurile. Treptat, s-a adunat o cantitate importantă de 
materialele. Prin acelaşi decret, câteva instituţii academice 
erau obligate să ia măsuri pentru a cerceta, pentru fiecare 
incident, fenomenele observate şi efectele lor, în vederea 
formulării unei concluzii. Principala organizaţie care se 
ocupa de toate acestea, în cadrul Academiei de Ştiinţe, era 
Institutul de Studii Spațiale. Cazurile interesante erau 
totdeauna investigate cu multă atenţie. Experţi, cercetători 
mergeau la locul incidentului, interogau martorii, luau 
probe de sol, efectuau diferite măsurători etc., după care, 
pe baza rezultatelor, se enunţa concluzia. Această 
activitate a fost continuată mai mulţi ani. 

KGB, în sine, nu a fost angajat în niciun fel în 
cercetarea incidentelor. Nu poseda un organism în acest 
sens. Se ocupa doar de colectarea, păstrarea şi trimiterea 
periodică a materialelor la Institutul de Studii Spațiale sau 
la alte departamente, depinzând şi de felul evenimentului. 

Întrebat despre soarta documentelor OZN înmânate 
în 1991, generalul Sciam a relatat că în urmă cu 2 - 3ania 
avut o întâlnire cu un grup de ufologi ruşi care au 
recunoscut, cu regret şi cu supărare, că, la figurat vorbind, 
acestea „au părăsit Rusia”. Persoane lipsite de scrupule, 
profitând de vidul legislativ şi de incertitudinea care 
domnea peste tot, le-au înstrăinat, zice-se, în schimbul a 
500 de dolari... 


Nikolai Sciam este sceptic în privinţa mulţimii 
rapoartelor OZN. Multe dintre observaţii s-au dovedit a fi: 
teste, lansări, elicoptere, avioane - spunea generalul. 
Spaţiul din jurul Pământului este plin de obiecte făcute de 
mâna omului, care reintră la un moment dat în straturile 
mai joase ale atmosferei. Apoi, mai sunt fenomene 
meteorologice, cum ar fi mirajele. In privinţa prăbuşirilor, 
se ştie că se întâmplă şi dezastre, sunt chiar şi avioane 
care se rup în zbor, după care cad la sol. Cu alte cuvinte, 
sunt o mulţime de lucruri care, distorsionate, „pot crea o 
lume ca în basmele cu zâne, cu umanoizi şi civilizaţii 
nepământene care atacă Pământul”. Generalul afirma că el 
însuşi, spre regretul său, nu a întâlnit în viaţa lui niciun 
fapt, eveniment sau ceva similar care să-l facă să afirme, 
cu o oarecare certitudine şi credibilitate, că s-ar fi datorat 
manifestărilor unei civilizaţii extraterestre. 

Şi în legătură cu anumite fotografii sau filme de ozn- 
uri, generalul Sciam rămâne rezervat. El spunea că 
acestea puteau reprezenta dispozitive elaborate pentru 
programul spaţial sovietic. Au existat, la un moment dat, 
nenumărate proiecte, de pildă pentru punerea la punct a 
unor aparate care să coboare pe suprafaţa planetelor 
Marte sau Venus. Aparatele aveau de multe ori formă 
sferică, optimă pentru astfel de situaţii. Toate programele 
spaţiale erau precedate de proiecte militare. Au fost apoi şi 
experimentele cu rachete intercontinentale. Treapta întâi 
sau a doua se separă şi cade la sol. Unele părţi puteau 
avea formă de disc. 

Dacă în experimentele derulate avea loc un eşec, 
toate fragmentele trebuiau adunate cu multă grijă, pentru 
ca proiectantul să poată stabili cauzele eşecului. Aceste 
operaţii erau îndeplinite totdeauna de „unităţi speciale”, 
iar zona era închisă pentru oricine altcineva. 

La 21 iulie 2009, reţeaua de ştiri Russia Today (RI), 
parte a agenţiei ruseşti de presă RIA Novosti, proprietate 
de stat, anunţa şi desecretizarea dosarelor deţinute de 
marina militară rusă privind incidente inexplicabile 
raportate de submarine şi nave militare. Intre acestea sunt 


şi numeroase cazuri de posibile întâlniri OZN. Evident, 
majoritatea documentelor se referă la observaţii făcute în 
mări sau lacuri. 

Multe înregistrări datează din epoca sovietică şi au 
fost compilate de un grup special al marinei care colecta 
rapoarte ale unor incidente inexplicabile din partea 
submarinelor şi navelor militare. Grupul a fost condus de 
amiralul Nikolai Smirnov. S-a comentat pe marginea 
acestor rapoarte că obiectele neidentificate depăşeau 
tehnologic tot ce a construit vreodată umanitatea. 

Vladimir Ajaja, fost ofiţer naval, comandant de 
submarin şi faimos ufolog rus, afirma că materialele 
publicate sunt de o extraordinară valoare. El estima că 
„50% din întâlnirile OZN au legătură cu oceanele; 15% sau 
mai mult cu lacurile. Astfel, OZN-urile tind să fie în 
conexiune cu apa. [...] Nu mai cad pradă fanteziilor la 
vârsta mea. Faptele de care dispun arată că vizitatorii 
utilizează apa drept combustibil pentru navele lor. [...] în 
Australia, un OZN a fost văzut aterizând pe un rezervor 
conţinând 38 de tone de apă. Când a decolat, nu a mai 
rămas apă deloc în rezervor. În aer se simţea miros de 
ozon, semn clar că au descompus apa în oxigen şi 
hidrogen, pe acesta din urmă comprimându-l la o presiune 
de sute de atmosfere”. 

Vladimir Ajaja relata că un submersibil nuclear rus, 
care era în misiune de luptă în Oceanul Pacific, a detectat, 
la un moment dat, prin sonar, şase obiecte neidentificate 
subacvatice. După ce toate manevrele posibile pentru a 
scăpa de ele s-au dovedit ineficiente, căpitanul a ordonat 
ridicarea la suprafaţă, în ideea că le va putea comunica 
americanilor să plece. Obiectele au urcat şi ele, după care 
au fost văzute luându-şi zborul prin atmosferă. 

Fostul comandant de submarin contraamiral în 
retragere Iurii Beketov îşi amintea că multe evenimente 
misterioase s-au petrecut în regiunea Triunghiului 
Bermudelor. Instrumentele refuzau să funcţioneze, fără un 
motiv anume, sau detectau un bruiaj puternic. Fostul ofiţer 
credea că acestea puteau fi cauzate în mod deliberat de 


OZN-uri. El a comentat că „în câteva ocazii instrumentele 
au indicat obiecte materiale mişcându-se cu o viteză 
incredibilă. Calculele au arătat viteze de circa 400 km/oră, 
greu de realizat chiar şi la suprafaţă. Era ca şi cum 
obiectele sfidau legile fizicii. Există o singură explicaţie: 
creaturile care le-au construit ne depăşesc de departe ca 
nivel de dezvoltare”. 

Igor Barclay, căpitan de rangul I şi fost ofiţer de 
informaţii al marinei, declara că OZN-urile „apăreau 
adesea în locurile unde se concentrau flotele noastre sau 
ale NATO: In apropiere de Bahamas, Bermude, Puerto 
Rico. Ele au fost văzute cel mai des în zonele cele mai 
adânci ale Oceanului Atlantic, în partea de sud a 
Triunghiului Bermudelor şi, de asemenea, în Marea 
Caraibelor”. 

Un alt loc în care oamenii raportau frecvent întâlniri 
OZN este Lacul Baikal, din Siberia, cel mai adânc corp de 
apă dulce de pe Pământ. Pescarii povesteau despre lumini 
puternice care vin din adâncuri şi despre obiecte care îşi 
iau zborul din apă. Se mai povestea că în 1982 un grup de 
şapte scafandri militari, antrenându-se în Baikal, ar fi zărit, 
la o adâncime de 50 de metri, „un grup de creaturi 
umanoide îmbrăcate în costume argintii”. Scafandrii ar fi 
încercat să le captureze, dar rezultatul a fost că trei 
scafandri au murit, iar ceilalţi patru au fost grav răniţi. 

Oficial, marina militară rusă neagă realitatea acestor 
întâlniri cu OZN-uri. O sursă din conducerea marinei 
aprecia că istoriile puteau să-şi aibă originea în rapoartele 
comandanților de nave, care au luat drept OZN-uri obiecte 
de origine neclară, dar pământeană. „lluzia unui OZN 
putea fi produsă de bancuri mari de peşti, cadavrele unor 
peşti mari, gunoaie plutitoare sau fenomene naturale 
rare”. 

Ajaja crede că termenul de „extratereştri” dat celor 
ce se află în spatele fenomenului OZN nu este pe deplin 
corect. „Nu există dovezi că vizitatorii ar veni de pe vreo 
altă planetă. Nimeni nu ştie de unde vin. Nu este exclus ca 
să vină din partea unei civilizaţii din lumi paralele sau din 


ocean. [...] Ştiinţa modernă cunoaşte foarte puţin despre 
ce anume se întâmplă în adâncurile oceanului. [...] 
Oamenii vizitează rareori marile adâncuri. Ar fi deci foarte 
important să analizăm ce poate fi găsit aici. Au fost 
incidente în care oamenii de ştiinţă au văzut obiecte 
neidentificate în Groapa Marianelor”. 

Vladimir Ajaja adăuga: „Sunt multe baze OZN în 
Rusia. Unele dintre ele se găsesc în zona lacurilor Ladoga 
şi Baikal, ca de altfel şi în Peninsula Kola. [...] Mă gândesc 
la baze subacvatice şi-mi spun: de ce nu? Nimic nu trebuie 
respins pur şi simplu. [...] Scepticismul este calea cea mai 
simplă: nu crezi nimic, nu faci nimic”. 

Zvonuri şi dezinformări 

Associated Television Inc. din Hollywood a produs în 
1998 filmul The Secret KGB UFO Files. Nucleul filmului 
este constituit - zice-se - din extrase de pe patru bobine 
cinematografice realizate în primăvara anului 1969 şi 
provenind din arhivele secrete KGB. Într-un fragment pot fi 
văzuţi militari sosind la liziera unei păduri de mesteceni, 
nu departe de oraşul Ekaterinburg (pe atunci Sverdlovsk). 
Aici, pe jumătate înfipt în solul nisipos şi sprijinit, aproape 
vertical, de copaci, se găsea un obiect discoidal, alb, cu 
diametrul de circa 6 metri. Soldaţi, ofiţeri şi civili cu figuri 
preocupate trebăluiau în jurul obiectului. Filmările s-au 
făcut din trei puncte diferite, dintre care unul mobil, dar 
niciuna dintre imagini nu arată obiectul decât din faţă. 

Un al doilea set de înregistrări arată disecţia unei 
fiinţe aparent umanoide, de mici dimensiuni. Pe masa de 
autopsie nu mai era decât un tors, cu un singur umăr 
vizibil şi un braţ detaşat. Coşul pieptului nu era mai mare 
decât al unui câine de talie mijlocie, braţul avea patru 
degete. Toate aceste resturi aveau culoarea verde... 
Persoanele care lucrau cu cadavul aveau mănuşi, dar nu 
purtau nici măşti de protecţie, nici ochelari. 

Filmul american era prezentat de binecunoscutul 
actor Roger Moore. Realizatorii au luat o declaraţie de la 
un scriitor rus, pe nume Veniamin G. Vereşceaghin, care se 
arăta convins că obiectul găsit căzuse în pădure încă din 


toamna anului 1968 (când mai mulţi martori au văzut 
aparent prăbuşirea). El a publicat şi o carte (arătată în 
film) în care argumentează această ipoteză. Intre timp au 
apărut, pe căi ocolite, şi documente scrise din arhiva KGB 
care fac referire la operaţiunile de recuperare şi a fost 
găsit şi un martor, în persoana fostului lucrător KGB Pavel 
A. Klimcenkov, care susţine, în faţa camerei de luat vederi, 
că a participat personal la această operaţiune. Iniţial se 
crezuse că obiectul căzut era un avion spion american, 
apoi s-a constatat că nicio putere pământeană nu poseda 
astfel de aeronave, nici tehnologiile necesare pentru a 
produce componentele sale. 

S-a mai constatat - se spunea în film - că cele patru 
bobine proveneau din perioada respectivă şi aveau 
calitatea folosită pentru astfel de operaţiuni. Uniformele, 
indicativele militarilor, totul, pleda pentru autenticitatea 
peliculei. A fost identificată şi sala de disecţii, la Moscova, 
şi, coincidenţă sinistră, s-a descoperit că în acea perioadă 
trei cadre medicale de la respectiva prosectură decedaseră 
(fişele de deces sunt prezentate în film), toate în aceeaşi zi 
şi toate de „congestie cerebrală"... 

În filmul american apar şi două personalităţi ale 
ufologiei mondiale: Vladimir Ajaja, directorul Comisiei 
pentru studiul fenomenelor paranormale al Societăţii de 
Radioelectronică şi Telecomunicații din Moscova, şi 
cunoscutul investigator american (între altele al cazului 

Roswell) Stanton Friedman. Amândoi sunt de părere 
că din datele aflate la dispoziţie se poate concluziona că, în 
cazul de la Sverdlovsk, e posibil să ne confruntăm cu un 
„Roswell” rusesc. S-a emis chiar ipoteza că şi industria 
militară sovietică ar fi putut profita, la rândul ei, din 
„Tretroingineria” unor artefacte găsite în acest OZN. 
Evident, datele nu sunt suficiente pentru a avea 
certitudini. Interesant că nicăieri nu s-a făcut vreo aluzie la 
faimosul film „Santilli”, despre presupusa autopsie a unui 
omuleţ de la Roswell. 

Prima impresie pe care filmul a produs-o asupra 
cunoscătorilor a fost că „bobinele din arhivele secrete” 


prezentau un caz fabricat. Filmul putea fi făcut într-adevăr 
de KGB, în perioada respectivă, dar să fie unul 
„demonstrativ” ori de „şcoală”, destinat vizionării şi 
discutării, ca un „studiu de caz”, ori poate pentru testarea 
psihologică a unor persoane din structurile KGB. Astfel de 
situaţii erau cunoscute şi în alte ţări. Mai puţin probabil, 
dar posibil totuşi, filmul putea fi făcut pentru 
dezinformare, ridiculizare şi crearea unei perdele de ceaţă 
care să discrediteze ufologia şi să acopere cercetări 
militare secrete. 

Din păcate însă, pentru o istorie atât de frumoasă, 
investigatorii care au plecat pe firul cazului au descoperit 
repede că nimeni nu auzise în Rusia de scriitorul 
Vereşceaghin, deci nici de cartea arătată în film, şi, ceea 
ce este mult mai grav, a fost găsită o persoană care a 
declarat că filmul cu obiectul căzut în pădure fusese turnat 
recent, în Rusia, de o firmă particulară, chipurile pentru un 
clip publicitar, în care, conform comenzii, trebuiau să 
apară soldaţi în uniforme şi cu armament specific KGB-ului 
în 1969... Cu această ocazie s-au observat şi mici 
inadvertenţe legate de costume etc. Nu existaseră nici 
personajele care ar fi făcut autopsia... Tot atunci, cineva a 
remarcat că, pe genericul filmului, nu scria că ar fi vorba 
despre un film documentar, ci despre unul de 
„entertainment! 

În interviul din iunie 2007, jurnalistul Alexei Egorov 
l-a întrebat pe generalul Sciam dacă el ar fi fost informat 
în caz că s-ar fi petrecut cu adevărat cele ilustrate în acest 
film. Generalul a răspuns că fireşte că ar fi fost informat, 
deoarece un incident de o asemenea anvergură nu putea 
trece fără a fi menţionat, dar el nu avea cunoştinţă despre 
o astfel de prăbuşire sau autopsie. N 

Dar acest film este doar un mic exemplu. In Occident, 
ani la rând s-a zvonit că şi în URSS ori în „lagărul socialist” 
au existat nu doar OZN-uri prăbuşite, dar şi colaborări ale 
autorităţilor sovietice (apoi ruse) cu  extratereştrii, 
eventual în baze subterane asemănătoare celor din SUA 
ş.a.m.d. Cel mai bun specialist în acest domeniu a fost 


socotit investigatorul OZN din Ucraina Dr Anton A. 
Anfalov. El afirma că informaţiile sale provin din surse „de 
mare încredere”: cercetători, militari, funcționari 
guvernamentali aflaţi dincolo de orice dubiu. 

Anfalov ştia, de pildă, că la unitatea militară 25840 
de la Odinţovo, lângă Moscova, şi la unitatea militară 
73790, aflată lângă Jitkur pe cel de al patrulea poligon 
central de testare Kapustin Yar ar exista laboratoare 
echivalente celor americane de Ja A4 ria 51 „sau Dulce, cu 
vehicule extraterestre capturate, dintre care unele 
funcţionale, cu omuleţi morţi sau vii etc. Anfalov mai 
oferea codul şi localizarea altor nouă unităţi militare 
implicate, dar şi numele unor proiecte sovietice vizând 
OZN-urile: Setka AN, Setka MO (între 1978 şi 1984), 
Galaxy MO, Galaxy AN (1984 - 86), Horizon MO, Horizon 
AN (1986 - 1990) şi Treadi, Tread2, Tread3 (în anii” 90). 
Un document existent în cadrul acestui al treilea proiect ar 
fi conţinut informaţiile pe care le aveau ruşii privitor la 
prăbuşirea de la Roswell şi la organizaţia MJ-12. 

Ca şi în cazul americanilor, autorităţile ruseşti ar fi 
fost corupte - spunea el - prin mici „cadouri” tehnologice 
primite de la vizitatorii din spaţiu pentru a închide ochii la 
ilegalităţile şi abuzurile pe care extratereştrii le comit pe 
Pământ: exploatarea unor minereuri, experimente genetice 
pe vite (găsite mutilate) şi, mai ales, răpirea unor oameni, 
marcarea lor prin implanturi, utilizarea lor drept cobai etc. 

Surprinzător poate pentru adepţii teoriei 
conspirației, Anton Anfalov şi-a retras aceste afirmaţii în 
decembrie 2009. La început, el a trimis unui alt ufolog un 
e-mail, pe care-l reproducem în bună parte mai jos 
(sublinierile şi stilul sunt ale lui Anfalov). 

Adevărul este absenţa totală a oricărei recuperări de 
OZN-uri în ex-URSS, prin orice mijloace posibile... în URSS 
nu au avut locniciodată recuperării OZN... niciun 
echipament nepământean capturat, niciun cadavru de 
extratereştri, niciun studiu substanţial (deoarece practic 
nu era nimic de studiat), nicio bază militară secretă cu 
dovezi ascunse (echipamente, tehnologii, resturi de OZN- 


uri, cadavre etc., inclusiv nicio bază subterană din Rusia 
implicată în aşa ceva). Am verificat în acest sens două baze 
militare subterane de mari dimensiuni din munţii Ural - cei 
de acolo au fost uluiţi şi s-au distrat când au auzit de ideile 
mele. 

Nimic. KGB şi GRU au mai degrabă mâinile goale în 
privinţa fenomenului OZN. Şi nu mai există niciun secret, 
deoarece aproape orice despre OZN-uri în Rusia a fost 
desecretizat de mult timp. Şi nu de către mine. Ultima 
desecretizare a fost publicarea unei cantităţi masive de 
rapoarte OZN de către marina militară rusă. Cu această 
ocazie au vorbit mulţi foşti comandanţi militari (inclusiv 
fostul comandandant al marina militare sovietice amiralul 
Vladimir Cernavin); au vorbit atât de deschis despre ozn- 
uri şi despre tot ce ştiau în acest sens. Şi nici ei nu ştiau 
prea multe. 

Am fost doar un agent de dezinformare. Deci, mare 
ruşine mie şi mare păcat pentru timpul şi efortul irosite 
urmărind fantoma unei pisici negre într-o cameră 
întunecată, în care nu a fost niciodată vreo pisică. Misterul 
OZN a rămas, în întregime, un mister pentru sovietici şi 
pentru ruşi, în ciuda studierii extensive a fenomenului 
OZN, din 1978 până în 1991, prin diverse programe 
clasificate, militare/ştiinţifice - «Setka AN/MO», «Galaxy 
AN/MO», «Horizon AN/MO»... 

Naivii din SUA pot să creadă încă faptul că sovieticii 
au recuperat multe OZN-uri prăbuşite (pe baza mai 
vechilor mele articole stupide, inclusiv unul scris cu Philip 
Mantie). Dar cu siguranţă, nu asta e realitatea. De fapt, 
studiul sovietic al fenomenului OZN a fost aproape un 
fiasco total. În mare, tot ce s-a obţinut au fost cantităţi 
imense de hârtie cu multe, multe sute de rapoarte OZN 
militare (sau nu), pe care nimeni nu le înţelegea. Militarii 
sovietici şi KGB-ul au avut de fapt OZN-uri doar pe hârtie, 
dosare, dintre care unele au fost declasificate, iar altele 
aruncate, întrucât nu au fost considerate ca fiind ceva cu 
adevărat semnificativ... Acesta este adevărul... Regret 
profund că am fost atât de naiv încât să pun în circulaţie o 


cantitate atât de mare de date complet false, despre atât 
de multe prăbuşiri sovietice de OZN-uri, care de fapt nu s- 
au întâmplat niciodată... Şi lumea trebuie să afle!!!” 

În acelaşi ton trebuie să interpretăm şi faptul că, 
după un interviu televizat din 7 decembrie 2012, fostul 
preşedinte al Rusiei Dmitri Medvedev a fost înregistrat cu 
o declaraţie care a făcut imediat înconjurul Globului. Un 
jurnalist l-a întrebat dacă, atunci când un nou preşedinte 
intră în funcţie şi primeşte servieta cu butonul nuclear, nu 
primeşte cumva şi nişte fişiere secrete privind contactele 
cu extratereştrii. _ 

Medvedev a răspuns vesel: „Împreună cu servieta cu 
codurile nucleare, preşedintele ţării primeşte şi un dosar 
special «ultrasecret». Acest dosar conţine în întregime 
informaţii despre extratereştrii care au vizitat planeta 
noastră. [...] în acelaşi timp, i se mai înmânează un raport 
al unui serviciu special absolut secret care controlează 
extratereştrii care se găsesc pe teritoriul ţării noastre... 
Informaţii mai detaliate privind acest subiect puteţi găsi în 
binecunoscutul film numit «Men in Black»... Nu o să vă 
spun câţi dintre aceştia sunt printre noi, deoarece nu 
vreau să produc panică”, a încheiat el. 

Evident, toţi au înţeles că primul-ministru Medvedev 
a ironizat astfel zvonurile care circulă, el practicând şi în 
alte ocazii acest gen de umor. Ufologul rus Vădim 
Cernobrov a mai adăugat că a fost un bun exemplu despre 
cum se poate evita răspunsul la o întrebare precisă, în 
condiţiile afişării unei politici de transparenţă (glasnosti). 

Despre ufologia rusă la ora actuală 

La un sondaj de opinie, făcut în anii 1990, 11% din 
locuitorii din Rusia au declarat că au văzut OZN-uri. 
Desigur, mulţi dintre aceştia doar au interpretat greşit 
nişte baloane, lansări de rachete, Staţia Spațială 
Internaţională etc. Dar, chiar dacă numai 10% din 
observaţii au fost OZN-uri reale, avem aproximativ 1, 5 
milioane de martori oculari ai unor OZN-uri. 

Agenţia RIA Novosti a publicat şi ea câteva sondaje 
în 2012 şi 2013, ilustrând interesul mediei din Rusia 


pentru subiectul contactelor extraterestre. Conform unuia 
dintre sondaje, aproape 40 la sută din ruşi cred în 
fenomene supranaturale; această cifră este mai mare în 
rândul femeilor şi a celor care s-au declarat religioşi. 22 la 
sută din ruşi cred în semne şi în horoscoape, dar numai 6 
la sută cred în extratereştri şi doar 2 la sută în zombi. 
Dintre atei, doar 7 la sută au încredere în horoscoape. 
Creştinii ortodocşi ruşi alcătuiesc cea mai mare parte a 
celor care cred în semne (26 la sută), comparativ cu 13 la 
sută în rândul adepților altor religii şi 7 la sută în cazul 
ateilor. 

Dar 57 la sută din cei chestionaţi au spus că nu cred 
în niciunul dintre fenomenele menţionate. 

Conform unui alt sondaj, aproape unul din patru ruşi 
(23 la sută) se aşteaptă ca rasa umană să fie contactată de 
reprezentanţi ai unei civilizaţii extraterestre în următorii 
50 de ani. Totuşi, majoritatea ruşilor (53 la sută) au spus 
că nu cred în extratereştri. Fundaţia pentru Opinia 
Publică, cea care a realizat sondajul, a adăugat că „cei 
care cred că un contact cu extratereştri ar fi benefic 
pentru omenire au fost de două ori mai mulţi decât cei 
care cred contrariul”. Sondajul, care a chestionat 1.500 de 
respondenţi, a avut o marjă de eroare de cel mult 5 la sută. 

La începutul anului 2013, ufologul polonez Piotr 
Cielebias i-a luat un interviu ufologului rus din generaţia 
de mijloc Mihail Borisovici Gershtein. La una dintre 
întrebări acesta aprecia că, la ora actuală, numărul real de 
rapoarte de OZN-uri din Rusia nu poate fi estimat, 
deoarece nu există un centru comun pentru studiul OZN 
către care să fie dirijate aceste rapoarte. Fiecare grup 
OZN are propria bază de date, pe care nu o împărtăşeşte 
cu celelalte grupuri OZN. Mai mult, la ora actuală ufologia 
este prost văzută şi oamenii, chiar dacă au observat ceva, 
pur şi simplu nu vor să vorbească despre asta. De pildă, la 
Sankt-Petersburg a avut loc o observaţie de masă a unei 
apariţii extrem de spectaculoase, explicată până la urmă 
prin exerciţii militare cu rachete de semnalizare deasupra 
Lacului Ladoga. Din păcate, au fost primite doar opt 


apeluri din întreaga populaţie de 5 milioane a oraşului! 

Ufologul american Paul Stonehill, fost cetăţean rus, 
comenta în 2006 că totuşi Rusia actuală nu mai este cea 
din 1997, preşedintele Putin şi guvernul său având o 
viziune diferită asupra a tot ce afectează forţele armate, 
inclusiv asupra fenomenului OZN. Nikolai Subbotin, un 
ufolog rus activ, povestea că în vara anului 2002 a avut o 
discuţie cu un căpitan din arma rachete strategice, care 
spunea că a văzut un registru pentru evenimentele privind 
„fenomene atmosferice anormale” foarte asemănător cu 
cele introduse prin programele „Setka” de la sfârşitul 
anilor '70. În acest registru figurau şi evenimente recente, 
iar ofiţerul care se ocupa de el trimitea cu regularitate 
rapoartele către un centru militar special, despre care ştia 
doar el. Aceasta însemna fie că programul de cercetare a 
fost reînviat, fie că nu a fost niciodată oprit. 

De altfel, Mihail Gershtein a arătat că, după câte ştia 
el, programul „Setka” şi urmaşele sale au dovedit că ozn- 
urile au un comportament inteligent. Au existat doar trei 
posibile variante: a) nave extraterestre, b) fenomene 
naturale necunoscute, cu o componentă inteligentă şi c) 
nave  supersecrete ale „principalului nostru posibil 
duşman”, adică SUA, camuflate ca nave extraterestre. 
Aceste concluzii au fost formulate după încheierea 
proiectului „Krug” („Cercul”), în 1983 - 1984 - un studiu 
activ al apariţiilor OZN lângă Centrul pentru testarea 
zborurilor de la Akhtubinsk, folosind echipamente sensibile 
şi numeroase posturi de observaţie. Dar aceste concluzii 
au fost ale participanţilor militari. Academia de Ştiinţe a 
declarat pur şi simplu că OZN-urile (ca nave extraterestre) 
nu există. Desigur, ei ascundeau sub covor toate cazurile 
de aterizări OZN, răpiri etc., inclusiv cele implicând 
personal militar. 

Proiectele „Setka” etc., pe cât se ştie, nu au aflat 
nimic „solid” şi concludent. Ele au dovedit existenţa unui 
fenomen neobişnuit, dar, deşi în documentele declasificate 
sunt menţionate diverse explicaţii posibile, inclusiv cea a 
formațiunilor naturale plasmatice, de fapt nu s-au putut 


găsi dovezi nici pentru originea sa naturală, nici pentru 
cea extraterestră. Din 1996, a încetat şi studiul oficial de 
ozn-urilor efectuat de Academia Rusă de Ştiinţe. La ora 
actuală, în Rusia există doar grupuri de ufologi amatori, 
fără bani, echipament şi experienţă. 

O altă întrebare a vizat faptul că, în urmă cu câtva 
timp, mass-media a menţionat că dosarele marinei militare 
ruse sunt pline de istorii despre întâlniri cu obiecte 
subacvatice neidentificate. Cum s-ar putea explica aceste 
cazuri? Sunt cu adevărat baze extraterestre în oceanele 
noastre? Gershtein consideră că nu toate fişierele OZN ale 
marinei au fost declasificate. Dacă el ar vedea personal 
astfel de documente, ar putea răspunde cu un grad mai 
mare de certitudine. 

Următoarea întrebare a plecat de la faptul că unii au 
încercat să explice fenomenul OZN prin tehnologii 
pământene, secrete şi sofisticate. Alţii au spus că sunt 
experimente naziste cu farfurii zburătoare. Gershtein a 
negat categoric aceste teorii. El scrisese chiar o carte 
gratuită, pusă pe internet, intitulată „Moartea OZN-urilor 
fasciste”, destinată demitizării acestor istorii. După el, 
toate poveştile cu OZN-uri naziste sunt o adunătură de 
înşelătorii, apărute în anii '50 în anumite reviste din 
Germania Occidentală, iar mai târziu, în unele cercuri 
neonaziste. Unii autori polonezi au adăugat propriile 
înşelătorii la această legendă - de exemplu, Igor Witkowski 
cu povestea lui despre „Clopotul” sau „dispozitivul nazist 
de testare OZN”. Există, de asemenea, şi o farsă rusă 
binecunoscută despre OZN-urile naziste - un articol de 1 
aprilie al ediţiei ruse a revistei popular Mechanics”. 
Desigur, a fost o sarcină foarte simplă ca aceste poveşti să 
fie demitizate. 

La întrebarea lui Cielebias dacă guvernul rus 
tăinuieşte cumva anumite informaţii OZN, Mihail 
Gershtein a răspuns că nu crede asta. El a avut ocazia să 
discute subiectul OZN cu militari aflaţi la un nivel foarte 
înalt, atât pensionari, cât şi din serviciul activ, dar şi cu 
şefii unor regiuni de apărare antiaeriană. Cu toţii au 


declarat că programele de studiu al fenomenului OZN de 
către cercurile militare au fost închise odată cu 
destrămarea Uniunii Sovietice (1991). Spre deosebire de 
perioada precedentă, după acest moment nu au mai existat 
nici măcar instrucţiuni care să spună ce trebuie să facă 
militarii în cazul întâlnirii cu un OZN. Dar în astfel de 
situaţii ei aveau oricum grijă să nu raporteze „halucinaţia” 
la nivelurile superioare, pentru a nu avea probleme. 
Militarii pur şi simplu nu ştiu ce este acest fenomen şi 
mulţi dintre ei cred în sursa extraterestră a OZN-urilor. 

La întrebarea de principiu dacă este acceptabilă 
originea extraterestră, răspunsul lui Gershtein a fost că 
nişte nave şi nişte ocupanţi cu însuşiri atât de avansate nu 
sunt, în mod sigur, de pe Pământ. Dar există multe alte 
posibilităţi în afara originii strict extraterestre - de pildă, 
de pe o altă linie de timp, alte dimensiuni din Universul 
nostru sau chiar din alte universuri. Astfel, dacă vin de pe 
altă planetă, ei ar putea utiliza alte dimensiuni pentru 
călătorii cu viteze mai mari decât cea a luminii. 
Distorsiunile de timp, semnalate în interiorul sau în 
preajma unor ozn-uri aterizate, sugerează manipulări ale 
conţinutului spaţiutimp. Fenomenul OZN nu este atât de 
simplu cum cred mulţi oameni şi studiul său pretinde o 
nouă abordare. 

Brazilia 

Armata braziliană desecretizează dosarele OZN 

La data de 20 mai 2005, pentru prima dată în istoria 
lor, Forţele Aeriene Braziliene - Fuerza Aerea Brasileira 
(FAB) primeau în audienţă, în mod oficial, o comisie 
formată din cercetători de vârf ai fenomenului OZN, 
pentru a discuta deschis observaţiile făcute în ţară şi 
accesul la documente OZN clasificate, aflate în mai multe 
unităţi militare din 

Brasilia - capitala federală. Această decizie a 
guvernului brazilian a fost rezultatul presiunii exercitate 
prin campania „OZN-urile: Libertatea de informare acum”, 
condusă de Adelmar J. Gevaerd, editorul revistei Brazilian 
UFO Magazine şi şeful Comisiei braziliene a cercetătorilor 


OZN (CBU), formată din şase investigatori civili 
binecunoscuţi în domeniu. 

După zece luni de campanie, desfăşurată prin 
intermediul revistei „Brazilian UFO Magazine”, ca şi prin 
alte mijloace, investigatorii au primit un telefon de la 
maiorul Antonio Lorenzo, purtătorul de cuvânt al FAB, care 
i-a invitat la o discuţie la sediul aviaţiei militare din 
capitala ţării - Brasilia. Lorenzo a apreciat efortul 
ufologilor şi le-a dat câteva detalii privind fişierele 
existente, ca şi asupra procedurilor proprii FAB. 

O primă întâlnire a avut loc la 20 mai 2005, la sediul 
Centrului Integrat de Apărare Aeriană şi Controlul 
Traficului Aerian (CINDACTA). Timp de două ore, ufologii 
au fost informaţi asupra procedurilor CINDACTA de 
investigare a fenomenului OZN şi au putut vizita facilităţile 
de control aerian, înțelegând modul în care personalul 
militar poate detecta OZN-urile. 

O a doua întâlnire, mai importantă, a avut loc la 
Comandamentul Forţelor Aeriene Braziliene (COMDABRA), 
unde  investigatorii au fost informaţi cu privire la 
problemele esenţiale ale apărării aeriene în Brazilia, 
zonele înconjurătoare din America de Sud şi Oceanul 
Atlantic. Cu această ocazie, generalul de brigadă Atheneu 
Azambuja, comandantul COMDABRA, a admis că armata 
braziliană a detectat şi înregistrat sistematic OZN-uri 
(numite „H Traffic”) încă din 1954, subliniind preocuparea 
militarilor privind acest fenomen. 

Aşa cum declara generalul de brigadă Telles Ribeiro, 
şeful centrului de comunicaţii al FAB, „vrem ca toate 
informaţiile pe care le-am deţinut în ultimele decenii 
privind acest subiect să fie puse complet la dispoziţia 
marelui public, prin intermediul comunităţii OZN”. 

Surpriza cea mai mare a fost când cercetătorilor le- 
au fost puse la dispoziţie trei dosare, conţinând informaţii 
anterior clasificate, privind cazuri OZN. Primul dosar, din 
1954, privea urmărirea unui avion de către un OZN la 
ţărmul atlantic al statului Parană. Al doilea dosar, mult mai 
important, conţinea zeci de cazuri din zona Amazonului şi 


o cantitate impresionantă de peste 100 de imagini, culese 
în cadrul unui program oficial de investigaţie OZN efectuat 
de către militari, în perioada septembrie-decembrie 1977. 
Al treilea dosar privea aşa-numita „Noapte Oficială OZN 
din Brazilia”, petrecută în luna mai 1986, când 21 de 
obiecte neidentificate, de peste 100 de metri în diametru, 
au blocat sistemul brazilian de control al traficul aerian, 
mai ales deasupra oraşelor Rio de Janeiro, São Jose dos 
Campos şi Săo Paulo, mai multe avioane de vânătoare fiind 
ridicate - fără succes - pentru a intercepta intruşii. 

Reprezentanţii FAB prezenţi la aceste întâlniri au 
admis că ufologia, în particular cea practicată de 
comunitatea civilă OZN din Brazilia, este o activitate 
serioasă. Ei au garantat că se vor face şi alţi paşi până ce 
investigatorii vor putea examina, cât mai cuprinzător, toate 
dosarele militare OZN. 

În cadrul acestei acţiuni, în 2008 au fost făcute 
publice alte două seturi de acte, iar la mijlocul anului 2009 
CBU era în posesia altor foste documente militare secrete 
din anii '60 şi '70 privind fenomenul OZN. Majoritatea 
acestora a fost eliberată pe 4 mai, conţinând, între altele, 
195 de pagini şi 180 de fotografii privind acţiunea 
„Operagăo Prato”, condusă de Forţele Aeriene Braziliene 
în perioada  septembrie-decembrie 1977, în zona 
Amazonului. La data de 10 august 2009, Gevaerd era în 
măsură să anunţe că operaţiunile de desecretizare a 
documentelor privind fenomenul OZN în Brazilia au 
avansat mai bine decât s-a aşteptat. Prin faptul că revista 
ISTOE, a doua ca tiraj din Brazilia, a publicat o copertă 
atrăgătoare şi un articol de opt pagini dedicat 
documentelor, fapt fără precedent, se putea spune că 
desecretizarea a ajuns la cunoştinţa marelui public. 
Reacţiile au fost considerabile, iar articolul a fost 
republicat în sute de ziare locale şi site-uri web, potenţând 
interesul oamenilor pentru fenomenul OZN. 

La 30 septembrie 2009, guvernul brazilian a 
declasificat un nou set de documente OZN semnificative, 
până atunci secrete, care acoperă acum anii '80. Acestea 


se alătură dezvăluirilor făcute între timp şi care acoperă 
anii '50, '60 şi '70, toate cu documente şi informaţii foarte 
importante. În felul acesta, numărul de pagini 
desecretizate s-a ridicat la peste 4.000. Acest set avea o 
semnificaţie specială întrucât conţinea zeci de rapoarte 
OZN din noaptea de 19 mai 1986, numită „Noaptea 
Oficială OZN din Brazilia”. 

A.J. Gevaerd a reuşit să organizeze şi un grup de 30 
de voluntari pentru a traduce 500 de pagini de documente 
în limba engleză, pentru a le face accesibile cititorilor din 
alte ţări. El a asigurat că activitatea va continua, pe 
măsură ce vor fi eliberate şi alte documente. 

Declaraţiile generalului Socrates da Costa 
Monteiro în revista braziliană Brazilian UFO Magazine a 
apărut, în aprilie 2010, un interviu exclusiv luat de AJ. 
Gevaerd, redactor al revistei, generalului de brigadă în 
retragere Socrates da Costa Monteiro, care a ocupat 
poziţii înalte în ierarhia forţelor aeriene din Brazilia, iar 
între 1990 şi 1992 a fost ministru al aeronauticii. În 
calitatea sa de comandant al CINDACTA I (centru integrat 
de apărare aeriană şi control al traficului aerian), Monteiro 
a fost mult timp responsabil cu semnalările OZN în toată 
Brazilia, dar în special pentru partea centrală şi de sud-est. 

În interviu, Monteiro a reamintit câteva întâmplări 
din experienţa sa personală, când el şi colegii săi s-au 
întâlnit cu fenomene inexplicabile, cum ar fi lumini care au 
urmărit avionul în care erau. Şi alţi piloţi, de pildă cei care 
zburau pe ruta Brasilia-Săo Paulo, obişnuiau să raporteze 
lumini care se ţin de avioanele lor. Operatorii erau deja 
obişnuiţi cu aceste întâmplări şi puneau doar întrebări de 
rutină: durata evenimentului, altitudinea etc. 

În 1977, în zona Amazonului a avut loc o amplă 
operaţiune privind fenomenul OZN, aşa-numita Operagâo 
Prato. O parte din documentele aferente a fost 
desecretizată până în 2010. Se vorbeşte în ele despre 
obiecte care mergeau în zigzag, se opreau, atingeau viteze 
incredibile, urmăreau avioanele braziliene de vânătoare 
sau erau urmărite de acestea ş.a.m.d. 


Monteiro a precizat: „Unii colegi mi-au vorbit despre 
lumini care îşi schimbau culoarea şi care le urmăreau 
avioanele. Luminile păreau să vină ori să plece cu o viteză 
incredibilă. Am auzit multe astfel de istorii şi m-am 
interesat despre unele, întrucât sunt o persoană curioasă. 
De pildă, am reţinut din proiectul Blue Book al forţelor 
aeriene nord-americane că mulţi piloţi au fost urmăriţi de 
«anomalii». Unii dintre ei şi-au pierdut chiar viaţa, cum a 
fost cazul lui Thomas Mantell, în ianuarie 1948. Unii cred 
că acestea sunt mai degrabă fenomene meteorologice. Cât 
despre mine, eu cred că orice este posibil”. 

Şi radarele CINDACTA au înregistrat numeroase 
fenomene stranii. Conform procedurii, trebuia să se 
raporteze doar ceea ce s-a observat, fără exprimarea unor 
opinii privind cauzele. Tocmai de aceea, toate aceste 
fenomene aeriene - pentru care nu existau explicaţii - au 
fost numite pe atunci „anomalii electronice”. Monteiro n-a 
putut afirma că acestea ar fi fost de natură extraterestră, 
deoarece nu avea nicio dovadă în acest sens. El a 
menţionat: „Decenii de-a rândul, militarii au raportat 
activităţi OZN pe teritoriul Braziliei. Totuşi, în lipsa unei 
explicaţii rezonabile, aceste rapoarte au fost lăsate 
deoparte, aşteptând vremurile în care natura obiectelor şi 
identitatea echipajului lor vor putea fi înţelese. [...] Aveam 
obiceiul să nu comentăm lucruri pe care nu le puteam 
dovedi. Prin urmare, am evitat discuţiile asupra acestor 
cazuri, întrucât nu dispuneam de date concrete pentru a 
identifica natura acestor obiecte. Trebuia luată în 
considerare şi problematica fenomenelor meteorologice. 
Dar şi unele baloane pot atinge altitudini incredibile”. El a 
amintit în acest sens şi fenomenul meteorologic numit 
„Focul Sfântului Elmo” sau fulgerele globulare. „Dar sunt 
şi obiecte luminoase mult mai voluminoase. Orice pilot 
comercial care a zburat mai sus de 10.000 de metri s-a 
confruntat cu aşa ceva”. 

Monteiro aprecia că este firesc ca documentele 
militare privind fenomenul OZN să fie desecretizate, din 
cel puţin două motive: „O dată, pentru a lămuri ce este 


acest fenomen, a doua oară, pentru a evita ca oamenii să 
spună că noi ascundem adevărul. Prevăd că ei ar putea 
spune «guvernul ascunde oamenilor fenomene 
misterioase», ceea ce nu e adevărat. Deci fişierele trebuie 
deschise pentru a evita această situaţie. [...] Eu nu am 
desecretizat aceste fişiere pe când eram ministru deoarece 
nu mi s-a cerut niciodată s-o fac. Dacă mi s-ar fi cerut, le- 
aş fi făcut publice”. Chiar şi cele în care „au fost ridicate 
de la sol avioane de vânătoare, care nici măcar nu s-au 
putut apropia de acele obiecte”. Brigadierul a mai precizat 
că - cel puţin cât a fost ministru - nu a avut cunoştinţă să fi 
existat cereri sau presiuni din partea altor state pentru a 
împărtăşi informaţiile deţinute privind fenomenul OZN. 

CINDACTA avea un sistem computerizat extrem de 
puternic şi sofisticat, integrând toate semnalările de pe 
întregul teritoriu brazilian. În interviul dat ufologului şi 
publicistului A.J. Gevaerd, Monteiro a precizat: „Toate 
observaţiile radar erau înregistrate pe benzi magnetice şi 
păstrate timp de 30 de zile, după care benzile erau şterse 
pentru a fi folosite la noi înregistrări. Uneori pe ecran au 
apărut semnale cu obiecte care se opreau şi apoi se 
puneau în mişcare. Nu ştiam ce ar putea fi. Deci luam doar 
notă de toate acestea şi, în lipsa unei definiţii mai potrivite, 
numeam aceste artefacte «anomalii electronice». Asta 
deoarece erau semnale electronice pe care nu ştiam cum 
să le interpretăm”. 

Au fost şterse chiar şi evenimentele care au 
declanşat operaţii de intercepţie (cum a fost cel din 19 mai 
1986), deşi, în mod excepţional, unele au fost păstrate 2 - 
3 luni. Dar, ori de câte ori se întâmpla un eveniment 
special, „noi făceam rapoarte, pe care le expediam fără 
comentarii suplimentare, deoarece nu ştiam ce a fost sau 
ce explicaţii să dăm”. 

„A fost şi un caz mai special, întrucât a implicat în 
mod serios echipamentele noastre. CINDACIA avea 
facilităţi de radar şi de telecomunicaţii în Gama (oraş- 
satelit al capitalei federale Brasilia)”, a continuat 
Monteiro. Pe atunci el era proaspăt comandant CINDACTA, 


iar într-o seară, pe la ora 22.00, căpitanul João Bernardo 
Vieira, comandantul bazei militare din Gama, i-a dat un 
telefon afirmând: „E plin de farfurii zburătoare în jurul 
nostru”. Monteiro îşi amintea că i-a răspuns: „Nu fi nebun 
omule. Ce se întâmplă de fapt acolo?”. Dar Vieira insista: 
„Nu sunt nebun. Sunt cu adevărat aici şi aruncă cu pietre 
în noi”. A adăugat chiar că soldaţii începuseră să tragă cu 
puştile. Monteiro a dat ordin ca aceştia să înceteze 
imediat: „Nu trageţi! Retrageţi oamenii în barăci, deoarece 
nu vreau să rămână nimeni aproape de chestia aceea”. 

Intrebat de reporter cum puteau aceste obiecte 
arunca pietre, Monteiro a răspuns că nu ştie mai mult 
decât i-a spus Vieira, dar presupune că „sistemul de 
propulsie ridica pietre de la sol, iar soldaţii au interpretat 
că simt atacați. Sau poate piloţii «chestiei» aceleia au 
propulsat un suflu puternic, ridicând pietrişul, speriind 
soldaţii, ca să-i oprească de la un răspuns mai dur”. 
Monteiro i-a ordonat lui Vieiro ca toţi cei circa 25 de 
soldaţi care au fost de faţă să se retragă în barăci, să ia o 
foaie de hârtie şi, fiecare în parte, să descrie cât mai exact 
ce anume a văzut, adăugând: „Le veţi interzice să 
vorbească unul cu altul şi veţi lua măsuri pentru a pune în 
aplicare aceasta”. Descrierile i-au fost aduse lui Monteiro, 
la CINDACTA, a doua zi dimineaţă, la ora 8.00. 

Soldaţii nu aveau cine ştie ce şcoală, astfel că din 
descrierile şi din desenele lor nu s-a putut deduce decât că 
văzuseră ceva straniu. Obiectele aveau lumini 
strălucitoare, care-şi schimbau culoarea, se roteau uşor şi 
s-au apropiat foarte mult de oameni. Unul dintre ei a cerut 
permisiunea să deschidă focul şi aşa au început 
împuşcăturile. Aparent, focurile trase nu au atins obiectele 
zburătoare. Monteiro a făcut pe această bază un raport pe 
care l-a trimis la Forţele Armate Aeriene (EMAER), fără a 
adăuga opinii sau speculaţii personale. 

După mai mult de douăzeci de ani de la acest 
eveniment, Monteiro l-a reîntâlnit pe Vieira, care i-a 
reconfirmat incidentul, ca şi disponibilitatea sa de a 
furniza detalii celor interesaţi. 


Monteiro îşi amintea şi de alte cazuri OZN. De pildă, 
în timp ce era supus unor investigaţii într-un spital din São 
Paulo, unul dintre medici i-a cerut permisiunea să-l întrebe 
dacă crede în OZN-uri. Fostul ministru i-a răspuns: „Nu 
ştiu dacă există sau nu; lumea crede în ceea ce-i place să 
creadă...”. Ca urmare, medicul i-a istorisit că într-un orăşel 
din statul São Paulo, stând pe la ora 2.00 noaptea pe 
balconul camerei de hotel, a văzut un obiect imens, 
coborând drept în piaţa centrală a localităţii. Obiectul era 
la cel mult 30 de metri de el. Era convins că văzuse o navă 
nepământeană. 

Operação Prato 

Unul dintre cazurile importante desecretizate 
(probabil parțial) în perioada 2005 - 2009, în Brazilia, este 
cel numit „Operația farfuria”, în engleză „Operation 
Saucer” sau în original „Operagâo Prato”. A fost o 
investigație îndelungată ultrasecretă, efectuată de Fuerza 
Aerea Brasileira (FAB - Forțele Aeriene Braziliene) asupra 
unui val de observaţii OZN din 1977 şi 1978. 

În ultimele trei luni din 1977 şi în prima jumătate din 
1978, statul brazilian Pară, de la gurile fluviului Amazon, a 
fost invadat de OZN-uri [...] Nu au fost doar simple 
observaţii sau simple lumini misterioase călătorind la mari 
altitudini. A fost vorba de obiecte strălucitoare, de diferite 
forme şi dimensiuni, zburând peste regiunea Baia de 
Marajo la joasă altitudine, la câţiva metri deasupra 
copacilor şi emițând fascicule luminoase stranii asupra 
oamenilor. Numeroşi săteni s-au plâns de faptul că au fost 
atacați de sfere sau mingi strălucitoare de lumină, unii 
fiind răniţi sau chiar ucişi. 

Baia de Marajo este un golf la gura fluviului Amazon, 
aflat la circa 800 de kilometri nord de capitala Brasilia. 
Populaţia afectată de acest fenomen a dat diverse nume 
obiectelor tăcute şi strălucitoare: „lumini vampir”, 
„goangele”, „chestia” sau „chupa-chupa”. Acest din urmă 
apelativ - însemnând în portugheză „cel ce suge” - se 
datora cicatricelor negre lăsate pe gâtul, capul sau alte 
părţi ale corpului victimelor întâlnirilor. Conform ziarului 


citat, „aparent ei au pierdut sânge... bărbaţi şi femei se 
plângeau de amețeli şi slăbiciune după ce fuseseră atacați. 
Locuitorii oraşelor Colares, Santo Antonio de Tauă, 
Mosqueiro şi Baia de Sul se gândesc şi azi cu groază la 
acele zile. Panica atinsese chiar capitala statului, Belem, 
prin şiruri de rapoarte privind lumini stranii şi atacuri 
chupa-chupa în câteva cartiere ale oraşului”. 

Drept urmare, armata braziliană a lansat investigația 
numită „Operagăâo Prato”. Raportul militar realizat în urma 
acestor evenimente cuprinde 2000 de pagini, 500 de 
fotografii şi 16 ore de film. El a fost trimis ofiţerilor 
superiori din Forţele Aeriene Braziliene. La vremea aceea 
țara era o dictatură militară, motiv pentru care 
documentele au fost clasificate „strict secrete” timp de 23 
de ani. Serviciile de informaţii şi serviciile speciale ale FAB 
s-au luptat până în ultimul moment ca raportul să rămână 
clasificat. 

O dezvăluire timpurie a acestor operaţii a fost făcută 
de căpitanul FAB Uyrange Hollanda, care a fost 
comandantul operaţiilor declanşate de guvernul brazilian 
pentru investigarea faptelor şi care a stat personal de 
vorbă cu martorii întâlnirilor cu chuppa-chuppa. El a dat în 
1997 un interviu lui Adelmar J. Gevaerd, editorul revistei 
braziliene lunare Brazilian UFO Magazine, descriind mai 
multe cazuri investigate atunci. 

Un astfel de caz a fost cel al Claudomirei Paixao din 
Baia de Sul. Ea declarase că în noaptea de 18 octombrie 
1977 „m-am trezit când o lumină stranie a pătruns prin 
geamul casei. Aerul devenise înăbuşitor. La început lumina 
era verzuie. Mi-a învăluit capul şi faţa. Când m-am trezit 
complet, lumina devenise roşie. Am putut zări o creatură, 
ca un om, purtând un soi de costum de scafandru. Avea şi 
un dispozitiv ca un pistol. L-a îndreptat spre mine, iar 
obiectul a clipit de trei ori şi am simţit de parcă m-ar fi 
împuşcat în piept, aproape în acelaşi loc. Era fierbinte şi 
durea, ca şi când m-ar fi împuns cu nişte ace. Cred că mi- 
au luat sânge. Eram îngrozită. Nu puteam nici măcar să-mi 
mişc buzele”. 


Tot în Baia de Sul, un bărbat de 50 sau 60 de ani, 
văzând OZN-ul, şi-a luat puşca şi, deşi ceilalţi strigau „Nu 
trage! Nu trage!”, a descărcat-o spre el. L-a învăluit o 
lumină, după care a stat paralizat 15 zile. Putea vedea, 
auzi şi vorbi, dar nu se putea mişca. 

La Colares, un pescar a văzut OZN-uri intrând şi 
ieşind din apele golfului Baia de Marajo. In câteva rânduri 
a văzut o lumină albăstruie mişcându-se sub apă. La un 
moment dat, militarii - membri ai operaţiei FAB - au 
fotografiat un disc scufundându-se în apă nu departe de o 
barcă de pescuit. Căpitanul Hollarida, chemat acolo, a stat 
de vorbă cu pescarul îngrozit. După câteva săptămâni, 
căpitanul însuşi a avut ocazia să fie martor la apariţia unei 
lumini albastre, cu raza de circa 300 de metri, care a 
înconjurat barca, după care s-a lăsat spre fundul apei. Nu 
s-a auzit niciun sunet. 

În interviul dat, căpitanul Hollanda spunea că şi în 
alte rânduri investigatorii au fost martori la unele 
evenimente. El însuşi afirma că a mai fost de faţă, într-un 
grup, când dintr-o navă cilindrică a coborât, pe un fascicul 
de lumină, un extraterestru umanoid care s-a holbat la ei. 
Căpitanul credea că OZN-urile erau sonde extraterestre, 
menite să colecteze date despre pământeni, fără a avea 
intenţia să-i vatăme. 

„Operagăo Prato” nu a fost finalizată niciodată. FAB a 
oprit cercetările în iunie 1978, fără să dea nicio explicaţie. 
Oficialităţile au negat existenţa acestei operaţii până în 
2005. La scurt timp după interviul acordat Revistei UFO, în 
1997, căpitanul Hollanda „a fost găsit de fiica sa, 
spânzurat cu cordonul halatului de baie, la etajul doi al 
casei sale”. 

Noaptea Oficială OZN din Brazilia 

Printre documentele  desecretizate de armata 
braziliană între anii '2005 şi 2009, o semnificaţie specială 
o au rapoartele privind activitatea OZN din noaptea de 19 
mai 1986, numită popular „Noaptea Oficială OZN din 
Brazilia” (Brazilian Official UFON - ight). 

Atunci, 21 de obiecte sferice, fiecare având - conform 


surselor militare - un diametru estimat de 100 de metri, au 
fost detectate de radare şi reperate de piloţi civili blocând 
literalmente traficul aerian pe principalele aeroporturi din 
Brazilia, cum ar fi Săo Paulo sau Rio de Janeiro. In 
urmărirea intruşilor, au fost ridicate, timp de câteva ore, 
fără succes, mai multe avioane de vânătoare. 

La câteva zile după aceste incidente, ministrul 
aeronauticii din Brazilia, generalul de brigadă Octavio 
Moreira Lima, a organizat o conferinţă de presă, transmisă 
prin reţeaua tv, în care a dezvăluit deschis cele întâmplate, 
ca şi faptul că, în urmărirea intruşilor, a fost pus în alertă 
întregul sistem de apărare aeriană. Pentru a intercepta 
aceste obiecte, „forţele aeriene i-au ridicat de la sol pe cei 
mai experimentați piloţi, cu şase aparate de zbor F-5 şi F- 
103”, fără succes. Piloţilor care au participat la acţiunile 
de urmărire, ca şi comandanților lor, li s-a permis să 
vorbească deschis despre detaliile incidentului. 

Brigadierul Socrates da Costa Monteiro a fost, în 
acea perioadă, comandantul Regiunii Aeriene IV, de sud- 
est, a Braziliei, cu sediul în Săo Paulo. În această calitate, 
el a fost responsabil, la 19 mai 1986, cu aria afectată de 
aşa-numita „Noapte oficială braziliană OZN”. Pentru a 
intercepta cele circa 20 de sfere luminoase, care zburau 
deasupra statelor braziliene Rio de Janeiro, São Paulo şi 
Goias, au fost ridicate de la bazele din Santa Cruz şi 
Anapolis avioane de vânătoare F5E şi Mirage. Niciunul 
dintre aceste avioane nu au fost capabil să se apropie de 
obiectele neidentificate. Unul dintre OZN-uri s-a ridicat la 
un moment dat, în câteva secunde, la altitudinea de 180 
km deasupra coastei atlantice în zona São Paulo, pentru ca 
apoi să se întoarcă şi să fugărească avioanele de 
vânătoare. Monteiro a precizat: „Am văzut că nu ne putem 
apropia de aceste obiecte. In cazul de care vorbim, piloţii 
au încercat de mai multe ori, dar OZN-ul pur şi simplu 
accelera şi lăsa avioanele în urmă”. 

Monteiro declarase cu o altă ocazie că Forţele 
Aeriene Braziliene înregistraseră de-a lungul multor ani 
astfel de cazuri, iar în acea noapte unele „artefacte” au 


accelerat de la 250 km pe oră la 1.500 în mai puţin deo 
secundă. Acum, în interviul dat lui Gevaerd, brigadierul a 
precizat că tehnicienii lui vorbeau de fapt chiar de 4.000 
km pe oră, ţinând cont de viteza cu care obiectele au 
dispărut de pe ecranele radarelor. Dar această valoare nu 
a fost confirmată oficial, întrucât radarele nu mai dau 
măsurători de încredere la astfel de viteze. 

Leslie Kean a inclus în cartea sa „UFOS: Generals, 
Pilots and Government Officials Go On the Record un text 
scris de „generalul cu patru stele Jose Carlos Pereira 
(retr.), ofiţerul brazilian cu cel mai înalt rang care a vorbit 
vreodată despre OZN-uri”. El a fost şeful 
Comandamentului Apărării Aeriene al Braziliei 
(COMDABRA) din 1999 până în 2001, apoi a devenit 
comandant al Operaţiilor Forţelor Aeriene până în 2005, 
având în subordine 27.000 de persoane, între care 13 
generali. O parte din textul din carte este extras dintr-un 
interviu dat de generalul Pereira lui A.J. Gevaerd. 

Aşa cum relatează generalul, în noaptea de 19 mai 
1986, colonelul Ozires Silva, preşedintele unei companii 
petroliere braziliene, şi pilotul său, comandorul Alcir 
Pereira de Silva, zburau cu un mic avion cu reacţie către 
Săo Jose dos Campos, când radarele din diferite locuri au 
indicat 21 de OZN-uri pe cer între São Paulo şi Rio de 
Janeiro. Cei doi au urmărit timp de 30 de minute unul 
dintre aceste obiecte, care se deplasa cu mare viteză şi 
părea să sară dintr-un punct în altul, dar nu au reuşit să 
țină pasul cu el. Obiectele au fost văzute şi de piloţii unor 
avioane comerciale. 

Cele 21 de obiecte sferice, având fiecare - conform 
surselor militare - un diametru estimat de 100 de metri, au 
fost detectate de radare şi reperate de piloţi civili, blocând 
literalmente traficul aerian pe principalele aeroporturi din 

Brazilia. Toate obiectele au fost detectate, din locaţii 
diferite, de radare lucrând atât de la sol, cât şi din avioane, 
deci pe diferite frecvenţe, fiind observate şi vizual. Nu a 
existat niciun risc de confuzie sau de interpretare greşită. 

Generalul Pereira a apreciat că „în cursul acestui 


eveniment, armata nu s-a temut de niciun fel de invazie. 
Avioane militare înarmate cu rachete au decolat şi au ajuns 
la obiecte în mai puţin de două minute [...] Comunicaţiile 
radio nu s-au întrerupt nicio clipă, iar ţara nu a fost expusă 
niciunei ameninţări, de niciun tip. Avioanele au aterizat în 
siguranţă şi piloţii s-au întors nevătămaţi. Misiune 
îndeplinită!” 

Dar, continuă el, „ajungem la cea mai mare dintre 
întrebări: ce au fost obiectele acelea? Nimeni nu ştie. Nu 
erau avioane străine aflate în atac. Au fost obiecte 
zburătoare neidentificate Cred că până la 90 la sută din 
totalul observaţiilor (neidentificate) nu sunt raportate 
niciodată. [...] Prin urmare, numărul de cazuri care ajung 
la cunoştinţa armatei este aproape nesemnificativ. [...] Este 
un pas uriaş pentru o ţară să recunoască în mod oficial 
existenţa ozn-urilor, aşa cum a făcut Franta. 
Desecretizarea informaţiilor nu i-a determinat pe oameni 
să intre în panică şi nu cred că ar face-o dacă s-ar deschide 
mai multe dosare. [...] lar dacă există o ţară care nu intră 
niciodată în panică, aceasta este Brazilia. Ba chiar 
dimpotrivă; poate că vom crea chiar o nouă temă de samba 
pentru sărbători”. 

Pereira militează pentru ca ţările dezvoltate social şi 
tehnologic să înfiinţeze agenţii guvernamentale care să se 
ocupe de problematica OZN. Dar „dacă ar fi să acceptăm 
că pe Pământ vine ceva din spaţiu, cred că Naţiunile Unite 
ar trebui să fie răspunzătoare, în loc să lase aceasta în 
sarcina fiecărei ţări”. 

Vorbind despre explicaţiile posibile ale fenomenului, 
generalul scrie că „dacă avansezi ipoteza că s-ar putea ca 
extratereştrii să fie printre noi şi că s-ar putea să facă 
lucruri pe care nu le înţelegem, ideea vine în contradicţie 
cu gândirea ştiinţifică. [...] îmi întemeiez opiniile pe 
cunoştinţele pe care le avem la dispoziţie astăzi, obţinute 
de ştiinţă aşa cum înţelege ea actualmente Universul. 
Acesta este avertismentul de care trebuie să se tină seama. 
Dacă ne 

bazăm doar pe cunoştinţele actuale, sunt obligat să 
resping orice posibilitate să vină cineva din spaţiul 
extraterestru pe Pământ. [...] Pe de altă parte, nu aş afirma 
niciodată că nu există, pe undeva, o civilizaţie care să aibă 
un avans de un milion de ani faţă de noi. Prin urmare, 
insist cu modestie că actualele noastre cunoştinţe sunt, în 
mod inerent, insuficiente pentru înţelegerea tuturor 
lucrurilor. [...] Fenomenul OZN a demonstrat că mai avem 
multe de aflat în domeniul fizicii şi al altor ştiinţe”. 

Ca argument, Pereira roagă cititorii să se gândească 
doar la câte descoperiri au fost făcute în ultima sută de ani 
şi unde ne vom afla peste altă sută de ani, pentru a 
înţelege ce ar putea însemna un avans de un milion de ani 
sau mai mult. Investigarea ştiinţifică a fenomenului OZN, 
combinată cu alte subiecte din domeniul ştiinţei şi 
filosofiei, ne-ar putea apropia de răspunsurile la perenele 
întrebări rămase fără răspuns: „cine suntem, de unde 
venim şi încotro ne îndreptăm”. 

Sunt interesante şi comentariile generalului de 
brigadă Socrates da Costa Monteiro. El a recunoscut că nu 
a discutat incidentele din acea noapte nici cu piloţii, nici 
cu responsabilii superiori, nici cu ministrul de atunci al 
aeronauticii, întrucât nu intenţiona să întreprindă o 
investigaţie detaliată. „Ştiam că ea nu ar fi dus nicăieri. 
[...] Deoarece aşa este mereu, cel puţin aici în Brazilia”. 

La întrebarea lui Gevaerd dacă aceste obiecte nu 
reprezentau o ameninţare la securitatea naţională, la 
traficul aerian civil, Monteiro a răspuns că „nu, noi ştiam 
că nu era nicio ameninţare. Eram convinşi că intenţiile lor 
erau să ne cunoască mai bine pe noi”. În decursul 
incidentelor de acest tip, a adăugat Monteiro, „noi urmam 
o doctrină de neagresiune”. Nu a exitat în acest sens un 
ordin oficial, dar „era o concluzie logică, odată ce ştiam că 
un artefact capabil de astfel de manevre de zbor nu poate 
fi lovit. Ar fi fost chiar o nebunie din partea noastră să 
încercăm ceva împotriva lui. Ştiam că nimeni nu va fi atât 
de smintit să încerce un atac. Această «chestie» ne putea, 
pur şi simplu, pulveriza cu un fascicul de lumină. Totuşi, nu 


am interzis apropierea de nave, pentru a le putea vedea de 
aproape. De fapt, toţi militarii mureau de curiozitate să 
vadă obiectul de aproape”. 

Intrebat dacă în astfel de situaţii nu s-a gândit că în 
spatele acestor fenomene, numite pe atunci doar „anomalii 
electronice”, ar putea fi o inteligenţă nepământeană, 
Monteiro a răspuns: „Mi-ar plăcea să gândesc astfel. Mi-ar 
plăcea să pot spune că sunt convins de asta, că sunt sigur, 
dar eu sunt cam sceptic privitor la lucrurile pe care nu le 
pot dovedi. Totuşi, în cazul în care mă întrebaţi dacă cred 
că cele observate sunt doar invenţii, vă spun că nu. Nu 
cred că e cazul. Dar problema e că nu pot spune ce anume 
sunt chestiile acestea”. Provocat în continuare, fostul 
ministru a precizat: „Consider că este foarte greu să afirmi 
că nu poate exista nimic dincolo de cunoştinţele noastre 
ori dincolo de lumea noastră. Asta ar fi neadevărat. Îmi 
doresc să pot spune că «ei» sunt aici, dar nu am avut încă 
şansa să-i văd de aproape”. 

Reuniunea de la Iguassu 

Se pare că, aşa cum s-a întâmplat peste tot în lume, 
nici în Brazilia documentele desecretizate nu au spus 
întregul adevăr despre ce anume ştia guvernul privind 
fenomenul OZN. Deşi guvernul brazilian a pus la dispoziţia 
marelui public aproximativ 4.500 de pagini de documente, 
înainte clasificate, privind fenomenul OZN, au mai rămas şi 
multe nedivulgate. În decembrie 2012, lângă splendidele 
cascade Iguassu, din Brazilia, s-a desfăşurat cel de-al IV- 
lea Forum International OZN, sub coordonarea lui Ademar 
Jose Gevaerd. Cu această ocazie s-a lansat aşa-numita 
„Scrisoare de la Cascadele Iguassu”. Documentul, semnat 
de aproape 30 de vorbitori, din peste o duzină de ţări, ca şi 
de circa 600 de persoane care au asistat la lucrări, cerea 
să se desecretizeze toate arhivele secrete OZN ale 
Ministerului Apărării din Brazilia şi să se creeze, sub egida 
Forţelor Aeriene Braziliene, o comisie oficială pentru 
investigaţii OZN. 

Ca răspuns la scrisoarea de la Iguassu, care cerea ca 
toate documentele privind subiectul OZN, aflate încă în 


posesia Forţelor Navale şi Forţelor Aeriene, să fie făcute 
publice, în concordanţă cu Legea accesului la informaţii 
(Access to Information Act), la 18 aprilie 2013 a fost 
convocată o şedinţă la sediul Ministerului Apărării, din 
capitala federală Brasilia. Şedinţa a fost o continuare a 
unei întruniri anterioare, de la începutul aceleiaşi luni, 
când ministerul a discutat procedurile administrative în 
acest sens. 

La şedinţa din 18 aprilie au participat peste 20 de 
persoane. În numele ministrului apărării, ambasadorul 
Celso Amorim, secretarul pentru coordonarea şi 
organizarea instituţională a Ministerului Apărării, Ari 
Matos Cardoso, ca şi alţi oficiali din minister, i-au primit pe 
membrii Comisiei Braziliene de Cercetători OZN (CBU). La 
întrunirea care a durat circa 75 de minute au fost prezenţi, 
de asemenea, câţiva reprezentanţi ai Forţelor Aeriene 
Braziliene, ai Forţelor Navale şi ai Armatei Terestre, toate 
subordonate Ministerului Apărării. Toţi aceştia au fost 
rugaţi să respecte pe deplin solicitările ufologilor. In 
timpul şedinţei, cercetătorii OZN au prezentat dificultăţile 
întâmpinate în accesarea documentelor clasificate secret 
sau ultrasecret. Aşa cum spunea A.J. Gevaerd, „multe 
probleme au rămas nesoluţionate, privind incidente 
faimoase, cum este cazul Varginha, incidentul Mearim sau 
observaţiile din Insula Trinidad”. 

Secretarul Ari Matos a declarat că acele cazuri 
pentru care informaţiile nu sunt desecretizate pentru 
marele public sunt excepţii. „Regula generală este ca toate 
documentele să fie făcute accesibile. Unele cazuri trebuie 
să treacă de termenele legale, dar este o problemă care va 
fi curând rezolvată”. 

Potrivit directorului Departamentului pentru 
organizare şi legislaţie al Ministerului Apărării, Adriano 
Portella, militarii au depus toate eforturile pentru a 
respecta termenele impuse de Legea accesului la 
informaţii pentru declasificări şi punerea documentelor la 
dispoziţia publicului. „Legea prevede un termen de doi ani 
de la promulgare pentru revizuirea unei informaţii care a 


fost clasificată ca secret sau ultrasecret... Treaba fund 
terminată, documentele vor fi declasificate în intervalele 
prevăzute de lege”. 

Conform evaluării lui Ari Matos, cel mai important 
rezultat al întâlnirii a fost stabilirea parteneriatului 
reciproc între militari şi ufologi. „Legea accesului la 
informaţii a deschis pentru marele public posibilitatea de a 
cunoaşte o mare cantitate de informaţii produse de 
guvern. Trebuie deci creat un mijloc corespunzător de 
contact pentru a satisface atât cercetătorii OZN, cât şi 
societatea în ansamblu”, a conchis secretarul. 

După întâlnirea cu militarii, ufologii brazilieni au 
sărbătorit evenimentul, spunând că niciodată în trecut 
ministerul apărării al unei ţări nu a invitat oficial 
cercetători ai fenomenului OZN pentru a discuta cum să 
desfăşoare investigarea acestui fenomen, dar şi despre 
utilizarea informaţiilor care ar putea rezulta astfel. 
Gevaerd a adău 

gât că şi el este „foarte fericit să anunţe această 
informaţie întregii comunităţi de ufologi din lume. 

Desecretizarea OZN din Brazilia este rezultatul 
direct al strategiilor noastre din ultimii ani, prin campania 
menţionată mai sus, iar şedinţa de la Ministerul Apărării 
este o recunoaştere a ei”. A.J. Gevaerd aprecia că, pe lângă 
utilitatea sa nemijlocită, procesul dezvăluirilor OZN din 
Brazilia constituie un răspuns ferm - chiar dacă dureros 
pentru unii - la scepticismul manifestat faţă de ufologie, un 
răspuns clar la credinţa populară că ufologii ar fi - după 
expresia unora - „o adunătură de farsori nebuni”. 

Alte istorii cu OZN-uri o întâlnire inexplicabilă 
în Alaska 

La 17 noiembrie 1986, un avion Boeing 747 al liniilor 
aeriene japoneze efectua zborul cargo JAL 1628, de la 
Paris, prin Keflavik (Islanda) şi Anchorage (Alaska) spre 
aeroportul Narita din Tokyo. În timp ce traversa peninsula 
Alaska de la nord la sud, între Fort Yukon şi Anchorage, 
două ţinte mici şi una enormă au fost urmărite, vizual şi pe 


radarul de bord, timp de mai mult de o jumătate de oră. 
Cel puţin una dintre ţinte a fost confirmată şi de la sol de 
radarul militar al Administraţiei Aeronautice Federale 
(FAA) din SUA. Echipajul de zbor era format din căpitanul 
Kenju Terauchi, fost pilot militar, cu peste 10.000 de ore de 
zbor, primul ofiţer Takanori Tamefiiji şi inginerul de zbor 
Yoshio Tsukuda. 

La ora locală 17.10 avionul zbura la o altitudine de 
10.600 de metri. Se înserase, dar nu era complet întuneric. 
„Deodată - a spus el - la 600 de metri sub noi am văzut 
ceva care semăna cu două fâşii de lumină. Am luat 
legătura cu turnul de control din Anchorage. Mi-au spus că 
pe radarul lor nu se vede nimic”. Dar ceva emitea aceste 
lumini şi, indiferent ce ar fi fost, era interesat de avion, 
întrucât îşi ajusta viteza în funcţie de acesta, „de parcă s- 
ar fi jucat cu noi”. Situaţia a durat circa şapte minute, 
după care cabina a fost inundată de o lumină orbitoare. 
Acum „obiectul zbura de parcă nu ar fi existat ceva numit 
gravitație. Accelera, se oprea, înainta cu viteza noastră, în 
aceeaşi direcţie, părând că stă nemişcat, apoi schimba din 
nou direcţia. Este imposibil ca o aeronavă să zboare astfel. 
Dacă am fi încercat, ne-am fi rupt în bucăţi în văzduh. Cu 
alte cuvinte, obiectul părea să fi învins gravitația”. 

După alte cinci minute, obiectul s-a topit în 
întunericul care se înteţea. Dar curând a apărut un altul, 
mult mai mare, „de câteva zeci de ori mai mare decât un 
jumbo jet” (care are 70 de metri lungime), scăldat într-o 
lumină albastră. Din nou, radarul turnului de control nu 
vedea nimic. Apoi şi acest obiect a dispărut. Terauchi a mai 
observat şi câteva siluete neobişnuite deasupra localităţii 
Fairbanks (Alaska). 

Convorbirea publicată ulterior de FAA confirmă 
cererea pilotului Terauchi de a preciza dacă există un 
eventual trafic în zonă, confirmă şi observaţiile radar de la 
sol, dând şi permisiunea ca avionul să facă orice manevră 
necesară pentru a evita o eventuală coliziune. Drept 
urmare, la ora 18.32, avionul JAL 1628 a coborât de la 
10.500 la 9.500 de metri, iar la 18.36 a făcut o întoarcere 


completă de 360 de grade, pentru a vedea dacă poate 
scăpa astfel de obiectul neidentificat. Au urmat şi alte 
eschive. La 18.48, obiectul se afla la 13 km de avion, în 
stânga, puţin mai în spate, iar la 18, 53 obiectul nu mai era 
vizibil. 

Administraţia Aeronautică Federală din SUA (FAA), 
dar şi U.S. Air Force au confirmat că mai multe radare ale 
lor au urmărit avionul 747 şi obiectul de mari dimensiuni. 
Ulterior însă ele s-au delimitat, afirmând că obiectele 
radar au fost probabil fenomene meteorologice. În cele din 
urmă, un purtător de cuvânt al FAA a declarat: „Acceptăm 
descrierea dată de echipaj, dar nu suntem în măsură să 
susţinem ceea ce au afirmat”. 

In zilele care au urmat, declaraţiile oficiale privind 
incidentul au devenit tot mai negative, aruncând o îndoială 
asupra observaţiilor radar sau vizuale. Totuşi, la o 
conferinţă de presă din 5 martie 1987, Paul Steucke, 
purtătorul de cuvânt al FAA, a afirmat că, „după câte ştim, 
întregul echipaj este format din persoane de mare 
integritate, care au raportat cu acuratețe ceea ce au 
văzut”. 

Cazul avionului JAL a fost analizat de specialistul în 
optică Dr. Bruce Maccabee, care a împărţit incidentul în 
patru faze. În prima fază, căpitanul Terauchi a văzut în 
depărtare nişte lumini care păreau să urmărească avionul 
747. Pilotul a crezut iniţial că este vorba de avioane 
militare, dar Centrul de Control i-a comunicat că nu exista 
niciun trafic în zonă. În faza a doua, întregul echipaj a 
observat cum luminile s-au deplasat abrupt în faţa 
avionului. Maccabee scria: „Observaţia nu putea fi o 
halucinație a întregului echipaj. Luminile nu puteau fi stele 
sau planete. Acestea erau vizibile şi înainte ca «navele» să 
fi apărut în faţa avionului şi au rămas vizibile şi după ce 
«navele» au dispărut. Nu putea fi un fenomen natural. Nu 
există un fenomen natural prin care să se explice 
aranjamentul rectangular al luminilor în rânduri 
orizontale, scânteierile ocazionale, spaţiul rectangular 
întunecat dintre rânduri, reorientarea perechii de cadre 


luminoase de la una deasupra celeilalte la una în spatele 
celeilalte, căldura pe care căpitanul a simţit-o pe faţa sa şi 
aşa mai departe”. 

A treia fază a avut loc atunci când „navele” s-au 
depărtat şi puteau fi zărite doar ca „două lumini albe, 
ceţoase, palide”, în timp ce radarul de bord al avionului a 
sesizat un „ecou“. Maccabee acceptă că acest ecou putea fi 
cauzat de „o defecţiune temporară care s-a autoreparat”, 
aşa cum a sugerat FAA, dar el adaugă că „pare mult mai 
plauzibil că a fost un obiect acolo”. 

Ultima fază, şi cea mai controversată, este cea în 
care căpitanul Terauchi a fost unicul martor care a văzut o 
aşa-zisă navă spaţială gigant, „de două ori mai mare decât 
un portavion”. Maccabee acceptă că „pare cel puţin 
plauzibil că el a interpretat greşit norii luminaţi într-un 
mod particular pe care echipajul spunea că i-a văzut în 
spatele avionului. In ciuda câtorva ecouri ciudate ale 
radarelor, provenind din această zonă, faptul că radarul n- 
a putut evidenția o traiectorie continuă a unei ţinte 
primare necunoscute face confirmarea radar cel puţin 
ambiguă”. Aceasta înseamnă că ultima fază a observaţiei 
nu este atât de convingătoare precum cele precedente. 
Dar chiar şi aşa, aparent, „JAL 1628 a fost însoţit pe o 
porţiune a zborului său de cel puţin două OZN-uri 
veritabile”. 

Intr-o seară de decembrie 1986, doi jurnalişti de la 
agenţia Kyodo News din Tokyo se prezentau, conform 
înţelegerii, la camera de hotel în care stătea căpitanul 
Kenju Terauchi, care avea să le istorisească întâlnirea 
OZN. Pilotul încălca prin gestul său o cutumă nescrisă, dar 
respectată de toţi aviatorii, cea de a nu vorbi public despre 
astfel de observaţii. Ulterior el va plăti pentru aceasta. 

După ce istoria a fost publicată, s-a spus că pilotul 
văzuse planetele Jupiter sau Marte. Dar putea oare un pilot 
cu experienţa lui să facă o astfel de confuzie şi să-şi rişte 
astfel cariera prin mărturia sa? O altă explicaţie putea fi o 
operaţie militară secretă a SUA. Dar ce anume, o dată ce 
cazul nu fost lămurit nici până azi? 


Pentru cele declarate, compania JAL l-a lăsat pe 
Terauchi la sol, dându-i o muncă de birou. El a fost 
reinstalat ca pilot abia peste mai mulţi ani. Acum e 
pensionar, duce o viaţă liniştită şi vorbeşte cât poate de rar 
despre aventura sa. 

În investigaţiile sale, Leslie Kean a făcut apel şi la 
John Callahan, fost şef al Diviziei de Accidente, Evaluări şi 
Investigaţii din cadrul FAA, în perioada 1981 - 1988. 
Acesta a scris un text interesant, inclus în cartea 
jurnalistei. Între altele, el amintea că un specialist de la 
Centrul Tehnic al FAA din Atlantic City, New Jersey, a creat 
un program care sincroniza imaginile radar cu 
conversațiile, dar şi cu deplasarea altor ţinte din zonă. 
Aplicând programul pentru incidentul OZN al avionului 
japonez JAL 1628, a fost recreat pe calculator momentul 
apropierii OZN-ului, observarea lui pe radarul avionului 
etc. Agenţii CIA, văzând acest „grafic”, au fost categorici: 
obiectul nu putea fi văzut deoarece nu era acolo. Altfel 
spus, „pe cine o să credeţi, ochii voştri mincinoşi sau 
guvernul?” 

În analiza care a urmat, Callahan le-a cerut atât 
inginerilor hardware, cât şi celor software să spună ce 
erau acele puncte văzute de radare. Fiecare spunea că la 
el totul era în regulă, dar poate era o problemă a celeilalte 
părţi. Când Callahan a insistat: „Avem o ţintă acolo sau 
nu?”, singurul răspuns a fost al unui tehnician: „Religia 
mea îmi interzice să cred în OZN”. 

A urmat o prezentare pentru consilierii ştiinţifici ai 
preşedintelui Ronald Reagan şi reprezentanţi ai CIA. După 
ce toate problemele tehnice au fost lămurite, unul dintre 
cei de la CIA a spus: „Acest eveniment nu s-a petrecut; noi 
nu am călcat niciodată aici. Confiscăm toate aceste date şi 
considerăm că aţi depus un jurământ de tăcere”, întrebat, 
în particular, de Callahan ce crede totuşi că s-a întâmplat 
acolo, cel de la CIA a recunoscut că a fost „un OZN şi este 
pentru prima dată când există o jumătate de oră de date 
radar pe care se poate lucra”. Nu considera însă că 
publicul putea fi informat. 


Raportul detaliat al FAA asupra evenimentului, 
benzile cu înregistrările radar, cele de voce, graficul 
realizat de centrul tehnic au fost puse într-un loc sigur, 
aşteptând să fie confiscate de reprezentanţii CIA, dar nu se 
ştie de ce nu a mai venit nimeni să le ia. Callahan scrie în 
continuare: „Când mă pregăteam să mă pensionez, în 
august 1988, unul dintre administratori, grăbit să mă vadă 
plecat de acolo, a împachetat toate lucrurile [...] şi mi le-a 
trimis acasă. De atunci aceste date şi înregistrarea video s- 
au aflat în posesia mea”... 

El adaugă că până şi controlorii de la FAA ignoră 
modul de funcţionare a sistemului de radare FAA, care 
sunt concepute să urmărească doar aeronavele care se 
comportă convenţional. „Echipamentul actual al FAA nu va 
detecta o navă spaţială decât dacă ea reduce viteza la o 
valoare similară cu aceea a avioanelor actuale”. Un OZN 
foarte mare va fi luat drept fenomen meteorologic, unul 
care stă nemişcat apare doar ca un punct mic, care va fi 
neglijat. Întrucât el nu are transpondere, deci 
„semnătură”, multe radare îl vor exclude ş.a.m.d. Din 
cauza acestor particularităţi ale radarelor, FAA nu va 
investiga o întâlnire decât dacă obiectul întâlnirii poate fi 
identificat de un pilot ca fiind ceva cunoscut. 

Vânătoare de OZN-uri lângă Teheran 

Din documentele oficiale desecretizate reiese, cu 
regularitate, chiar dacă implicit, faptul că militarii 
recunosc fără ezitare că fenomenul OZN este real. Un 
astfel de document este şi cel privind incidentul care a 
avut loc în Iran, deasupra Teheranului, la 19 septembrie 
1976. Era la şapte ani după închiderea proiectului Blue 
Book, deci după anunţul oficial conform căruia armata 
afirma că nu ar mai avea niciun interes în întâlnirile OZN. 

Documentele date publicităţii în SUA, după mulţi ani, 
de Defense Intelligence Agency (DLA) şi National Security 
Agency (NSA), confirmă ceea ce se ştia deja, pe alte 
canale, şi anume că, în seara acelei zile, mai mulţi cetăţeni 
au sunat la aeroportul din Teheran, spunând că au văzut 
lumini neobişnuite pe cer. Ca urmare, controlorul de zbor a 


ieşit, a văzut cu ochii săi şi a urmărit apoi timp de o oră un 
obiect „rectangular”, împreună cu o luminiţă roşie care se 
rotea în jurul lui. Abia apoi s-a decis să anunţe, la ora 
00.30, comandamentul forţelor aeriene iraniene. Cei de 
acolo au verificat toate zborurile cunoscute şi, pentru că 
nu au găsit nicio explicaţie, l-au alertat pe generalul 
Yousefi, comandant adjunct pentru operaţii. Acesta, după 
mai multe consultări, a ordonat ca de la baza militară de 
lângă Hamadan, aflată la aproape 300 de kilometri spre 
vest, să fie ridicat, pentru intercepţie, un avion F-4 
Phantom. 

S-a stabilit că obiectul se găsea la 74 km nord de 
Teheran. Luminile sale erau însă atât de puternice încât se 
vedeau de la peste 110 km. Când interceptorul a ajuns la 
46 km de OZN, toate instrumentele sale, inclusiv cele de 
comunicaţii, au rămas fără curent. În aceste condiţii, 
pilotul s-a văzut obligat să abandoneze misiunea şi să se 
întoarcă la bază. 

Comandamentul a trimis imediat un alt interceptor. 
Şi acesta a anunţat că vede obiectul şi l-a localizat pe 
radar. Estima că ar avea mărimea unui avion Boeing 
tanker (circa 50 de metri). Era un cilindru orizontal extrem 
de luminos şi din el ţâşneau lumini albastre, verzi, 
portocalii şi roşii, într-o secvenţă rapidă. Apoi apariţia a 
făcut ceva evaluat de pilot ca un gest ostil. A „emis” un 
mic obiect roşu care şi-a luat zborul către F-4. Pilotul a 
început să armeze pentru a deschide focul asupra 
„rachetei”. Intr-o clipă, întregul panou de control şi de 
comunicaţii al avionului său s-a deconectat. Pilotul a făcut 
imediat o mişcare violentă de eschivă. Când s-a îndepărtat 
suficient de mult de „cilindru“, instrumentele avionului F-4 
au început să funcţioneze din nou. Pilotul a continuat să 
observe că micul obiect roşu se întoarce la punctul de 
plecare, dar un alt obiect similar îşi ia zborul, de această 
dată spre pământ. Pilotul relata că a urmat un set de 
semnale luminoase, interpretate de el ca o comunicare 
coordonată între micul obiect aterizat şi cilindru. O 
inspecţie ulterioară de teren, pe timp de zi, în locul 


presupusei aterizări, n-a scos în evidenţă niciun fel de 
urme. 

Dacă raportul făcut cu această ocazie nu s-ar fi 
„Scurs”, prin surse ale forţelor aeriene iraniene, probabil 
cazul ar fi rămas necunoscut. După ce raportul a ajuns la 
oficialităţile americane, obţinerea lui, prin legea libertăţii 
de informare, dar şi pe alte căi (de pildă prin 
congresmani), a devenit ceva mai simplă. În urma 
intervențiilor de acest fel, DIA şi NSA au decis să publice 
documentele care confirmă incidentele. În aceste 
documente apar fraze precum „un raport extraordinar”, 
„cazul este clasic” şi „îndeplineşte toate criteriile pentru 
un studiu temeinic al fenomenului OZN”, ceea ce confirmă 
că aceste organizaţii sunt conştiente de realitatea şi 
importanţa unor astfel de întâlniri. 

Dar, pe lângă documentele cu descrierea 
incidentului, a apărut şi un document surpriză. Căpitanul 
Henry Shields, ofiţer operativ NSA (aviator militar), a 
publicat întâmplarea într-un număr din 1978 al revistei de 
spionaj „MIJI Quarterly’, purtând clasificarea „secret”. 
Aparent, s-a decis că acest tip de cazuri e bine să fie 
cunoscut de agenţii care au misiuni legate de 
„contramăsuri electronice” într-un război electronic, cum 
ar fi: bruiajul, confuzia semnalelor, interferența cu 
instrumentele etc. De mare interes este introducerea, 
aflată imediat sub titlul articolului: „La un moment dat, în 
cariera sa, orice pilot se poate aştepta să întâlnească 
incidente care niciodată nu vor fi explicate în mod adecvat 
sau în întregime, prin raţionament sau investigaţii 
suplimentare. Articolul care urmează narează un astfel de 
episod, aşa cum a fost el raportat de două echipaje F-4 
Phantom ale Forţelor 

Aeriene Imperiale lraniene către sfârşitul anului 
1976. Nu a mai apărut nicio informaţie sau explicaţie 
suplimentară, întâmplarea va fi probabil pusă de-o parte şi 
uitată, dar ea constituie o lectură interesantă şi posibil 
tulburătoare”. 

lată că o astfel de recunoaştere, care nu diferă cu 


nimic de ceea ce susţin şi ufologii, poate fi spusă într-un 
document secret. De ce nu se poate spune oare şi deschis, 
oficial, marelui public? Oare nu a venit încă momentul? 

Leslie Kean a inclus în cartea sa „UFOS: Generals, 
Pilots and Government Officials Go On the Record un 
întreg capitol, scris de generalul iranian în rezervă Parviz 
Jafari, nimeni altul decât cel care în noaptea de 18 
septembrie 1976, pe când avea gradul de maior, a primit 
ordin să abordeze cu avionul său F-4 acel OZN luminos 
observat nu departe de Teheran, după ce un alt avion, 
înaintea sa, eşuase în această misiune. El a relatat pe larg 
incidentul, insistând pe faptul că atunci când a încercat să 
lanseze o rachetă în direcţia misteriosului intrus, toate 
echipamentele electronice s-au deconectat, revenind la 
starea normală abia după ce avionul a ieşit din raza 
obiectului. 

In Mexic, armata cooperează cu ufologii 

Autorităţile mexicane şi-au schimbat radical 
atitudinea faţă de fenomenul OZN după un incident, din 5 
martie 2004, în care a fost implicat un avion militar 
mexican, piloţi şi alt personal militar. În urma incidentului, 
armata a solicitat ca o echipă de ufologi să participe la 
interpretarea înregistrărilor făcute. S-a spus atunci că s-a 
deschis astfel o eră de colaborare între ufologii şi militarii 
mexicani, bazată pe respect reciproc şi interesul comun de 
a afla adevărul privind activitatea OZN. 

Incidentul a avut loc în spaţiul aerian al oraşului 
Ciudad del Carmen, aflat pe malul golfului Mexic, în statul 
mexican Campeche. Aici, la 5 martie 2004, un bimotor 
militar îşi făcea zborul de rutină pentru a descoperi 
avioane ale contrabandiştilor cu narcotice. 

Aparatul tip Merlin C26A era pilotat de maiorul 
Magdaleno Jasso Nufiez, iar doi locotenenţi de înaltă 
calificare operau senzorii, radarul şi echipamentul 
performant pentru detectare şi înregistrare, atât în 
spectrul vizual, cât şi în infraroşu. 

Acest gen de aeronave a fost conceput special pentru 
proceduri de supraveghere şi detecție, nu pentru manevre 


de luptă. Dacă identificau un zbor de contrabandă, se 
raporta imediat la bază, de unde erau ridicate avioane de 
vânătoare pentru interceptare. 

Pe la ora 17.00, echipajul a observat pe radar un 
obiect aflat la circa 3.000 de metri deasupra oraşului 
Ciudad del Carmen. Conform protocolului, s-au apropiat de 
el, pentru a avea o mai bună vizibilitate şi a înregistra ţinta 
cu echipamentele de la bord. Concomitent, maiorul Jasso a 
raportat prin radio detectarea unui posibil suspect, cerând 
ca interceptoarele să fie puse în alertă. În timp ce încă nu 
exista un contact vizual, dar aparatura o înregistra clar 
prin radar şi infraroşu, ţinta a făcut o manevră 
surprinzătoare, depărtându-se cu o viteză extraordinară. 
Maiorul Jasso a încercat s-o urmărească, dar în zadar. 

Dar după numai câteva momente, obiectul s-a întors 
şi a început să urmărească el de data asta aparatul Merlin 
C26A. Acum însă nu mai era singur, ci avea şi un însoțitor 
identic, ambele obiecte fiind detectate, dincolo de orice 
îndoială, atât de radar, cât şi de camera cu termoviziune. 
Timp de câteva minute, avionul a făcut manevre pentru a 
avea o mai bună vizibilitate, totuşi, în mod inexplicabil, 
tinând cont de mărimea şi claritatea țintelor şi de distanţa 
redusă, echipajul tot nu reuşea să stabilească un contact 
vizual cu ele. 

lată însă că în timpul acestor manevre s-a întâmplat 
ceva şi mai uluitor. În câteva secunde, spre deruta 
echipajului, au apărut de nicăieri alte obiecte necunoscute, 
de aceeaşi mărime şi caracteristici, fiind acum în total 
unsprezece. Maiorul Magdaleno Jasso a raportat prin radio 
noua situaţie, cerând instrucţiuni. Cel mai înfricoşător 
pentru echipajul cu lungă experienţă în domeniu era că 
obiectele, ale căror intenţii erau imprevizibile, se aflau 
foarte aproape, aşa cum arătau aparatele, dar nu puteau fi 
zărite cu ochiul liber, ceea ce nu se mai întâmplase 
niciodată înainte. 

În mijlocul confuziei şi descumpănirii echipajului, 
obiectele necunoscute au format un cerc în jurul avionului 
militar mexican. Maiorul Magdaleno Jasso a raportat către 


bază că este într-o stare de alertă roşie, înconjurat de 
unsprezece obiecte misterioase, camuflate printr-o 
tehnologie avansată necunoscută, care permitea evitarea 
contactului vizual. Maiorul şi-a păstrat totuşi calmul, la fel 
şi echipajul, care continua să măsoare şi să înregistreze 
toate detaliile acestui incident ieşit din comun. 

La un moment dat, pilotul a decis să stingă toate 
luminile avionului. După câteva minute stresante, cele 
unsprezece obiecte au dispărut. C26A s-a întors apoi fără 
probleme la baza militară, iar maiorul Magdaleno Jasso 
împreună cu echipajul său au făcut un raport complet 
asupra incidentului. 

Secretarul Apărării a declanşat o anchetă, care să 
studieze şi să evalueze fiecare element al întâmplării: 
afirmaţiile făcute de echipaj, imagini, măsurători 
înregistrate de echipamente, ca şi evaluarea completă a 
datelor meteorologice. Cazul a fost luat foarte în serios de 
personalul Departamentului Apărării, iar după câteva 
săptămâni de investigaţii, generalul Clemente Vega Garcia, 
secretar al Apărării şi comandantul tuturor forţelor armate 
din Mexic, a decis să-l invite pe ufologul şi jurnalistul 
mexican Jaime 

Maussan pentru o colaborare complementară, 
punându-i la dispoziţie, la 22 aprilie 2004, copii după toate 
înregistrările făcute pe radar şi prin termoviziune, dar şi 
datele colectate în cursul incidentului. S-a apelat la el şi la 
echipa sa de experţi atât pentru o opinie avizată privind 
cele întâmplate, cât şi pentru a elucida motivele aflate în 
spatele lor şi posibilele consecinţe. 

Generalul Vega şi colaboratorii săi s-au arătat foarte 
deschişi în discutarea subiectului cu ufologii şi şi-au 
manifestat clar interesul în continuarea investigaţiilor, 
pentru a stabili adevărul în privinţa celor întâmplate. A 
fost autorizată intervievarea echipajului Merlin C26A de 
către Jaime Maussan, fără nicio cenzură, oferind, de 
asemenea, toate facilităţile pentru a prezenta cazul 
populaţiei mexicane. 

Din studiul şi analiza elaborate de Rodolfo Garrido 


Cotham rezultă că în zonă nu există activitate vulcanică 
sau mişcări tectonice care să explice eventual fenomenul. 
Nu au fost semnalate nici fenomene electrice în atmosferă. 
Situaţia meteo era optimă, vânt de maximum 35 km pe oră, 
umiditate 72%, temperatura de 34°C la sol şi - 27°C la 
3.000 de metri, vizibilitatea de 96% în medie. Nu existau 
condiţii pentru producerea fulgerelor globulare. Nu au fost 
semnalate erupții solare în acea perioadă, deci şi 
posibilitatea unor efecte luminoase de tipul Focului Sf. 
Elmo era înlăturată. 

La 11 mai 2004, în México City a fost organizată o 
conferinţă internaţională de presă, la care s-au prezentat 
rezultatele investigaţiilor realizate de Departamentul 
Apărării şi de echipa de specialişti condusă de Jaime 
Maussan. Conlucrarea pe marginea incidentului a fost 
calificată drept istorică, deschizând o eră de colaborare 
între ufologii şi militarii mexicani, o colaborare bazată pe 
respect reciproc şi interesul comun de a afla adevărul 
privind activitatea intensă OZN din Mexic. 

Armata chiliană cere ajutorul specialiştilor din 
SUA 

La începutul lunii februarie 2007, în staţiunea Vina 
del Mar, aflat la 120 de kilometri de Santiago de Chile, s-a 
desfăşurat cel de-al 10-lea Congres International OZN. 
Aici, în faţa a o mie de persoane, reprezentanţii armatei 
chiliene au făcut publice materiale din ultimii 30 de ani 
privind înregistrări şi rapoarte militare asupra unor 
întâlniri OZN. 

Rodrigo Fuenzalida, directorul asociaţiei Agrupacion 
de Investigaciones  Ovniologicas de Chile (AION), a 
apreciat că Chile, cu o populaţie de 15, 5 milioane, este pe 
locul cinci în lume în privinţa numărului de rapoarte 
oficiale privind observaţii OZN, după Statele Unite, Peru, 
Brazilia şi Rusia. El a mai spus că armata, în momentul în 
care a consimţit să îşi deschidă fişierele şi să le supună 
unei analize de specialitate, a dat dovadă de un 
comportament matur. Observațiile OZN nu mai sunt ceva 
extraordinar. Experții apreciază că sunt 60 de milioane de 


persoane pe glob care au fost martore ale acestui 
fenomen, deşi numai zece la sută au fost dispuse să 
vorbească despre aceasta, temându-se de ridicol. 

Divulgarea informaţiilor OZN, până acum secrete, a 
fost autorizată de generalul de divizie Oscar Izurieta 
Ferrer, comandantul-şef al forţelor armate chiliene. 
Expunerile au fost făcute la congres de Rodrigo Bravo, 
căpitan în Divizia a 5-a a armatei. El a prezentat fotografii 
şi înregistrări video, cu accent pe întâlniri OZN ale 
piloților militari în ultimii 10 ani. 

Între altele, a fost rulată şi comentată o înregistrare 
video care arată urmărirea unui OZN, efectuată de nave de 
suprafaţă şi de elicoptere ale marinei militare chiliene în 
urmă cu şapte ani. O altă urmărire a avut loc la 27 martie 
2000, când un avion militar Citation 2 s-a întâlnit, la o 
altitudine de 1.000 de metri şi la o distanţă de 100 de 
kilometri de capitala ţării, cu un OZN având o lungime de 
40 de metri. 

Rodrigo Bravo a confirmat că la 2 aprilie 1997, pe 
aeroportul Chacalluta al oraşului Arica, pilotul unui avion 
de vânătoare T-212 a urmărit pe cer, timp de nouă minute, 
un obiect portocaliu alungit. Un alt incident cu 
caracteristici similare a avut loc la începutul anului 2000 
în regiunea sudică Los Lagos, unde trei elicoptere militare 
au întâlnit un OZN în plină zi. „Membrii echipajelor au 
văzut la sol un obiect care s-a ridicat rapid, poziţionându- 
se în faţa lor şi amenințând cu ciocnirea - a relatat 
căpitanul Bravo - pentru ca apoi OZN-ul să facă mişcări în 
zigzag şi, în cele din urmă, să dispară cu o viteză 
extraordinară”. La data de 18 martie a aceluiaşi an, în 
localitatea Graneros, la vreo 70 de kilometri sud de 
Santiago, echipajul unui avion militar a raportat că un 
obiect alungit, de culoarea plumbului, a decolat şi a trecut 
rapid prin spatele lui. „Toate aceste cazuri au fost 
certificate de Comitetul pentru Studierea Fenomenelor 
Aeriene Anormale (Comite de Estudios de Fenomenos 
Aereos Anomalos - CEFAA), organismul din Chile cel mai 
autorizat pentru astfel de situaţii”, a adăugat militarul. 


CEFAA a fost înfiinţat în 1997, este condus de 
generalul Ricardo Bermudez Sanhueza şi este subordonat 
Direcţiei Generale a Aviației Civile din Chile (DGAC). 
CEFAA a fost condus până în 2002 de generalul Ricardo 
Bermudez. După aceea, el a mai fost şi director al 
Facultăţii Tehnice de Aeronautică şi apoi ataşat pentru 
aviaţie în Marea Britanie, ocupând şi alte funcţii 
importante, revenind la conducerea CEFAA în 2010. 

Generalul a inclus în cartea Lesliei Kean un text 
asupra investigării fenomenului OZN în Chile, text în care 
afirmă că „am ajuns la concluzia că pe cerul planetei se 
petrecea ceva şi noi nu ştiam ce anume”. El preciza că 
prioritatea activităţii CEFAA este securitatea zborurilor. 
Dintre cazurile examinate, 4 la sută nu au putut fi 
explicate, în ciuda tuturor mijloacelor folosite. Fenomenele 
erau periculoase pentru siguranţa zborurilor şi pentru că 
„observarea unui fenomen necunoscut reprezintă în mod 
cert o importantă sursă de distragere a atenţiei, care poate 
să afecteze atât echipajul aeronavei, cât şi personalul din 
turnul de control”. 

Un alt membru remarcabil al CEFAA este căpitanul 
Rodrigo Bravo Garrido, tânăr ofiţer activ în aviația militară 
chiliană, care a primit permisiunea să publice în 2010 o 
carte intitulată „Ufologia Aeronautica”, în care sintetizează 
cazurile OZN la care a avut acces. Căpitanul este prezent, 
în cartea Lesliei Kean, cu un text în care expune câteva din 
cazurile dramatice de întâlnire OZN ale unor avioane civile 
sau militare din Chile. Una dintre concluziile sale 
personale este că „fenomenul OZN este cel mai interesant 
dintre toate fenomenele care afectează planeta noastră, 
sfidând la modul absolut orice explicaţie logică. 
Deocamdată, s-ar părea că depăşeşte capacitatea noastră 
de înţelegere [... dar] afectează aviația din toate ţările 
lumii şi acesta este aspectul de care trebuie să ne 
ocupăm”. 

CEFAA a acordat de la bun început o mare 
importanţă cooperării internaționale în domeniul 
fenomenului OZN, având ca obiective: promovarea noilor 


descoperiri, stimularea universităţilor să abordeze 
subiectul, marginalizarea şarlatanilor şi 
pseudoinvestigatorilor, unitatea metodologiilor şi 
standardizarea recomandărilor destinate operatorilor de 
trafic aerian. CEFAA a cerut în acest scop ambasadei SUA 
o colaborare a Pentagonului privitor la un mare număr de 
observaţii inexplicabile din zona de coastă a statului. La 
niciuna dintre solicitări nu s-a primit vreun răspuns. La 25 
februarie 2011, lumea ufologilor a mai asistat la o 
premieră de excepţie. In vederea analizei fenomenelor 
aeriene neidentificate (FAN) care ar putea afecta siguranţa 
traficului aerian, guvernul din Chile a încheiat o înţelegere 
cu NARCAP (National Aviation Reporting Center on 
Anomalous Phenomena). NARCAP este o organizaţie 
ştiinţifică neguvernamentală, nonprofit, înfiinţată în 1999 
în SUA, avându-i de atunci şi până azi ca director ştiinţific 
pe Dr. Richard Haines şi ca director executiv pe Ted Roe. 
Organizaţia a fost dedicată în primul rând problematicii 
întâlnirilor dintre avioane şi fenomene aeriene 
neidentificate (FAN). In anii scurşi, Dr. Haines a realizat un 
catalog cu peste 3.400 de astfel de incidente, făcând şi o 
analiză cuprinzătoare a rapoartelor de FAN realizate de 
către piloţii şi controlorii de trafic aerian din SUA în ultimii 
50 de ani. În timp, NARCAP şi-a apropiat numeroşi 
investigatori şi specialişti tehnici OZN din întreaga lume. 

Obiectul înţelegerii prevede: „Schimbul de informaţii 
relevante privind cazuri de FAN. [...] Schimbul de 
informaţii, pe o bază permanentă, privind metodologia de 
investigare, având în vedere că aceasta tinde să evolueze 
în timp, în funcţie de noile idei ştiinţifice, instrumente şi 
capacităţi de analiză, mai ales în privinţa procedurilor şi 
acţiunilor recomandate piloților şi controlorilor de trafic, 
înainte, în timpul şi după întâlnirea cu un FAN”. Un alt 
obiectiv este „sprijinirea avansului cercetării FAN prin 
angajarea în studii mixte de cercetare şi prin promovarea 
coordonată a observaţiilor către comunitatea ştiinţifică şi 
aeronautică”. 

Într-o scrisoare către NARCAP după semnarea 


înţelegerii, generalul Bermúdez îşi exprima satisfacția 
pentru demararea unei fructuoase colaborări, menţionând 
că „ambele organizaţii sunt de acord că FAN există şi sunt 
conştiente de necesitatea unui studiu ştiinţific complet al 
domeniului”. El arăta că „CEFAA este într-o cooperare 
strânsă cu comunitatea ştiinţifică, cu universităţile şi cu 
toate serviciile legate de aviaţie. Comisia are privilegiul să 
conteze pe unii dintre cei mai remarcabili oameni de 
ştiinţă din ţară, în calitate de consultanţi, ca şi pe sprijinul 
Forţelor Armate şi al Corpurilor de Poliţie, câştigând astfel 
respectul investigatorilor şi al marelui public. Echilibrul 
realizat prin încorporarea de membri civili şi militari în 
CEFAA este unic în lume. Înțelegerea de cooperare între 
organizaţiile noastre [...] este un mare pas înainte în 
investigarea FAN şi a posibilelor sale implicaţii pentru 
siguranţa traficului aerian, fie el civil, comercial sau 
militar. [...] Obiectul studiului nostru nu aparţine unei 
singure ţări şi sperăm că într-un viitor apropiat şi alte 
guverne vor urma acest exemplu, astfel încât să permită 
descoperirea naturii reale a fenomenului, printr-un efort 
unit internațional” (sublinierea lui Bermudez). 

Comentatorii ştirii şi-au exprimat speranţa că pe 
viitor această relaţie va include şi un oficial guvernamental 
american, dar şi legături cu agenţii similare din alte ţări, 
ceea ce deocamdată nu s-a conturat. 

Există şi unele persoane mai puţin optimiste. 
Jurnalistul american Bernard L. Thouanel scria că s-a 
întâlnit cu generalul Bermudez şi cu asociaţii săi la 
sfârşitul anului 

1999, în Chile, după ce a fost publicat Raportul 
Cometa. Şi Jean-Jacques Velasco (din partea SE PRA din 
Franţa) încheiase atunci un acord similar, când a vizitat 
Chile, în 

2000. Din păcate, înţelegerea aceea nu a funcţionat, 
iar Thouanel este sceptic că un acord similar ar funcţiona 
mai bine azi. El a asistat la întâlniri ale membrilor-cheie 
din Grupul Cometa, iar aceştia i-au spus de mai multe ori 
că scopul lor nu era să studieze fenomenul, ci doar să 


aplice, în interes propriu, eventuale principii tehnologice 
aflate astfel, dorind deci să obţină informaţii din America 
de Sud, fără a da prea mult în schimb. El adaugă: „Cei 
care cred că acest aşa-numit acord mutual de cooperare 
între gentlemani va funcţiona şi va deschide calea pentru 
un birou internaţional OZN sunt nişte visători”, întrucât în 
toate ţările „problematica OZN este o chestiune foarte 
sensibilă”. 

Peste Peru zboară OZN-uri în Peru există şi o 
veche tradiţie ufologică. Interesul guvernului peruvian în 
investigarea fenomenului OZN datează de câteva decenii; 
există însă dovezi arheologice că şi vechile civilizaţii 
peruane puteau face observaţii similare şi erau foarte 
interesate de fenomenele nepământene. Imaginile, având 
lungimi de kilometri, din deşertul Nazca, la sud de Lima, 
sau un zeu cu aripi în nord sunt pentru ufologii peruani 
dovezi că vechile culturi nu doar că au stăpânit ştiinţele şi 
matematicile, dar bănuiau că în spaţiu ar putea exista şi 
altceva decât Soarele şi Luna. 

In 1955, Carlos Paz a pus bazele Institutului peruan 
pentru relaţii interplanetare, dedicat studierii fenomenului 
OZN. După moartea lui, în 1999, activitatea aceasta este 
continuată de fiica lui, Rose Marie, care declara: „Noi nu 
suntem un grup filosofic. Facem o activitate ştiinţifică. 
Pretindem dovezi concrete ale observaţiilor OZN”. 

Politicianul Richard Amiel, fost secretar general al 
Partidului Popular Creştin şi fost candidat la postul de 
primar al oraşului Lima, o persoană de un prestigiu dincolo 
de orice dubiu, spunea că şi el a avut „privilegiul” de a 
vedea un OZN. Amiel, de formaţie inginer geolog, era în 
1964, împreună cu şoferul maşinii, pe la ora 7 dimineaţa, 
pe o şosea în platoul Quruvilca, districtul Santiago de 
Chuco, în zona minieră Alto Chicama, când a zărit un OZN 
plutind deasupra vârfului andin Cerro Aguja. El a declarat 
ulterior: „Executam o prospecţiune pentru cărbune în 
beneficiul unei termocentrale în construcţie, când nava 
gigantică a apărut fără vreun sunet. N-am fost în stare 
decât să o privim, fiind într-un mod straniu incapabili să ne 


mobilizăm şi s-o fotografiem. [...] Am raportat situaţia 
managerului companiei pentru care lucram. Mi-a răspuns 
că mai multă lume a văzut acelaşi lucru, dar n-au făcut 
publică informația întrucât, dat fiind caracterul 
controversat al subiectului, s-au temut că vor fi catalogați 
drept nebuni”. 

În 1966, se spunea că o navă de proveniență 
extraterestră ar fi aterizat la baza militară Talara, iar în 
1979 un obiect cu trei picioare în Chachapoyas. Ufologii 
Mario Zegarra şi JJ. Benitez pretind că există sute de 
astfel de observații OZN în preajma bazelor militare, a 
silozurilor nucleare, a navelor de război, a avioanelor de 
transport sau militare. Documentele privind toate aceste 
incidente ar fi în posesia militarilor şi a serviciilor de 
informații, care consideră că publicul încă nu este pregătit 
să afle tot adevărul. 

Un eveniment similar a avut loc în dimineaţa de 11 
aprilie 1980. Un obiect rotund necunoscut staţiona 
deasupra pistei bazei militare aeriene La Joya, din 
provincia peruană Arequipa. Au existat peste 1.000 de 
martori ai apariţiei. Suspectând că ar fi un dispozitiv de 
spionaj, Oscar Santa Maria Huertas, pe atunci locotenent, 
a primit ordin să intercepteze obiectul cu avionul său 
Suhoi-22. În poziţia potrivită, el a lansat un „baraj de foc” 
de 64 de proiectile de 30 mm, care în mod normal trebuia 
să pulverizeze orice ţintă, dar obiectul nu părea afectat în 
niciun fel, doar s-a îndepărtat, urcând treptat. Huertas l-a 
urmărit 84 de kilometri, până la altitudinea de 11 km, când 
obiectul, care zburase până atunci în faţa avionului, s-a 
oprit brusc, obligând aviatorul la o degajare laterală, 
încercând din nou să tragă, a văzut obiectul urcând în 
mare viteză şi ieşind din raza de tragere. Tentativa s-a 
repetat de câteva ori, fără succes, urcând amândoi până la 
19 km. Aici tabloul de bord al supersonicului a semnalizat 
că e la limita rezervorului de combustibil, deci Huertas a 
trebuit să se întoarcă la bază, nu înainte de a examina cu 
atenţie obiectul, un OZN tipic, cu aspect metalic. 

Ufologul Dr. Mario Zegarra este convins că forţele 


armate  peruviene, mai ales aviația militară, ascund 
informaţii privind OZN-urile observate în diferite zone ale 
ţării şi raportează aceste informaţii nu guvernului naţional, 
ci unor agenţii din SUA interesate în acest sens. 
„Afirmațiile potrivit cărora fiinţe extraterestre există nu 
doar în alte galaxii, ci chiar şi aici pe Pământ înseamnă 
sfidarea teoriilor privind evoluţia umană; cu alte cuvinte, 
strămoşii omului nu ar fi maimuţele, ci extratereştrii”, 
argumenta Zegarra. El adaugă: „Recunoaşterea existenţei 
unei civilizaţii superioare, care posedă cunoştinţe mult 
avansate, ar demonta puterea SUA. Militarii au văzut OZN- 
uri din avioanele lor, dar ei trebuie să-şi ţină gura, întrucât 
aceste informaţii sunt clasificate şi e bine să fie ascunse 
faţă de public”. 

Zegarra observa că în ultimii 40 de ani OZN-urile şi- 
au făcut apariţia în „valuri” periodice. Unul dintre 
documentele strict secrete prezentate de Zegarra arată că 
la 9 mai 1980, în timp ce un grup de militari de la baza 
aeriană Mariano Melgar din districtul La Joya (regiunea 
Arequipa) începea instrucţia zilnică, ei au detectat 
prezenţa unui OZN la capătul pistei de aterizare, la o 
altitudine de 550 de metri deasupra solului. Obiectul 
semăna cu un balon meteorologic. Oscar Santa Maria, 
pilotul unuia dintre avioanele de vânătoare, a primit ordin 
să decoleze şi să intercepteze obiectul. După a treia 
trecere în dreptul său, pilotul a deschis focul asupra sferei; 
aceasta, fără a părea afectată, s-a îndepărtat rapid. 

În Chilca, la 40 de kilometri sud de Lima, pe coasta 
Pacificului, numărul observaţiilor OZN este atât de mare 
încât maiorul Numa Rueda speră că locul ar putea deveni 
„următorul Roswell”. El povestea că într-o noapte din 
februarie 1998, în timp ce discuta cu fratele său lângă casa 
lor, au văzut un obiect în formă de bumerang apărând de 
după o creastă, mişcându-se încet şi fără zgomot, însoţit 
apoi de şase obiecte similare, dar de dimensiuni mai mici. 
„Nava-mamă şi celelalte şase vehicule au plutit câteva 
minute, după care s-au îndreptat spre largul mării”, 
spunea Rued. „Auzisem despre OZN-uri, dar aceasta a fost 


prima mea observaţie. Pentru mine a fost o dovadă 
incontestabilă că există viaţă în afara planetei noastre”. 

O figură stranie, cu antene, pe care însuşi Rueda a 
găsit-o pe un fragment textil din antichitate este şi ea „o 
dovadă că nu suntem primii care vedem OZN-uri aici. 
Vechii peruvieni, care au locuit în Chilca, au avut şi ei 
întâlniri şi un posibil contact”. 

În decembrie 2001, în cadrul Forţelor Aeriene din 
Peru, s-a înfiinţat OIFAA - un birou de investigare a 
fenomenelor aeriene anormale.  Comandorul Julio 
Chamorro, fondatorul şi primul director al OIFAA, fusese el 
însuşi martorul unei apariţii inexplicabile şi decizia de a 
finanța biroul a fost luată deoarece „aceste evenimente 
anormale se produseseră cu o frecvenţă destul de mare 
deasupra teritoriului naţional pentru a crea un pericol”, 
deci trebuiau luate în serios. La un moment dat, OIFAA a 
făcut apel chiar la Ambasada SUA, solicitând asistenţa 
părţii americane în activitatea sa, fără a primi însă vreun 
răspuns. 

La 28 septembrie 2002, comandorul de aviaţie 
militară Julio Chamorro, şeful acestui birou, declara, într- 
un interviu dat, la Lima, ziarului The Miami Herald, că 
structura are şapte angajaţi care studiază „anomaliile care 
pot cauza probleme aviaţiei”. 

Biroul investighează în primul rând avioanele care se 
abat de la traiectorie sau deltaplanele cu motor care se 
apropie prea mult de bazele militare. Dar dintr-o sută de 
apeluri primite lunar, Chamorro recunoaşte că jumătate 
sunt observaţii de OZN-uri, multe dintre ele credibile. 

„Există mai multe mistere care, credem noi, sunt 
foarte importante şi care merită toată atenţia”, adaugă el. 
„Dacă vom ajunge la nişte concluzii definitive, munca 
noastră va fi extrem de benefică pentru Peru şi pentru 
întreaga umanitate. Gândiţi-vă doar la avansul tehnologic 
dacă am putea dovedi fără tăgadă existenţa acestor nave 
spaţiale”. 

Chamorro vede OZN-urile ca pe o posibilă 
ameninţare la adresa securităţii naţionale. El estimează că 


60 la sută din populaţia din Peru a văzut ceva inexplicabil 
pe cer. Majoritatea apelurilor pe care le primeşte comisia 
pot fi explicate, dar cam o duzină în fiecare lună, deşi 
credibile, sunt greu de explicat. El a dat ca exemplu o 
înregistrare video din Chulucanas, Piura, făcută la sfârşitul 
anului 2001, înfăţişând o navă imensă care a stat pe cer 
aproape două ore. „Nava nu făcea zgomot şi nu se mişca. 
Puteai să-i vezi forma, care includea chiar şi hublouri”. 

FILE DIN DOSARUL OZN 

ROMÂNIA 

Bolidul verde - cazul de la Oradea în luna august 
a anului 1968, echipajul unui avion IL18 al companiei 
TAROM, care se afla în zbor pe ruta Viena-Bucureşti (prin 
Budapesta), a întâlnit deasupra Câmpiei Oradei un corp 
zburător neobişnuit. 

Comandantul aeronavei, pilotul Beniamin Gabrian, 
împreună cu ceilalţi membri ai echipajului au văzut corpul 
zburător, de forma ovoidală şi de culoare verde, 
strălucitoare, în mod evident cu lumină proprie. „Obiectul” 
venea în sens invers faţă de direcţia de zbor a aeronavei; a 
micşorat viteza, trecând la circa 600 m deasupra 
plafonului de zbor al aeronavei şi la circa 1.000 m 
deasupra acesteia (avionul zbura la o altitudine de 5.200 
m). ozn-ul, după ce a ajuns în dreptul navei, a luat direcţia 
vest, mărindu-şi brusc viteza. 

Comandantul aeronavei a întrebat aeroportul Viena 
dacă în acel perimetru se mai afla aparate şi i s-a răspuns 
ca pe o rază de 400 km nu exista nicio aeronavă. La două 
minute după întâlnirea echipajului românesc cu „bolidul 
verde” s-a primit o ştire din partea unei aeronave a 
companiei MALEV (Ungaria), care se afla în zbor pe 
teritoriul austriac, anume că obiectul neidentificat a trecut 
spre vest cu mare viteză. Ţinându-se cont de poziţia celor 
două aeronave şi de timpul „unu” şi „doi” al observării ozn- 
ului, s-a putut calcula viteza acestuia şi a rezultat o viteză 
de 14.000 km/oră. Performanţă neatinsă de niciun aparat 
convenţional la altitudinea de 6.000 m. 

Obiectul avea, cum am mai remarcat, formă ovoidală, 


lungimea de 3 m şi diametrul de 2 m (cifre aproximative), 
iar în timpul deplasării era înconjurat de o aureolă verzuie, 
cu lumină proprie, foarte strălucitoare. Cazul a rămas 
neelucidat până astăzi. 

Incident OZN în Marea Neagră 

Iulie 1974. Norii negri ai unei posibile confruntări 
militare se adunau deasupra Mării Mediterane. Printr-o 
lovitură de stat, preşedintele Ciprului, arhiepiscopul 
Makarios, este înlăturat de la conducere şi insula este 
invadată de trupe turceşti. 

Toate ţările din zona mediteraneană şi a Mării Negre, 
prin intermediul alianțelor celor două blocuri militare 
existente la acea dată (NATO şi Tratatul de la Varşovia), 
sunt în stare de alertă maximă. Este de la sine înţeles că, 
într-un asemenea context, spaţiul aerian şi maritim din 
zonă, ca şi cel învecinat, era cercetat prin toate mijloacele 
(inclusiv radioelectronice), înregistrându-se orice mişcare 
suspectă. 

Din cauza tensiunii create, traficul aerian şi maritim 
era grav perturbat. Dar, chiar în această situaţie tragică, 
se pare că se mai întâmpla ceva, de data aceasta straniu. 
Am subliniat contextul în care se petrecea întâmplarea 
tocmai pentru a arăta certitudinea fenomenului observat, 
dată fiind amploarea măsurilor luate cu acest prilej de 
toate statele din zonă, într-un moment când nimeni nu-şi 
putea permite să glumească. 

Ziua de 24 iulie, ora 2.15 a.m. Pe ecranul unui radar 
de pe coasta românească a Mării Negre apare un semnal 
de la o aeronavă neidentificată. Se confirmă prezenţa sa 
printr-o altă instalaţie de radiolocaţie aflată pe o altă 
poziţie de dispunere, ce lucra pe o frecvenţă diferită. Deşi 
erau excluse erorile, ulterior, un al treilea radar certifică 
existenţa prezumtivei aeronave. 

Minutele trec şi ciudata prezenţă, ce nu respecta 
niciun traiect de zbor, nu-şi semnala apartenenţa şi evolua 
pe un traiect deosebit de sinuos, cu mari variaţii în 
altitudine şi viteză, a reuşit să-i alarmeze pe cei ce 
vegheau la siguranţa cărărilor neştiute ale spaţiului 


aerian. 

Se ia legătura cu nave din larg, aflate mai aproape de 
zona unde evolua obiectul neidentificat. Se confirmă 
prezenţa aeriană de către două vase ale Marinei Militare - 
pe anumite porţiuni de traiect, când obiectul intra în 
posibilităţile tehnice ale mijloacelor de bord -, evoluţia 
acestuia, fără a se putea determina natura sa. 

Prin intermediul cooperării cu armatele vecine, se 
confirmă că radare ruseşti şi bulgăreşti urmăresc o 
perioadă de timp ciudata „aeronavă“, după care unii 
renunţă, considerând-o un balon inofensiv în derivă (ruşii), 
ceilalţi afirmând că este o aeronavă de luptă antisubmarin 
rusească, decolată de pe una dintre navele purtătoare din 
larg (posibil de pe nave de luptă antisubmarin de tip 
Kinda, ce aveau elicoptere de tip Kamov la bord, dar şi 
avioane). 

Evoluţia OZN-ului este urmărită timp de 37 de 
minute în limitele de altitudine confirmate de 
radioaltimetre, respectiv de la 5001 a 15.000 m şi cu viteze 
ce variază între 0 km/oră (staţionare la punct fix) şi 
aproximativ 4.000 km/oră. Prezumtivul OZN va dispărea 
undeva foarte aproape de zona unde a apărut ultima 
semnalare, ce indică o altitudine de 6.000 m şi o viteză 970 
km/oră. În perioada observaţiei, nicio aeronavă nu s-a aflat 
în pericol, nu s-au semnalat anomalii în propagarea 
undelor radar şi nimeni nu a revendicat vreun incident 
aerian în arealul unde a fost observat fenomenul ciudat. 

Mai târziu, câţiva marinari aflaţi cu nave de luptă în 
larg, au relatat pentru data şi ora avute în discuţie evoluţia 
unei ciudate „stele”, pe care au urmărit-o minute în şir 
făcând tot felul de „acrobaţii”, ce s-au finalizat cu o 
explozie puternică, plină până la „abundenţă” de lumină şi 
culoare (un adevărat foc de artificii, vor spune marinarii). 
Tot ei vor povesti (simplă coincidenţă!?) că în perioada 
respectivă nu au avut recepţie radio aproape deloc din 
cauza unor paraziți puternici (puşi pe seama bruiajului 
radio), dar care, ciudat, se manifestau numai în zona 
survolată de OZN, cum se va constata mai târziu la analiza 


incidentului. 

În 1994, la Timişoara, la EUROCON, un cercetător 
OZN bulgar va relata un incident OZN, care coincide ca 
dată şi zonare cu cel prezentat mai sus, susţinând că o 
navă militară a fostei URSS ar fi doborât cu o rachetă 
antiaeriană un OZN descoperit şi semnalat de radariştii 
români deasupra Mării Negre, în apele internaţionale. 
Quod erat demonstrândum! 

Cazul Arad - 1979 

Organele de trafic maghiare semnalează celor 
româneşti intrarea pe teritoriul României a unui balon 
meteo maghiar. 

Balonul este observat şi cercetat de radarele 
româneşti încă înainte de a intra în spaţiul aerian al 
României, deplasându-se pe direcţia Arad-Baia Mare, 
trecând în URSS la o altitudine de peste 5.000 m. După 
aproximativ 30 km parcurşi în spaţiul aerian al URSS, 
balonul se ridică în stratosferă şi explodează. 

După intrarea pe teritoriul României, balonul a 
evoluat la o înălţime variind între 8.000 şi 10.000 m. 
Evoluţia în spaţiul aerian românesc a durat 52 de minute. 
După aproximativ 23 de minute (măsurate în durata 
evoluţiei), a fost observat un al doilea corp ce însoțea 
balonul, a cărui apariţie era din direcţia cosmosului, 
venind „de sus”. 

A zburat cu balonul aproximativ 34 km, fiind observat 
de şapte radare diferite ca frecvenţă de lucru şi poziţie 
geografică de amplasare. În momentul în care de pe 
aerodromul cel mai apropiat a decolat un avion de 
vânătoare pentru interceptare, la contactul cu cele două 
obiecte ce zburau în tandem, cel de-al doilea obiect a 
manevrat, dispărând, cu o viteză calculată la sol ca fiind de 
peste 6 Machi, în abisul cosmosului. 

Avionul, în timpul prevăzut, a inspectat balonul, după 
care a aterizat. Balonul şi-a continuat zborul, după cum am 
arătat mai sus. Deşi a existat contact radar şi vizual cu cel 
de-al doilea obiect (semnalul recepționat fiind precum cel 
obţinut de la un avion de mici dimensiuni), nu i s-a putut 


stabili natura, fiind catalogat ca... posibil balon!? 

Evoluţia sa a fost urmărită prin radar până la 
aproximativ 100 km înălţime. Modul de evoluţie nu a 
corespuns aerodinamicii cunoscute la aparatele de zbor 
terestre. Acest obiect aerian a fost urmărit simultan de 
mijloacele de cercetare a spaţiului aerian din România, 
Ungaria şi URSS. La acea dată, mijloacele radar ale ţărilor 
implicate în acest incident erau similare şi compatibile 
între ele. 

Cazul Alexeni, 23 august 1984 

După terminarea paradei militare aeriene, staţia 
radar care deservea Aeroportul Otopeni întreabă staţia 
radar de la Alexeni (aeronavele militare care au luat parte 
au decolat de pe acest aerodrom) dacă în aer, aproximativ 
la verticala aerodromului, mai este cumva vreun elicopter, 
deoarece se recepționează un semnal ce ar corespunde 
unei astfel de aeronave. 

La parada militară aeriană luaseră parte aeronave de 
tip MIG-21, MIG-23, IAR-93, IAR-316, IAR-330 şi MI-8, iar 
transportul materialelor şi al personalului tehnic s-a făcut 
cu avioane AN-24 şi AN-26. 

Dirijarea şi controlul zborului paradei militare 
aeriene s-au efectuat cu un complex de radiolocaţie de 
gamă centimetrică (radiotelemetru P-35 conjugat cu uni 
De şase ori viteza sunetului. 

radioaltimetru PRV-11) şi un radiotelemetru P-12 MA, 
dislocate pe poziţia Aerodromului Alexeni. 

Deşi se ştia precis că nicio aeronavă de pe 
Aerodromul Alexeni nu se mai afla în aer (toate fiind la sol, 
chiar husate), s-a mai făcut o verificare, prin luarea 
legăturii direct cu Aerodromul militar  Alexeni, 
confirmându-se prezenţa la sol a tuturor aparatelor. 

De la postul de observare vizuală se confirmă acest 
lucru, dar şi faptul că, în limitele spaţiului de cercetare 
prin mijloace optice, nu există nimic special de raportat. 
La insistenţele staţiei de la Otopeni, se intensifică 
cercetarea vizuală şi prin mijloace optice. 

Ofiţerul de serviciu pune în funcţiune, din proprie 


iniţiativă, staţia radar, dar nu semnalează nimic deosebit, 
în afara traficului cunoscut, mai ales că, în zona unde 
Otopeniul susţinea existenţa unui obiect, acesta nu putea 
executa cercetarea prin  radiolocaţie (imposibilitate 
tehnică, locul respectiv aflându-se în zona „moartă” a 
radarului). 

De la Otopeni se transmite că obiectivul respectiv 
pendulează undeva la verticala aerodromului spre vest, la 
o altitudine de 4.400 - 4.500 m. Obiectul apăruse brusc şi 
fusese semnalat de 4 - 5 radare diferite, lucrând pe 
frecvenţe diferite, de pe poziţii diferite, posibilitatea unei 
ţinte false fiind exclusă. 

După aproximativ 15 minute, de la postul de 
observare vizuală se semnalează apariţia unui punct 
strălucitor pe azimut 255 grade, simultan primindu-se de 
la Otopeni informaţia că obiectul de deplasează spre vest, 
altitudinea scăzând la 2.200 m. 

Ofiţerul de serviciu şi personalul de la radarul de la 
Alexeni îl observă ca un punct strălucitor în bătaia soarelui 
(prin lunete teodolite apărând ca un corp ovoidal, dintr-un 
material asemănător aluminiului). 

Măsurat cu instrumente optice, părea de 3 - 5 m 
lungime şi 1 - 3 m lăţime, nefăcând zgomot. Se constată 
îngreunarea recepţiei radio pe UUS şi US, manifestându-se 
foarte mulţi paraziți. Obiectul, continuând deplasarea spre 
vest, iese din câmpul vizual, putând fi de acum observat 
numai prin mijloace optice, ulterior, la scurt timp, intrând 
în zona de acţiune a staţiei radar de la Alexeni. 

Deplasarea are loc pe azimut 255 grade, altitudinea 
crescând din acest moment cu aproximativ 1.000 m 
altitudine la 1.000 m orizontali parcurşi. 

Deodată, obiectul este pierdut, ulterior regăsit de 
radio altimetru urcând la 22.000 m în 5 secunde. De la 
Bucureşti se primeşte dispoziţie de încetare a cercetării 
aeriene şi, în speţă, a obiectului, comunicându-se că ar 
vorba de un... balon meteo!? 

Dar cei de la Alexeni nu încetează cercetarea prin 
radiolocaţie a obiectului necunoscut. Nimeni nu mai 


acordă nicio importanţă prezumtivului balon. Acesta se 
întoarce şi se postează undeva la 260 grade vest, la o 
distanţă de 20 km de Alexeni, începând nişte evoluţii 
aberante în limitele de la 2000 la 55.000 m, cu viteze între 
staţionare la punct fix şi peste 12.000 km/oră. 

La insistenţele şefului radarului de la Alexeni, de la 
punctul de conducere a zborului al aerodromului se ia 
legătura cu unele aeronave civile ce survolează zona 
vizată, iar acestea confirmă existenţa unui balon metalizat 
în zonă, dar refuză să-l raporteze oficial, motivând ca nu 
vor să se compromită cu rapoarte OZN! 

Este momentul în care nu se mai obţine cooperarea 
aviaţiei în această problemă. Deşi se raportează la 
Otopeni, cei de aici nu acordă nicio importanţă observaţiei, 
atrăgându-se atenţia că este Ziua Naţională şi nu este 
nevoie de „ştiri bombă”. 

De la descoperire, obiectul va fi urmărit timp de 40 
de minute, altitudinea de zbor variind cu intermitențe şi 
aleator între 2000 m şi 100.000 m (100 km), unde a fost 
pierdut, dispărând în cosmos cu peste 10.000 km/oră. 

Evoluţia a fost compusă din traiecte concentrice 
spiralate sau în unghiuri drepte, cu viteze ascensionale şi 
unghiuri diferite raportate la orizontală. A urcat şi a 
coborât de aproximativ 7 - 8 ori în limitele de la 2000 la 
5.500 m. 

Evoluţia nu a fost asemănătoare cu cea a unui balon, 
lucru confirmat de operatorii radar, toţi cu state vechi în 
radiolocaţie (peste 10 ani vechime), aleşi pentru calităţile 
lor tocmai în vederea paradei militare aeriene. 

Pe timpul evoluţiei obiectului, au fost puternic 
perturbate comunicațiile pe UUS şi US. Obiectul nu a făcut 
zgomot sau cel puţin acesta nu a fost perceptibil până la 
martori. Nu avea lumini proprii şi nici jeturi de propulsie. 

Vântul era de 7 - 8 m/s din 015 grade. A evoluat fără 
a fi incomodat în vreun fel de vânt. Semnalul radar 
recepționat era comparabil cu cel de la un avion mic curier 
sau de la un elicopter de transport de tipul MI-8 sau MI-17. 

Semnalul a fost recepționat relativ constant pe toată 


evoluţia obiectului, urmărirea  nepunând probleme 
deosebite. Cerul era senin, temperatura peste 28 de grade. 

Evenimentul desfăşurându-se pe fondul sărbătorii 
naţionale de atunci, nimeni nu a dorit să se încarce cu 
raportarea lui „mai sus”. Benzile cu zborul au fost şterse, 
după analiză, la 24 de ore. 

Toate direcțiile de evoluție erau date în funcție de 
poziția Aerodromului Alexeni şi a Bucureştiului. În limita 
înălțimii de 25.000 - 60.000 m, evoluția a fost similară 
unui avion de înaltă acrobație, dar cu unghiuri de viraj 
deosebit de strânse şi întoarceri în unghi drept, atât pe 
verticală, cât şi pe orizontală, cu picaje şi cabraje ce nu pot 
fi realizate de nicio aeronavă terestră, din cauza 
suprasarcinilor la care ar fi supuşi pilotul şi aeronava. 
Ulterior, s-a căutat muşamalizarea fenomenului şi 
ridiculizarea martorilor. 

Vânătoarea de sateliți 

Inginerul Valentin Furnică (36 de ani), cercetător în 
domeniul câmpului electromagnetic, împreună cu şoferul 
Radu Lăcătuş (45 de ani), care-l însoțea în calitate de 
colaborator, au avut şansa să fie martori oculari ai 
evoluţiei mai multor OZN-uri, în perioada 23 iunie-26 
august 1990, în zona Târgu Ocna-Miercurea Ciuc. 

Specificul muncii (geodezia) i-a permis inginerului 
întotdeauna o observare amănunţită a bolţii cereşti şi a 
împrejurimilor punctului de staţie, atât ziua, cât şi 
noaptea. 

Evenimentele nu s-au succedat uniform în timpul 
celor două luni, primul având loc la 23 iunie, celelalte, în 
perioada 23 - 26 august. Fenomenele au fost urmărite de 
patru staţii geofizice separate, aflate în zone relativ 
depărtate de aşezări omeneşti. In observaţiile efectuate s- 
au constatat traiectorii care aveau înălţimi de la câţiva zeci 
de metri, la sute de... kilometri. 

In seara zilei de 26 august, s-a semnalat un OZN care 
însoțea îndeaproape evoluţia pe orbită a unui... satelit 
artificial al Pământului. OZN-ul emitea, la intervale de 
timp regulate, flash-uri spre satelit. OZN-urile au survolat 


locaţiile Tuşnad-Sat, Sânsimion, Sâncrăieni, Miercurea 
Ciuc. 

Vitezele au variat de la zeci la sute de kilometri pe 
oră. OZN-urile erau  alb-argintii, albastre, însoțite 
permanent de flash-uri şi benzi colorate în diferite nuanţe 
de culori stridente. Razele de lumină aveau intensitate mai 
mare în direcţia de zbor, dar nu au fost observate jeturi de 
propulsie. A fost semnalată şi o aterizare, după ce s-a 
încercat un schimb de semnale luminoase cu OZN-ul. 
Observațiile au durat de la câteva minute la zeci de 
minute. 

Autorul deţine un jurnal de observaţii executate cu o 
mare rigurozitate ştiinţifică, folosind un bogat set de 
aparatură de cercetare. Rezultatele sunt interesante şi 
aduc multe elemente noi în vastul dosar al fenomenului 
OZN. 

O observaţie deosebită o constituie faptul că pe 
timpul evoluţiilor OZN-urilor au fost semnalate mari 
variaţii ale câmpurilor electromagnetice, iar măsurătorile 
geodezice nu au mai putut fi efectuate, acele indicatoare 
ale aparatelor de măsură fiind date efectiv peste cap! 

Evoluţia OZN-urilor a fost urmărită prin lunete, 
telemetre, teodolite şi binocluri, măsurându-se precis 
vitezele, unghiurile de înălţare, azimuturile şi înălțimile de 
evoluţie pe toată durata cât s-au aflat în câmpul de 
observaţie, ca şi coordonatele punctelor de staţie şi de 
aterizare. Domnul Valentin Furnică se afirmă ca un 
observator avizat, ale cărui cercetări au un profund 
caracter ştiinţific. 

Un OZN sfidează meteorologia 

Noaptea de 15 spre 16 februarie 1991 reprezintă 
pentru multe persoane o experienţă unică - este data la 
care a fost observat un OZN gigant, evoluând în nişte 
condiţii de-a dreptul imposibile, cum spun aviatorii, 
referindu-se la caracteristicile aeronavelor terestre 
cunoscute. 

În miez de iarnă, pe o ninsoare abundentă şi un viscol 
puternic (rafalele de vânt atingând 20 - 25 m/s), au început 


deodată să se audă tunete puternice, iar cerul întunecat ca 
smoala a fost brăzdat de fulgere orbitoare, ca în toiul verii. 
Nedumeriţi şi speriaţi (ningea şi tuna iarna - semn rău), 
unii s-au grăbit să iasă afară din casă. 

Afară însă au rămas înmărmuriţi. Pe cer, sfidând 
vijelia, plutea, fără niciun zgomot, un obiect cilindric, lung 
de circa 150 - 180 m şi cu diametrul în jur de 20 m, deo 
culoare verde crud intens. La partea posterioară avea un 
fel de jet luminos, tot de culoare verde crud, dar mult mai 
deschis ca nuanţă, cu o lungime ce a fost apreciată la circa 
30 m. De undeva din corpul cilindric se desprindeau 
periodic 3 - 5 sfere cu diametrul estimat la circa 3 m, de 
culoare verde-albăstruie. Micile sfere se apropiau de liniile 
de înaltă tensiune, în acel moment se produceau 
descărcări electrice violente, asemănătoare fulgerelor, de 
la cabluri şi stâlpi la sfere. 

Intensificându-li-se culoarea, puternic irizate, sferele 
se întorceau la „nava-mamă”; în urma descărcărilor 
electrice produse, unele reţele electrice şi puncte de 
transformare au fost scoase din funcţiune, fără a fi 
distruse, dar, ciudat, apărând pe traseul deplasării OZN- 
ului zone cu masive căderi de tensiune. 

Peste 40 de localităţi din zona de sud-est a ţării, 
printre care şi câteva oraşe (Slobozia, Urziceni, Călăraşi, 
Țăndărei, Feteşti), au rămas toată noaptea în întuneric, 
parţial sau total. Defecţiunile minore constatate a doua zi, 
conform relatărilor unor lucrători de la reţelele de 
distribuţie a energiei electrice, nu justificau amploarea 
penei de curent. 

Martorii, conform presei2 din vremea respectivă, 
susţin că, după alimentarea cu energie electrică, OZN-ul 
se deplasa foarte silențios, fie foarte lent, fie foarte brusc, 
în plan orizontal sau vertical, aparent haotic, pe nişte 
traiectorii aleatorii, care parcă sfidau gravitația şi vântul 
foarte puternic. Viteza OZN-ului a fost estimată la 
3.0005.000 km/oră. 

Cilindrul verde şi-a făcut simțită prezenţa pe direcţia 
NE-SV, în afara arcului carpatic şi în zona Bărăganului. 


După ce s-a arătat în plenitudinea frumuseţii sale 

2 Vezi relatarea pe larg din ziarul „Dimineaţa“ 
apărută imediat după eveniment, transmisă de la faţa 
locului. 

bucureştenilor, cel puţin celor care au avut curajul să 
iasă din case şi să înfrunte viscolul, deşi există şi mărturii 
ale unor persoane care locuiesc la etajele superioare ale 
unor blocuri înalte, care au povestit cum vedeau OZN-ul de 
la ferestrele lor, OZN-ul a început să colinde sud-estul ţării. 

Evoluţia a început în jurul orei 20.30 (primele 
semnalări), a continuat toată noaptea, ultima apariţie fiind 
remarcată către ziuă, în sudul Dobrogei, după care a 
dispărut fără urmă. Valul de telefoane ce semnalau apariţia 
a făcut ca, a doua zi, Institutul Meteorologic să dea un 
comunicat în care să arate că, într-adevăr, pe fondul unui 
viscol puternic, în sudul țarii s-au produs descărcări 
electrice (un fenomen  rarisim, dar cunoscut), 
nepomenindu-se însă nimic despre OZN. 

Stațiile radar au semnalat mai multe obiecte care s- 
au 

deplasat pe traiectorii aleatorii, în afara traseelor de 
zbor, în sudul ţării. Traiectele nu erau continue şi au fost 
raportate în perioada 15.02, ora 20.00, până la 16.02, ora 
05.00; de semnalat că în perioada respectivă, din cauza 
timpului nefavorabil, zona respectivă nu a fost survolată de 
nicio aeronavă, aeroporturile şi aerodromurile din sudul şi 
estul ţării fiind închise. 

Indicatoarele radar prezentau, pentru sectoarele de 
spaţiu aerian analizat, zone puternic ionizate, ce se 
suprapuneau cu deplasarea obiectului aerian, iar în 
transmisiunile radio, chiar şi în emisiunile posturilor de 
radiodifuziune, s-au constatat puternice perturbații, puse 
ulterior pe seama descărcărilor electrice produse. 
Evenimentul a fost prezentat în mass-media, stârnind 
ample controverse. 


Un OZN îl trezeşte din somn pe preşedintele 
SUA Bill Clinton 

Numai pasiunea pentru studiul fenomenelor 
aerospaţiale neidentificate ne-a determinat ca, în 
primăvara anului 1994, să notăm date despre prezumtiva 
evoluţie a unor OZN-uri în zona Pacificului de Sud, relatate 
de către un marinar român de cursa lungă. Presa 
americană a intrat ulterior în posesia unui document 
„ultrasecret” al USAF, în care este prezentat cu lux de 
amănunte un incident spectaculos care a avut loc în 
Pacificul de Sud, în prezenţa unui număr mare de martori 
oculari (localnici, indigeni, turişti şi marinari). În cele ce 
urmează, voi prezenta rezultatul suprapunerii celor două 
relatări (a marinarului român de cursă lungă şi a presei 
americane), ambele referindu-se la „un eveniment OZN”, 
cu precizarea că informaţiile coincid până la identitate. 

După ce în perioada anterioară evenimentului în zonă 
fuseseră semnalate diferite anomalii în propagarea undelor 
radio folosite în telecomunicaţii şi în sistemele de dirijare a 
navelor maritime şi aeriene (civile şi militare), echipajele 
unor nave sub diverse pavilioane au raportat apariţia unor 
ciudate globuri aeriene luminoase, care se deplasau în 
atmosferă ziua şi noaptea, sfidând legile gravitaţiei şi ale 
aerodinamicii, neputându-se stabili originea lor. 

Semnalările au culminat cu un incident care a avut 
loc la data de 1 februarie 1994, ora locală 22.30, într-un 
punct situat în Pacificul de Sud, la o altitudine de 20 km, 
când un obiect de origine necunoscută a explodat. 
Populaţia celei mai apropiate insule de locul exploziei a 
fost martoră la acest eveniment, ea fiind formată în 
întregime din pescari aflaţi în larg, la pescuit. 

Martorii susţin că lumina produsă de explozie a fost 
mai strălucitoare decât cea a soarelui şi a avut o culoare 
schimbătoare, trecând de la roşu intens, prin portocaliu şi 
t galben, la albastru-violet. După explozie, în atmosferă a I 
rămas o umbră de fum, care se întindea de-a lungul. 
traiectoriei misteriosului obiect, urmă ce a persistat 
aproximativ o oră. 


Ciudatul obiect a fost preluat şi urmărit, din 
momentul I detectării lui, de către opt sateliți aparţinând 
sistemului de I supraveghere aeriană timpurie NORAD al 
SUA. Patru dintre sateliți au primit comandă de la sol să-şi 
schimbe orbita, efectuând observaţii în infraroşu, iar 
ceilalţi în domeniul radiaţiilor vizibile, preluând şi 
transmițând imagini video care au fost analizate de experţi 
ai US Air Force. Deşi din analiză a rezultat că explozia nu 
fusese de origine nucleară, violenţa acesteia a fost 
apreciată ca fiind de zece ori mai mare decât cea a 
exploziei nucleare de la Hiroshima. 

Evoluţia obiectului a fost observată de la bordul unor 
avioane şi nave militare şi civile care se aflau în zonă, atât 
cu ochiul liber, cât şi cu instrumente optice sau prin 
mijloacele specifice radiolocaţiei. Semnalul de radiolocaţie, 
după explozie, prezenta mari zone ionizate. Comunicaţiile 
radar au fost intens afectate, atât în timpul prezenţei 
obiectului în zona, cât şi pe durata cât a mai persistat 
norul de fum. 

Momentul exploziei a creat o stare de şoc la 
comandamentele NORAD şi USAF, apărând confuzia unui 
atac nuclear, ceea ce a determinat Consiliul de Apărare al 
SUA să modifice urgent starea de alarmă DEFCOM A 
NORAD şi să-l trezească din somn pe preşedintele SUA de 
atunci Bill Clinton, fiind pregătită pentru decolare 
aeronava Air Force One, unde este instalat unul dintre 
punctele de comandă mobile folosite în cazul unui atac 
nuclear. 

Asupra greutăţii şi dimensiunilor obiectului mai 
persistă şi acum controverse între diferite surse din presa 
americană care au reprodus evenimentul. Totuşi, din 
puţinele scurgeri de informaţii, rezultă că diametrul a fost 
estimat între 9 şi 30 de metri, iar greutatea între 4 şi 40 de 
tone, dacă facem corelaţii cu materia terestră cunoscută. 

Deşi a trecut atât timp de la incident, intrusul spaţial 
a fost înscris la capitolul OZN, existând până în prezent o 
singură certitudine3, şi anume că nu a fost un obiect sau 
un fenomen terestru cunoscut. 


Datele obţinute prin investigaţii, observaţii şi anchete 
minuţioase la faţa locului mai sunt realizate şi în prezent la 
NORAD şi USAF. 

Cazul de la „Ora 4.10 fix"... Minsk. 

7 septembrie 1984 

Cursa nr. 8352 pe ruta4 TIbilisi-Rostov-Iallin, 
străbătută de avionul TU-134 A, era pilotată de un echipaj 
al Direcţiei Estoniene din Ministerul Aviației Civile al 
URSS. Comandantul navei aeriene era Igor Alexeevici 
Cerkasin. 

Dimineaţa, 7 septembrie 1984, ora 4 şi 10 minute; 
până la Minsk mai erau 120 km. Cercetând cu privirea 
partea sa de cer, copilotul a observat, în dreapta sus, o 
stea mare, scânteietoare. Sau nu o stea - o pată mică, 
galbenă, de mărimea unei monede, alungită pe margini. 
Din mica pată galbenă s-a ivit o rază de lumină subţire, 
îndreptată vertical în jos, până la sol. 

Raza s-a deschis, transformându-se într-un con 
strălucitor de lumină. Din acest moment, toţi au văzut ce 
se petrecea în dreapta avionului. S-a ivit un al doilea con, 
mai 

3 Incidentul a fost readus în actualitate în anul 
2013, după producerea unui alt incident spaţal 
controversat - la Celebinsk, în Federaţia Rusă - cu 
care există numeroase similitudini. 

4 Acest incident a fost prezentat drept 
„informare” întregului personal navigant român din 
acea perioadă. 

lung, dar mai puţin luminos decât primul, apoi al 
treilea, larg şi foarte luminos. 

Ce ar putea fi? s-a întrebat comandantul. 

Toţi membrii echipajului au avut aceeaşi impresie - 
că un obiect necunoscut stă suspendat deasupra 
pământului, la circa 40 - 50 km. Copilotul a început să 
cerceteze rapid apariţia neobişnuită. Incredibil, dar pe 
pământul luminat de raza conică se distingea totul clar - 
casele, drumurile. Cât de puternic trebuia să fie acest 
„proiector”? 


Raza „proiectorului” s-a ridicat de pe pământ şi s-a 
fixat pe avion. 

Acum vedeau un punct alb, orbitor, înconjurat de 
cercuri colorate, concentrice. Comandantul încă mai ezită 
dacă să raporteze sau nu despre ceea ce se petrece. Dar s- 
a produs imediat ceva ce a pus capăt ezitărilor. Punctul alb 
s-a aprins şi, în locul lui, a apărut un nor verde. 

— A aprins motoarele şi o şterge, a spus copilotul, 
reducând involuntar apariţia la platitudinea vieţii obişnuite 
a aviatorului. 

Dar comandantului Cerkasin i s-a părut ca obiectul a 
început să se apropie în mare viteză, intersectând sub un 
unghi ascuţit direcţia de zbor a avionului. 

Mai pe scurt spus, s-a lansat să le taie calea. 

El i-a strigat ofițerului de navigaţie: 

— Transmite la sol! 

Dar - coincidenţă stranie - chiar după primele 
cuvinte ale acestuia, obiectul s-a oprit. Comandantului i s-a 
părut ca a încetat să se mai apropie. 

— A încetat să se deplaseze! a constatat şi copilotul. 

Dispecerul aeronautic din Minsk a recepționat 
comunicarea echipajului şi a răspuns politicos că el, 
personal, din păcate, nu vede nimic - nici pe ecranul 
radiolocatorului (radarului), nici pe cer; între timp, norul 
verde a coborât brusc, traversând rapid altitudinea de zbor 
a avionului. Apoi, la fel de vertical, s-a înălţat. S-a lansat în 
dreapta-stânga, încă o dată jos-sus, şi în fine, s-a fixat în 
faţa avionului. Zbura ca legat de avion, la o înălţime de 
10.000 m, cu o viteze de 800 km/oră, în interiorul norului 
au început „să scânteieze” luminiţe - se aprindeau şi se 
stingeau - de parcă ar fi fost o ghirlandă de beculeţe într- 
un pom de iarnă. Apoi au început să curgă pe orizontală 
zigzaguri de foc. 

Ofiţerul de navigaţie transmitea conştiincios toate 
acestea la sol. Ca răspuns, s-a auzit vocea agitată a 
dispecerului aeronautic: 

— Observ străfulgerări la orizont. Unde se află norul 
vostru? 


Ofiţerul de navigaţie a răspuns: 

— Coincide, a spus dispecerul. 

Norul continua să se schimbe. Din el a crescut ceva 
ca o trombă - lată sus, îngustă la sol. S-a obţinut o 
„virgulă”. 

Apoi coada a început să se ridice „la orizont”, iar 
norul din elipsă a căpătat o formă cu patru colţuri. Priviţi, 
a spus copilotul, ne imită. 

Într-adevăr, acum erau escortaţi de un „avion-nor”, 
ascuţit la bot - fără aripi, cu coada piezişă. Iradia o lumină 
galbenă-verde. Acolo unde un avion adevărat avea 
amplasat ajutajul se ghicea un nucleu dens. 

In acest timp, în zona de dirijare a dispecerului din 
Minsk, a intrat încă un avion adevărat. Alt TU-134 zbura 
din Leningrad în direcţie opusă avionului din Tallin, între 
cele două nave era o distanţă de circa 100 km. De lao 
asemenea distanţă, un „avion-nor” gigantic era exclus să 
nu fie observat. Dar, la întrebarea lui  Cerkasin, 
comandantul avionului TU, ce zbura în direcţie opusă, a 
răspuns că el... nu vede nimic. 

Dispecerul din Minsk, care acum vedea bine 
„avionulnor”, a dat echipajului din Leningrad 
coordonatele, direcția unde ar trebui să vadă apariţia 
neobişnuită. Dar aceştia parcă orbiseră. Abia la distanța de 
15 km de nor au început să vadă. Au descris exact 
„avionul-nor”. Mult mai târziu, echipajul lui Cerkasin, 
încercând să-şi explice cele văzute, va presupune că 
lumina ce se degaja dinspre obiect era polarizată, adică nu 
se propaga în toate direcţiile. 

În tandem cu „avionul-nor”, ei au depăşit Riga, 
Vilnius. Dispecerii aeronautici din aceste oraşe au fixat pe 
radar succesiv tandemul straniu. Zburând peste lacurile 
Ciud şi Pskov, echipajul a putut aprecia dimensiunile 
„avionulnor”. 

Aceste două lacuri, de formă alungită, sunt despărțite 
de un mic batardou de pământ. TU-134A zbura la 120 km 
în stânga acestora. lar „avionul-nor” în dreapta, mai 
aproape de Tartu. 


Din locul de unde lăsa impresia că se afla un nucleu 
dens, a apărut din nou o rază. Pata luminoasă a căzut pe 
nori, s-a trasat pe pământ. Obiectul îşi dăduse involuntar 
coordonatele. Acum se putea aprecia cu aproximaţie că 
lungimea lui este egală cu Lacul Pskov! Zborul a continuat, 
împreună, până la Tallin. 

După aterizare, dispecerul aeronautic din Tallin a 
comunicat echipajului următoarele amănunte ciudate: pe 
ecranul radarului, TU-134-A n-a fost văzut singur. După 
reperul lui luminos, pe ecranul radiolocatorului mai urmau 
încă două semnale, cu toate că în aer nu mai era niciun 
avion, în plus, aceste două semnale erau vizibile 
permanent. 

lar mica pată luminoasă a lui TU ba dispărea, ba 
apărea. „Aş fi înţeles - a spus dispecerul - să «clipiţi» pe 
ecranul radiolocatorului de aterizare. Dar pe ecranul 
radiolocatorului de serviciu, acest lucru tehnic nu se 
întâmplă, nu poate să se întâmple!” 

Incidentul a fost comentat pe larg atât în presa 
sovietică, cât şi cea internaţională, fiind catalogat unul 
dintre clasicele „cazuri-beton” prin stranietatea sa. 

Prin grija agenţiilor sovietice de ştiri TASS şi Novosti 
incidentul a fost difuzat pe larg în toate statele sistemului 
socialist. Departamentul de Cercetare Strategică din 
Tratatul de la Varşovia a informat State Majore ale 
armatelor din tratat pe larg despre acest incident 
inexplicabil. 

Conspirația Terriano - Cosmică a mesajelor din 
lanurile cu cereale 

A fost o adevărată revelaţie pentru mine când, cu 
peste trei decenii în urmă, am luat contact cu vestitele şi 
totodată straniele „cercuri din lanuri”. Au fost numite 
cercuri pentru că în perioada de început observaţiile 
evidenţiau cercuri sau alte figuri geometrice ce conţineau 
elemente de cerc. Ulterior, figurile ce erau semnalate s-au 
complicat din ce în ce mai mult, reprezentările acestora 
cuprinzând absolut toate figurile geometrice, combinaţii 
ale lor, dar şi elemente ce ţin de simbolistică sau elemente 


grafice (elemente asemănătoare sau identice ce ţin de 
diferite tipuri de alfabet). 

Cariera militară m-a purtat de-a lungul şi de-a latul 
țării, mai târziu al planetei, şi am constatat ceva 
extraordinar, prima dată încă de la mijlocul anilor '80, 
când, aflându-mă într-o călătorie la Moscova, ulterior la 
Leningrad (actualul Sankt-Petersburg), am avut ocazia să 
văd fotografiile unor astfel de reprezentări realizate „în 
gheaţă” în nordul îndepărtat al Siberiei. 

La acea dată, am admirat fotografiile la Memorialul 
Cosmonauticii lurii Gagarin din Moscova şi la o expoziţie 
privind comunicarea ce se numea „Semnale, Semne, 
Simboluri - Căi de comunicare ale entităţilor inteligente”. 

Expoziţia era organizată de grupul ştiinţific 
„Anomalia”, ce studia fenomenele nonconvenţionale. 

În avion, în drumul spre casă, mi-am reamintit că 
zburând deasupra întinselor câmpii din sudul României am 
observat desene asemănătoare iarna, pe zăpadă, dar la 
vremea respectivă nu am dat prea mare importanţă 
observaţiei, m-au mirat foarte tare şi am reţinut aspectul. 

Mult mai târziu, studiind fenomenul ce se manifesta 
pe toate continentele, am constatat că astfel de 
reprezentări erau semnalate nu numai în lanurile de 
cereale, ci şi pe nisipul din deşert, zăpadă, gheaţă, alte 
culturi, existând unele imagini realizate chiar pe fondul 
unor plantaţii tinere omogene de arbori sau arbuşti din 
plantaţii sau păduri. 

În materialul de faţă nu discutăm despre farse (deşi 
şi acesta este un subiect interesant - cine le face şi în ce 
scop!?), precizând cu toată tăria că reprezentări semnalate 
în ultimii 10 - 15 ani au o aşa complexitate că ar necesita 
folosirea computerelor pentru a realiza grafic „desenul” 
respectiv, realizarea lui de către de oameni în teren fiind 
deocamdată imposibilă. Şi pentru că am amintit de farse, 
cine ar face farse la scară planetară? uneori în locuri unde 
nu este ţipenie de om, în zone total nelocuite. 

Pentru că suntem în Cultura Teoriei Conspiraţiei, vă 
vom dezvălui care este latura ce ţine de Teoria 


Conspiraţiei legată de acest fenomen. 

La 16 noiembrie 1974, prin imensa antenă a 
radiotelescopului de la Arecibo, Puerto Rico, s-a transmis 
un mesaj codat spre ipoteticele civilizaţii extraterestre. 

Semnalele audio transmise, cu o durată de trei 
minute, puteau fi convertite grafic de către cei ce le 
primeau într-o imagine formată din pătrăţele albe şi negre. 
Desenul format de acestea permiteau: accesul la modul de 
decodare a masajului, erau indicate elementele care susţin 
viaţa pe Terra, adică hidrogenul, carbonul, azotul, oxigenul 
şi fosforul. Apoi, următoarea casetă descria ADN-ul uman. 
Urma reprezentarea stilizată a unui om, numărul 
populaţiei Pământului, care la acea dată cuprindea 4, 29 
miliarde de oameni, înălţimea medie a unui om - 1, 70 
metri, reprezentarea grafică a sistemului nostru solar cu 
locul ocupat de Terra, a trei planetă de la Soare, steaua 
noastră şi se încheia cu locul de unde a plecat mesajul, 
adică observatorul Arecibo. Simplu nu!? 

Specialiştii susţin că în anul 1974, în luna august, 
extratereştrii ar fi răspuns apelului trimis de pe Terra prin 
două desene extrem de stranii, ce au apărut peste noapte 
într-un lan de grâu de lângă radiotelescopul Chilboton 
(interesant, nu!?) din Hampsire, Anglia. 

Observate din avion, un desen pare să reprezinte o 
„faţă umanoidă” într-un pătrat de 50 x50 metri, altul un 
mesaj aproape identic cu cel trimis în spaţiu în anul 1974, 
într-un dreptunghi de 73 x23 metri! 

Cu prilejul unor simpozioane pe tema ştiinţelor 
nonconvenţionale, la care am participat în 2002 - 2010, am 
văzut şi revăzut în direct de mai multe ori nişte scurte 
filme ce radau zona cu semnele din lanuri survolate de 
nişte lumini ce efectiv... desenează ipoteticului mesaj! 

Ce spun autorităţile? în primă fază au negat existenţa 
mesajelor, implicit a semnelor din lanuri. Apoi s-au 
răzgândit şi au anunţat că desenele din lanuri sunt opera 
unor tornade, furtuni, curenţi de aer etc. 

Cunoscuţi cercetători ai fenomenului, ca Nacy Talbot, 
William Levengood şi John Brucke, au demontat toate 


afirmaţiile autorităţilor, printre altele afirmând: un 
asemenea grup de desene nu poate fi realizat într-o 
noapte, informaţiile trimise de la Arecibo nu erau la 
îndemâna oricui, iar astronomii ce ştiau de mesaj, în niciun 
caz nu 1 au realizat ei, nu fusese nicio tornadă, iar 
tornadele „nu desenează”. 

Să vedem ce zice mesajul de la ipotetica civilizaţie 
extraterestră: „Modul de codare este similar mesajului 
trimis de pe Terra, între elementele ce întreţin viaţa la ei 
apare în plus siliciul, la ADN asemănarea este izbitoare, 
dar mai au o componentă în plus, o diferenţă apare între 
pământeni şi extratereştri, ei având capul mai mare, 
membre şi picioare mai mici ca noi, populaţia planetei lor 
era de 12, 7 miliarde de locuitori, au înălţimea medie de un 
metru şi trăiesc pe două planete ale unui sistem solar 
deocamdată neidentificat, ca şi locul de transmitere a 
mesajului ce încă nu a putut fi decodificat”. 

Specialiştii susţin că ne aflăm în faţa unui veritabil 
mesaj de răspuns. 

Dar să nu uităm că, dacă mesajul a sosit după 27 de 
ani, ar fi logic ca ipotetica civilizaţie extraterestră să se 
afle la 13, 5 ani lumină (!!!) distanţă de Terra, cât ar fi 
trebuit să facă mesajul atât la dus, cât şi la întors! 

OZN doborât în Siberia de antiaeriana rusească 

Conform mai multor organizaţii nonguvernamentale 
din SUA şi Occident, ce studiază fenomenele legate de 
ipoteticele contacte cu civilizațiile extraterestre (Alien 
Hunter Group, GEPAN, şi ruseşti - Anomalia, SETKA, etc.), 
dar şi relatărilor unor foşti ofiţeri sovietici ce şi-au 
desfăşurat activitatea în apărarea antiaeriană (PRO) a 
fostei URSS, există date certe şi dovezi referitor la 
doborârea de către antiaeriana sovietică a unui obiect 
aerian/aeronavă (!?), ce s-ar încadra în ceea ce de regulă 
numim OZN/UFO, în Siberia, în cursul anului 1987. 

Informaţia provine din surse ale Agenţiei Centrale de 
Informaţii a SUA (CIA) şi Agenţiei de Informaţii a Armatei 
SUA (DIA U.S. Army), care au avut acces la zeci de 
documente secrete sovietice, dezvăluite în America după 


desfiinţarea KGB, în 1991, de către Mihail Gorbaciov. 

Documentele referitoare la acest incident conţin 
numeroase fotografii şi sute de pagini cu mărturiile unor 
soldaţi ce au supravieţuit „ripostei extratereştrilor”. 

Extratereştrii care ar fi supravieţuit doborârii OZN- 
ului şi-au luat revanşa, „pietrificând” un număr de 23 de 
militari sovietici. 

Una dintre fotografii înfăţişează locul unde s-a 
prăbuşit vehiculul extraterestru şi militarii pietrificaţi în 
poziţiile în care au fost surprinşi de rafalele aşa-ziselor 
„gloanţe” de „energie pură”. 

Specialiştii serviciilor americane şi occidentale de 
informaţii consideră această fotografie „cel mai şocant 
portret al unei revanşe a extratereştrilor”. 

Ei consideră că şi acest document fotografic ne 
dezvăluie intenţiile şi puterea de care dispun ipoteticii 
extratereştri, reprezentând mai mult şi sugestiv decât tot 
ce s-a scris până în prezent despre OZN-uri. 

Deşi OZN-uri au mai fost identificate şi numeroşi 
extratereştri au fost semnalaţi în sprijinul unor observaţii 
în diferite regiuni ale lumii, se consideră că acesta este 
primul caz de „conflictarmat” între două civilizaţii. 

Dacă aceste documente din arhiva KGB se vor dovedi 
reale, situaţia este critică pentru Terra şi pământeni. Se 
demonstrează încă o dată, dacă mai era cazul, că 
extratereştrii ce vin pe Terra au o tehnologie mult 
superioară şi, în caz de atac, ei dispun de mijloace ce pot 
contracara şi face inofensive sistemele noastre de arme. 

Potrivit documentelor KGB, soldaţii sovietici ce 
făceau parte dintr-un regiment de rachete antiaeriene de 
tip KUB (rachete antiaeriene/rachete tip sol-aer) aflaţi la 
manevre militare în Siberia, unde experimentau noi 
procedee de combatere a inamicului aerian, au identificat 
o aeronavă ciudată care zbura la mică altitudine în 
apropierea poziţiei dispozitivului de luptă al unităţii 
sovietice de rachete antiaeriene. 

Era în dimineaţa zile de 13 octombrie 1987, la ora 
08.35.  Nerăspunzând la semnalul de recunoaştere 


(L.F.F./N.R.Z.), aeronava a fost catalogată ca fiind o 
aeronavă inamică şi asupra OZN-ului s-a executat foc cu 
rachete antiaeriene (sol-aer).5 

Localizată prin mijloace de radiolocaţie (complexul 
de radiolocaţie6 şenilat autopropulsat P40) şi lovită în plin 
de două din cele trei rachete lansate, aeronava 
extraterestră s-a prăbuşit în apropierea poziției 
dispozitivului de luptă a unităţii care a lansat rachetele. 

OZN-ul lovit s-a izbit de pământ, făcând în locul 
respectiv un crater. La locul impactului a fost trimisă o 
echipă de cercetare şi salvare. 

Deşi patrula de cercetare trimisă în recunoaştere cu 
un transportor blindat a păstrat o distanţă de siguranţă 
faţă de nava doborâtă, ea a observat cum din navă au ieşit 
cinci fiinţe cu aspect humanoid, subţiri, cu cap mare, ochi 
negri, imenşi şi având „nasuri segmentate”. 

Militarii care au supravieţuit incidentului au declarat 
că extratereştrii au ieşit întregi din epava navei, s-au 
adunat repede, apoi s-au contopit într-o singură entitate 
sferică. 

Este dificil de precizat ce s-a întâmplat ulterior, dar 
militarii spun că sfera nou creată a scos sunete ascuţite şi 
ciudate (de tipul ultrasunetelor), transformându-se într-un 
fel de sferă de lumină albă, strălucitoare, care apoi s-a 
dublat în dimensiune şi a explodat în ceea ce martorii au 
descris ca o „deflagraţie orbitoare”. 

s IFF - prescrtarea din limba engleză de la 
Interogation Friend or Foe sau NRZ în limba rusă - 
întrebare: aeronavă amică sau inamică. 

6 Staţie radar de supraveghere a spaţiului 
aerian ce deserveşte complexul de rachete 
antiaeriene sovietic KUB. 

Investigatorii sovieticii nu au reuşit să stabilească de 
ce şi cum s-au desfăşurat evenimentele în amănunt. Dar, 
când incidentul s-a sfârşit şi extratereştrii au dispărut, 23 
dintre soldaţii care asistaseră de aproape la incident erau 
„pietrificaţi”, corpurile lor devenind deosebit de rigide?7, 
„ca de piatră”, şi fără de viaţă. 


Numai doi militari aflaţi în spatele transportorului 
blindat au supraviețuit atacului OZN-ului. Cei doi 
prezentau zgârieturi mari pe cap, inclusiv piele jupuită, 
deşi purtau căciuli şi mantale. Erau profund miraţi şi 
şocaţi că explozia de lumină nu i-a afectat şi pe ei. 

Din documente reiese că de la cei doi supraviețuitori 
nu au putut fi obţinute alte detalii. 

Rămăşiţele navei prăbuşite şi militarii pietrificaţi au 
fost transportaţi la un laborator secret de lângă Moscova, 
destinat cercetării fenomenului OZN. Analiza epavei a 
relevat că aceasta nu avea niciun fel de sistem de 
propulsie şi control identificabil conform normelor 
tehnologiei terestre. 

Experții au concluzionat, după multe analize şi studii 
în laboratorul sovietic specializat în investigarea 
fenomenului OZN, că o sursă necunoscută de energie a 
bombardat trupurile soldaților, pietrificându-le, prin 
transformarea apei într-o substanţă cu structură 
moleculară necunoscută, nemaiîntâlnită pe Terra. Martorii 
au realizat un crochiu ce reprezintă „portretul-robot” al 
extratereştrilor. 

Deşi exista la vremea respectivă un acord secret în 
privinţa schimbului de informaţii în problema OZN între 
SUA şi URSS, ruşii nu au permis cercetătorilor americani 
să studieze epava şi corpurile militarilor „pietrificaţi”. 

7 „Pietrificarea” se explică prin schimbarea 
structurii moleculare a apei din corpul uman. 

Deşi incidentul a fost negat vehement până astăzi, 
după anul 2001 a apărut şi un film8 legat de acest 
incident, ce fusese vândut de un fost ofiţer sovietic din 
serviciile de informaţii unor agenţi americani. 

După acest film a fost regizat un film documentar de 
reconstituire a evenimentelor derulate în Siberia în 1987, 
comentat de celebrul actor Roger Moore, care, deşi a 
stârnit numeroase controverse, a adâncit şi mai mult 
misterul. 

În anul următor apariţiei acestui film-reconstituire, a 
apărut un alt film de-a dreptul şocant despre autopsia aşa- 


zişilor extratereştri capturați de armata sovietică pe la 
mijlocul anilor '80. 

Pe parcursul unei pelicule de 60 minute este 
prezentată necropsia amănunţită a unor corpuri (!?) ale 
unor ipoteci extratereştri capturați pe teritoriul sovietic şi 
ai altor ţări comuniste. 

Lucrurile au devenit explozive în momentul în care 
agentul de informaţii sovietic Lev Termene a dezertat în 
Occident şi a afirmat că, dincolo de motivele de ordin 
politic ce l-au determinat la acest gest disperat, o altă 
cauză în sprijinul hotărârii sale îl constituie faptul că se 
săturase să „fabrice extratereştri şi farfurii zburătoare”. 

Din documente reiese că ruşii deţin mult mai multe 
probe materiale din domeniul investigaţiilor OZN, inclusiv 
nave şi corpuri ale unor astronauți celeşti. 

Informaţiile cu privire la incidentele OZN atât din 
timpul fostei URSS, cât şi de după apariţia Federaţiei Ruse 
simt din ce în ce mai consistente şi mai greu de ascuns 
opiniei publice internaţionale. 

8 Filmul a fost realizat în Marea Britanie şi este 
prezentat de celebrul actor englez Roger More, alias 
„Sfântul”. 

OZN-uri-fantomă 

Această povestire9 este o provocare pentru minţile 
ascuţite ale momentului, o sfidare la adresa cercurilor ce 
ne ascund adevărul şi ne opresc drumul spre cunoaştere... 

Reluăm aici informaţiilel0 date de mai mulţi agenţi 
sovietici ce au defectat/dezertat în Occident şi care s-au 
referit în declaraţiile lor la mistificărilen din domeniul 
cercetării spaţiului cosmic din URSS, definitorie fiind aici 
declaraţia celebrului spion KGB Lev Termene, care spunea 
că săturase să fabrice OZN-uri, extratereştri şi farfurii 
zburătoare” (!?) pentru KGB şi GRU12... 

Conform unei informaţii care a ajuns de la STASI13 
la CIA14 şi KGB15, la începutul anilor '70, lângă o bază 
militară a armatei Republicii Federale a Germaniei, a 
aterizat pentru scurt timp un OZN de forma clasică a unei 
farfurii zburătoare, care a fost fotografiat pe film color de 


una dintre gărzi şi care pe bordurile sale aveau zvastica şi 
crucea neagră nazistă. 

9 Vezi Emil Străinu, Armele de revanşă ale lui 
Hitler, Editura Triumf, Bucureşti, 2012. 

10 Vezi Emil Strâinu, Americanii nu au fost pe 
Lună!? Mistificările Programului Apollo - Omul pe 
Lună, Editura Triumf, Bucureşti, 2012. 

11 Vezi Emil Străinu, Radarul vânează OZN-uri - 
Radarul, un martor incomod în dosarul OZN, Editura 
Triumf, Bucureşti, 2012. 

12 GRU - Sigla serviciului secret al Armatei 
Roşii a fostei URSS. 

13 STASI - Serviciul Secret al Republicii 
Democrate Germane. 

14 CIA - Agenţia Centrală de Informaţii a SUA. 

15 KGB - Serviciul Secret al fostei URSS. în 
prezent, în Federaţia Rusă există două servicii 
secrete de informaţii ale statului: FSB - Serviciul de 
Informaţii Intern şi SVR - Serviciul de Informaţii 
Extern al Federaţiei Ruse. 

Filmul s-a dovedit real, netrucat, deşi a fost verificat 
şi reverificat de mai multe laboratoare în mai multe ţări 
NATO, inclusiv în SUA. 

Incidentul a produs iniţial un adevărat uragan în 
marile  cancelarii ale lumii şi în „comunitatea“ 
internaţională a serviciilor secrete. 

Ulterior evenimentului, întreaga întâmplare, în mod 
straniu şi ciudat, a fost însă persiflată şi dusă în derizoriu, 
iar subiectul a devenit anecdotic sau dat uitării. 

Pentru mine16, informaţia de mai sus putea fi una 
dintre miile de date conexe despre fenomenul OZN, dar 
atunci când am aflat-o mi-am amintit de o „întâmplare” 
poate mult mai insolită decât cea descrisă anterior. Ceva 
ce mă implica direct. Dar iată despre ce era vorba... 

În anul 1999 a decedat tatăl meu, în condiţii foarte 
ciudate, lucru care m-a marcat profund. Fost ofiţer 
superior de radiolocaţie, a activat în CAAT17 timp de 40 de 
ani, din 1950 şi până în anul 1990, când a ieşit la pensie. 


I-am cunoscut pe mulţi dintre colegii săi, astfel că în 
august 1999 (tata murise în primăvară), când am fost 
solicitat telefonic să mă întâlnesc cu un fost prieten al 
tatălui meu, nu am ezitat să dau curs invitaţiei. 

La întâlnire a venit însă fratele celui care sunase, şi-a 
cerut scuze în numele celui menţionat mai sus deoarece nu 
era transportabil (avea 70 de ani şi era paralizat la pat). 
Mi-a dat o revistă oarecare, în care erau împăturite nişte 
foi de hârtie alb-gălbejite, scrise mărunt de mână. Mi-a 
spus sec: f4 cest secret mă apasă de peste patru decenii, 
eşti scriitor, face vrei cu el, dar numai după moartea mea 
şi a fratelui meu! 

16 Narator gen. dr. Emil Strâinu. 

17 CAAT - Comandamentul Apărării Antiaeriene 
a Teritoriului. 

A salutat politicos, mi-a strâns mâna şi a dispărut în 
decorul locului de întâlnire. Cred că totul a durat cam un 
minut... După câteva secunde de confuzie, am realizat că 
trăisem chiar un moment unic. 

Am mers în parcul din apropiere şi am citit în „fugă”, 
pe „nerăsuflate”, cele câteva pagini olografe. Le-am citit şi 
am... îngheţat, deşi afară erau 30 de grade. 

Toată noaptea nu am dormit, iar dimineaţa, la prima 
oră, m-am prezentat la unul din şefii mei, ofiţer de elită 
specialist în informaţii, şi i-am arătat materialul. 

Acesta la parcurs în linişte, calm, de câteva ori, l-a 
împăturit şi, printre fumurile ţigării pe care o savura, m-a 
întrebat: 

— Când ziceai că este eclipsa totală de soare? 

— Pe... pe 11 august! 

— Vezi că am raportat „sus” şi ţie şi prietenilor tăi de 
la Observatorul Astronomică vi s-a aprobat să vă instalaţi 
lunetele şi telescoapele pe timpul evenimentului 
astronomic pe acoperişul Palatului Parlamentului, cum ai 
solocitat în adresă. Sau anunţat şi nişte personalităţi care 
vor să urmărească şi ele cu voi în direct evenimentul. În 
rest, nu am văzut absolut nimic, nimic, ai înţeles? Liber 19 
la program! 


18 Echipa de astronomi din care am făcut parte 
era condusă de regretatul astronom Dr. Harald 
Alexandrescu de la Observatorul Popular „Amiral 
Vasile Urseanu” din Bucureşti. 

19 Atunci am avut strania impresie că şeful meu 
ştia despre ce este vorba... în 2012, când ne-am 
reîntâlnit, amândoi plecaserăm din sistem şi nu am 
ratat ocazia să-l întreb despre momentul în cauză. 
Mi-a mărturisit sincer că ştia de întâmplarea din 
Germania Federală, dar, văzând-o cumva extrapolată 
în România, s-a speriat şi a crezut că este o operaţie 
de „capcanare” a sa, o cursă ce i se întindea din 
exterior şi de aceea a reacţionat astfel... „O 
temporal”. 

Şi cam atât. Eclipsa a fost un eveniment unic şi într- 
adevăr mai multe personalităţi politice ale momentului sau 
cocoţat pe acoperişul Parlamentului să privească prin 
telescop evenimentul care i-a impresionat. Această ocazie 
unică a fost o lungă perioadă atuul meu. 

Materialul l-am „conspectat conştiincios”, l-am pus la 
păstrat un timp, după care, din exces de „zel”, l-am 
distrus. 

Acum, în faţa noilor evenimente şi informaţii, încerc 
să refac, pe baza unor notițe, cât mai fidel miezul 
informaţiilor primite atunci, mai ales că cei doi fraţi au 
plecat de ceva timp dintre noi. 

Pe scurt, informaţiile ar fi următoarele: 

„În perioada de început a construcţiei hidrocentralei 
de la Bicaz, personajul care-mi adusese materialul era 
ofiţer de miliţie cu gradul de locotenent. Acţiona acoperit 
ca pontator între constructorii acestui măreț obiectiv 
economic, pentru identificarea eventualilor «sabotori». Din 
însemnări reieşea că în perioada de doi ani până la 
evenimentul ce-l va aduce în Bucureşti nu fusese prins 
niciun sabotor. Foarte rar, din când în când, mai fura 
cineva câte un sac de ciment sau nişte scânduri, în rest era 
linişte. 

Totul până într-o noapte când, fiind în «serviciul de 


pândă» în raza şantierului, a fost chemat de miliţianul de 
rond care i se subordona şi care i-a prezentat la 
interogatoriu cinci paznici dintr-o zonă mai îndepărtată a 
şantierului care susțineau sus şi tare ceva incredibil. 

Toţi cei cinci erau oameni peste 45 de ani, cu armata 
făcută, trecuţi prin război şi dăduseră nişte declaraţii 

20 

coerente şi amănunțite care se potriveau. 

Pe scurt, pe la unu noaptea, doi dintre ei au văzut o 
lumină colorată într-o poiană din apropierea şantierului. 

20 Cred că este inutil să mai menţionăm că erau 
toţi în „slujba miliției populare” de atunci. 

Fiind convinşi că este un început de incendiu, i-au 
anunţat prin semnale acustice (toacă) pe ceilalţi trei din 
zona apropiată şi s-au deplasat împreună la locul 
presupusului incendiu. 

Ajunşi la faţa locului, privind printre lăstăriş, cei cinci 
au amuţit de spaimă. În poiană era un «avion» rotund ce 
semăna cu o farfurie, cu diametrul cam de 12 - 15 metri, 
înalt cam de 5 - 6 metri, fără elicii sau motoare, ce avea pe 
margini foarte multe lumini colorate ce ieşeau de undeva 
din interior, clipeau şi se roteau. 

În bătaia luminilor se putea vedea clar că «avionul» 
era vopsit în albastru şi pe el se putea vedea o stea mare 
roşie şi inscripţia CCCP21 H22 - 30. 

Lângă avion erau două persoane în combinezon de 
pilot ce ieşiseră pe o uşă glisantă şi... fumau! După ce au 
terminat de fumat, cele două personaje au intrat în 
«avion», uşa s-a închis şi, cu un ţiuit strident, 
«<avionulfarfiirie» a decolat vertical cu o viteză incredibilă 
şi a dispărut în înaltul cerului. 

A doua zi, în urma raportului telefonic cifrat al 
locotenentului, a sosit o maşină de teren tip «GAZ» de la 
Bucureşti. În afară de şofer, a mai venit cu trei civili. Doi 
erau români şi unul era... rus! 

Nu au discutat decât cu locotenentul, care făcuse o 
mică cercetare la faţa locului şi recuperase două chiştoace 
ce proveneau de la ţigări... ruseşti! 


În poiană erau vizibile pe solul umed trei cercuri de 
30 de centimetri diametru, ca nişte tălpici, aşezate în 
colţurile 

21 CCCP - sigla Uniunii Sovietice, URSS, în 
limba rusă. 

22 Litera H în limba rusă este litera N în limbaj 
latin, deci H-30 ar putea însemna prescurtat „Nomer 
30”, adică aeronava cu numărul 30! Este o ipoteză 
personală. 

unui triunghi echilateral cu latura de şase metri. 
Atât, nimic mai mult... 

Unul dintre civilii români a adunat toate probele 
scrise despre incident şi s-a interesat dacă mai ştiau şi alte 
persoane de incident. S-a convins că paznicii erau oamenii 
de încredere ai Miliției. Nu erau decât cinci martori direcţi 
(paznicii) şi doi indirecţi (locotenentul şi sergentul major 
de Miliție) ce fuseseră de serviciu în acea seară. 

După «anchetă», cei doi civili români au avut o 
discuţie cu rusul, pe limba lui, discuţie ce părea dusă în 
contradictoriu, oricum foarte «aprinsă». Într-un târziu, a 
părut că s-au înţeles”. 

Epilogul este interesant, cel puţin pentru happy-end: 

„Celor cinci li s-a luat un angajament scris sub 
ameninţare cu moartea că nu vor vorbi nimănui de 
incident, au primit pe loc câte o primă foarte mare şi au 
fost trimişi imediat, fiecare, separat, pe alt şantier din ţară. 
Sergentul major a fost avansat pe loc două grade 
(plutonier major), premiat vârtos şi trimis şef de post de 
Miliție la el în comună, undeva pe lângă Arad. 

Locotenentul a fost avansat cu două grade, punându- 
i-se pe loc steluţele de căpitan, a primit tot pe loc o primă 
substanţială şi a fost mutat şef la „Evidenţa23 populaţiei” 
în raionul VI. Lenin din Bucureşti, unde trebuia să se 
prezinte de-a doua24 zi. 

Nu i s-a spus nimic, nu a scris nimic, nui s-a luat 
nicio declaraţie sau raport, dar la plecarea civililor rusul a 
venit singur la el şi, după ce l-a salutat, i-a zâmbit complice 
şi i-a dat o pungă, de hârtie, ce părea plină cu «ceva». 


Pentru 

23 De aici va ieşi la pensie peste ani. 

24 La sosirea în Bucureşti când s-a prezentat la 
post „fostul“ locotenent atunci căpitan a aflat că de 
fapt pentru rezultate excepţionale fusese avansat 
maior. Ciudat sau nu până la pensie nu va mai fi 
avansat niciodată. 

«za drujbal» 25 a zis rusul, i-a zâmbit iarăşi complice, 
i-a strâns mâna şi a plecat. 

Ghiciţi ce era în pungă!? Zece pachete de ţigări 
ruseşti, a căror marcă corespundea cu chiştoacele din 
poiană!! 

Omul nostru a avut o viaţă normală, cu excepţia fricii 
permanente cu care a trăit toată viaţa şi pe care a luat-o 
cu el în groapă când a murit. Din câte am înţeles din 
material, în 1999 miliţianul de la Arad ieşise la pensie şi 
era bine mersi. Despre cei cinci paznici de la eveniment nu 
a mai aflat nimic. 

Cam acesta ar fi pe scurt conţinutul documentului 
olograf semnat şi datat de autor la o dată din anii '50. 

Acum sper că înţelegeţi starea de perplexitate în care 
am intrat la aflarea relatării despre OZN-ul din Germania... 

Dar lucrurile nu erau tocmai o „noutate!... 

Astfel, în lucrarea apărută în limba franceză cu titlul 
„Ces OVNI21 qui Annoncent?28 le Sumhomme”, autorul 
Pierre Vieroudy ne relatează, pe bază de documente, ceva 
aproape incredibil. Şi, fiind cercetător francez, trebuie să-l 
credem... 

Astfel, conform lucrării menţionate, în anul 1944, în 
localitatea  Pâncota29 din România, doi martori de 
încredere au descris, într-o declaraţie scrisă pe care au 
înaintat-o autorităţilor, un „avion german” care zbura 
foarte repede 

25 Za Ddrujba! - „Pentru prietenie” (din limba 
rusă). 

26 Eu cred că dacă nu au fost eliminaţi, au fost 
făcuţi... milițieni. 

27 OVNI - Objet Volant Non Identifice - OZN, 


obiect zburător neidentificat (din limba franceză). 

28 Pierre Vieroudy, Ces OVNI qui Annoncent le 
Sumhome, La nuit de monde, Editions Tehou, Paris 
1977, pag. 58. 

29 Pâncota este un oraş în judeţul Arad, 
România, este situat la 37 km faţă de municipiul 
Arad, în zona centrală a judeţului, la contactul 
Câmpiei Aradului cu Munţii Zărandului, are un 
teritoriu administrativ în suprafaţă de 70, 9 km2. 
Oraşul are în administrare şi localitatea rurală 
Măderat. Avea la ultimul recensământ 7.186 de 
locuitori. 

şi care se susţinuse imobil timp de două minute, la 
punct fix, în totală linişte, după care şi-a continuat zborul 
silențios în mare viteză. Deşi acest eveniment a prezentat 
un interes extrem pentru comandamentul german30 din 
zonă, nimeni nu a dat nicio explicaţie celor descrise de 
martori. 

Deci nimic nou sub soare! 

No comment... 

Crash-uri temporale. 

Septembrie 1944 - O coloană militară germană 
dispare sub... Munţii Carpaţi! 

Era vara anului 2005. Mă aflam3l invitat de doi 
prieteni germani de naţionalitate germană născuţi în 
România într-o vizită la Universitatea din Bonn, Germania. 
Într-o vineri după-amiază, când ieşeam de la bibliotecă, 
unde ţinusem o expunere privitoare la consecinţele globale 
ale războiului geofizic, sunt anunţat de către gazde că sunt 
căutat de mai multe zile de o persoană care insista să-mi 
vorbească în particular. 

La întrebarea mea cine este persoana, primesc un 
răspuns cel puţin interesant. Eram căutat de un fost 
militar, pensionar, veteran din Werhmacht! Spun că nu 
vorbesc germana, dar mi se răspunde că nu este nicio 
problemă... 

Eram fixat cu timpul între două întâlniri: una care se 
terminase cu un grup de specialişti în geofizică şi urma să 


mă reîntâlnesc cu doi vechi amici cercetători germani din 
zona  ufologiei, colaboratori în celebra şi elevata 
organizaţie ştiinţifică „The Alien Hunter Group”. 

30 La acea dată, în zonă erau dislocate atât 
trupe ale Wehrmacht (trupe terestre germane), cât şi 
ale Luftwaffe (forţele aeriene germane). 

31 Narator gen. dr. Emil Străinu. 

Întâlnirea ce se prefigura insolită am stabilit-o la o 
cafenea din apropiere, spre care de altfel m-am şi 
îndreptat imediat, plin de curiozitate... 

La întâlnire s-a prezentat un domn în vârstă, însoţit 
de o tânără ce s-a prezentat ca asistentă şi traducătoare. 
Enigmaticul personaj pe care nu-l cunoscusem niciodată 
până atunci şi pe care nu l-am mai revăzut niciodată s-a 
prezentat ca fiind Willy Otto, cetăţean german de origine 
română născut la Reghin, care împlinea chiar în acel an 
vârsta de 85 de ani, domiciliat la Freiburg. Nici în ziua de 
astăzi nu ştiu dacă identitatea prezentată era reală sau era 
ceva de faţadă, era un tip de persoană... să spunem 
stranie... 

A fost foarte direct şi mi-a spus că i s-a vorbit despre 
mine şi despre preocupările mele în domeniul ştiinţelor 
nonconvenţionale de către o cunoştinţă comună, pe care 
nu a dorit să o nominalizeze (iar eu nu ştiu nici azi de ce 
nu am întrebat şi nu am insistat să aflu cine era persoana 
în cauză), şi mi-a cerut sprijinul în rezolvarea unei 
probleme personale deosebit de presante pentru domnia 
sa. 

În acest scop, mi-a înmânat un dosar destul de 
voluminos, rugându-mă să-l studiez şi, dacă se poate, până 
la plecare să-i dau un răspuns, oricare ar fi acela. 

A insistat să-mi prezinte nişte acte prin care dorea să 
se identifice, dar, ciudat, am refuzat politicos insistenţele 
sale, lucru care l-a bucurat în mod vădit. 

Am stabilit ca a doua zi, la aceeaşi oră să ne întâlnim 
în acelaşi loc. Părea foarte mulţumit pentru început. Eu 
eram extrem de curios ce putea oare conţine dosarul!? 

Fiind în deplasare oficială, eram participant la o 


reuniune ştiinţifică internaţională şi eram cazat la 
Consulatul Român de la Bonn, fosta Ambasadă a R.S. 
România în R.F. Germania aflată pe malul Rhinului într-o 
locaţie superbă, unde am întâlnit un personal extraordinar 
din toate punctele de vedere. 

A 

Întâlnirea cu cei doi amici ufologi a survenit imediat 
şi a trebuit să amân citirea dosarului pentru că şuvoiul de 
informaţii dat de germani în domeniul OZN era 
extraordinar, dar ulterior, din simpla răsfoire a acestuia, n- 
am înţeles mai nimic. 

La prima vedere era o copie, parţială, dar 
amănunţită, a jurnalului de luptă al unei unităţi germane 
ce se retrăgea din sudul României spre Ungaria la sfârşitul 
lunii septembrie 1944. 

Nume de oameni, pe grade şi funcţii în ordine de 
bătaie ca la armată (peste 300 de persoane), autovehicule 
(51 de vehicule), tehnică militară, staţii radio etc. Totul se 
termina cu trei hărţi numerotate cu Al, El, WI, pe care nu 
era greu să desluşeşti, ca militar, că erau variante de 
defluire spre Ungaria. 

Ce-i drept, păreau nişte trasee pe care ca militar le 
cunoşteam, cu excepţia celui notat WI, care tăia efectiv 
munţii pe un itinerariu care, dacă nu era aerian, nu avea 
cum să existe, fiind o imposibilitate, nu numai rutieră! 
Interesant că intrarea în zona muntoasă începea în dreptul 
unei localităţi cunoscute pentru mine şi dincolo de munţi 
se termina tot în dreptul unei localităţi pe care o 
cunoşteam din lungile aplicaţii din Academia Militară şi 
Academia de Poliţie pe care le absolvisem cu ani în urmă... 

Incitant era faptul că zona de trecere în munţi, ca şi 
cea de ieşire nu avea niciun defileu, trecătoare sau pas de 
trecere cât de mici, fiind masiv muntos abrupt, şi nici nu 
permitea în zona de „intrare-ieşire” amenajarea unui 
aerodrom, nici pentru tehnologia de azi, nici chiar pentru 
elicoptere; personal, efectiv cunoşteam foarte bine zona... 
Dacă acum este imposibil itinerariul pentru o coloană 
moto, dar în 1944?! 


Ce reprezenta oare traseul Wl?! O variantă de 
dezinformare/intoxicare!? Dar pentru cine oare?! Era ceva 
total insolit în acea hartă... 

Cele două zone de „capăt” sunt extrem de 
accidentate, iar între cele două localităţi, pe o lungime de 
zeci de kilometri, nu mai era notat nimic pe hartă, deşi în 
două locuri drumul, aproape o linie dreaptă, cotea câte 
puţin, odată la stânga şi o dată la dreapta. 

Dosarul se termina cu două tabele, unul ce prezenta 
presiuni, având corespondenţă cu cel de-al doilea, ce arăta 
altitudini, dar unele din ele erau... negative!! Urma o 
ultimă anexă cu frecvenţe şi indicative radio. 

Pe harta de transmisiuni era marcat emițătorul 
coloanei ce avea corespondent un post radio situat cam la 
mijlocul traseului pe cota cea mai înaltă, la peste 2000 de 
metri altitudine!! 

Foarte interesant că pentru itinerariul Al şi El haltele 
erau marcate într-un fel sau altul, având inteligibilă 
poziţionarea chiar şi acum, în timp ce pentru WI, haltele 
erau mult mai rare şi notate altfel, adică cifrat. 

Detaşamentul german, după cum aveam să aflu mai 
târziu, nu participase la lupte după ruperea coaliţiei 
româno-germane şi primise ordin expres de retragere 
neîntârziată. Nu ştiu dacă numele şi funcţiile au vreo 
semnificaţie, dar eşalonul era comandat de un maior din 
SS, cum reieşea din dosar. Cam două treimi din personal 
avea trecut în dreptul gradului proveniența SS. Din 
coloană făceau parte şi cinci femei subofițer şi patru civili, 
specificaţi doar prin nume, dar aflându-se între primii 
trecuţi în tabelul nominal cu ordinea de bătaie. 

Şi a fost şi cea de-a doua întâlnire... Interlocutorul 
meu nu vorbea decât limba germană, aşa că mă conversam 
de zor cu nemţoaica despre care aflu întâmplător că este 
unguroaică de le Debrecen. Politicos, spun că am îndrăgit 
istoria militară şi este încă o plăcere pentru mine studiul 
unora dintre aspectele sale enigmatice, dar nu înţelegeam 
legătura dintre mine şi dosarul german... 

Şi atunci nemţoaica a început efectiv să turuie o 


poveste ce m-a lăsat mut de uimire... 

Coloana militară germană venea din Bulgaria şi 
trecuse graniţa cu România pe sub... Dunăre!! pentru a 
evita luptele şi capturarea sa de către armata română şi 
trupele sovietice ce intraseră în România!! 

Şeful detaşamentului era fratele persoanei de faţă, 
care era căsătorit cu o româncă membră a unei grupări 
mistice ancestrale româneşti, ce le destăinuise un 
itinerariu secret de trecere a Munţilor Carpaţi prin 
subteran, de la sud la nord în doar trei ore... 

Traseul fusese folosit de mai multe ori pentru misiuni 
secrete de către grupări din trupele SS şi Abwer, la 
recomandarea Serviciului Secret de Informaţii Român. 
Problema era că trecerea trebuia să respecte un anumit 
orar. Cei de faţă nu cunoşteau amănunte legate de acest 
orar. 

Conform domnului Otto, „detaşamentul” a intrat în 
munte nerespectând „orarul” şi nu a mai fost văzut 
niciodată. Domnul Otto era convins că detaşamentul 
intrase într-o poartă temporală din Carpaţi şi cerea 
ajutorul să încercăm recuperarea fratelui său pe care îl 
ştia în viaţă şi cu care comunica permanent prin astral... 
Spunea că pentru cei prinşi în capcana timpului „timpul 
local” ar fi îngheţat la nivelul intrării în capcana 
temporală. 

Dacă am găsi  detaşamentul sau măcar 
autovehiculele, ceea ce am descoperi că transportau 
acestea ar fi meritat efortul cu prisosinţă, repeta 
încontinuu interlocutorul meu. 

Din păcate, nu am putut afla mai nimic despre 
ciudata încărcătură doar că venea din Orientul Mijlociu şi 
trebuia să ajungă la Berlin, totul rămânând în continuare o 
enigmă. 

Chiar dacă nu era enigma principală, o întrebare viza 
conţinutul transportului care, din discuţie, era descris ca 
deosebit de valoros, chiar fabulos... 

Restul discuţiei nu o mai povestesc. Domnul Otto voia 
să rezolve cu orice preţ enigma, nu conta ce trebuia făcut, 


întreprins, investit sau plătit. 

In final, a trebuit să-mi declin competenţa în această 
problemă (a dosarului în cauză) şi să mă retrag discret din 
poveste. Nu ştiu nici azi cine m-a băgat în această aşa-zisă 
„întâmplare”. 

Cu prilejul unei reuniuni ştiinţifice ce a avut loc 
ulterior la Hotelul Intercontinental din Bucureşti, în vara 
anului 2007, o persoană din mediul istoric academic a 
încercat într-o discuţie cu mine o abordare ce era evident 
legată de problema dosarului german. Sincer, am evitat 
discuţia pe tema subiectului, abordarea în cauză fiind 
deosebit de tendenţioasă. 

Consultându-mă cu profesorii mei de Istorie Militară 
de la Universitatea Naţională de Apărare „Carol!”, în urma 
unor lungi discuţii am căzut de comun acord că suntem pe 
un teren al ipotezelor din zona Culturii Teoriei 
Conspiraţiei, dar care subiect nu exclude posibil şi un miez 
de realitate. 

Un alt profesor, de data aceasta de la Academia 
Naţională de Informaţii, cu care m-am consultat pe 
subiect, care predă disciplina Istoria Serviciilor Secrete, 
mi-a spus, după ce m-a ascultat îndelung, că istoria celui 
de-al doilea război mondial mai are foarte multe pete albe 
şi enigme, problema putând rămâne deschisă chiar şi 
pentru acest subiect, dar că nu cunoaşte referinţe pentru 
tema abordată. 

Deşi ulterior, din curiozitate, am căutat elemente 
care să se lege de ceea ce susţinea domnul Otto, nu am 
mai găsit decât referiri istorice (prima chiar repetată în 
mai multe surse, izvoare istorice referitoare la dacii ce 
treceau munţii prin nişte canale subterane, de unde 
prădau la sudul Dunării, dispămd apoi în adâncul ţării, 
aceleaşi canale fiind folosite de unii haiduci ce nu au fost 
prinşi niciodată). 

Restul ţine de memoria iniţiatică şi de imaginaţia 
locuitorilor unor frumoase zone de munte ale spaţiului 
carpato-danubiano-pontic... 

Trasee secrete şi drumuri pe sub munţi folosite încă 


de pe vremea dacilor? O simplă legendă sau... adevăr 
istoric!? 

Asta ar fi dacă ar trebui să ne oprim aici... Dar 
informaţii din diverse surse esoterice, iniţiatice şi oculte ce 
circulă inclusiv pe reţeaua internet ne vorbesc de trasee şi 
drumuri secrete ce sunt străbătute pe sub munţii noştri 
încă de pe vremea daco-geților. 

lată date (sursa reţeaua internet) despre o zonă 
bănuită intens că ar avea legătură cu fapte de genul celor 
ce fac obiectul prezentului articol: 

În fiecare zi, indiferent că e vară, toamnă, primăvară 
sau iarnă, sute de persoane vin să traverseze zona 
Bucegilor. Unii vin pur şi simplu pentru munte, alţii vin 
atraşi de legendele ce cuprind întreg ţinutul Bucegilor. Iar 
alţii vin în căutarea comorilor rămase prin peşteri, din cele 
mai vechi timpuri, aşa cum spun legendele locale. 

Pentru că în zona Bucegilor trece un lanţ de drumuri 
subterane, cunoscute se spune doar de câteva persoane la 
ora actuală. 

În vremuri de restrişte, încă din vremea dacilor, 
obştile trimiteau femeile şi copiii aici, trimiteau comorile 
ce le aveau şi porneau la luptă împotriva invadatorilor. Pe 
sub munte se poate ajunge dintr-o parte în alta a munţilor. 

In anul 105, armatele romane conduse chiar de 
împărat, pătrundeau în teritoriul dacilor, ocupând cetate 
după cetate. Era al doilea război şi Traian era decis ca de 
data aceasta să supună definitiv Dacia. 

Din aceste considerente nu se grăbea, preferând să 
construiască, de fiecare dată pe unde trecea, cetăţi şi 
castre care să asigure spatele armatei sale. 

La un moment dat, între romani şi Sarmizegetusa nu 
mai era nicio cetate. Cu toate astea, în munţi, pe loc 
deschis, la întâlnirea a doua pâraie, s-a dat o luptă pe viaţă 
şi pe moarte între cele două oşti. Era sfârşitul toamnei. 
Dacii erau conduşi personal de Decebal, iar romanii de 
unul dintre generalii lui Traian, cel care, după cucerirea 
Daciei, urma să devină primul guvernator al noii provincii 
romane. 


Lupta a fost îngrozitoare şi a durat toată ziua. Spre 
seară, balanţa începuse să încline spre romani, din cauza 
numărului mare de luptători de profesie pe care îi aveau. 

La un moment dat, marele preot dac Vezina a fost 
văzut cazând în luptă. Atunci dacii au început să şovăie, 
văzând în asta un semn din partea marelui lor zeu 
Zamolxis. Ca să nu piardă de tot lupta, Decebal a dat ordin 
de retragere şi... armatele dacilor au dispărut în câteva 
minute ca înghiţite de pământ. Degeaba au trimis romanii 
trupe în urmărirea fugarilor. Acestea se întorceau toate cu 
acelaşi răspuns: în faţa lor nu exista niciun fel de 
duşman... 

A urmat o pauză de câteva zile, pauză care a fost cât 
pe ce să salveze soarta regatului dac. Pentru că, profitând 
de ea, Decebal a realizat o lovitură care a rămas în analele 
războaielor: a încercat să mute centrul operaţiunilor la sud 
de Dunăre, pe teritoriu roman. 

La vremea respectivă nimeni nu a putut înţelege 
cum, în condiţiile unei ierni cumplite, cum a fost cea din 
105, Decebal a ajuns, într-un interval de timp extrem de 
scurt - mai puţin de două zile - să străbată munţii Daciei, 
ajungând la locul de întâlnire cu aliaţii săi şi trecând 
Dunărea ca să atace castrele romane de pe teritoriul 
actual al Bulgariei. Din păcate, în urma unor trădări din 
rândul nobililor daci, Traian a aflat secretul mişcărilor 
rapide de trupe: Decebal s-a folosit de tunelurile subterane 
care traversau munţii dintr-o parte în cealaltă. 

După bătălia de la Adamclisi, când fiecare dintre 
aliaţii înfrânți ai dacilor se retrăgeau spre locurile lor de 
baştină, dacii conduşi de Decebal au căzut în câteva 
ambuscade organizate de romanii care îi aşteptau în 
tunelurile de trecere. Neaşteptându-se la aşa ceva, mare 
parte din trupele repliate au fost nimicite, puţini fiind dacii 
care au ajuns din nou la Sarmizegetusa. 

După acest atac, Traian a ordonat astuparea 
tunelelor pe care le descoperise. Cu toate astea, multe au 
rămas necunoscute de cotropitorul roman, fiind folosite 
mai târziu de domnitorii români. Aşa au fost trecerile 


subterane din zona Bucegilor. 

Munţii României sunt străbătuţi de la un capăt la 
altul de treceri subterane, puţini fiind cei care cunosc 
existenţa acestora. 

Despre existenţa tunelurilor aveau cunoştinţă numai 
sacerdoţii daci şi unii nobili, aceştia din urmă cunoscând 
doar anumite treceri strategice şi nu pe toate. Ducând mai 
departe moştenirea spirituală a înaintaşilor lor, preoţii daci 
au transmis novicilor secretele trecerilor de sub pământ, 
secrete preluate de preoţii creştini, paznici ai comorilor 
spirituale (şi nu numai) ale acestui popor, şi retransmise 
mai departe doar călugărilor virtuoşi. 

Pentru că aici, în interiorul Bucegilor, există o parte 
din secretul existenţial al nostru, al românilor, ca popor. 

Pe vremea domnitorilor din dinastia Basarabilor şi a 
celor de după ei, platoul Bucegilor era interzis oamenilor 
de rând. Acolo se antrenau oştile de elită ale domnitorului. 
Oare de ce, din toate locurile posibile din ţara asta, 
domnitorii au ales ca loc de antrenament tocmai platoul 
Bucegilor? 

De ce nu un loc la câmpie, unde antrenamentul 
călare se putea desfăşura în condiţii mai bune? Simplu. 
Pentru că, în vremuri de restrişte, tezaurul român era 
adăpostit în tunelele din zonă, iar „roşii” aveau ca sarcină 
prioritară paza comorilor. 

Mai mult, legendele locale vorbesc şi despre 
existenţa unui tezaur deosebit. Un tezaur acumulat şi 
păstrat în zonă de-a lungul a zeci de generaţii de 
conducători. Se spune că fiecare din aceştia trebuia să 
sporească tezaurul pe durata domniei lui şi nu avea voie să 
folosească niciodată odoarele de preţ din tezaurul sfânt. 

Cei care nu au ţinut cont de asta au fost loviți de un 
blestem cumplit, ei şi familiile lor fiind risipite în vânt. Se 
spune că acest blestem a lovit cele două ramuri 
conducătoare din familia Basarabilor, respectiv ramura 
Drăculeştilor şi cea a Dăneştilor, mulţi domnitori din 
aceste familii murind asasinați, ei şi familiile lor, pentru 
încercarea de a folosi tezaurul ţării în scop personal. 


Conform sursei, în ultimii ani, în zona Bucegilor s-au 
efectuat măsurări energetice care au constatat existenţa 
unor câmpuri de forţă extraordinară şi a unor treceri 
subterane care traversează munţii dintr-o parte în cealaltă. 
Mai mult, aceleaşi măsurători au arătat existenţa a două 
treceri subterane care merg din zona Bucegilor până în 
apropiere de Peştera Urşilor din Carpaţii Occidentali, 
acestea fiind întretăiate din când în când de diverse tunele 
mai mici sau mai lungi. 

Ceea ce este uimitor este altceva. Privite de sus 
(ipotetic), aceste tunele nu străbat munţii haotic, ci sub 
forma unor linii care configurează imaginea unui lup 
imens, având gura deschisă, ca atunci când se aruncă 
asupra prăzii. Capul lupului este în Munţii Apuseni, iar 
coada coboară până în apropiere de Pietroşiţa, judeţul 
Dâmboviţa. 

Intrebarea logică este dacă aceste treceri subterane 
au fost făcute de mâna omului sau dacă au fost doar 
descoperite şi folosite de oameni? Este o întrebare la care 
deocamdată nu are cine să răspundă. Poate doar misticii, 
care au avut curajul să afirme că totul a fost construit de 
Zamolxis atunci când Marele Zeu a decis să apere acest 
pământ sfânt şi pe cei ce-l locuiesc. 

În ceea ce priveşte trecerea Dunării „pe dedesubt”, 
informaţiile sunt mai ample şi susţinute faptic, dar să 
lăsăm unele secrete să rămână secrete... 

Interesul constant cu care sunt studiaţi Munţii 
Carpaţi de către specialişti din străinătate, din domeniul 
ştiinţelor nonconvenţionale, să reamintim echipele de 
cercetători din Franţa, Marea Britanie, Germania şi să nu-i 
uităm pe celebrii specialişti Daniel Ruzo şi Peter Moon, 
pare că nu este deloc întâmplător!!! 

Și acum, una peste alta, revenind la dosarul german 
Otto referitor la detaşamentul german dispărut în 
septembrie 1944 în Munţii Carpaţi, ce-ar fi să ne trezim 
într-o dimineaţă pe o autostrada transilvăneană cu o 
coloană germană nazistă înarmată până în dinţi ce vrea 
neapărat să ajungă la Berlin, la Fiihrer!? 


No comment... Fără cuvinte... 

Există porţi ale timpului în România 

Toţi cei ce am îndrăgit poveştile copilăriei am savurat 
efectiv celebrul basm „Tinerețe fără bătrâneţe şi viaţă fără 
de moarte”. Tărâmul tinereţii şi vieţii vejnice ne-a fascinat 
copilăria, iar pentru visători lucrurile nu s-au oprit aici. 

Există legende şi povestiri despre izvoare 
miraculoase cu „apă vie” ce se găsesc în mai toate zonele 
României. 

Mircea Eliade, în scrierile sale, face referiri la „porţi 
ale timpului” în unele dintre scrierile sale, dar lucrurile nu 
se opresc aici. 

Pe vremea totalitarismului, se spune că un grup de 
cercetători găsiseră în Munţii Carpaţi mai multe izvoare cu 
proprietăţi miraculoase, dintre care unul ar fi fost chiar 
folosit de către Nicolae Ceauşescu. 

Povestirile despre zonele cu anomalii temporale sunt 
legate de anumite locuri unde se produceau efectiv 
teleportări, istorisirile despre ciobani, turişti şi cercetători 
sau oameni simpli ce ajungeau subit în alt loc după ce 
păşeau într-o anumită locaţie (nu numai de la munte) 
abundă în anumite zone din România. 

Personal32, nu am avut parte de astfel de experienţe, 
dar în perioada cât am realizat emisiunea „Lumea 
Misterelor” împreună cu scriitorul Ion Ţugui, emisiune ce 
se difuza la postul de televiziune Tele 7 abc, am primit mai 
multe relatări de la persoane de încredere şi care păreau 
deasupra oricărei suspiciuni ce trecuseră prin astfel de 
întâmplări, experienţe extraordinare. 

În continuare, spaţiul editorial fiind limitat, am să o 
redau pe cea care mi s-a părut a fi cea mai interesantă 
dintre cele pe care le-am primit şi investigat la acea 
vreme. 

Întâmplarea a fost relatată de două persoane şi 
confirmată în urma investigaţiei de alte trei din grupul ce a 
făcut obiectul straniei teleportări temporale. 

La începutul anilor '90, trei familii hotărăsc să 
petreacă un sfârşit de săptămână, de vineri până dumnincă 


seară, într-o zonă sălbatică de munte. Cele trei familii, un 
total de 11 persoane, s-au îmbarcat în trei autoturisme, 
două Aro 244 şi un M461, hotărâte să doarmă în corturi şi 
să petreacă cele trei zile în aer liber, în sălbăticie, în 
mijlocul naturii. 

La iniţiativa unuia dintre participanţi, locul fusese 
ales cu grijă într-o zonă foarte sălbatică şi relativ greu 
accesibilă. După itinerariul rutier, partea de drum din zona 
muntoasă, conform relatării participanţilor, a fost foarte 
obositoare şi anevoioasă din cauza drumului foarte 
accidentat, de mai multe ori maşinile trebuind să fie 
efectiv 

32 Narator gen. dr. Emil Străinu. 

Impinse manual sau trase cu cabestanul cu care era 
dotată una dintre ele. 

Cunoscând unele date despre zona-ţintă, participanţii 
la mica expediţie se pregătiseră cu absolut orice le-ar fi 
trebuit ca pe parcursul celor trei zile de recreere în 
mijlocul naturii să nu aibă nevoie de absolut nimic. Ceea ce 
este interesant, este faptul că acasă, pe hartă, stabiliseră 
locul de campare şi alte direcţii de drumeţie ce ar fi trebuit 
parcurse pe jos. 

La sosirea cu foarte mare greutate în locul de 
destinaţie turiştii noştri de sfârşit de săptămână au fost 
întâmpinați de un cioban bătrân, care avea în grijă o mică 
turmă de capre. 

Aş vrea să subliniez încă de la început că localitatea 
cea mai apropiată se afla la vreo 30 de kilometri şi 
ciobanul nostru, îmbrăcat sumar şi fără bagajele unui 
cioban obişnuit, nu-şi prea justifica prezenţa în acea zonă 
cu turma sa formată din vreo 20 - 30 de capre, răsfirate în 
jurul său şi care păşteau foarte voioase din vegetaţia 
abundentă de munte. 

Intrând în vorbă cu ciobanul, turiştii erau efectiv 
fascinaţi de zona unde se aflau şi s-au interesat dacă în 
zonă era vreun izvor, având în vedere că turma avea nevoie 
de apă, ca şi ei de altfel. 

Deşi lăzile cu apă minerală erau intacte în maşină şi 


suficiente, se gândeau că o cură cu apă de izvor ar fi fost 
binevenită. Începea să se însereze şi toţi au trecut la lucru 
pentru a instala corturile în vederea nopţii ce se apropia. 

Cele trei maşini şi cele şase corturi care au fost 
repede ridicate au fost aşezate în cerc, în centru făcându- 
se o groapă pentru focul de tabără. Erau pe un platou 
sălbatic, cu o privelişte fascinantă, iar aerul de munte te 
îmbăta prin puterea sa energetică. 

Dar din acest moment au început să apară 
ciudăţeniile şi faptele bizare s-au succedat încontinuu până 
ce grupul va fi silit să părăsească în pripă zona respectivă. 
Dar să nu anticipăm. 

Întregul grup observase că persoana ce dialoga cu 
bătrânul cioban, în vederea identificării unui posibil izvor, 
era prins într-o discuţie interminabilă cu acesta şi care, în 
mod neaşteptat, devenise ceea de de regulă numim o 
dispută aprinsă, adică în contradictoriu. 

Vădit iritat, cel ce discutase cu ciobanul a venit şi a 
comunicat grupului că ciobanul insista ca pe platoul 
respective să nu fie amplasată tabăra grupului de 
excursionişti. 

Realizând că aceştia nu vor să părăsească zona deşi 
primiseră indicaţii pentru amplasarea taberei în alte 
locaţii, ciobanul îşi adună mica turmă şi părăsi zona, 
spunându-le celor prezenţi că nici nu le trece prin cap ce 
vor păţi. 

Straniul avertisment a fost luat cu titlu de glumă 
deplasată, considerându-se probabil că bătrânul voia să 
păstreze pajiştea de pe platoul respectiv pentru caprele 
sale. Incidentul, ca să spunem aşa, a trecut neboservat şi 
bucuria focului de tabără, natura sălbatică şi cerul înstelat 
au adus tuturor bucurie şi linişte în suflet. 

Târziu în noapte s-au retras sleiţi de puteri în corturi 
pentru odihnă, visând la chemarea naturii ce părea că le 
transmite efectiv energie vitală şi bună dispoziţie. 

Noaptea a trecut repede şi soarele dimineţii i-a 
chemat la o nouă zi pe cărările muntelui. În timp ce unele 
dintre doamne făceau plajă, altele pregăteau micul dejun. 


Bărbaţii, cu spiritul de aventură mai pregnant, au început 
explorarea împrejurimilor. 

În mod cu totul ciudat majoritatea celor prezenţi 
observaseră printre arbuşti şi vegetaţia din jur un soi de 
mici globuri scânteietoare, de la mărimea unei monede 
până la mărimea unei mingi de tenis, ce apăreau şi 
dispăreau cu intermitențe. 

Electricitate statică au spus unii, iluzii optice create 
de încărcătura de ozon a locului au spus alţii. Unul dintre 
participanţi, de profesie inginer aeronautic, şi-a dat seama 
imediat că platoul respectiv are o încărcătură energetică 
deosebită, constatând ulterior că busola arăta orice numai 
direcţia nordului nu, învârtindu-se aleator, fără să conteze 
poziţia în care o ţineai. Un alt membru al grupului care era 
geolog susţinea că platoul respectiv este caracterizat de o 
intensă anomalie geomagnetică. 

Ziua a trecut relativ repede, fără alte incidente, dar 
cei ce exploraseră împrejurimile spuneau că după 4 - 500 
de metri de explorare în zona dimprejurul platoului, deşi 
mergeau radial faţă de tabără şi în direcţie opusă, în final 
ajungeau tot în tabără. 

Pentru  liniştirea tuturor, pe fondul unei bune 
dispoziţii generale, s-a tras concluzia că toate cărările erau 
de fapt nişte cercuri secante la acel platou. Spre seară, 
brusc, vremea a început să se schimbe, nori negri 
adunându-se deasupra masivul muntos. 

La lăsarea serii, a început o ploaie rece cu picături 
mici, ploaie de munte. După aproximativ o oră, ploaia a 
stat, norii lăsând locul unui cer înstelat minunat, ocazie cu 
care s-a confirmat încă o dată, după observarea stelară, că 
busola nu arăta nordul, ci poziţii aleatoare de pe cadran. 

La un moment dat, dintr-odată s-a lăsat un frig tăios 
şi a început un vânt foarte rece, care pe unii îi făcea să le 
clănţăne dinţii, apoi frigul a început să măture platoul. 

După scurt timp, vântul s-a oprit şi o ceaţă grosă, 
albăstruie, de nu vedeai la doi metri, a cuprins întreaga 
zonă. Este momentul în care, conform spuselor martorilor, 
se produce incredibilul: ceața se ridică dintr-odată ca la 


comandă şi, conform tuturor celor care aveau ceas, deşi 
era ora 22.30, se face lumină ca în plină zi. 

Câţiva dintre cei prezenţi se panichează şi se retarag 
în maşini, trei dintre bărbaţi rămân afară şi, privind 
împrejur, rămân efectiv pironiţi locului şi muţi de uimire. 

În partea stângă a muntelui, printre arbuşti, se 
profila un grup care, după aproximarea celor prezenţi, era 
constituit din câţiva zeci de călăreţi îmbrăcaţi în armuri, cu 
caii fornăind nervoşi, privind intens în faţă. 

În faţă, însemnând spre dreapta, toţi cei prezenţi au 
putut să observe şi să audă nechezatul cailor unui alt grup 
de călăreţi acoperiţi în zale şi blănuri cu coifuri 
strălucitoare, care agitau nervoşi nişte săbii înfiorător de 
mari. 

Cei aflaţi în maşini au început să strige cu disperare 
la cei trei bărbaţi şi încercau la nesfârşit să pornească 
maşinile pentru a ieşi cât mai grabnic de pe platou pe 
drumul strâmt şi abrupt pe care veniseră. 

În zadar. Niciun motor nu pornea, nu scoteau niciun 
sunet şi după ce cei trei bărbaţi au ajuns la maşini au 
început să se audă strigăte asurzitoare ce păreau a fi 
chemări la luptă din partea celor două grupuri înarmate 
până în dinţi. 

Un sunet asemănător cornului vânătoresc s-a auzit 
prelung şi cele două tabere au intrat pe platou, 
năpustindu-se cu ură una împotriva celeilalte. Două femei 
au leşinat, unul dintre bărbaţi, cum se va constata mai 
târziu, va trece printr-un preinfarct, starea celor prezenţi 
fiind caracterizată prin două cuvinte: panică şi confuzie 
totală. 

Închişi în maşini, cei care mai erau încă valizi au 
asistat timp de câteva zeci de minute la o sângeroasă 
bătălie între cele două grupuri de luptători. 

Conform relatării celor de la faţa locului, bătălia era 
de o cruzime înfiorătoare, cai şi călăreţi se înfruntau într-o 
bătălie cruntă pe viaţă şi pe moarte, sângele ţâşnind din 
trupuri stropea geamurile autovehiculelor, caii nechezau, 
iar capetele erau strivite sub loviturile buzduganelor sau 


zburau sub şuierul înspăimântător al câte unei săbii, 
poiana era plină de sângele luptătorilor, pe iarbă, ici colo, 
se putea vedea câte un braţ tăiat sau câte un luptător în 
agonia morţii lângă calul său rănit. 

Bătălia, ce depăşea scenariul oricăriu film prin 
cruzime şi intensitate, părea că nu se mai termină, cele 
două tabere fiind parcă perfect egale în forţă şi în dârzenia 
cu care luptau. 

Gândiţi-vă că toate acestea se petreceau pe acel 
platou la fel ca şi cum maşinile şi micuța tabără a 
excursioniştilor noştri nici nu exista. In autoturisme se 
ajunsese la disperare, care în final dusese la ceea ce putem 
numi o stare psihică de perplexitate în faţa unei situaţii 
ireale şi total neprevăzute. 

Când încleştarea părea că nu se mai termină, de 
undeva din munte s-a auzit din nou acel sunet prelung ca 
de corn vânătoresc, zdrăngănitul armelor, nechezatul 
cailor, îndemnurile la luptă ale participanţilor la bătălie au 
început să se audă din ce în ce mai estompat şi cele două 
tabere, regrupându-se parcă, au dispărut în ropotul cailor 
în direcţii opuse, de unde veniseră. 

În câteva momente, ceața a devenit din ce în ce mai 
deasă şi frigul mai pătrunzător, apoi, în timp ce ceața se 
ridica spre vârful muntelui, a început o ploaie torențială ce 
a durat preţ de câteva minute, dar suficient de mult cât să 
pornească şuvoaiele din munte. 

Cerul a început să se lumineze şi dintr-odată, ca la un 
semnal, motoarele celor trei autovehicule au pornit. 

Panicaţi, superuimiţi, în stare generală de confuzie 
preţ de câteva minute, turişti nu au coborât din maşini, ale 
căror motoare duduiau sub ploaie. 

Femeile plângeau, iar bărbaţii încercau să-şi aprindă 
ţigările cu mâini tremurânde. Dar, ca într-un scenariu bine 
regizat, ploaia s-a oprit dintr-odată, soarele cu razele sale 
binefăcătoare a apărut pe cer iar din difuzorul 
radioreceptorului unei maşini s-a auzit vocea crainicei: 
„Aici Radio Bucureşti, la semnalul următor va fi ora 7.00”. 

Unii plângând, alţi râzând isteric, s-au dat jos în cele 


din urmă din maşini, s-au îmbrăţişat, au ţopăit ca nişte 
copii fericiţi că scăpaseră din ceva ce nu înțelegeau şi nu 
au înţeles nici până astăzi. 

Cineva din grup a scos un țipăt, poiana era plină de 
urme de copite de cai. Din acel moment, într-o tăcere 
nefirească şi cu o rapiditate de nedescris, în mai puţin de 
10 minute tabăra a fost demontată şi absolut toate 
materialele încărcate în maşini, apoi coloana s-a pus în 
mişcare, fără nicio comandă, fără niciun semnal, pe 
drumul de întoarcere. Nimeni nu vorbea, toţi porniseră 
aparatele de radio portabile sau ale maşinii şi ascultau 
ştirile, de care se agăţau ca de nişte liane ce veneau din 
realitate. 

Drumul la întoarcere era incomparabil mai uşor, 
mergându-se în coborâre şi la limita de viteză posibilă pe 
acel traseu accidental. 

După aproximativ 5 kilometri, prima maşină a 
încetinit pentru că era cât pe ce să accidenteze două capre 
albe, care aveau o blană ca de lapte, urmate de o întreagă 
turmă şi de bătrânul cioban întâlnit cu o zi înainte, care îi 
salută şi dispăru după turma sa, printre copaci. 

Apoi, ca la o comandă, şoferii au apăsat acceleraţia, 
sporind viteza şi neoprind decât în primul cătun de pe 
traseu. Aici au împărţi absolut toate alimentele rămase 
(care nu erau deloc puţine) unor copii ce păşteau vitele pe 
marginea drumului, sub privirile uimite ale unor adulţi 
contrariaţi de eveniment. 

Au pornit din nou la drum şi pe itinerariul spre casă 
au comentat la nesfârşit cele întâmplate, neştiind cum să 
ia catalogeze, de unde să le ia şi unde să le pună, ce 
interpretare să dea faptelor şi întâmplărilor petrecute. 

Un lucru era absolute sigur: niciunul dintre ei nu mai 
era cel dinainte o mutație, se realizase în sufletul lor un 
semn de întrebare ca un vierme uriaş care le răscolea 
creierul. 

La o lună de la întâmplare, s-au hotărât de comun 
acord, sub acoperirea anonimatului, să povestească cele 
văzute. Toţi cei implicaţi în acest incredibil eveniment 


trăiesc şi astăzi, dar patru dintre ei, cei mai tineri, două 
cupluri, sunt stabiliţi în străinătate. 

La doi ani de la această întâmplare, familia ce poseda 
autoturismul M-461, însoţită de alţi prieteni îmbarcaţi în 
patru maşini de teren, a vrut să reconstituie itinerariul. În 
timpul deplasării, la aproximativ 100 de kilometri de 
locaţia-ţintă, s-a produs un grav accident. Unul dintre 
autoturismele de teren, alunecând într-o prăpastie, a 
produs moartea şoferului şi rănirea gravă a altor doi 
pasageri, fapt ce a dus la anularea deplasării. Accidentul a 
fost interpretat ca un semn prevestitor, de rău augur, al 
faptului că zona respectivă nu mai trebuia deranjată. 

Din datele pe care le am până în prezent, în zona 
respectivă nu a mai fost nimeni, dar respectiva locaţie a 
fost survolată din elicopter şi într-o primă etapă s-a stabilit 
foarte clar că regiunea are puternice anomalii 
geomagnetice, marcate cu puncte ce aveau încărcătură 
geopatogenă şi biopsihopatogenă deosebit de puternică. 

Poate că unele lucruri sunt hărăzite să fie cunoscute 
numai de anumiţi oameni, în rest ele trebuie lăsate în 
linişte, nederanjate, în echilibrul lor cosmic. 

Unele dintre aceste date prezentate mai sus au fost 
luate în cercetare de către scriitorul Ion Ţugui, în dosarul 
numit de către el „înfruntarea nevăzută”, asupra căruia 
ştiu sigur că a făcut unele cercetări. 

După dispariţia sa subită, nu cunosc ce s-a întâmplat 
cu aceste cercetări. Locul în sine rămâne un loc straniu, 
bântuit de întâmplări insolite, cu personaje ciudate, ce se 
leagă la nesfârşit de bizarul cotidian şi ancestral ce ne 
înconjoară pe toţi, dar pe care numai unii dintre noi 
suntem în măsură, prin predestinare, să-l percepem şi să-l 
cercetăm. 

România, locul unde realitatea bate ficţiunea!? 

Apariţia volumului din colecţia „Strager Secret 
Files”, ce a avut ca temă centrală Lumea Subterană, a 
iscat un adevărat val de discuţii, abordări şi interpretări 
ale subiectului, materializat pentru redacţie în zeci de 
telefoane email-uri, scrisori şi cereri de contact direct cu 


diverse categorii de cititori ai revistei. 

Din multitudinea de mesaje primite m-am oprit la 
două dintre cele ce sunt într-adevăr deosebit de incitante. 

Vorbind sincer despre episodul întâmplat în perioada 
construcţiei Transfăgăraşanului, mai aveam ceva 
informaţii, chiar de primă mână. Cel de-al doilea însă este 
absolut fascinant, unic şi de aceea chem cititorii să-mi 
trimită date dacă mai au ceva informaţii în plus faţă de 
cele pe care le expunem. 

Pentru că timpul presează, o să trecem direct la 
subiect. Astfel, un domn colonel în rezervă, fost ofiţer din 
trupele de geniu, ne-a trimis următoarea relatare: 

„Eram şeful unui punct de lucru pe magistrala 
Transfa gărăşan, având în subordine 210 oameni şi 
numeroase utilaje specifice construcţiei de drumuri în 
teren muntos. Conform planurilor şi normelor tehnice de 
execuţie pe care le respectam întocmai, ajunsesem într-un 
punct unde roca era deosebit de dură, aşa că primisem în 
sprijin o grupă de artificieri care urma să dinamiteze o 
porţiune foarte stâncoasă, abruptă şi inaccesibilă lucrului 
cu utilajele din dotare. 

Pentru câteva ore lucrul a fost întrerupt pe zonă, în 
vederea respectării normelor tehnice legate de folosirea 
materialelor explozive. Militarii neimplicaţi în operaţiunea 
de dislocare prin dinamitare a stâncilor se retrăseseră într- 
o zonă ferită şi se odihneau, citeau presa sau scriau 
scrisori, în aşteptarea semnalului de reluare a lucrului. 

Cele şapte explozii, «puşcături» cum le spuneam noi, 
sau auzit pe rând, semn că totul fusese în ordine şi la 
semnalul cu racheta verde ne-am întors în frontul de lucru 
cu oameni şi utilaje. 

Insă, înainte de a pleca la lucru, locţiitorul meu la 
comanda detaşamentului mă întrebă dacă totuşi nu mi s-a 
părut că una dintre explozii sunase ciudat, foarte tare şi 
zguduitura pământului avusese un ecou profund şi foarte 
«ciudat», spunea el. 

Am pus efectul semnalat, pe care de altfel îl 
simţiserăm cu toţii, pe seama cantităţii mai mari de 


explozibil folosite de artificieri, cunoscând faptul că în 
zonă rocile erau deosebit de dure... 

Artificierii şi-au făcut cu prisosinţă treaba, aşa că 
acum era din nou rândul nostru. 

Buldozerele şi excavatoarele au fost primele care au 
început treaba, eliberând frontul de lucru pentru ceilalţi 
militari-constructori şi, după aproximativ o oră, 
detaşamentul, oameni şi utilaje, lucra la întreaga 
capacitate. 

Se pare însă că evenimentele nu voiau să reintre pe 
făgaşul normal, ducându-ne spre o zonă confuză, 
contradictorie, aşa cum a rămas până astăzi. 

La aproximativ o oră şi jumătate de la reluarea 
lucrului, un buldozer cu lamă ce nivela viitorul acostament 
al drumului, aflându-se pe un teren plat ca în palmă, a 
dispărut pur şi simplu din faţa noastră, prăbuşindu-se într- 
o cavernă subterană de care geologii şi geodezi nu ştiau 
nimic. Buldozerul a căzut la o adâncime de câţiva metri şi 
nu a mai fost recuperat niciodată, turnându-se ulterior, din 
ordine superioare, beton peste el. 

Geodezii, după salvarea mecanicului-conductor, au 
analizat prăbuşirea şi au concluzionat că este o 
singularitate carstică ce nu se repetă pe restul parcursului 
itinerariului viitorului drum. Lucru confirmat de altfel de 
lucrările ce vor urma. 

Incidentul va fi raportat la Bucureşti şi specialiştii 
vor concluziona că, din cauza costurilor de recuperare a 
excavatorului şi predarea lui la fier vechi, această 
operaţiune nu se justifică, aşa că de la minister se va 
ordona abandonarea utilajului şi construirea 
terasamentului drumului direct peste el, fără a mai fi 
recuperat. 

Dar se pare că lucrurile nu s-au oprit aici. Un sergent 
ce se ocupa cu marcarea viitoarelor puncte de lucru pe 
traseu mi-a raportat că, în urma exploziilor, în peretele 
stâncii se deschisese, după părerea lui, intrarea într-un 
tunel. 

Sergentul era chiar foarte tulburat, deoarece 


militarul ce-l însoţise intrase în aşa-zisul tunel să vadă 
despre ce este vorba şi, deşi trecuse aproape o oră, nu a 
mai revenit. Acest soldat nu va mai fi văzut niciodată de 
nimeni, nici viu, nici mort, fiind dat dispărut de la punctul 
de lucru. 

După raportarea evenimentului, la faţa locului a sosit 
cu elicopterul o comisie de cinci persoane, pe care nu le 
cunoşteam şi nu mi-au fost prezentate (nici în ziua de azi 
nu ştiu cine au fost), care, timp de câteva ore, au examinat 
ciudatul tunel ce nu era de origine naturală, ci era evident 
o lucrare construită şi care avea o lungime nedefinită spre 
măruntaiele munţilor. 

După un schimb de mesaje radio codificate, realizat 
de radistul grupului venit la faţa locului şi un corespondent 
enigmatic de la Bucureşti, s-a «ordonat dinamitarea 
intrării şi zidirea acesteia, încadrându-se lucrarea în 
planul zonei în aşa fel încât locul să nu mai poatăfi 
identificat». 

Am primit ordine să nu mai discutăm despre 
eveniment,  militarul dispărut fiind şters din toate 
evidenţele detaşamentului nostru. 

În aceeaşi zi i-au fost ridicate toate efectele 
personale şi, la cererea ofițerului de securitate ce asigura 
zona, orice comentariu despre acest eveniment a fost 
interzis. 

Niciodată, chiar şi după 1990, nu am putut găsi 
vreun document care să fie legat de această întâmplare, 
deşi poziţia superioară ierarhică ulterioară mi-ar fi putut 
permite acest lucru”. 

La atât se rezumă relatarea primită... Atât şi nimic 
mai mult... într-o altă variantă a întâmplării, neverificată 
însă, diferenţa constă în faptul că sunt mai mulţi militari 
dispăruţi în tunel... 

lată însă şi cea de-a doua relatare, ce pare că vine 
din istoria trăită de înaintaşii noştri şi uitată din motive pe 
care numai scurgerea inreversibilă a timpului ne poate 
face să o înţelegem. 

Domnul Medineţ Iovan are 87 de ani şi toată viaţa sa 


şi a familiei sale este legată din vechime de creşterea oilor. 
Ne scrie că străbunicul său, în ultima parte a secolului al 
XIX-lea şi până la primul război mondial, era furnizor de oi, 
miei şi berbeci pentru piaţa din Turcia. 

Până aici toate bune şi frumoase am spune noi, 
subliniind faptul că anual străbunicul domnului în cauză 
exporta între 2000 şi 5.000 de animale vii! Bun negoţ, bun 
câştig! 

Starea noastră de perplexitate s-a declanşat în 
momentul în care cititorul nostru vrea să ne convingă că 
străbunicul său îşi ducea oile în Turcia nu cu turmele pe 
uscat şi nici cu vasele pe mare, ci prin nişte tuneluri 
subterane în lungime de câteva sute de kilometri, pe sub 
Marea Neagră. 

Conform relatării primite, din sudul Dobrogei actuale 
şi din Cadrilater pornesc două tuneluri subterane folosite 
în vechime de negustorii iniţiaţi din spaţiul carpato- 
danubiano-pontic în comerţul cu Imperiul Otoman şi ţările 
din Peninsula Asia Mică. 

Sursa noastră ne-a spus că intrările în cele două 
tuneluri ar exista şi astăzi, deşi ele au fost astupate în 
perioada primului război mondial şi puse sub controlul 
organelor de securitate din România şi Bulgaria în 
perioada cât aceste state au fost sub regim comunist. 

În perioada anilor '70—80, nişte militari ce erau 
concentrați la muncă la Canalul Dunăre-Marea Neagră, 
undeva la o imitate militară din zona Murfatlar, au fost 
surprinşi, după multe luni, că treceau în weekend, în mod 
regulat, în Bulgaria, în Cadrilater, la bunici, printr-un 
sistem de tuneluri ce lega două cimitire din zona de 
frontieră dintre România şi Bulgaria. Tunelurile mai există 
şi acum! Sunt absolut sigur că subiectul 33 este departe de 
a fi epuizat. Aşadar, redacţia aşteaptă noi materiale 
revelatorii de la cititori pe tema Lumilor Subterane! 

Cine stăpâneşte planeta Terra?! 

În rândul celor mai fascinante subiecte ale Culturii 
Teoriei Conspiraţiei unul din primele locuri îl ocupă 
enigmele legate de strania şi bizara Lume Subterană. 


Lumea Subterană este o prezenţă cotidiană a vieţii 
noastre, încă de la apariţia lui homo sapiens sapiens pe 
Terra. Numai că anumite cutume şi tabuuri au făcut-o să 

33 Pentru detalii şi alte amănunte vă 
recomandăm lucrarea Secretul României Subterane, 
Ionuţ Vlad Musceleanu, Emil Străinu, Editura Triumf, 
2013. 

treacă de secole neobservată, să pară ireală, 
fantastică, la fel ca şi cum n-ar exista cu adevărat... Şi asta 
pentru simplul fapt că această lume este mai veche, mult 
mai „bătrână” ca a noastră. Dacă nu ne speriem, s-ar putea 
să aflăm că de fapt la început a fost Lumea Subterană... 
Dar să o luăm încet şi cu răbdare! 

Exemplul clasic care se dă este cel vizând o ipotetică 
călătorie pe apă de la New York la Los Angeles... Adică să 
trecem din Oceanul Atlantic în Oceanul Pacific folosind 
apa. Deci cum am putea ajunge?! Veţi răspunde cu toţii că 
nu există decât trei posibilităţi! Asta dacă nu vă gândiţi la 
Jules Verne şi la celebra sa lucrare Călătorie spre centrul 
Pământului... Deci aceste trei căi ar fi: 

1. Prin Canalul Panamă; 

2. Ocolind pe la Capul Horn, prin sudul Americii de 

Sud; 

3. Trecând pe sub gheaţă pe la Polul Nord şi mai 
departe prin Strâmtoarea Bering spre Oceanul Pacific; 

Şi cam atât! 

Ei bine, aflaţi că mai există o posibilitate şi anume 
trecând cu un submarin prin canalele subterane acvatice 
de sub America de Nord! 

Deci o călătorie Miami Beach-Long Beach este floare 
la ureche... 

Aceste canale sunt atât de largi încât permit trecerea 
a doua submarine din clasa Trident în contrasens unul pe 
lângă altul! 

Cu greu s-a aflat că aceste canele subterane şi 
acvatice au fost studiate şi explorate zeci de ani (chiar cu 
pierderi mari umane şi pierderi materiale uriaşe, inclusiv 
submersibile de diverse tipuri) pentru a fi cartografiate, în 


prezent ele devenind căi sigure şi... rutinate! 

Dar oficial nu se recunoaşte absolut nimic de către 
guvernul SUA sau US Navy, care le exploatează şi le 
păzeşte... 

Totuşi, să nu uităm că secolul al XXI-lea este marcat 
de o descoperire uluitoare: existenţa unei reţele întinse de 
tuneluri subterane, posibil interconectate la nivel mondial. 
Pe lângă grote şi peşteri create de natură, peste tot în 
lume s-au descoperit diverse canale şi tuneluri subterane 
construite, spun oamenii de ştiinţă, de civilizaţii antice sau 
de alte civilizaţii premergătoare celei umane; spaţii, 
adesea gigantice, ai căror pereţi au fost trataţi pentru 
conservare prin metode şi tehnologii necunoscute în ziua 
de azi. 

Sergheevka este un cătun uitat de lume, din regiunea 
Moscova. Când şi când, în atenţia publicului apar tot soiul 
de evenimente stranii ce se petrec în jurul lacului din 
apropiere. Se spune că acesta, denumit sugestiv Bezdonii 
(Fără fund), este conectat cu oceanele, adâncimea lui fiind 
necunoscută. 

Până şi pe hărţile militare, profunzimea lui nu este 
clar stabilită, fiind doar aproximată între 150 şi 200 de 
metri. Lacul apare menţionat şi în scrierile poetului rus 
Alexandr Blok, în care un pădurar din zonă povesteşte că 
această apă este legată prin canale tainice cu marile 
oceane ale planetei. Legenda spune că pe malurile lui, de-a 
lungul anilor s-au făcut descoperiri misterioase ale unor 
epave de mult dispărute în vâltoarea oceanelor lumii. 

În anul 2003, la suprafaţa apei a apărut, nu se ştie de 
unde, o vestă de salvare cu însemnele marinei militare 
americane. După cercetările realizate de autorităţile 
locale, s-a constatat că vesta aparţinea marinarului 
american Sam Belovski, de pe distrugătorul USS Cole. In 
octombrire 2000, în portul Aden, din Yemen, s-a declanşat 
un atac terorist asupra navei, soldat cu moartea a 17 
militari. In urma atentatului, matelotul Sam Belovski a fost 
dat dispărut, iar trupul său nu a fost găsit niciodată. 

Dar cum a putut ajunge după trei ani vesta lui de 


salvare tocmai din Oceanul Indian într-un lăcuşor pierdut 
din Rusia Centrală, la 4.000 km distanţă?! Care a fost 
traseul ei? Oare legendele lacului fără fund sunt reale? 
Oare există asemenea căi subterane necunoscute, care 
unesc diferite puncte ale planetei? 

Incă din anii '70, în Rusia a apărut, în paralel cu 
speologia, o altă ramură de cercetare, care studiază 
tunelurile, pasajele, grotele subterane create altfel decât 
de natură: structuri artificiale. Această ştiinţă se numeşte 
spelestologie, iar termenul a apărut pentru prima dată în 
Georgia, într-un studiu dedicat Mănăstirii  Vardzia, 
construită într-o peşteră. Cea mai activă grupare de 
spelestologie, înființată în 1983, este „Mişcarea 
spelestologică din Leningrad (abreviat în limba rusă LSP). 
În ultimii ani, cercetările ce țin de această disciplină s-au 
intensificat, iar savanții ruşi analizează tot mai atent 
ipoteza existenţei unor pasaje subterane intercontinentale. 

Tunelurile subterane şi peşterile au fost dintotdeauna 
un subiect care a atras atât atenţia oamenilor de ştiinţă, 
cât şi pe a celor pasionaţi de mistere. 

Poate pentru că în întuneric se ascund enigme de 
nepătruns sau pentru simplul fapt că acestea se deschid şi 
acced către centul Pământului. Pe această temă s-au scris 
o mulţime de cărţi şi poveşti fascinante, s-au realizat sute 
de filme de aventuri, care au îmbogăţit mai mult 
imaginaţia oamenilor. 

Cert este că acestea există peste tot în lume, fie că 
vorbim despre galeriile antice recent descoperite sub 
Ierusalim, despre tunelurile de sub marile piramide din 
Egipt, fie de canalele subterane săpate dedesubtul 
Mexicului. 

Arheologii şi oamenii de ştiinţă au început să-şi pună 
tot mai des întrebarea dacă nu cumva aceste reţele 
subterane au fost cândva conectate între ele. Lungimea lor 
nu a putut fi determinată precis, pierzându-se într-un 
nesfârşit labirint în interiorul Pământului. De asemenea, 
nimeni nu a putut confirma faptul că ele au fost construite 
în aceeaşi perioadă. Şi totuşi: când şi cine le-a creat şi în 


ce scop? 

În regiunea Volgograd din Rusia există un lanţ 
muntos cunoscut sub numele de Medvediţki, care, 
începând cu anul 1997, a fost studiat în detaliu de 
organizaţia „Kosmopoisk” (Cercetaşii Cosmosului). Aici a 
fost depistată şi cartografiată o reţea extinsă de tuneluri, 
cercetată pe o distanţă de zeci de kilometri. 

Aceste pasaje subterane au un diametru de 7 până la 
20 de metri şi, pe măsură ce se apropie de creasta 
muntelui, se lărgesc tot mai mult, ajungând până la 120 de 
metri, transformându-se sub munte într-o sală imensă. De 
aici, se ramifică alte trei tuneluri în diferite unghiuri. 
Conform spelestologului rus Anton Anfilov, sub Munţii 
Medvediţki se găseşte un nod important, o încrucişare de 
tuneluri ce vin din alte regiuni, inclusiv din Caucaz. 

Cercetătorul susţine că de aici se poate pătrunde nu 
numai în Crimeea, dar şi în regiunile nordice din Rusia, 
tocmai în arhipelagul Novaia Zemlia din Oceanul îngheţat 
şi chiar pe continentul nord-american. Această ipoteză 
incredibilă este susţinută şi de unii ufologi, care consideră 
că tunelurile sunt încă funcţionale şi utilizate ca artere de 
transport, iar imensele camere subterane - ca baze de 
staţionare a unor aparate de zbor neidentificate (OZN). 

În Uniunea Sovietică, la începutul anilor "50, la 
propunerea lui V.I. Stalin, a fost emis un decret secret al 
Consiliului de Miniştri al URSS, referitor la construirea 
unui tunel pe sub Strâmtoarea Tătară, care desparte Rusia 
continentală de Insula Sahalin şi care leagă Marea Ohotsk, 
la nord, cu Marea Japoniei, la sud. 

În condiţiile declanşării războiului rece, pentru a 
contracara pericolul bazelor militare americane instalate 
în Japonia, Stalin a ordonat construirea unui pasaj 
subteran, prevăzut cu cale ferată, între Insula Sahalin şi 
Rusia. Dar în 1953, conducătorul suprem moare şi 
proiectul este abandonat. 

După destrămarea imperiului sovietic, planul strict 
secret a fost dat publicităţii şi, în 1991, L.C. Berman, 
doctor în ştiinţe fizico-mecanice, o specialistă care lucrase 


ani de zile în acest tunel, a făcut dezvăluiri senzaţionale. 

Ea a mărturisit că, de fapt, tunelul fusese săpat încă 
din timpuri imemorabile, posibil de către o altă civilizaţie, 
şi că proiectanţii ruşi îl descoperiseră întâmplător. Tunelul 
fusese trasat şi construit ţinând cont de geologia dificilă a 
solului de sub fundul apelor. Pereţii săi erau foarte netezi, 
acoperiţi cu un material care seamănă cu lava vulcanică. 

Toţi cercetători ruşi au fost însă de acord că acel 
material nu era unul creat de natură. În urma unui studiu 
aprofundat, s-a ajuns la concluzia că asupra pereţilor se 
acţionase simultan termic şi mecanic, iar rezultatul fusese 
această crustă, cu o grosime de 1, 5 mm, deosebit de 
rezistentă. 

Conform afirmațiilor doctorului Berman, nici măcar 
tehnologia modernă nu ar fi putut realiza o asemenea 
lucrare. Totodată, ea a amintit despre găsirea unor obiecte 
stranii în tunel, a unor mecanisme de neînțeles, 
instrumente şi echipamente necunoscute, şi chiar a unor 
fosile de animale neidentificate. Imediat după abandonarea 
acestui gigantic şi ambițios proiect, serviciile secrete 
sovietice au preluat toate aceste valoroase artefacte, care 
în decursul deceniilor „s-au pierdut”. 

Straniu este că afirmaţiile doctorului Berman vin în 
sprijinul teoriei  spelestologului rus Anton Anfilov. 
Cercetătorul afirmă că Rusia ar fi fost sau poate încă este 
conectată prin tuneluri subterane cu Orientul îndepărtat. 
Tunelul doctorului Berman duce prin Insula Sahalin în 
Japonia. 

Rapoartele arheologice atestă faptul că şi pe 
continentul american s-au descoperit multe tuneluri antice. 
In 1909, ziarul „Phoenix Gazette”, din Arizona, a scos la 
iveală o poveste fascinantă, intitulată „Explorări sub 
marele Canion”. 

Conform articolului, exploratorul G.E. Kincaid, în 
timpul expediției sale în Marele Canion, a făcut o 
descoperire uluitoare: un întreg oraş subteran, cu o reţea 
de tuneluri, în care s-au găsit dovezi ce indică faptul că 
civilizațiile antice au migrat în America din Orient prin 


aceste căi subpământene. 

Cercetătorul a demonstrat, aparent convingător, că 
populaţia care locuia în aceste caverne misterioase, adânc 
săpate în stâncă, era de origine orientală, posibil din Egipt, 
în publicaţie se relatează că echipa coordonată de Kincaid 
a descoperit o cameră gigant, de aproximativ 1.500 de 
picioare (450 de metri), din care porneau zeci de pasaje, 
„ca spiţele unei roţi”. 

De aici au scos la iveală arme şi diverse instrumente 
din cupru, care, în mod straniu, nu au putut fi atribuite 
populațiilor originare din America, şi mai multe tăblițe 
gravate cu semne şi simboluri ce semănau cu hieroglifele 
egiptene. 

În articol se povesteşte că echipa lui Kincaid ar fi 
găsit în tuneluri şi o criptă în care erau depuse mai multe 
mumii ale unor bărbaţi adulţi. „Mormântul sau cripta în 
care au fost descoperite mumiile este una dintre cele mai 
mari camere din oraşul subteran. În pereţii camerei din 
oraşul subteran erau săpate un fel de nişe, fiecare 
adăpostind o singură mumie. Alături de oseminte, în 
cavități s-au găsit şi cupe de cupru şi bucăţi de săbii. 
Unele mumii erau acoperite cu lut, şi toate erau învelite 
într-un material din scoarță de copac”. 

Dacă teoriile lor au fost corecte, atunci misterul 
originii populațiilor preistorice din nordul Americii a fost 
rezolvat: Egiptul şi Nilul, Arizona şi Fluviul Colorado au 
fost cândva, în urmă cu milenii, conectate printr-un lanţ de 
tuneluri. Teoria întrece şi cele mai fanteziste scenarii. 

Toate aceste dovezi se spune că au fost depuse la 
Institutul Smithsonian din Washington, care ar fi 
sponsorizat expediția exploratorului Kincaid. Totuşi, acolo 
nu s-au găsit niciun fel de probe care să ateste existența 
artefactelor antice. De asemenea, nu s-a putut descoperi 
niciun indiciu referitor la ce s-a întâmplat ulterior cu 
exploratorul Kincaid. Acesta parcă s-ar fi evaporat. 

Cu toate că existența exploratorului american şi a 
descoperirilor sale nu poate fi dovedită, un fapt ciudat 
adânceşte misterul. In decurs de câțiva ani de la apariția 


articolului, Guvernul Federal al Statelor Unite a interzis 
accesul în zonă, pătrunderea în acel spaţiu fără aprobare 
constituind o ilegalitate. Numai amerindienilor li s-a 
acordat permisiunea să traverseze acel teritoriu. 

Este un fapt bine cunoscut că în canioanele din statul 
Arizona există o mulţime de grote, cavităţi şi peşteri, 
majoritatea descoperite de alpinişti. Denumirile acestora, 
Turnul lui Seth, Turnul lui Ra, Templul lui Horus, 
sugerează legătura cu Egiptul antic. 

Recent, arheologii au descoperit un tunel vechi de 
1.800 de ani, care duce în direcţia unui întreg sistem de 
galerii, aflat la 12 metri sub Templul Şarpelui cu Pene din 
Mexic. 

Cel mai important centru informaţional al Terrei 
se află în Munţii Carpaţi, în Bucegi 

Urmaşii primilor oameni ai Terrei trăiesc în 
Retezat în Bucegi, în apropierea Vârfului Omu, se află cel 
mai important Centru energetic-informaţional natural al 
planetei. Aceasta este părerea cercetătoarei Cristina 
Pânculescu din Bucureşti. 

lată în esenţă câteva lucruri despre această teorie. 

Existenţa  „Centrului” este semnalată de toate 
tradiţiile străvechi. Astfel, în esoterismul musulman este 
„Muntele Polar” sau „Muntele QAF”. In India şi Tibet i se 
spune Shamballa sau Muntele Meru. 

În Occident se vorbeşte de „Monsalvat” sau „Sediul 
Graalului” - „acolo unde timpul se preface în spaţiu”. La 
chinezi este „Muntele Tai” - sediul nemuritorilor. El se mai 
regăseşte şi sub denumirea de „Axis” sau „Cardines 
Mundi”, „stâlpul cerului”, „piramida cosmică”. În 
creştinism este „crucea” sau „arborele vieţii”. _ 

Acest „centru” are proprietăţi cu totul speciale. In 
lucrarea pe care autoarea a elaborat-o în urma acestor 
cercetări (finalizate încă din anul 1988), sunt descrise o 
serie de efecte energetice speciale ale „centrului” în cauză 
surprinse pe peliculă foto, electronografice şi mostre de 
rocă cu proprietăţi stranii, prelevate de pe vârful respectiv. 
Aceste probe confirmă pe parcursul lucrării (deosebit de 


vastă) activitatea „centrului”. 

Structura energetică a Terrei este mult mai complexă 
decât se crede. „Centrul energetic” din Bucegi este cel mai 
important, însă nu este singurul. Mai există şase „centri 
energetici” de primă importanţă (pe lângă mulţi alţii 
secundari), care sunt în corelaţie cu acesta, şi este posibilă 
localizarea lor pornind de la cel din Bucegi. 

Acest  „centru” precum şi toţi ceilalţi „centri” 
secundari sunt cheile care vor da acces „Omului Mare” 
care este Umanitatea la oceanul infinit al energiei şi 
informaţiei cosmice. 

Pentru întreaga structură a Universului nostru există 
o cheie. Această cheie apare în tradiţie sub denumirea de 
„Axis” sau „Cardines Mundi”, care nu reprezintă altceva 
decât locul geometric al centrelor tuturor structurilor 
macrocosmice ale Universului nostru şi în acelaşi timp 
locul geometric al tuturor universurilor. 

Există un sistem energetic-informaţional natural, în 
care tot este în contact cu totul, făcând posibilă 
comunicarea şi schimbul. In realitate, „centrul” din Bucegi 
reprezintă o adevărată „poartă” de ieşire din universul 
terestru, el constituind punctul Planetei Pământ plasat pe 
acest loc geometric de conexiune universală. 

Prin proprietăţile pe care le are acest centru ar 
rezulta că timpul (a patra dimensiune terestră), poate fi 
abolit, deci poate fi controlat, şi în acest caz viteza luminii 
înceteză a mai fi o barieră în calea omului spre cosmos. 

În urma cercetărilor a rezultat că acest centru are o 
activitate (prezentând maxime şi minime) ciclică, cu 
perioada de un an. Din datele furnizate de tradiţii, rezultă 
că aceste cicluri anuale sunt înscrise în nişte cicluri mult 
mai mari care se întind pe milioane de ani. 

Un ciclu complet, în tradiţia vedică, se regăseşte sub 
denumirea de Mahayuga. Un ciclu Mahayuga se compune 
din patru yuga sau vârste ale umanităţii. Aceste patru 
perioade nu sunt egale. 

O serie de argumente pledează pentru ipoteza că 
începând cu anul 1986 intensitatea activităţii centrului a 


depăşit „pragul de latenţă”, urmând şi în prezent o 
creştere din ce în ce mai accelerată. 

Zona care conţine acest centru este Sanctuarul 
principal al Kogayonului, deci Muntele Sacru al dacilor. 
Găsindu-se în Bucegi, el se compune din trei trepte 
supreme de iniţiere, la care se adaugă alte 12, superioare, 
şi numeroase trepte inferioare de „învăţătură”, accesibile 
numai iniţiaţilor. 

Strămoşii noştri nu au ales întâmplător acest munte. 
Ei cunoşteau existenţa acestui „centru“, precum şi legile 
care guvernează funcţionalitatea lui. Chemaţi de Sfinx, 
strămoşii noştri ştiau a se face nemuritori. Aceste legi pot 
fi redescoperite. 

Teoria prezentată de Cristina  Pânculescu la 
televiziune, în cărţi, radio şi în presă a suscitat un viu 
interes, cercetători de renume din întreaga lume arătându- 
se interesaţi de „straniile fenomene” din munţii noştri. 

Arheologii au identificat o piesă inedită, un veritabil 
mesaj al dacilor care au trăit în sec. I-II e.n. În zona 
Podişului Central Moldovenesc. 

La 10 kilometri SV de laşi, pe un promontoriu numit 
de localnici „la Căprărie”, unde culmile dealului Bârsan 
coboară lin către iazul de deasupra satelor Dumbrava şi 
Ciurbeşti, săpăturile specialiştilor au scos la iveală 
vestigiile a 18 locuinţe antice, 14 de suprafaţă şi patru 
bordeie, care alcătuiau, în urmă cu aproape două milenii, 
un sat locuit de daci. 

Bogăția şi varietatea materialelor găsite reliefează nu 
numai continuitatea locuirii dacice pe aceste meleaguri, ci 
şi evoluţia culturii strămoşilor noştri. 

Unul dintre cele mai importante obiecte descoperite 
îl constituie o tabletă din ceramică (un fragment de disc), 
care prezintă un decor incizat pe ambele feţe, plăcuţa 
având la partea superioară un orificiu pentru prindere. 
Conform ipotezei descoperitorilor, tableta ar conţine 
imagini referitoare la un decor cosmic. Astfel, cercul de pe 
avers ar semnifica Pământul, cadranul, cele patru puncte 
cardinale, iar inciziile, circulare şi semicirculare, ar figura 


Soarele, Luna şi alte planete. 

În funcţie de reprezentările de pe celelalte două 
sferturi de cerc (care nu au fost găsite), s-ar fi putut 
aprecia dacă întregul decor al aversului imaginează cele 
patru faze ale Lunii. Pe revers, s-ar contura o corabie, 
mijloc de navigaţie considerat în diverse culte străvechi ca 
simbol solar şi vehicul al morţii. Orificiul pentru prindere 
de pe tăbliță a dus la concluzia că ar fi vorba de o amuletă 
cu funcţie magică. 

Descoperirea de la Dumbrava  îmbogăţeşte 
cunoştinţele noastre despre preocupările astronomice ale 
dacilor, adăugându-se calendarului din incinta sacră de la 
Sarmizegetusa. De altfel, istoricul Iordanes (sec. al IV-lea) 
arăta că dacii făceau observaţii asupra stelelor. 

Cultul soarelui era răspândit printre daci, dovadă 
fiind un vas găsit în aşezarea de la Bucureşti-lei pe care 
este încrustat un cerc solar, aceeaşi reprezentare figurând 
şi pe câteva vase identificate la Sarmizegetusa. De 
asemenea, la Piatra Roşie, specialiştii au descoperit 
fragmentele unui car solar în miniatură, din fier şi bronz. 

În lume există unele mici populaţii izolate ce se 
consideră a fi urmaşii primilor oameni de pe Pământ. Aşa 
se socotesc multe comunităţi din Caucaz, bascii din Pirinei 
şi guanchii din Canare. 

Exemplele ar putea continua. Dar puţini ştiu că în 
România, în preajma Muntelui Gagu, din masivul Retezat, 
trăiesc aşa-numiţii gugani sau Gugulani, păstori voinici şi 
foarte înalţi, cu viaţă retrasă şi particularităţi lingvistice 
destul de stranii, care se pretind a fi urmaşi direcţi ai 
dacilor şi coborâtori din... cei mai vechi oameni din lume! 

Neam de păstori, guganii îşi trag numele şi se cred 
de-o seamă cu piscul Gagu din masivul Godeanu, la sud de 

Retezat (care are 21 de vârfuri, toate peste 2000 m, 
dar niciunul mai mare ca vârful Gagu - 2.291 m). 

Anumite particularități lingvistice (dialecte) în 
vorbire, destul de stranii, au creat legende şi au făcut din 
Gugulani un izvor de presupuneri şi de ipoteze, care îşi au 
originea în preistorie. Credinţa acestor păstori români cum 


că ar fi cei mai vechi oameni de pe Pământ este mai 
adâncă decât legenda, pentru că ajunge tocmai la rădăcina 
miturilor primordiale ale omenirii. 

Se povesteşte, de pildă, că strămoşii ancestrali ai 
guganilor ar fi urmaşii pământeni din Gigantomachia 
Elină, care păşeau din munte în munte cum am călca noi 
din piatră în piatră, iar lupta lui Iovan Iorgovan, nimeni 
altul decât modelul după care a fost întruchipat Hercules, 
cu balaurul a avut loc la poalele Muntelui Oslea, de lângă 
izvorul Cernei, cum se păstrează în baladele populare din 
partea locului, şi nu pe Ossa din Olimp, cum se narează în 
Odiseea. 

Probabil că Homer, împreună cu Hesiod, a strămutat 
Gigantomachia din [ara Hațegului, leagănul civilizaţiei 
româneşti şi unul dintre legănele lumii de astăzi, pe coasta 
Golfului Thermaios, ca să le fie, probabil, mai la îndemână. 

Ideea cu Gigantomachia carpatică a fost lansată, cu 
exemplificări  patronimice, de Nicolae Densuşianu 
(18461911), în opera sa capitală „Dacia preistorică”, fiind 
reluată în mai multe studii de dată recentă, care reanimă 
această poveste ce, în niciun caz, nu trebuie uitată! 

Numele de giganţi vine de la hogigas - uriaş care, 
fiind identic cu ho gegenes, poate însemna şi „născut din 
pământ”, adică băştinaş. Este, credem, revelator să 
reamintim că în textele antice se pomeneşte de localitatea 
Gigonus - Guganul, iar pe harta geografică a României, 
lângă Caransebeşul de astăzi, este menţionată aşezarea cu 
numele de Gaganis, pentru a ne convinge de străvechea 
etimologie mitică a guganilor. 

Să nu uităm că există unele aprecieri, din ce în ce 
mai des citate, potrivit cărora spaţiul carpato-danubiano- 
pontic ar fi jucat un rol hotărâtor în anumite momente- 
cheie ale istoriei lumii şi că, potrivit altor estimări, într-un 
viitor apropiat aici se va afla centru spiritualităţii umane! 

Amintiri din (i) realitatea imediată 

Probabil că nu aş fi scris34 niciodată în stilul ce 
urmează acest eseu. Sunt de peste trei decenii un 
cercetător asiduu al ufologiei (fenomenului OZN) şi sunt 


familiarizat cu ceea ce de regulă sunt numite teoriile ce ţin 
de SETI şi CETI 36 de contactanţi, răpiri, întâlniri de 
diverse grade, crash-uri37, războaie cosmice şi catastrofe 
mai mult sau mai puţin planetare38 sau civilizaţionale. 

Totul a început printr-un telefon. Despre ce a urmat 
apoi, fiecare dintre dumneavoastră, chiar şi eu, putem 
avea ce păreri dorim... 

Vreau să supun atenţiei un alt punct de vedere, legat 
de un fapt posibil (i) real, dar cum veţi vedea, greu de 
demonstrat. În economia faptelor ce urmează să le relatez 
aş dori să înţelegeţi că nu vreau să fiu partizanul niciunui 
punct de vedere, ci doar un narator cât de cât obiectiv al 
evenimentelor descrise. 

34 Narator gen. dr. Emil Străinu. 

35 De la expresia englezească Search 
Extraterrestrial Intelligence - Căutarea civilizaţiilor 
inteligente. 

36 De la expresia englezească: Communication 
Extraterrrestrial Intelligence. 

37 Din engleză - prăbuşiri. 

38 Aluzie la lucrările lui Immanuel Velicovski - 
„Ciocnirea lumilor” şi la lucrarea lui Samuel 
Huntington - „Ciocnirea Civilizaţiilor”. 

Era o dimineaţă de iulie, soarele abia răsărise şi din 
cauza căldurii de peste noapte nu putusem să dorm şi 
preferasem să navighez pe internet până în zori, când, şi 
obosit, şi toropit de căldură, am adormit în fotoliu la birou 
în faţa calculatorului... 

La un moment dat, pe la 7 - 7.30, m-am trezit 
buimăcit de telefonul mobil care suna în neştire, multe 
apeluri de la acelaşi număr... Cineva sunase de multe ori şi 
insista. 

Pentru a înţelege ceea ce urmează am să vă spun că 
cel ce suna era un amic, ofiţer superior din armată, iar ca 
pregătire avea specializarea „trupe de comando”. Trecuse 
de câteva ori în ultimii ani prin iadul din Irak şi 
Afghanistan, iar mai înainte avusese încă cel puţin alte 
cinci misiuni de luptă de durată prin Africa şi America 


Latină. 

Îl cunosc foarte bine şi pentru mine este mai presus 
de orice bănuială de impostură pe care cred că a-ți 
încerca-o legat de istorisirea ce urmează... Mai mult, nu 
este un fan al science fiction-ului sau al ozenisticii. Dar 
există şi un dar... 

Intrând în subiect, trebuie să spun că în dimineaţa cu 
pricina amicul meu venea dintr-un scurt concediu de şapte 
zile, pe ce-l făcuse la munte, solitar, cu cortul, undeva prin 
Retezat. La apropierea de Bucureşti, maşina i-a semnalizat 
printr-un senzor că mai avea benzină pentru doar câţiva 
zeci de kilometri, deci s-a orientat spre cea mai apropiată 
benzinărie. 

Conform relatării, fiind ora 05.00 - 05.10, la 
benzinărie nu mai era nimeni altcineva care alimenta, ci 
undeva lateral doar un Hummer kaki cu gemuri fumurii 
„torcea” cu motorul pornit, dar înjur nu era nimeni. 

După ce a alimentat, a plătit şi s-a îndreptat spre 
maşina sa, un „tout terrain”, pentru reluarea călătoriei. 
Dar atunci a observat că uşa din dreptul şoferului de la 
Hummer era deschisă şi pe scaun stătea un, să-i spunem, 
„individ” în cizme, dar care nu avea haine, ci era în 
totalitate acoperit de solzi verzi, exact ca un crocodil, iar 
pe cap avea un fel de creastă ca o şopârlă... „Individul”, să- 
i spunem aşa, l-a observat, nu s-a sinchisit cu nimic, s-a dat 
jos din maşină, l-a privit, a scos nişte sunete ascuţite către 
cineva din maşină, părea iritat, s-a urcat şi a demarat în 
trombă... 

Cât timp amicul meu l-a privit a apreciat că avea 1, 
902,00 metri înălţime şi avea ochii galbeni cu pupile 
verticale ca de pisică. In mod ciudat, maşina nu avea 
număr de înmatriculare nici în faţă, nici în spate. 

Contrariat, vrut să vadă dacă mai fusese vreun 
martor la eveniment, dar a constatat că era singur în 
parcarea staţiei de benzină. Observând că la intrare era o 
cameră video, l-a întrebat pe cel ce vindea la staţie dacă 
funcţiona, dar acesta a răspuns în doi peri că acea cameră 
video este doar... de decor!! 


Trecând de momentul de perplexitate, s-a gândit că 
ar putea fi vorba de o farsă bine regizată şi şi-a reluat 
drumul. 

Cred că sunteţi de acord cu mine că omul nostru era 
totuşi frământat de contradictoriul, sau să-i spunem 
stranietatea, întâmplării. 

Pentru că lucrurile nu s-au oprit aici, după câţiva 
kilometri a văzut acelaşi Hummer tras pe dreapta, cu toate 
cele patru uşi deschise şi la câţiva metri de maşină, pe 
câmp, de data aceasta erau doi aşa-zis indivizi, de culoare 
verde închis, ce păreau că se ceartă s-au discută ceva 
foarte aprins. 

Unul dintre ei părea mai înalt cu 10 - 15 centimetri 
decât celălalt şi nu avea cizme în picioarele a căror labă 
semăna cu cea de şopârlă când păşea, dar avea şi un fel 
de... coadă! 

Pe şosea treceau multe camioane în ambele sensuri, 
ai căror şoferi făceau semne spre „creaturi”, dar nu a oprit 

nimeni. Cei doi au părut total nestingheriţi când 
amicul meu i-a fotografiat cu telefonul mobil. 

După câteva minute (3 - 5 minute), conform relatării, 
cei doi s-au urcat calmi în Hummer, au întors spre sensul 
invers celui de venire spre Bucureşti şi cu o viteză 
uluitoare au dispărut în trombă, iscând o adevărată panică 
pe şosea şi zeci de înjurături ale celorlalţi participanţi la 
trafic. 

Amicul nostru a revăzut fotografiile de pe telefonul 
mobil şi a pornit glonţ spre Bucureşti, cu gândul să vină la 
mine pentru a ne sfătui ce facem cu fotografiile, care erau 
uluitoare. 

Partea tragică a poveştii este că la momentul 
ajungerii la mine telefonul arăta clar că se făcuseră 11 
fotografii, doar în locul pozelor ecranul rămânea verde la 
listarea fotografiilor. Ecranul era verde şi atât. Nicio 
imagine! 

Am fost împreună cu el la reprezentanța firmei ce 
asigura service-ul telefonului, dar singurul răspuns a fost 
că a fost fotografiată o sursă de lumină foarte puternică 


de... culoare verde! Nu am putut recompune nimic din 
ceea ce a fost fotografiat. 

Nu vreau să spun nimic despre cele ce au urmat 
momentului marii dezamăgiri, dar pot să vă spun că timp 
de două săptămâni am ascultat povestea de zeci de ori, am 
căutat alţi martori, dar totul a fost marcat de un eşec total. 

Amicul meu este la această oră undeva pe un teatru 
de operaţii militare şi probabil că între două ambuscade se 
mai gândeşte şi acum la întâmplarea ciudată pe care a 
trăit-o, foarte ciudat în mod singur şi fără puterea de ao 
dovedi material. 

Un lucru este sigur: trăim într-o lume pe care numai 
credem că o cunoaştem, avem o vagă impresie că suntem 
stăpânii ei, când de fapt cred că suntem nişte subchiriaşi 
în 

tranzit pe o planetă care nu ne-a aparţinut niciodată 
şi unde de fapt nici nu ştim care ne este menirea... 

La softul care ne conduce ar fi interesant de ştiut la 
cine este butonul „Delete” sau măcar cel „On” şi „Off... 

Cu tricolorul în Insula Paştelui 

Foarte mulţi dintre noi au auzit despre faimoasa, 
misterioasa Insulă a Paştelui, cunoscută sub numele de 
Rapa Nui sau, datorită aşezării sale, supranumită şi 
Buricul Pământului (sau Buricul Lumii), dar puţini ştiu 
măcar câteva date despre aceasta. 

Situată la 27 grade 8 minute şi 24 de secunde 
latitudine Nordică şi 110 grade, 45 de minute, 50 de 
secunde longitudine Estică, insula se află la 2.700 de mile 
de Tahiti şi 2.600 de mile de oraşul chilian Valparaiso, 
paradisul artiştilor sud-americani. La nord-vest se găseşte 
Arhipelagul Galapagos. La sud, cel mai aproape „uscat” 
este continentul Antarctica. 

Suprafaţa Insulei Paştelui este de 166 de kilometri 
pătraţi. Are o formă triunghiulară, cu țărmurile de 16 
kilometri, 18 kilometri şi, respectiv, 24 de kilometri. 

Deşi se află în calea vânturilor din Antarctica, clima 
sa rămâne temperată. Sezonul uscat durează din 


decembrie până la sfârşitul lui mai, iar sezonul ploios şi 
rece, din iunie până în noiembrie. Insula este în întregime 
vulcanică, putându-se observa şi în prezent conurile a trei 
vulcani. 

Pe insulă se observă însemnate variaţiuni magnetice. 
Rocile de pe insulă au un conţinut foarte mare de fier şi 
oxizi de fier şi au în majoritate culoarea roşie, portocalie 
sau nuanţe de galben. 

Insula este caracterizată de faptul că toate ancorările 
sunt primejdioase. Conform scriitorului Francis Mazière, 
până în 1964 nu a existat niciun port, doar un mic 
aerodrom cu o pistă de pământ bătătorit inutilizabilă 
pentru avioanele de cursă lungă. 

In vara anului 2008, când am ajuns în Insula Paştelui, 
acolo se afla un aeroport modern pentru orice tip de avion 
de cursă lungă şi era amenajat un port, facilităţi ce erau 
funcţionale zilnic, indiferent de timp şi anotimp. 

Dacă în anul 1964, când pe Insula Paştelui a ajuns 
Francis Mazière nu erau decât un mic spital şi un post de 
radioemisie, în anul 2008 insula era conectată la civilizaţia 
secolului al XXI-lea, având toate facilităţile necesare, 
devenind între timp una dintre marile atracţii turistice ale 
lumii. Rada portuară este într-o zonă numită Handaroua. 
În insulă am semnalat şi prezenţa armatei americane. 

Insula Paştelui este actualmente teritoriu chilian, 
fiind una dintre destinațiile exotice ale tuturor turiştilor de 
pe mapamond. 

Istoriceşte vorbind, insula fost semnalată pentru 
prima dată de piratul David în 1686, dar abia în 1722 
Rogeween, comandantul olandez al unei flotile alcătuite 
din trei corăbii, a descoperit insula pe care, în cinstea 
sărbătorii religioase prăznuite cu o zi înainte, o botează 
„Insula Paştelui”. 

În 1774, insula este explorată de celebrul căpitan 
Cook, care descoperă că aici sunt foarte multe grote ce au 
fost locuite în vechime, dar nu se ştie nici azi „de către 
cine?” şi mai ales „de ce?” aceşti locuitori erau obligaţi să 
trăiască sub pământ, în timp ce la suprafaţa sunt regăsite 


fundaţiile a numeroase locuinţe destul de evoluate pentru 
acele timpuri. 

Cu acest prilej, vizita lui Cook se lasă cu împuşcături, 
deoarece  băştinaşii îşi însuşiseră unele bunuri ale 
marinarilor şi nu voiau să le mai înapoieze. 

Insula este celebră prin cele peste 900 de statui 
uriaşe de piatră numite în limba locală Moai. In afara 
insulei, doar în două locuri se mai găsesc astfel de statui: 
una la British Museum, cealaltă la Santiago de Chile, în 
grădina unei instituţii de stat. 

Cele mai multe statui sunt distruse sau dărâmate, 
însă există şi situri arheologice ce uimesc prin frumuseţea 
şi grandoarea acestor ansambluri de statui uriaşe. Se 
poate vizita şi cariera de piatră, de unde erau extrase 
blocurile de rocă din care erau sculptate statuile şi unde se 
poate vedea chiar o statuie care a fost abandonată înainte 
de a fi finisată. 

Aceasta este probabil ultima statuie l-a care s-a 
lucrat pe insulă. Cea mai mare problemă o constituie 
răspunsul la două întrebări care până azi nu a fost 
elucidat: cum au fost realizate statuile, cu ce mijloace şi 
cum au fost deplasate pe locurile de amplasare deoarece 
distanţele sunt foarte mari, iar indigenii nu cunoşteau 
roata. Se spune că în anii '50 ai secolului trecut, când 
celebrul explorator Thor Hayerdahl a ajuns pe Insula 
Paştelui a întrebat un băştinaş, ce părea foarte în vârstă, 
un fel de guru al locului, despre modul cum au putut 
transporta statuile, iar acesta ar fi răspuns: „Nu a trebuit 
să le transportăm, statuile au mers singure!” 

Interesant, dacă nu foarte ciudat răspunsul şi în 
acelaşi timp incitant pentru ştiinţă! 

Cred că este interesant de menţionat că în apropiere 
de vestita localitate şi cetate preincaşă din Peru de la 
Tiahuanaco există Lacul Titicaca, cunoscut din vechime 
sub numele de... Buricul Pământului! Personal, cred că 
alăturarea numelor nu este deloc întâmplătoare. 

Revenind la cele arătate mai sus, reamintim că 
exploratorul Thor Hayerdahl a realizat mai multe expediţii 


în Oceanul Pacific, cu ambarcaţiuni construite manual, 
rudimentar, după tehnici de mii de ani, dorind să confirme 
o migraţie a populaţiei din Polinezia spre Insula Paştelui şi 
continentul sud-american. Expediţiile au avut succes, dar 
lumea ştiinţifică s-a făcut că „nu observă” evenimentul. 

Aceste expediţii sunt transpuse în lucrări precum: 
Expediția Aku-Aku, Expediția Kon-Tiki şi Expediţiile Ra I şi 
Ra II. 

În fiecare an, spre sfârşitul lui lunii februarie, are are 
loc sărbătoarea tradiţională numită Tapaţi, adânc legată de 
folclorul şi spiritualitatea insulei. 

Cel mai impunător punct al insulei este Muntele 
Terevaka din punctul nordic al coastei, care are vârful la 
peste 500 de metri altitudine. Acesta este cel mai tânăr 
dintre vulcani şi se pare că a erupt cel mai recent, acum 2 
- 3 mii de ani. Uneori se spune că se aude cum mai 
„sforăie” în adâncuri. 

În afara celor trei vulcani semeţi de pe insulă există 
alte aproximativ 60 de centre de erupție pe insulă. Este 
foarte important să reamintim că existenţa acestor vulcani 
leagă foarte bine prin tradiţii şi legende Insula Paştelui de 
existenţa legendarului continent MU, ce ar fi existat 
cândva în epoca preistorică în Oceanul Pacific şi care ar fi 
dispărut în urma unui cataclism planetar, rămăşiţele sale 
fiind actuala Polinezie şi Insula Rapa Nui. Ipoteza este în 
ultimii ani, mai ales după anul 2000, în urma cercetărilor 
geologice şi geofizice, din ce în ce mai credibilă şi mai 
argumentată ştiinţific. 

Transformările geofizice ce au avut loc pe insulă sunt 
vizibile şi la Cariera de Uriaşi, de pe muntele Rano- 
Raraku, unde doar torsurile şi capetele statuilor mai sunt 
vizibile din cauza aluviunilor adunate pe pantele craterului 
vulcanului. 

De fapt, pe harta Insulei Paştelui, Rapa Nui, 
termenul de „Te Pito to Henua” sau „Buricul Pământului” a 
fost adoptat de inițiaţii din Rapa Nui deoarece este posibil 
ca insula să fi fost folosită ca punct geodezic sau marcator 
central într-un străvechi sistem global de coordonate 


cer/pământ. 

In situl numit Tongariki există de altfel o statuie ce 
are mâinile aşezate ca şi cum „şi-ar proteja buricul” şi 
exemplele pot continua... 

In situl ceremonial din craterul Orongo sunt foarte 
multe petroglife cu inscripţii şi desene ce sunt legate de 
cultul aşa-zisului om-pasăre, a cerului şi soarelui. 

Interesant că la peştera Ana Kai Tangata, unde se 
pregăteau Hop, aşa-zişii campioni pentru „Ceremonia 
omului-pasăre”, numele cavernei, păstrat până în zilele 
noastre, este pe bună dreptate sau nu... „Peştera 
canibalilor”! 

Au fost oare locuitorii Insulei Paştelui într-o anumită 
perioadă canibali? 

Nu putem da încă un răspuns precis, dar, deşi există 
peste zece teorii ce încearcă să explice motivele reale ale 
stingerii civilizaţiei din Insula Paştelui, niciuna dintre 
acestea nu dă până în prezent un răspuns satisfăcător 
problemei din punct de vedere ştiinţific. 

Cert este că toate cunoştinţele noastre actuale nu ne 
permit încă să înţelegem, nici în parte, cultura şi ce s-a 
întâmplat cu adevărat în Insula Rapa Nui. La venirea în 
insulă a primilor europeni aşa-zis civilizatori, vechea 
civilizaţie se stinsese, iar vechile cunoştinţe iniţiatice 
dispăruseră de mult. 

Din mărturiile istorice, artefacte, ruinele aşezărilor 
umane şi relicve am putut să constat că în zonă a existat o 
puternică tradiție şamanică cu caracteristici locale 
definitorii şi unice. 

Pe când se afla în India colonelul James Churchward 
a avut revelaţia existenţei continentului pierdut Lemuria 
sau Mu, ce ar fi un fel de Atlantida din Oceanul Pacific, 
fapt de la care s-au dezvoltat multe alte teorii. 

In lucrarea Ancient Tonga and the Lost City of Mu, 
scriitorul David Hatcher Childress, pe care am avut ocazia 
să-l cunosc şi cu care am discutat îndelung despre Rapa 
Nui şi civilizaţia polineziană, are o teorie interesantă 
argumentată ştiinţific potrivit căreia continentul străvechi 


Mu ar fi fost înghiţit de ape în urma unui cataclism 
planetar. 

În urma cataclismului au rămas actualele insule ale 
Arhipelahului Polinezian şi Insula Paştelui care, de fapt, n- 
ar reprezenta altceva decât vârfurile munţilor vechiului 
continent dispărut, legendă care de altfel circulă în 
Oceania, Pacificul de Sud şi Polinezia încă din vechime. 

Până în prezent s-au lansat mai multe teorii cu privire 
la aceste statui numite de localnici Moai, dar niciuna nu 
reuşeşte să explice în întregime rolul acestora şi nici 
scopul în care au fost construite. 

Fără a enumera celelalte teorii referitoare la acest 
subiect vom spune doar că, pornind de la o observaţie 
directă făcută pe insulă cu privire la modul de propagare a 
undelor radio în apropierea acestor statui, am constatat că 
acestea funcţionează ca nişte veritabili elemenți vibratori 
activi pentru anumite frecvenţe din spectrul radio. 

Mai pe înţelesul tuturor, aceste statui funcţionează ca 
nişte... antene radiol. Se pare că explicaţia este foarte 
simplă şi, folosind principiul Sabiei lui Occam, este şi 
foarte acceptabilă. 

Astfel, datorită concentraţiei foarte mari în fier a 
compoziţiei (naturale, de altfel) a bazaltului şi granitului 
din care sunt construite aceste statui, comportarea lor în 
câmpuri electrice şi magnetice devine specifică. 

Teoria este simplu de înţeles şi cred că tocmai 
simplitatea ei a făcut ca să nu fie sesizată până acum. Se 
stabileşte o relație între compoziția, dimensiunile acestor 
statui şi diferite frecvențe radio, aceste monumente 
megaltice acţionând, se pare, fie ca antene de emisie sau 
recepție, fie atât ca antene de recepție, cât şi de emisie. 
Deci, există posibilitatea ca aceste statui să fie folosite pe 
post de antene, să joace un rol de radiobalize sau 
radiofaruri pentru cine ştie ce corespondenţi din Univers! 

Dincolo de dimensiuni şi poziţionare, aceste 
adevărate câmpuri de antene îşi mai puteau schimba 
frecvențele de lucru prin ataşarea sau nu a vestitelor 
pălării de piatră care, prin compoziţia diferență (de regulă 


un bazalt roşu deosebit de concentrat în fier), schimba 
caracteristicile piezoelectrice ale elementelor vibratoare 
prin modificarea permitivităţii electrice şi magnetice a 
ipoteticelor antene, realizându-se astfel ceea ce numim un 
acordaj radio. 

Dacă teoria se va dovedi corectă, ea ar putea fi 
revoluţionară şi aplicată şi altor structuri megalitice din 
lume, inclusiv din România, şi ar explica mai uşor posibila 
intervenţie a unor ipotetice civilizaţii extraterestre în 
istoria umană, chiar şi fără un contact direct permanent. 

Dar iată ce s-a mai întâmplat în timpul vizitei mele pe 
Insula Paştelui: 

Interesant că anumite persoane din conducerea 
rezervației Insula Paştelui, aproape de perioada de plecare 
de pe insulă, după ce au aflat de teorie, în urma discuţiilor 
mele cu nişte grupuri de cercetători occidentali cu care mă 
consultasem (aflaţi pe insulă să studieze statuile Moai 
scufundate în Oceanul Pacific), au încercat mai mult sau 
mai puţin voalat să-mi îngrădească accesul la anumite 
situri sau locaţii cu statui, devenind subit foarte suspicioşi 
şi circumspecţi. 

Când se deplasa, grupul meu era permanent însoţit 
de un poliţist (Ranger Rezervation) călare al rezervației, 
care acum ne stabilea foarte strict itinerariile, limitându- 
ne uneori accesul la anumite statui! 

La plecare, pe aeroport, am constatat că controlul 
vamal era de-a dreptul draconic, aparate speciale 
identificând orice eşantion de piatră „luat” de pe insulă, 
cei prinşi în flagrant fiind foarte aspru amendaţi. 

Ca fapt divers, nu putea fi scoasă pe calea aerului 
nici măcar pulbere de sol, aceasta reacţionând chiar şi în 
cantităţi infime, aparatura de identificare fiind deosebit de 
sensibilă. Politeţea şi ospitalitatea locală erau lăudabile 
până în momentul în care încercai să scoţi ceva de pe 
insulă. 

Unele obiecte erau vândute de localnici turiştilor şi 
apoi, prin anunţarea autoriităţilor vamale, erau recuperate 
la plecare cu prilejul controlului vamal al turiştilor. Apoi 


circuitul se relua şi... localnicii şi vameşii prosperau! 

Dincolo de acest aspect, Insula Paştelui mi-a rămas 
pentru totdeauna în suflet, ea reprezentând una dintre 
marile enigme şi provocări ale civilizaţiei umane. 

Despre Insula Paştelui s-a scris foarte mult, s-au 
realizat filme şi monografii, dar insula continuă să-şi 
poarte secretul peste milenii cu graţia şi solemnitatea 
statuilor sale gigantice şi unice. 

În linie dreaptă, cel mai apropiat uscat este Insula 
Pitcairn, la aproximativ 1.000 de kilometri. 

Proiectele secrete ale Guvernului Mondial 
secret 

De ceva vreme o întrebare a devenit emblematică în 
lumea fabuloasă a Culturii Teoriei Conspiraţiei: cine 
conduce de fapt lumea? 

Nu vă grăbiţi... Răspunsuri sunt suficiente. Unele mai 
interesante decât altele... Dar presupunând, prin reducere 
la absurd, că găsim răspunsul potrivit, apare atunci o altă 
întrebare: cum se conduce de fapt lumea, prin ce mijloace? 

Cartea pe care o aveţi în mână vă prezintă tocmai 
aceste proiecte ale Noii Ordini Mondiale, ale Guvernului 
Mondial Secret, modul cum suntem  manipulaţi, 
dezinformaţi, intoxicaţi de Marea Cupolă a Conducerii din 
Umbră... 

Se spune că startul acestor proiecte în ceea ce 
numim Lumea Modernă s-a dat odată cu validarea şi 
declanşarea Operațiunii Paperclip, ce viza recuperarea de 
către SUA a savantilor şi tehnologiei naziste odată cu 
sfârşitul celui de-al doilea război mondial. Stalin avea şi el 
planul său similar celui american, aşa că prada a fost 
împărţită frăţeşte... 

Au urmat Marea Revoluţie Culturală din China, 
războiul din Coreea şi Vietnam, conflictul nesfârşit din 
Orientul Apropiat şi Mijlociu, Criza Rachetelor din Cuba şi 
Primăvara de la Praga, conflictul din Afghanistan şi crizele 
din America Latină şi Asia de Sud-Est, toate acestea au 
fost mană cerească pentru întărirea controlului: din ce în 
ce mai puţini oameni împotriva a din ce în ce mai mulţi... 


Au trebuit să treacă 50 de ani ca să se recunoască că 
naziştii erau la un pas de realizarea bombei atomice. Dar 
până la aceasta, foarte multe dintre realizările lor 
tehnologice din perioada 1933 - 1945 au depăşit cu mult 
ştiinţa şi tehnologia existentă în restul planetei. 

În perioada de început a ascensiunii sale, mai precis 
până la fuga lui Rudolf Hess, Hitler a acceptat orice idee 
ce-i putea da putere, cochetând cu cele mai oculte 
organizaţii, speculându-se că, folosind medii specializate în 
călătorii extracorporale astrale, reuşise să ia legătura cu 
cel puţin o civilizaţie extraterestră ce acceptase să-i 
furnizeze noţiuni ştiinţifice şi tehnologice necunoscute 
până atunci pe Terra. 

Filmul „Contact”, cu celebra actriţă Jodie Foster, este 
o provocare directă la subiect. Nu ştim ce s-a dorit iniţial 
prin realizarea acestui film, dar un lucru este clar: după ce 
a fost lansat, a creat probleme care sunt din ce în ce mai 
mari. Dispărut o perioadă de pe ecrane, filmul a reapărut 
în forţă, ridicând în continuare semne foarte mari de 
întrebare. 

Este cunoscut faptul că o serie din fenomenele OZN 
din anii 1945 - 1950 erau provocate de lansările de 
rachete germane V-2, făcute la început de nemți şi 
continuate de americani şi de ruşi, dar care nu au fost 
recunoscute ca atare decât jumătate de secol mai târziu 
Ultima treaptă a rachetei se sateliza, se învârtea în jurul 
Terrei, până îşi epuiza energia cinetică, după care reintra 
în atmosferă ca un posibil... OZN, dând fiori sistemelor de 
apărare antiaeriană. 

După 1946, mai precis odată cu inventarea 
tranzistorului, avem de-a face cu o adevărată explozie 
tehnologică, al cărei motor era Planul Marschall, şi 
„combustibilul” era constituit din  „picăturile” de 
tehnologie extraterestră ce le primeam după celebrul 
„Incident Roswell”, în urma unui acord ce este şi astăzi 
negat cu desăvârşire, deşi existența devine pe zi ce trece 
mai evidentă ca oricând. 

Tentativele din anul 2010 de a recunoaşte existența 


civilizaţiilor extraterestre s-au soldat cu un fiasco, fiind 
ucise din faşă de Marii Stăpâni, care au considerat că nu 
este cazul ca muritorii de rând să fie la curent cu existenţa 
contactelor interplanetare. 

Mult mai discret, dar cu continuitate, China şi 
Federaţia Rusă îşi pregătesc cu atenţie populataţia pentru 
marele şoc planetar, această ciocnire a civilizaţiilor ce este 
iminentă pentru homo sapiens sapiens... 

Alţii pregătesc în laboratoare secrete o nouă rasă 
umană, superioară genetic celei actuale, care, spun ei, ar fi 
în măsură să ducă eventuala luptă cu invadatorii stelari. 

Cert este un lucru pe care fiecare cititor îl va putea 
aprecia: şocul viitorului ne este dat întâi de propriii noştri 
semeni, aceia care ne conduc din umbră şi pe care îi veţi 
putea cunoaşte sau nu. 

Pornind de la primul program ştiinţific ultrasecret, 
cunoscut sub numele de Paperclip, veţi ajunge, lecturând 
această carte, să cunoaşteţi tehnicile de control al minţii 
umane, proiectele de colonizare nazistă a Antarcticii, 
secretele fuziunii la rece şi proiectele de modificare 
genetică a ființei umane, experienţele cu discuri 
zburătoare antigravitaţionale sau controlul prin implanturi 
al umanităţii. 

Salturile de la tehnologia Stealth la elicopterele 
negre sau proiectul Aurora vă vor fascina şi capta atenţia, 
nu înainte de a afla cine se ascunde în spatele Guvernului 
Mondial Secret. 

De la laboratorul de pe Marte la metode de 
distrugere a  meteoriţilor, bolizilor cosmici şi 
asteroizilor 

Bucureştiul a găzduit pe 10 mai 2011 un workshop 
cu porţile deschise pe tema apărării planetare împotriva 
impacturilor asteroizilor şi cometelor. 

Despre acest subiect au discutat astronautul 
american veteran al zborurilor Apollo Rusty Schweickart, 
astronautul român Dumitru Prunariu, directorul Agenţiei 
Spațiale Române, Marius loan Piso, şi Bill Altor, din partea 
The Aerospace Corporation. 


Cu acest prilej, Centrul de Studii şi Cercetări 
Psihotronice şi Ufologice şi revista Jurnalul Conspiraţiei au 
înmânat personalităţilor de mai sus câte o diplomă de 
onoare şi a înaintat câteva propuneri şi idei folosibile în 
lupta împotriva asteroizilor, meteoriţilor şi a bolizilor 
cosmici. 

lată câteva dintre aceste soluţii: 

1. Plasarea de încărcături explozive pe suprafaţa 
asteroidului, urmată de detonare; 

2. Ataşarea de motoare şi scoaterea asteroidului de 
pe orbita de întâlnire cu Terra; 

3. Remorcarea asteroidului cu nave spaţiale; 

4. Distrugerea cu lăsase de mare putere; 

5. Distrugerea cu arme cu particule de ultraînaltă 
energie; 

6. Ataşarea de panouri mari astfel încât vântul solar 
să schimbe traiectoria asteroidului; 

7. Vopsirea în alb, pentru că efectul de albedou al 
asteroidului va fi influenţat de vântul, solar care îi va 
schimba traiectotia; 

8. Teleportarea în altă zonă a spaţiului; 

9. Dirijarea la impact a unui alt asteroid care să-i 
schimbe traiectoria; 

10. Folosirea dispozitivelor antigravitaţionale pentru 
crearea de câmpuri antigravitaţionale pentru modificarea 
traiectoriei asteroidului; 

11. Folosirea de încărcături nucleare pentru 
detonarea asteridului la distanţe suficient de mari de 
Terra, pentru evitarea ploilor meteoritice; 

12. Folosirea de substanţe chimice care să dizolve, 
erodeze sau schimbe rapid starea de agregare a 
asteroidului, disipându-l în spaţiu în fragmente de mărime 
nepericuloasă; 

13. Folosirea de bacterii modificate genetic care 
digeră rapid structura inasteroidului; 

14. Folosirea tunului cu ultrasunete sau infrasunete, 
inventat de savantul român Gogu Constantinescu în 1920, 
pentru a fragmenta până la pulverizare masa asteroidului; 


15. Schimbarea spre Soare a traiectoriei asteroidului 
cu una dintre metodele de mai sus; 

16. Plasarea pe suprafaţa asteroidului a unor 
cantităţi mari de fier, urmată de manevrarea 
electromagnetică în spaţiul cosmic a asteroidului; 

17. Mutarea asteroidului în altă dimensiune; 

18. Folosirea câmpului magnetic al Lunii sau altor 
planete din drumul asteroidului pentru schimbarea 
traiectoriei acestuia; 

19. Fragmentarea asteroidului în bucăţi suficient de 
mici care ar arde la intrarea în atmosfera Terrei, la fel ca 
ploile meteoritice; 

20. Folosirea de tehnologii extraterestre. 

Totuşi, ar trebui să nu uităm un lucru foarte 
important: încă din anii „50, analiştii militari din fosta 
URSS plănuiau folosirea puterii distructive a bolizilor 
cosmici de tipul asteroizilor în cadrul doctrinei Războiului 
Geofizic, deoarece atacul împotriva inamicului potenţial 
putea fi disimulat foarte uşor în spatele unui fenomen 
natural şi astfel că, odată cu elementul realizării 
surprinderii, şi răspunderea în faţa opiniei publice era nulă 
dacă se reuşea păstrarea secretului operaţiunii”. 

Ce mai este nou pe spaţiul Teoriei Culturii 
Conspiraţiei?! 

lată, de exemplu, un astronaut american susţine că 
„a descoperit o structură misterioasă pe suprafaţa Planetei 
Marte, care ar putea fi dovada existenţei extratereştrilor 
pe planeta Roşie”. 

David Martines susţine că a dat peste o fotografie 
care demonstrează existenţa „construcţiei ciudate” pe 
Marte, după ce a scanat suprafaţa planetei o zi întreagă. 
Practic, nu a avut nevoie de contribuţia vreunui satelit al 
NASA şi nici de o misiune specială în spaţiul cosmic pentru 
a face descoperirea. A realizat că are în faţă ceva cu totul 
deosebit stând în fotoliul de acasă. 

Descriind „structura” ca pe o entitate colorată în fâşii 
roşii şi albastre, pentru ochiul „neantrenat” imaginea nu 
reprezenta altceva decât o pată de lumină pe suprafaţa 


roşie a planetei Marte. 

David Martines susţine însă cu totul altceva. Ela dat 
şi coordonatele la care se găseşte misterioasa entitate, 
pentru ca şi alţi curioşi să vadă anomalia singuri. 

Intr-un video pe care la postat pe internet, David 
Martines descrie ceea ce el crede că este o staţie 
extraterestră amplasată pe suprafaţa lui Marte. 

„Acesta este un video pentru ceva pe care l-am 
descoperit cu ajutorul Gogle Maps, dintr-o întâmplare. O 
numesc Biostaţia Alpha, pentru că presupun că sunt fiinţe 
vii acolo sau, dacă nu mai sunt, au existat cândva”, explică 
David Martines. 

„Este neobişnuit că este atât de mare. Are 213 metri 
lungime şi 45, 7 metri lăţime şi arată ca un cilindru sau o 
uniune de cilindri. Poate fi o centrală electrică, un loc în 
care există forme de viaţă sau vreun depozit special. Sper 
să nu fie o armă. Indiferent ce este, sunt convins că este 
pusă acolo cu un scop”, a mai adăugat el. 

Descoperirea lui David Martines este similară aceleia 
care arată un chip pe suprafaţa lui Marte. Fotografia a fost 
surprinsă în 1976 de Viking 1 pe un mic deal din regiunea 
Cydonia, Marte. 

O faţă umană a fost observată recent pe suprafaţa 
Planetei Marte de Matteo lanneo, un italian în vârstă de 40 
de ani pasionat de planeta Roşie. 

El a studiat fotografiile realizate pe Marte de un 
satelit al Agenţiei Spațiale Europene. Ulterior, el a adăugat 
aceste fotografii în baza de date a aplicaţiei Google Earth. 
Imaginile, care pot fi o iluzie optică sau un chip sculptat pe 
suprafaţa planetei, au făcut înconjurul lumii. 

Şi asta nu e tot! 

Porunci cereşti în variantă... psihotronică şi 
holografică! 

De la călăreţul Apocalipsei de la Cairo la ozn- 
urile de la... Ierusalim 

Două fenomene ciudate s-au succedat la interval de 
câteva zile în Orientul Mijlociu: apariţia imaginii unui 
călăreț în timpul ciocnirilor sângeroase de la Cairo şi 


apariţia pe cerul Ierusalimului, tot în acea perioadă, la 
interval de câteva zile, a unui gigantic OZN scânteietor. 
Ambele apariţii au fost îndelung filmate şi fotografiate, 
dând naştere la numeroase interpretări care de care mai 
fanteziste sau „apocaliptice”. 

Pentru a elucida aceste fenomene, am studiat arhiva 
de fenomene nonconvenţionale şi asimetrice şi am 
descoperit că totul este o imensă farsă. Cine a pus-o la cale 
şi în ce scop este o altă poveste... 

În istoria militară universală sunt multe exemple 
când soarta unor înfruntări militare decisive a fost 
hotărâtă de introducerea în câmpul de luptă a noi arme ce 
au creat panică în rândurile adversarului. Din cele mai 
vechi timpuri, mari comandanţi şi-au păstrat în rezerva 
strategică arme secrete ce nu erau utilizate decât în cazuri 
extreme... 

După cum arătam şi în lucrarea Parapsihologia şi 
Serviciile Secrete, în timpul primului război mondial, 
înaintea unei înfruntări hotărâtoare, în apropiere de Le 
Mons, în Franţa, germanii şi francezii se aflau faţă în faţă. 
În zorii zilei în care trebuia să aibă loc atacul, la un 
moment dat, dintr-un nor luminos, pe cer apare un cavaler 
în armură, pe un cal alb, ambii având o statură gigantică. 

Cu părul fluturând în bătaia vântului, cavalerul ridică 
spada ameninţător către trupele germane. Acestea, 
îngrozite de spaimă, bat în retragere, fugind în derută, 
părăsindu-şi poziţiile şi armamentul. 

În timp ce comandanții germani se chinuiau să-şi 
adune trupele din subordine, risipite de frică, francezii vor 
ocupa fără luptă liniile germane, capturând şi o mare 
cantitate de armament... 

Altă dată, în Prusia Orientală, în apropierea Lacului 
Mâner, trupele ţariste se pregăteau să dea o ripostă 
zdrobitoare forţelor germane. Dar, cu puţin timp înaintea 
atacului, pe cer, dintre nori, apare o imagine uriaşă, 
reprezentând chipul Maicii Domnului ţinându-l în braţe pe 
lisus, totul înconjurat de o feerie de lumini colorate. 

După ce binecuvântează trupele ţarului, Maica 


Domnului le-a indicat drumul spre victorie. Reculeşi, în 
genunchi, în faţa straniei apariţii, mânaţi de credinţa 
creştină, supuşii ţarului vor urma întocmai direcţia 
indicată de minunata apariţie dumnezeiască. 

Calea indicată spre victorie îi va duce iremediabil la o 
zdrobitoare înfrângere, deoarece pe direcţia respectivă se 
afla pregătită din timp o ambuscadă a trupelor germane. 

Ce se întâmplase? 

Era una dintre formele cele mai moderne de război 
psihologic ale acelui timp. Aceste apariţii prorocitoare nu 
erau altceva decât nişte mistificări grosiere rezultate în 
urma aplicării în practică a unor procedee tehnice. 

Imaginile respective se realizau prin proiecția pe 
fondul norilor a diferitelor imagini sau pelicule 
cinematografice. Astfel de reprezentări au avut loc în 
nenumărate rânduri, de fiecare dată cu un efect 
dezastruos pentru tabăra adversă. 

După război se preconiza chiar folosirea unor astfel 
de metode pentru proiecția conţinutului unor publicaţii pe 
cerul înnorat. Dar invenţia, o dată intrată în arsenalul de 
război, nu a mai putut fi recuperată pentru scopuri civile. 

Metoda a rămas şi astăzi în panoplia zeului Marte, cu 
diferenţa că se folosesc proiecţii holografice realizate cu 
ajutorul laserului. Se pot crea atacuri fantomă, cu mii şi 
mii de avioane, sau pot fi materializate pe cer escadrile 
întregi de... OZN-uri. Exemplele ar putea continua. 

Din timp în timp, în presa militară străină se 
examinează aspectul întrebuinţării efectelor holografice ca 
armament cu acţiune neletală care influenţează psihicul 
uman, mai ales în condiţii de luptă. 

Se menţionează, în special, că în cursul operaţiei 
„Redarea speranţei” în Somalia, specialiştii militari 
americani au reuşit, cu ajutorul instalaţiilor laser, să 
proiecteze pe suprafaţa norilor imagini ale martirilor 
islamici, care chipurile şi-au sfătuit „coreligionarii” să 
înceteze orice rezistenţă şi să se întoarcă acasă. 

Realizarea modelelor asemănătoare constituie o nouă 
direcţie în domeniul acţiunilor psihotronice asupra 


oamenilor. Există proiecte de transmitere a imaginilor de 
pe platforme cosmice, precum, şi instalaţii pe bază de laser 
destinate reprezentării diferitelor hărţi pe suprafaţa 
norilor, care constituie un ecran natural. 

În mijloacele străine de informare în masă s-a 
menţionat despre executarea unei asemenea experienţe. 
Astfel, la 1 februarie 1993, militarii din Infanteria Marină 
americană, care se găseau la distanţa de aproximativ 15 
km vest de oraşul Mogadiscio (Somalia), au observat în 
timpul unei furtuni de nisip, deasupra suprafeţei solului, 
un fenomen deosebit. 

În norii de nisip şi praf, care se roteau pe cer, a 
început să apară imaginea unei persoane, cu dimensiuni de 
aproximativ 150 x150 metri. După câteva minute privitorii 
au stabilit, în mod precis, că aceasta „nu este o simplă 
persoană cunoscută, ci imaginea lui lisus Hristos, aşa cum 
este reprezentată de obicei în lucrări religioase şi de artă”. 

Martorii acestui fenomen au suportat o puternică 
agresiune psihotronică. Unul dintre soldaţii, care a şi 
fotografiat imaginea, a spus: „Eu nu sunt un credincios 
zelos, dar văzând această faţă, l-am recunoscut imediat pe 
lisus Hristos. Când îl priveşti este imposibil să vorbeşti sau 
să gândeşti. Numai ce cazi în genunchi, te rogi şi începi să 
plângi”. 

Furtuna de nisip nu a durat mai mult de 5 minute şi 
imediat ce s-a liniştit, iar imaginea pe care au observat-o 
câteva mii de persoane a dispărut. 

După cum presupun specialiştii militari occidentali, 
efectul prezentat, respectiv imaginea holografică, a fost 
realizată de către subunități de „operaţii psihotronice” din 
contingentul american de menţinere a păcii în Somalia cu 
sprijinul specialiştilor în război psihotronic ai armatei 
israeliene, pentru a testa rezultatele acestei acţiuni asupra 
psihicului şi moralului combatanţilor inamici. 

Să nu uităm că, conform unor recente dezvăluiri cu 
prilejul Olimpiadei de la Beijing, tot holografic au fost 
create imensele focuri de artificii ce au impresionat 
întregul mapamond. 


OZN-uri în variantă holografică au fost semnalate în 
ultimii ani şi deasupra capitalei Federaţiei Ruse, Moscova. 
Scopul apariţiei lor este o cu totul altă poveste! 

Şi dezvăluirile nu se opresc aici. 

Să nu uităm OZN-ul semnalat în noaptea de 21 spre 
22 decembrie 1989 în zona Giurgiu-Ruse, semnalat şi 
filmat de televiziunea bulgară. Este ştiut faptul că pe 
atunci foarte mulți români urmăream programele 
televiziunii bulgare... Dar în acea noapte începea şi 
revoluţia la Bucureşti! 

Judecând după datele presei străine, în cercurile 
militare s-a dat o apreciere pozitivă privind executarea 
acestor experimente, rezultatele sale fiind înmagazinate 
imediat în zestrea „Panopliei Zeului Marte”... 

Deci nimic nou sub soare! 

HAARP controlează clima planetei. Bumerangul 
războiului climatic se întoarce împotriva Americii. 

Navetă spaţială americană, ţintită şi lovită de 
ruşi în timp ce spiona Federaţia Rusă 

Conform publicaţiei „Argumentâi Fakti” (nr. 35 - 36 
din 2010) ce apare la Moscova, una dintre versiunile 
originii caniculei şi incendiilor ciudate din Rusia, din vara 
anului 2010, se referă la diversiunea Statelor Unite ale 
Americii, care au îndreptat asupra Federaţiei Ruse arme 
climatice. 

Concret, este vorba despre folosirea dispozitivului 
HAARP amplasat la Gakona, în Alaska. Expertii, atât ruşi, 
cât şi străini, au tratat această versiune în mod diferit. 

Dar Oleg Feighin, fizician, membru al Academiei 
Ucrainene, s-a impus cu ea. Acesta face legătura cu ceea 
ce s-a întâmplat în Federaţia Rusă şi cu experimente ale 
unor nume celebre în ştiinţă precum Nikola Tesla, Lev 
Davidovici Landau şi Piotr Kapiţa. 

Abrevierea HAARP se descifrează ca fiind programul 
de cercetări a fenomenelor active de înaltă frecvenţă, în 
ionosferă, asemănător celui folosit pentru studiul asupra 
aurorei boreale. Practic, este vorba de crearea în Alaska şi, 
de curând, şi în Groenlanda a unor câmpuri uriaşe de 


antene şi de emițătoare de înaltă tensiune. 

Aceste emițătoare pot să trimită în ionosferă radiaţii 
atât de puternice încât, atunci când se reflectă în straturile 
compacte ale stratosferei, acestea cad într-o anumită zonă 
a Pământului, provocând cele mai puternice încălziri, 
scoțând din funcţiune aparatele electronice şi acţionând 
distructiv asupra oamenilor. Este adevărat că americanii 
au afirmat că HAARP nu este mai mare decât instalaţiile 
pentru cercetarea aurorei boreale. Pe cine să crezi? 

Dacă studiem istoria problemei, ceea ce am şi făcut, 
mă tem că nu avem ce să discutăm despre inofensiva 
auroră boreală. Totul a început de la faptul că teoriile lui 
Nikola Tesla au ajuns în mâinile unor fizicieni ruşi geniali, 
Lev Landau şi Piotr Kapiţa. 

Însuşi Tesla şi-a denumit invenţia „Raza morţii”. De 
fapt, aceasta era o armă cu fascicul luminos capabilă să 
distrugă avioane şi să ardă submarine cu o rază subţire, 
invizibilă. Se ştie că în perioada din 1930 - 1933, 'Tesla şi-a 
anunţat deschis descoperirile reprezentanţilor marilor 
puteri de la acea vreme, SUA, Anglia, Germania, URSS. 

Întâlnindu-se în redacţia ziarului „The New York 
Times” cu reprezentanţii târgurilor de inventică, Tesla le-a 
predat lucrarea sa despre noile transformatoare şi bobine 
rezonante (vestitele bobine Tesla) capabile să scoată din 
funcţiune aparatele şi forţa vie a inamicului. 

Ca un om întreprinzător, nu era înclinat să facă 
daruri gratuite, a căpătat în schimb rezultatele celor mai 
noi cercetări ale radiotehnicienilor ruşi, englezi şi germani, 
mai precis schemele tehnice şi tehnologia de realizare a 
noilor tuburi electronice şi a unui nou tip de magnetofon. 

Se ştie că Tesla a realizat singur toate invențiile sale. 
El nu făcea calcule şi schiţe, ci se folosea numai de 
proiecţiile spaţiale. Din acest motiv, „materia primă” 
primită de la Tesla urma să fie transmisă spre prelucrare 
pentru forma finită fizicienilor. Iar cel mai capabil dintre ei 
din Rusia era Landau. Lev Davidovici lucra la Harkov, care 
era pe atunci capitala Ucrainei, la institutul nou înfiinţat 
de fizică şi tehnologie. 


Până în 1933, fizicienii lucrau într-o anarhie greu de 
imaginat. Nu aveau niciun fel de structură organizatorică, 
niciun plan. S-au unit în echipe, iar la adunarea generală 
fiecare echipă hotăra cu ce să se ocupe şi, dintr-odată, 
pentru prima oară, în institutul tehnic de fizică din Harkov 
a apărut „o tematică” care cerea un regim de secretizare, 
angajamente de nedivulgare, sistem de legitimaţii etc. 

Teoreticienii s-au revoltat şi au început să saboteze 
noutăţile neplăcute. Cel mai revoltat era Landau, care nu 
suporta niciun fel de îngrădire a libertăţii personale. În 
mod demonstrativ, nu şi-a făcut apariţia la institut când la 
intrare i s-a cerut permisul. 

Fizicienii experimentatori, dimpotrivă, s-au bucurat 
foarte tare de introducerea acestui sistem, care obliga să 
se lucreze pentru rezultate concrete. Conflictul dintre 
teoreticieni şi experimentatori părea a fi ca într-un vodevil 
cu amestecul NKVD (poliţia secretă a lui Stalin), cu 
ameninţări, arestări şi victime. 

Au fost împuşcaţi trei fizicieni, printre care Lev 
Șubnikov, incredibil de înzestrat. Şi asupra lui Landau s-au 
adunat norii. Dintr-odată l-au îndepărtat din două posturi, 
cel de şef de catedră la Politehnică şi Universitate (pentru 
că a dat nota 2 fără milă unor absolvenţi de la Facultatea 
Muncitorească, de regulă copii de muncitori şi ţărani, 
aproape analfabeți - pe atunci se străduiau să le arate 
indulgență, de care Landau nu dorea să ţină seamă). 
Rămas fără slujbă şi speriat de represalii, genialul 
teoretician şi-a găsit refugiu la Piotr Kapiţa. 

In 1938, Lev Danilovici a fost arestat pe neaşteptate 
şi întemnițat un an. Cunoscutele scrisori ale lui Kapiţa 
către Stalin, la început, şi apoi către Molotov au făcut ca 
Landau să fie eliberat sub supravegherea personală a 
ocrotitorului său. După o asemenea lovitură psihică, 
neînduplecatul Landau s-a dovedit a fi un om cu care te 
puteai înţelege uşor. El s-a apucat ascultător să facă 
calculele pentru fasciculele de raze ale lui Tesla şi le-a 
făcut cu sclipirea sa de inteligenţă obişnuită. 

In 1950, Kapiţa, care pe atunci era şomer şi locuia ca 


un pustnic la vila lui din Dealul Nikolina, transformată într- 
un laborator modern, i s-a adresat printr-o scrisoare lui 
Stalin, prin care îi comunica acestuia că proiectul nuclear 
e învechit, că bomba atomică cu distrugerea totală a 
mediului înconjurător nu este capabilă să rezolve 
problemele militare strategice şi că el propune o armă cu 
fascicule care distruge inamicul, neafectând natura. 

Stalin nu credea pe nimeni pe cuvânt. În curând, la 
vila lui Kapiţa au apărut oameni în uniformă. Kapiţa le-a 
demonstrat modelul noii arme, hambarul său fiind 
incendiat, sub ochii uimiţi şi înfricoşaţi ai experţilor, de 
departe cu o simplă rază de lumină. 

Conform fizicianului rus Oleg Feighin, membru al 
Academiei de Ştiinţe a Ucrainei, americanii, aflând despre 
lucrările  fizicienilor sovietici Landau şi Kapiţa, de 
elaborarea armei cu raze laser a lui Tesla, au făcut 
presiuni asupra lui Tesla pentru a intra şi ei în posesia 
proiectului. 

De ce URSS nu a dezvoltat „raza morţii”?! A învins 
grupul atomic care a fost instaurat de Beria, şeful poliţiei 
secrete a lui Stalin? El a retezat toate proiectele 
alternative, printre care şi vestita astăzi „bombă cu 
vacuum”. Ea începuse să fie creată încă din perioada 
stalinistă. Experții pe care Stalin îi atrăsese în elaborare 
erau de regulă „oamenii lui Beria”, şeful poliţiei secrete. 

Nu-i de mirare că prelucrările „incorecte” au fost 
date uitării. Principalul argument cu care Beria a „ucis” 
proiectul Kapiţa-Landau a fost „bomba cu hidrogen” a lui 
Andrei Saharov, viitorul ultracunoscut disident sovietic. La 
realizarea acesteia deja lucrase un număr atât de mare de 
specialişti încât schimbarea proiectului ar fi fost la acel 
moment nebunească. 

Patruzeci de ani „raza morţii” a stat în arhiva 
institutului de fizică, până când în 1989 acolo au nimerit 
americanii. În ultimii ani ai perestroikăi, foarte multe din 
arhivele strict secrete ale ruşilor au fost puse la dispoziţia 
Statelor Unite. 

Lucruri despre care nu demult savanții ruşi nu 


puteau vorbi nici măcar soţiei şi copiilor, brusc au putut fi 
publicate în presă. Aşadar, autorii au primit curând 
invitaţii la universităţile de prestigiu şi la centre ştiinţifice 
din Vest. 

În ceea ce priveşte arma cu laser creată de Tesla- 
Landau-Kapiţa, ea a fost realizată în două etape: prima 
este complexul rusesc „Granit”, până astăzi puţin cunoscut 
publicului larg. Se consideră că asta este arma cu laser 
modernă combinată cu o armă cu particule de înaltă 
energie. 

Într-adevăr, „Granit” foloseşte nu numai laserul (care 
are un fascicul luminos), dar şi dispozitivul maser care 
foloseşte raza în diapazonul frecvenţei radio. Aceste raze 
scot uşor din funcţiune instalaţiile (dispozitivele) 
inamicului la mare distanţă şi ucid oamenii. 

Dar în acest caz razele influenţează şi fiecare om. 
Când americanii au creat naveta spaţială cunoscută ca 
„Space Shuttle”, zborurile acestor nave cosmice survolau 
teritoriul Federaţiei Ruse în scop de cercetare militară 
(spionaj). 

Notele de protest ale conducerii Rusiei nu au avut 
efect. Atunci s-a luat hotărârea să se tragă „preventiv” 
asupra navetei spaţiale cu dispozitivul „Granit”. Puterea 
şocului n-a fost mare, astfel că nu au fost victime. 

Dar echipajul de pe „Space Shuttle” şi-a pierdut 
cunoştinţa pentru jumătate de oră şi aproape întreaga 
aparatură a navei a fost scoasă din funcţiune. A trebuit să 
aterizeze folosindu-se comanda manuală. Americanii au 
înţeles avertizarea şi de atunci nicio navetă spaţială n-a 
mai zburat deasupra teritoriului URSS - Federaţiei Ruse. 

Ulterior, a apărut a doua variantă a „razei morţii” - 
sistemul HAARP. Cauza principală a creării acestei arme 
este existenţa instalaţiei „Granit”. 

Ulterior au început să se producă instalaţii 
asemănătoare cu HAARP şi în URSS. Câmpurile de antene 
din regiunea Harkov, în Crimeea, zona Novosibirsk, 
acestea au fost primele „perturbaţii” ionosferice mai puţin 
puternice. 


În zilele noastre, chiar şi punerea în funcţiune relativ 
slabă a instalaţiilor HAARP creează în câmpia est- 
europeană un anticiclon care încălzeşte atmosfera până la 
40 de grade şi chiar şi mai mult. Nu trebuie să ne mirăm 
dacă în iarna 2010 - 2011 s-au stabilit recorduri 
nemaiîntâlnite de temperaturi sub zero grade sau 
temperaturi anormale peste zero grade, nespecifice 
sezonului de iarnă. 

De fapt, asta se şi petrece în Europa de Est. Modelele 
matematice pentru climă sunt atât de complexe încât 
fizicienii de astăzi nu pot calcula unde vor avea ecou. Nu 
mă mir dacă gerurile dincolo de limită vor lovi America de 
Nord (este ceea ce de fapt chiar se întâmplă acum în SUA). 
Experimentele de la HAARP nu sunt conştientizate de 
societatea americană ca o problemă globală. Este evident 
că tentaţia de a dobândi o nouă pârghie de descurajare a 
Rusiei este atât de puternică încât niciodată şi nimănui nu- 
i va fi dat să socotească urmăririle. 

O situaţie asemănătoare s-a petrecut la sfârşitul celui 
de-al doilea război mondial, când americanii au hotărât să 
lanseze bomba atomică asupra Japoniei: atât de 
interesante au fost rezultatele experimentului încât nu s-au 
gândit la urmări. Măcar de nu s-ar repeta Hiroshima din 
cauza acestor jocuri climatice ale HAARP! 

Anatoli Ţiganoc, specialist militar rus, spune că, 
ştiind că americanii deţin armament climatic, desigur, ar 
vrea să înveţe prognozarea urmăririlor folosirii lui. Din 
păcate, acest lucru nu este posibil acum, printre altele şi 
pentru că în emisfera nordică acţionează trei sisteme 
HAARP amplasate în Norvegia, Alaska şi Groenlanda. Se 
pare că şi China dezvoltă un astfel de sistem. 

Este evident că a devenit o necesitate elaborarea 
unor noi metode ştiinţifice de prognoză; desigur, legate de 
verificarea nivelului de ionizare a atmosferei cu ajutorul 
sondelor, rachetelor, sateliților. Dar asta va deveni posibil 
nu înainte ca guvernele noastre să conştientizeze pericolul 
existenţei armamentului climatic şi actualitatea 
prognozelor depăşite. Valentin Avanesian, candidat în 


ştiinţe fizico-matematice, spune că principala 
„caracteristică a tehnologiilor elaborate de Nicolae Tesla 
constă în aceea că ele au caracter de rezonanţă”. 

Adică, „chiar şi acţiunile relativ slabe într-un loc pot 
să provoace manifestare energetică puternică în alt loc, 
respectiv într-o regiune foarte îndepărtată. Dispozitivele 
Tesla pot să nu transmită energie la distanţă, aşa cum 
presupun fizicienii  tradiţionalişti, ci să provoace 
manifestări energetice într-un punct dat în spaţiul 
străbătut, realizând acumulări uriaşe de energie în acel 
punct, punct care nu este ţinta propusă”. 

În prezent, instalaţii pentru acţiuni în ionosferă sunt 
amplasate, în afară de Gakona, în Alaska, la: Arecibo - 
Puerto Rico, în Groenlanda, la Duşanbe - Tadjikistan, 
Gorki, Şura, Tromsoe, Magnitogorsk. 

O concluzie poate trage oricine: războiul climatic 
este în toi, vedem pe propria piele, suntem victime toţi şi 
conflictul este... neanunţat! 

OZN-uri şi OZN-uri începând cu mijlocul verii 
anului 1989, numărul rapoartelor radar ce semnalau OZN- 
uri deasupra teritoriului României s-au înmulţit 
considerabil, la acestea adăugându-se tot mai des prezenţa 
unor puternice perturbații radioelectronice, pe frecvenţe 
corespunzătoare undelor scurte şi ultrascurte. Apogeul a 
fost atins în luna noiembrie, numărul semnalărilor fiind 
depăşit doar de enigmaticele aparate zburătoare ce au 
survolat cerul ţării noastre pe timpul evenimentelor 
sângeroase din decembrie '89. 

Până la declanşarea Revoluţiei, când armata s-a 
confruntat din plin cu straniile obiecte zburătoare, asupra 
cărora s-a ripostat cu artilerie şi rachete antiaeriene, 
foarte puţini au fost cei care au intuit că apariţia gradată a 
acestor OZN-uri nu reprezenta altceva decât un test prin 
care se urmărea verificarea capacităţii de ripostă a 
apărării antiaeriene române. 

Tot în acea perioadă, arealul ţării noastre a fost 
supus sistematic unei intense agresiuni psihologice şi 
psihotronice, ce-şi propunea să aprindă scânteia care 


trebuia, în momentul-cheie, să creeze haos, să dezbine şi 
să dezorienteze masele. Ce a urmat, ştim cu toţii. 

Cu aproximativ un an înaintea dezbinării RSF 
Iugoslavia, spaţiul aerian al acestei ţări a fost scena unor 
stranii apariţii OZN, ce au făcut luni în şir deliciul presei 
de senzaţie, la acestea adăugându-se şi un adevărat val de 
prorociri, apariţii bizare şi semne cu caracter mistico- 
religios, care au fost de fiecare dată larg mediatizate. 

In fosta URSS, tragicele evenimente din Nagorno- 
Karabah, Cecenia şi Georgia au fost prefaţate de ciudate 
apariţii celeste care, la vremea respectivă, nu şi-au găsit 
nicio explicaţie logică. 

Şi dacă nu v-am convins încă, să ne reamintim că în 
seara zilei de 21 decembrie 1989, televiziunea bulgară, 
după ce a transmis secvențele de la mitingul din Piaţa 
Palatului României, în care Nicolae Ceauşescu a vorbit 
pentru ultima oară în celebrul balcon, a difuzat o relatare 
despre apariţia unui imens OZN deasupra Dunării, în zona 
Giurgiu-Ruse. Emisiunea de ştiri s-a încheiat cu 
prezentarea fotografiilor acestui obiect! 

Agentul sovietic Lev Termene - bun prieten cu 
părintele programului spaţial rusesc Koroliov - a declarat, 
după fuga sa în Occident, că printre motivele ce l-au 
determinat să părăsească serviciile secrete sovietice a fost 
şi acela că i se cerea să fabrice OZN-uri şi... extratereştri! 

CIA, prin operaţiuni binecunoscute astăzi, cum ar fi 
Mogul, Rainbow, Skyhook şi Bumerang, cea din urmă mai 
populară sub numele de MOBYDICK, a camuflat sub 
mantia fenomenului OZN acţiuni de cercetare strategică, 
dezinformare şi intoxicare informaţională, folosind din plin 
în acest sens toată mass-media. 

De fiecare dată succesul a fost neaşteptat de mare. 
Explicaţiile sunt multiple şi vă lăsăm plăcerea să le 
analizaţi în detaliu în paginile acestei cărţi. 

Proiecte ultrasecrete la vremea lor, precum 
realizarea avioanelor şi navelor maritime invizibile pentru 
radar, folosind tehnologia Stealth, Iniţiativa de Apărare 
Strategică - S.D.I., cunoscută sub numele de „Războiul 


Stelelor”, controversatul Proiect Aurora, programele de 
cucerire a spaţiului cosmic, de explorare a Lunii sau a 
Sistemului Solar, la care s-au adăugat experimente stranii 
gen Philadelphia, Montauk, Ummo sau proiecte bizare de 
tipul Alternativa III, au folosit ca paravan, în decursul 
timpului, fenomenul OZN şi ipoteticele întâlniri cu 
extratereştri. 

Problema nu e nouă, contestatul autor Jan Van 
Helsing prezentându-ne, în seria de cărţi ce descriu 
Societăţile Secrete şi Operaţiunea Aldebaran, mult 
controversatele farfurii zburătoare realizate de savanții 
nazişti39 (şi nu numai) în urma contactului cu o evoluată 
civilizaţie extraterestră, care ascund, de fapt, acţiuni 
oculte de transfer de tehnologie de la nazişti spre Occident 
şi URSS, având ca scop obţinerea pe orice căi a 
supremaţiei în domeniul tehnico-ştiinţific. 

Nancy E. Anders, agent Secret Service - SUA, a fost 
întrebat care este explicația  mediatizării cuplului 
prezidențial american în ipostaza de sprijinitori ai 
curentului ozenistic, acest lucru fiind legat şi de 
numeroasele informații potrivit cărora, în prezent, familia 
Clinton ar fi adoptat un „copil extraterestru”, prezentat în 
numeroase fotografii în presa americană şi internaţională. 

39 Vezi „Dosarul secrete al farfuriei zburătoare 
inventate de Henri Coandă” în OZN - Anchetatorii au 
viaţă scurtă, Ed. Triumf, 2008. 

Răspunsul a fost foarte simplu, explicând că totul 
este o poveste şi că nu trebuie uitat că în SUA sunt câteva 
zeci de milioane de adepţi ai OZN-urilor, iar acest capitol 
electoral nu este deloc de neglijat... Qoud erai 
demonstrândum... la problema iniţială. Nu putem să nu ne 
întrebăm de ce s-au amplificat în ultimul timp semnalările 
OZN, în special într-o anume zonă a ţării noastre. Dacă 
legăm aceasta şi de un anumit climat internaţional, care de 
ceva vreme se străduieşte să aducă în atenţie zona cu 
pricina, unele lucruri încep să se clarifice. 

Mai adăugăm faptul că în prezent suntem striviţi de o 
avalanşă de fenomene aşa-zis paranormale, unele mai 


incredibile decât altele, nemaipunând la socoteală 
premoniţiile şi semnele, mai mult sau mai puţin cereşti, ce 
1 au zăpăcit pe bietul om de rând stămpânit de frica de 
Dumnezeu. 

Cum multe şi necunoscute sunt căile Domnului, să ne 
reamintim că unul dintre  revoluţionarii-cheie din 
decembrie 1989 - Gelu Voican Voiculescu -, suspectat de 
apartenenţă la societăţi oculte, arăta că printre factorii 
favorizanţi ai victoriei de atunci asupra dictaturii 
comuniste s-a aflat şi manifestarea unei componente 
supranaturale ce a născut celebra chemare: „Vom muri, 
dar vom fi liberii“. 

Încă de la sfârşitul deceniului 7, în opinia multor 
specialişti, atât militari, cât şi civili, s-a conturat concluzia 
că fenomenul OZN este folosit de marile puteri ca armă 
strategică pentru menţinerea sau obţinerea unor avantaje 
geopolitice. Într-o serie de articole, urmate de o carte de 
succes, colonelul Stepan Korda40, din fosta armată 
iugoslavă, a arătat că în spatele ignoranței milioanelor de 

40 Pentru amănunte vezi: „Războiul 
radioelectronic, România-Decembrie 1989; Kosovo- 
Iugoslavia 1999”, Editura Z 2000, Bucureşti, 2000. 

fani OZN, cercuri militare şi politice interesante au 
dezvoltat una dintre cele mai de temut arme strategice. 

Fără a diminua cu nimic interesul pentru studiul 
fenomenului OZN, trebuie spus că atât în perioada 
războiului rece, cât şi în prezent, mase mari de oameni au 
fost şi sunt manipulate de servicii secrete şi organizaţii 
oculte prin intermediul ufologiei41, pentru atingerea unor 
scopuri politico-militare strategice în diferite regiuni ale 
lumii şi ascunderea unor activităţi terestre sau 
extraterestre de ochiul public. 

De la Triunghiul Morţii din Marea Neagră la 
Bermudele... franceze 

Există foarte multe legende şi mituri despre Marea 
Neagră. Fiind una din mările interioare cele mai circulate 
încă din cele mai vechi timpuri, a fost scena multor 
întâmplări mai mult sau mai puţin ciudate, ce fac şi astăzi 


deliciul investigaţiilor ştiinţifice şi istorice. 

Dar dincolo de fabulaţii, chiar şi astăzi persistă o 
enigmă care-i face şi pe cei mai curajoşi marinari să 
privească cu mult respect Marea Neagră. Este vorba de 
Vârtejul Morţii sau Triunghiul Morţii din apropierea Deltei 
Dunării. Despre ce este vorba? lată pe scurt povestea 
acestui loc deosebit de straniu... 

In Marea Neagră, în imediata vecinătate a Insulei 
Şerpilor, situat la 45 de kilometri nord-vest de Sulina, se 
află un misterios Triunghi al Bermudelor. 

Deşi zona este cunoscută încă din Evul Mediu, puţini 
au auzit despre acest triunghi, supranumit al „morţii”, care 
„călătoreşte” prin apele Mării Negre. 

41 Pe larg în „Războiul Magicienilor”, Emil 
Străinu, Editura Gamian, Bucureşti, 1993. 

Turcii au făcut primele relatări despre această zonă 
stranie, denumită de ei „Vârtejul Morţii”. Nenumărate 
asemenea povestiri relatau despre dispariţii 
surprinzătoare în apele relativ liniştite şi în plină zi! 

Surprinzătoare sunt şi unele povestiri ruseşti din 
secolele al XIII-lea şi al XIV-lea, care relatează despre un 
„vârtej alb” care târa la fundul mării păsări, corăbii şi 
chiar mici insule! 

Relatările erau făcute de către oameni care au fost 
de faţă şi au scăpat cu greu din aceste vârtejuri. 

Studiind cu atenţie acest fenomen, cercetătorii au 
ajuns la concluzia că este vorba despre o suprafaţă de 
aproximativ 8 - 10 km - relativ triunghiulară -, în care se 
manifestă o formă stranie de magnetism, mult modificat 
faţă de cel detectat ca fiind normal. 

Cercetătorii ruşi şi ucraineni afirmă ca falia 
magnetică din misteriosul triunghi mobil din Marea 
Neagră se deschide de la o fracțiune de secundă până la 
câteva minute. 

Această anomalie magnetică se deplasează lent prin 
zona Mării Negre şi, la ora actuală, zona se deplasează 
spre litoralul românesc, mai precis spre Sulina. 

Date mai complete asupra altor dispariţii misterioase 


s-au evidențiat după dezmembrarea fostei Uniuni 
Sovietice, deoarece abia atunci unele secrete straşnic 
păzite au ieşit la lumină. 

Astfel, din dosarele ultrasecrete ale Armatei Roşii 
aflăm despre dispariţia, la 31 mai 1944, a crucişătorului 
Tiolkovsloi, la sud de Crimeea (la 70 km în larg), în plină 
zi. Cu toate că vremea era excelentă, căpitanul navei 
vecine povesteşte că respectivul crucişător a fost învăluit 
deodată de o ceaţă neagră cu sclipiri verzi, după care a 
dispărut pur şi simplu de pe ecranele radar. 

La numai două luni după aceasta, o altă dispariţie: 
cinci avioane militare plecate în recunoaştere au intrat în 
ceața neagră cu sclipiri verzi, au dispărut de pe ecranele 
radar cu care erau urmărite şi nu s-au mai întors niciodată. 

La 5 decembrie 1945, cinci bombardiere americane 
de tip Grumnan TBM-3 Avenger dispăreau în întunericul 
Triunghiului Bermudelor. Un lucru foarte straniu, însă 
deosebit de discutat la vremea aceea, a fost dispariţia a 
cinci bombardiere ruseşti în aceeaşi zi în interiorul 
Triunghiului Morţii de lângă Crimeea (la numai 70 km de 
țărm). 

Expediția de cercetare sovietică ce a fost dezlănţuită 
după anunţul oficial al dispariţiei bombardierelor nu a 
reuşit să găsească nicio urmă. 

Unele surse spun că ultimele transmisiuni ale 
aparatelor în zbor au relatat despre o ceaţă deasă din care 
avioanele nu reuşeau să iasă. Exact ca şi în relatările 
avioanelor americane din Triunghiul Bermudelor. 

Fiind pe timp de pace, la ora acea nu exista nicio 
bază duşmană prin apropiere, de aceea ofiţerii ruşi au 
crezut că este vorba despre un accident, dar de pe urma 
lui ar fi trebuit să mai rămână măcar nişte urme fizice. 

O altă dispariţie misterioasă s-a petrecut mult mai 
recent, în 1990, când un mic aparat de zbor grecesc 
dispărea la numai 30 - 40 km de ţărmul românesc. 

Pescarii români şi bulgari din zona de coastă ocoleau 
de multă vreme acea regiune, deoarece existau diferite 
legende şi superstiții că acolo este o „apă blestemată”. 


Presa grecească din Atena atrăgea atenţia că, fiind 
un avion particular, pilotul nu cunoştea „traseul de ocolire” 
care era semnalat avioanelor „oficiale”, dar sublinia că 
este necesar ca oficialităţile române să precizeze clar care 
sunt coordonatele acestei forme, pentru a evita alte 
dispariţii tragice. 

Totuşi frecvenţa lor este mică, aceasta mai ales 
datorită faptului că este o zonă relativ puţin frecventată şi 
în general ocolită. 

Oficiali ruşi însă sunt de altă părere, ei susţin că 
aceste anomalii magnetice au o frecvenţă îngrijorătoare 
(una la două zile). Şi aici se emite ipoteza că aceste 
anomalii ar putea fi porţi către lumi paralele, care se 
deschid doar în anumite momente. 

Una dintre cele mai surprinzătoare dispariţii, 
petrecută în urmă cu câţiva ani (în 1991), este aceea a 80 
de oameni care lucrau pe o platformă marină rusească de 
extracţie a petrolului. Platforma era legată prin staţie de 
baza de la țărm, cu care era stabilit un protocol de 
comunicare zilnic, într-o zi, fără niciun S.O.S., platforma a 
rămas mută la toate încercările de stabilire a contactului. 

După câteva ore, baza a alertat poliţia de coastă, o 
escadrilă militară a făcut o recunoaştere şi platforma a fost 
descoperită şi recuperată la 50 km distanţă de locul iniţial 
de amplasare, plutind în derivă, fără nicio urmă de viaţă la 
bord şi fără niciun indiciu care să lămurească misterul 
dispariţiei echipei tehnice. 

Platforma arăta de parcă cei 80 de oameni o 
prăsiseră în grabă, fără să-şi ia niciun fel de bagaje, haine 
sau lucruri intime, fără să strângă sau să facă curat, de 
exemplu, pe mesele unde mâncaul!... 

La ora actuală, marina rusă şi ucraineană studiază cu 
mare atenţie această falie magnetică ce se deplasează lent, 
din zona lor, către apele teritoriale româneşti. Atunci, 
studierea ei şi responsabilităţile ce decurg din aceste 
studii vor reveni oficialităților româneşti. 

Dincolo de mituri şi legende, existenţa acestui 
fenomen marin extrem de rar nu mai poate fi tăinuită de 


nimeni şi pentru motivul numeroaselor sale victime umane. 

Celebrul „Triunghi al Bermudelor” din Oceanul 
Atlantic (care nici nu prea este triunghi), dar în mare 
delimitat de Peninsula Florida - SUA, insulele Bahamas şi 
Puerto Rico, a dat naştere nu numai la enigme, ci şi la 
întâmplări care mai de care mai dramatice. 

Una dintre ele, mai puţin mediatizată, este naufragiul 
vasului japonez „Raifuku Maru”, despre care s-a spus că a 
avut loc în decembrie 1924, când marinarii acestuia au 
cerut ajutor printr-un apel radiotelefragiat. „Ne ameninţă 
un pumnal. Veniţi repede. Nu putem scăpa”. 

Ce putea fi acest pumnal? O trombă? Dar cum au 
putut confunda nişte marinari încercaţi o trombă cu un... 
pumnal! 

Ceea ce se ştie precis este faptul că nava americană 
„Homeric”, care a recepționat apelul şi a ajuns la locul cu 
pricina, după aproximativ trei ore, a fost întâmpinată de o 
furtună extrem de puternică. 

Lucrurile au rămas nelămurite până când, după mai 
mulţi ani, cercetând diversele mărturii, inclusiv 
documentele ce au mai putut fi reunite, experții au reuşit 
să facă lumină în povestea navei „Raifuku Maru”, care 
naviga în momentul naufragiului de la Boston la Hamburg. 

Astfel, s-a stabilit că evenimentul nu s-a petrecut în 
decembrie 1924, ci în aprilie 1925. Că potrivit poziţiei 
indicate în apelul de ajutor, vasul se afla la 41* 43 
latitudine nordică şi 61* 39 longitudine vestică, deci 
departe de zona Bermudelor, care de fapt nici nu era în 
drumul navei. 

Apoi, mesajul cu pricina a fost transmis în engleză, 
limbă în care dagger înseamnă pumnal, iar danger pericol. 
În alfabetul Morse, litera „n” este reprezentată printr-o 
linie şi un punct, iar litera „g”, prin două linii şi un punct. 

Telegrafistul japonez, înspăimântat de furtună, a 
bătut pentru litera „n” o linie în plus şi astfel cuvântul a 
ieşit dagger de unde şi enigmaticul pumnal. 

Iată o întâmplare din Triunghiul Diavolului, un alt loc 
blestemat de marinari... 


În februarie 1948, vasul Urang-Medan a naufragiat în 
Strâmtoarea Malacca. Salvatorii urcați la bord au 
constatat că toţi membrii echipajului erau morţi, fiecare la 
locul lui de muncă. 

Figurile erau crispate, într-o grimasă de oroare. 
Câinele vasului zăcea şi el fără viaţă. Fapt curios, trupurile 
nu posedau urme de violenţă. Nu fuseseră otrăviţi sau 
asfixiaţi... Nu s-a găsit nicio explicaţie plauzibilă a morţii 
decât... infarct produs de groază! Ce a provocat oare 
groaza?! Altă enigmă neelucidată... 

Se pare că există mai multe întâmplări de acest fel 
care, alături de cele din Triunghiul Bermudelor şi 
Triunghiul Diavolului, au rămas până în prezent fără 
răspuns... 

Dar precum pe mare, aşa şi pe pământ! 

Mourmelon este o comună oarecare, de vreo 5.000 
de suflete, situată în regiunea Marne din nordul Franţei. 
Aşezarea a fost înscrisă totuşi în dicţionarul Larousse, 
datorită bazei sale militare. 

Actualul renume l-a dobândit printr-o suită de 
dispariţii fără urme şi fără noimă cărora le-au căzut 
victime nouă tineri militari din tabăra Mourmelon. 

Debutul s-a petrecut în 1980, când soldatul Patrick 
Dubois, de 19 ani, a dispărut în apropierea cazărmii. Un an 
mai târziu, trei ostaşi nu au mai revenit în unitate. 

Autorităţile militare i-au declarat dezertori, dar 
familiile tinerilor dispăruţi nu au acceptat această 
acuzaţie, aducând dovezi în sprijinul seriozităţii şi 
caracterului lor integru. 

După alte două întâmplări, tot atât de misterioase, 
care au provocat o adâncă emoție în regiunea Marne, baza 
militară  Mourmelon devine cunoscută ca „Triunghiul 
francez al Bermudelor”. 

Au urmat alte trei dispariţii. Patrick Gache nu s-a 
întors la bază după permisie, deşi era un ostaş disciplinat, 
liniştit şi fără probleme. 

A dispărut şi Guy Antoniak, de 21 de ani, învoit într-o 
duminică spre a pregăti împreună cu soţia sa, Patricia, 


prima aniversare a fiicei lor. Potrivit cercetărilor, tânărul 
soldat plecase pe jos din staţia de cale ferată spre baza 
Mourmelon, unde nu a mai ajuns. 

Presa franceză insistă asupra stării de durere 
disperată a familiilor, de îngrijorare profundă a localnicilor 
şi de încordare printre militarii taberei numite 
„Bermudele” galice. Această stare este agravată de faptul 
că organele poliţieneşti nu au descoperit niciun indiciu 
asupra dramelor de la Mourmelon. 

Dar este cazul să nu uităm că în primul război 
mondial Regimentul de Infanterie Norfolk (englez), aflat 
dislocat în Peninsula Asia Mică, mergea în marş forţat 
pentru a ocupa o poziţie înaintată în apropierea localităţii 
Gallippoli. 

Trupele din ariergardă au văzut cum la un moment 
dat regimentul, urcând o colină, intră într-un „nor 
albăstruiverzui”, cum spun martorii. Din acel moment nu a 
mai fost văzut niciodată. A fost dat dispărut în totalitate 
din cauze neelucidate... Toate investigaţiile extrem de 
minuţioase nu au dus la niciun rezultat! 

Imposibilul / Posibil 

Am în faţă un morman de cărţi care tratează o 
problematică foarte la modă în prezent. Este vorba de 
parapsihologic sau, mai modern, psihotronică. 

Domeniul mult timp desconsiderat a ajuns astăzi să 
fie analizat de o pleiadă de ştiinţe de frontieră, de fapt 
ştiinţe interdisciplinare. 

În rândul marilor mistere ale psihotronicii, un loc 
aparte îl reprezintă blestemul ca discurs magic. 

Cât adevăr există în cele ce se povestesc despre 
acest subiect probabil că numai odată cu trecerea timpului 
va fi stabilit. 

Astfel, celebrul scriitor Albert Camus cunoştea 
legenda unui „vechi blestem ţăgănesc” aruncat aruncat 
asupra unui punct (kilometrul 88, 4) de pe Şoseaua 
Naţională nr. 5 din Franţa, care ar fi fost urmarea izgonirii 
din acel loc a unei şatre de ţigani. 

Între anul 1925 (anul aruncării blestemului) şi anul 


1960, în acel punct se produseseră 12 accidente mortale 
de circulaţie. 

Albert Camus studiase faptele şi scrisese despre ele, 
fiind chiar la un moment dat acuzat că doreşte să întreţină 
această legendă. Dar, ca un făcut, următoarea victimă va fi 
el însuşi, mort într-un accident de circulaţie exact la 
kilometrul 88, 4! 

Şi mai ciudată este soarta celebrei familii de 
industriaşi Michelin, care, în acelaşi punct al şoselei, a fost 
victima a şapte accidente. 

În 1937, mor Pierre Michelin şi patru pasageri, 
membri ai familiei cu diferite grade de rudenie, iar în 
1947, Pierre Boulanger, ce făcea parte şi el din familie. 

Preşedintele societăţii Michelin are şi el un grav 
accident de circulaţie tot în acelaşi punct, iar în 1949 mor 
Jean Luc Michelin şi alţi trei pasageri. 

Dar lucrurile nu s-au oprit la anul morţii lui Camus, 
tragediile de la kilometrul 88, 4 continuă şi astăzi. 

Prin anii "20 ai secolului trecut, savantul român N.V. 
Carpen inventează o baterie ce dădea constant aceeaşi 
intensitate şi voltaj al curentului fără a fi nevoie să fie 
reîncărcată. 

Pentru a ilustra acest lucru, savantul a montat la 
ieşire un bec şi un mic motoraş ce funcționau continuu. 

Dispozitivul a funcţionat ani în şir şi neschimbat până 
ce spre bătrâneţe savantul îl face cadou celebrului 
neurolog Gheorghe Marinescu. 

Neurologul român va îmbătrâni şi el şi îl va face 
cadou fiului său, care tot la bătrâneţe îl va dona Muzeului 
Tehnic Dimitrie Leonida din Bucureşti. 

Dacă doriţi să ştiţi ce s-a întâmplat în continuare, vă 
putem spune că după 80 de ani dispozitivul mai 
funcţionează şi acum, părând că nu-i pasă de trecerea 
timpului... 

Începând cu 14 septembrie 1963 şi continuând mai 
multe zile la rând, locuitorii unui orăşel din Marea Britanie 
au recepționat suprapus peste postul local de televiziune 
emisiunea postului american de televiziune KLEE din 


Texas, SUA. 

Veţi spune că nu este nimic anormal, dar în 
momentul când au reclamat americanilor bruierea postului 
local au aflat cu stupefacţie că postul american nu mai 
exista de... trei ani, nici cel puţin ca clădire, darămite să 
mai şi emită! 

Aici se termină această fascinantă călătorie în lumea 
OZN-urilor şi enigmelor conexe subiectului fenomenelor 
aeriene neidentificate... 

